
Emendatio librorum T. Liui a uicesimo primo ad uicesi- 
mum quintum uno nititur codice Parisino Bibliothecae Natio- 
nalis 5730, quippe ex quo ceteros, qui adhuc innotuerunt, 
omnes ductos esse constet; alterius enim recensionis, quae 
Spirensi cognatisque codicibus traditur, in his libris nullum 
apparere uestigium in Proleg. ad T. Liui ll. XXVI — XXX 
p. XXI sqq. exposui. 

Is codex, qui VI. saeculo uidetur exaratus esse et, cum 
olim Claudii Puteani fuerit, Puteanus uulgo uocatur, non in- 
teger ad nostram aetatem peruenit: ex libro enim uicesimo 
primo interciderunt ea folia, quibus continebantur uerba Liui 
a cap. 1 ad cap. 20, 8 subinde auro cu, a cap. 21, 13 Cartha- 
gini praesidio ad cap. 29, 6 adfirmantes in, a cap. 30, 11 posse 
Poenus ad cap. 41, 13 uobis ef non pro. In has partes ad- 
sumendi sunt ei codices a Puteano deriuati, qui uetustissimi 
minimeque interpolati sunt, Colbertinus siue Parisinus 5731 
et Mediceus siue Laurentianus LXIII 20, uterque saec. XI. 
scriptus; nam in Vaticano Reginensi 762 saec. IX. liber ui- 
cesimus primus totus periit. Hos tres codices ipse denuo quam 
potui diligentissime contuli. - 

In Puteano complura librarius inter scribendum ipse cor- 
rexit; multa interpolauit altera, paucissima tertia quaedam 

manus, quae tamen non ex emendatiore quodam codice Liuiano 
hausta sed ab ipsis correctoribus inuenta sunt; ab utra manu 
quaeque correctio profecta sit, a prima an a secunda (aut ter- 
tia), propter ductuum formam atramentique colorem fere sem- 
per facillimum ad diiudicandum est. Hae correctiones factae 
sunt, priusquam Vaticanus ille describeretur. 


Puteani memoriam simul cum uariis correctionibus in- 
tegram in hanc editionem transcripsi; ut autem commoditati 
atque usui legentium consulerem, saepe uerba in codice nullo 
spatio interiecto continuata disiunxi, maxime ubi, quas litteras 
librarius in uoces singulas comprehendi uoluisset, nulla uide- 
batur esse dubitatio; ubi propter scripturae compendia aut 
ad mendorum originem perspiciendam aptum uisum est, uer- 
suum finem initiumque inserta lineola significaui. 

Ex Colbertino et Mediceo non adnotaui orthographica: 
e et ae et oe, i et y, ti et cf, ph et f inter se permutatas, 
h falso aut omissam aut additam (cartaginem, adhortus), conso- 
nantes praue aut semel aut bis positas (hantbal, paccatus); alia 
leuiora, uelut nichil, trangressus, longiquitate, carthaginenses, 
unquam, extimplo, halmicar, similia; uoces errore iteratas; 
praenomina perscripta. Ex eis, quae correctores effecerunt, 
quoniam praestantioribus libris usi non sunt, non solum or- 
thographica, ut fs uel fis in his uel his mutata et praeposi- 
tiones in uerbis compositis assimilatas, sed etiam complures 
interpolationes inutiles atque absurdas omisi, uelut cap. 36, 8 
tumenta seque. necabant C°, cap. 2, 6 tormentis quoque ez 
inlaceraretur M*. 

Quia tres illi codices omni mendorum genere deprauati 
sunt, saepissime ad coniecturas confugiendum est. Ex qui- 
bus non eas solum commemorandas duxi, quas in contextum 

orationis Liuianae recepi, sed difficilioribus maxime locis 
quaecumque aliquo modo probabiles uiderentur aut uiam 
monstrare ad ueram scripturam indagandam possent; super- 
uacaneis atque peruersis et ab usu Liuiano abhorrentibus 
xdnotationem criticam onerare nolui. 


Scripsi Erlangae m. lunio a. MDCCCLXXXVIII. 

P == codex Puteanus siue Paris. 5730 

C == codex Colbertinus siue Paris. 5731 

M z- codex Mediceus siue Laurentianus LXIII 20 
G == codices recentiores uel editiones ueteres 
Gron. == I. Fr. Gronov 


| uersuum in codicibus finem indicat 

LIBER XXI. 


In parte operis mei licet mihi praefari, quod in principio 1 
summae totius professi plerique sunt rerum scriptores, bellum 
maxime omnium memorabile, quae umquam gesta sint, me scrip- 
turum, quod Hannibale duce Carthaginienses cum populo Ro- 
mano gessere. nam neque ualidiores opibus ullae inter se 2 
ciuitates gentesque contulerunt arma neque his ipsis tantum 
umquam uirium aut roboris fuit, et haud ignotas belli artes 
inter sese sed expertas primo Punico conferebant bello, et adeo 
uaria fortuna belli ancepsque Mars fuit, ut propius periculum 
fuerint, qui uicerunt. odiis etiam prope maioribus certarunt 3 
quam uiribus, Romanis indignantibus, quod uictoribus uicti 
ultro inferrent arma, Poenis, quod superbe auareque crederent 
imperitatum uictis esse. fama est etiam, Hannibalem annorum 4 
ferme nouem pueriliter blandientem patri Hamilcari, ut duce- 
retur in Hispaniam, cum perfecto Africo bello exercitum eo 
traiecturus sacrificaret, altaribus admotum tactis sacris iure 
iurando adactum, se cum primum posset hostem fore populo 
Romano. angebant ingentis spiritus uirum Sicilia Sardiniaque 5 
amissae: nam et Siciliam nimis celeri desperatione rerum con- 
cessam et Sardiniam inter motum Africae fraude Romanorum 
stipendio etiam insuper inposito interceptam. his anxius curis 2 
ita se Africo bello, quod fuit sub recentem Romanam pacem, 

2 LIBER XXI, 2. 3 


per quinque annos, ita deinde nouem annis in Hispania augendo 
Punico imperio gessit, ut appareret, maius eum, quam quod 
gereret, agitare in animo bellum et, si diutius uixisset, Hamil- 
care duce Poenos arma Italiae inlaturos fuisse, quae Hanni- 
balis ductu intulerunt. 

Mors Hamilcaris peropportuna et pueritia Hannibalis distu- 
lerunt bellum. medius Hasdrubal inter patrem ac filium octo 
ferme annos imperium obtinuit, flore aetatis, uti ferunt, primo 
Hamilcari concillatus, gener inde ob aliam indolem profecto 
animi adscitus et, quia gener erat, factionis Barcinae opibus, 
quae apud milites plebemque plus quam modicae erant, haud 
sane uoluntate principum in imperio positus. is plura consilio 
quam ui gerens hospitiis magis regulorum conciliandisque per 
amicitiam principum nouis gentibus quam bello aut armis rem 
Carthaginiensem auxit. ceterum nihilo ei pax tutior fuit: bar- 
barus eum quidam palam ob iram interfecti ab eo domini 
obtruncauit, conprensusque ab circumstantibus haud alio, quam 
si euasisset, uultu, tormentis quoque cum laceraretur, eo fuit 
habitu oris, ut superante laetitia dolores ridentis etiam speciem 
praebuerit. cum hoc Hasdrubale, quia mirae artis in sollici- 
tandis gentibus imperioque suo iungendis fuerat, foedus reno- 
uauerat populus Romanus, ut finis utriusque imperii esset amnis 
Hiberus Saguntinisque mediis inter imperia duorum populorum 
libertas seruaretur. . 

In Hasdrubalis locum haud dubia res fuit quin * praero- 
gatiua militaris, qua extemplo iuuenis Hannibal in praetorium 
delatus imperatorque ingenti omnium clamore atque adsensu 
appellatus erat, « fauor plebis sequebatur. hunc uixdum pube- 

rem Hasdrubal litteris ad se accersierat, actaque res etiam in 
senatu fuerat. Barcinis nitentibus, ut adsuescetet militiae Han- 
nibal atque in paternas succederet opes, Hanno alterius factionis 
princeps “Et aecum postulare uidetur' inquit “Hasdrubal, et ego 
tamen non censeo, quod petit, tribuendum. cum admiratione 
tam ancipitis sententiae in se omnis conuertisset, “Florem aeta- 
tis’ inquit “Hasdrubal, quem ipse patri Hannibalis fruendum 
praebuit, iusto iure eum a filio repeti censet; nos tamen minime 
decet iuuentutem nostram pro militari rudimento adsuefacere 
libidini praetorum. an hoc timemus, ne Hamilcaris filius nimis 
sero imperia inmodica et regni paterni speciem uideat, et, cuius 
regis genero hereditarii sint relicti exercitus nostri, eius filio 
parum mature seruiamus? ego istum iuuenem domi tenendum 
sub legibus, sub magistratibus, docendum uiuere aequo iure 
cum ceteris censeo, ne quandoque paruus hic ignis incendium 

ingens exsuscitet, pauci ac ferme optimus quisque Hannoni 4 


adsentiebantur; sed, ut plerumque fit, maior pars meliorem uicit. 
Missus Hannibal in Hispaniam primo statim aduentu omnem 


exercitum in se conuertit: Hamilcarem iuuenem redditum sibi : 


ueteres milites credere, eundem uigorem in uultu uimque in 
oculis habitum oris lineamentaque intueri. dein breui effecit, 
ut pater in se minimum momentum ad fauorem conciliandum 
esset. numquam ingenium idem ad res diuersissimas, paren- 
dum atque imperandum, habilius fuit. itaque haud facile dis- 
cerneres, utrum imperatori an exercitui carior esset: neque 
Hasdrubal alium quemquam praeficere malle, ubi quid fortiter 
ac strenue agendum esset, neque milites alio duce plus con- 
fidere aut audere. plurimum audaciae ad pericula capessenda, 
plurimum consilii inter ipsa pericula erat. nullo labore aut 
corpus fatigari aut animus uinci poterat. caloris ac frigoris 
patientia par; cibi potionisque desiderio naturali, non uoluptate 
modus finitus; uigiliarum somnique nec die nec nocte dis- 
criminata tempora: id, quod gerendis rebus superesset, quieti 
datum; ea neque molli strato neque silentio accersita; multi 
saepe militari sagulo opertum humi iacentem inter custodias 

4 LIBER XX], 4. 5 a. u. c. 536 


stationesque militum conspexerunt. uestitus nihil inter aequales 
excellens; arma atque equi conspiciebantur. equitum peditum- 
que idem longe primus erat; princeps in proelium ibat, ultimus 
conserto proelio excedebat. has tantas uiri uirtutes ingentia 
uitia aequabant: inhumana crudelitas, perfidia plus quam Punica, 
nihil ueri, nihil sancti, nullus deum metus, nullum ius iuran- 
dum, nulla religio. cum hac indole uirtutum atque uitiorum 
triennio sub Hasdrubale imperatore meruit nulla re, quae agenda 
uidendaque magno futuro duci esset, praetermissa. 

Ceterum ex quo die dux est declaratus, uelut Itala ei 
prouincia decreta bellumque Romanum mandatum esset, nihil 
prolatandum ratus, ne se quoque, ut patrem Hamilcarem, deinde 
Hasdrubalem, cunctantem casus aliquis opprimeret, Saguntinis 
inferre bellum statuit. quibus oppugnandis quia haud dubie 
Romana arma mouebantur, in Olcadum prius fines — ultra 
Hiberum ea gens in parte magis quam in dicione Carthaginien- 
sium erat — induxit exercitum, ut non petisse Saguntinos, sed 
rerum serie finitimis domitis gentibus iungendoque tractus ad 
id bellum uideri posset. Cartalam urbem opulentam, caput 
gentis eius, expugnat diripitque; quo metu perculsae minores 
ciuitates stipendio inposito imperium accepere. uictor exercitus 
opulentusque praeda Carthaginem Nouam in hiberna est de- 
ductus. ibi large partiendo praedam stipendioque praeterito 
cum fide exsoluendo cunctis ciuium sociorumque animis in se 
firmatis uere primo in Vaccaeos promotum bellum. Hermandica 
et Arbocala, eorum urbes, ui captae. Arbocala et uirtute et 
multitudine oppidanorum diu defensa. ab Hermandica profugi 
exulibus Olcadum, priore aestate domitae gentis, cum se iun- 
xissent, concitant Carpetanos, adortique Hannibalem regressum 
ex Vaccaeis haud procul Tago flumine agmen graue praeda 
turbauere. Hannibal proelio abstinuit, castrisque super ripam 
positis, cum prima quies silentiumque ab hostibus fuit, amnem 
uado traiecit ualloque ita producto, ut locum ad iransgredien- 
dum hostes haberent, inuadere eos transeuntes statuit. equi- 

s. Chr. 218 LIBER XXI, 5. 6 5 


tibus praecepit, ut, cum ingressos aquam uiderent, adorirentur 
inpeditum agmen; in ripa elephantos — quadraginta autem 
erant — disponit. Carpetanorum cum adpendicibus Olcadum 
Vaccaeorumque centum milia fuere, inuicta acies, si aequo dimi- 
caretur campo. itaque et ingenio feroces et multitudine freti 
et, quod metu cessisse credebant hostem, id morari uictoriam 
rati, quod interesset amnis, clamore sublato passim sine ullius 
imperio, qua cuique proximum est, in amnem ruunt. et ex 
parte altera ripae uis ingens equitum in lumen inmissa, medio- 
que alueo haudquaquam pari certamine concursum, quippe 
ubi pedes instabilis ac uix uado fidens uel ab inermi equite 
equo temere acto peruerti posset, eques corpore armisque liber, 
equo uel per medios gurgites stabili, comminus eminusque rem 
gereret. pars magna flumine absumpta; quidain uerticoso amni 
delati in hostis ab elephantis obtriti sunt. postremi, quibus 
regressus in suam ripam tutior fuit, ex uaria trepidatione cum 
in unum colligerentur, priusquam a tanto pauore reciperent 
animos, Hannibal agmine quadrato amnem ingressus fugam ex 
ripa fecit uastatisque agris intra paucos dies Carpetanos quoque 
in deditionem accepit. et iam omnia trans Hiberum praeter 
Saguntinos Carthaginiensium erant. 

Cum Saguntinis bellam nondum erat, ceterum iam belli 6 


causa certamina cum finitimis serebantur, maxume Turdetanis. 
quibus cum adesset idem, qui litis erat sator, nec certamen 
juris, sed uim quaeri appareret, legati a Saguntinis Romam 
missi auxilium ad bellum iam haud dubie imminens orantes. 
consules tunc Romae erant P. Cornelius Scipio et Ti. Sem- 
pronius Longus. qui cum legatis in senatum introductis de 
re publica rettulissent, placuissetque mitti legatos in Hispaniam 
ad res sociorum inspiciendas, quibus si uideretur digna causa, 
et Hannibali denuntiarent, ut ab Saguntinis, sociis populi Ro- 
mani, abstineret, et Carthaginem in Africam traicerent ac so- 
ciorum populi Romani querimonias deferrent, — bac legatione 
decreta necdum missa, omnium spe celerius Saguntum oppu- 

alii prouincias consulibus Hispaniam atque Africam decernentes 
terra marique rem gerendam censebant, alii totum in Hispa- 
niam Hannibalemque intendebant bellum; erant, qui non temere 
mouendam rem tantam expectandosque ex Hispania legatos cen- 
serent. haec sententia, quae tutissima uidebatur, uicit, legati- 
que eo maturius missi P. Valerius Flaccus et Q. Baebius Tam- 
philus Saguntum ad Hannibalem atque inde Carthaginem, si 
non absisteretur bello, ad ducem ipsum in poenam foederis 
rupti deposcendum. 

Dum ea Romani parant consultantque, iam Saguntum 
summa ui oppugnabatur. ciuitas ea longe opulentissima ultra 
Hiberum fuit, sita passus mille ferme a mari. oriundi a Za- 
cyntho insula dicuntur, mixtique etiam ab Ardea Rutulorum qui- 
dam generis; ceterum in tantas breui creuefant opes seu mari- 
timis seu terrestribus fructibus seu multitudinis incremento seu 
disciplinae sanctitate, qua fidem socialem usque ad perniciem 
suam coluerunt. Hannibal infesto exercitu ingressus finis per- 
uastatis passim agris urbem tripertito adgreditur. angulus muri 
erat in planiorem patentioremque quam cetera circa uallem 
uergens. aduersus eum uineas agere instituit, per quas aries 
moenibus admoueri posset. sed ut locus procul muro satis aecus 
agendis uineis fuit, ita haudquaquam prospere, postquam ad 
effectum operis uentum est, coeptis succedebat. et turris ingens 
imminebat, et murus, ut in suspecto loco, supra ceterae modum 
altitudinis emunitus erat, et iuuentus delecta, ubi plurimum 
periculi ac timoris ostendebatur, ibi ui maiore obsistebant. ac 
primo missilibus submouere hostem nec quicquam satis tutum 
munientibus pati; deinde iam non pro moenibus modo atque 
turri tela micare, sed ad erumpendum eam in stationes opera- 
que hostium animus erat ; quibus tumultuariis certaminibus haud 
ferme plures Saguntini cadebant quam Poeni. ut uero Hannibal 
ipse, dum murum incautius subit, aduersum femur tragula 

grauiter ictus cecidit, tanta circa fuga ac trepidatio fuit, ut 
non multum abesset, quin opera ac uineae desererentur. ob- 
sidio deinde per paucos dies magis quam oppugnatio fuit, dum 
uulnus ducis curaretur. per quod tempus ut quies certaminum 
erat, ita ab apparatu operum ac munitionum nihil cessatum. 
itaque acrius de integro coortum est bellum, pluribusque par- 
tibus, uix accipientibus quibusdam opera locis, uineae coeptae 
agi admouerique aries. abundabat multitudine hominum Poe- 
nus; ad centum quifquaginta milia habuisse in armis satis 
creditur; oppidani ad ‘omnia tuenda atque obeunda multifariam 
distineri coepti non sufficiebant. itaque iam feriebantur arie- 
tibus muri quassataeque multae partes erant; una continenti- 
bus ruinis nudauerat urbem: tres deinceps turres quantumque 
inter eas muri erat cum fragore ingenti prociderant. captum 
oppidum ea ruina crediderant Poeni, qua, uelut si, pariter 
utrosque murus texisset, ita utrimque in pugnam procursum 
est. nihil tumultuariae pugnae simile erat, quales in oppugnatio- 
nibus urbium per occasionem partis alterius conseri solent, sed 
iustae acies uelut patenti campo inter ruinas muri tectaque 
urbis modico distantia interuallo constiterant. hinc spes, hinc 
desperatio animos inritat, Poeno cepisse iam se urbem, si paulum 
adnitatur, credente, Saguntinis pro nudata moenibus patria cor- 
pora opponentibus nec ullo pedem referente, ne in relictum a 
se locum hostem inmitteret. itaque quo acrius et confertim 
magis utrimque pugnabant, eo plures uulnerabantur nullo inter 
arma corporaque uano intercidente telo. phalarica erat Sagun- 
tinis missile telum hastili abiegno et cetera tereti praeterquam 
ad extremum, unde ferrum extabat; id, sicut in pilo, quadratum 
stuppa circumligabant linebantque pice; ferrum autem tres 

longum habebat pedes, ut cum armis transfigere corpus posset. 
sed id maxime, etiam si haesisset in scuto nec penetrasset in 
corpus, pauorem faciebat, quod, cum medium accensum mitte- 
retur conceptumque ipso motu multo maiorem ignem ferret, 
arma omitti cogebat nudumque militem :ad insequentes ictus 


9 praebebat. cum diu anceps fuisset certamen, et Saguntinis, 


2 


quia praeter spem resisterent, creuissent animi, Poenus, quia 
non uicisset, pro uicto esset, clamorem repente oppidani tollunt 
hostemque in ruinas muri expellunt, inde inpeditum trepidan- 
temque exturbant, postremo fusum fugatumque in castra re- 
digunt. 

Interim ab Roma legatos uenisse nuntiatum est; quibus 
obuiam ad mare missi ab Hannibale, qui dicerent nec tuto eos 
adituros inter tot tam effrenatarum gentium arma, nec Hanni- 
bali in tanto discrimine rerum operae essé-.legationes audire. 
apparebat non admissos protinus Carthaginem ituros. litteras 
igitur nuntiosque ad principes factionis Barcinae praemittit, ut 
praepararent suorum animos, ne quid pars altera gratificari po- 


10 pulo Romano posset. itaque, praeterquam quod admissi auditi- 


2 


9 





que sunt, ea quoque uana atque irrita legatio fuit. Hanno unus 
aduersus senatum causam foederis magno silentio propter auc- 
toritatem suam, non cum adsensu audientium egit, per deos 
foederum arbitros ac testis senatum obtestans, ne Romanum cum 
Saguntino suscitarent bellum ; monuisse, praedixisse se, ne Hamil- 
caris progeniem ad exercitum mitterent; non manes, non stirpem 
eius conquiescere uiri, nec umquam, donec sanguinis nominis- 
que Barcini quisquam supersit, quietura Romana foedera. “iuue- 

nem flagrantem cupidine regni uiamque unam ad id cernentem, 
sj ex bellis bella serendo succinctus armis legionibusque uiuat, 
uelut materiam igni praebentes ad exercitus misistis. aluistis 
ergo hoc incendium, quo nunc ardetis. Saguntum vestri cir- 
cumsedent exercitus, unde arcentur foedere; mox Carthaginem 
circumsedebunt Romanae legiones ducibus isdem diis, per quos 
priore bello rupta foedera sunt ulti. utrum hostem an uos an 
fortunam utriusque populi ignoratis? legatos ab sociis et pro 
sociis uenientes bonus imperator uester in castra non admisit, 
jus gentium sustulit; hi tamen, unde ne hostium quidem legati 
arcentur, pulsi ad uos uenerunt; res ex foedere repetunt; ut 
publica fraus absit, auctorem culpae et reum criminis depo- 
scunt. quo lenius agunt, segnius incipiunt, eo, cum coeperint, 
uereor ne perseuerantius saeuiant. Aegatis insulas Erycemque 
ante oculos proponite, quae terra marique per quattuor et uiginti 
annos passi sitis. nec puer hic dux erat, sed pater ipse Hamil- 
car, Mars alter, ut isti uolunt. sed Tarento, id est Italia, non 
abstinueramus ex foedere, sicut nunc Sagunto non abstinemus. 
uicerunt ergo dii hominesque, et id de quo uerbis ambigebatur, 
uter populus foedus rupisset, euentug belli uelut aecus iudex, 
unde ius stabat, ei uictoriam dedit. Carthagini nunc Hannibal 
uineas turresque admouet, Carthaginis moenia quatit ariete: 
Sagunti ruinae — falsus utinam uates sim — nostris capitibus 
incident, susceptumque cum Saguntinis bellum habendum cum 
Romanis est. dedemus ergo Hannibalem? dicet aliquis. scio 
meam leuem esse in eo auctoritatem propter paternas inimici- 
tias; sed et Hamilcarem eo perisse laetatus sum, quod, si ille 
uiueret, bellum iam baberemus cum Romanis, et hunc iuuenem 
tamquam furiam facemque huius belli odi ac detestor; nec de- 
dendum solum ad piaculum rupti foederis, sed, si nemo depo- 

sceret, deuehendum in ultimas maris terrarumque oras, ablegan- 
dum eo, unde nec ad nos nomen famaque eius accidere neque 


13 ille sollicitare quietae ciuitatis statum posset. ego ita censeo, 


legatos extemplo Romam mittendos, qui senatui satisfaciant, 
alios, qui Hannibali nuntient, ut exercitum ab Sagunto abducat, 
ipsumque Hannibalem ex foedere Romanis dedant; tertiam 


11 legationem ad res Saguntinis reddendas decerno. cum Hanno 


- 


perorasset, nemini omnium certare oratione cum eo necesse 
fuit: adeo. prope omnis senatus Hannibalis erat; infestiusque 
locutum arguebant Hannonem quam Flaccum Valerium legatum 
Romanum. responsum inde legatis Romanis est, bellum ortum 
ab Saguntinis, non ab Hannibale esse; populum Romanum 
iniuste facere, si Saguntinos uetustissimae Carthaginiensium 
societati praeponat. 

Dum-Romani tempus terunt legationibus mittendis, Hanni- 
bal, quia fessum militem proeliis operibusque habebat, paucorum 
iis dierum quietem dedit stationibus ad custodiam uinearum alio- 
rumque operum dispositis. interim animos eorum nunc ira in 


10 


5 


hostis stimulando, nunc spe praemiorum accendit; ut uero pro : 


contione praedam captae urbis edixit militum fore, adeo accensi 
omnes sunt, ut, si extemplo signum datum esset, nulla ui re- 
sisti uideretur posse. Saguntini ut a proeliis quietem habuerant 
nec lacessentes nec lacessiti per aliquot dies, ita non nocte, 
non die umquam cessauerant ab opere, ut nouum murum ab 
ea parte, qua patefactum oppidum ruinis erat, reficerent. inde 
oppugnatio eo$ aliquanto atrocior quam ante adorta est, nec, 
qua primum aut potissimum parte ferrent opem, cum omnia 
uariis clamoribus streperent, satis scire poterant. ipse Hanni- 
bal, qua turris mobilis omnia munimenta urbis superans alti- 
tudine agebatur, hortator aderat. quae cum admota catapultis 
ballistisque per omnia tabulata dispositis muros defensoribus 
nudasset, tum Hannibal occasionem ratus quingentos ferme Afros 
cum dolabris ad subruendum ab imo murum mittit. nec erat 

difficile opus, quod caementa non calce durata erant, sed inter-. 
lita luto structurae antiquae genere. itaque latius, quam qua 


caederetur, ruebat, perque patentia ruinis agmina armatorum in. 


urbem uadebant. locum quoque editum capiunt, collatisque eo 
5 catapultis ballistisque, ut castellum in ipsa urbe uelut arcem 
imminentem liaberent, muro circumdant; et Saguntini murum 
interiorem ab nondum capta parte urbis ducunt. utrimque 
summa ui et muniunt et pugnant; sed interiora tuendo mino- 
rem in dies urbem Saguntini faciunt. simul crescit inopia 
109 omnium longa obsidione et minuitur expectatio externae opis, 
cum tam procul Romani, unica spes, circa omnia hostium 
essent. paulisper tamen adfectos animos recreauit repentina pro- 
fectio Hannibalis in Oretanos Carpetanosque, qui duo populi 
dilectus acerbitate consternati retentis conquisitoribus metum 
15 defectionis cum praebuissent, oppressi celeritate Hannibalis omi- 
serunt mota arma. nec Sagunti oppugnatio segnior erat Ma- 
harbale Himilconis filio — eum praefecerat Hannibal — ita 
inpigre rem agente, ut ducem abesse nec ciues nec hostes sen- 
tirent. is et proelia aliquot secunda fecit et tribus arietibus 
20 aliquantum muri discussit strataque omnia recentibus ruinis 
aduenienti Hannibali ostendit. itaque ad ipsam arcem extemplo 
ductus exercitus, atroxque proelium cum multorum utrimque 
caede initum et pars arcis capta est. 
Temptata deinde per duos est exigua pacis spes, Alconem 
% Saguntinum et Alorcum Hispanum. Alco insciis Saguntinis, 
precibus aliquid moturum ratus, cum ad Hannibalem noctu trans- 
isset, postquam nihil lacrimae mouebant condicionesque tristes 
ut ab irato uictore ferebantur, transfuga ex orâtore factus apud 
hostem mansit, moriturum adfirmans, qui sub condicionibus iis 
3) de pace ageret. postulabatur autem, redderent res Turdetanis 
traditoque omni auro atque argento egressi urbe cum singulis 

uestimentis ibi habitarent, ubi Poenus iussisset. has pacis leges 
abnuente Alcone accepturos Saguntinos, AÁlorcus, uinci animos, 


. ubi alia uincantur, adürmans, se pacis eius interpretem fore 

pollicetur; erat autem tum miles Hannibalis, ceterum publice 
Saguntinis amicus atque hospes. tradito palam telo custodibus 
hostium transgressus munimenta ad praetorem Saguntinum — 
et ipse ita iubebat — est deductus. quo cum extemplo con- 
cursus omnis generis hominum esset factus, summota cetera 
multitudine senatus Alorco datus est, cuius talis oratio fuit: 
"Si ciuis uester Alco, sicut ad pacem petendam ad Hannibalem 
uenit, ita pacis condiciones ab Hannibale ad uos rettulisset, 
superuacaneum hoc mihi fuisset iter, quo nec orator Hannibalis 
nec transfnga ad uos ueni; sed cum ille aut uestra aut sua 
culpa manserit apud hostem — sua, si metum simulauit, uestra, 
sì periculum est apud uos uera referentibus —, ego, ne ignora- 
retis esse aliquas et salutis et pacis uobis condiciones, pro 
uetusto hospitio, quod mihi uobiscum est, ad uos ueni. uestra 
autem causa me nec ullius alterius loqui, quae loquor apud uos, 
ue] ea fides sit, quod neque dum uestris uiribus restitistis neque 
dum auxilia ab Romanis sperastis pacis umquam apud uos men- 
tionem feci. postquam nec ab Romanis uobis ulla est spes nec 
uestra uos iam aut arma aut moenia satis defendunt, pacem 
adfero ad uos magis necessariam quam aequam. cuius ita aliqua 
spes est, si eam, quem ad modum ut uictor fert Hannibal, sic 
uos ut uicti audietis et non id, quod amittitur, in damno, cum 
omnia uictoris sint, sed, quidquid relinquitur, pro muuere habi- 
turi estis. urbem uobis, quam ex magna parte dirutam, captam 
fere totam habet, adimit, agros relinquit, locum adsignaturus, 
in quo nouum oppidum aedificetis. aurum et argentum omne 
publicum priuatumque ad se iubet deferri; corpora uestra, 
coniugum ac liberorum uestrorum seruat inuiolata, si inermes 
cum binis uestimentis uelitis ab Sagunto exire. haec uictor 
hostis imperat; haec, quamquam sunt grauia atque acerba, for- 


tuna uestra uobis suadet. equidem haud despero, cum omnium 

potestas ei facta sit, aliquid ex his [rebus] remissurum; sed 
uel haec patienda censeo potius, quam trucidari corpora uestra, 
rapi trahique ante ora uestra coniuges ac liberos belli iure 
sinatis". 

Ad haec audienda cum circumfusa paulatim multitudine per- 
mixtum senatui esset populi concilium, repente primores seces- 
sione facta, priusquam responsum daretur, argentum aurumque 
omne ex publico priuatoque in forum conlatum in ignem ad 
id raptim factum conicientes eodem plerique semet ipsi prae- 
cipitauerunt. cum ex eo pauor ac trepidatio totam urbem per- 
uasisset, alius insuper tumultus ex.arce auditur. turris diu 
quassata prociderat, perque ruinam eius cohors Poenorum im- 
petu facto cum signum imperatori dedisset nudatam stationibus 
custodiisque solitis hostium esse urbem, non cunctandum in 


5 tali occasione ratus Hannibal totis uiribus adgressus urbem mo- 


mento cepit, signo dato, ut omnes puberes interficerentur. quod 
imperium crudele, ceterum prope necessarium cognitum ipso 
euentu est: cui enim parci potuit ex iis, qui aut inclusi cum 
coniugibus ac liberis domos super se ipsos concremauerunt aut 


N armati nullum ante finem pugnae quam morientes fecerunt? 


captum oppidum est cum ingenti praeda. quamquam pleraque 
ab dominis de industria corrupta erant, et in caedibus uix ullum 
discrimen aetatis ira fecerat, et captiui militum praeda fuerant, 
tamen et ex pretio rerum uenditarum aliquantum pecuniae 


5 redactum esse constat et multam pretiosam supellectilem uestem- 


que missam Carthaginem. 

Octauo mense, quam coeptum oppugnari, captum Sagun- 
tum quidam acripsere ; inde Carthaginem Nouam in hiberna Han- 
nibalem concessisse; quinto deinde mense, quam ab Carthagine 
profectus sit, in Italiam peruenisse. quae si ita sunt, fieri non 
potuit, ut P. Cornelius Ti. Sempronius consules fuerint, ad quos 


et principio oppugnationis legati Saguntini missi sint et qui in. 


suo magistratu cum Hannibale, alter ad Ticinum amnem, ambo 
alquanto post ad Trebiam, pugnauerint. aut omnia breuiora 
aliquanto fuere aut Saguntum principio anni, quo P. Cornelius 

Ti. Sempronius consules fuerunt, non coeptum oppugnari est, 

6 sed captum. nam excessisse pugna ad Trebiam in annum 
Cn. Seruili et C. Flamini non potest, quia €. Flaminius Ári- 
mini consulatum iniit, creatus a Ti. Sempronio consule, qui post 
pugnam ad Trebiam ad creandos consules Romam cum uenisset, 5 
comitiis perfectis ad exercitum in hiberna rediit. 

16 Sub idem fere tempus et legati, qui redierant ab Cartha- 
gine, Romam rettulerunt omnia hostilia esse, et Sagunti exci- 

2 dium nuntiatum est; tantusque simul maeror patres miseri- 
cordiaque sociorum peremptorum indigne et pudor non lati 10 
auxilii et ira in Carthaginienses metusque de summa rerum cepit, 
uelut si iam ad portas hostis esset, ut tot uno tempore motibus 

3 animi turbati trepidarent magis quam consulerent: nam neque 
hostem acriorem bellicosioremque secum congressum nec rem 

4 Romanam tam desidem umquam fuisse atque inbellem. Sardos 15 
Corsosque et Histros atque Illyrios lacessisse magis quam exer- 
cuisse Romana arma, et cum Gallis tumultuatum uerius quam 

5 belligeratum; Poenum hostem ueteranum trium et uiginti anno- 
rum militia durissima inter Hispanas gentes, semper uictorem, 
duci acerrimo adsuetum, recentem ab excidio opulentissimae 20 

6 urbis Hiberum transire, trahere secum tot excitos Hispanorum 
populos, conciturum auidas semper armorum Gallicas gentes: 
cum. orbe terrarum bellum gerendum in Italia ac pro moeni- 
bus Romanis esse. . 

17 Nominatae iam antea consulibus prouinciae erant; tum 25 
sortiri iussi. Cornelio Hispania, Sempronio Africa cum Sicilia 

2 euenit. sex in eum annum decretae legiones et socium quantum 

3 ipsis uideretur et classis quanta parari posset. quattuor et 
uiginü peditum Romanorum milia scripta et mille octingenti 
equites, sociorum quadraginta milia peditum, quattuor milia et 90 
quadringenti equites; naues ducentae uiginti quinqueremes, celo- 

4 ces uiginti deducti. latum inde ad populum, uellent iuberent 
populo Carthaginiensi bellum indici; eiusque belli causa suppli- 

catio per urbem habita atque adorati dii, ut bene ac feliciter 
eueniret quod bellum populus Romanus iussisset. 

Inter consules ita copiae diuisae : Sempronio datae legiones 
duae — ea quaterna milia erant peditum et treceni equites — 
et sociorum sedecim milia peditum, equites mille octingenti, 
naues longae centum sexaginta, celoces duodecim. cum his 
terrestribus maritimisque copiis Ti. Sempronius missus in Sici- 
liam, ita in Africam transmiésurus, si ad arcendum Italia Poe- 
num consul alter satis esset. Cornelio minus copiarum datum, 
quia L. Manlius praetor et ipse cum haud inualido praesidio in 
Galiam mittebatur; nauium maxime Cornelio numerus demi- 
nutus: sexaginta quinqueremes datae — neque enim mari uen- 
turum aut ea parte belli dimicaturum hostem credebant — et 
duae Romanae legiones cum sua iusto equitatu et quattuordecim 
milibus sociorum peditum, equitibus mille sescentis. duas legio- 
nes Romanas et decem milia sociorum peditum, mille equites 
socios, sescentos Romanos Gallia prouincia eodem uersa in 
Punicum bellum habuit. 

His ita conparatis, ut omnia iusta ante bellum fierent, le- 
gatos maiores natu Q. Fabium M. Liuium L. Aemilium C. Lici- 
nium Q. Baebium in Africam mittunt ad percunctandos Cartha- 
ginienses, publicone consilio Hannibal Saguntum oppugnasset, 
et, si, id quod facturi uidebantur, faterentur ac defenderent 
publico consilio factum, ut indicerent populo Carthaginiensi 
bellum. Romani postquam Carthaginem uenerunt, cum senatus 
datus esset et Q. Fabius nihil ultra quam unum, quod manda- 
tum erat, percunctatus esset, tum ex Carthaginiensibus unus: 
"Praeceps uestra, Romani, et prior legatio fuit, cum Hanni- 
balem tamquam suo consilio Saguntum oppugnantem deposce- 
batis; ceterum haec legatio uerbis adhuc lenior est, re asperior. 
tunc enim Hannibal et insimulabatur et deposcebatur; nunc 
ab nobis et confessio culpae exprimitur et ut a confessis res 
extemplo repetuntur. ego autem non priuato publicone consilio 
Saguntum oppugnatum sit quaerendum censeam, sed utrum 

1 jure an iniuria. nostra enim háec quaestio atque animaduersio 
in ciuem nostrum est, quid nostro aut suo fecerit arbitrio; 

8 uobiscum un :disceptatio est, licueritne per foedus fieri. ita- 
que quoniam discerni placet, quid publico consilio, quid sua 
sponte imperatores faciant, nobis uobiscum foedus est a C. Lu- 5 
tatio consule ictum, in quo cum caueretur utrorumque sociis, 
nihil de Sagunünis — necdum enim erant socii uestri — cau- 

9 tum est. at enim eo foedere, quod cum Hasdrubale ictum 
est, Saguntini excipiuntur. aduersus quod ego nihil dicturus 

10 sum, nisi quod a uobis didici. uos enim quod C. Lutatius con- 10 
sul primo nobiscum foedus icit, quia neque ex auctoritate pa- 
trum nec populi iussu ictum erat, negaslis uos eo teneri; ita- 

11 que aliud de integro foedus publico consilio ictum est. si uos 
non tenent foedera uestra nisi ex auctoritate aut iussu uestro 
icta, ne nos quidem Hasdrubalis foedus, quod nobis insciis ts 

12 icit, obligare potuit. proinde omittite Sagunti atque Hiberi 
mentionem facere, et, quod diu parturit animus uester, ali- 

13 quando pariat' tum Romanus sinu ex toga facto ‘Hic’ inquit 
"uobis bellum et pacem portamus: utrum placet, sumite’, 
sub hanc uocem haud minus ferociter, daret utrum uellet, X 

14 succlamatum est. et cum is iterum sinu effuso bellum dare 
dixisset, accipere se omnes responderunt et, quibus acciperent 
animis, isdem se gesturos. 

19 Haec derecta percunctatio ac denuntiatio belli magis ex 
dignitate populi Romani uisa est quam de foederum iure uer- 2 

2 bis disceptare, cum ante, tum maxime Sagunto excisa. nam si 

.. uerborum disceptationis res esset, quid foedus Hasdrubalis 
cum Lutatii priore foedere, quod mutatum est, conparandum . 

3 erat, cum in Lutati foedere diserte additum esset, ita id ratum _ 
fore, si populus censuisset, in Hasdrubalis foedere nec ex- 8 
ceptum- tale quicquam fuerit, et tot annorum silentio ita uiuo | 
eo conprobatum sit foedus, ut ne mortuo quidem auctore quic- | 

4 quam mutaretur? quamquam, et si priore foedere staretur, 
satis cautum erat Saguntinis sociis utrorumque exceptis. nam 
neque additum erat ‘iis qui tunc essent’ nec ‘ne qui E 

| 

| 
| 
| 

adsumerentur’; et cum adsumere nouos liceret socios, quis 5 
aecum censeret aut ob nulla quemquam merita in amicitiam 
recipi aut receptos in fidem non defendi? tantum ne Cartha- 
giniensium socii aut sollicitarentur ad defectionem aut sua sponte 

5 desciscentes reciperentur. 

Legati Romani ab Carthagine, sicut iis Romae imperatum 6 
erat, in Hispaniam, ut adirent ciuitates et in societatem per- 
licerent aut auerterent a Poenis, traiecerunt. ad Bargusios 7 
primum uenerunt, a quibus benigne excepti, quia taedebat 

10 imperii Punici, multos trans Hiberum populos ad cupidinem 
nouae fortunae erexerunt. ad Volcianos inde est uentum, quo- 8 
rum celebre per Hispaniam responsum ceteros populos ab so- 
cietate Romana auertit. ita enim maximus natu ex iis in con- 
cilio respondit: *Quae uerecundia est, Romani, postulare uos, 9 
uti uestram Carthaginiensium amicitiae praeponamus, cum, qui 
id fecerunt (Saguntini], crudelius, quam Poenus hostis perdi- 
dit, uos socii prodideritis? ibi quaeratis socios censeo, ubi 10 
Saguntina clades ignota est; Hispanis populis sicut lugubre 
ita insigne documentum Sagunti ruinae erunt, ne quis fidei 
2 Romanae aut societati confidat. inde extemplo abire finibus 11 
Volcianorum iussi ab nullo deinde concilio Hispaniae beni- 
gniora uerba tulere. ita nequiquam peragrata Hispania in Gal- 
liam transeunt. in iis noua terribilisque species uisa est, quod 20 
armati — ita mos gentis erat — in concilium uenerunt. cum 2 
5; uerbis extollentes gloriam uirtutemque populi Romani ac ma- 
gnitudinem imperii petissent, ne Poeno bellum Italiae infe- 
renti per agros urbesque suas transitum darent, tantus cum 3 
fremitu risus dicitur ortus, ut uix a magistratibus maioribus- 
que natu iuuentus sedaretur; adeo stolida inpudensque postu- 4 
3) latio uisa est censere, ne in Italiam transmittant Galli bellum, 
ipsos id auertere in se agrosque suos pro alienis populandos 

obicere. sedato tandem fremitu responsum legatis est, neque 
Romanorum in se meritum esse neque Carthaginiensium in- 
iuriam, ob quae aut pro Romanis aut aduersus Poenos sumant 
arma; contra ea audire sese, gentis suae homines agro fini- 
busque Italiae pelli a populo Romano stipendiumque pendere 
et cetera indigna pati. eadem ferme in ceteris Galliae con- 
ciliis dicta auditaque; nec hospitale quicquam pacatumue satis 
prius auditum, quam Massiliam uenere. ibi omnia ab sociis 
inquisita cum cura ac fide cognita: praeoccupatos iam ante ab 
Hannibale Gallorum animos esse; sed ne illi quidem ipsi satis 
mitem gentem fore —- adeo ferocia atque indomita ingenia 
esse —, ni subinde auro, cuius auidissima gens est, principum 
animi concilientur. ita peragratis Hispaniae Galliaeque po- 
pulis legati Romam redeunt haud ita multo post, quam consules 
in prouincias profecti erant. ciuitatem omnem expectatione 
belli erectam inuenerunt, satis constante fama iam Hiberum 
Poenos tramisisse. 

Hannibal Sagunto capto Carthaginem Nouam in hiberna 
concesserat, ibique auditis, quae Romae quaeque Carthagine 
acta decretaque forent, seque non ducem solum sed etiam cau- 
sam esse belli, partitis diuenditisque reliquiis praedae nihil 
ultra differendum ratus Hispani generis milites conuocat. 'Cre- 
do ego uos, inquit ‘socii, et ipsos cernere, pacatis omnibus 
Hispaniae populis aut finiendam nobis militiam exercitusque 
dimittendos esse aut in alias terras transferendum bellum; ita 
enim hae gentes non pacis solum sed etiam uictoriae bonis 
florebunt, si ex aliis gentibus praedam et gloriam quaeremus. 
itaque cum longinqua a domo instet militia incertumque sit, 
quando domos uestras et quae cuique ibi cara sunt uisuri sitis, 
si quis uestrum suos inuisere uolt, commeatum do. primo 

uere edico adsitis, ut diis bene iuuantibus bellum ingentis 
gloriae praedaeque futurum incipiamus. omnibus fere uisendi 
domos oblata ultro potestas grata erat, et iam desiderantibus 
suos et longius in futurum prouidentibus desiderium. per to- 
tum tempus hiemis quies inter labores aut iam exhaustos aut 
mox exhauriendos renouauit corpora animosque ad omnia de 
integro patienda. uere primo ad edictum conuenere. 
Hannibal, cum recensuisset omnium gentium auxilia, Ga- 
dis profectus Herculi uota exsoluit nouisque se obligat uotis, 
sj cetera prospera euenissent. inde partiens curas simul in 
inferendum atque arcendum bellum, ne, dum ipse terrestri per 
Hispaniam Galliasque itinere Italiam peteret, nuda apertaque 
Romanis Africa ab Sicilia esset, ualido praesidio firmare eam 
statuit. pro eo supplementum ipse ex África maxime iacula- 
torum, leuium armis, petiit, ut Afri in Hispania, Hispani in 
Africa, melior procul ab domo futurus uterque miles, uelut 
mutuis pigneribus obligati, stipendia facerent. tredecim milia 
octingentos quinquaginta pedites caetratos misit in Áfricam et 
funditores Baleares octingentos septuaginta, equites mixtos ex 
multis gentibus mille ducentos. has copias partim Carthagini 
praesidio esse, partim distribui per Africam iubet. simul con- 
quisitoribus in ciuitates missis quattuor milia conscripta de- 
lectae iuuentutis, praesidium eosdem et obsides, duci Carthaginem 
iubet. neque Hispaniam neglegendam ratus, atque id eo minus, 
quod haud ignarus erat circumitam ab Romanis eam legatis 
ad sollicitandos principum animos, Hasdrubali fratri, uiro inpi- 
gro, eam prouinciam destinat firmatque Áfricis maxime praesi- 
diis, peditum Afrorum undecim milibus octingentis quinquaginta, 
Liguribus trecentis, Balearibus quingentis. ad haec peditum 
auxilia additi equites Libyphoenices, mixtum Punicum Afris ge- 
nus, quadringenti quinquaginta et Numidae Maurique accolae 

Oceani ad mille octingenti et parua Ilergetum manus ex Hi- 
spania, trecenti equites, et, ne quod terrestris deesset auxilii 
genus, elephanti uiginti unus. classis praeterea data tuendae 
maritumae orae, quia, qua parte belli uicerant, ea tum quoque 
rem gesturos Romanos credi poterat, quinquaginta quinque- 
remes, quadriremes duae, triremes quinque; sed aptae instruc- 
taeque remigio triginta et duae quinqueremes erant et triremes 
quinque. 

Ab Gadibus Carthaginem ad hiberna exercitus redit; at- 
que inde profectus praeter Onusam urbem ad Hiberum per 
maritumam oram ducit. ibi fama est in quiete uisum ab eo 
iuuenem diuina specie, qui se ab Ioue diceret ducem in Italiam 
Hannibali missum: proinde sequeretur neque usquam a se de- 
flecteret oculos. pauidum primo nusquam circumspicientem 
aut respicientem secutum; deinde cura ingenii humani cum, 
quidnam id esset, quod respicere uetitus esset, agitaret animo, 
temperare oculis nequiuisse; tum uidisse post sese serpentem 
mira magnitudine cum ingenti arborum ac uirgultorum strage 
ferri, ac post insequi cum fragore caeli nimbum. tum, quae 
moles ea quidue prodigii esset, quaerentem audisse, uastitatem 
Italiae esse: pergeret porro ire nec ultra inquireret sineret- 
que fata in occulto esse. 

Hoc uisu laetus tripertito Hiberum copias traiecit prae- 
missis, qui Gallorum animos, qua traducendus exercitus erat, 
donis conciliarent Álpiumque transitus specularentur. nonaginta 
milia peditum, duodecim milia equitum Hiberum traduxit. ller- 

getes inde Bargusiosque et Ausetanos et Lacetaniam, quae sub- 
iecta Pyrenaeis montibus est, subegit oraeque huic omni prae- 
fecit Hannonem, ut fauces, quae Hispanias Galliis iungunt, in 
potestate essent. decem milia peditum Hannoni ad praesidium 3 
obtinendae regionis data et mille equites. postquam per Pyre- 4 
naeum saltum traduci exercitus est coeptus rumorque per bar- 
baros manauit certior de bello Romano, tria milia inde Carpe- 
tanorum peditum iter auerterunt. constabat non tam 
motos quam longinquitate uiae inexsuperabilique Alpium trans- 
itu. Hannibal, quia reuocare aut ui retinere eos anceps erat, 5 
ne ceterorum etiam feroces animi inritarentur, supra septem 6 
milia hominum domos remisit, quos et ipsos grauari militia 
senserat, Carpetanos quoque ab se dimissos simulans. 
ne mora atque otium animos sollicitaret, cum reliquis copiis 
Pyrenaeum transgreditur et ad oppidum lliberri castra locat. 
Galli quamquam [Italiae bellum inferri audiebant, tamen, quia 2 
ui subactos trans Pyrenaeum Hispanos fama erat praesidiaque 
ualida inposita, metu seruitutis ad arma consternati Ruscino- 
nem aliquot populi conueniunt. quod ubi Hannibali nuntiatum 8 
est, moram magis quam bellum metuens oratores ad regulos 
eorum misit, conloqui semet ipsum cum iis uelle, et uel illi 
propius Ïliberrim accederent, uel se Ruscinonem processurum, 
ut ex propinquo congressus facilior esset: nam et accepturum 4 
eos in castra sua se laetum nec cunctanter se ipsum ad eos 
uenturum. hospitem enim se Galliae, non hostem aduenisse, 
nec stricturum ante gladium, si per Gallos liceat, quam in 
Italiam uenisset. et per nuntios quidem haec; ut uero reguli 5 
Gallorum castris ad lliberrim extemplo motis haud grauate ad 
Poenum uenerunt, capti donis cum bona pace exercitum per 
finis suos praeter Ruscinonem oppidum transmiserunt. 

In Italiam interim nihil ultra quam Hiberum transisse 
Hannibalem a Massiliensium legatis Romam perlatum erat, cum, 
perinde ac si Alpis iam transisset, Boi sollicitatis Insubribus 
defecerunt, nec tam ob ueteres in populum Romanum iras, 
quam quod nuper circa Padum Placentiam Cremonamque colo- 
nias in agrum Gallicum deductas aegre patiebantur. itaque 
armis repente arreptis in eum ipsum agrum impetu facto 
tantum terroris ac tumultus fecerunt, ut non agrestis modo 
multitudo sed ipsi triumuiri Romani, qui ad agrum uenerant 
adsignandum, diffisi Placentiae moenibus Mutinam confugerint, 
C. Lutatius C. Seruilius M. Annius. Lutati nomen haud du- 
bium est; pro Ánnio Seruilioque M'. Acilium et C. Herennium 
habent quidam annales, alii P. Cornelium Asinam et C. Papi- 
rium Masonem. id quoque dubium est, legati ad expostulandum 
missi ad Boios uiolati sint, an in triumuiros agrum metantis 
impetus sit factus. Mutinae cum obsiderentur, et gens ad 
oppugnandarum urbium artes rudis, pigerrima eadem ad mili- 
taria opera, segnis intactis adsideret muris, simulari coeptum 
de pace agi, euocatique ab Gallorum principibus legati ad 
conloquium non contra ius modo gentium sed uiolata etiam, 
quae data in id tempus erat, fide conprehenduntur, negantibus 
Gallis, nisi obsides sibi redderentur, eos dimissuros. cum haec 
de legatis nuntiata essent, et Mutina praesidiumque in periculo 
esset, L. Manlius praetor ira accensus effusum agmen ad Mu- 


tinam ducit. siluae tunc circa uiam erant plerisque incultis. 


ibi inexplorato profectus in insidias praecipitatus multaque cum 
caede suorum aegre in apertos campos emersit. ibi castra 
communita et, quia Gallis ad temptanda ea defuit spes, refecti 
sunt militum animi, quamquam ad quingentos cecidisse satis 
constabat. iter deinde de integro coeptum, nec, dum per 

patentia loca ducebatur agmen, apparuit 
intratae, tum postremos adorti cum magna trepidatione ac 
pauore omnium septingentos milites occiderunt, sex signa ad- 
emere. finis et Gallis territandi et pauendi fuit Romanis, ut e 
saltu inuio atque impedito euasere. inde apertis locis facile 
tutantes agmen Romani Tannetum, uicum propincum Pado, 
contendere. ibi se munimento ad tempus commeatibusque flu- 
minis et Brixianorum etiam Gallorum auxilio aduersus cre- 
scentem in dies multitudinem hostium tutabantur. qui tumul- 
tus repens postquam est Romam perlatus, et Punicum insuper 
Gallico bellum auctum patres acceperunt, C. Atilium praetorem 
cum una legione Romana et quinque milibus sociorum dilectu 
nouo a consule conscriptis auxilium ferre Manlio iubent; qui 
sine ullo certamine — abscesserant enim metu hostes — Tan- 
netum peruenit. 

Et P. Cornelius in locum eius, quae missa cum praetore 
erat, scripta legione noua profectus ab urbe sexaginta longis 
nauibus praeter oram Etruriae Ligurumque et inde Salluuium 
montis peruenit Massiliam et ad proxumum ostium Rhodani — 
pluribus enim diuisus amnis in mare decurrit — castra locat, 
uixdum satis credens Hannibalem superasse Pyrenaeos montis. 
quem ut de Rhodani quoque transitu agitare animaduertit, in- 
certus, quonam ei loco occurreret, necdum satis refectis ab 
iactatione marituma militibus, trecentos interim delectos equites 
ducibus Massiliensibus et auxiliaribus Gallis ad exploranda omnia 
uisendosque ex tuto hostes praemittit. Hannibal ceteris metu 
aut pretio pacatis iam in Volcarum peruenerat agrum, gentis 
ualidae. colunt autem circa utramque ripam Rhodani; sed diffisi 
citeriore agro arceri Poenum posse, ut flumen pro munimento 


50 haberent, omnibus ferme suis trans Rhodanum traiectis ulte- 

riorem ripam amnis armis obtinebant. ceteros accolas fluminis 
Hannibal et eorum ipsorum, quos sedes suae tenuerant, simul 
perlicit donis ad naues undique contrabendas fabricandasque, 
simul et ipsi traici exercitum leuarique quam primum regionem 
suam tanta hominum urgente turba cupiebant. itaque ingens 
coacta uis nauium est lintriumque temere ad uicinalem usum 
paratarum; nouasque alias primum Galli inchoantes cauabant ex 
singulis arboribus, deinde et ipsi milites simul copia materiae 
simul facilitate operis inducti alueos informes, nihil, dummodo 
innare aquae et capere onera possent, curantes, raptim, quibus 
se suaque transueherent, faciebant. iamque omnibus satis con- 
paratis ad traiciendum terrebant ex aduerso hostes omnem ripam 
equites uirique obtinentes. quos ut auerteret, Hannonem Bomil- 
caris filium uigilia prima noctis cum parte copiarum, maxime 
Hispanis, aduerso flumine ire iter unius diei iubet et, ubi pri- 
mum possit, quam occultissime traiecto amni circumducere 
agmen, ut, cum opus facto sit, adoriatur ab tergo hostes. ad 
id dati duces Galli edocent, inde milia quinque et uiginti ferme 
supra paruae insulae circumfusum amnem latiore, ubi diuide- 
batur, eoque minus alto alueo transitum ostendere. ibi raptim 
caesa materia ratesque fabricatae, in quibus equi uirique et alia 
onera traicerentur. Hispani sine ulla mole in utres uestimentis 
coniectis ipsi caetris superpositis incubantes flumen tranauere. 
et alius exercitus ratibus iunctis traiectus, castris prope flumen 
positis, nocturno itinere atque operis labore fessus quiete unius 
diei reficitur, intento duce ad consilium opportune exsequen- 
dum. postero die profecti ex loco edito fumo significant trans- 

isse et haud procul abesse. quod ubi accepit Hannibal, ne 
lempori deesset, dat signum ad traiciendum. iam paratas apta- 
tasque babebat pedes lintres, eques fere propter equos naues. 
nauium agmen ad excipiendum aduersi impetum fluminis parte 
$ superiore transmittens tranquillitatem infra traicientibus lintri- 
bus praebebat. equorum pars magna nantes loris a puppibus 
trahebantur praeter eos, quos instratos frenatosque, ut extemplo 


egresso in ripam equiti usui essent, inposuerant in naues. Galli 28 


eccursant in ripa cum uariis ululatibus cantuque moris sui 
10 quatientes scuta super capita uibrantesque dexteris tela, quam- 
quam et ex aduerso terrebat tanta uis nauium cum ingenti sono 
fluminis et clamore uario nautarum militumque, et qui nite- 
bantur perrumpere impetum fluminis et qui ex altera ripa trai- 
cientes suos hortabantur; et iam satis pauentes aduerso tumultu 

15 terribilior ab tergo adortus clamor castris ab Hannone captis. 
mox et ipse aderat, ancepsque terror circumstabat et e nauibus 
tanta ui armatorum in terram euadente et ab tergo inprouisa 
premente acie. Galli postquam utroque uim facere conati pel- 
lebantur, qua patere uisum maxime iter, perrumpunt trepidi- 
20 que in uicos passim suos diffugiunt. Hannibal ceteris copiis 
per otium traiectis spernens iam Gallicos tumultus castra locat. 
Elephantorum traiciendorum uaria consilia fuisse credo, 

certe uariat memoria actae rei. quidam congregatis ad ripam 
elephantis tradunt ferocissimum ex iis inritatum ab rectore 
*5 suo, cum refugientem in aquam [nantem] sequeretur, traxisse 
gregem, ut quemque timentem altitudinem destitueret uadum, 
impetu ipso fluminis in alteram ripam rapiente. ceterum magis 
constat ratibus traiectos; id ut tutius consilium ante rem foret, 
ita acta re ad fidem pronius est. ratem unam ducentos longam 

pedes quinquaginta latam a terra in amnem porrexerunt, quam, | 
ne secunda aqua deferretur, pluribus ualidis retinaculis parte 
superiore ripae religatam pontis in modum humo iniecta con- 
strauerunt, ut beluae audacter uelut per solum ingrederentur; 
8 altera ratis aeque lata, longa pedes centum, ad traiciendum 
flumen apta, huic copulata est; tum elephanti per stabilem 
ratem tamquam uiam praegredientibus feminis acti ubi in mi- 
9 norem adplicatam transgressi sunt, extemplo resolutis, quibus 
leuiter adnexa erat, uinculis ab actuariis aliquot nauibus ad 
alteram ripam pertrahitur. ita primis expositis alii deinde repe- 
10 titi ac traiecti sunt. nihil sane trepidabant, donec continenti 
uelut ponte agerentur; primus erat pauor, cum soluta ab ce- 
it teris rate in altum raperentur; ibi urgentes inter se cedenti- 
bus extremis ab aqua trepidationis aliquantum edebant, donec 
12 quietem ipse timor circumspectantibus aquam fecisset. exci- 
dere etiam saeuientes quidam in flumen; sed pondere ipso 
stabiles deiectis rectoribus quaerendis pedetemptim uadis in 
terram euasere. 
29 Dum elephanti traiciuntur, interim Hannibal Numidas equi- 
tes quingentos ad castra Romana miserat speculatum, ubi et 
quantae copiae essent et quid pararent. huic alae equitum 
missi, ut ante dictum est, ab ostio Rhodani trecenti Romano- 
rum equites occurrunt. proelium atrocius quam pro numero 
8 pugnantium editur; nam praeter multa uulnera caedes etiam 
prope par utrimque fuit, fugaque et pauor Numidarum Roma- 
nis iam admodum fessis uictoriam dedit. uictores ad centum 
quadraginta, nec omnes Romani, sed pars Gallorum, uicti am- 
4 plius ducenti ceciderunt. hoc principium simul omenque belli 
ut summae rerum prosperum euentum ita haud sane incruen- 
tam ancipitisque certaminis uictoriam Romanis portendit. 
5 Vi re ita gesta ad utrumque ducem sui redierunt, nec 
Scipioni stare sententia poterat, nisi ut ex consiliis coeptisque 

hostis et ipse conatus caperet, et Hannibalem incertum, utrum 
coeptum in Italiam intenderet iter an cum eo, qui primus se 
optulisset Romanus exercitus, manus consereret, auertit a prae- 
senti certamine Boiorum legatorum regulique Magali aduentus, 
qui se duces itinerum, socios periculi fore adfirmantes integro 
bello nusquam ante libatis uiribus Italiam adgrediendam cen- 


sent. multitudo timebat quidem hostem nondum oblitterata 7 


memoria superioris belli, sed magis iter immensum Alpesque, 
rem fama utique inexpertis horrendam, metuebat. 


Itaque Hannibal, postquam ipsi sententia stetit pergere 80 


ire atque Italiam petere, aduocata contione uarie militum uersat 
animos castigando adhortandoque: mirari se, quinam pectora 
semper inpauida repens terror inuaserit. per tot annos uin- 
centis eos stipendia facere neque ante Hispania excessisse, 
quam omnes gentesque et terrae, quas duo diuersa maria am- 
plectantur, Carthaginiensium essent. indignatos deinde, quod, 
quicumque Saguntum obsedissent, uelut ob noxam sibi dedi 
postularet populus Romanus, Hiberum traiecisse ad delendum 
nomen Romanorum liberandumque orbem terrarum. tum ne- 
mini uisum id longum, cum ab occasu solis ad exortus inten- 
derent iter; nunc, postquam multo maiorem partem itineris 
emensam cernant, Pyrenaeum saltum inter ferocissimas gentes 
superatum, Rhodanum, tantum amnem, tot milibus Gallorum 
prohibentibus, domita etiam ipsius fluminis ui traiectum, in 
conspectu Álpis habeant, quarum alterum latus Italiae sit, in 
ipsis portis hostium fatigatos subsistere — quid Alpis aliud esse 
credentes quam montium altitudines? fingerent altiores Pyre- 
naei iugis: nullas profecto terras caelum contingere nec inex- 
superabiles humano generi esse. Alpis quidem habitari, coli, 
gignere atque alere animantes: peruias faucis esse exercitibus. 
eos ipsos, quos cernant, legatos non pinnis sublime elatos 

Alpis transgressos. ne maiores quidem eorum indigenas, sed 
aduenas ltaliae cultores has ipsas Alpis ingentibus saepe agmi- 
nibus cum liberis ac coniugibus migrantium modo tuto trans- 


9 misisse. militi quidem armato nihil secum praeter instrumenta 

belli portanti quid inuium aut inexsuperabile esse? Saguntum 
ut caperetur, quid per octo menses periculi, quid laboris ex- 
haustum esse! Romam, caput orbis terrarum, petentibus quic- 
quam adeo asperum atque arduum uideri, quod inceptum mo- 
retur? cepisse quondam Gallos ea, quae adiri posse Poenus 
desperet. proinde aut cederent animo atque uirlute genti per 
eos dies totiens ab se uictae aut ilineris finem sperent campum 
interiacentem Tiberi ac moenibus Romanis. 

His adhortationibus incitatos corpora curare atque ad iter 
se parare jubet. postero die profectus aduersa ripa Rhodani 
mediterranea Galliae petit, non quia rectior ad Alpis uia esset, 
sed, quantum a mari recessisset, minus obuium fore Romanum 
credens, cum quo, priusquam in Italiam uentum foret, non 
erat in animo manus conserere. quartis castris ad Insulam 
peruenit. ibi Isara Rhodanusque amnes diuersis ex Alpibus 


decurrentes agri aliquantum amplexi confluunt in unum; mediis : 


campis Insulae nomen inditum. incolunt prope Allobroges, gens 
iam inde nulla Gallica gente opibus aut fama inferior. tum 
discors erat: regni certamine ambigebant fratres; maior et qui 
prius imperitarat, Braneus nomine, minore ab fratre et coetu 
juniorum, qui iure minus, ui plus poterat, pellebatur. huius 
seditionis peropportuna disceptatio cum ad Hannibalem reiecta 
esset, arbiter regni factus, quod ea senatus principumque sen- 
tentia fuerat, imperium maiori restituit. ob id meritum com- 
meatu copiaque rerum omnium, maxime uestis, est adiutus, quam 

infames frigoribus Alpes praeparari cogebant. sedatis Hannibal 
certaminibus Allobrogum cum iam Alpes peteret, non recta 
regione iter instituit, sed ad laeuam in Tricastinos flexit; inde 
per extremam oram Vocontiorum agri tendit in Tricorios, haud 
usquam impedita uia, priusquam ad Druentiam flumen peruenit. 
is et ipse Alpinus amnis longe omnium Galliae fluminum diffi- 
cillimus transitu est. nam cum aquae uim uehat ingentem, 
non tamen nauium patiens est, quia nullis coercitus ripis, pluri- 
hus simul neque isdem alueis fluens, noua semper uada nouos- 
que gurgites gignit, et ob eadem pediti quoque incerta uia est; 
ad hoc saxa glareosa uoluens nihil stabile nec tutum ingre- 
dienti praebet. et tum forte imbribus auctus ingentem trans- 
gredientibus tumultum fecit, cum super cetera trepidatione 
ipsi sua atque incertis clamoribus turbarentur. 

1 

P. Cornelius consul triduo fere post, quam Hannibal a 32 


ripa Rhodani mouit, quadrato agmine ad castra hostium ue- : ^ 


nerat, nullam dimicandi moram facturus. ceterum ubi deserta 
munimenta nec facile se tantum praegressos adsecuturum uidet, 
ad mare ac naues rediit, tutius faciliusque ita descendenti ab 
Alpibus Hannibali occursurus. ne tamen nuda auxiliis Roma- 
nis Hispania esset, quam prouinciam sortitus erat, Cn. Scipio- 
nem fratrem cum maxima parte copiarum aduersus Hasdrubalem 
misit, non ad tuendos tantummodo ueteres socios conciliandos- 
que nouos sed etiam ad pellendum Hispania Hasdrubalem. ipse 
cum admodum exiguis copiis Genuam repetit, eo, qui circa 
Padum erat exercitus, Italiam defensurus. 

Hannibal ab Druentia campestri maxime itinere ad Alpis 
cum bona pace incolentium ea loca Gallorum peruenit. tum, 
quamquam fama prius, qua incerta in maius uero ferri solent, 

praecepta res erat, tamen ex propinquo uisa montium altitudo 
niuesque caelo prope inmixtae, tecta informia inposita rupibus, 
pecora iumentaque torrida frigore, homines intonsi et inculti, 
animalia inanimaque omnia rigentia gelu, eetera uisu quam 
8 dictu foediora, terrorem renouarunt. erigentibus in primos 
agmen cliuos apparuerunt inminentes tumulos insidentes mon- 
tani, qui, si ualles occultiores insedissent, coorti ad pugnam 
9 repente ingentem fugam stragemque dedissent. Hannibal con- 
sistere signa iussit; Gallisque ad uisenda loca praemissis post- 
quam conperit transitum ea non esse, castra inter confragosa 
10 omnia praeruptaque quam extentissima potest ualle locat. tum 
per eosdem Gallos, haud sane multum lingua moribusque ab- 
horrentes, cum se inmiscuissent conloquiis montanorum, edoctus 
interdiu tantum obsideri saltum, nocte in sua quemque dilabi 
tecta, luce prima subiit tumulos, ut ex aperto atque interdiu 
11 uim per angustias facturus. die deinde simulando aliud, quam 
quod parabatur, consumpto cum eodem, quo constiterant, loco 
12 castra communissent, ubi primum degressos tumulis montanos 
laxatasque sensit custodias, pluribus ignibus quam pro numero 
manentium in speciem factis impedimentisque cum equite relictis 
13 et maxima parte peditum, ipse cum expeditis, acerrimo quoque 
uiro, raptim angustias euadit iisque ipsis tumulis, quos hostes 
tenuerant, consedit. 
88 Prima deinde luce castra mota et agmen relicum incedere 
2 coepit. iam montani signo dato ex castellis ad stationem soli- 
tam conueniebant, cum repente conspiciunt alios arce occupata 
8 sua super caput inminentis, alios uia transire hostis. utraque 
simul obiecta res oculis animisque immobiles parumper eos 
defixit; deinde, ut trepidationem in angustiis suoque ipsum 

tumultu misceri agmen uidere, equis maxime consternatis, quid- 
quid adiecissent ipsi terroris, satis ad perniciem fore rati, di- 
uersis rupibus iuxta in uias ac deuia adsueti decurrunt. tum 
uero simul ab hostibus simul ab iniquitate locorum Poeni op- 
pugnabantur, plusque inter ipsos, sibi quoque tendente, ut 
periculo primus euaderet, quam cum hostibus certaminis erat. 
equi maxime infestum agmen faciebant, qui et clamoribus dis- 
sonis, quos nemora etiam repercussaeque ualles augebant, territi 
trepidabant et icti forte aut uulnerati adeo consternabantur, ut 
stragem ingentem simul hominum ac sarcinarum omnis generis 
facerent; multosque turba, cum praecipites deruptaeque utrim- 
que angustiae essent, in inmensum altitudinis deiecit, quosdam 
et armatos; sed ruinae maxime modo iumenta cum oneribus 
deuoluebantur. quae quamquam foeda uisu erant, stetit parum- 
per tamen Hannibal ac suos continuit, ne tumultum ac trepi- 
dationem augeret; deinde, postquam interrumpi agmen uidit 
periculumque esse, ne exutum inpedimentis exercitum nequi- 
quam incolumem traduxisset, decurrit ex superiore loco et, cum 
impetu ipso fudisset hostem, suis quoque tumultum auxit. sed is 
tumultus momento temporis, postquam liberata itinera fuga mon- 
tanorum erant, sedatur, nec per otium modo sed prope silentio 
mox omnes traducti. castellum inde, quod caput eius regionis 
erat, uiculosque circumiectos capit, et captiuo cibo ac pecoribus 
per triduum exercitum aluit; et quia nec a montanis primo per- 

culsis nec loco magno opere impediebantur, aliquantum eo 
triduo uiae confecit. 
84 Peruentum inde ad frequentem cultoribus alium, ut inter 
montanos, populum. ibi non bello aperto sed suis artibus, 
2 fraude et insidiis, est prope circumuentus. magno natu prin- 
cipes castellorum oratores ad Poenum ueniunt, alienis malis, 
utili exemplo, doctos memorantes amicitiam malle quam uim 
3 experiri Poenorum; itaque oboedienter imperata facturos; com- 
meatum itinerisque duces et ad fidem promissorum obsides 
4 acciperet. Hannibal nec temere credendum nec aspernandos 10 
ratus, ne repudiati aperte hostes fierent, benigne cum respon- 
disset, obsidibus, quos dabant, acceptis et commeatu, quem in 
uiam ipsi detulerant, usus, nequaquam ut inter pacatos com- 
b posito agmine duces eorum sequitur. primum agmen elephanti 
et equites erant; ipse post cum robore peditum circumspectans 15 
6 sollicitusque ad omnia incedebat. ubi in angustiorem uiam et 
parte altera subiectam iugo insuper inminenti uentum est, un- 
dique ex insidiis barbari a fronte ab tergo coorti comminus 
eminus petunt, saxa ingentia in agmen deuoluunt. maxima ab 
tergo uis hominum urgebat. in eos uersa peditum acies haud 20 
dubium fecit, quin, nisi firmata extrema agminis fuissent, ingens 
8 in eo saltu accipienda clades fuerit. tunc quoque ad extremum 
periculi ac prope perniciem uentum est. nam dum cunctatur 
Hannibal demittere agmen in angustias, quia non, ut ipse equiti- 
bus praesidio erat, ita peditibus quicquam ab tergo auxilii reliqui 
9 erat, occursantes per obliqua montani interrupto medio agmine 
uiam insedere, noxque una Hannibali sine equitibus atque in- 
85 pedimentis acta est. postero die iam segnius intercursantibus 
barbaris iunctae copiae, saltusque haud sine clade, maiore tamen 

iumentorum quam hominum pernicie, superatus. inde montani 
pauciores iam et latrocinii magis quam belli more concursabant 
modo in primum modo in nouissimum agmen, utcumque aut 
locus opportunitatem daret aut progressi moratiue aliquam occa- 
5 sionem fecissent. elephanti sicut per artas praecipitesque uias 
magna mora agebantur, ita tutum ab hostibus, quacumque in- 
cederent, quia insuetis adeundi propius metus erat, agmen prae- 
bebant. 
Nono die in iugum Álpium peruentum est per inuia plera- 

10 que et errores, quos aut ducentium fraus aut, ubi fides iis non 
esset, temere initae ualles a coniectantibus iter faciebant. bi- 
duum in iugo statiua habita, fessisque labore ac pugnando 
quies data militibus; iumentaque aliquot, quae prolapsa in rupi- 
bus erant, sequendo uestigia agminis in castra peruenere. fessis 

15 taedio tot malorum niuis etiam casus occidente iam sidere Ver- 
giliarum ingentem terrorem adiecit. per omnia niue oppleta 
cum signis prima luce motis segniter agmen incederet, pigritia- 
que et desperatio in omnium uultu emineret, praegressus signa 
Hannibal in promunturio quodam, unde longe ac late prospectus 

30 erat, consistere iussis militibus Italiam ostentat subiectosque 
Alpinis montibus Cireumpadanos campos, moeniaque eos tum 
transcendere non Italiae modo sed etiam urbis Romanae; cetera 
plana, procliuia fore; uno aut summum altero proelio arcem 
et caput Italiae in manu ac potestate habituros. 

25 Procedere inde agmen coepit, iam nihil ne hostibus qui- 
dem praeter parua furta per occasionem temptantibus. ceterum 
iter multo, quam in ascensu fuerat, ut pleraque Alpium ab Italia 
sicut breuiora ita adrectiora sunt, difficilius fuit. omnis enim 
ferme uia praeceps, angusta, lubrica erat, ut neque sustinere se a 

lapsu possent nec, qui paulum titubassent, haerere adfixi uesti- 
gio suo, aliique super alios et iumenta in homines occiderent. 
86 Ventum deinde ad multo angustiorem rupem atque ita rectis 
saxis, ut aegre expeditus miles temptabundus manibusque re- 
tinens uirgulta ac stirpes circa eminentes demittere sese posset. 
2 natura locus iam ante praeceps recenti lapsu terrae in pedum 
3 mille admodum altitudinem abruptus erat. ibi cum uelut ad 
finem uiae equites constitissent, miranti Hannibali, quae res 
4 moraretur agmen, nuntiatur rupem inuiam esse. digressus 
deinde ipse ad locum uisendum. haud dubia res uisa, quin per 
inuia circa nec trita antea quamuis longo ambitu circumduceret 
5 agmen. ea uero uia inexsuperabilis fuit. nam cum super ueterem 
niuem intactam noua modicae altitudinis esset, molli nec prae- 
6 altae facile pedes ingredientium insistebant; ut uero tot hominum 
iumentorumque incessu dilapsa est, per nudam infra glaciem 
7 fluentemque tabem liquescentis niuis ingrediebantur. taetra ibi 
luctatio erat lubrica glacie non recipiente uestigium et in prono 
citius pedes fallente, ut, seu manibus in adsurgendo seu genu 
se adiuuissent, ipsis adminiculis prolapsis iterum corruerent; 
nec stirpes circa radicesue, ad quas pede aut manu quisquam 
eniti posset, erant; ita in leui tantum glacie tabidaque niue 
$ uolutabantur. iumenta secabant interdum etiam infimam in- 
gredientia niuem et prolapsa iactandis grauius in conitendo 
ungulis penitus perfringebant, ut pleraque uelut pedica capta 
haererent in dura et alte concreta glacie. : 
87 Tandem nequiquam iumentis atque hominibus fatigatis 

castra in iugo posita, aegerrime ad id ipsum loco purgato: 
tantum niuis fodiendum atque egerendum fuit. inde ad rupem 
muniendam, per quam unam uia esse poterat, milites ducti, 
cum caedendum esset saxum, arboribus circa inmanibus deiectis 
detruncatisque struem ingentem lignorum faciunt eamque, cum 
et uis uenti apta faciendo igni coorta esset, succendunt ardentia- 
que saxa infuso aceto putrefaciunt. ita torridam incendio rupem 
ferro pandunt molliuntque anfractibus modicis cliuos, ut non 
iumenta solum sed elephanti etiam deduci possent. quadriduum 
circa rupem consumptum iumentis prope fame absumptis; nuda 
enim fere cacumina sunt et, si quid est pabuli, obruunt niues. 
inferiora ualles apricosque quosdam colles habent riuosque prope 
siluas et iam humano cultu digniora loca. ibi iumenta in pa- 
bulum missa, et quies muniendo fessis bominibus data. triduo 
inde ad planum descensum iam et locis mollioribus et acco- 
larum ingeniis. 


Hoc maxime modo in Italiam peruentum est, quinto mense 88 


a Carthagine Noua, ut quidam auctores sunt, quinto decimo 
die Alpibus superatis. quantae copiae transgresso in Ïtaliam 
Hannibali fuerint, nequaquam inter auctores constat. qui plu- 
rimum, centum milia peditum, uiginti equitum fuisse scribunt; 
qui minimum, uiginti milia peditum, sex equitum. L. Cincius 
Alimentus, qui captum se ab Hannibale scribit, maxime auctor 
moueret, nisi confunderet numerum Gallis Liguribusque additis : 
cum his octoginta milia peditum, decem equitum adducta — in 
Italia magis adfluxisse ueri simile est, et ita quidam auctores 
sunt — ; ex ipso autem audisse Hannibale, postquam Rhodanum 
transierit, triginta sex milia hominum ingentemque numerum 

equorum et aliorum iumentorum amisisse. Taurini Galli pro- 
xuma gens erat in Italiam degresso. id cum inter omnes constet, 
eo magis miror ambigi, quanam Alpis transierit, et uulgo credere 
Poenino — atque inde nomen ei iugo Alpium inditum — trans- 
gressum, Coelium per Cremonis iugum dicere transisse; qui 
ambo saltus eum non in Taurinos sed per Salassos Montanos 
ad Libuos Gallos deduxissent. nec ueri simile est ea tum ad 
Galliam patuisse itinera; utique, quae ad Poeninum ferunt, ob- 
saepta gentibus Semigermanis fuissent. neque hercule montibus 
his, si quem forte id mouet, ab transitu Poenorum ullo Seduni 
Veragri, incolae iugi eius, nomen norint inditum, sed ab eo, 
quem in summo sacratum uertice Poeninum montani appellant. 

Peropportune ad principia rerum Taurinis, proximae genti, 
aduersus Insubres motum bellum erat. sed armare exercitum 
Hannibal, ut parti alteri auxilio esset, in reficiendo maxime 
sentientem contracta ante mala, non poterat: otium enim ex 
labore, copia ex inopia, cultus ex inluuie tabeque squalida et 
prope efferata corpora uarie mouebat. ea P. Cornelio consuli 
causa fuit, cum Pisas nauibus uenisset, exercitu a Manlio Atilio- 
que accepto tirone et in nouis ignominiis trepido ad Padum 
festinandi, ut cum hoste nondum refecto manus consereret. 
sed cum Placentiam consul uenit, iam ex statiuis mouerat Hanni- 
bal Taurinorumque unam urbem, caput gentis eius, quia uolentes 

in amicitiam non ueniebant, ui expugnarat; iunxissetque sibi 
non metu solum sed etiam uoluntate Gallos accolas Padi, ni 
eos circumspectantis defectionis tempus subito aduentu consul 
oppressisset. et Hannibal mouit ex Taurinis, incertos, quae pars 
sequenda esset, Gallos praesentem secuturos esse ratus. iam 
prope in conspectu erant exercitus conuenerantque duces sicuti 
inter se nondum satis noti, ita iam inbutus uterque quadam 
admiratione alterius. nam Hannibalis et apud Romanos iam ante 
Sagunti excidium celeberrimum nomen erat, et Scipionem Han- 
nibal eo ipso, quod aduersus se dux potissimum lectus esset, 
praestantem uirum credebat; et auxerant inter se opinionem, 
Scipio, quod relictus in Gallia obuius fuerat in Italiam trans- 
gresso Hannibali, Hannibal et conatu tam audaci traiciendarum 
Alpium et effectu. 

Occupauit tamen Scipio Padum traicere, et ad Ticinum 
amnem molis castris, priusquam educeret in aciem, adhortan- 


10 


dorum militum causa talem orationem est exorsus: 'Si eum 40 


exercitum, milites, educerem in aciem, quem in Gallia mecum 
habui, supersedissem loqui apud uos; quid enim adhortari re- 
ferret aut eos equites, qui equitatum hostium ad Rhodanum 
flumen egregie uicissent, aut eas legiones, cum quibus fugien- 
tem hunc ipsum hostem secutus confessionem cedentis ac de- 
tractantis certamen pro uictoria habui? nunc, quia ille exercitus, 
Hispaniae prouinciae scriptus, ibi cum fratre Cn. Scipione meis 
auspiciis rem gerit, ubi eum gerere senatus populusque Romanus 
uoluit, ego, ut consulem ducem aduersus Hannibalem ac Poenos 
baberetis, ipse me huic uoluntario certamini obtuli, nouo im- 
peratori apud nouos milites pauca uerba facienda sunt. ne genus 
belli neue hostem ignoretis, cum iis est uobis, milites, pugnan- 
dum, quos terra marique priore bello uicistis, a quibus stipen- 

dium per uiginti annos exegistis, a quibus capta belli praemia 
Siciliam ac Sardiniam habetis. erit igitur in hoc certamine is 
uobis illisque animus, qui uictoribus et uictis esse solet. nec 
nunc ilii, quia audent, sed quia necesse est, pugnaturi sunt; 
nisi creditis, qui exercitu incolumi -pugnam detractauere, eos 
duabus partibus peditum equitumque in transitu Álpium amissis 
[qui plures paene perierint quam supersint] plus spei nactos 
esse. at enim pauci quidem sunt, sed uigentes animis corpori- 
busque, quorum robora ac uires uix sustinere uis ulla possit. 
effigies immo, umbrae hominum, fame frigore inluuie squalore 
enecti, contusi ac debilitati inter saxa rupesque; ad hoc praeusti 
artus, niue rigentes nerui, membra torrida gelu, quassata fracta- 
que arma, claudi ac debiles equi: cum hoc equite, cum hoc 
pedite pugnaturi estis; reliquias extremas hostis, non hostem 
habetis; ac nihil magis uereor, quam ne, cum uos pugnaueritis, 
Alpes uicisse Hannibalem uideantur. sed ita forsitan decuit, 
cum foederum ruptore duce ac populo deos ipsos sine ulla 
humana ope committere ac profligare bellum, nos, qui secundum 


41 deos uiolati sumus, commissum ac profligatum conficere. non 

uereor, ne quis me haec uestri adhortandi causa magnifice loqui 
existimet, ipsum aliter animo adfectum esse. licuit in Hispaniam, 
prouinciam meam, quo iam profectus eram, cum exercitu ire 
meo, ubi et fratrem consilii participem ac periculi socium habe- 
rem et Hasdrubalem potius quam Hannibalem hostem et mi- 
norem haud dubie molem belli; tamen, cum praeterueherer 
nauibus Galliae oram, ad famam huius hostis in terram egressus 
praemisso equitatu ad Rhodanum moui castra. equestri proelio, 
qua parte copiarum conserendi manum fortuna data est, hostem 
fudi; peditum agmen, quod in modum fugientium raptim ageba- 
tur, quia adsequi terra non poteram, [neque] regressus ad nauis 
(— 1a S, om. CM || 3 nec M ne C || 4 quia audent M* qui audent CM" [| 

[erat], quanta maxime potui celeritate tanto maris terrarumque 
circuitu in radicibus prope Alpium huic timendo hosti obuius 
fui. utrum, cum declinarem certamen, inprouidus incidisse 
uideor, an occurrere in uestigiis eius, lacessere ac trahere ad 
decernendum? experiri iuuát, utrum alios repente Carthagi- 
nienses per uiginti annos terra ediderit, an idem sint, qui ad 
Aegatis pugnauerunt insulas et quos ab Eryce duodeuicenis 
denariis aestimatos emisistis, et utrum Hannibal hic sit aemulus 
itinerum Herculis, ut ipse fert, an uectigalis stipendiariusque 
et seruus populi Romani a patre relictus. quem nisi Sagun- 
tinum scelus agitaret, respiceret profecto, si non patriam uictam, 
domum certe patremque et foedera Hamilcaris scripta manu, 
qui iussus ab consule nostro praesidium deduxit ab Eryce, qui 
graues inpositas uictis Carthaginiensibus leges fremens maerens- 
que accepit, qui decedens Sicilia stipendium populo Romano 
dare pactus est. itaque uos ego, milites, non eo solum animo, 
quo aduersus alios hostes soletis, pugnare uelim, sed cum in- 
dignatione quadam atque ira, uelut si seruos uideatis uestros 
arma repente contra uos ferentes. licuit ad Erycem clausos 


% ultimo supplicio humanorum, fame, interficere; licuit uictricem 

classem in Africam traicere atque intra paucos dies sine ullo 
certamine Carthaginem delere: ueniam dedimus precantibus, 
emisimus ex opsidione, pacem cum uictis fecimus, tutelae deinde 
nostrae duximus, cum Africo bello urgerentur. pro his inper- 
titis furiosum iuuenem sequentes oppugnatum patriam nostram 
ueniunt. atque utinam pro decore tantum hoc uobis et non pro 
salute esset certamen! non de possessione Siciliae ac Sardiniae, 
de quibus quondam agebatur, sed pro Italia uobis est pugnan- 
dum. nec est alius ab tergo exercitus, qui, nisi nos uincimus, 

hosti obsistat, nec Alpes aliae sunt, quas dum superant, com- 
parari noua possint praesidia. hic est obstandum, milites, uelut 
si ante Romana moenia pugnemus. unus quisque se non corpus 
suum sed coniugem ac liberos paruos armis protegere putet; 
nec domesticas solum agitet curas, sed identidem hoc animo 
reputet, nostras nunc intueri manus senatum populumque Ro- 
manum: qualis nostra uis uirtusque fuerit, talem deinde for- 
tunam ilius urbis ac Romani imperii fore. 

Haec aput Romanos consul. Hannibal rebus prius quam 
uerbis adhortandos milites ratus circumdato ad spectaculum 
exercitu captiuos montanos uinctos in medio statuit armisque 
Gallicis ante pedes eorum proiectis interrogare interpretem 
jussit, ecquis, si uinculis leuaretur armaque et equum uictor 
acciperet, decertare ferro uellet. cum ad unum omnes ferrum 
pugnamque poscerent et deiecta in id sors esset, se quisque 
eum optabat, quem fortuna in id certamen legeret; cuiusque 
sors exciderat, alacer inter gratulantes gaudio exultans cum sui 
moris tripudiis arma raptim capiebat. ubi uero dimicarent, is 
habitus animorum non inter eiusdem modo condicionis homines 
erat sed eliam inter spectantes uulgo, ut non uincentium magis 


48 quam bene morientium fortuna laudaretur. cum sic aliquot 

spectatis paribus adfectos dimisisset, contione inde aduocata 
ita aput eos locutus fertur: 'Si, quem animum in alienae sortis 
exemplo paulo ante habuistis, eundem mox in aestimanda fortuna 
uestra habueritis, uicimus, milites; neque enim spectaculum 
modo illud, sed quaedam ueluti imago uestrae condicionis erat. 
ac nescio an maiora uincula maioresque necessitates uobis quam 
captiuis uestris fortuna circumdederit : dextra laeuaque duo maria 
claudunt nullam ne ad effugium quidem nauem habentis, circa 
Padus amnis maior ac uiolentior Rhodano, ab tergo Alpes urgent, 
uix integris uobis ac uigentibus transitae. hic uincendum aut 
moriendum, milites, est, ubi primum hosti occurristis. et eadem 
fortuna, quae necessitatem pugnandi imposuit, praemia uobis 
ea uictoribus proponit, quibus ampliora homines ne ab diis 

quidem immortalibus optare solent. si Siciliam tantum ac Sar- 
diniam parentibus nostris ereptas nostra uirtute recuperaturi 
essemus, satis tamen ampla pretia essent: quidquid Romani 
lot triumphis partum congestumque possident, id omne uestrum 

5 cum ipsis dominis futurum est. in hanc tam opimam mercedem 
agite dum diis bene iuuantibus arma capite. satis adhuc in 
uastis Lusitaniae Celtiberiaeque montibus pecora consectando 
nullum emolumentum tot laborum periculorumque uestrorum 
uidistis; tempus est iam opulenta uos ac ditia stipendia facere 

l0 et magna operae pretia mereri, tantum itineris per tot montes 
fluminaque et tot armatas gentes emensos. hic uobis terminum 
laborum fortuna dedit; hic dignam mercedem emeritis stipendiis 
dabit. nec, quam magni nominis bellum est, tam difficilem 
existimaritis uictoriam fore: saepe et contemptus hostis cruen- 
5 tum certamen edidit et incluti populi regesque perleui momento 
uicti sunt. nam dempto hoc uno fulgore nominis Romani quid 
est, cur illi uobis comparandi sint? ut uiginti annorum militiam 
uestram cum illa uirtute, cum illa fortuna taceam, ab Herculis 
columnis, ab Oceano terminisque ultimis terrarum per tot fero- 

3 cissimos Hispaniae et Galliae populos uincentes huc peruenistis; 
pugnabitis cum exercitu tirone, hac ipsa aestate.caeso uicto 
circumsesso a Gallis, ignoto adhuc duci suo ignorantique ducem. 
an me in praetorio patris, clarissimi imperatoris, prope natum, 
certe eductum, domitorem Hispaniae Galliaeque, uictorem eun- 
5 dem non Alpinarum modo gentium sed ipsarum, quod multo 
maius est, Alpium, cum semenstri hoc conferam duce, desertore 
exercitus sui? cui si quis demptis signis Poenos Romanosque 
hodie ostendat, ignoraturum certum habeo, utrius exercitus sit 
consul. non ego illud parui aestimo, milites, quod nemo est 
0 uestrum, cuius non ante oculos ipse saepe militare aliquod edi- 
derim facinus, cui non idem ego uirtutis spectator ac testis 
notata temporibus locisque referre sua possim decora. cum lau- 
datis a me miliens donatisque, alumnus prius omnium uestrum 
quam imperator, procedam in aciem aduersus ignotos inter se 

uideo animorum ac roboris, ueteranum peditem, generosissima- 
rum gentium equites frenatos infrenatosque, uos socios fidelis- 
simos fortissimosque, uos Carthaginienses cum pro patria tum 
ob iram iustissimam pugnaturos. inferimus bellum infestisque 
signis descendimus in Italiam, tanto audacius fortiusque pugna- 
turi quam hostis, quanto maior spes, maior est animus in- 
ferentis uim quam arcentis. accendit praeterea et stimulat 
animos dolor iniuria indignitas. ad supplicium depoposcerunt 
me ducem primum, deinde uos omnes, qui Saguntum oppu- 
gnassetis; deditos ultimis cruciatibus adfecturi fuerunt. crude- 
lissima ac superbissima gens sua omnia suique arbitrii facit. 
cum quibus bellum, cum quibus pacem habeamus, se modum 
inponere aecum censet. circumscribit includitque nos terminis 
montium fluminumque, quos non excedamus, neque eos, quos 
statuit, terminos obseruat. "Ne transieris Hiberum! ne quid 
rei tibi sit cum Saguntinis! [ad Hiberum est Saguntum] nus- 
quam te uestigio mouerisl" parum est, quod ueterrimas pro- 
uincias meas Siciliam ac Sardiniam ademisti? adimis etiam 
Hispanias? et inde si decessero, in Africam transcendes. tran- 
scendes autem dico? duos consules huius anni, unum in Africam, 
alterum in Hispaniam miserunt. nihil usquam nobis relictum 
est, nisi quod armis uindicarimus. illis timidis et ignauis esse 
licet, qui respectum habent, quos sua terra suus ager per tuta 
ac pacata itinera fugientes accipient: uobis necesse est forti- 
bus uiris esse et omnibus inter uictoriam mortemque certa 
desperatione abruptis aut uincere aut, si fortuna dubitabit, in 

proelio potius quam in fuga mortem oppetere. si hoc bene 9 
fixum omnibus destinatumque animo est, iterum dicam, uicistis: 
nullum contemptu mortis telum ad uincendum homini ab dis 
immortalibus acrius datum est. 

5 His adhortationibus cum utrimque ad certamen accensi 46 
militum animi essent, Romani ponte Ticinum iungunt tutandi- 
que pontis causa castellum insuper inponunt; Poenus hostibus 2 
opere occupatis Maharbalem cum ala Numidarum, equitibus 
quingentis, ad depopulandos sociorum populi Romani agros 

10 mittit; Gallis parci quam maxime iubet principumque animos 3 
ad defectionem sollicitari. ponte perfecto traductus Romanus 
exercitus in agrum Insubrium quinque milia passum a Victu- 
mulis consedit. ibi Hannibal castra habebat; reuocatoque pro- 4 
pere Maharbale atque equitibus, cum instare certamen cerneret, 

15 nihil umquam satis dictum praemonitumque ad cohortandos 
milites ratus, uocatis ad contionem certa praemia pronuntiat, 
in quorum spem pugnarent: agrum sese daturum esse in Italia 5 
Africa Hispania, ubi quisque uelit, immunem ipsi, qui accepisset, 
liberisque; qui pecuniam quam agrum maluisset, ei se argento 

2) satisfacturum ; qui sociorum ciues Carthaginienses fleri uellent, 6 
potestatem facturum; qui domos redire mallent, daturum se 
operam, ne cuius suorum popularium mutatam secum fortunam 
esse uellent. seruis quoque dominos prosecutis libertatem pro- 
ponit, binaque pro iis mancipia dominis se redditurum. eaque 8 

5 utrata scirent fore, agnum laeua manu, dextra silicem retinens, 
si falleret, Iouem ceterosque precatus deos, ita se mactarent, 
quem ad modum ipse agnum mactasset, secundum precationem 
caput pecudis saxo elisit. tum uero omnes, uelut diis auctori- 9 
bus in spem suam quisque acceptis, id morae, quod nondum 

* pugnarent, ad potienda sperata rati, proelium uno animo et 
uoce una poscunt. 

Aput Romanos hautquaquam tanta alacritas erat, super 46 

cetera recentibus etiam territos prodigiis; nam et lupus intra- 
uerat castra laniatisque obuiis ipse intactus euaserat, et examen 
apum in arbore praetorio imminente consederat. quibus pro- 
curatis Scipio cum equitatu iaculatoribusque expeditis profectus 
ad castra hostium ex propinquo copiasque, quantae et cuius 
generis essent, speculandas, obuius fit Hannibali et ipsi cum 
equitibus ad exploranda circa loca progresso. neutri alteros 
primo cernebant; densior deinde incessu tot hominum et equo- 
rum oriens puluis signum propinquantium hostium fuit. con- 
sistit utrumque agmen, et ad proelium sese expediebant. Scipio 
iaculatores et Gallos equites in fronte locat, Romanos sociorum- 
que quod roboris fuit, in subsidiis; Hannibal frenatos equites 
in medium accipit, cornua Numidis firmat. uixdum clamore 
sublato iaculatores fugerunt inter subsidia ad secundam aciem. 
inde equitum certamen erat aliquamdiu anceps; dein, quia tur- 
babant equos pedites intermixti, multis labentibus ex equis 
aut desilientibus, ubi suos premi circumuentos uidissent, iam 
magna ex parte ad pedes pugna uenerat, donec Numidae, qui 
in cornibus erant, circumuecti paulum ab tergo se ostenderunt. 
is pauor perculit Romanos, auxitque pauorem consulis uulnus 
periculumque intercursu tum primum pubescentis fili propul- 
satum. ' hic erit iuuenis, penes quem perfecti huiusce belli 
laus est, Africanus ob egregiam uictoriam de Hannibale Poenis- 
que appellatus. fuga tamen effusa iaculatorum maxume fuit, 
quos primos Numidae inuaserunt; alius confertus equitatus 
consulem in medium acceptum non armis modo sed etiam 
corporibus suis protegens in castra nusquam trepide neque 
effuse cedendo reduxit. seruati consulis decus Coelius ad seruum 
natione Ligurem delegat; malim equidem de filio uerum esse, 
quod et plures tradidere auctores et fama optinuit. 

Hoc primum cum Hannibale proelium fuit; quo facile 
apparuit equitatu meliorem Poenum esse et ob id campos pa- 
tentis, quales sunt inter Padum Alpesque, bello gerendo Romanis 
aptos non esse. itaque proxima nocte iussis militibus uasa 

silentio colligere castra ab Ticino mota festinatumque ad Padum 
es, ut ratibus, quibus iunxerat flumen, nondum resolutis sine 
tumultu atque insectatione hostis copias traiceret. prius Placen- 8 
liam peruenere, quam satis sciret Hannibal ab Ticino pro- 
òfectos; tamen ad sescentos moratorum in citeriore ripa Padi 
segniter ratem soluentes cepit. transire pontem non potuit, 
ut extrema resoluta erant, tota rate in secundam aquam labente. 
Coelius auctor est Magonem cum equitatu et Hispanis peditibus 4 
lumen extemplo tranasse, ipsum Hannibalem per superiora 
| Padi uada exercitum traduxisse elephantis in ordinem ad sus- 
tinendum impetum fluminis oppositis. ea peritis amnis eius 5 
ux fidem fecerint; nam neque equites armis equisque saluis 
tantam uim fluminis superasse ueri simile est, ut iam Hispanos 
omnis inflati trauexerint utres, et multorum dierum circuitu 

15 Padi uada petenda fuerunt, qua exercitus grauis impedimentis 
traduci posset. potiores aput me auctores sunt, qui biduo uix 6 
locum rate iungendo flumini inuentum tradunt; ea cum Magone 
equites et Hispanorum expeditos praemissos. dum Hannibal, 7 
circa flumen legationibus Gallorum audiendis moratus, traicit 

3 grauius peditum agmen, interim Mago equitesque ab transitu 
fluminis die unius itinere Placeutiam ad hostes contendunt. 
Hannibal paucis post diebus sex milia a Placentia castra com- 8 
muniuit et postero die in conspectu hostium acie derecta po- 
lestatem pugnae fecit. 

5 Insequenti nocte caedes in castris Romanis, tumultu tamen 48 
quam re maior, ab auxiliaribus Gallis facta est. ad duo milia 2 
peditum et ducenti equites uigilibus ad portas trucidatis ad 
Hannibalem transfugiunt; quos Poenus benigne adlocutus et 
spe ingentium donorum accensos in ciuitates quemque suas 

* ad sollicitandos popularium animos dimisit. Scipio, caedem 3 
eam signum defectionis omnium Gallorum esse ratus contactos- 
que eo scelere uelut iniecta rabie ad arma ituros, quamquam 4 
grauis adhuc uulnere erat, tamen quarta uigilia noctis insequen- 
üs tacito agmine profectus ad Trebiam fluuium iam in loca 

5 altiora collisque impeditiores equiti castra mouet. minus quam 
ad Ticinum fefellit; missisque Hannibal primum Numidis deinde 
omni equitatu turbasset utique nouissimum agmen, ni auiditate 

6 praedae in uacua Romana castra Numidae deuertissent. ibi 
dum perscrutantes loca omnia castrorum nullo satis digno morae 
pretio tempus terunt, emissus hostis est de manibus; et cum 
iam transgressos Trebiam Romanos metantisque castra conspe- 
xissent, paucos moratorum occiderunt citra flumen interceptos. 

7 Scipio, nec uexationem uulneris in uia jactati ultra patiens et 
collegam — iam enim et reuocatum ex Sicilia audierat — ratus 
exspectandum, locum, qui prope flumen tutissimus statiuis est 

8 uisus, delectum communiit. nec procul inde Hannibal cum 
consedisset, quantum uictoria equestri elatus, tantum anxius 
inopia, quae per hostium agros euntem nusquam praeparatis 

9 commeatibus maior in dies excipiebat, ad Clastidium uicum, 
quo magnum frumenti numerum congesserant Romani, mittit. 
ibi cum uim pararent, spes facta proditionis; nec sane magno 
pretio, nummis aureis quadringentis, Dasio Brundisino praefecto 
praesidi corrupto traditur Hannibali Clastidium. id horreum 

10 fuit Poenis sedentibus ad Trebiam. in captiuos ex tradito prae- 
sidio, ut fama clementiae in principio rerum colligeretur, nihil 
saeuitum est. 

49 Cum ad Trebiam terrestre constitisset bellum, interim circa 
Siciliam insulasque [taliae imminentes et a Sempronio consule 

? et ante aduentum eius terra marique res gestae. uiginti quin- 
queremes cum mille armatis ad depopulandam oram Ïtaliae a 
Carthaginiensibus missae; nouem Liparas, octo ad insulam Vul- 

8 cani tenuerunt, tres in fretum auertit aestus. ad eas conspectas 
a Messana duodecim naues ab Hierone rege Syracusanorum 
missae, qui tum forte Messanae erat consulem Romanum op- 
periens, nullo repugnante captas naues Messanam in portum 

4 deduxerunt. cognitum ex captiuis praeter uiginti naues, cuius 
ipsi classis essent, in Italiam missas quinque et triginta alias 
quinqueremes Siciliam petere ad sollicitandos ueteres socios; 

5 Lilybaei occupandi praecipuam curam esse; credere eadem tem- 

pestate, qua ipsi disiecti forent, eam quoque classem ad Aegatis 
insulas deiectam. haec, sicut audita erant, rex M. Aemilio prae- 6 
tori, cuius Sicilia prouincia erat, perscribit monetque, ut Lily- 
baeum firmo teneret praesidio. extemplo et circa ciuitates a 7 
$ praetore missi legati tribunique suos ad curam custodiae inten- 
dere, et ante omnia Lilybaeum teneri apparatu belli, edicto 
proposito, ut socii nauales decem dierum cocta cibaria ad naues 
deferrent, ut, ubi signum datum esset, ne quid moram conscen- 8 
dendi faceret; perque omnem oram, qui ex speculis prospicerent 
10 aduentantem hostium classem, missi. itaque, quamquam de in- 9 
dustria ita moderati cursum nauium erant Carthaginienses, ut 
ante lucem accederent Lilybaeum, praesensum tamen est, quia 
et luna pernox erat et sublatis armamentis ueniebant: extemplo 10 
datum signum ex speculis et in oppido ad arma conclamatum 
15 est et in naues conscensum; pars militum in muris portarum- 
que stationibus, pars in nauibus erant. et Carthaginienses, quia 1t 
rem fore haut cum inparatis cernebant, usque ad lucem portu 
se abstinuerunt, demendis armamentis eo tempore aptandaque 
ad pugnam classe absumpto. ubi inluxit, recepere classem in 12 
90 altum, ut spatium pugnae esset exitumque liberum e portu naues 
hostium haberent. nec Romani detrectauere pugnam et memoria 13 
circa ea ipsa loca gestarum rerum [reti et militum multitudine 
ac uirtute. ubi in altum euecti sunt, Romanus conserere pugnam 50 
et ex propinquo uires conferre uelle; contra eludere Poenus 2 

et arte, non ui rem gerere nauiumque quam uirorum aut armo- 
rum malle certamen facere. nam ut sociis naualibus adfatim 
instructam classem ita inopem milite habebant, et, sicubi conserta 
nauis esset, hautquaquam par numerus armatorum ex ea pu- 
guabat. quod ubi animaduersum est, et Romanis multitudo sua 
auxit animum et paucitas illis minuit. extemplo septem naues 
Punicae circumuentae, fugam ceterae ceperunt. mille et sep- 
tingenti fuere in nauibus captis milites nautaeque, in his tres 
nobiles Carthaginiensium. classis Romana incolumis, una tan- 
tum perforata naui, sed ea quoque ipsa reduce, in portum rediit. 

Secundum hanc pugnam, nondum gnaris eius qui Messanae 
erant, Ti. Sempronius consul Messanam uenit. ei fretum in- 
tranti rex Hiero classem ornatam armatamque obuiam duxit, 
transgressusque ex regia in praetoriam nauem, gratulatus so- 
spitem cum exercitu et nauibus aduenisse precatusque prosperum 
ac felicem in Siciliam transitum, statum deinde insulae et Car- 
thaginiensium conata exposuit pollicitusque est, quo animo 
priore bello populum Romanum iuuenis adiuuisset, eo senem 
adiuturum; frumentum uestimentaque sese legionibus consulis 
sociisque naualibus gratis praebiturum; grande periculum Lily- 
baeo maritumisque ciuitatibus esse, et quibusdàm uolentibus 
nouas res fore. ob haec consuli nihil cunctandum uisum, quin 
Lilybaeum classe peteret. et rex regiaque classis una profecti. 
nauigantes inde pugnatum ad Lilybaeum fusasque et captas 


61 hostium naues accepere. a Lilybaeo consul Hierone cum classe 


regia dimisso relictoque praetore ad tuendam Siciliae oram ipse 
in insulam Melitam, quae a Carthaginiensibus tenebatur, traiecit. 
aduenienti Hamilcar Gisgonis fllius, praefectus praesidii, cum 
paulo minus duobus milibus militum oppidumque cum insula 
traditur. inde post paucos dies reditum Lilybaeum, captiuique 
et a consule et a praetore praeter insignes nobilitate uiros sub 
corona uenierunt. postquam ab ea parte satis tutam Siciliam 

censebat consul, ad insulas Vulcani, quia fama erat stare ibi 
Punicam classem, traiecit; nec quisquam hostium circa eas in- 
sulas inuentus. iam forte transmiserant ad uastandam ltaliae 4 
oram, depopulatoque Viboniensi agro urbem etiam terrebant. 
$ repetenti Siciliam consuli escensio hostium in agrum Vibo- 5 
niensem facta nuntiatur, litteraeque ab senatu de transitu in 
laliam Hannibalis, et ut primo quoque tempore collegae ferret 
auxilium, missae traduntur. multis simul anxius curis exercitum 6 
extemplo in naues inpositum Ariminum mari supero misit, 
4 Sexto Pomponio legato cum uiginti quinque longis nauibus 
Viboniensem agrum maritimamque oram Italiae tuendam adtri- 
buit, M. Aemilio praetori quinquaginta nauium classem expleuit. 7 
ipse conpositis Siciliae rebus decem nauibus oram Italiae legens 
Ariminum peruenit. inde cum exercitu suo profectus ad Trebiam 
15 flumen conlegae coniungitur. 

Iam ambo consules et quidquid Romanarum uirium erat 52 
Hannibali oppositum aut illis copiis defendi posse Romanum 
imperium aut spem nullam aliam esse satis declarabat. tamen 2 
consul alter equestri proelio uno et uulnere suo minutus trahi 

2 rem malebat; recentis animi alter eoque ferocior nullam di- 
lationem patiebatur. quod inter Trebiam Padumque agri est, 3 
Galli tum incolebant, in duorum praepotentium populorum 
certamine per ambiguum fauorem haut dubie gratiam uictoris 
spectantes. id Romani, modo ne quid mouerent, aequo satis, 4 

155 Poenus periniquo animo ferebat, ab Gallis accitum se uenisse 
ad liberandos eos dictitans. ob eam iram, simul ut praeda 
militem aleret, duo milia peditum et mille equites, Numidas 
plerosque, mixtos quosdam et Gallos, populari omnem deinceps 
agrum usque ad Padi ripas jussit. egentes ope Galli, cum ad 6 

$0 id dubios seruassent animos, coacti ab auctoribus iniuriae ad 
uindices futuros declinant legatisque ad consules missis auxilium 
Romanorum terrae ob nimiam cultorum fidem in Romanos 
laboranti orant. Cornelio nec causa nec tempus agendae rei 
placebat, suspectaque ei gens erat cum ob infida multa facinora 

tum, ut illa uetustate obsoleuissent, ob recentem Boiorum per- 
fidiam; Sempronius contra continendis in fide sociis maximum 
uinculum esse primos, qui eguissent ope, defensos censebat. 
is tum collega cunctante equitatum suum mille peditum iacula- 
toribus ferme admixtis ad defendendum Gallicum agrum trans 
Trebiam mittit. sparsos et inconpositos, ad hoc grauis praeda 
plerosque cum inopinato inuasissent, ingentem terrorem cae- 
demque ac fugam usque ad castra stationesque hostium fecere; 
unde multitudine effusa pulsi rursus subsidio suorum proelium 
restituere. uaria inde pugna sequentes cedentesque cum ad 
extremum aequassent certamen, maior tamen hostium s, penes 
Romanos fama uictoriae fuit. 

Ceterum nemini omnium maior ea iustiorque quam ipsi 
consuli uideri; gaudio efferri, qua parte copiarum alter consul 
uictus foret, ea se uicisse: restitutos ac refectos militibus animos, 
nec quemquam esse praeter conlegam, qui dilatam dimicationem 
uellet; eum animo magis quam corpore aegrum memoria uul- 
neris aciem ac tela horrere. sed non esse cum aegro senescen- 
dum. quid enim ultra differri aut teri tempus? quem tertium 
consulem, quem alium exercitum expectari? castra Carthaginien- 
sium in Italia ac prope in conspectu urbis esse. non Siciliam ac 
Sardiniam uictis ademptas nec cis Hiberum Hispaniam peti, set 
solo patrio terraque, in qua geniti forent, pelli Romanos. “quan- 
tum ingemiscant inquit "patres nostri circa moenia Carthaginis 
bellare soliti, si uideant nos, progeniem suam, duos consules 
consularesque exercitus, in media Italia pauentis intra castra, 
Poenum, quod inter Alpis Appenninumque: agri sit, suae di- 
cionis fecisse?" haec adsidens aegro collegae, haec in praetorio 

prope contionabundus agere. stimulabat et tempus propincum 
comitiorum, ne in nouos consules bellum differretur, et occasio 
in se unum uertendae gloriae, dum aeger collega erat. itaque 7 
nequiquam dissentiente Cornelio parari ad propincum certamen 

5 milites iubet. 

Hannibal cum, quid optimum foret hosti, cerneret, uix 
ullam spem habebat temere atque inprouide quicquam consules 
acturos; cum alterius ingenium, fama prius, deinde re cognitum, 8 
percitum ac ferox sciret esse ferociusque factum prospero cum 

1? praedatoribus suis certamine crederet, adesse gerendae rei for- 
tunam haud diffidebat. cuius ne quod praetermitteret tempus, 9 
sollicitus intentusque erat, dum tiro hostium miles esset, dum 
meliorem ex ducibus inutilem uulnus faceret, dum Gallorum 
animi uigerent, quorum ingentem multitudinem sciebat segnius 10 

1$ secuturam, quanto longius ab domo traherentur. cum ob haec 11 
taliaque speraret propincum certamen et facere, si cessaretur, 
cuperet, speculatoresque Galli, ad ea exploranda, quae uellet, 
tutores, quia in utrisque castris militabant, paratos pugnae 
esse Romanos rettulissent, locum insidiis circumspectare Poenus 

9$ coepit. erat in medio riuus praealtis utrimque clausus ripis 54 
et circa opsitus palustribus herbis et, quibus inculta ferme 
uestiuntur, uirgultis uepribusque. quem ubi equites quoque 
tegendo satis latebrosum locum circumuectus ipse oculis per- 
lustrauit, “Hic erit locus’, Magoni fratri ait “quem teneas. delige 2 

% centenos uiros ex omni pedite atque equite, cum quibus ad 
me uigilia prima uenias; nunc corpora curare tempus est. ita 3 
praetorium missum. mox cum delectis Mago aderat. 'Robora 
uirorum cerno' inquit Hannibal; “sed uti numero etiam, non 
animis modo ualeatis, singuli uobis nouenos ex turmis mani- 

€ pulisque uestri similes eligite. Mago locum monstrabit, quem 
insideatis: hostem caecum ad has belli artes habetis! ita mille 4 
equitibus [Magoni], mille peditibus dimissis Hannibal prima 
luce Numidas equites transgressos Trebiam flumen obequitare 

iubet hostium portis iaculandoque in stationes elicere ad pugnam 
hostem, iniecto deinde certamine cedendo sensim citra flumen 
pertrahere. haec mandata Numidis; ceteris ducibus peditum 
equitumque praeceptum, ut prandere omnes iuberent, armatos 
deinde instratisque equis signum expectare. 

Sempronius ad tumultum Numidarum primum omnem equi- 
tatum, ferox ea parte uirium, deinde sex milia peditum, po- 
stremo omnes copias a destinato iam ante consilio auidus cer- 
taminis eduxit. erat forte brumae tempus et niualis dies in 
locis Alpibus Appenninoque interiectis, propinquitate etiam 
fluminum ac paludum praegelidis. ad hoc raptim eductis ho- 
minibus atque equis, non capto ante cibo, non ope ulla ad 
arcendum frigus adhibita, nihil caloris inerat, et quidquid aurae 
fluminis adpropinquabant, adflabat acrior frigoris uis. ut uero 
refugientes Numidas insequentes aquam ingressi sunt — et erat 
pectoribus tenus aucta nocturno imbri —, tum utique egressis 
rigere omnibus corpora, ut uix armorum tenendorum potentia 
esset, et simul lassitudine et procedente iam die fame etiam 


65 deficere. Hannibalis interim miles ignibus ante tentoria factis 

oleoque per manipulos, ut mollirent artus, misso et cibo per 
otium capto, ubi transgressos flumen hostis nuntiatum est, 
alacer animis corporibusque arma capit atque in aciem procedit. 
Baliares locat ante signa ceteramque leuem armaturam, octo 
ferme milia hominum, dein grauiorem armis peditem, quod 
uirium, quod roboris erat; in cornibus circumfudit decem milia 
equitum, et ab cornibus in utramque partem diuisos elephantos 
statuit. consul effuse sequentis equites, cum ab resistentibus 
subito Numidis incauti exciperentur, signo receptui dato reuo- 
catos circumdedit peditibus. duodeuiginti milia Romana erant, 
socium nominis Latini uiginti, auxilia praeterea Cenomanorum; 
ea sola in fide manserat Gallica gens. iis copiis concursum 
est. proelium a Baliaribus ortum est; quibus cum maiore robore 
legiones obsisterent, diducta propere in cornua leuis armatura 

esl, quae res effecit, ut equitatus Romanus extemplo urgeretur. 6 
nam cum uix iam per se resisterent decem milibus equitum 
quattuor milia et fessi integris plerisque, obruti sunt insuper 
uelut nube iaculorum a Baliaribus coniecta. ad hoc elephanti 7 
5 eminentes ab extremis cornibus, equis maxime non uisu modo 
sed odore insolito territis, fugam late faciebant. pedestris pugna 8 
par animis magis quam uiribus erat, quas recentis Poenus 
paulo ante curatis corporibus in proelium attulerat; contra 
ieiuna fessaque corpora Romanis et rigentia gelu torpebant. 

10 restitissent tamen animis, si cum pedite solum foret pugnatum; 
sed et Baleares pulso equite iaculabantur in latera et elephanti 9 
iam ie mediam peditum aciem sese intulerant et Mago Numidae- 
que, simul latebras eorum inprouida praeterlata acies est, exorti 
ab tergo ingentem tumultum ac terrorem fecere. tamen in tot 10 

(5 circumstantibus malis mansit aliquamdiu immota acies, maxime 
praeter spem omnium aduersus elephantos. eos uelites ad id 1t 
ipsum locati uerutis coniectis et auertere et insecuti auersos 
sub caudis, qua maxume molli cute uulnera accipiunt, fodiebant. 
trepidantisque et prope lam in suos consternatos e media acie 56 

0 in extremam ad sinistrum cornu aduersus Gallos auxiliares agi 
iussit Hannibal. ibi extemplo haut dubiam fecere fugam, eoque 
nouus terror additus Romanis, ut fusa auxilia sua uiderunt. 
itaque cum iam in orbem pugnarent, decem milia ferme homi- 2 
num, cum alia euadere nequissent, media Áfrorum acie, qua Gal- 

5 licis auxiliis firmata erat, cum ingenti caede hostium perrupere 
et, cum neque in castra reditus esset flumine interclusis neque 3 
prae imbri satis decernere possent, qua suis opem ferrent, 
Placentiam recto itinere perrexere. plures deinde in omnes 4 
partes eruptiones factae; et qui flumen petiere, aut gurgitibus 

3 absumpti sunt aut inter cunctationem ingrediendi ab hostibus 
oppressi; qui passim per agros fuga sparsi erant, alii uestigia 5 

cedentis sequentes agminis Placentiam contendere, aliis timor 
hostium audaciam ingrediendi flumen fecit, transgressique in 
castra peruenerunt. imber niue mixtus et intoleranda uis frigoris 
et homines multos et iumenta et elephantos prope omnis ab- 
sumpsit. finis insequendi hostis Poenis flumen Trebia fuit, et 
ita torpentes gelu in castra rediere, ut uix laetitiam uictoriae 
sentirent. itaque nocte insequenti, cum praesidium castrorum 
et quod relicum ex fuga semermium ex magna parte militum 
erat ratibus Trebiam traicerent, aut nihil sensere obstrepente 
pluuia aut, quia iam moueri nequibant prae lassitudine ac uul- 
neribus, sentire sese dissimularunt, quietisque Poenis tacito 
agmine ab Scipione consule exercitus Placentiam est perductus, 
inde Pado traiecto Cremonam, ne duorum exercituum hibernis 
una colonia premeretur. 

Romam tantus terror ex hac clade perlatus est, ut iam ad 
urbem Romanam crederent infestis signis hostem uenturum, 
nec quicquam spei aut auxilii esse, quo portis moenibusque 
uim arcerent: uno consule ad Ticinum uicto alterum ex Sicilia 
reuocatum; duobus consulibus, duobus consularibus exercitibus 
uictis quos alios duces, quas alias legiones esse, quae arcessan- 
tur? ita territis Sempronius consul aduenit, ingenti periculo 
per effusos passim ad praedandum hostium equites audacia 
magis quam consilio aut spe fallendi resistendiue, si non falleret, 
transgressus. inde, quod unum maxime in praesentia desidera- 
batur, comitiis consularibus habitis in hiberna rediit. creati 
consules Cn. Seruilius et C. Flaminius iterum. 

Ceterum ne hiberna quidem Romanis quieta erant uaganti- 
bus passim Numidis equitibus et, ut quaeque iis impeditiora 
erant, Celtiberis Lusitanisque. omnes igitur undique clausi 
commeatus erant, nisi quos Pado naues subueherent. emporium 
prope Placentiam fuit et opere magno munitum et ualido firma- 
tum praesidio. eius castelli oppugnandi spe cum equitibus ac 
leui armatura profectus Hannibal, cum plurimum in celando 

incepto ad effectum spei habuisset, nocte adortus non fefellit 
uigiles. tantus repente clamor est sublatus, ut Placentiae quo- 7 
que audiretur. itaque sub lucem cum equitatu consul aderat 
iussis quadrato agmine legionibus sequi. equestre interim proe- 8 
lium commissum; in quo quia saucius Hannibal pugna excessit, 
pauore hostibus iniecto defensum egregie praesidium est. pau- 9. 
corum inde dierum quiete sumpta et uixdum satis percurato 
uulnere ad Victumulas oppugnandas ire pergit. id emporium 10 
Romanis Gallico bello fuerat; munitum inde locum frequenta- 
to verant adcolae mixti undique ex finitimis populis, et tum terror 
populationum eo plerosque ex agris conpulerat. huius generis 11 
multitudo fama inpigre defensi ad Placentiam praesidii accensa 
armis arreptis obuiam Hannibali procedit. magis agmina quam 12 
acies in uia concurrerunt, et cum ex altera parte nihil praeter 
15 inconditam turbam esset, in altera et dux militi et miles duci 
fidens, ad triginta quinque milia hominum a paucis fusa, postero 18 
die deditione facta praesidium intra moenia accepere; iussique 
arma tradere cum dicto paruissent, signum repente uictoribus 
datur, ut tamquam ui captam urbem diriperent. neque ulla, 14 
?) quae in tali re memorabilis scribentibus uideri solet, praeter- 
missa clades est: adeo omne libidinis crudelitatisque et inhuma- 
nae superbiae editum in miseros exemplum est. hae fuere 
hibernae expeditiones Hannibalis. 
Haud longi inde temporis, dum intolerabilia frigora erant, 88 
2 quies militi data est; et ad prima ac dubia signa ueris pro- 2 
fectus ex hibernis in Etruriam ducit, eam quoque gentem, sicut 
Gallos Liguresque, aut ui aut uoluntate adiuncturus. transeuntem 3 
Appenninum adeo atrox adorta tempestas est, ut Álpium prope 
foeditatem superauerit uento mixtus imber cum ferretur in 
3 ipsa ora, primo, quia aut arma omittenda erant aut contra 
enitentes uertice iutorti adfligebantur, constitere; dein, cum 4 
iam spiritum includeret nec reciprocare animam sineret, auersi 
a uento parumper consedere. tum uero ingenti sono caelum 5 
strepere et inter horrendos fragores micare ignes; capti auribus 

et oculis metu omnes torpere. tandem effuso imbre, cum eo 
magis accensa uis uenti esset, ipso illo, quo deprensi erant. 
loco castra ponere necessarium uisum est. id uero laboris uelut 
de integro initium fuit: nam nec explicare quicquam nec sta- 
tuere poterant nec, quod statutum esset, manebat omnia per- 
scindente uento et rapiente. et mox aqua leuata uento cum 
super gelida montium iuga concreta esset, tantum niuosae gran- 
dinis deiecit, ut omnibus omissis procumberent homines teg- 
minibus suis magis obruti quam tecti; tantaque uis frigoris 
insecuta est, ut ex illa miserabili hominum iumentorumque 
strage cum se quisque attollere ac leuare uellet, diu nequiret, 
quia torpentibus rigore neruis uix flectere artus poterant. 
deinde, ut tandem agitando sese mouere ac recipere animos 
et raris locis ignis fleri est coeptus, ad alienam opem quisque 
inops tendere. biduum eo loco uelut obsessi mansere. multi 
homines, multa iumenta, elephanti quoque ex iis, qui proelio 
ad Trebiam facto superfuerant, septem absumpti. 

Degressus Appennino retro ad Placentiam castra mouit et 
ad decem milia progressus consedit. postero die duodecim 
milia peditum, quinque equitum aduersus hostem ducit; nec 
Sempronius consul — iam enim redierat ab Roma — detrectauit 
certamen. atque eo die tria milia passum inter bina castra 
fuere; postero die ingentibus animis uario euentu pugnatum 
est. primo concursu adeo res Romana superior fuit, ut non 
acie uincerent solum, sed pulsos hostes in castra persequeren- 
tur, mox castra quoque oppugnarent. Hannibal paucis pro- 
pugnatoribus in uallo portisque positis ceteros confertos in 
media castra recepit, intentosque signum ad erumpendum ex- 
spectare iubet. iam nona ferme diei hora erat, cum Romanus 
nequiquam fatigato milite, postquam nulla spes erat potiundi 
castris, signum receptui dedit. quod ubi Hannibal accepit 
laxatamque pugnam et recessum a castris uidit, extemplo equiti- 
bus dextra laeuaque emissis in hostem ipse cum peditum robore 
mediis castris erupit. pugna raro magis ulla saeua aut utrius- 

que partis pernicie clarior fuisset, si extendi eam dies in longum 
spatium siuisset: nox accensum ingentibus animis proelium 
diremit. itaque acrior concursus fuit quam caedes, et sicut 
aequata ferme pugna erat, ita clade pari discessum est. ab neutra 
parte sescentis plus peditibus et dimidium eius equitum cecidit; 
sed maior Romanis quam pro numero iactura fuit, quia equestris 
ordinis aliquot et tribuni militum quinque et praefecti sociorum 
tres sunt interfecti. secundum eam pugnam Hannibal in Li- 
gures, Sempronius Lucam concessit. uenienti in Ligures Hanni- 
bali per insidias intercepti duo quaestores Romani, C. Fuluius 
et L. Lucretius, cum duobus tribunis militum et quinque eque- 
stris ordinis, senatorum ferme liberis, quo magis ratam fore 
cum iis pacem societatemque crederet, traduntur. 


Dum haec in Italia geruntur, Cn. Cornelius Scipio in Hispa- 60 


niam cum classe et exercitu missus cum ab ostio Rhodani pro- 
fectus Pyrenaeosque montes circumuectus Emporias adpulisset 
classem, exposito ibi exercitu orsus a Laeetanis omnem oram 
usque ad Hiberum flumen partim renouandis societatibus partim 
nouis instituendis Romanae dicionis fecit. inde conciliata cle- 
mentiae iustitiaeque fama non ad maritimos modo populos sed 
in mediterraneis quoque ac montanis ad ferociores iam gentes 
ualuit; nec pax modo aput eos sed societas etiam armorum 
parta est, ualidaeque aliquot auxiliorum cohortes ex iis con- 
scriptae sunt. Hannonis cis Hiberum prouincia erat; eum reli- 


25 querat Hannibal ad regionis eius praesidium. itaque, priusquam 


alienarentur omnia, obuiam eundum ratus castris in conspectu 
hostium positis in aciem eduxit. nec Romano differendum cer- 
tamen uisum, quippe qui sciret cum Hannone et Hasdrubale 
sibi dimicandum esse malletque aduersus singulos separatim 


36 quam aduersus duos simul rem gerere. nec magni certaminis 


ea dimicatio fuit. sex milia hostium caesa, duo capta cum 
praesidio castrorum; nam et castra expugnata sunt, atque ipse 
dux cum aliquot principibus capiuntur, et Cissis, propincum 

8 castris oppidum, expugnatur. ceterum praeda oppidi parui 
preti rerum fuit, supellex barbarica, ac uilium mancipiorum; 

9 castra militem ditauere non eius modo exercitus, qui uictus 
erat, sed et eius, qui cum Hannibale in Italia militabat, omnibus 
fere caris rebus, ne grauia impedimenta ferentibus essent, citra 5 
Pyrenaeum relictis. 

61 Priusquam certa huius cladis fama accideret, transgressus 
Hiberum Hasdrubal cum octo milibus peditum, mille equitum, 
tamquam ad primum aduentum Romanorum occursurus, post- 
quam perditas res ad Cissim amissaque castra accepit, iter ad 10 

2 mare conuertit. haud procul Tarracone classicos milites naua- 
lesque socios uagos palantisque per agros, quod ferme fit, ut 
secundae res neclegentiam creent, equite passim dimisso cum 

8 magna caede, maiore fuga ad naues compellit; nec diutius circa 
ea loca morari ausus, ne ab Scipione opprimeretur, trans 15 

4 Hiberum sese recepit. et Scipio raptim ad famam nouorum 
hostium agmine acto, cum in paucos praefectos nauium animad- 
uertisset, praesidio Tarracone modico relicto Emporias cum 

5 classe rediit. uixdum digresso eo Hasdrubal aderat, et llerge- 
tum populo, qui obsides Scipioni dederat, ad defectionem in- 2 
pulso cum eorum ipsorum iuuentute agros fidelium Romanis 

6 sociorum uastat. excito deinde Scipione hibernis toto cis Hi- 
berum rursus cedit agro. Scipio relictam ab auctore defec- 
tionis Ilergetum gentem cum infesto exercitu inuasisset, con- 
pulsis omnibus Átanagrum urbem, quae caput eius populi erat, 25 

7 circumsedit intraque dies paucos pluribus quam ante obsidibus 
imperatis llergetes pecunia etiam multatos in ius dicionemque 

8 recepit. inde in Áusetanos prope Hiberum, socios et ipsos 
Poenorum, procedit, atque urbe eorum obsessa Lacetanos auxi- 
lium finitimis ferentes nocte haud procul iam urbe, cum intrare 30 

9 uellent, excepit insidiis. caesa ad duodecim milia; exuti prope 
omnes armis domos passim palantes per agros diffugere. nec 
obsessos alia ulla res quam iniqua oppugnantibus hiems tuta- 

batur. triginta dies obsidio fuit, per quos raro umquam nix 10 
minus quattuor pedes alta iacuit; adeoque pluteos ac uineas 
Romanorum operuerat, ut ea sola ignibus aliquotiens coniectis 
ab hoste etiam tutamentum fuerit. postremo, cum Amusicus 11 
5 princeps eorum ad Hasdrubalem profugisset, uiginti argenti 
talentis pacti deduntur. Tarraconem in hiberna reditum est. 
Romae aut circa urbem multa ea hieme prodigia facta 62 
aut, quod euenire solet motis semel in religionem animis, multa 
nuntiata et temere credita sunt, in quis ingenuum infantem 2 
to semestrem in foro olitorio triumphum clamasse, et in foro 3 
boario bouem in tertiam contignationem sua sponte escendisse 
atque inde tumultu habitatorum territum sese deiecisse, et 4 
nauium speciem de caelo adfulsisse, et aedem Spei, quae est 
in foro olitorio, fulmine ictam, et Lanuui hastam se commo- 
15 uisse et coruum in aedem Iunonis deuolasse atque in ipso 
puluinari consedisse, et in agro Amiternino multis locis hominum 
specie procul candida ueste uisos nec cum ullo congressos, 
et in Piceno lapidibus pluuisse, et Caere sortes extenuatas, et 
in Gallia lupum uigili gladium ex uagina raptum abstulisse. 
v ob cetera prodigia libros adire decemuiri iussi; quod autem 6 
lapidibus pluuisset in Piceno, nouemdiale sacrum edictum, et 
subinde aliis procurandis prope tota ciuitas operata fuit. iam 7 
primum omnium urbs lustrata est hostiaeque maiores quibus 
editum est diis caesae, et donum ex auri pondo quadraginta 
5 Lanuuium lunoni portatum est, et signum aeneum matronae 
lunoni in Auentino dedicauerunt, et lectisternium Caere, ubi 
sortes adtenuatae erant, imperatum et supplicatio Fortunae in 
Algido; Romae quoque et lectisternium luuentati et supplicatio 9 
ad aedem Herculis nominatim, deinde uniuerso populo circa 
$ omnia puluinaria indicta, et Genio maiores hostiae caesae quin- 
que, et C. Atilius Serranus praetor uota suscipere iussus, si 10 

in decem annos res publica eodem stetisset statu. haec pro- 
curata uotaque ex libris Sibyllinis magna ex parte leuauerant 
religione animos. 

Consulum designatorum alter Flaminius, cui eae legiones, 
quae Placentiae hibernabant, sorte euenerant, edictum et litteras 
ad consulem misit, ut is exercitus idibus Martiis Arimini adesset 
in castris. hic in prouincia consulatum inire consilium erat 
memori ueterum certaminum cum patribus, quae tribunus plebis 
et quae postea consul prius de consulatu, qui abrogabatur, 
dein de triumpho habuerat, inuisus etiam patribus ob nouam 
legem, quam Q. Claudius tribunus plebis aduersus senatum atque 
uno patrum adiuuante C. Flaminio tulerat, ne quis senator cuiue 
senator pater fuisset maritimam nauem, quae plus quam tre- 
centarum amphorarum esset, haberet. id satis habitum ad 
fructus ex agris uectandos; quaestus omnis patribus indecorus 
uisus. res per summam contentionem acta inuidiam aput no- 
bilitatem suasori legis Flaminio, fauorem aput plebem alterumque 
inde consulatum peperit. ob haec ratus auspiciis ementiendis 
Latinarumque feriarum mora et consularibus aliis impedimentis 
retenturos se in urbe, simulato itinere priuatus clam in pro- 
uinciam abiit. ea res ubi palam facta est, nouam insuper iram 
infestis iam ante patribus mouit: non cum senatu modo sed 
iam cum diis immortalibus C. Flaminium bellum gerere. con- 
sulem ante inauspicato factum reuocantibus ex ipsa acie diis 


“atque hominibus non paruisse; nunc conscientia spretorum 


et Capitolium et sollemnem uotorum nuncupationem fugisse, 
ne die initi magistratus louis optimi maximi templum adiret, 
ne senatum inuisus ipse et sibi uni inuisum uideret consuleret- 
que, ne Latinas indiceret Iouique Latiari sollemne sacrum in 
monte faceret, ne auspicato profectus in Capitolium ad uota 
nuncupanda, paludatus inde cum lictoribus in prouinciam iret. 
lixae modo sine insignibus, sine lictoribus profectum clam, 
furtim, haud aliter quam si exilii causa solum uertisset, magis 

pro maiestate uidelicet imperii Arimini quam Romae magistratum 
initurum et in deuersorio hospitali quam aput penates suos 
praetextam sumpturum. reuocandum uniuersi retrahendumque 
censuerunt et cogendum omnibus prius praesentem in deos 
hominesque fungi officiis, quam ad exercitum et in prouinciam 
iret. in eam legationem — legatos enim mitti placuit — Q. 
Terentius et M. Antistius profecti nihilo magis eum mouerunt, 
quam priore consulatu litterae mouerant ab senatu missae. 
paucos post dies magistratum iniit, immolantique ei uitulus iam 
itus e manibus sacrificantium sese cum proripuisset, multos 
circumstantes cruore respersit; fuga procul etiam maior aput 
ignaros, quid trepidaretur, et concursatio fuit. id a plerisque 
in omen magni terroris acceptum. legionibus inde duabus 
a Sempronio prioris anni consule, duabus a C. Atilio praetore 
acceptis in Etruriam per Áppennini tramites exercitus duci est 
coeptus. 

lam uer adpetebat; itaque Hannibal ex hibernis mouit, et 
nequiquam ante conatus transcendere Áppenninum intolerandis 
frigoribus et cum ingenti periculo moratus ac metu. Galli, 
quos praedae populationumque conciuerat spes, postquam pro 
eo, ut ipsi ex alieno agro raperent agerentque, suas terras 
sedem belli esse premique utriusque partis exercituum hibernis 
uidere, uerterunt retro in Hannibalem ab Romanis odia; petitus- 
que saepe principum insidiis ipsorum inter se fraude, eadem 
leuitate, qua consenserant, consensum indicantium, seruatus erat 
et mutando nunc uestem nunc tegumenta capitis errore etiam 
sese ab insidiis munierat. ceterum hic quoque ei timor causa 
fuit maturius mouendi ex hibernis. 

Per idem tempus Cn. Seruilius consul Romae idibus Martis 
magistratum iniit. ibi cum de re publica rettulisset, redinte- 
grata in C. Flaminium inuidia est: duos se consules creasse, 
unum habere; quod enim illi iustum imperium, quod auspicium 
esse? magistratus id a domo, publicis priuatisque penatibus, 
Latinis feriis actis, sacrificio in monte perfecto, uotis rite in 
Capitolio nuncupatis secum ferre; nec priuatum auspicia sequi, 
nec sine auspiciis profectum in externo ea solo noua atque 
integra concipere posse. augebant metum prodigia ex pluribus 
simul locis nuntiata: in Sicilia militibus aliquot spicula, in 

Sardinia autem in muro circumeunti uigilias equiti scipionem, 
quem manu tenuerat, arsisse, et litora crebris ignibus fulsisse, 
et scuta duo sanguine sudasse, et milites quosdam ictos fulmini- 
bus, et solis orbem minui uisum, et Praeneste ardentes lapides 
caelo cecidisse, et Árpis parmas in caelo uisas pugnantemque 
cum luna solem, et Capenae duas interdiu lunas ortas, et aquas 
Caeretes sanguine mixtas fluxisse fontemque ipsum Herculis 
cruentis manasse respersum maculis, et Antii metentibus cru- 
entas in corbem spicas cecidisse, et Faleriis caelum findi uelut 
magno hiatu uisum quaque patuerit ingens lumen effulsisse, 
sortes sua sponte adtenuatas unamque excidisse ita scriptam 
"Mauors telum suum concutit, et per idem tempus Romae 
sigaum Martis Appia uia ac simulacra luporum sudasse, et 
Capuae speciem caeli ardentis fuisse lunaeque inter imbrem 
15 cadentis. inde minoribus etiam dictu prodigiis fides habita: 
capras lanatas quibusdam factas, et gallinam in marem, gallum 
in feminam sese uerlisse. his, sicut erant nuntiata, expositis 
auctoribusque in curiam introductis consul de religione patres 
consuluit. decretum, ut ea prodigia partim maioribus hostiis 
3 partim lactentibus procurarentur, et uti supplicatio per triduum 
ad omnia puluinaria haberetur; cetera, cum decemuiri libros 
inspexissent, ut ita flerent, quem ad modum cordi esse diuis 
e carminibus praefarentur. decemuirorum monitu decretum 
est, loui primum donum fulmen aureum pondo quinquaginta 
% fieret, et lunoni Mineruaeque ex argento dona darentur, et Iunoni 
reginae in Auentino [unonique Sospitae Lanuuii maioribus 
hostiis sacrificaretur, matronaeque pecunia conlata, quantum 
conferre cuique commodum esset, donum lunoni reginae in 
Auentinum ferrent, lectisterniumque fieret, et ut libertinae et 
*» ipsae, unde Feroniae donum daretur, pecuniam pro facultatibus 
suis conferrent. haec ubi facta, decemuiri Ardeae in foro 

maioribus hostiis sacrificarunt. postremo Decembri iam mense 
ad aedem Saturni Romae immolatum est lectisterniumque impe- 
ratum — et eum lectum senatores strauerunt — et conuiuium 


20 publicum, ac per urbem Saturnalia diem ac noctem clamata, 

populusque eum diem festum habere ac seruare in perpetuum 
jussus. 

Dum consul placandis Romae dis habendoque dilectu dat 
operam, Hannibal profectus ex hibernis, quia iam Flaminium 
consulem Arretium peruenisse fama erat, cum aliud longius, 


ceterum commodius ostenderetur iter, propiorem uiam per 10 


paludes petit, qua fluuius Arnus per eos dies solito magis in- 
undauerat. Hispanos et Afros et omne ueterani robur exercitus 
admixtis ipsorum inpedimentis, necubi consistere coactis ne- 
cessaria ad usus deessent, primos ire iussit, sequi Gallos, ut 
id agminis medium esset, nouissimos ire equites, Magonem 
inde cum expeditis Numidis cogere agmen, maxime Gallos, si 
taedio laboris longaeque uiae, ut est mollis ad talia gens, di- 
laberentur aut subsisterent, cohibentem. primi, qua modo prae- 
irent duces, per praealtas fluuii ac profundas uoragines hausti 


paene limo inmergentesque se tamen signa sequebantur. Galli 2 


neque sustinere se prolapsi neque adsurgere ex uoraginibus 
poterant neque aut corpora animis aut animos spe sustinebant, 
alii fessa aegre trahentes membra, alii, ubi semel uictis taedio 
animis procubuissent, inter iumenta et ipsa iacentia passim 
morientes ; maximeque omnium uigiliae conficiebant per quadri- 
duum iam et tres noctes toleratae. cum omnia obtinentibus 
aquis nihil, ubi in sicco fessa sternerent corpora, inueniri 
posset, cumulatis in aqua sarcinis insuper incumbebant aut 
iumentorum itinere toto prostratorum passim acerui tantum, 
quod extaret aqua, quaerentibus ad quietem parui temporis 
necessarium cubile dabant. ipse Hannibal, aeger oculis ex uerna 
primum intemperie uariante calores frigoraque, elephanto, qui 
unus superfuerat, quo altius ab aqua extaret, uectus, uigiliis 
tamen et nocturno umore palustrique caelo grauante capul, 

et quia medendi nec locus nec tempus erat, altero oculo 
capitur. 

Multis hominibus iumentisque foede amissis cum tandem 
de paludibus emersisset, ubi primum in sicco potuit, castra 
locat, certumque per praemissos exploratores habuit exercitum 
Romanum circa Árreti moenia esse. consulis deinde consilia 
atque animum et situm regionum itineraque et copias ad commea- 
tus expediendos et cetera, quae cognosse in rem erat, summa 
omnia cum cura inquirendo exsequebatur. regio erat in primis 
Italiae fertilis, Etrusci campi, qui Faesulas inter Arretiumque 
iacent, frumenti ac pecoris et omnium copia rerum opulenti; 
consul ferox ab consulatu priore et non modo legum aut pa- 
trum maiestatis sed ne deorum quidem satis metuens. hanc 
insitam ingenio eius temeritatem fortuna prospero ciuilibus 
15 bellicisque rebus successu aluerat. itaque satis apparebat nec 

deos nec homines consulentem ferociter omnia ac praepropere 
acturum; quoque pronior esset in uitia sua, agitare eum atque 
inritare Poenus parat, et laeua relicto hoste Faesulas petens 
medio Etruriae agro praedatum profectus quantam maximam 
3) uastitatem potest caedibus incendiisque consuli procul ostendit. 
Flaminius, qui ne quieto quidem hoste ipse quieturus erat, 
tum uero, postquam res sociorum ante oculos prope suos ferri 
agique uidit, suum id dedecus ratus, per mediam iam Italiam 
uagari Poenum atque obsistente nullo ad ipsa Romana moenia 
5 ire oppugnanda, ceteris omnibus in consilio salutaria magis 
quam speciosa suadentibus: collegam expectandum, ut con- 
iunctis exercitibus communi animo consilioque rem gererent, 
interim equitatu auxiliisque leuium armorum ab effusa prae- 
dandi licentia hostem cohibendum, iratus se ex consilio pro- 
* npuit signumque simul itineris pugnaeque cum proposuisset, 
‘Immo Arreti ante moenia sedeamus' inquit; ‘hic enim patria 
et penates sunt. Hannibal emissus e manibus perpopuletur 


er 


l 


e— 


6 circa 5 in circa P in (statiuis) circa conicias | 7 ad] at P ] 
* expediendus P | erat S erent P | 10 fesulas P|| 12 ab S ad P | 
15 aluerat G&. luerat P| 17 essed P || 18 fesulas petens P; aut corruptela 
lalet aut errauit Liuius; a faesulis petens medios etruriae agros J. H. 
Voss a f. senam uel cortonam (uel aliam urbem) petens coni. Weissenb. 
af, per medios etruriae agros Putsche a f. apscedens Hasenmueller 
Mus. Rhen. 18 (1863) 635 faesulis cedens Eisen ann. phil. 127 (1883) 
224, del. Jordan | 21 ne S nec P | 24 adque P || 25 salutari P | 
29 ehohibendum Pi iratus 5 ratus P|| 30 proposuisset add. Heerwagen 
dedisset c, om. P; plura excidisse censet Madvig Em. Liu. 285; pu- 
guaeqae pronuntians ‘quin immo Frigell | 32 paenates P 


Liuius TII 5 


66 LIBER XXII, 3. 4 a. u. €. 537 


Italiam uastandoque et urendo omnia ad Romana moenia per- 
ueniat, nec ante nos hinc mouerimus, quam, sicut olim Camillum 

11 ab Veis, C. Flaminium ab Arretio patres acciuerint. haec simul 
increpans cum ocius signa conuelli iuberet et ipse in ecum 
insiluisset, ecus repente corruit consulemque lapsum super 

12 caput effudit. territis omnibus, qui circa erant, uelut foedo 
omine incipiendae rei insuper nuntiatur signum omni ui mo- 

13 liente signifero conuelli nequire. conuersus ad nuntium ‘Num 
litteras quoque' inquit ab senatu adfers, quae me rem gerere 
uetent? abi, nuntia, effodiant signum, si ad conuellendum 

14 manus prae metu obtorpuerunt. incedere inde agmen coepit 
primoribus, super quam quod dissenserant ab consilio, territis 
etiam duplici prodigio, milite in uulgus laeto ferocia ducis. 
cum spem magis ipsam quam causam spei intueretur. 

4 Hannibal quod agri est inter Cortonam urbem Trasumen- | 

. mnumque lacum omni clade belli peruastat, quo magis iram hosti 

2 ad uindicandas sociorum iniurias acuat. et iam peruenerat ad 
loca nata insidiis, ubi maxime montes Cortonenses Trasumen- 
nus subit. uia tantum interest perangusta, uelut ad id ipsum 
de industria relicto spatio; deinde paulo latior patescit cam- 

3 pus; inde colles insurgunt. ibi castra in aperto locat, ubi 
ipse cum Afris modo Hispanisque consideret; Baliares cete- 
ramque leuem armaturam post montis circumducit; equites ad 
ipsas fauces saltus tumulis apte tegentibus locat, ut, ubi in- 
trassent Romani, obiecto equitatu clausa omnia lacu ac mon- 1 
tibus essent. 

4 Flaminius cum pridie solis occasu ad lacum peruenisset, 
inexplorato postero die uixdum satis certa luce angustiis supe- - 
ratis, postquam in patentiorem campum pandi agmen coepit, - 
id tantum hostium, quod ex aduerso erat, conspexit; ab tergo 1 

5 ac super caput haud detectae insidiae, Poenus ubi, id quod - 
petierat, clausum lacu ac montibus et circumfusum suis copiis . 

6 habuit hostem, signum omnibus dat simul inuadendi. qui ubi, 

qua cuique proximum fuit, decucurrerunt, eo magis Romanis 
subita atque inprouisa res fuit, quod orta ex lacu nebula campo 
quam montibus densior sederat, agminaque hostium ex pluribus 
collibus ipsa inter se satis conspecta eoque magis pariter de- 
cucurrerant. Romanus clamore prius undique orto, quam satis 
cerneret, se circumuentum esse sensit, et ante in frontem latera- 
que pugnari coeptum est, quam satis instrueretur acies aut 
expediri arma stringique gladii possent. 

Consul perculsis omnibus ipse satis, ut in re trepida, inpa- 
uidus turbatos ordines uertente se quoque ad dissonos clamores 
instruit, ut tempus locusque patitur, et, quacumque adire audiri- 
que potest, adhortatur ac stare ac pugnare iubet: nec enim 
inde uotis aut inploratione deum sed ui ac uirtute euadendum 
esse; per medias acies ferro uiam fieri et, quo timoris minus 
sit, eo minus ferme periculi esse. ceterum prae strepitu ac 
tumultu nec consilium nec imperium accipi poterat, tantumque 
aberat, ut sua signa atque ordines et locum noscerent, ut uix 
ad arma capienda aptandaque pugnae conpeteret animus, op- 
primerenturque quidam onerati magis iis quam tecti. et erat 
in tanta caligine maior usus aurium quam oculorum. ad gemitus 
uulnerum ictusque corporum aut armorum et mixtos terrentium 
pauentiumque clamores circumferebant ora oculosque. alii fu- 
gientes pugnantium globo inlati haerebant, alios redeuntes in 
pugnam auertebat fugientium agmen. deinde, ubi in omnis 


partis nequiquam impetus capti, et ab lateribus montes ac lacus, 


a fronte et ab tergo hostium acies claudebant, apparuitque 
nullam nisj in dextera ferroque salutis spem esse, tum sibi 
quisque dux adhortatorque factus ad rem gerendam et noua 
de integro exorta pugna est, non illa ordinata per principes 
hastatosque ac triarios, nec ut pro signis antesignani, post signa 
alia pugnaret acies, nec ut in sua legione miles aut cohorte 
aut manipulo esset: fors conglobabat et animus suus cuique 

ante aut post pugnandi ordinem dabat; tantusque fuit ardor 
animorum, adeo intentus pugnae animus, ut eum motum terrae, 
qui multarum urbium Italiae magnas partes prostrauit auertitque 
cursu rapidos amnis, mare fluminibus inuexit, montes lapsu 
ingenti proruit, nemo pugnantium senserit. 

Tris ferme horas pugnatum est, et ubique atrociter; circa 
consulem tamen acrior infestiorque pugna est. eum et robora 
uirorum sequebantur et ipse, quacumque in parte premi ac 
laborare senserat suos, inpigre ferebat opem; insignemque 
armis et hostes summa ui petebant et tuebantur ciues, donec 
Insuber eques — Ducario nomen erat — facie quoque noscitans 
consulem ‘En’ inquit “hic est, popularibus suis ‘qui legiones 
nostras cecidit agrosque et urbem est depopulatus! iam ego 
hanc uictimam manibus peremptorum foede ciuium dabo. sub- 
ditisque calcaribus equo per confertissimam hostium turbam 
impetum facit, obtruncatoque prius armigero, qui se infesto 
uenienti obuiam obiecerat, consulem lancea transfixit; spoliare 
cupientem triarii obiectis scutis arcuere. magnae partis fuga 
inde primum coepit; et iam nec lacus nec montes pauori ob- 
stabant: per omnia arta praeruptaque uelut caeci euadunt, 
armaque et uiri super alios alii praecipitantur. pars magna, 
ubi locus fugae deest, per prima uada paludis in aquam pro- 
gressi, quoad capitibus umerisque extare possunf, sese inmer- 
gunt. fuere quos inconsultus pauor nando etiam capessere 
fugam inpulerit, quae ubi inmensa ac, sine spe erat, aut defi- 
cientibus animis hauriebantur gurgitibus aut nequiquam fessi 
uada retro aegerrime repetebant atque ibi ab ingressis aquam 
hostium equitibus passim trucidabantur. sex milia ferme primi 
agminis per aduersos hostis eruptione inpigre facta, ignari 
omnium, quae post se agerentur, ex saltu euasere, et cum in 
tumulo quodam constitissent, clamorem modo ac sonum armo- 
rum audientes, quae fortuna pugnae esset, neque scire nec 
9 perspicere prae caligine poterant. inclinata denique re cum 

incalescente sole dispulsa nebula aperuisset diem, tum liquida 
lam luce montes campique perditas res stratamque ostendere 
foede Romanam aciem. itaque, ne in conspectos procul in- 
mitteretur eques, sublatis raptim signis quam citatissimo pote- 
rant agmine sese abripuerunt. postero die, cum super cetera 
extrema fames etiam instaret, fidem dante Maharbale, qui cum 
omnibus equestribus copiis nocte consecutus erat, si arma 
tradidissent, abire cum singulis uestimentis passurum, sese 
dediderunt; quae Punica religione seruata fides ab Hannibale 
est, atque in uincula omnes coniecti. 

Haec est nobilis ad Trasumennum pugna atque inter paucas 
memorata populi Romani clades. quindecim milia Romanorum 
in acie caesa; decem milia sparsa fuga per omnem Etruriam 
diuersis itineribus urbem petiere; duo milia quingenti hostium 
in acie, multi postea ex uulneribus periere. multiplex caedes 
utrimque facta traditur ab aliis; ego, praeterquam quod nihil 
auctum ex uano uelim, quo nimis inclinant ferme scribentium 
animi, Fabium, aequalem temporibus huiusce belli, potissimum 
auctorem habui. Hannibal captiuorum qui Latini nominis essent 
sine pretio dimissis, Romanis in uincula datis, segregata ex 
hostium coaceruatorum cumulis corpora suorum cum sepeliri 
iussisset, Flamini quoque corpus funeris causa magna cum cura 
inquisitum non inuenit. 

Romae ad primum nuntium cladis eius cum ingenti terrore 
ac tumultu concursus in forum populi est factus. matronae 
uagae per uias, quae repens clades adlata quaeue fortuna exer- 
citus esset, obuios percunctantur. et cum frequentis contionis 
modo turba in comitium et curiam uersa magistratus uocaret, 
tandem haud multo ante solis occasum M. Pomponius praetor 
*Pugna' inquit ‘magna uicti sumus. et quamquam nihil certius 
ex eo auditum est, tamen alius ab alio impleti rumoribus domos 
referunt consulem cum magna parte copiarum caesum, super- 

esse paucos aut fuga passim per Etruriam sparsos aut captos 

10 ab hoste. quot casus exercitus uicti fuerant, tot in curas dis- 
tracti animi eorum erant, quorum propinqui sub C. Flaminio 
consule meruerant, ignorantium, quae cuiusque suorum fortuna 
esset; nec quisquam satis certum habet, quid aut speret aut 

11 timeat. postero ac deinceps aliquot diebus ad portas maior 
prope mulierum quam uirorum multitudo stetit aut suorum 
aliquem aut nuntios de iis opperiens, circumfundebanturque 
obuiis sciscitantes neque auelli, utique ab notis, priusquam 

12 ordine omnia inquisissent, poterant. inde uarios uultus digre- 
dientium ab nuntiis cerneres, ut cuique laeta aut tristia nun- 
tiabantur, gratulantisque aut consolantis redeuntibus domos cir- 
cumfusos. feminarum praecipue et gaudia insignia erant et 

13 luctus. unam in ipsa porta sospiti filio repente oblatam in 
conplexu eius expirasse ferunt; alteram, cut mors fili falso 
nuntiata erat, maestam sedentem domi ad primum conspectum 

14 redeuntis fili gaudio nimio exanimatam. senatum praetores per 
dies aliquot ab orto usque ad occidentem solem in curia retinent 
consultantes, quonam duce aut quibus copiis resisti uictoribus 
Poenis posset. 

8 Priusquam satis certa consilia essent, repens alia nuntiatur 
clades, quattuor milia equitum cum C. Centenio propraetore 
missa ad collegam ab Seruilio consule in Vmbria, quo post 
pugnam ad Trasumennum auditam auerterant iter, ab Hannibale 

2 circumuenta. eius rei fama uarie homines affecit: pars occupatis 
maiore aegritudine animis leuem ex comparatione priorum du- 

8 cere recentem equitum iacturam; pars non id, quod acciderat, 
per se aestimare, sed, ut in affecto corpore quamuis leuis 

4 causa magis quam in ualido grauior sentiretur, ita tum aegrae 
et adfectae ciuitati quodcumque aduersi incideret, non rerum 
magnitudine sed uiribus extenuatis, quae nihil, quod adgrauaret, 

5 pati possent, aestimandum esse. itaque ad remedium iam diu 
neque desideratum nec adhibitum, dictatorem dicendum, ciuitas 
confugit. et quia et consul aberat, a quo uno dici posse uide- 

batur, nec per occupatam armis Punicis Italiam facile erat aut 
nuntium aut litteras mitti [nec dictatorem populo creare pote- 
rat], quod numquam ante eam diem factum erat, dictatorem 
populus creauit Q. Fabium Maximum et magistrum equitum 
M. Minucium Rufum; iisque negotium ab senatu datum, ut 
muros turresque urbis firmarent et praesidia disponerent, qui- 
bus locis uideretur, pontesque rescinderent fluminum: pro 
urbe ac penatibus dimicandum esse, quando [taliam tueri ne- 
quissent. 

Hannibal recto itinere per Vmbriam usque ad Spoletium 
uenit. inde cum perpopulato agro urbem oppugnare adortus 
esset, cum magna caede suorum repulsus, coniectans ex unius 
coloniae haud prospere temptatae uiribus, quanta moles Ro- 
manae urbis esset, in agrum Picenum auertit iter non copia 
solum omnis generis frugum abundantem sed refertum praeda, 
quam effuse auidi atque egentes rapiebant. ibi per dies aliquot 
statiua habita, refectusque miles hibernis itineribus ac palustri 
uia proelioque magis ad euentum secundo quam leui aut facili 
adfectus. ubi satis quietis datum praeda ac populationibus 
magis quam otio aut requie gaudentibus, profectus Praetutianum 
Hadrianumque agrum, Marsos inde Marrucinosque et Paelignos 
deuastat circaque Árpos et Luceriam proximam Apuliae re- 
gionem. Cn. Seruilius consul leuibus proeliis cum Gallis factis 
et uno oppido ignobili expugnato postquam de collegae exerci- 
tusque caede audiuit, iam moenibus patriae metuens, ne abesset 
in discrimine extremo, ad urbem iter intendit. 

Q. Fabius Maximus dictator iterum quo die magistratum 
iniit uocato senatu, ab diis orsus, cum edocuisset patres plus 
neclegentia caerimoniarum auspiciorumque quam temeritate 
atque inscitia peccatum a C. Flaminio consule esse quaeque 

piacula irae deum essent ipsos deos consulendos esse, peruicit, 
ut, quod non ferme decernitur, nisi cum taetra prodigia nun- 
tiata sunt, decemuiri libros Sibyllinos adire iuberentur. qui 
inspectis fatalibus libris rettulerunt patribus, quod eius belli 
causa uotum Marti foret, id non rite factum de integro atque 
amplius faciundum esse, et Ioui ludos magnos et aedes Veneri 
Erycinae ac Menti uouendas esse, et supplicationem lectister- 
niumque habendum, et uer sacrum uouendum, si bellatum pro- 
spere esset resque publica in eodem, quo ante bellum fuisset, 
statu permansisset. senatus, quoniam Fabium belli cura occu- 
patura esset, M. Aemilium praetorem, ex collegi pontificum 
sententia omnia ea ut mature fiant, curare iubet. 

His senatus consultis perfectis L. Cornelius Lentulus ponti- 
fex maximus consulente collegium praetore omnium primum 
populum consulendum de uere sacro censet: iniussu populi 
uoueri non posse. rogatus in haec uerba populus: 'Velitis iu- 
beatisne haec sic fieri? si res publica populi Romani Quiritium 
ad quinquennium proximum, sicut uelim eam saluam, seruata 
erit hisce duellis, quod duellum populo Romano cum Cartha- 
giniensi est quaeque duella cum Gallis sunt, qui cis Alpis sunt, 
tum donum duit populus Romanus Quiritium, quod uer attu- 
lerit ex suillo ouillo caprino bouillo grege quaeque profana 
erunt, Ioui fieri, ex qua die senatus populusque iusserit. qui 
faciet, quando uolet quaque lege uolet, facito; quo modo faxit, 
probe factum esto. si id moritur, quod fleri oportebit, pro- 
fanum esto, neque scelus esto. si quis rumpet occidetue insciens, 
ne fraus esto. si quis clepsit, ne populo scelus esto neue cui 
cleptum erit. si atro die faxit insciens, probe factum esto. 
si nocte siue luce, si seruus siue liber faxit, probe factum esto. 

si antidea, quam senatus populusque iusserit fleri, faxitur, eo 
populus solutus liber esto. eiusdem rei causa ludi magni uoti 
aeris trecentis triginta tribus milibus trecentis triginta tribus 
triente, praeterea bubus loui trecentis, multis aliis diuis bubus 
albs atque ceteris hostiis. uotis rite nuncupatis supplicatio 
edicta; supplicatumque iere cum coniugibus ac liberis non 
urbana multitudo tantum, sed agrestium etiam quos in aliqua 
sua fortuna publica quoque contingebat cura. tum lectisternium 
per triduum habitum decemuiris sacrorum curantibus. sex pul- 
uinaria in conspectu fuerunt: loui ac Iunoni unum, alterum 
Neptuno ac Mineruae, tertium Marti ac Veneri, quartum Apollini 
ac Dianae, quintum Vulcano ac Vestae, sextum Mercurio et 
Cereri. tum aedes uotae. Veneri Erucinae aedem Q. Fabius 
Maximus dictator uouit, quia ita ex fatalibus libris editum erat, 
utis uoueret, cuius maximum imperium in ciuitate esset; Menti 
aedem T. Otacilius praetor uouit. 

Ita rebus diuinis peractis tum de bello deque re publica 
dictator rettulit, quibus quotue legionibus uictori hosti obuiam 
eundum esse patres censerent. decretum, ut ab Cn. Seruilio 


2 consule exercitum acciperet; scriberet praeterea ex ciuibus 


ea) 


sociisque quantum equitum ac peditum uideretur; cetera omnia 
ageret faceretque, ut e re publica duceret. Fabius duas legiones 
se adiecturum ad Seruilianum exercitum dixit. iis per magistrum 
equitum scriptis Tibur diem ad conueniendum edixit; edictoque 
proposito, ut, quibus oppida castellaque immunita essent, ut ii 
commigrarent in loca tuta, ex agris quoque demigrarent omnes 
regionis eius, qua iturus Hannibal esset, tectis prius incensis 
ac frugibus corruptis, ne cuius rei copia esset, ipse uia Flaminia 
profectus obuiam consuli exercituque cum ad Tiberim circa 
Ocriculum prospexisset agmen consulemque cum equitibus ad 
se progredientem, uiatorem misit, qui consuli nuntiaret, ut sine 


1 anteidea P | quam addidi Em. Liu. III 9, om. P ac add. Stroth | 
fieri Stroth fleri ac P || 3 eris ccxxxmm milibus P, corr. Budaeus ex Plut. 
Fab. 4, 4 | trecentis triginta tribus assibus add. Budaeus, ubi assibus 
del. Scaliger, om. P|| 4 bubus oui ccc P | diuiis Pj 5 adq. P| 6 suppli- 
catumque iere (iit ed. Mog.) cum ed. Mog. et Gron. supplicatumqui- 
regum P| 9 habitum 5 habitum per P[| sex Salmasius ex P[ 13 aede 
que fabins P| 14 editum G edictum Pi 16 aedem totacilius P! aedem 
acilius P2 | 17 deque re uel reque (om. de) 5 reque de P | 18 quoduel P 
Jootque G| 19 esset P| 20 scriberet P? seriberet scriberet P! "p equitum 

ec|quitum P! | 23 abiecturum P | magistrum G  meget P || 24 scribtis 
P|25 ut ii uel ut hi Gron. uti P|| 26 dimigrarent P|| 27 regiones P || 
29 at P[ 30 consulemqui P | 31 progredientem S prodientem P || uia- 
torem misit 5 uiatore misso P substitit uiatore misso coni. Wetissenb. 


10 


74 LIBER XXII, 11. 12 a. u. C. 537 


6 lictoribus ad dictatorem ueniret. qui cum dicto paruisset con- 
gressusque eorum ingentem speciem dictaturae aput ciues socios- 
que uetustate iam prope oblitos eius imperii fecisset, litterae 
ab urbe allatae sunt, naues onerarias commeatum ab Ostia 
in Hispaniam ‘ad exercitum portantes a classe Punica circa 

7 portum Cosanum capias esse. ilaque extemplo consul Ostiam 
proficisci iussus nauibusque, quae ad urbem Romanam aut 
Ostiae essent, completis milite ac naualibus sociis persequi 

8 hostium classem ac litora Italiae tutari. magna uis hominum 
conscripta Romae erat; libertini etiam, quibus liberi essent et 

9 aetas militaris, in uerba iurauerant. ex hoc urbano exercitu 
qui minores quinque et triginta annis erant in nauis inpositi, 
alii, ut urbi praesiderent, relicti. 

12 Dictator exercitu consulis accepto a Fuluio Flacco legato 
per agrum Sabinum Tibur, quo diem ad conueniendum edixerat 

2 nouis militibus, uenit. inde Praeneste ac transuersis limitibus 
in uiam Latinam est egressus, unde itineribus summa cum cura 
exploratis ad hostem ducit, nullo loco, nisi quantum necessitas 

8 cogeret, fortunae se commissurus. quo primum die haut procul 
Árpis in conspectu hostium posuit castra, nulla mora facia, 
quin Poenus educeret in aciem copiamque pugnandi faceret. 

4 sed ubi quieta omnia aput hostes nec castra ullo tumultu mota 
uidet, increpans quidem, uictos tandem [quos] Martios animos 
Romanis debellatumque et concessum propalam de uirtute ac 

5 gloria esse, in castra rediit; ceterum tacita cura animum in- 
cessit, quod cum duce haudquaquam Flamini Sempronique 
simili futura sibi res esset ac tum demum edocti malis Romani 

6 parem Hannibali ducem quaesissent. et prudentiam quidem 
[non uim] dictatoris extemplo timuit; constantiam hautdum 
expertus agitare ac temptare animum mouendo crebro castra 

7 populandoque in oculis eius agros sociorum coepit; et modo 

citato agmine ex conspectu abibat, modo repente in aliquo 
flexu uiae, si excipere degressum in aequom posset, occultus 
subsistebat. Fabius per loca alta agmen ducebat modico ab 
hoste interuallo, ut neque omitteret eum neque congrederetur. 
5 castris, nisi quantum usus necessarii cogerent, tenebatur miles; 
pabulum et ligna nec pauci petebant nec passim; equitum 
leuisque armaturae statio conposita instructaque in subitos 
tumultus et suo milii tuta omnia et infesta effusis hostium 
populatoribus praebebat; neque uniuerso periculo summa rerum 
1$ committebatur et parua momenta leuium certaminum ex tuto 
coeptorum finitimoque receptu adsuefaciebant territum pristinis 
cladibus militem minus iam tandem aut uirtutis aut fortunae 
paenitere suae. sed non Hannibalem magis infestum tam sanis 
consiliis habebat quam magistrum equitum, qui nihil aliud, 
quam quod impar erat imperio, morae ad rem publicam prae- 
cipitandam habebat. ferox rapidusque consiliis ac lingua in- 
modicus primo inter paucos, dein propalam in uulgus pro 
cunctatore segnem, pro cauto timidum, adfingens uicina uir- 
tutibus uitia, conpellabat premendoque superiorem, quae pes- 
2) sima ars nimis prosperis multorum successibus creuit, sese 
extollebat. 

Hannibal ex Hirpinis in Samnium transit, Beneuentanum 
depopulatur agrum, Telesiam urbem capit, inritat etiam de 
industria ducem Romanum, si forte accensum tot indignitatibus 

2 cladibusque sociorum detrahere ad aequum certamen possit. 
inter multitudinem sociorum ltalici generis, qui ad Trasumen- 
num capti ab Hannibale dimissique fuerant, tres Campani equites 
erant, multis iam tum inlecti donis promissisque Hannibalis 
ad conciliandos popularium animos. hi nuntiantes, si in Cam- 

3 paniam exercitum admouisset, Capuae potiendae copiam fore, 

cum res maior quam auctores esset, dubium Hannibalem alter- 
nisque fidentem ac diffidentem tamen, ut Campaniam ex Samnio 
peteret, mouerunt. monitos etiam atque etiam, promissa rebus 
adfirmarent, iussosque cum pluribus et aliquibus principum 
redire ad se dimisit. ipse imperat duci, ut se in agrum Casi- 
natem ducat, edoctus a peritis regionum, si eum saltum occu- 
passet, exitum Romano ad opem ferendam sociis interclusurum. 
sed Punicum abhorrens ab Latinorum nominum pronuntiatione 
os, Casilinum pro Casino dux ut acciperet, fecit, auersusque 
ab suo itinere per Allifanum Caiatinumque et Calenum agrum 
in campum Stellatem descendit, ubi cum montibus fluminibus- 
que clausam regionem circumspexisset, uocatum ducem per- 
cunctatur, ubi terrarum esset. cum is Casilini eo die mansurum 
eum dixisset, tum demum cognitus est error, et Casinum longe 
inde alia regione esse; uirgisque caeso duce et ad reliquorum 
terrorem in crucem sublato, castris communitis, Maharbalem 
cum equitibus in agrum Falernum praedatum dimisit. usque 
ad aquas Sinuessanas populatio ea peruenit. ingentem cladem, 
fugam tamen terroremque latius Numidae fecerunt; nec tamen 
is terror, cum omnia bello flagrarent, fide socios dimouit, uide- 
licet quia iusto et moderato regebantur imperio nec abnuebant, 
quod unum uinculum fidei est, melioribus parere. 

Vt uero, postquam ad Vulturnum flumen castra sunt posita, 
exurebatur amoenissimus Italiae ager uillaeque passim incendiis 
fumabant, per iuga Massici montis Fabio ducente, tum prope 
de integro seditio accensa; quieuerant enim per paucos dies, 
quia, cum celerius solito ductum agmen esset, festinari ad 
prohibendam populationibus Campaniam crediderant. ut uero 
in extrema iuga Massici montis uentum est, et hostes sub oculis 

erant Falerni agri colonorumque Sinuessae tecta urentes, nec 


ulla erat mentio pugnae, “Spectatum huc’ inquit Minucius “ut 4 


ad rem fruendam oculis, sociorum caedes et incendia, uenimus? 
nec, si nullius alterius nos, ne ciuium quidem horum pudet, 
$ quos Sinuessam colonos patres nostri miserunt, ut ab Samuite 
hoste tuta haec ora esset, quam nunc non uicinus Samnis 
urit, sed Poenus aduena, ab extremis orbis terrarum terminis 
nostra cunctatione et socordia iam huc progressus? tantum 
pro degeneramus a patribus nostris, ut, praeter quam oram 
| ili Punicas uagari classes dedecus esse imperii sui duxerint, 
eam nunc plenam hostium Numidarumque ac Maurorum iam 
factam uideamus. qui modo Saguntum oppugnari indignando 
non homines tantum sed foedera et deos ciebamus, scandentem 
moenia Romanae coloniae Hannibalem lenti spectamus. fuimus 
15 ex incendiis uillarum agrorumque in oculos atque ora uenit; 
strepunt aures clamoribus plorantium sociorum, saepius nostram 
quam deorum inuocantium opem: nos hic pecorum modo per 
aestiuos saltus deuiasque callis exercitum ducimus conditi nubi- 
bus siluisque. si hoc modo peragrando cacumina saltusque 
3$ M. Furius recipere a Gallis urbem uoluisset, quo hic nouus 
Camillus, nobis dictator unicus in rebus adfectis quaesitus, 
Italiam ab Hannibale recuperare parat, Gallorum Roma esset, 
quam uereor ne sic cunctantibus nobis Hannibali ac Poenis 
totiens seruauerint maiores nostri. sed uir ac uere Romanus, 
5 quo die dictatorem eum ex auctoritate patrum iussuque populi 
dictum Veios allatum est, cum esset satis altum laniculum, ubi 
sedens prospectaret hostem, descendit in aecum atque illo ipso 
die media in urbe, quae nunc busta Gallica sunt, et postero 
die citra Gabios cecidit Gallorum legiones. quid? post multos 
® annos cum ad Furculas Caudinas ab Samnite hoste sub iugum 

missi sumus, utrum tandem L. Papirius Cursor iuga Samni per- 
lustrando an Luceriam premendo obsidendoque et lacessendo 
uictorem hostem depulsum ab Romanis ceruicibus iugum superbo 
Samniti inposuit? modo C. Lutatio quae alia res quam celeritas 
uictoriam dedit, quod postero die, quam hostem uidit, classem 
grauem commeatibus, impeditam suomet ipsam instrumento 
atque adparatu, oppressit? stultitia est sedendo aut uotis debel- 
lari credere posse: arma capias oportet et descendas in aecum 
et uir cum uiro congrediaris; audendo atque agendo res Ro- 
mana creuit, non his segnibus consilüs, quae timidi cauta 
uocant. haec uelut contionanti Minucio circumfundebatur tri- 
bunorum equitumque Romanorum multitudo, et ad aures quo- 
que militum dicta ferocia euoluebantur; ac si militaris suffragi 
res esset, haud dubie ferebant Minucium Fabio ducem prae- 
laturos. 

Fabius pariter in suos haud minus quam in hostis intentus 
prius ab illis inuictum animum praestat. quamquam probe scit 
non in castris modo suis sed iam etiam Romae infamem suam 
cunctationem esse, obstinatus tamen tenore eodem consiliorum 
aestatis reliquom extraxit, ut Hannibal destitutus ab spe summa 
ope petiti certaminis iam hibernis locum cireumspectaret, quia 
ea regio praesentis erat copiae, non perpetuae, arbusta uineae- 
que et consita omnia magis amoenis quam necessariis fructibus. 
haec per exploratores relata Fabio. cum satis sciret per eas- 
dem angustias, quibus intrauerat Falernum agrum, rediturum, 
Calliculam montem et Casilinum occupat modicis praesidiis, quae 
urbs Vulturno flumine dirempta Falernum a Campano agro 
diuidit; ipse iugis isdem exercitum reducit misso exploratum 
cum quadringentis equitibus sociorum L. Hostilio Mancino. qui 
ex turba iuuenum audientium saepe ferociter contionantem 
magistrum equitum progressus primo exploratoris modo, ut ex 
tuto specularetur hostem, ubi uagos passim per uicos Numidas 
prospexit ac per occasionem etiam paucos occidit, extemplo 


1 cursori P!, corr. P* | 2 praemendo P] 7 adq. P8 arma Madeig 
armari P|| descendas Heerwagen deducendas P | ecum P| 9 adque augendo 
P| 10 his segnibus S iis sensibus Pf quae S q. P| 11 continuanti P | 
12 aures ex ures P! | 13 suffragium P | 14 dubiae P || ducem Gron. 
duci P | 16 in suos SG inter suos P || 17 illis ed. Paris. 1573 aliis P 
suis Harant | 18 infamaem P | 20 aestatis G^ aestimantis P | 21 ope 
Alschefski op P | 22 arbustae P || 23 consita G consilia P] 26 calli- 
culam Frob. 1535 gallicanum P|| casilanum P!, corr. P? | 27 a faler- 
num a campanum P | 28 diuidit P! diuiditur P? || 29 hostilium mancinio 
q. ex P131 magistratum Pf 32 ubi 5 urbis P || per P*, om. P! | 33 pro- 


4e 


s. Chr. 217 LIBER XXII, 15. 16 79 


occupatus certamine est animus excideruntque praecepta, dicta- 
toris, qui, quantum tuto posset, progressum prius recipere sese : 
iusserat, quam in conspectum hostium ueniret. Numidae alii 7 
atque alii occursantes refugientesque ad castra prope ipsa eum 
cum fatigatione equorum atque hominum pertraxere. inde Car- 8 
thalo, penes quem summa equestris imperii erat, concitatis equis 
inuectus cum prius, quam ad coniectum teli ueniret, auertisset 
hostis, quinque ferme milia continenti cursu secutus est fugien- 
tis. Mancinus, postquam nec hostem desistere sequi nec spem 9 
uidit effugiendi esse, cohortatus suos in proelium rediit omni 
parte uirium inpar. itaque ipse et delecti equitum circumuenti 10 
occiduntur; ceteri effuso [rursus] cursu Cales primum, inde 
prope inuiis callibus ad dictatorem perfugerunt. 

Eo forte die Minucius se coniunxerat Fabio, missus ad 11 
firmandum praesidio saltum, qui super Tarracinam in artas 
coactus fauces imminet mari, ne ab Sinuessa Poenus Appiae 
limite peruenire in agrum Romanum posset. coniunctis exerci- 12 
tibus dictator ac magister equitum castra in uiam deferunt, qua 
Hannibal ducturus erat. duo inde milia hostes aberant. postero 16 
die Poeni, quod uiae inter bina castra erat, agmine conpleuere. 
cum Romani sub ipso constitissent uallo haut dubie aequiore 2 
loco, successit tamen Poenus cum expeditis equitibusque ad 
lacessendum hostem. carptim Poeni et procursando recipiendo- 
que sese pugnauere; restitit suo loco Romana acies. lenta 8 
pugna et ex dictatoris magis quam Hannibalis uoluntate fuit. 
ducenti ab Romanis, octingenti hostium cecidere. inclusus inde 4 
uideri Hannibal uia ad Casilinum obsessa, cum Capua et Sam- 
nium et tantum ab tergo diuitum sociorum Romanis conmeatus 
subucheret, Poenus inter Formiana saxa ac Literni arenas stagna- 
que et per horridas siluas hibernaturus esset. nec Hannibalem 5 

fefellit suis se artibus peti. itaque cum per Casilinum euadere 
*non posset petendique montes et iugum Calliculae superandum 
esset, necubi Romanus inclusum vallibus agmen adgrederetur, 
6 ludibrium oculorum specie terribile ad frustrandum hostem 
commentus principio noctis furtim succedere ad montes statuit. 
7 fallacis consilii talis apparatus fuit: faces undique ex agris 
collectae fascesque uirgarum atque aridi sarmenti praeligantur 
cornibus boum, quos domitos indomitosque multos inter ceteram 
8 agrestem praedam agebat; ad duo milia ferme boum effecta; 
Hasdrubalique negotium datum, ut nocte id armentum accensis 
cornibus ad montis ageret, maxime, si posset, super saltus ab 
hoste insessos. 
17 Primis tenebris silentio mota castra; boues aliquanto ante 
2 signa acti. ubi ad radices montium uiasque angustas uentum 
est, signum extemplo datur, ut accensis cornibus armenta in 
aduersos concitentur montis. et metus ipse relucentis flammae 
a capite calorque iam ad uiuom ad imaque cornua ueniens 
uelut stimulatos furore agebat boues. quo repente discursu 
haut secus quam siluis montibusque accensis omuia circa uir- 


ce 


gulta uisa ardere, capitumque irrita quassatio excitans flammam 9 


4 hominum passim discurrentium speciem praebebat. qui ad 
transitum saltus insidendum locati erant, ubi in summis mou- 
tibus ac super se quosdam ignes conspexere, circumuentos se 
esse rati praesidio excessere; qua minime densae micabant 
flammae, uelut tutissimum iter petentes summa montium iuga, 
tamen in quosdam boues palatos a suis gregibus inciderunt. 

5 et primo cum procul cernerent, ueluti flammas spirantium mira- 

culo attoniti constiterunt; deinde ut humana apparuit fraus, 
tum uero, insidias rati esse, cum maiore tumultu concitant 
se in fugam. leui quoque armaturae hostium incurrere; cete- 
rum nox aequato timore neutros pugpam incipientis ad lucem 
tenuit, interea toto agmine Hannibal transducto per saltum 
et quibusdam in ipso saltu: hostium oppressis in agro Állifano 
posuit castra. 


6 


7 


Hunc tumultum sensit Fabius; ceterum et insidias esse 18 


ratus et ab nocturno utique abhorrens certamine suos muni- 
mentis tenuit. luce prima sub iugo montis proelium fuit, quo 
interclusam ab suis leuem armaturam facile — etenim numero 
aliquantum praestabant — Romani superassent, nisi Hispano- 
rum cohors ad id ipsum remissa ab Hannibale superuenisset. 
ea adsuetior montibus et ad concursandum inter saxa rupesque 
aptior ac leuior cum uelocitate corporum tum armorum habitu 
campestrem hostem grauem armis statariumque pugnae genere 
facile elusit. ita haudquaquam pari certamine digressi, Hispani 
fere omnes incolumes, Romani aliquot suis amissis in castra 
contenderunt. 

Fabius quoque mouit castra transgressusque saltum super 
Allifas loco alto ac munito consedit. tum per Samnium Ro- 
mam se petere simulans Hannibal usque in Paelignos popula- 
bundus rediit; Fabius medius inter hostium agmen urbemque 
Romam iugis ducebat nec absistens nec congrediens. ex Pae- 
lignis Poenus flexit iter retroque Apuliam repetens Gereonium 
peruenit, urbem metu, quia conlapsa ruinis pars moenium 
erat, ab suis desertam; dictator in Larinate agro castra com- 
muniit. inde sacrorum causa Romam reuocatus, non imperio 
modo sed consilio etiam ac prope precibus agens cum magistro 
equitum, ut plus consilio quam fortunae confidat et se potius 
ducem quam Sempronium Flaminiumque imitetur; ne nihil 
actum censeret extracta prope aestate per ludificationem hostis: 
medicos quoque plus interdum quiete quam mouendo atque 
agendo proficere; haut paruam rem esse ab totiens uictore 

hoste uinci desisse ac respirasse ab continuis cladibus — haec 
nequiquam praemonito magistro equitum Romam est profectus. 
Principio aestatis, qua haec gerebantur, in Hispania quo- 


2 que terra marique coeptum bellum est. Hasdrubal ad eum 

nauium numerum, quem a fratre instructum paratumque ac- 
ceperat, decem adiectis quadraginta nauium classem Himilconi 
tradit, atque ita Carthagine profectus nauis prope terram, exer- 
citum in litore ducebat paratus confligere, quacumque parte 
copiarum hostis occurrisset. Cn. Scipio postquam mouisse ex 
hibernis hostem audiuit, primo idem consilii fuit; deinde minus 
terra propter ingentem famam nouorum auxiliorum concurrere 
ausus, delecto milite ad naues inposito quinque et triginta 
nauium classe ire obuiam hosti pergit. altero ab Tarracone 
die ad stationem decem milia passuum distantem ab ostio Hiberi 
amnis peruenit. inde duae Massiliensium speculatoriae prae- 
missae rettulere classem Punicam stare in ostio fluminis castra- 
que in ripa posita. itaque ut inprouidos incautosque uniuerso 
simul effuso terrore opprimeret, sublatis ancoris ad hostem 
uadit. multas et locis altis positas turris Hispania habet, qui- 
bus et speculis et propugnaculis aduersus latrones utuntur. 
inde primo conspectis hostium nauibus datum signum Hasdru- 
bali est, tumultusque prius in terra et castris quam ad mare 
et ad naues est ortus, nondum aut pulsu remorum strepitu- 
que alio nautico exaudito aut aperientibus classem promun- 
turiis, cum repente eques alius super alium ab Hasdrubale 
missus uagos in litore quietosque in tentoriis suis, nihil minus 
quam hostem aut proelium eo die expectantis, conscendere 
naues propere atque arma capere iubet: classem Romanam iam 
haud procul portu esse. haec equites dimissi passim impera- 
bant; mox Hasdrubal ipse cum omni exercitu aderat, uarioque 
omnia tumultu strepunt ruentibus in naues simul remigibus 
militibusque fugientium magis e terra quam in pugnam euntium 
modo. uixdum omnes conscenderant, cum alii resolutis oris 

in ancoras euehuntur, alii, ne quid teneat, ancoralia incidunt, 
rapümque omnia ac praepropere agendo militum apparatu nau- 
tica ministeria impediuntur, trepidatione nautarum capere et 
aptare arma miles prohibetur. et iam Romanus non adpro- 
pinquabat modo, sed derexerat etiam in pugnam naues. itaque 
non ab hoste et proelio magis Poeni quam suomet ipsi tumultu 
turbati et temptata uerius pugna quam inita in fugam auerte- 
runt classem. et cum aduersi amnis os lato agmini et tum mul- 
tis simul uenientibus haud sane intrabile esset, in litus passim 
naues egerunt, atque alii uadis alii sicco litore excepti partim 
armati partim inermes ad instructam per litus aciem suorum 
perfugere; duae tamen primo concursu captae erant Punicae 

naues, quattuor suppressae. Romani, quamquam terra hostium 20 


erat armatamque aciem toto praetentam litore cernebant, haud 
cunctanter insecuti trepidam hostium classem nauis omnis, quae 
non aut perfregerant proras litori inlisas aut carinas fixerant 
uadis, religatas puppibus in altum extraxere, ad quinque et 
uiginti naues e quadraginta cepere. neque id pulcherrimum 
eius uictoriae fuit, sed quod una leui pugna toto eius orae 
mari potiti erant. itaque ad Onusam classe prouecti; escensio 
ab nauibus in terram facta. cum urbem ui cepissent captam- 
que diripuissent, Carthaginem inde petunt, atque omnem agrum 
circa depopulati postremo tecta quoque iniuncta muro portis- 
que incenderunt. inde iam praeda grauis ad Longunticam per- 
uenit classis, ubi uis magna sparti erat ad rem nauticam con- 
gesta ab Hasdrubale. quod satis in usum fuit sublato ceterum 
omne incensum est. nec continentis modo praelecta est ora, 
set in. Ebusum insulam transmissum. ibi urbe, quae caput 
insulae est, biduum nequiquam summo labore oppugnata ubi 

9 in spem inritam frustra teri tempus animaduersum est, ad po- 
pulationem agri uersi direptis aliquot incensisque uicis maiore 
quam ex continenti praeda parta cum in naues se recepissent, 
ex Baliaribus insulis legati pacem petentes ad Scipionem uene- 

10 runt. inde flexa retro classis reditumque in citeriora prouin- 
ciae, quo omnium populorum, qui Hiberum accolunt, multorum 

11 et ultimae Hispaniae legati concurrerunt. sed qui uere dicionis 
imperiique Romani facti sint obsidibus datis populi, amplius 

12 fuere centum uiginti. igitur terrestribus quoque copiis satis 
fidens Romanus usque ad saltum Castulonensem est progressus. 
Hasdrubal in Lusitaniam ac propius Oceanum concessit. 

21 Quietum inde fore uidebatur reliquom aestatis tempus, 

2 fuissetque per Poenum hostem; sed praeterquam quod ipsorum 
Hispanorum inquieta auidaque in nouas res sunt ingenia, Man- 

3 donius Indebilisque, qui antea Ilergetum regulus fuerat, post- 
quam Romani ab saltu recessere ad maritimam oram, concitis 
popularibus in agrum pacatum sociorum Romanorum ad popu- 

4 landum uenerunt. aduersus eos tribunus militum cum expeditis 
auxiliis a Scipione missi leui certamine, ut tumultuariam manum, 
fudere, mille hominibus occisis, quibusdam captis magnaque 

5 parte armis exuta. hic tamen tumultus cedentem ad Oceanum 

6 Hasdrubalem cis Hiberum ad socios tutandos retraxit. castra 
Punica in agro llergauonensium, castra Romana ad Nouam 

7 Classem erant, cum fama repens alio auertit bellum.  Celtiberi, 
qui principes regionis suae legatos miserant obsidesque dede- 
rant Romanis, nuntio misso a Scipione exciti arma capiunt, 
prouinciamque Carthaginiensium ualido exercitu inuadunt. tria 

8 oppida ui expugnant; inde cum ipso Hasdrubale duobus proeliis 
egregie pugnant; ad quindecim milia hostium occiderunt, quat- 
tuor milia cum multis militaribus signis capiunt. 

Hoc statu rerum in Hispania P. Scipio in prouinciam 22 


uenit, prorogato post consulatum imperio ab senatu missus 
cum triginta longis nauibus et octo milibus militum magnoque 
commeatu aduecto. ea classis ingens agmine onerariarum procul 
uisa cum magna laetitia ciuium sociorumque portum Tarraconis 
ex alto tenuit. ibi milite exposito profectus Scipio fratri se 
coniungit, ac deinde communi animo consilioque gerebant bel- 
lum. occupatis igitur Carthaginiensibus Celtiberico bello haud 
cunctanter Hiberum transgrediuntur nec ullo uiso hoste Sagun- 
tum pergunt ire, quod ibi obsides totius Hispaniae traditos ab 
Hannibale fama erat modico in arce custodiri praesidio. id 
unum pignus inclinatos ad Romanam societatem omnium Hi- 
spaniae populorum animos morabatur, ne sanguine liberum 
suorum culpa defectionis lueretur. eo uinculo Hispaniam uir 
unus sollerti magis quam fideli consilio exsoluit. Abelux erat 
Sagunti nobilis Hispanus, fidus ante Poenis, tum, qualia ple- 
rumque sunt barbarorum ingenia, cum fortuna mutauerat fidem. 
ceterum transfugam sine magnae rei proditione uenientem ad 
hostis nihil aliud quam unum uile atque infame corpus esse 
ratus id agebat, ut quam maxumum emolumentum nouis sociis 
esset. circumspectis igitur omnibus, quae fortuna potestatis 
eius poterat facere, obsidibus potissimum tradendis animum 
adiecit, eam unam rem maxime ratus conciliaturam Romanis 
principum Hispaniae amicitiam. sed cum iniussu Bostaris prae- 
fecti satis sciret nihil obsidum custodes facturos esse, Bostarem 
ipsum arte adgreditur. castra extra urbem in ipso litore ha- 
bebat Bostar, ut aditum ea parte intercluderet Romanis. ibi 
eum in secretum abductum uelut ignorantem monet, quo statu 
sit res: metum continuisse ad eam diem Hispanorum animos, 
quia procul Romani abessent; nunc cis Hiberum castra Romana 
esse, arcem tutam perfugiumque nouas uolentibus res; itaque 
quos metus non teneat, beneficio et gratia deuinciendos esse. 
miranti Bostari percunctantique, quodnam id subitum tantae 
rei donum posset esse, 'Obsides' inquit “in ciuitates remitte. 

id et priuatim parentibus, quorum maximum nomen in ciuita- 
tibus est suis, et publice populis gratum erit. uolt sibi quisque 
credi, et habita fides ipsam plerumque obligat fidem. ministerium 
restituendorum domos obsidum mihimet deposco ipse, ut opera 
quoque inpensa consilium adiuuem meum et rei suapte natura 
gratae quantam insuper gratiam possim adiciam. homini non 
ad cetera Punica ingenia callido ut persuasit, nocte clam pro- 
gressus ad hostium stationes conuentis quibusdam auxiliaribus 
Hispanis et ab his ad Scipionem perductus, quid adferret, ex- 
promit, et fide accepta dataque ac loco et tempore constituto 
ad obsides tradendos Saguntum redit. diem insequentem ab- 
sumpsit cum Bostare mandatis ad rem agendam accipiendis. 
dimissus cum se nocte iturum, ut custodias hostium falleret, 
constituisset, ad compositam cum iis horam excitatis custodibus 
puerorum profectus, ueluti ignarus in praeparatas sua fraude 
insidias ducit. in castra Romana perducti; cetera omnia de 
reddendis opsidibus, sicut cum Bostare constitutum erat, acta 
per eum eodem ordine, quo si Carthaginiensium nomine sic 
ageretur. maior aliquanto Romanorum gratia fuit in re pari, 
quam quanta futura Carthaginiensium fuerat. illos enim grauis 
superbosque in rebus secundis expertos fortuna et timor miti- 
gasse uideri poterat; Romanus primo aduentu incognitus ante 
ab re clementi liberalique initium fecerat; et Abelux, uir pru- 
dens, haud frustra uidebatur socios mutasse. itaque ingenti 
consensu defectionem omnes spectare; armaque extemplo mota 
forent, ni hiems, quae Romanos quoque et Carthaginienses con- 
cedere in tecta coegit, interuenisset. 

Haec in Hispania secunda aestate Punici belli gesta, cum 
in Italia paulum interualli cladibus Romanis sollers cunctatio 
Fabii fecisset; quae ut Hannibalem non mediocri sollicitum 
cura habebat, tandem eum militiae magistrum delegisse Romanos 

cernentem, qui bellum ratione, non fortuna gereret, ita con- 
tempta erat inter ciuis armatos pariter togatosque, utique post- 
quam absente eo temeritate magistri equitum laeto uerius dixe- 
rim quam prospero euentu pugnatum fuerat. accesserant duae 
res ad augendam inuidiam dictatoris, una fraude ac dolo Hanni- 
balis, quod, cum a perfugis ei monstratus ager dictatoris esset, 
omnibus circa solo aequatis ab uno eo ferrum ignemque et 
um omnem hostilem abstineri iussit, ut occulti alicuius pacti 
ea merces uideri posset, altera ipsius facto, primo forsitan dubio, 
quia non expectata in eo senatus auctoritas est, ad extremum 
baud ambigue in maximam laudem uerso. in permutandis cap- 
tiuis, quod sic primo Punico bello factum erat, conuenerat inter 
duces Romanum Poenumque, ut, quae pars plures reciperet 
quam daret, argenti pondo bina et selibras in militem prae- 
staret. ducentis quadraginta septem cum plures Romanus quam 
Poenus recepisset argentumque pro eis debitum saepe iactata 
in senatu re, quoniam non consuluisset patres, tardius eroga- 
retur, inuiolatum ab hoste agrum misso Romam Quinto filio 
uendidit fidemque publicam inpendio priuato exsoluit. 
Hannibal pro Gereoni moenibus, cuius urbis captae atque 
incensae ab se in usum horreorum pauca reliquerat tecta, in 
statiuis erat. inde frumentatum duas exercitus partes mittebat ; 
cum tertia ipse expedita in statione erat simul castris praesidio 
et circumspectans, necunde impetus in frumentatores fieret. 
Romanus tunc exercitus in agro Larinati erat. praeerat Mi- 
nucius magister equitum profecto, sicut ante dictum est, ad 
urbem dictatore. ceterum castra, quae in monte alto ac tuto 
loco posita fuerant, iam in planum deferuntur, agitabanturque 
pro ingenio ducis consilia calidiora, ut impetus aut in frumen- 
tatores palatos aut in castra relicta cum leui praesidio fieret. 

nec Hannibalem fefellit cum duce mutatam esse belli rationem 
et ferocius quam consultius rem hostes gesturos. ipse autem, 
quod minime quis crederet, cum hostis propius esset, tertiam 
partem militum frumentatum duabus in castris retentis dimisit, 
dein castra ipsa propius hostem mouit duo ferme a Gereonio 
milia in tumulum hosti conspectum, ut intentum se sciret esse 
ad frumentatores, si qua uis fleret, tutandos. propior inde ei 
atque ipsis imminens Romanorum castris tumulus apparuit; ad 
quem capiendum si luce palam iretur, quia haud dubie hostis 
breuiore uia praeuenturus erat, nocte clam missi Numidae 
ceperunt. quos tenentis locum contempta paucitate Romani 
postero die cum deiecissent, ipsi eo transferunt castra. tum 
utique exiguum spati uallum a uallo aberat, et id ipsum totum 
prope compleuerat Romana acies. simul et per auersa castra 
[e castris Hannibalis] equitatus cum leui armatura emissus in 
frumentatores late caedem fugamque hostium palatorum fecit. 
nec acie certare Hannibal ausus, quia tanta paucitate uix castra, 
si oppugnarentur, tutari poterat. iamque artibus Fabii [pars 
exercitus aberat iam fame], sedendo et cunctando, bellum gerebat 
receperatque suos in priora castra, quae pro Gereoni moenibus 
erant. iusta quoque acie et collatis signis dimicatum quidam 
auctores sunt: primo concursu Poenum usque ad castra fusum, 
inde eruptione facta repente uersum terrorem in Romanos, 
Numeri Decimi Samnitis deinde interuentu proelium restitutum. 
hunc, principem genere ac diuitiis non Bouiani modo, unde 
erat, sed toto Samnio, iussu dictatoris octo milia peditum et 

iam fame P iam ferme G iam fame cogente coni. Wetssenb., del. Crévier 

C. Fr. Mueller Philol. 43 (1884) 359 sq. pars exercitus aberat et iam 

equites quingentos ducentem in castra, ab tergo cum apparuisset 
Hannibali, speciem parti utrique praebuisse noui praesidii cum 
Q. Fabio ab Roma uenientis. Hannibalem insidiarum quoque 
aliquid timentem recepisse suos, Romanum insecutum adiuuante 
Samnite duo castella eo die expugnasse. sex milia hostium 
caesa, quinque admodum Romanorum; tamen in tam pari prope 
clade uanam famam egregiae uictoriae cum uanioribus litteris 
magistri equitum Romam perlatam. 


18 


14 


De iis-rebus persaepe et in senatu et in contione actum 25 


est. cum laeta ciuitate dictator unus nihil nec famae nec litteris 
crederet et, ut uera omnia essent, secunda se magis quam ad- 
uersa timere diceret, tum M. Metilius tribunus plebis id enim 
uero ferendum esse negat: non praesentem solum dictatorem 
obstitisse rei bene gerendae, sed absentem etiam gestae obstare 
etin ducendo bello sedulo tempus terere, quo diutius in ma- 
gistratu sit solusque et Romae et in exercitu imperium habeat. 
quippe consulum alterum in acie cecidisse, alterum specie classis 
Punicae persequendae procul ab Italia ablegatum; duos praetores 
Sicilia atque Sardinia occupatos, quarum neutra hoc tempore 


20 prouincia praetore egeat; M. Minucium magistrum equitum, ne 


5 


30 


hostem uideret, ne quid rei bellicae gereret, prope in custodia 
habitum. itaque hercule non Samnium modo, quo iam tamquam 
trans Hiberum agro Poenis concessum sit, set Campanum Ca- 
lenumque et Falernum agrum peruastatos esse, sedente Casilini 
dictatore et legionibus populi Romani agrum suum tutante. 
exercitum cupientem pugnare et magistrum equitum clausos 
prope intra uallum retentos, tamquam hostibus captiuis arma 
adempta. tandem, ut abscesserit inde dictator, ut obsidione 
liberatos, extra uallum egressos fudisse ac fugasse hostis. «quas 
ob res, si antiquos animus plebei Romanae esset, audaciter se 
laturum fuisse de abrogando Q. Fabi imperio; nunc modicam 

rogationem promulgaturum de aequando magistri equitum et 

11 dictatoris iure. nec tamen ne ita quidem prius mittendum ad 
exercitum Q. Fabium, quam consulem in locum C. Flamini 
suffecisset. 

12 Dictator contionibus se abstinuit in actione minime popu- 5 
laris. ne in senatu quidem satis aequis auribus audiebatur, 
cum hostem uerbis extolleret biennique clades per temeritatem 

13 atque inscitiam ducum acceptas referret et magistro equitum, 
quod contra dictum suum pugnasset, rationem diceret redden- 

14 dam esse. si penes se summa imperii consiliique sit, prope 10 
diem effecturum, ut sciant homines bono imperatore haut magni 

15 fortunam momenti esse, mentem rationemque dominari, et in 
tempore et sine ignominia seruasse exercitum quam multa milia 

16 hostium occidisse maiorem-gloriam esse. huius generis oratio- 
nibus frustra habitis et consule creato M. Atilio Regulo, ne 15 
praesens de iure imperii dimicaret, pridie quam rogationis 

17 ferendae dies adesset, nocte ad exercitum abiit. luce orta cum 
plebis concilium esset, magis tacita inuidia dictatoris fauorque 
magistri equitum animos uersabat, quam satis audebant homines 
ad suadendum quod uulgo placebat prodire, et fauore superante 2) 

18 auctoritas tamen rogationi deerat. unus inuentus est suasor 
legis C. Terentius Varro, qui priore anno praetor fuerat, loco 

19 non humili solum sed etiam sordido ortus. patrem lanium 
fuisse ferunt, ipsum institorem mercis, filioque hoc ipso in 

26 seruilia eius artis ministeria usum. is iuuenis, ut primum ex 25 
eo genere quaestus pecunia a patre relicta animos ad spem 

2 liberalioris fortunae fecit togaque et forum placuere, procla- 
mando pro sordidis hominibus causisque aduersus rem et famam 
bonorum primum in notitiam populi, deinde ad honores per- 

8 uenit, quaesturaque et duabus aedilitatibus, plebeia et curuli, 30 
postremo et praetura perfunctus iam ad consulatus spem cum 

4 adtolleret animos, haud parum callide auram fauoris popularis 
ex dictatoria inuidia petiit scitique plebis unus gratiam tulit. 


3 flaminis P!, corr. P* | 5 popularis P populari S || 6 aquis P' 

Omnes eam rogationem, quique Romae quique in exercitu 
erant, aequi atque iniqui, praeter ipsum dictatorem in contu- 
meliam eius latam acceperunt; ipse, qua grauitate animi crimi- 
nantis se ad multitudinem inimicos tulerat, eadem et populi 

5 in se saeuientis iniuriam tulit; acceptisque in ipso itinere litte- 
ris [sc.] de aequato imperio, satis fidens hautquaquam cum 
imperii iure artem imperandi aequatam cum inuicto a ciuibus 
hostibusque animo ad exercitum rediit. Minucius uero cum 
jam ante uix tolerabilis fuisset rebus secundis ac fauore uolgi, 

10 tum utique inmodice inmodesteque non Hannibale magis uicto 
ab se quam Q. Fabio gloriari: illum, in rebus asperis unicum 
ducem ac parem quaesitum Hannibali, maierem minori, dictato- 
rem magistro equitum, quod nulla memoria habeat annalium, 
jussu populi aequatum in eadem ciuitate, in qua magistri equi- 

1$ tum uirgas ac secures dictatoris tremere atque horrere soliti 
sint: tantum suam felicitatem uirtutemque enituisse. ergo secu- 
turum se fortunam suam, si dictator in cunctatione ac segnitie 
deorum hominumque iudicio damnata perstaret. itaque quo 
die primum congressus est cum Q. Fabio, statuendum omnium 
2) primum ait esse, quem ad modum imperio aequato utantur: se 
optumum ducere, aut diebus alternis aut, si maiora interualla 
placerent, partitis temporibus alterius summum ius imperiumque 
esse, ut par hosti non consilio solum sed uiribus etiam esset, 
si quam occasionem rei gerendae habuisset. Q. Fabio haudqua- 

5 quam id placere: omnia fortunam eam habitura, quamcumque 
temeritas collegae habuisset. sibi communicatum cum alio, non 
ademptum imperium esse: itaque se numquam uolentem parte 
qua posset rerum consilio gerendarum cessurum, nec se tem- 
pora aut dies imperii cum eo, exercitum diuisurum, suisque 

consiliis, quoniam omnia non liceret, quae posset, seruaturum. 
ita optinuit, ut legiones, sicut consulibus mos esset, inter se 
diuiderent. prima et quarta Minucio, secunda et tertia Fabio 
euenerunt. item equites pari numero sociumque et Latini no- 
minis auxilia diuiserunt. castris quoque se separari magister 
equitum uoluit. 

Duplex inde Hannibali gaudium fuit — neque enim quic- 
quam eorum, quae aput hostes agerentur, eum fallebat et perfugis 
multa indicantibus et per suos explorantem —: nam et liberam 
Minuci temeritatem se suo modo captaturum et sollertiae Fabii 
dimidium uirium decessisse. tumulus erat inter castra Minucii 
et Poenorum, quem qui occupasset, haud dubie iniquiorem erat 
hosti locum facturus. eum non tam capere sine certamine 
uolebat Hannibal, quamquam id operae pretium erat, quam 
causam certaminis cum Minucio, quem procursurum ad obsi- 
stendum satis sciebat, contrahere. ager omnis medius erat prima 
specie inutilis insidiatori, quia non modo siluestre quicquam sed 
ne uepribus quidem uestitum habebat, re ipsa natus tegendis 
insidiis eo magis, quod in nuda ualle nulla talis fraus timeri 
poterat; et erant in anfractibus cauae rupes, ut quaedam earum 
ducenos armatos possent capere. in has latebras, quot quemque 
locum apte insidere poterant, quinque milia conduntur peditum 
equitumque. necubi tamen aut motus alicuius temere egressi 
aut fulgor armorum fraudem in ualle tam aperta detegeret, 
missis paucis prima luce ad capiendum quem ante diximus 
tumulum auertit oculos hostium. primo statim conspectu con- 
tempta paucitas, ac sibi quisque deposcere pellendos inde hostis 
ac locum capiendum; dux ipse inter stolidissimos ferocissimos- 
que ad arma uocat et uauis minis increpat hostem. principio 
leuem armaturam dimittit, deinde conferto agmine mittit equites; 
postremo, cum hostibus quoque subsidia mitti uideret, instructis 
legionibus procedit. et Hannibal laborantibus suis alia atque 

alia crescente certamine mittens auxilia peditum equitumque 
iam iustam expleuerat aciem, ac totis utrimque uiribus certatur. 
prima leuis armatura Romanorum, praeoccupatum inferiore loco 
succedens tumulum, pulsa detrusaque terrorem in succedentem 
intulit equitem et ad signa legionum refugit. peditum acies 
inter perculsos inpauida sola erat uidebaturque, si iusta ac 
recta pugna esset, hautquaquam inpar futura: tantum animorum 
fecerat prospere ante paucos dies res gesta; set exorti repente 
insidiatores eum tumultum terroremque in latera utrimque ab 
tergoque incursantes fecerunt, ut nec animus ad pugnam neque 


12 


18 


14 


ad fugam spes cuiquam superesset. tum Fabius primo clamore 29 


pauentium audito, dein conspecta procul turbata acie “Ita est, 
inquit ^non celerius quam timui deprendit fortuna temeritatem. 
Fabio aequatus imperio Hannibalem et uirtute et fortuna supe- 
riorem uidet. sed aliud iurgandi suscensendique tempus erit; 
nunc signa extra uallum proferte: uictoriam hosti extorqueamus, 
confessionem erroris ciuibus. iam magna ex parte caesis aliis, 
aliis circumspectantibus fugam Fabiana se acies repente uelut 
caelo demissa ad auxilium ostendit. itaque, priusquam ad con- 


20 jiectum teli ueniret aut manum consereret, et suos a fuga effusa 


25 


et ab nimis feroci pugna hostis continuit. qui solutis ordinibus 
uage dissipati erant, undique confugerunt ad integram aciem; 
qui plures simul terga dederant, conuersi in hostem uoluentes- 
que orbem nunc sensim referre pedem, nunc conglobati restare. 
ac iam prope una acies facta erat uicti atque integri exercitus 
inferebantque signa in hostem, cum Poenus receptui cecinit, 
palam ferente Hannibale ab se Minucium, se ab Fabio uictum. 

Ita per uariam fortunam diei maiore parte exacta cum in 
castra reditum esset, Minucius conuocatis militibus “Saepe ego 
inquit "audiui, milites, eum primum esse uirum, qui ipse con- 
sulat, quid in rem sit, secundum eum, qui bene monenti oboe- 
diat; qui nec ipse consulere nec alteri parere sciat, eum 

extremi ingenii esse. nobis quoniam prima animi ingeniique 
negata sors est, secundam ac mediam teneamus et, dum impe- 
rare discimus, parere prudenti in animum inducamus. castra 
cum Fabio iungamus; ad praetorium eius signa cum tulerimus, 
ubi ego eum parentem appellauero, quod beneficio eius erga 
nos ac maiestate eius dignum est, uos, milites, eos, quorum 
uos modo arma ac dexterae texerunt, patronos salutabitis, et, 
si nihil aliud, gratorum certe nobis animorum gloriam dies hic 


80 dederit. signo dato conclamatur inde, ut colligantur uasa. pro: 


2 


- 


fecti et agmine incedentes ad dictatoris castra in admirationem 
et ipsum et omnes, qui circa erant, conuerterunt. ut consti- 
tuta sunt ante tribunal signa, progressus ante alios magister 
equitum, cum patrem Fabium appellasset circumfusosque mili- 
tum eius totum agmen patronos consalutasset, "Parentibus" inquit 
"meis, dictator, quibus te modo nomine, quod fando possum, 
aequaui, uitam tantum debeo, tibi cum meam salutem tum 
omnium horum. itaque plebei scitum, quo oneratus magis 
quam honoratus sum, primus antiquo abrogoque et, quod tibi 
mihique exercitibusque his tuis, seruato ac conseruatori, sit 
felix, sub imperium auspiciumque tuum redeo et signa haec 
legionesque restituo. tu, quaeso, placatus me magisterium equi- 
tum, hos ordines suos quemque tenere iubeas. tum dextrae 
interiunctae militesque contione dimissa ab notis ignotisque 
benigne atque hospitaliter inuitati, laetusque dies ex admodum 
tristi paulo ante ac prope exsecrabili factus. Romae, ut est 
perlata fama rei gestae, dein litteris non magis ipsorum im- 
peratorum quam uolgo militum ex utroque exercitu adfirmata, 
pro se quisque Maximum laudibus ad caelum ferre. pari gloria 
apud Hannibalem hostisque Poenos erat; ac tum demum sentire 
cum Romanis atque in Italia bellum esse; nam biennio ante 
adeo et duces Romanos et milites spreuerant, ut uix cum eadem 

gente bellum esse crederent, cuius terribilem famam a patribus 

accepissent; Hannibalemque ex acie redeuntem dixisse ferunt, 10 

tandem eam nubem, quae sedere in iugis montium solita sit, 

cum procella imbrem dedisse. 

Dum haec geruntur in Italia, Cn. Seruilius Geminus consul 81 
cum classe centum uiginti nauium circumuectus Sardiniae et 
Corsicae oram et obsidibus utrimque acceptis in Áfricam trans- 
misit et, priusquam in continentem escensiones faceret, Menige 2 
insula uastata et ab incolentibus Cercinam, ne et ipsorum ure- 
retur diripereturque ager, decem talentis argenti acceptis ad 
litora Africae accessit copiasque exposuit. inde ad populandum 3 
agrum ducti milites naualesque socii iuxta effusi, ac si in insulis 
cultorum egentibus praedarentur. itaque in insidias temere 4 
inlati cum a frequentibus palantes, ab locorum gnaris ignari 
15 circumuenirentur, cum multa caede ac foeda fuga retro ad naues 

conpulsi sunt. ad mille hominum cum Ti. Sempronio Blaeso 5 
quaestore amissum. classis ab litoribus hostium plenis trepide 

soluta in Siciliam cursum tenuit, traditaque Lilybaei T. Otacilio 6 
praetori, ut ab legato eius P. Cincio Romam reduceretur. ipse 7 

3 per Siciliam pedibus profectus freto in Italiam traiecit, litteris 
Q. Fabii accitus et ipse et collega eius M. Atilius, ut exercitus 
ab se exacto iam prope semestri imperio acciperent. 

Omnium prope annales Fabium dictatorem aduersus Han- 8 
nibalem rem gessisse tradunt; Coelius etiam eum primum a po- 

5 pulo creatum dictatorem scribit. sed et Coelium et ceteros fugit 9 
uni consuli Cn. Seruilio, qui tum procul in Gallia prouincia 
aberat, ius fuisse dicendi dictatoris; quam moram quia expec- 10 
tare territa tertia iam clade ciuitas non poterat, eo decursum 
esse, ut a populo crearetur, qui pro dictatore esset; res inde 11 

9$ gestas gloriamque insignem ducis et augentis titulum imaginis 

posteros, ut, qui pro dictatore creatus erat, fuisse dictator cre- 
deretur, facile optinuisse. 

Consules Atilius Fabiano Geminus Seruilius Minuciano ex- 
ercitu accepto hibernaculis mature communitis, quod reliquom 
autumni erat, Fabi artibus cum summa inter se coucordia bel- 
lum gesserunt. frumentatum exeunti Hannibali diuersis locis 
opportuni aderant carpentes agmen palatosque excipientes; in 
casum uniuersae dimicationis, quam omnibus artibus petebat 
hostis, non ueniebant; adeoque inopia est coactus Hannibal, 
ut nisi cum fugae specie abeundum ei fuisset, Galliam repeti- 
turus fuerit nulla relicta spe alendi exercitus in eis locis, si 
insequentes consules eisdem artibus bellum gererent. 

Cum ad Gereonium iam hieme impediente constitisset bel- 
lum, Neapolitani legati Romam uenere. ab iis quadraginta 
paterae aureae magni ponderis in curiam inlatae atque ita uerba 
facta, ut dicerent: scire sese populi Romani aerarium bello 
exhauriri, et cum iuxta pro urbibus agrisque sociorum ac pro 
capite atque arce Italiae, urbe Romana, atque imperio geratur, 
aequom censuisse Neapolitanos, quod auri sibi cum ad templo- 
rum ornatum tum ad subsidium fortunae a maioribus relictum 
foret, eo iuuare populum Romanum; si quam opem in sese 
crederent, eodem studio fuisse oblaturos. gratum sibi patres 
Romanos populumque facturum, si omnes res Neapolitanorum 
suas duxissent dignosque iudicauerint, ab quibus donum animo 
ac uoluntate eorum, qui libentes darent, quam re maius am- 
pliusque acciperent. legatis gratiae actae pro munificentia cura- 
que; patera, quae ponderis minimi fuit, accepta. 

Per eosdem dies speculator Carthaginiensis, qui per bien- 

nium fefellerat, Romae deprensus praecisisque manibus dimis- 
sus, et serui quinque et uiginti in crucem acti, quod in campo 2 
Martio coniurassent; indici data libertas et aeris grauis uiginti 
milia. legati et ad Philippum Macedonum regem missi ad de- 3 
poscendum Demetrium Pharium, qui bello uictus ad eum fugis- 
set, et alii in Ligures ad expostulandum, quod Poenum opibus 4 
auxiliisque suis iuuissent, simul ad uisendum ex propinquo, quae 
in Bois atque Insubribus gererentur. ad Pineum quoque regem 5 
in Iliyrios legati missi ad stipendium, cuius dies exierat, poscen- 
dum aut, si diem proferri uellet, obsides accipiendos. adeo, 6 
etsi bellum ingens in ceruicibus erat, nullius usquam terrarum 
rei cura Romanos, ne longinquae quidem, effugiebat. in reli- 
gionem etiam uenit, aedem Concordiae, quam per seditionem 
militarem biennio ante L. Manlius praetor in Gallia uouisset, 
15 locatam ad id tempus non esse. itaque duumuiri ad eam rem 8 
creati a M. Aemilio praetore urbano C. Pupius et K. Quinctius 
Flamininus aedem in arce faciendam locauerunt. 
Ab eodem praetore ex senatus consulto litterae ad consules 9 
missae, ut, si iis uideretur, alter eorum ad consules creandos 
% Romam ueniret; se in eam diem, quam iussissent, comitia edic- 
turum. ad haec a consulibus rescriptum sine detrimento rei 10 
publicae abscedi non posse ab hoste; itaque per interregem 
comitia habenda esse potius, quam consul alter a bello auocare- 
tur. patribus rectius uisum est dictatorem a consule dici comi- 11 
35 tiorum habendorum causa. dictus L. Veturius Philo M. Pom- 
ponium Mathonem magistrum equitum dixit. iis uitio creatis 12 
iussisque die quarto decimo se magistratu abdicare, res ad 
interregnum rediit. consulibus prorogatum in annum imperium. $84 
interreges proditi a patribus C. Claudius Appi filius Cento, inde 
$* P. Cornelius Ásina. in eius interregno comitia habita magno 
certamine patrum ac plebis. C. Terentio Varroni, quem sui 2 
generis hominem, plebi insectatione principum popularibusque 

artibus conciliatum, ab Q. Fabi opibus et dictatorio imperio con- 

cusso aliena inuidia splendentem, uolgus extrahere ad consu- 

latum nitebatur, patres summa ope obstabant, ne se insectando 
sibi aequari adsuescerent homines. Q. Baebius Herennius tri- 

bunus plebis, cognatus C. Terenti, criminando non senatum 5 

modo sed etiam augures, quod dictatorem prohibuissent comitia 

perficere, per inuidiam eorum fauorem candidato suo conciliabat: 

ab hominibus nobilibus per multos annos bellum quaerentibus 

Hannibalem in Italiam adductum; ab isdem, cum debellari possit, 

fraude bellum trahi. cum quattuor legionibus uniuersis pugnari 10 

posse apparuisset eo, quod M. Minucius absente Fabio prospere 

6 pugnasset, duas legiones hosti ad caedem obiectas, deinde ex 

ipsa caede ereptas, ut pater patronusque appellaretur, qui prius 

uincere prohibuisset Romanos quam uinci. consules deinde 

Fabianis artibus, cum debellare possent, bellum traxisse. id 15 

foedus inter omnes nobilis ictum, nec finem ante belli habituros, 

quam consulem uere plebeium, id est hominem nouum, fecis- 
sent; nam plebeios nobiles iam eisdem initiatos esse sacris et 
contemnere plebem, ex quo contemni a patribus desierint, coe- 

pisse. cui non apparere id actum et quaesitum esse, ut inter- 20 

10 regnum iniretur, ut in patrum potestate comitia essent? id 
consules ambos ad exercitum morando quaesisse; id postea, 
quia inuitis iis dictator esset dictus comitiorum causa, expu- 

11 gnatum esse, cum uitiosus dictator per augures fieret. habere 
igitur interregnum eos; consulatum unum certe plebis Romanae 25 
esse, eum populum liberum habiturum ac daturum ei, qui ma- 
ture uincere quam diu imperare malit. 

85 Cum his orationibus accensa plebs esset, tribus patriciis 
petentibus, P. Cornelio Merenda L. Manlio Volsone M. Aemilio | 

2 Lepido, duobus nobilium iam familiarum plebeis, C. Atilio Ser- 30 

rano et Q. Aelio Paeto, quorum alter pontifex, alter augur erat, 
C. Terentius consul unus creatur, ut in manu eius essent comi- 
tia rogando collegae. tum experta nobilitas parum fuisse uirium 3 
in conpetitoribus eius L. Aemilium Paulum, qui cum M. Liuio 
consul fuerat, ex damnatione collegae, ex qua prope ambustus 
euaserat, infestum plebei, diu ac multum recusantem ad petitio- 
nem conpellit. is proximo comitiali die concedentibus omnibus, 4 
qui cum Varrone certauerant, par magis in aduersandum quam 
collega datur consuli. inde praetorum comitia habita: creati 5 
to M. Pomponius Matho et P. Furius Philus. Philo Romae iuri 
dicundo urbana sors, Pomponio inter ciuis Romanos et pere- 
grinos euenit. additi duo praetores, M. Claudius Marcellus in 6 
Siciliam, L. Postumius Albinus in Galliam. omnes apsentes creati 7 
sunt, nec cuiquam eorum praeter Terentium consulem mandatus 
15 honos, quem non iam antea gessisset, praeteritis aliquot fortibus 
ac strenuis uiris, quia in tali tempore nulli nouos magistratus 
uidebatur mandandus. 
Exercitus quoque multiplicati sunt; quantae autem copiae 86 
peditum equitumque additae sint, adeo et numero et genere 
20 copiarum uariant auctores, ut uix quicquam salis certum ad- 
firmare ausus sim. decem milia nouorum militum alii scripta 2 
in supplementum, alii nouas quattuor legiones, ut octo legioni- 
bus rein gererent; numero quoque peditum equitumque legiones 8 
auctas milibus peditum et centenis equitibus in singulas adiectis, 
?5 ut quina milia peditum, treceni equites essent, socii duplicem 
numerum equitum darent, peditis aequarent, septem et octo- 4 
ginta milia armatorum et ducentos in castris Romanis fuisse, 
cum pugnatum ad Cannas est, quidam auctores sunt. illud 5 
haudquaquam discrepat, maiore conatu atque impetu rem actam 
$» quam prioribus annis, quia spem posse uinci hostem dictator 
praebuerat. 

Ceterum priusquam signa ab urbe nouae legiones mouerent, 
decemuiri libros adire atque inspicere iussi propter territos 
uolgo homines nouis prodigiis. nam et Romae in Áuentino et 
Ariciae nuntiatum erat sub idem tempus lapidibus pluuisse, et 
multo cruore signa in Sabinis sudasse, et Caeretes aquas fonte 
calido gelidas manasse; id quidem etiam, quod saepius acciderat, 
magis terrebat; et in uia fornicata, quae ad Campum erat, ali- 
quot homines de caelo tacti exanimatique fuerant. ea prodigia 
ex libris procurata. legati a Paesto pateras aureas Romam 
attulerunt. iis sicut Neapolitanis gratiae actae, aurum non 
acceptum. 

Per eosdem dies ab Hierone classis Ostia cum magno 
commeatu accessit. legati in senatum introducti nuntiarunt 
caedem C. Flamini consulis exercitusque allatam adeo aegre 
tulisse regem Hieronem, ut nulla sua propria regnique sui clade 
moueri magis potuerit. itaque, quamquam probe sciat magni- 
tudinem populi Romani admirabiliorem prope aduersis rebus 
quam secundis esse, tamen se omnia, quibus a bonis fidelibusque 
sociis bella iuuari soleant, misisse; quae ne accipere abnuant, 
magno opere se patres conscriptos orare. iam omnium primum 
ominis causa Victoriam auream pondo ducentum ac uiginti ad- 
ferre sese: acciperent eam tenerentque et haberent propriam 
et perpetuam.  aduexisse etjam trecenta milia modium tritici, 
ducenta hordei, ne commeatus deessent, et quantum praeterea 
opus esset, quo iussissent, subuecturos. milite atque equite 
scire nisi Romano Latinique nominis non uti populum Roma- 
num; leuium armorum auxilia etiam externa uidisse in castris 
Romanis: itaque misisse mille sagittariorum ac funditorum, 
aptam manum aduersus Baltares ac Mauros pugnacesque alias 
missili telo gentes. ad ea dona consilium quoque addebant, ut 
praetor, cui prouincia Sicilia euenisset, classem in Africam 

traiceret, ut et hostes in terra sua bellum haberent minusque 
laxamenti daretur iis ad auxilia Hannibali summittenda. ab 
senatu ita responsum regis legatis est, uirum bonum egregium- 
que socium Hieronem esse atque uno tenore, ex quo in amici- 
tiam populi Romani uenerit, fidem coluisse ac rem Romanam 
omni tempore ac loco munifice adiuuisse. id perinde ac de- 
beret gratum populo Romano esse. aurum et a ciuitatibus 
quibusdam allatum gratia rei accepta non accepisse populum 
Romanum; Victoriam omenque accipere sedemque ei se diuae 
dare dicare Capitolium, templum louis optimi maximi. in ea 
arce urbis Romanae sacratam uolentem propitiamque, firmam 
ac stabilem fore populo Romano. funditores sagittariique et 
frumentum traditum consulibus. quinqueremes ad * nauium 
classem, quae cum T. Otacilio propraetore in Sicilia erat, quin- 
que et uiginti additae, permissumque est, ut, si e re publica 
censeret esse, in Africam traiceret. 

ac nomine Latino uenirent milites. tum, quod numquam antea 
factum erat, iure iurando ab tribunis militum adacti milites; 
nam ad eam diem nihil praeter sacramentum fuerat, iussu con- 
sulum conuenturos neque iniussu abituros, et ubi ad decuriatum 
aut centuriatum conuenissent, sua uoluntate ipsi inter sese de- 
curiati equites, centuriati pedites coniurabant sese fugae atque 
formidinis ergo non abituros neque ex ordine recessuros nisi 
teli sumendi aut aptandi et aut hostis feriendi aut ciuis seruandi 
causa. id ex uoluntario inter ipsos foedere ad tribunos ac legi- 
timam iuris iurandi adactionem translatum. 

Contiones, priusquam ab urbe signa mouerentur, consulis 

Varronis multae ac feroces fuere, denuntiantis bellum arcessitum 
in Italiam ab nobilibus mansurumque in uisceribus rei publicae, 
si plures Fabios imperatores haberet, se, quo die hostem ui- 
8 disset, perfecturum. collegae eius Pauli una, pridie quam ab 
urbe proficisceretur, contio fuit, uerior quam gratior populo, 
9 qua nihil inclementer in Varronem dictum nisi id modo, mirari 
se, qui dux, priusquam aut suum aut hostium exercitum, loco- 
rum situm, naturam regionis nosset, iam nunc togatus in urbe 
10 sciret, quae sibi agenda armato forent, et diem quoque prae- 
dicere posset, qua cum hoste signis collatis esset dimicaturus: 
11 se, quae consilia magis res dent hominibus quam homines re- 
bus, ea ante tempus inmatura non praecepturum; optare, ut, 
quae caute ac consulte gesta essent, satis prospere euenirent; 
12 temeritatem, praeterquam quod stulta sit, infelicem etiam ad id 
18 locorum fuisse. sua sponte apparebat tuta celeribus consiliis 
praepositurum, et, quo id constantius perseueraret, Q. Fabius 
Maximus sic eum proficiscentem adlocutus fertur: 
89 “Si aut collegam, id quod mallem, tui similem, L. Aemili, 
haberes aut tu collegae tui esses similis, superuacanea esset 
2 oratio mea; nam et duo boni consules etiam me indicente 
omnia e re publica fideque uestra faceretis et mali nec mea 
8 uerba auribus uestris nec consilia animis acciperetis. nunc et 
collegam tuum et te talem uirum intuenti mihi tecum omnis 
oratio est, quem uideo nequiquam et uirum bonum et ciuem 
fore, si altera parte claudente re publica malis consiliis idem ac 
4 bonis iuris et potestatis erit. erras enim, L. Paule, si tibi minus 
certaminis cum C. Terentio quam cum Hannibale futurum cen- 
ses; nescio an infestior hic aduersarius quam ille hostis maneat 
5 te, et cum illo in acie tantum, cum hoc omnibus locis ac tem- 
poribus sis certaturus, et aduersus Hannibalem legionesque eius 

tuis equitibus ac peditibus pugnandum tibi sit, Varro dux tuis 
militibus te sit oppugnaturus. ominis etiam tibi causa absit 
C. Flamini memoria. tamen ille consul demum et in prouincia 
et ad exercitum coepit furere; hic, priusquam peteret consula- 
tum, deinde in petendo consulatu, nunc quoque consul, prius- 
quam castra uideat aut hostem, insanit. et qui tantas iam nunc 
procellas proelia atque acies iactando inter togatos ciet, quid 
inter armatam iuuentutem censes facturum et ubi extemplo res 
uerba sequitur? atqui si, quod facturum se denuntiat, extemplo 
pugnauerit, aut ego rem militarem, belli hoc genus, hostem 
hunc ignoro aut nobilior alius Trasumenno locus nostris cla- 
dibus erit. nec gloriandi tempus aduersus unum est, et ego 
contemnendo potius quam adpetendo gloriam modum excesse- 
rim; sed ita res se habet: una ratio belli gerendi aduersus 
Hannibalem est, qua ego gessi. nec euentus modo hoc docet 
— stultorum iste magister est —; sed eadem ratio, quae fuit, 
futura, donec res eaedem manebunt, inmutabilis est. in Italia 
bellum gerimus, in sede ac solo nostro; omnia circa plena 
ciuium ac sociorum sunt; armis uiris equis commeatibus iuuant 
iuuabuntque: id iam fidei documentum in aduersis rebus nostris 
dederunt; meliores prudentiores constantiores nos tempus dies- 
que facit; Hannibal contra in aliena, in hostili est terra, inter 
omnia inimica infestaque, procul ab domo ab patria; neque illi 
terra neque mari est pax; nullae eum urbes accipiunt, nulla 
moenia; nihil usquam sui uidet; in diem rapto uiuit; partem 
uix tertiam exercitus eius habet, quem Hiberum amnem traiecit ; 
plures fame quam ferro absumpti, nec his paucis iam uictus 
suppeditat. dubitas ergo, quin sedendo superaturi simus eum, 
qui senescat in dies, non commeatus, non supplementum, non 
pecuniam habeat? quam diu pro Gereoni, castelli Ápuliae in- 
opis, tamquam pro Carthaginis moenibus sedet! sed ne aduersus 
te quidem de me gloriabor: Seruilius atque Atilius, proximi 

consules, uide quem ad modum eum ludificati sint. haec unma 
salutis est uia, L. Paule, quam difficilem infestamque ciues tibi 
magis quam hostes facient. idem enim tui quod hostium milites 
uolent, idem Varro consul Romanus quod Hannibal Poenus 
imperator cupiet. duobus ducibus unus resistas oportet. resistes 
autem, si aduersus famam rumoresque hominum satis firmus 
steteris, si te neque collegae uana gloria neque tua falsa in- 
famia mouerit. ueritatem laborare nimis saepe aiunt, extingui 
numquam: uanam gloriam qui spreuerit, ueram habebit. sine, 
timidum pro cauto, tardum pro considerato, inbellem pro perito 
belli uocent. malo, te sapiens hostis metuat, quam stulti ciues 
laudent. omnia audentem contemnet Hannibal, nihil temere 
agentem metuet. nec ego, ut nihil agatur, moneo, sed ut agen- 
tem te ratio ducat, non fortuna; tuae potestatis semper tu 
tuaque omnia sint; armatus intentusque sis; neque occasioni 
tuae desis neque suam occasionem hosti des. omnia non pro- 
peranti clara certaque erunt; festinatio inprouida est et caeca." 

Aduersus ea oratio consulis haud sane laeta fuit, magis 
fatentis ea, quae diceret, uera quam facilia factu esse. dictatori 

magistrum equitum intolerabilem fuisse: quid consuli aduersus 20 


collegam seditiosum ac temerarium uirium atque auctoritatis 
fore? se populare incendium priore consulatu semustum effu- 
gisse; optare, ut omnia prospere euenirent; sed si quid aduersi 
caderet, hostium se telis potius quam suffragiis iratorum ciuium 
caput obiecturum. l 

Ab hoc sermone profectum Paulum tradunt prosequentibus 
primoribus patrum; plebeium consulem sua plebes prosecuta, 
turba conspectior, cum dignitates deessent. ut in castra uene- 
runt, permixto nouo exercitu ac uetere castris bifariam factis, 

pars et omne robur uirium esset, consulum anni prioris M. 
Aülium aetatem excusantem Romam miserunt, Geminum Ser- 
uilium in minoribus castris legioni Romanae et socium peditum 
equitumque duobus milibus praeficiunt. Hannibal quamquam 
parte dimidia auctas hostium copias cernebat, tamen aduentu 
consulum mire gaudere. non solum enim nihil ex raptis in 
diem commeatibus superabat, sed ne unde raperet quidem quic- 
quam reliqui erat omni undique frumento, postquam ager parum 
tutus erat, in urbes munitas conuecto, ut uix decem dierum, 
quod conpertum postea est, frumentum superesset, Hispanorum- 
que ob inopiam transitio parata fuerit, si maturitas temporum 
expectata foret. 


Ceterum temeritati consulis ac praepropero ingenio mate- 41 


riam etiam fortuna dedit, quod in prohibendis praedatoribus 
tumultuario proelio ac procursu magis militum quam ex prae- 
parato aut iussu imperatorum orto haudquaquam par Poenis 
dimicatio fuit. ad mille et septingenti caesi, non plus centum 
Romanorum sociorumque occisis. ceterum uictoribus effuse 
sequentibus metu insidiarum opstitit Paulus consul, cuius eo 
die — nam alternis imperitabant — imperium erat, Varrone 
indignante ac uociferante emissum hostem e manibus debella- 
rique, ni cessatum foret, potuisse. Hannibal id damnum haud 
aegerrime pati; quin potius credere uelut inescatam temeritatem 
ferocioris consulis ac nouorum maxime militum esse. et omnia 
ei hostium haud secus quam sua nota erant: dissimiles discor- 
desque imperitare, duas prope partes tironum militum in ex- 
ercitu esse. itaque locum et tempus insidiis aptum se habere 
ratus, nocte proxima nihil praeter arma ferente secum milite 
castra plena omnis fortunae publicae priuataeque relinquit trans- 
que proximos montis laeua pedites instructos condit, dextra 

8 equites, impedimenta per conuallem mediam traducit, ut diri- 


piendis uelut desertis fuga dominorum castris occupatum im- 


9 peditumque hostem opprimeret. crebri relicti in castris ignes, 

ut fides fleret, dum ipse longius spatium fuga praeciperet, falsa 
imagine castrorum, sicut Fabium priore anno frustratus esset, 
tenere in locis consules uoluisse. 

Vbi inluxit, subductae primo stationes, deinde propius 
adeuntibus insolitum silentium admirationem fecit. tum satis 
comperta solitudine in castris concursus fit ad praetoria con- 
sulum nuntiantium fugam hostium adeo trepidam, ut taberna- 
culis stantibus castra reliquerint, quoque fuga obscurior esset, 
crebros etiam relictos ignis. clamor inde ortus, ut signa pro- 
ferri iuberent ducerentque ad persequendos hostis ac protinus 
castra diripienda. et consul alter uelut unus turbae militaris 
erat; Paulus etiam atque etiam dicere prouidendum praecauen- 
dumque esse; postremo, cum aliter neque seditionem neque 
ducem seditionis sustinere posset, Marium Statilium praefectum 
cum turma Lucana exploratum mittit. qui ubi adequitauit por- 
tis, subsistere extra munimenta ceteris iussis ipse cum duobus 
equitibus uallum intrauit, speculatusque omnia cum cura renun- 
tiat insidias profecto esse: ignes in parte castrorum, quae uergat 
in hostem, relictos; tabernacula aperta et omnia cara in promptu 
relicta; argentum quibusdam locis temere per uias uelut ob- 
iectum ad praedam uidisse. quae ad deterrendos a cupiditate 
animos nuntiata erant, ea accenderunt, et clamore orto a militi- 
bus, ni signum detur, sine ducibus ituros, haudquaquam dux 
defuit: nam extemplo Varro signum dedit proficiscendi. Paulus, 
cum ei sua sponte cunctanti pulli quoque auspicio non addi- 
xissent, nuntiari jam efferenti porta signa collegae iussit. quod 
quamquam Varro aegre est passus, Flamini tamen recens casus 
Claudique consulis primo Punico bello memorata naualis clades 
religionem animo incussit. di prope ipsi eo die magis distulere 
quam prohibuere inminentem pestem Romanis: nam forte ita 
euenit, ut, cum referri signa in castra iubenti consuli milites 

non parerent, serui duo, Formiani unus, alter Sidicini equitis, 11 

qui Seruilio atque Atilio consulibus inter pabulatores excepti 

a Numidis fuerant, profugerent eo die ad dominos; deductique 

ad consules nuntiant omnem exercitum Hannibalis trans pro- 

ximos montes sedere in insidiis. horum opportunus aduentus 12 

consules imperi potentes fecit, cum ambitio alterius suam pri- 

mum aput eos praua indulgentia maiestatem soluisset. 
Hannibal postquam motos magis inconsulte Romanos quam 48 
ad ultimum temere euectos uidit, nequiquam detecta fraude in 

10 castra rediit. ibi plures dies propter inopiam frumenti manere 2 
nequit, nouaque consilia in dies non apud milites solum mixtos 
ex conluuione omnium gentium sed etiam apud ducem ipsum 
oriebantur. nam cum initio fremitus, deinde aperta uociferatio 8 
fuisset exposcentium stipendium debitum querentiumque anno- 

15 nam primo, postremo famem, et mercennarios milites maxime 
Hispani generis de transitione cepisse consilium fama esset, 
ipse eliam interdum Hannibal de fuga in Galliam dicitur agi- 4 
tasse, ita ut relicto peditatu omni cum equitibus se proriperet. 
cum baec consilia atque hic habitus animorum esset in castris, 5 

20 mouere inde statuit in calidiora atque eo maturiora messibus 
Apuliae loca, simul quod, quo longius ab hoste recessisset, 
transfugia inpeditiora leuibus ingeniis essent. profectus est 6 
nocte ignibus similiter factis tabernaculisque paucis in speciem 
relictis, ut insidiarum par priori metus contineret Romanos. 

25 sed per eundem Lucanum Statilium omnibus ultra castra trans- 7 
que montis exploratis cum relatum esset, uisum procul hostium 
agmen, tum de insequendo eo consilia agitari coepta. cum 8 
utriusque consulis eadem quae ante semper fuisset sententia, 
ceterum Varroni fere omnes, Paulo nemo praeter Seruilium 

80 prioris anni consulem adsentiretur, ex maioris partis sententia 9 
ad nobilitandas clade Romana Cannas urgente fato profecti sunt. 
prope eum uicum Hannibal castra posuerat auersa a Volturno 10 
uento, qui campis torridis siccitate nubes pulueris uehit. id 11 

cum ipsis castris percommodum fuit, tum salutare praecipue 
futurum erat, cum aciem dirigerent, ipsi auersi, terga tantum 
adflante uento, in occaecatum puluere offuso hostem pugnaturi. 

44 Consules satis exploratis itineribus sequentes Poenum, ut 
uentum ad Cannas est et in conspectu Poenum habebant, bina 5 
castra communiunt eodem ferme interuallo, quo ad Gereonium, 

2 sicut ante copiis diuisis. Aufidus amnis utrisque castris adfluens 
aditum aquatoribus ex sua cuiusque opportunitate haud sine 

3 certamine dabat; ex minoribus tamen castris, quae posita trans 
Aufidum erant, liberius aquabantur Romani, quia ripa ulterior 10 

4 nullum habebat hostium praesidium. Hannibal spem nanctus 
locis natis ad equestrem pugnam, qua parte uirium inuictus 
erat, facturos copiam pugnandi consules, derigit aciem lacessit- 

5 que Numidarum procursatione hostis. inde rursus sollicitari 
seditione militari ac discordia consulum Romana castra, cum 15 
Paulus Semproniique et Flamini temeritatem Varroni, Varro 
Paulo speciosum timidis ac segnibus ducibus exemplum Fabium 

6 obiceret, testareturque deos hominesque hic, nullam penes se 
culpam esse, quod Hannibal iam uelut usu cepisset Italiam: se 
constrictum a collega teneri; ferrum atque arma iratis et pu- 2 

7 gnare cupientibus adimi militibus; ille, si quid proiectis ac prodi- 
tis ad inconsultam atque inprouidam pugnam legionibus acci- 
deret, se omnis culpae exortem, omnis euentus participem fore 
diceret: uideret, ut, quibus lingua prompta ac temeraria, aeque 
in pugna uigerent manus. 25 

45 Dum altercationibus magis quam consiliis tempus teritur, 
Hannibal ex acie, quam ad multum diei tenuerat instructam, 

2 cum in castra ceteras reciperet copias, Numidas ad inuadendos 
ex minoribus castris Romanorum aquatores trans flumen mittit. 

8 quam inconditam turbam cum uixdum in ripam egressi clamore 30 
ac tumultu fugassent, in stationem quoque pro uallo locatam 

4 atque ipsas prope portas euecti sunt. id uero adeo indignum 
uisum, ab tumultuario auxilio iam etiam castra Romana terreri, 

ut ea modo una causa, ne extemplo transirent flumen derigerent- 
que aciem, tenuerit Romanos, quod summa imperii eo die penes 
Paulum fuit. itaque postero die Varro, cui sors eius diei im- 
perii erat, nihil consulto collega signum proposuit instructasque 
$ copias flumen traduxit, sequente Paulo, quia magis non probare 
quam non adiuuare consilium poterat. transgressi flumen eas 
quoque, quas in castris minoribus habuerant, copias suis adiun- 
gunt atque ita instruunt aciem: in dextro cornu — id erat 
flumini propius — Romanos equites locant, deinde pedites; 

10 laeuom cornu extremi equites sociorum, intra pedites, ad me- 
dium iuncti legionibus Romanis, tenuerunt; iaculatores cum 
ceteris leuium armorum auxiliis prima acies facta. consules 
cornua tenuere, Terentius laeuum, Aemilius dextrum ; Gemino 
Seruilio media pugna tuenda data. 

15 Hannibal luce prima Baliaribus leuique alia armatura prae- 
missa transgressus flumen, ut quosque traduxerat, ita in acie 
locabat, Gallos Hispanosque equites prope ripam laeuo in cornu 
aduersus Romanum equitatum; dextrum cornu Numidis equiti- 
bus datum, media acie peditibus firmata, ita ut Afrorum utraque 

® cornua essent, interponerentur his medii Galli atque Hispani. 
Afros Romanam [magna ex parte] crederes aciem: ita armati 
erant armis et ad Trebiam, ceterum magna ex parte ad Trasu- 
mennum captis. Gallis Hispanisque scuta eiusdem formae fere 
erant, dispares ac dissimiles gladii, Gallis praelongi ac sine mu- 

5 cronibus, Hispano, punctim magis quam caesim adsueto petere 
hostem, breuitate habiles et cum mucronibus. ante alios habitus 
gentium harum cum magnitudine corporum tum specie terri- 

6 bilis erat: Galli super umbilicum erant nudi; Hispani linteis 


praetextis purpura tunicis candore miro fulgentibus constiterant. 
numerus omnium peditum, qui tum stetere in acie, milium fuit 


1 quadraginta, decem equitum. duces cornibus praeerant sinistro 

Hasdrubal, dextro Maharbal; mediam aciem Hannibal ipse cum 
fratre Magone tenuit. sol, seu de industria ita locatis seu quod 
forte ita stetere, peropportune utrique parti obliquos erat, Ro- 
manis in meridiem, Poenis in septemtrionem uersis; uentus 
— Volturnum regionis incolae uocant — aduersus Romanis 
coortus multo puluere in ipsa ora uoluendo prospectum ademit. 

Clamore sublato procursum ab auxiliis et pugna leuibus 
primum armis commissa ; deinde equitum Gallorum Hispanorum- 
que laeuum cornu cum dextro Romano concurrit, minime eque- 
stris more pugnae: frontibus enim aduersis concurrendum erat, 
quia nullo circa ad euagandum relicto spatio hinc amnis, hinc 
peditum acies claudebant. in derectum utrimque nitentes stanti- 
bus ac confertis postremo turba equis uir uirum amplexus 
detrahebat equo. pedestre magna iam ex parte certamen fac- 
tum erat; acrius tamen quam diutius pugnatum est, pulsique 
Romani equites terga uertunt. sub equestris finem certaminis 
coorta est peditum pugna, primo et uiribus et animis par, dum 
constabant ordines Gallis Hispanisque; tandem Romani, diu ac 
saepe conisi, obliqua fronte acieque densa inpulere hostium 
cuneum nimis tenuem eoque parum ualidum, a cetera promi- 
nentem acie. inpulsis deinde ac trepide referentibus pedem 
institere, ac tenore uno per praeceps pauore fugientium agmen 
in mediam primum aciem inlati postremo nullo resistente ad 
subsidia Áfrorum peruenerunt, qui utrimque reductis alis con- 
stiterant, media, qua Galli Hispanique steterant, aliquantum pro- 
minente acie. qui cuneus ut pulsus aequauit frontem primum, 
dein cedendo etiam sinum in medio dedit, Afri circa iam cor- 

nua fecerant, irruentibusque incaute in medium Romanis cir- 
cumdedere alas, mox cornua extendendo clausere et ab tergo 
hostis. hinc Romani defuncti nequiquam proelio uno, omissis 9 
Gallis Hispanisque, quorum terga ceciderant, aduersus Afros 
5 integram pugnam ineunt, non tantum eo iniquam, quod inclusi 10 
aduersus circumfusos, sed etiam quod fessi cum recentibus ac 
uegetis pugnabant. 
lam et sinistro cornu Romano, ubi sociorum equites ad- 48 
uersus Numidas steterant, consertum proelium erat, segne primo 

19 et a Punica coeptum fraude. quingenti ferme Numidae, praeter 2 
solita arma telaque gladios occultos sub loricis habentes, specie 
transfagarum cum ab suis parmas post terga habentes adequi- 
lassent, repente ex equis desiliunt, parmisque et iaculis ante 8 
pedes hostium proiectis in mediam aciem accepti ductique ad 

15 ultimos considere ab tergo iubentur. ac dum proelium ab omni 
parte conseritur, quieti manserunt; postquam omnium animos 4 
oculosque occupauerat certamen, tum arreptis scutis, quae pas- 
sim inter aceruos caesorum corporum strata erant, auersam 
adoriuntur Romanam aciem, tergaque ferientes ac poplites cae- 

2 dentes stragem ingentem ac maiorem aliquanto pauorem ac - 
tumultum fecerunt. cum alibi terror ac fuga, alibi pertinax in 5 
mala iam spe proelium esset, Hasdrubal, qui ea parte praeerat, 
subductos ex media acie Numidas, quia segnis eorum cum ad- 
uersis pugna erat, ad persequendos passim fugientis mittit, 

2; Hispanos et Gallos equites Afris prope iam fessis caede magis 6 
quam pugna adiungit. 

Parte altera pugnae Paulus, quamquam primo statim proelio 49 
funda grauiter ictus fuerat, tamen et occurrit saepe cum con- 2 
fertis Hannibali et aliquot locis proelium restituit, protegentibus 

3) eum equitibus Romanis, omissis postremo equis, quia consulem 3 
ad regendum equom uires deficiebant. tum nuntianti cuidam, 

iussisse consulem ad pedes descendere equites, dixisse Hanni- 
balem ferunt *Quam' mallem, uinctos mihi traderet'. equitum 
pedestre proelium, quale iam haud dubia hostium uictoria, fuit, 
cum uicti mori in uestigio mallent quam fugere, uictores mo- 
rantibus uictoriam irati trucidarent, quos pellere non poterant. 
pepulerunt tamen iam paucos superantis et labore ac uulneribus 
fessos. inde dissipati omnes sunt, equosque ad fugam qui pote- 
rant repetebant. Cn. Lentulus tribunus militum cum praeter- 
uehens equo sedentem in saxo cruore oppletum consulem ui- 
disset, “L. Aemili, inquit ‘quem unum insontem culpae cladis 
hodiernae dei respicere debent, cape hunc equum, dum et tibi 
uirium aliquid superest et comes ego te tollere possum ac pro- 
tegere. ne funestam hanc pugnam morte consulis feceris; etiam 
sine hoc lacrimarum satis luctusque est, ad ea consul: “Tu 
quidem, Cn. Corneli, macte uirtute esto; sed caue frustra mise- 
rando exiguum tempus e manibus hostium euadendi absumas. 
abi, nuntia publice patribus, urbem Romanam muniant ac, 
priusquam uictor hostis aduenit, praesidiis firment; priuatim 
Q. Fabio, L. Aemilium praeceptorum eius memorem et uixisse 
adhuc et mori. me in hac strage militum meorum patere 
expirare, ne aut reus iterum e consulatu sim aut accusator col- 
legae existam, ut alieno crimine innocentiam meam protegam. 
haec eos agentis prius turba fugientium ciuium, deinde hostes 
oppressere; consulem ignorantes, quis esset, obruere telis, Len- 
tulum inter tumultum abripuit equus. tum undique effuse fu- 
giunt. septem milia hominum in minora castra, decem in maiora, 
duo ferme in uicum ipsum Cannas perfugerunt, qui extemplo 
a Carthalone atque equitibus nullo munimento tegente uicum 
circumuenti sunt. consul alter, seu forte seu consilio nulli 
fugientium insertus agmini, cum quinquaginta fere equitibus 
Venusiam perfugit. quadraginta quinque milia quingenti pedites, 

1 iussissent P | ad Gg ac P | 2 mallent P | traderent P | 3 pede- 
strem P] dubia P* dubia iam P! 6 superantisis Pj et P, del. J. A. Voss} 
9 oppletu P | 10 culpa Gron. | 12 et Walch, om. P | 13 hac pugnam 
mortem P || 14 sine hoc 5 si hoc P sine hac Gron, | consul tu S con- 
sulto P| 15 miserando wel morando G mirando P|| 17 publicae P] 19 1. 
add. ed. Mog., om. P120 adhuc et 5 et adhuc et P | me 5 me et P 
memet Wetssenb. | militumeorum P | patere ex paterer Pf 21 interum P] 
aut S, om. P || 22 ut G aut P] 23 eos agentis Madvig exagentis P 
agentis Weissenb. | 24 essent P | obruere uel obruerunt G8. obruerent P] 
25 inter tumultam Gron. in tumulum P in tumultu 8 | undique Alschefskt 
unde P| effusae PJ} 26 vtr milia P| 28 adq. P| tegentes P || 30 insertus 


C. L. Bauer infestus P || acmini P* acmininimi P! | fere ex fer P! | 
31 xxxxupP (om. milia) P 


Ce 


vee 


0 


I$ 





a. Chr. 216 LIBER XXII, 49. 50 113 


duo milia septingenti equites et tantadem prope ciuium socio- 
rumque pars caesi dicuntur; in his ambo consulum quaestores, 
L. Aulius et L. Furius Bibaculus, et undetriginta tribuni militum, 
consulares quidam praetoriique et aedilicii — inter eos Cn. 
5 Seruilium Geminum et M. Minucium numerant, qui magister 
equitum priore anno, aliquot annis ante consul fuerat —, octo- 
ginta praeterea aut senatores aut qui eos magistratus gessissent, 
unde in senatum legi deberent, cum sua uoluntate milites in 
legionibus facti essent. capta eo proelio tria milia peditum et 
10 equites mille et quingenti dicuntur. 

Haec est pugna Cannensis, Aliensi cladi nobilitate par, 
ceterum uti eis, quae post pugnam accidere, leuior, quia ab 
hoste est cessatum, sic strage exercitus grauior foediorque. 
fuga namque ad Aliam sicut urbem prodidit, ita exercitum ser- 

15 uauit; ad Cannas fugientem consulem uix quinquaginta secuti 
sunt, alterius morientis prope totus exercitus fuit. 

Binis in castris cum multitudo semiermis sine ducibus 
esset, nuntium, qui in maioribus erant, mittunt, dum proe- 
lio, deinde ex laetitia epulis fatigatos quies nocturna hostes 

2 premeret, ut ad se transirent: uno agmine Canusium abi- 
turos esse. eam sententiam alii totam aspernari: cur enim 
illos, qui se arcessant, ipsos non uenire, cum aeque con- 
jungi possent? quia uidelicet plena hostium omnia in medio 
essent, et aliorum quam sua corpora tanto periculo mal- 

5 lent obicere. aliis non tam sententia displicer® quam ani- 
mus deesse. tum P. Sempronius Tuditanus tribunus militum 
"Capi ergo mauultis' inquit ‘ab auarissimo et crudelissimo hoste, 
aestimarique capita uestra et exquiri pretia ab interrogan- 
übus, Romanus ciuis sis an Latinus socius, ut ex tua contu- 

3$ melia et miseria alteri honos quaeratur? non tu, si quidem 
L. Aemili consulis, qui se bene mori quam turpiter uiuere 

maluit, et tot fortissimorum uirorum, qui circa eum cumulati 
jacent, ciues estis. sed antequam opprimit lux maioraque ho- 
stium agmina obsaepiunt iter, per hos, qui inordinati atque in- 
conpositi obstrepunt portis, erumpamus. ferro atque audacia 
uia fit quamuis per confertos hostis. cuneo quidem hoc laxum 
atque solutum agmen, ut si nihil obstet, disicias. itaque ite 
mecum, qui et uosmet ipsos et rem publicam saluam uultis: 
haec ubi dicta dedit, stringit gladium cuneoque facto per me- 
dios uadit hostis; et cum in latus dextrum, quod patebat, 
Numidae iacularentur, translatis in dextrum scutis in maiora 
castra ad sescentos euaserunt, atque inde protinus alio magno 
agmine adiuncto Canusium incolumes perueniunt. haec aput 
uictos magis impetu animorum, quem ingenium suum cuique 
aut fors dabat, quam ex consilio ipsorum aut imperio cuius- 
quam agebantur. 

Hannibali uictori cum ceteri circumfusi gratularentur sua- 
derentque, ut tanto perfunctus bello diei quod relicum esset 
noctisque insequentis quietem et ipse sibi sumeret et fessis 
daret militibus, Maharbal, praefectus equitum, minime cessan- 
dum ratus ‘Immo ut, quid hac pugna sit actum, scias, die 
quinto inquit ^uictor in Capitolio epulaberis. sequere; cum 
equite, ut prius uenisse quam uenturum sciant, praecedam.' 
Hannibali nimis laeta res est uisa maiorque, quam ut eam 
statim capere animo posset. itaque uoluntatem se laudare Ma- 
harbalis ait;'ad consilium pensandum temporis opus esse. tum 
Maharbal: *Non omnia nimirum eidem di dedere: uincere scis, 
Hannibal, uictoria uti nescis. mora eius diei satis creditur 
saluti fuisse urbi atque imperio. 

Postero die, ubi primum inluxit, ad spolia legenda foe- 
damque etiam hostibus spectandam stragem insistunt. iacebant 
tot Romanorum milia, pedites passim equitesque, ut quem cui- 
que fors aut pugna iunxerat aut fuga. adsurgentes quidam ex 

strage media cruenti, quos stricta matutino frigore excitaue- 
rant uulnera, ab hoste oppressi sunt; quosdam et iacentis uiuos 7 
succisis feminibus poplitibusque inuenerunt, nudantis ceruicem 
iugulumque et relicuum sanguinem iubentes haurire; inuenti 8 
5 quidam sunt mersis in eífossam terram capitibus, quos sibi 
ipsos fecisse foueas obruentisque ora superiecta humo inter- 
clusisse spiritum apparebat. praecipue conuertit omnes sub- 9 
tractus Numida mortuo superincubanti Romano uiuus naso auri- 
busque laceratis, cum ille manibus ad capiendum telum inutili- 
10 bus in rabiem ira uersa laniando dentibus hostem expirasset. 
Spoliis ad multum diei lectis Hannibal ad minora ducit 52 
castra oppugnanda et omnium primum bracchio obiecto flumine 
eos excludit. ceterum ab omnibus labore uigiliis uulneribus 2 
eliam fessis maturior ipsius spe deditio est facta. pacti, ut 
15 arma atque equos traderent, in capita Romana trecenis nummis 
quadrigatis, in socios ducenis, in seruos centenis, et ut eo 3 
pretio persoluto cum singulis abirent uestimentis, in castra 
hostis acceperunt, traditique in custodiam omnes sunt, seor- 
sum ciues sociique. dum ibi tempus teritur, interea cum ex 4 
2) maioribus castris, quibus satis uirium et animi fuit, ad quat- 
tuor milia hominum et ducenti equites, alii agmine, alii palati 
passim per agros, quod haud minus tutum erat, Canusium per- 
fugissent, castra ipsa ab sauciis timidisque eadem condicione 
qua altera tradita hosti. praeda ingens parta est, et praeter 5 
% equos uirosque etsi quid argenti — quod plurimum in pha- 
leris equorum erat, nam ad uescendum facto perexiguo, uli- 
que militantes, utebantur — omnis cetera praeda diripienda 
data est. tum sepeliendi causa conferri in unum corpora suo- 6 
rum iussit. ad octo milia fuisse dicuntur fortissimorum uiro- 
$ rum. consulem quoque Romanum conquisitum sepultumque 
quidam auctores sunt. 

Eos, qui Canusium perfugerant, mulier Ápula nomine 
Busa, genere clara ac diuitiis, moenibus tantum tectisque a 
Canusinis acceptos, frumento ueste uiatico etiam iuuit, pro 
qua ei munificentia postea, bello perfecto, ab senatu honores 


68 habiti sunt. ceterum cum ibi tribuni militum quattuor essent, 

Q. Fabius Maximus de legione prima, cuius pater priore anno 
dictator fuerat, et de legione secunda L. Publicius Bibulus et 
P. Cornelius Scipio et de legione tertia Ap. Claudius Pulcher, 
qui proxime aedilis fuerat, omnium consensu ad P. Scipionem 
admodum adulescentem et ad Ap. Claudium summa imperii 
delata est. quibus consultantibus inter paucos de summa re- 
rum nuntiat P. Furius Philus, consularis uiri filius, nequiquam 
eos perditam spem fouere, desperatam conploratamque rem 
esse publicam: nobiles iuuenes quosdam, quorum principem 
M. Caecilium Metellum, mare ac naues spectare, ut deserta 
Italia ad regum aliquem transfugiant. quod malum, praeter- 
quam atrox super tot clades etiam nouum, cum stupore ac 
miraculo torpidos defixisset, qui aderant, et consilium aduo- 
candum de eo censerent, negat consilii rem esse Scipio iuue- 
nis, fatalis dux huiusce belli. audendum atque agendum, non 
consultandum ait in tanto malo esse: irent secum extemplo 
armati, qui rem publicam saluam uellent; nulla uerius, quam 
ubi ea cogitentur, hostium castra esse. pergit ire sequentibus 
paucis in hospitium Metelli, et cum concilium ibi iuuenum, de 
quibus adlatum erat, inuenisset, stricto super capita consul- 
tantium gladio “Ex mei animi sententia inquit ‘ut ego rem 
publicam populi Romani non deseram neque alium ciuem Ro- 
manum deserere patiar; si sciens fallo, tum me Iuppiter op- 
timus maximus, domum, familiam remque meam pessimo leto 
adficiat. in haec uerba, M. Caecili, iures postulo ceterique, 
qui adestis; qui non iurauerit, in se hunc gladium strictum 
esse sciat haud secus pauidi, quam si uictorem Hannibalem 

cernerent, iurant omnes custodiendosque semet ipsos Scipioni 
tradunt. 


Eo tempore, quo haec Canusii agebantur, Venusiam ad 54 


consulem ad quattuor milia et quingenti pedites equitesque, 
qui sparsi fuga per agros fuerant, peruenere. eos omnes 
Venusini per familias benigne accipiendos curandosque cum di- 
uisissent, in singulos equites togas et tunicas et quadrigatos 
nummos quinos uicenos et pediti denos et arma, quibus de- 
erant, dederunt, ceteraque publice ac priuatim hospitaliter facta 
certatumque, ne a muliere Canusina populus Venusinus offi- 
ciis uinceretur. sed grauius onus Busae multitudo faciebat. et 
iam ad decem milia hominum erant; Appiusque et Scipio, post- 
quam incolumem esse alterum consulem acceperunt, nuntium 
extemplo mittunt, quantae secum peditum equitumque copiae 
essent, sciscitatumque simul, utrum Venusiam adduci exerci- 
tum an manere iuberet Canusi. Varro ipse Canusium copias 
traduxit. et iam aliqua species consularis exercitus erat, moeni- 
busque se certe, etsi non armis, ab hoste uidebantur defensuri. 

Romam ne has quidem reliquias superesse ciuium socio- 
rumque, sed occidione occisum cum duobus consulibus exer- 
citum deletasque omnes copias allatum fuerat. numquam salua 
urbe tantum pauoris tumultusque intra moenia Romana fuit. 
itaque succumbam oneri neque adgrediar narrare, quae edisser- 
tando minora uero faciam. consule exercituque ad Trasumennum 
priore anno amisso, non uulnus super uulnus, sed multiplex cla- 
des, cum duobus consulibus duo consulares exercitus amissi nun- 
tiabantur, nec ulla iam castra Romana nec ducem nec militem 
esse; Hannibalis Apuliam, Samnium ac iam prope totam lta- 
liam factam. nulla profecto alia gens tanta mole cladis non 
obruta esset. compares cladem ad Áegatis insulas Carthaginien- 
sium proelio nauali acceptam, qua fracti Sicilia ac Sardinia 
cessere et uectigalis ac stipendiarios fleri se passi sunt, aut 
pugnam aduersam in África, cui postea hic ipse Hannibal succu- 


3 haec S et Pj acebantur P] 4 nT milia et y P| 8 et ante pe- 
diti fort. delendum | 9 publicae Pj 11 bussae P] et del. Wesenberg | 
12 millia P | 15 utrumque uenusiam P || 17 specie P|| 18 certe g cerne P! 
cerni P* | etsi P si S | 20 duobus consulibus Gron. duobus P consu- 
libus duobus Aerts ducibus Luterbacher | exercitum Gron, exercitib. P 
21 delectasque P || 23 itaque (ne) succ. J. H. Voss || aedissertando P 
24 faciam J. H. Poss facie P | 25 omisso P || 26 duo & cum P || nun- 
tiabatur C. Heraeus | 28 samnitium P|| 29 facta P | nulla ex nullo P! | 
30 compares ez comparesset P! || 31 acceptam ez acceptum P2! | 32 et 
Madvig in P inde Alschefski | uectigallis P 33 africam P 


2 


8 


10 


11 





118 LIBER XXII, 54—56 a. u. €. 5398 


buit: nulla ex parte conparandae sunt, nisi quod minore animo 
latae sunt. 

55 P. Furius Philus et M. Pomponius praetores senatum in 

curiam Hostiliam uocauerunt, ut de urbis custodia consulerent ; 

neque enim dubitabant deletis exercitibus hostem ad oppu- 
gnandam Romam, quod unum opus belli restaret, uenturum. 
cum in malis sicuti ingentibus ita ignotis ne consilium quidem 
satis expedirent, obstreperetque clamor lamentantium mulie- 
rum, et nondum palam facto uiui mortuique per omnes paene 

domos promiscue conplorarentur, tum Q. Fabius Maximus cen- 1) 

suit equites expeditos et Appia et Latina uia mittendos, qui 

obuios percunctando — aliquos profecto ex fuga passim dissi- 
patos fore — referant, quae fortuna consulum atque exercituum 
sit et, si quid dii immortales, miseriti imperii, reliquum Ro- 

mani nominis fecerint, ubi eae copiae sint; quo se Hannibal 15 

post proelium contulerit, quid paret, quid agat acturusque sit. 

haec exploranda noscendaque per inpigros iuuenes esse; illud 
per patres ipsos agendum, quoniam magistratuum parum sit, 
ut tumultum ac trepidationem in urbe tollant: matronas publico 

arceant continerique intra suum quamque limen cogant, con- * 

ploratus familiarum coerceant, silentium per urbem faciant, nun- 

tios rerum omnium ad praetores deducendos curent — suae 
quisque fortunae domi auctorem expectent — custodesque prae- 
terea ad portas ponant, qui prohibeant quemquam egredi urbe, 
cogantque homines nullam nisi urbe ac moenibus saluis sa- % 
lutem sperare. ubi conticuerit (recte) tumultus, tum in curiam 
patres reuocandos consulendumque de urbis custodia esse. 

56 Cum in hanc sententiam pedibus omnes issent, summota- 
que foro per magistratus turba patres diuersi ad sedandos tu- 
multus díscessissent, tum demum litterae a C. Terentio consule 3 

2 allatae sunt: L. Aemilium consulem exercitumque caesum; sese 

Canusii esse, reliquias tantae cladis uelut ex naufragio colligen- 
tem; ad decem milia militum ferme esse inconpositorum inor- 
dinatorumque ; Poenum sedere ad Cannas, in captiuorum pretiis 3 
praedaque alia nec uictoris animo nec magni ducis more nun- 
dinantem. tum priuatae quoque per domos clades uulgatae 4 
sunt, adeoque totam urbem oppleuit luctus, ut sacrum anni- 
uersarium Cereris intermissum sit, quia nec lugentibus id fa- 
cere est fas nec ulla in illa tempestate matrona expers luctus 
fuerat. itaque ne ob eandem causam alia quoque sacra pu- 5 
10 blica aut priuata desererentur, senatus consulto diebus triginta 
luctus est finitus. ceterum cum sedato urbis tumultu reuocati 6 
in curiam patres essent, aliae insuper ex Sicilia litterae allatae 
sunt ab T. Otacilio propraetore , regnum Hieronis classe Punica 7 
uastari; cui cum opem inploranti ferre uellet, nuntiatum sibi 

15 esse aliam classem ad Aegatis insulas stare paratam instructam- 
que, ut, ubi se uersum ad tuendam Syracusanam oram Poeni 8 
sensissent, Lilybaeum extemplo prominciamque aliam Romanam 
adgrederentur. itaque classe opus esse, si regem socium Sici- 
liamque tueri uellent. 

20 Litteris consulis praetorisque recitatis censuerunt praeto- 57 
rem M. Claudium, qui classi ad Ostiam stanti praeesset, Canu- 
sium ad exercitum mittendum, scribendumque consuli, ut, cum 
praetori exercitum tradidisset, primo quoque tempore, quantum 
per commodum rei publicae fleri posset, Romam ueniret. territi 2 

25 etiam super tantas clades cum ceteris prodigiis, tum quod duae 
Vestales eo anno, Opimia atque Floronia, stupri compertae et 
altera sub terra, uti mos est, ad portam Collinam necata fuerat, 
altera sibimet ipsa mortem consciuerat. L. Cantilius scriba 3 
pontificius, quos nunc minores pontifices appellant, qui cum 

% Floronia stuprum fecerat, a pontifice maximo eo usque uirgis 

in comitio caesus erat, ut inter uerbera expiraret. hoc nefas 
cum inter tot, ut fit, clades in prodigium uersum esset, decem- 
uiri libros adire iussi sunt, et Q. Fabius Pictor Delphos ad 
oraculum missus est sciscitatum, quibus precibus suppliciisque 
deos possent placare, et quaenam futura finis tantis cladibus 
foret. interim ex fatalibus libris sacrificia aliquot extraordinaria 
facta; inter quae Gallus et Galla, Graecus et Graeca in foro 
bouario sub terram uiui demissi sunt in locum saxo consaep- 
tum, iam ante hostiis humanis, minime Romano sacro, inbutum. 

' Placatis satis, ut rebantur, deis M. Claudius Marcellus ab 
Ostia mille et quingentos milites, quos in classem scriptos 
habebat, Romam, ut urbi praesidio essent, mittit; ipse, legione 
classica — ea legio tertia erat — cum tribunis militum Teanum 
Sidicinum praemissa, classe tradita P. Furio Philo collegae, 
paucos post dies Canusium magnis itineribus contendit, inde 
dictator ex auctoritate patrum dictus M. Iunius et Ti. Sempro- 
nius magister equitum dilectu edicto iuniores ab annis septem- 
decim et quosdam praetextatos scribunt. quattuor ex liis legio- 
nes et mille equites effecti. item ad socios Latinumque nomen 
ad milites ex formula accipiendos mittunt. arma, tela, alia 
parari iubent et uetera spolia hostium detrahunt templis por- 
ticibusque. et [alia] formam noui dilectus inopia liberorum 
capitum ac necessitas dedit: octo milia iuuenum ualidorum ex 
seruitiis prius sciscitantes singulos, uellentne militare, empta 
publice armauerunt. hic miles magis placuit, cum pretio minore 
redimendi captiuos copia fieret. 

Namque Hannibal secundum tam prosperam ad Cannas 
pugnam uictoris magis quam bellum gerentis intentus curis, 
cum captiuis productis segregatisque socios, sicut ante ad Tre- 
biam Trasumennumque lacum, benigne adlocutus sine pretio 

dimisisset, Romanos quoque uocatos, quod numquam alias antea, 
satis miti sermone adloquitur: non interneciuum sibi esse cum 3 
Romanis bellum; de dignitate atque imperio certare. et patres 
uirtuti Romanae cessisse, et se id adnili, ut suae in uicem simul 
felicitati et uirtuti cedatur. itaque redimendi se captiuis copiam 4 
facere; pretium fore in capita equiti quingenos quadrigatos 
nummos, trecenos pediti, seruo centenos. quamquam aliquan- 5 
tum adiciebatur equitibus ad id pretium, quo pepigerant dedentes 
se, laeti tamen quamcumque condicionem paciscendi acceperunt. 
placuit suffragio ipsorum decem deligi, qui Romam ad senatum 6 
irent, nec pignus aliud fidei, quam ut iurarent se redituros, 
acceptum. missus cum his Carthalo, nobilis Carthaginiensis, 7 
qui, si forte ad pacem inclinare cerneret animos, condiciones 
ferret. cum egressi castris essent, unus ex iis, minime Romani 8 
ingeni homo, ueluti aliquid oblitus, iuris iurandi soluendi causa 
cum in castra redisset, ante noctem comites adsequitur. ubi 9 
Romam uenire eos nuntiatum est, Carthaloni obuiam lictor 
missus, qui dictatoris uerbis nuntiaret, ut ante noctem excederet 
finibus Romanis. legatis captiuorum senatus ab dictatore datus 59 
est. quorum princeps ' M. Iuni uosque, patres conscripti; inquit 
"nemo nostrum ignorat nulli umquam ciuitati uiliores fuisse 
captiuos quam nostrae; ceterum, nisi nobis plus iusto nostra 2 
placet causa, non alii umquam minus neclegendi uobis quam 
nos in hostium potestatem uenerunt. non enim in acie per 8 
timorem arma tradidimus, sed cum prope ad noctem super- 
stantes cumulis caesorum corporum proelium extraxissemus, in 
castra recepimus nos; diei reliquum ac noctem insequentem 4 
fessi labore ac uulneribus uallum sumus tutati; postero die, 5 
cum circumsessi ab exercitu uictore aqua arceremur, nec ulla 
iam per confertos hostis erumpendi spes esset, nec esse nefas 
duceremus quinquaginta milibus hominum ex acie nostra truci- 
: datis aliquem ex Cannensi pugna Romanum militem restare, 

tunc demum pacti sumus pretium, quo redempti dimitteremur, 
arma, in quibus nihil iam auxili erat, hosti tradidimus. maiores 
quoque acceperamus se a Gallis auro redemisse, et patres ue- 
stros, asperrimos illos ad condiciones pacis, legatos tamen cap- 
tiuorum redimendorum gratia Tarentum misisse. atqui et ad 
Aliam cum Gallis et ad Heracleam cum Pyrrho utraque non 
tam clade infamis quam pauore et fuga pugna fuit. Cannenses 
campos acerui Romanorum corporum tegunt, nec supersumus 
pugnae, nisi in quibus trucidandis et ferrum et uires hostem 
defecerunt. sunt etiam de nostris quidam, qui ne in acie qui- 
dem fuerunt, sed praesidio castris relicti, cum castra traderentur, 
in potestatem hostium uenerunt. haud equidem ullius ciuis et 
commilitonis fortunae aut condicioni inuideo, nec premendo 
alium me extulisse uelim: ne illi quidem, nisi pernicitatis pedum 
et cursus aliquod praemium est, qui plerique inermes ex acie 
fugientes non prius quam Venusiae aut Canusi constiterunt, 
se nobis merito praetulerint gloriatique sint in se plus quam 
in nobis praesidii rei publicae esse. sed et illis bonis ac fortibus 
militibus utemini et nobis etiam promptioribus pro patria, cum 


beneficio uestro redempti atque in patriam restituti fuerimus. 20 


dilectum ex omni aetate et fortuna habetis; octo milia seruorum 
audio armari. non minor numerus noster est, nec maiore 
pretio redimi possumus, quam ii emuntur; nam si conferam 
nos cum illis, iniuriam nomini Romano faciam. illud etiam in 
tali consilio animaduertendum uobis censeam, patres conscripli, 
si iam duriores esse uelitis, quod nullo nostro merito faciatis, 
cui nos hosti relicturi sitis. Pyrrho uidelicet, qui hospitum 
numero captiuos habuit? an barbaro ac Poeno, qui utrum auarior 
an crudelior sit, uix existimari potest? si uideatis catenas squa- 


10 


lorem deformitatem ciuium uestrorum, non minus profecto uos 30 


ea species moueat, quam si ex altera parte cernatis stratas 
Cannensibus campis legiones uestras. intueri potestis sollicitu- 

dinem et lacrimas in uestibulo curiae stantium cognatorum 
nostrorum exspectantiumque responsum uestrum. cum ii pro 
nobis proque iis, qui absunt, ita suspensi ac solliciti sint, quem 
censetis animum ipsorum esse, quorum in discrimine uita liber- 
tasque est? si, me dius fidius, ipse in nos mitis Hannibal 
contra naturam suam esse uelit, nihil tamen nobis uita opus 
esse censeamus, cum indigni ut redimeremur uobis uisi simus. 
rediere Romam quondam remissi a Pyrrho sine pretio captiui; 
sed rediere cum legatis, primoribus ciuitatis, ad redimendos 
sese missis. redeam ego in patriam trecentis nummis non 
aestimatus ciuis? suum quisque animum habet, patres conscripti. 
scio in discrimine esse uitam corpusque meum: magis me famae 
periculum mouet, ne a uobis damnati ac repulsi abeamus; neque 
enim uos pretio pepercisse homines credent. 

Vbi is finem fecit, extemplo ab ea turba, quae in comitio 60 


erat, clamor flebilis est sublatus, manusque ad curiam tendebant 


orantes, ut sibi liberos, fratres, cognatos redderent. feminas 2 


quoque metus ac necessitas in foro turbae uirorum inmiscuerat. 
senatus summotis arbitris consuli coeptus. ibi cum sententiis 


?) uariaretur, et alii redimendos de publico, alii nullam publice 
inpensam faciendam nec prohibendos ex priuato redimi, si 4 


quibus argentum in praesentia deesset, dandam ex aerario 
pecuniam mutuam praedibusque ac praediis cauendum populo 


censerent, tum T. Manlius Torquatus, priscae ac nimis durae, 5 


ut plerisque uideatur, seueritatis, interrogatus sententiam ita 


locutus fertur: *Si tantummodo postulassent legati pro iis, qui 6 


in hostium potestate sunt, ut redimerentur, sine ullius insec- 


tatione eorum breui sententiam peregissem; quid enim aliud 7 


quam admonendi essetis, ut morem traditum a patribus ne- 
cessario ad rem militarem exemplo seruaretis? nunc autem, 
cum prope gloriati sint, quod se hostibus dediderint, praeferri- 

que non captis modo in acie ab hostibus sed etiam iis, qui 
Venusiam Canusiumque peruenerunt, atque ipsi C. Terentio 
consuli aequum censuerint, nihil uos eorum, patres conscripti, 
quae illic acta sunt, ignorare patiar. atque utinam haec, quae 
aput uos acturus sum, Canusii aput ipsum exercitum agerem, 
optimum testem ignauiae cuiusque et uirtutis, aut unus hic 
saltem adesset P. Sempronius, quem si isti ducem secuti essent, 
milites hodie in castris Romanis, non captiui in hostium po- 
testate essent. set cum, fessis pugnando hostibus, tum uictoria 
laetis et ipsis plerisque regressis in castra sua, noctem ad erum- 
pendum liberam habuissent, et septem milia armatorum hominum 
erumpere etiam per confertos hostes possent, neque per se ipsi 
id facere conati sunt neque alium sequi uoluerunt. nocte prope 
tota P. Sempronius Tuditanus non destitit monere, adhortari 
eos, dum paucitas hostium circa castra, dum quies ac silentium 
esset, dum nox inceptum tegere posset, se ducem sequerentur: 
ante lucem peruenire in tuta loca, in sociorum urbes posse. 
$i, ut auorum memoria P. Decius tribunus militum in Sam- 
nio, $i, ut nobis adulescentibus priore Punico bello Calpurnius 
Flamma trecentis uoluntariis, cum ad tumulum eos capiendum 
situm inter medios duceret hostis, dixit: "Moriamur, milites, 
et morte nostra eripiamus ex obsidione circumuentas legiones", 
si hoc P. Sempronius diceret, nec uiros equidem nec Romanos 
uos ducerem, si nemo tantae uirtutis extitisset comes. | uiam 
non ad gloriam magis quam ad salutem ferentem demonstrat; 
reduces in patriam ad parentis, ad coniuges ac liberos facit. 
ut seruemini, deest uobis animus: quid, si moriendum pro 
patria esset, faceretis? quinquaginta milia ciuium sociorumque 
circa uos eo ipso die caesa jacent. si tot exempla uirtutis non 
mouent, nihil umquam mouebit; si tanta clades uilem uitam 
non fecit, nulla faciet. liberi atque incolumes desiderate pa- 
triam; immo desiderate, dum patria est, dum ciues eius estis: 

sero nunc desideratis, deminuti capite, abalienati iure ciuium, 
serui Carthaginiensium facti. pretio redituri estis eo, unde 
ignauia ac nequitia abistis? P. Sempronium ciuem uestrum non 
audistis arma capere ac sequi se iubentem; Hannibalem post 
paulo audistis castra prodi et arma tradi iubentem. quamquam 
quid ego ignauiam istorum accuso, cum scelus possim accusare? 
non modo enim sequi recusarunt bene monentem, sed obsistere 
ac retinere conati sunt, ni strictis gladiis uiri fortissimi inertis 
summouissent. prius, inquam, P. Sempronio per ciuium agmen 
quam per hostium fuit erumpendum. hos ciues patria desideret? 
quorum si ceteri similes fuissent, neminem hodie ex iis, qui 
ad Cannas pugnauerunt, ciuem haberet. ex milibus septem 
armatorum sescenti extiterunt, qui erumpere auderent, qui in 
patriam liberi atque armati redirent, neque his sescentis hostes 
obstitere: quam tutum iter duarum prope legionum agmini 
futurum censetis fuisse ? haberetis hodie uiginti milia armatorum 
Canusii fortia fidelia, patres conscripti. nunc autem quem ad 
modum hi boni fidelesque — nam fortes ne ipsi quidem dixe- 
rint — ciues esse possunt? nisi quis credere potest adfuisse 
erumpentibus, qui, ne erumperent, obsistere conati sunt, aut 
non inuidere eos cum incolumitati tum gloriae illorum per uir- 
tutem partae, cum sibi timorem ignauiamque seruitutis ignomi- 
niosae causam esse sciant. maluerunt in tentoriis latentes simul 
lucem atque hostem expectare, cum silentio noctis erumpendi 
occasio esset. at enim ad erumpendum e castris defuit animus, 
ad tutanda fortiter castra animum habuerunt; dies noctesque 
aliquot obsessi uallum armis, se ipsi tutati uallo sunt; tandem 
ultima ausi passique, cum omnia subsidia uitae deessent adfec- 

tisque fame uiribus arma iam sustinere nequirent, necessitatibus 


24 magis humanis quam armis uicti sunt. orto sole hostis ad uallum 

accessit; ante secundam horam, nullam fortunam certaminis 
experti, tradiderunt arma ac se ipsos. haec uobis istorum per 
biduum militia fuit. cum in acie stare ac pugnare decuerat, 
in castra refugerunt; cum pro uallo pugnandum erat, castra 
tradiderunt, neque in acie neque in castris utiles. et uos redi- 
mamus ? cum erumpere e castris oportet, cunctamini ac manetis ; 
cum manere et castra tutari armis necesse est, et castra et 
arma et uos ipsos traditis hosti. ego non magis istos redimen- 
dos, patres conscripti, censeo, quam illos dedendos Hannibali, 
qui per medios hostis e castris eruperunt ac per summam uir- 
tutem se patriae restituerunt." 

Postquam Manlius dixit, quamquam patrum quoque pleros- 
que captiui cognatione attingebant, praeter exemplum ciuitatis 
minime in captiuos iam inde antiquitus indulgentis, pecuniae 
quoque summa homines mouit, quia nec aerarium exhauriri, 
magna iam summa erogata in seruos ad militiam emendos ar- 
mandosque, nec Hannibalem maxime huiusce rei, ut fama erat, 
egentem locupletari uolebant. cum triste responsum, non re- 
dimi captiuos, redditum esset, nouusque super ueterem luctus 
tot iactura ciuium adiectus esset, cum magnis fletibus questi- 
busque legatos ad portam prosecuti sunt. unus ex iis domum 
abiit, quod fallaci reditu in castra iure iurando se exsoluisset. 
quod ubi innotuit relatumque ad senatum est, omnes censue- 
runt conprehendendum et custodibus publice datis deducendum 
ad Hannibalem esse. 

Est et alia de captiuis fama: decem primo uenisse; de 
eis cum dubitatum in senatu esset, admitterentur in urbem 
necne, ita admissos esse, ne tamen iis senatus daretur; moran- 

tibus deinde longius omnium spe alios tris insuper legatos 
uenisse, L. Scribonium et C. Calpurnium et L. Manlium; tum 
demum ab cognato Scribonii tribuno plebis de redimendis cap- 
tiuis relatum esse, nec censuisse redimendos senatum; et nouos 
legatos tris ad Hannibalem reuertisse, decem ueteres reman- 
sisse, quod per causam recognoscendi nomina captiuorum ad 
Hannibalem ex itinere regressi religione sese exsoluissent; de 
iis dedendis magna contentione actum in senatu esse, uictos- 
que paucis sententiis, qui dedendos censuerint; ceterum pro- 
xumis censoribus adeo omnibus notis ignominiisque confectos 
esse, ut quidam eorum mortem sibi ipsi extemplo consciuerint, 
ceteri non foro solum omni deinde uita sed prope luce ac 
publico caruerint. mirari magis adeo discrepare inter auctores, 
quam, quid ueri sit, discernere queas. 

Quanto autem maior ea clades superioribus cladibus fue- 
rit, uel ea res indicio est, quod fides sociorum, quae ad eam 
diem firma steterat, tum labare coepit, nulla profecto alia de 
re, quam quod desperauerant de imperio. defecere autem ad 
Poenos hi populi: Atellani, Calatini, Hirpini, Apulorum pars, 
Samnites praeter Pentros, Bruttii omnes, Lucani, praeter hos 
Vzentini et Graecorum omnis ferme ora, Tarentini, Metapontini, 
Crotonienses Locrique, et Cisalpini omnes Galli. nec tamen 
eae clades defectionesque sociorum mouerunt, ut pacis usquam 
mentio aput Romanos fleret, neque ante consulis Romam ad- 
uentum nec postquam is rediit renouauitque memoriam acceptae 
cladis; quo in tempore ipso adeo magno animo ciuitas fuit, 
ut consuli ex tanta clade, cuius ipse causa maxima fuisset, 
redeunti et obuiam itum frequenter ab omnibus ordinibus sit et 
gratiae actae, quod de re publica non desperasset; qui si Car- 


50 thaginiensium ductor fuisset, nihil recusandum supplicii foret. 

1 Hannibal post Cannensem pugnam binaque castra capta 
ac direpta confestim ex Apulia in Samnium mouerat, accitus 
in Hirpinos a Statio Trebio, pollicente se Compsam traditurum. 

2 Compsanus erat Trebius nobilis inter suos; set premebat eum 

Mopsiorum factio, familiae per gratiam Romanorum potentis. 

post famam Cannensis pugnae uolgatumque Trebi sermonibus 

aduentum Hannibalis cum Mopsiani urbe excessissent, sine cer- 
tamine tradita urbs Poeno praesidiumque acceptum est. ibi 
praeda omni atque impedimentis relictis, exercitu partito Mago- 
nem regionis eius urbes aut deficientis ab Romanis accipere 1d 

5 aut detractantis cogere ad defectionem iubet, ipse per agrum 
Campanum mare inferum petit, oppugnaturus Neapolim, ut 

6 urbem maritimam haberet. ubi fines Neapolitanorum intrauit, 

Numidas partim in insidiis — et pleraeque cauae sunt uiae 

sinusque occulti —, quacumque apte poterat, disposuit, alios 15 

prae se actam praedam ex agris ostentantis obequitare portis 

iussit. in quos, quia nec multi et incompositi uidebantur, 
cum turma equitum erupisset, ab cedentibus consulto tracta 

in insidias circumuenta est; nec euasisset quisquam, ni mare 

propinquom et haut procul litore naues, piscatoriae pleraeque, 20 

9 conspectae peritis nandi dedissent effugium. aliquot tamen eo 

proelio nobiles iuuenes capti caesique, inter quos et Hegeas, 
praefectus equitum, intemperantius cedentes secutus cecidit. ah 
urbe oppugnanda Poenum absterruere conspecta moenia haut- 
quaquam prompta oppugnanti. 

Inde Capuam flectit iter luxuriantem longa felicitate at- 
que indulgentia fortunae, maxime tamen inter corrupta omnia 
licentia plebis sine modo libertatem exercentis. senatum et 
sibi et plebi obnoxium Pacuuius Calauius fecerat, nobilis idem 
ac popularis homo, ceterum malis artibus nanctus opes. is 
cum eo forte anno, quo res male gesta ad Trasumennum est, 
in summo magistratu esset, iam diu infestam senatui plebem 
ratus per occasionem nouandi res magnum ausuram facinus, 
ut, si in ea loca Hannibal cum uictore exercitu uenisset, truci- 
dato senatu traderet Capuam Poenis, inprobus homo, sed non 


5 ad extremum perditus, cum mallet incolumi quam euersa re 


publica dominari, nullam autem incolumem esse orbatam publico 
consilio crederet, rationem iniit, qua et senatum seruaret et 
obnoxium sibi ac plebi faceret. uocato senatu cum sibi defec- 
tionis ab Romanis consilium placiturum nullo modo, nisi neces- 
sarium fuisset, praefatus esset, quippe qui liberos ex Appii 
Claudii filia haberet filiamque Romam nuptum M. Liuio dedisset; 
ceterum maiorem multo rem magisque timendam instare: non 
enim per defectionem ad tollendum ex ciuitate senatum plebem 
spectare, sed per caedem senatus uacuam rem publicam tradere 
Hannibali ac Poenis uelle; eo se periculo posse liberare eos, 
si permittant sibi et certaminum in re publica obliti credant, 
— cum omnes uicti metu permitterent, “Claudam’ inquit “in 
curia uos et tamquam et ipse cogitati facinoris particeps adpro- 
bando consilia, quibus nequiquam aduersarer, uiam saluti uestrae 
inueniam. in hoc fidem, quam uoltis ipsi, accipite" fide data 
egressus claudi curiam iubet, praesidiumque in uestibulo relin- 
quit, ne quis adire curiam iniussu suo neue inde egredi possit. 
tum uocato ad contionem populo “Quod saepe inquit *optastis, 
Campani, ut supplicii sumendi uobis ex improbo ac detesta- 
bili senatu potestas esset, eam non per tumultum expugnantes 
domos singulorum, quas praesidiis clientium seruorumque tuen- 

tur, cum summo uestro periculo, sed tutam habetis ac liberam. 
3 clausos omnis in curiam accipite, solos, inermis. nec quic- 
quam raptim aut forte temere egeritis; de singulorum capite 
uobis ius sententiae dicendae faciam, ut quas quisque meritus 
4 est poenas pendat. set ante omnia ita uos irae indulgere 
oportet, ut potiorem ira salutem atque utilitatem uestram ha- 
beatis. etenim hos, ut opinor, odistis senatores, non senatum 
5 omnino habere non uoltis; quippe aut rex, quod abominandum, 
aut, quod unum liberae ciuitatis consilium est, senatus haben- 
dus est. itaque duae res simul agendae uobis sunt, ut et 
6 ueterem senatum tollatis et nouom cooptetis. citari singulos 
senatores iubebo deque eorum capite uos consulam; quod de 
quoque censueritis, fiet. sed prius in eius locum uirum fortem 
ac strenuum nouom senatorem cooptabitis, quam de noxio 
7 supplicium sumatur.' inde consedit, et nominibus in urnam 
coniectis citari quod primum sorte nomen excidit ipsumque e 
curia produci iussit. ubi auditum est nomen, malum et inpro- 
9 bum pro se quisque clamare et supplicio dignum. tum Pacu- 
uius Video, quae de hoc sententia sit; date igitur pro malo 
10 atque inprobo bonum senatorem et iustum. primo silentium 
erat inopia potioris subiciundi; deinde, cum aliquis omissa 
uerecundia quempiam nominasset, multo maior extemplo clamor 
11 oriebatur, cum alii negarent nosse, alii nunc probra nunc 
humilitatem sordidamque inopiam et pudendae artis aut quaestus 
12 genus obicerent. hoc multo magis in secundo ac tertio citato 
senatore est factum, ut ipsius paenitere homines appareret, 
18 quem autem in eius substituerent locum, deesse, quia nec eos- 
dem nominari attinebat, nihil aliud quam ad audienda probra 
nominatos, et multo humiliores obscurioresque ceteri erant eis, 
14 qui primi memoriae occurrerant. ita dilabi homines, notissi- 
mum quodque malum maxume tolerabile dicentes esse iubentes- 
que senatum ex custodia dimitti. 
4 Hoc modo Pacuuius cum obnoxium uitae beneficio senatum 
multo sibi magis quam plebi fecisset, sine armis, jam omnibus 

concedentibus, dominabatur. hinc senatores omissa dignitatis 
libertatisque memoria plebem adulari: salutare, benigne inuitare, 
apparatis accipere epulis; eas causas suscipere, ei semper parti 
adesse, secundum eam litem iudices dare, quae magis popularis 
aptiorque in uolgus fauori conciliando esset; iam uero nihil 
in senatu agi aliter, quam si plebis ibi esset concilium. prona 
semper ciuitas in luxuriam non ingeniorum modo uitio set 
afluenti copia uoluptatium et inlecebris omnis amoenitatis mari- 
timae terrestrisque, tum uero ita obsequio principum et licentia 
plebei lasciuire, ut nec libidini nec sumptibus modus esset. 
ad contemptum legum magistratuum senatus accessit tum, post 
Cannensem cladem, ut, cuius aliqua uerecundia erat, Romanum 
quoque spernerent imperium. id modo erat in mora, ne extem- 
plo deficerent, quod conubium uetustum multas familias claras 
ac potentis Romanis miscuerat, et, cum militarent aliquot aput 
Romanos, maximum uinculum erant trecenti equites, nobilis- 
simus quisque Campanorum, in praesidia Sicularum urbium 
delecti ab Romanis ac missi. 

Horum parentes cognatique aegre peruicerunt, ut legati 
ad consulem Romanum mitterentur. ii nondum Canusium pro- 
fectum, sed Venusiae cum paucis ac semiermibus consulem 
inuenerunt, quam poterat maxime miserabilem bonis sociis, 
superbis atque infidelibus, ut erant Campani, spernendum. et 
auxit rerum suarum suique contemptum consul nimis detegendo 
cladem uudandoque. nam cum legati aegre ferre senatum 
populumque Campanum aduersi quicquam euenisse Romanis 
nuntiassent pollicerenturque omnia, quae ad bellum opus essent, 


"Morem magis inquit "loquendi cum sociis seruastis, Campani, 


iubentes, quae opus essent ad bellum, imperare, quam con- 
uenienter ad praesentem fortunae nostrae statum locuti estis. 
quid enim nobis ad Cannas relictum est, ut, quia aliquid habea- 
mus, id, quod deest, expleri ab sociis uelimus? pedites uobis 
imperemus, tamquam equites habeamus? pecuniam deesse dica- 
mus, tamquam ea tantum desit? nihil, ne quod suppleremus 
quidem, nobis reliquit fortuna. legiones equitatus arma signa 

equi uirique pecunia commeatus aut in acie aut binis postero 
die amissis castris perierunt. itaque non iuuetis nos in bello 
oportet, Campani, set paene bellum pro nobis suscipiatis. 
ueniat in mentem, ut trepidos quondam maiores uestros intra 
moenia compulsos nec Samnitem modo hostem set etiam Sidi- 
cinum pauentis, receptos in fidem ad Saticulam defenderimus 
coeptumque propter uos cum Samnitibus bellum per centum 
prope annos uariante fortuna euentum tulerimus.  adicite ad 
haec, quod foedus aequom deditis, quod leges uestras, quod 
ad extremum, id quod ante Cannensem certe cladem maximum 
fuit, ciuitatem nostram magnae parti uostrum dedimus com- 
municauimusque uobiscum. itaque communem uos hanc cladem, 
quae accepta est, credere, Campani, oportet, communem pa- 
triam tuendam arbitrari esse. non cum Samnite aut Etrusco 
res est, ut, quod a nobis ablatum sit, in Italia tamen imperium 
maneat; Poenus hostis, ne Áfricae quidem indigena, ab ultimis 
terrarum oris, freto Oceani Herculisque columnis, expertem 
omnis iuris et condicionis et linguae prope humanae militem 
trahit. hunc natura et moribus inmitem ferumque insuper dux 
ipse efferauit pontibus ac molibus ex humanorum corporum 
strue faciendis et, quod proloqui etiam piget, uesci corporibus 
humanis docendo. his infandis pastos epulis, quos contingere 
etiam nefas sit, uidere atque habere dominos et ex África et 
a Carthagine iura petere et Italiam Numidarum ac Maurorum 
pati prouinciam esse, cui non, genito modo in ltalia, detestabile 


14 sit? pulchrum erit, Campani, prolapsum clade Romanorum 

imperium uestra fide, uestris uiribus retentum ac recuperatum 
esse. triginta milia peditum, quattuor equitum arbitror ex 
Campania scribi posse; iam pecuniae adfatim est frumentique. 
si parem fortunae uestrae fidem habetis, nec Hannibal se uicisse 
sentiet nec Romani uictos esse. 

Ab hac oratione consulis dimissis redeuntibusque domum 
legatis unus ex iis, Vibius Virrius, tempus uenisse ait, quo Cam- 

pani non agrum solum ab Romanis quondam per iniuriam 
ademptum recuperare, sed imperio etiam Italiae potiri possint: 
foedus enim cum Hannibale quibus uelint legibus facturos; 
neque controuersiam fore, quin, cum ipse confecto bello Hanni- 
bal uictor in Africam decedat exercitumque deportet, Italiae 
imperium Campanis relinquatur. haec Virrio loquenti adsensi 
omnes ita renuntiant legationem, uti deletum omnibus uideretur 
nomen Romanum. extemplo plebs ad defectionem ac pars maior 
senatus spectare; extracta tamen auctoritatibus seniorum per 
paucos dies est res. postremo uincit sententia plurium, ut 
idem legati, qui ad consulem Romanum ierant, ad Hannibalem 
mitterentur. quo priusquam iretur certumque defectionis con- 
silium esset, Romam legatos missos a Campanis in quibusdam 
annalibus inuenio postulantes, ut alter consul Campanus fleret, 
si rem Romanam adiuuari uellent; indignatione orta summo- 
ueri a curia iussos esse missumque lictorem, qui ex urbe edu- 
ceret eos atque eo die manere extra finis Romanos iuberet. 
quia nimis compar Latinorum quondam postulatio erat, Coelius- 
que et alii id haut sine causa praetermiserant scriptores, ponere 
pro certo sum ueritus. 

Legati ad Hannibalem uenerunt pacemque cum eo condi- 
cionibus his fecerunt, ne quis imperator magistratusue Poeno- 
rum ius ullum in ciuem Campanum haberet, neue ciuis Cam- 
panus inuitus militaret munusue faceret; ut suae leges, sui 
magistratus Capuae essent; ut trecentos ex Romanis captiuis 
Poenus daret Campanis, quos ipsi elegissent, cum quibus equi- 
tum Campanorum, qui in Sicilia stipendia facerent, permutatio 
fieret. haec pacta; illa insuper, quam quae pacta erant, facinora 
Campani ediderunt: nam praefectos socium ciuisque Romanos 
alios, partim aliquo militiae munere occupatos partim priuatis 
negotiis inplicitos, plebs repente omnis conprehensos uelut custo- 
diae causa balneis includi iussit, ubi feruore atque aestu anima 
interclusa foedum in modum expirarunt. 

Ea ne fierent neu legatio mitteretur ad Poenum, summa 
ope Decius Magius, uir, cui ad summam auctoritatem nihil 
praeter sanam ciuium mentem defuit, restiterat. ut uero praesi- 
dium mitti ab Hannibale audiuit, Pyrrhi superbam dominationem 
miserabilemque Tarentinorum seruitutem exempla referens, pri- 
mo, ne reciperetur praesidium, palam uociferatus est, deinde, 
ut receptum aut eiceretur aut, si malum facinus, quod a uetu- 
stissimis sociis consanguineisque defecissent, forti ac memorabili 
facinore purgare uellent, ut interfecto Punico praesidio resti- 
tuerent Romanis se. haec — nec enim occulta agebantur — 
cum relata Hannibali essent, primo misit, qui uocarent Magium 
ad sese in castra; deinde, cum is ferociter negasset se iturum, 
nec enim Hannibali ius esse in ciuem Campanum, concitatus 
ira Poenus conprehendi hominem uinctumque adtrahi ad sese 
iussit. ueritus deinde, ne quid inter uim tumultus atque ex 
concitatione animorum inconsulti certaminis oreretur, ipse, prae- 
misso nuntio ad Marium Blossium praetorem Campanum postero 
die se Capuae futurum, proficiscitur e castris cum modico prae- 
sidio. Marius contione aduocata edicit, ut frequentes cum 
coniugibus ac liberis obuiam irent Hannibali. ab uniuersis 
id non oboedienter modo sed enixe, fauore etiam uolgi et studio 
uisendi tot iam uictoriis clarum imperatorem, factum est. Decius 
Magius nec obuiam egressus est nec, quo timorem aliquem ex 
conscientia significare posset, priuato se tenuit: in foro cum 
fllio clientibusque paucis otiose inambulauit trepidante tota 
ciuitate ad excipiendum Poenum uisendumque. Hannibal in- 
gressus urbem senatum extemplo postulat, precantibusque inde 
primoribus Campanorum, ne quid eo die seriae rei gereret 
diemque et ipse aduentu suo festum laetus ac libens celebraret, 
quamquam praeceps ingenio in iram erat, tamen, ne quid in 
principio negaret, uisenda urbe magnam partem diei consumpsit. 

Deuersatus est aput Ninnios Celeres, Sthenium Pacuuium- 
que, inclutos nobilitate ac diuitiis. eo Pacuuius Calauius, de 
quo ante dictum est, princeps factionis eius, quae traxerat rem 

ad Poenos, filium iuuenem adduxit, abstractum a Deci Magi 
latere, cum quo ferocissime pro Romana societate aduersus 
Punicum foedus steterat, nec eum aut inclinata in partem alteram 
ciuitas aut patria maiestas sententia depulerat. huic tum pater 
5 iuueni Hannibalein deprecando magis quam purgando placauit, 
uictusque patris precibus lacrimisque etiam ad cenam eum cum 
patre uocari iussit, cui conuiuio neminem Campanum praeter- 
quam hospites Vibelliumque Tauream, insignem bello uirum, 
adbibiturus erat. epulari coeperunt de die, et conuiuium non 
10 ex more Punico aut militari disciplina esse, set, ut in ciuitate 
atque etiam domo diti ac luxuriosa, omnibus uoluptatium inle- 
cebris instructum. unus nec dominorum inuitatione nec ipsius 
interdum Hannibalis Calauius filius perlici ad uinum potuit, 
ipse ualetudinem excusans, patre animi quoque eius haud mira- 
1$ bilem perturbationem «causante. solis ferme occasu patrem 
Calauium ex conuiuio egressum secutus filius, ubi in secretum 
— hortus erat posticis aedium partibus — peruenerunt, “Con- 
silium" inquit “adfero, pater, quo non ueniam solum peccati, 
quod defecimus ad Hannibalem, impetraturi ab Romanis, set 
% in multo maiore dignitate et gratia simus Campani, quam um- 
quam fuimus, futuri. cum mirabundus pater, quidnam id esset 
consilii, quaereret, toga. reiecta ab umero latus succinctum 
gladio nudat. “lam ego’ inquit “sanguine Hannibalis sanciam 
Romanum foedus. te id prius scire uolui, si forte abesse, dum 
25 facinus patratur, malles:. quae ubi uidit audiuitque senex, 
uelut si iam agendis, quae audiebat, interesset, amens metu 

“Per ego te, inquit “fli, quaecumque iura liberos iungunt paren- 


tibus, precor quaesoque, ne ante oculos patris facere et pati 
omnia infanda uelis. paucae horae sunt, intra quas iurantes 
per quidquid deorum est, dextrae dextras iungentes, fidem ob- 
strinximus, — ut sacratas fide manus digressi a conloquio 
extemplo in eum armaremus? ab hospitali mensa surgis, ad 
quam tertius Campanorum adhibitus es ab Hannibale, — ut eam 
ipsam mensam cruentares hospitis sanguine? Hannibalem pater 
filio meo potui placare, filium Hannibali non possum? set sit 
nihil sancti, non fides, non religio, non pietas; audeantur in- 
fanda, si non perniciem nobis cum scelere ferunt. unus ad- 
gressurus es Hannibalem? quid illa turba tot liberorum seruo- 
rumque? quid in unum intenti omnium oculi? quid tot dextrae? 
torpescent in amentia illa? uoltum ipsius Hannibalis, quem armati 
exercitus sustinere nequeunt, quem horret populus Romanus, 
tu sustinebis? ut alia auxilia desint: me ipsum ferire corpus 
meum opponentem pro corpore Hannibalis sustinebis? atqui 
per meum pectus petendus ille tibi transfigendusque est. set 
hic te deterreri sine potius quam illic uinci; ualeant preces 
aput te meae, sicut pro te liodie ualuerunt. lacrimantem inde 
iuuenem cernens medium conplectitur atque osculo haerens 
non ànte precibus abstitit, quam peruicit, ut gladium poneret 
fidemque daret nihil facturum tale. tum iuuenis “Ego quidem" 
inquit quam patriae debeo pietatem, exsoluam patri. tuam 
doleo uicem, cui ter proditae patriae sustinendum est crimen, 
semel, cum defectionis ab Romanis, iterum, cum pacis cum 
Hannibale fuisti auctor, tertio hodie, cum restituendae Romanis 
Capuae mora atque impedimentum es. tu, patria, ferrum, quo 
pro te armatus hanc arcem hostium inii, quoniam parens ex- 

torquet, recipe. haec cum dixisset, gladium in publicum trans 
maceriam horti abiecit et, quo minus res suspecta esset, se 
ipse conuiuio reddidit. 

Postero die senatus frequens datus Hannibali. ubi prima 
eius oratio perblanda ac benigna fuit, qua gratias egit Campanis, 


18 


10 


quod amicitiam suam Romanae societati praeposuissent, et inter 2 


cetera magnifica promissa pollicitus breui caput Italiae omni 
Capuam fore iuraque inde cum ceteris populis Romanum etiam 
petiturum. unum esse exsortem Punicae amicitiae foederisque 
secum facti, quem neque esse Campanum neque dici debere, 
Magium Decium; eum postulare, ut sibi dedatur ac se praesente 
de eo referatur senatusque consultum fiat. omnes in eam sen- 
tentiam ierunt, quamquam magnae parti et uir indignus ea 
calamitate et haut paruo initio minui uidebatur ius libertatis. 
egressus curia in templo magistratuum consedit conprehendique 
Decium Magium atque ante pedes destitutum causam dicere 
iussit. qui cum manente ferocia animi negaret lege foederis 
id cogi posse, tum iniectae catenae, ducique ante lictorem in 
castra est iussus. quoad capite aperto est ductus, contionabun- 


dus incessit ad circumfusam undique multitudinem uociferans: - 


€ 


Habetis libertatem, Campani, quam petistis; foro medio, luce 
clara, uidentibus uobis nulli Campanorum secundus uinctus ad 
mortem rapior. quid uiolentius capta Capua fleret? ite obuiam 
Hannibali, exornate urbem diemque aduentus eius consecrate, 
ut hunc triumphum de ciue uestro spectetis. haec uociferante 
cum moueri uolgus uideretur, obuolutum caput est, ociusque 
rapi extra portam iussus. ita in castra perducitur; extemploque 
iopositus in nauem et Carthaginem missus, ne motu aliquo 
Capuae ex indignitate rei orto senatum quoque paeniteret dediti 
principis et, legatione missa ad repetendum eum, aut negando 
rem, quam primam peterent, offendendi sibi noui socii, aut 
tribuendo habendus Capuae esset seditionis ac turbarum auctor. 
nauem Cyrenas detulit tempestas, quae tum in dicione regum 
erant. ibi cum Magius ad statuam Ptolomaei regis confugisset, 

12 deportatus a custodibus Alexandream ad Ptolomaeum, cum eum 
docuisset contra ius foederis uinctum se ab Hannibale esse, uinc- 
lis liberatur, permissumque, ut rediret, seu Romam seu Capuam 

18 mallet. nec Magius Capuam sibi tutam dicere et Romam eo tem- 
pore, quo inter Romanos Campanosque bellum sit, transfugae ma- 5 
gis quam hospitis fore domicilium ; nusquam malle quam in regno 
eius uiuere, quem uindicem atque auctorem habeat libertatis. 

n Dum haec geruntur, Q. Fabius Pictor legatus a Delphis 
Romam rediit responsumque ex scripto recitauit. diui diuaeque 

2 in eo erant, quibus quoque modo supplicaretur; tum 'Si ita 10 
faxitis, Romani, uestrae res meliores facilioresque erunt, magis- 
que ex sententia res publica uestra uobis procedet, uictoriaque 

8 duelli populi Romani erit. Pythio Apollini re publica uestra 
bene gesta seruataque, de lucris meritis donum mittitote deque 
praeda, manubiis spoliisque honorem habetote; lasciuiam a uobis 15 

4 prohibetote.' haec ubi ex Graeco carmine interpretata reci- 

tauit, tum dixit se oraculo egressum extemplo iis omnibus diuis 

rem diuinam ture ac uino fecisse; iussumque a templi antistite, 
sicut coronatus laurea corona et oraculum adisset et rem diuinam 

fecisset, ita coronatum nauem ascendere nec ante deponere eam, 2. 

6 quam Romam peruenisset, se, quaecumque imperata sint, cum 
summa religione ac diligentia exsecutum coronam Romae in 
ara Ápollinis deposuisse. senatus decreuit, ut eae res diuinae 
supplicationesque primo quoque tempore cum cura fierent. 

1 Dum haec Romae atque in Italia geruntur, nuntius uic- 25 
toriae ad Cannas Carthaginem uenerat Mago Hamilcaris filius, 
non ex ipsa acie a fratre missus, sed retentus aliquot dies in 

8 recipiendis ciuitatibus Bruttiorum, quae deficiebant. is, cum ei 
senatus datus esset, res gestas in Italia a fratre exponit: cum 
sex imperatoribus eum, quorum quattuor consules, duo dictator 30 


Qt 

ac magister equitum fuerint, cum sex consularibus exercitibus 
acie conflixisse; occidisse supra ducenta milia hostium, supra 
quinquaginta cepisse, bina castra expugnasse; ex quattuor con- 
sulibus duos occidisse, ex duobus saucium alterum, alterum toto 
5 amisso exercitu uix cum quinquaginta hominibus effugisse; ma- 
gistrum equitum, quae consularis potestas sit, fusum fugatum; 
dictatorem, quia se in aciem numquam commiserit, unicum 
haberi imperatorem; Bruttios Ápulosque, partim Samnitium ac 
Lucanorum defecisse ad Poenos; Capuam, quod caput non Cam- 
10 paniae modo sed post adflictam rem Romanam Cannensi pugna 
Italiae sit, Hannibali se tradidisse. pro his tantis totque uictoriis 

uerum esse grates deis immortalibus agi haberique. ad fidem 12 


deinde tam laetarum rerum effundi in uestibulo curiae iussit 
anulos aureos, qui tantus aceruos fuit, ut metientibus [dimidium] 
15 supra tris modios explesse sint quidam auctores; fama tenuit, 
quae propior uero est, haut plus fuisse modio. adiecit deinde 
uerbis, quo maioris cladis indicium esset, neminem nisi equites, 
atque eorum ipsorum primores, id gerere insigne. summa fuit 
orationis, quo propius spem belli perficiendi sit, eo magis omni 
*9 ope iuuandum Hannibalem esse; procul enim ab domo militiam 
esse, in media hostium terra; magnam uim frumenti, pecuniae 
absumi, et tot acies ut hostium exercitus delesse ita uictoris 
etiam copias parte aliqua minuisse: mittendum igitur supple- 
mentum esse, mittendam in stipendium pecuniam frumentumque 
25 tam bene meritis de nomine Punico militibus. 

Secundum haec dicta Magonis laetis omnibus Himilco, uir 
factionis Barcinae, locum Hannonis increpandi esse ratus, *Quid 
est, Hanno?’ inquit etiam nunc paenitet belli suscepti aduersus 
Romanos? iube dedi Hannibalem; ueta in tam prosperis rebus 

9$ grates deis immortalibus agi ; audiamus Romanum senatorem 
in Carthaginiensium curia. tum Hanno: "Tacuissem hodie, 

patres conscripti, ne quid in communi omnium gaudio, minus 
laetum quod esset uobis, loquerer; nunc interroganti senatori, 
paeniteatne adhuc suscepti aduersus Romanos belli, si reticeam, 
aut superbus aut obnoxius uidear, quorum alterum est hominis 
alienae libertatis obliti, alterum suae. respondeo' inquit “Hi- 
milconi, non desisse paenitere me belli neque desiturum ante 
inuictum uestrum imperatorem incusare, quam finitum aliqua 
tolerabili condicione bellum uidero; nec mihi pacis antiquae 
desiderium ulla alia res quam pax noua finiet. itaque ista, quae 
modo Mago iactauit, Himilconi ceterisque Hannibalis satellitibus 
iam laeta sint: mihi possunt laeta esse, quia res bello bene 
gestae, si uolumus fortuna uti, pacem nobis aequiorem dabunt; 
nam si praetermittimus hoc tempus, quo magis dare quam acci- 
pere possumus uideri pacem, uereor, ne haec quoque laetitia lu- 
xuriet nobis ac uana euadat. quae tamen nunc quoque qualis 
est? occidi exercitus hostium — mittite milites mihi. quid aliud 
rogares, si esses uictus? hostium cepi bina castra, praedae 
uidelicet plena et commeatuum, — frumentum et pecuniam date. 
quid aliud, si spoliatus, si exutus castris esses, peteres? et ne 
omnia ipse mirer, — mihi quoque enim, quoniam respondi 
Himilconi, interrogare ius fasque est — uelim seu Himilco seu 
Mago respondeat, cum ad internecionem Romani imperii pugna- 
tum ad Cannas sit constetque in defectione totam Italiam esse, 
primum, ecquis Latini nominis populus defecerit ad nos, deinde, 
ecquis homo ex quinque et triginta tribubus ad Hannibalem 
transfugerit?" cum utrumque Mago negasset, “Hostium quidem 
ergo' inquit 'adhuc nimis multum superest. sed multitudo ea 


18 quid animorum quidue spei habeat, scire uelim. cum id nescire 


Mago diceret, “Nihil facilius scitu est’ inquit. “ecquos legatos 
ad Hannibalem Romani miserunt de pace? ecquam denique 
mentionem pacis Romae factam esse adlatum ad uos est?" cum 
id quoque negasset, “Bellum igitur' inquit “tam integrum habe- 

mus, quam habuimus, qua die Hannibal in ltaliam est transgres- 
sus. quam uaria uictoria priore Punico bello fuerit, plerique, 
qui meminerimus, supersumus. numquam terra marique magis 
prosperae res nostrae uisae sunt, quam ante consules C. Lutatium 
et À. Postumium fuerunt: Lutatio et Postumio consulibus deuicti 
ad Aegatis insulas sumus. quod si, id quod di omen auertant, 
nunc quoque fortuna aliquid uariauerit, tum pacem speratis, 
cum uincemur, quam nunc, cum uincimus, dat nemo? ego, si 
quis de pace consulet seu ferenda hostibus seu accipienda, habeo, 
quid sententiae dicam; si de iis, quae Mago postulat, refertis, 
nec uictoribus mitti attinere puto et frustrantibus nos falsa 
atque inani spe multo minus censeo mittenda esse. haut multos 
mouit Hannonis oratio; nam et simultas cum familia Barcina 
leuiorem auctorem faciebat, et occupati animi praesenti laetitia 
nibil, quo uanius fieret gaudium suum, auribus admittebant, 
debellatumque mox fore, si adniti paulum uoluissent, rebantur. 
itaque ingenti consensu fit senatus consultum, ut Hannibali 
quattuor milia Numidarum in supplementum mitterentur et 
quadraginta elephanti et argenti talenta « dictatorque cum Ma- 
gone in Hispaniam praemissus est ad conducenda uiginti milia 
peditum, quattuor equitum, quibus exercitus, qui in ltalia 
quique in Hispania erant, supplerentur. 

Ceterum haec, ut in secundis rebus, segniter otioseque 
gesta; Romanos praeter insitam industriam animis fortuna etiam 
cunctari prohibebat. nam nec consul ulli rei, quae per eum 
agenda esset, deerat, et dictator M. Iunius Pera rebus diuinis 
perfectis latoque, ut solet, ad populum, ut equom escendere 
liceret, praeter duas urbanas legiones, quae principio anni a 
consulibus conscriptae fuerant, et seruorum dilectum cohortes- 

que ex agro Piceno et Gallico collectas ad ultimum prope de- 
speratae rei publicae auxilium, cum honesta utilibus cedunt, 
descendit edixitque, qui capitalem fraudem ausi quique pecuniae 
iudicati in uinculis essent, qui eorum aput se milites fierent, 
4 eos noxa pecuniaque sese exsolui iussurum. ea sex milia ho- 
minum Gallicis spoliis, quae triumpho C. Flamini tralata erant, 
armauit, itaque cum uiginti quinque milibus armatorum ab urbe 
proficiscitur. 
5 Hannibal Capua recepta cum iterum Neapolitanorum animos 
partim spe partim metu nequiquam temptasset, in agrum Nola- 
6 num exercitum traducit, ut non hostiliter statim, quia non 
desperabat uoluntariam deditionem, ita, si morarentur spem, 
nihil eorum, quae pati aut timere possent, praetermissurus. 
7 senatus, ac maxime primores eius, in societate Romana cum 
fide perstare; plebs nouarum, ut solet, rerum atque Hannibalis 
tota esse metumque agrorum populationis et patienda in obsi- 
dione multa grauia indignaque proponere animo. neque auctores 
8 defectionis deerant. itaque ubi senatum metus cepit, si propalam 
tenderent, resisti multitudini concitatae non posse, secunda simu- 
9 lando dilationem mali inueniunt. placere enim sibi defectionem 
ad Hannibalem simulant; quibus autem condicionibus in foedus 
10 amicitiamque nouam transeant, parum constare. ita spatio sumpto 
legatos propere ad praetorem Romanum Marcellum Claudium, 
qui Casilini cum exercitu erat, mittunt docentque, quanto in 
discrimine sit Nolana res: agrum Hannibalis esse et Poenorum, 
11 urbem extemplo futuram, ni subueniatur; concedendo plebei 
senatum, ubi uelint, defecturos se, ne deficere praefestinarent, 
12 effecisse. Marcellus conlaudatis Nolanis eadem simulatione ex- 
trahi rem in suum aduentum iussit, interim celari, quae secum 
18 acta essent, spemque omnem auxili Romani. ipse a Casilino 
Caiatiam petit atque inde Volturno amni traiecto per agrum 

Saticalanum Trebianumque super Suessulam per montis Nolam 
peruenit. 

Sub aduentum praetoris Romani Poenus agro Nolano ex- 
cessit et ad mare proxime Neapolim descendit, cupidus maritimi 
oppidi potiundi, quo cursus nauibus tutus ex Africa esset. 
ceterum postquam Neapolim a praefecto Romano teneri accepit 
— M. Iunius Silanus erat, ab ipsis Neapolitanis accitus —, Nea- 
poli quoque sicut Nola omissa petit Nuceriam. eam cum aliquam- 
diu circumsedisset, saepe ui saepe sollicitandis nequiquam nunc 
plebe nunc principibus, fame demum in deditionem accepit, 
pactus, ut inermes cum singulis abirent uestimentis. deinde, 
ut qui a principio mitis omnibus Italicis praeter Romanos uideri 
uellet, praemia atque honores, qui remanserint ac militare 
secum uoluissent, proposuit. nec ea spe quemquam tenuit: 
dilapsi omnes, quo quemque hospitia aut fortuitus animi impetus 
tulit, per Campaniae urbes, maxime Nolam Neapolimque. cum 
ferme triginta senatores, ac forte primus quisque, Capuam petis- 
sent, exclusi inde, quod portas Hannibali clausissent, Cumas 
se contulerunt. Nuceriae praeda militi data est, urbs direpta 
atque incensa. 

Nolam Marcellus non sui magis fiducia praesidi quam uolun- 
tate principum habebat; plebs timebatur, et ante omnis L. 
Bantius, quem conscientia temptatae defectionis ac metus a 
praetore Romano nunc ad proditionem patriae, nunc, si ad id 


25 fortuna defuisset, ad transfugiendum stimulabat. erat iuuenis 


acer et sociorum ea tempestate prope nobilissimus eques. semi- 
necem eum ad Cannas in aceruo caesorum corporum inuentum 
curatumque benigne etiam cum donis Hannibal domum remi- 
serat ob eius gratiam meriti rem Nolanam in ius dicionemque 
dare uoluerat Poeno, anxiumque eum et sollicitum cura nouandi 
res praetor cernebat. ceterum cum aut poena cohibendus esset 

aut beneficio conciliandus, sibi adsumpsisse quam hosti ademisse 
fortem ac strenuum maluit socium, accitumque ad se benigne 
appellat: multos eum inuidos inter popularis habere inde existi- 
matu facile esse, quod nemo ciuis Nolanus sibi indicauerit, quam 
multa eius egregia facinora militaria essent; set qui in Romanis 
militauerit castris, non posse obscuram eius uirtutem esse. multos 
sibi, qui cum eo stipendia fecerint, referre, qui uir esset ille, 
quaeque et quotiens pericula pro salute ac dignitate populi 
Romani adisset, utique Cannensi proelio non prius pugna absti- 
terit, quam prope exanguis ruina superincidentium uirorum, 
equorum armorumque sit oppressus. itaque macte uirtute esto, 
inquit aput me tibi omnis honos atque omne praemium erit, 
et quo frequentior mecum fueris, senties eam rem tibi dignitati 
atque emolumento esse', laetoque iuueni promissis equom exi- 
mium dono dat, bigatosque quingentos quaestorem numerare 
iubet ; lictoribus imperat, ut eum se adire, quotiens uelit, patian- 


16 tur. hac comitate Marcelli ferocis iuuenis animus adeo est molli- 


tus, ut nemo inde sociorum rem Romanam fortius ac fidelius 
juuerit. 

Cum Hannibal ad portas esset — Nolam enim rursus a 
Nuceria mouit castra — plebesque Nolana de integro ad defec- 
tionem spectaret, Marcellus sub aduentum hostium intra muros 
se recepit, non castris metuens, sed ne prodendae urbis occa- 
sionem nimis multis in eam inminentibus daret. instrui deinde 
utrimque acies coeptae, Romanorum pro moenibus Nolae, Poe- 
norum anie castra sua. proelia hinc parua inter urbem castra- 
que et uario euentu flebant, quia duces nec prohibere paucos 
temere procursantis nec dare signum uniuersae pugnae uolebant. 
in hac cotidiana iam duorum exercituum statione principes No- 
lanorum nuntiant Marcello nocturna conloquia inter plebem ac 
Poenos fieri statutumque esse, ut, cum Romana acies egressa 
portis staret, inpedimenta eorum ac sarcinas diriperent, clau- 

derent deinde portas murosque occuparent, ut potentes rerum 
suarum atque urbis Poenum inde pro Romano acciperent. haec 
ubi nuntiata Marcello sunt, conlaudatis senatoribus Nolanis, 
priusquam aliqui motus in urbe oreretur, fortunam pugnae 
experiri statuit. ad tris porlas in hostes uersas tripertito exer- 
citum instruxit; inpedimenta subsequi iussit, calones lixasque 
et inualidos milites uallum ferre. media porta robora legionum 
et Romanos equites, duabus circa portis nouos milites leuem- 
que armaturam ac sociorum equites statuit. Nolani muros por- 
tasque adire uetiti, subsidiaque destinata impedimentis [data], 
ne occupatis proelio legionibus in ea impetus fieret. ita in- 
structi intra portas stabant. Hannibali sub signis, id quod per 
aliquot dies fecerat, ad multum diei in acie stanti primo miraculo 
esse, quod nec exercitus Romanus porta egrederetur nec arma- 
tus quisquam in muris esset; ratus deinde prodita conloquia 
esse metuque resides factos, partem militum in castra remittit 
iussos propere adparatum omnem oppugnandae urbis in primam 
aciem adferre, satis fidens, si cunctantibus instaret, tumultum 
aliquem in urbe plebem moturam. dum in sua quisque mini- 
steria discursu trepidant ad prima signa succeditque ad muros 
acies, patefacta repente porta Marcellus signa canere clamorem- 
que tolli ac pedites primum, deinde equites, quanto maximo 
possent impetu, in hostem erumpere iubet. satis terroris tumul- 
tusque in aciem mediam intulerant, cum duabus circa portis 
P. Valerius Flaccus et C. Aurelius legati in cornua hostium 
erupere. addidere clamorem lixae calonesque et alia turba custo- 
diae impedimentorum adposita, ut paucitatem maxime spernen- 
tibus Poenis ingentis repente exercitus speciem fecerint. uix 
equidem ausim adfirmare, quod quidam auctores sunt, duo milia 
et octingentos hostium caesos non plus quingentis Romanorum 
amissis; set siue tanta siue minor uictoria fuit, ingens eo die 

res ac nescio an maxima illo bello gesta est: non uinci enim ab 
Hannibale tunc difficilius fuit quam postea uincere. 

17 Hannibal spe potiundae Nolae adempta cum Acerras reces- 
sisset, Marcellus extemplo clausis portis custodibusque dispositis, 
ne quis egrederetur, quaestionem in foro de iis, qui clam in 

2 conloquiis hostium fuerant, habuit; supra septuaginta damnatos 
proditionis securi percussit, bonaque eorum iussit publica populi 

8 Romani esse, et summa rerum senatui tradita cum exercitu 

4 omni profectus supra Suessulam castris positis consedit. Poenus 
Acerras primum ad uoluntariam deditionem conatus perlicere, !0 
postquam opstinatos [inde] uidet, opsidere atque oppuguare 

5 parat. ceterum Ácerranis plus animi quam uirium erat: itaque 
desperata tutela urbis, ut circumuallari moenia uiderunt, prius- 
quam continuarentur hostium opera, per intermissa munimenta 

6 neclectasque custodias silentio noctis dilapsi, per uias inuiaque, 15 
qua quemque aut consilium aut error tulit, in urbes Campaniae, 
quas satis certum erat non mutasse fidem, perfugerunt. 

7 Hannibal Acerris direptis atque incensis cum a Casino 
dictatorem Romanum legionesque « nimisaccipi nuntiassent, ne 
quis tam propinquis hostium castris Capuae quoque oreretur X 

8 motus, exercitum ad Casilinum ducit. Casilinum eo tempore _ 
quingenti Praenestini habebant cum paucis Romanis Latinique 

9 nominis, quos eodem audita Cannensis clades contulerat. hi 
non confecto Praeneste ad diem dilectu serius profecti domo 

cum Casilinum ante famam aduersae pugnae uenissent et aliis 
adgregantibus sese Romanis sociisque profecti a Casilino cum 
salis magno agmine irent, auertit eos retro Casilinum nuntius 
Cannensis pugnae. ibi cum dies aliquot suspecti Campanis 
timentesque cauendis ac struendis in uicem insidiis traduxissent, 
ut de Capuae defectione agi accipique Hannibalem satis pro 
certo habuere, interfeclis nocte oppidanis partem urbis, quae 
cis Volturnum est — eo enim diuiditur amni —, occupauere; 
idque praesidi Casilini habebant Romani. additur et Perusina 
cohors, homines quadringenti sexaginta, eodem nuntio, quo Prae- 
nestini paucos ante dies, Casilinum conpulsi. et satis ferme 
armatorum ad tam exigua moenia et flumine altera parte cincta 
tuenda erat ; penuria frumenti, nimium etiam ut uideretur homi- 
num, efficiebat. 


10 


Hannibal cum iam inde haut procul esset, Gaetulos cum 18 


praefecto nomine Isalca praemittit ac primo, si fiat conloqui 
copia, uerbis benignis ad portas aperiundas praesidiumque acci- 
piendum perlicere iubet, si in pertinacia perstent, ui rem gerere 
ac temptare, si qua parte inuadere urbem possit. ubi ad moenia 
adcessere, quia silentium erat, solitudo uisa; metuque concessum 
barbarus ratus moliri portas et claustra refringere parat, cum 
patefactis repente portis cohortes duae, ad id ipsum instructae 
intus, ingenti cum tumultu erumpunt stragemque hostium faciunt. 
ita primis repulsis Maharbal cum maiore robore uirorum missus 
nec ipse eruptionem cohortium sustinuit. postremo Hannibal 
castris ante ipsa moenia positis paruam urbem paruumque prae- 
sidium summa ui atque omnibus copiis oppugnare parat, ac 
dum instat lacessitque corona undique circumdatis moenibus, 
aliquot milites et promptissimum quemque e muro turribusque 
ictos amisit. semel ultro erumpentis agmine elephantorum oppo- 
sito prope interclusit trepidosque conpulit in urbem satis multis 

ut ex tanta paucitate interfectis. plures cecidissent, ni nox 
7 proelio interuenisset. postero die omnium animi ad oppugnan- 
dum accenduntur, utique postquam corona aurea muralis pro- 
posita est, atque ipse dux castelli plano loco positi segnem 
oppugnationem Sagunti expugnatoribus exprobrabat, Cannarum 
Trasumennique et Trebiae singulos admonens uniuersosque. 
8 inde uineae quoque coeptae agi cuniculique. nec ad uarios 
conatus hostium aut uis ulla aut ars deerat ab sociis Romano- 
9 rum: propugnacula aduersus uineas statuere, transuersis cuni- 
culis hostium cuniculos excipere, et palam et clam coeptis 
obuiam ire, donec pudor etiam Hannibalem ab incepto auertit, 
castrisque communitis ac praesidio modico inposito, ne omissa 
res uideretur, in hiberna Capuam concessit. 
10 Ibi partem maiorem hiemis exercitum in tectis habuit, 
aduersus omnia humana mala saepe ac diu duratum, bonis 
11 inexpertum atque insuetum. itaque, quos nulla mali uicerat 
. uis, perdidere nimia bona ac uoluptates inmodicae, et eo inpen- 
12 sius, quo auidius ex insolentia in eas se merserant. somnus 
enim et uinum et epulae et scorta balineaque et otium consue- 
tudine in dies blandius ita eneruauerunt corpora animosque, 
ut magis deinde praeteritae uictoriae eos quam praesentes tuta- 
13 rentur uires, maiusque id peccatum ducis aput peritos artium 
militarium haberetur, quam quod non ex Cannensi acie protinus 
ad urbem Romanam duxisset; illa enim cuüunctatio distulisse 
modo uictoriam uideri potuit, hic error uires ademisse ad uin- 
14 cendum. itaque hercule, uelut si cum alio exercitu a Capua 
15 exiret, nihil usquam pristinae disciplinae tenuit. nam et redie- 
runt plerique scortis inpliciti, et, ubi primum sub pellibus haberi 
coepti sunt, uiaque et alius militaris labor excepit, tironum 
16 modo corporibus animisque deficiebant, et deinde per omne 
aestiuorum tempus magna pars sine commeatibus ab signis 
dilabebantur, neque aliae latebrae quam Capua desertoribus 
erant. 
19 Ceterum mitescente iam hieme educto ex hibernis milite 
2 Casilinum redit, ubi, quamquam ab oppugnatione cessatum erat, 
obsidio tamen continua oppidanos praesidiumque ad ultimum 

inopiae adduxerat. castris Romanis Ti. Sempronius praeerat 8 


dictatore auspiciorum repetendorum causa profecto Romam. 
Marcellum et ipsum cupientem ferre auxilium opsessis et Vol- 
turnus amnis inflatus aquis et preces Nolanorum Acerranorum- 
que tenebant Campanos timentium, si praesidium Romanum 
abscessisset. Gracchus adsidens tantum Casilino, quia praedictum 
erat dictatoris, ne quid absente eo rei gereret, nihil mouebat, 
quamquam, quae facile omnem patientiam uincerent, nuntiaban- 
tur a Casilino: nam et praecipitasse se quosdam non tolerantes 
famem constabat, et stare inermes in muris nuda corpora ad 
missilium telorum ictus praebentes. ea aegre patiens Gracchus, 
cum neque pugnam conserere dictatoris iniussu auderet — pu- 
gnandum autem esse, si palam frumentum inportaret, uidebat — 
neque clam inportandi spes esset, farre ex agris circa undique 
cenuecto cum conplura dolia conplesset, nuntium ad magistra- 
tum Casilinum misit, ut exciperent dolia, quae amnis deferret. 
insequenti nocte intentis omnibus in flumen ac spem ab nuntio 
Romano factam dolia medio missa amni defluxerunt; aequaliter- 
que inter omnes frumentum diuisum. id postero quoque die 
ac tertio factum est; nocte et mittebantur et perueniebant; eo 
custodias hostium fallebant. imbribus deinde continuis citatior 
solito amnis transuerso uertice dolia impulit ad ripam, quam 
hostes seruabant. ibi haerentia inter obnata ripis salicta con- 
spiciuntur, nuntiatumque Hannibali est, et deinde intentiore 
custodia cautum, ne quid falleret Volturno ad urbem missum. 
nuces tamen fusae ab Romanis castris, cum medio amni ad 
Casilinum defluerent, cratibus excipiebantur. postremo ad id 
uentum inopiae est, ut lora detractasque scutis pelles, ubi fer- 
uida mollissent aqua, mandere conarentur nec muribus alioue 
animali abstinerent et omne herbarum radicumque genus aggeri- 
bus infimis muri eruerent. et cum hostes obarassent, quidquid 
herbidi terreni extra murum erat, raporum semen iniecerunt, 
ut Hannibal 'Eone usque, dum ea nascuntur, ad Casilinum ses- 
surus sum?" exclamaret; et qui nullam antea pactionem auribus 
admiserat, tum demum agi secum est passus de redemptione 

16 liberorum capitum. septunces auri in singulos pretium conuenit. 
fide accepta tradiderunt sese. donec omne aurum persolutum 

17 est, in uinculis habiti; tum emissi summa cum fide. id uerius 
est quam ab equite in abeuntis inmisso interfectos. Praenestini 
maxima pars fuere. ex quingentis septuaginta, qui in praesidio 
fuerunt, minus dimidium ferrum famesque absumpsit; ceteri 
incolumes Praeneste cum praetore suo M. Ánicio — scriba is 

18 antea fuerat — redierunt. statua eius indicio fuit Praeneste in 
foro statuta, loricata, amicta toga, uelato capite, [et tria signa] 
cum titulo lamnae aeneae inscripto, M. Ánicium pro militibus, 
qui Casilini in praesidio fuerint, uotum soluisse. idem titulus 

20 tribus signis in aede Fortunae positis fuit subiectus. Casilinum 
oppidum redditum Campanis est, firmatum septingentorum mili- 
tum de exercitu Hannibalis praesidio, ne, ubi Poenus inde abs- 

2 cessisset, Romani oppugnarent. Praenestinis militibus senatus 
Romanus duplex stipendium et quinquenni militiae uacationem 
decreuit; ciuitate cum donarentur ob uirtutem, non mutauerunt. 

38 Perusinorum casus obscurior fama est, quia nec ipsorum monu- 
mento ullo est inlustratus nec decreto Romanorum. 


4 Eodem tempore Petelinos, qui uni ex Bruttiis manserant $ 


in amicitia Romana, non Carthaginienses modo, qui regionem 
optinebant, set Bruttii quoque ceteri ob separata ab se consilia 
5 oppugnabant. quibus cum obsistere malis nequirent Petelini, 
legatos Romam ad praesidium petendum miserunt. quorum 

preces lacrimaeque — in questus enim flebiles, cum sibimet 5 | 


ipsi consulere iussi sunt, sese in uestibulo curiae profuderunt — 
6 ingentem misericordiam patribus ac populo mouerunt. consulti- 
que iterum a M. Aemilio praetore patres circumspectis omnibus 
imperii uiribus fateri coacti, nihil iam longinquis sociis in se 


praesidii esse, redire domum fideque ad ultimum expleta con- 9 


sulere sibimet ipsos in reliquom pro praesenti fortuna iusserunt. 
haec postquam renuntiata legatio Petelinis est, tantus repente 
maeror pauorque senatum eorum cepit, ut pars profugiendi, 

qua quisque posset, ac deserendae urbis auctores essent, pars, 
quando deserti a ueteribus sociis essent, adiungendi se ceteris 
Bruttiis ac per eos dedendi Hannibali. uicit tamen ea pars, 
quae nihil raptim nec temere agendum consulendumque de in- 
tegro censuit. relata postero die per minorem trepidationem 
re tenuerunt optimates, ut conuectis omnibus ex agris urbem 
ac muros firmarent. 

Per idem fere tempus litterae ex Sicilia Sardiniaque Ro- 
mam allatae. priores ex Sicilia T. Otacilii propraetoris in senatu 
recitatae sunt: P. Furium praetorem cum classe ex Africa Lily- 
baeum uenisse; ipsum grauiter saucium in discrimine ultimo 
uitae esse; militi ac naualibus sociis neque stipendium neque 
frumentum ad diem dari neque, unde detur, esse; magnopere 
suadere, ut quam primum ea mittantur, sibique, si ita uideatur, 
ex nouis praetoribus successorem mittant. eademque ferme de 
stipendio frumentoque ab À. Cornelio Mammula propraetore 
ex Sardinia scripta. responsum utrique, non esse, unde mitte- 
retur, iussique ipsi classibus atque exercitibus suis consulere. 
T. Otacilius ad unicum subsidium populi Romani, Hieronem, 
legatos cum misisset, in stipendium quanti argenti opus fuit 
et sex mensum frumentum accepit; Cornelio in Sardinia ciui- 
tates sociae benigne contulerunt. et Romae quoque propter 
penuriam argenti triumuiri mensarii rogatione M. Minuci tribuni 
plebis facti, L. Aemilius Papus, qui consul censorque fuerat, 
et M. Atilius Regulus, qui bis consul fuerat, et L. Scribonius 
Libo, qui tum tribunus plebis erat. et duumuiri creati M. et 
C. Atilii aedem Concordiae, quam L. Manlius praetor uouerat, 
dedicauerunt; et tres pontifices creati, Q. Caecilius Metellus et 
Q. Fabius Maximus et Q. Fuluius Flaccus, in locum P. Scantini 
demortui et L. Aemili Pauli consulis et Q. Aeli Paeti, qui ceci- 
derant pugna Cannensi. 

Cum cetera, quae continuis cladibus fortuna minuerat, 
quantum consiliis humanis adsequi poterant, patres explessent, 

tandem se quoque et solitudinem curiae paucitatemque con- 


3 uenientium ad publicum consilium respexerunt. neque enim 

post L. Aemilium et C. Flaminium censores senatus lectus fuerat. 
cum tantum senatorum aduersae pugnae, ad hoc sui quemque 
casus per quinquennium apsumpsissent. cum de ea re M. Aemi- 
lius praetor, dictatore post Casilinum amissum profecto tandem 
ad exercitum, exposcentibus cunctis rettulisset, tum Sp. Carui- 
lius, cum longa oratione non solum inopiam patrum sed pau- 
citatem etiam ciuium, ex quibus in patres legerentur, conquestus 
esset, explendi senatus causa et iungendi artius Latini nominis 
cum populo Romano magnopere se suadere dixit, ut ex singulis 
populis Latinorum binis senatoribus, quibus patres Romani cen- 
suissent, ciuitas daretur atque ei in demortuorum locum in sena- 
tum legerentur. eam sententiam haut aequioribus animis quam 
ipsorum quondam postulatum Latinorum patres audierunt; et 
cum fremitus indignantium tota curia esset, et praecipue T. 
Manlius esse etiam nunc eius stirpis uirum diceret, ex qua 
quondam in Capitolio consul minatus esset, quem Latinum in 
curia uidisset, eum sua manu se interfecturum, Q. Fabius Ma- 
ximus numquam rei ullius alieniore tempore mentionem factam 
in senatu dicit, quam inter tam suspensos sociorum animos 
incertamque fidem id iactum, quod insuper sollicitaret eos. eam 
unius hominis temerariam uocem silentio omnium extinguendam 
esse et, si quid umquam arcani sanctiue ad silendum in curia 
fuerit, id omnium maxime tegendum, occulendum, obliuiscen- 
dum, pro indicto habendum esse. ita eius rei oppressa mentio 
est, dictatorem, qui censor ante fuisset uetustissimusque ex 
iis, qui uiuerent, censoriis esset, creari placuit, qui senatum 

legeret, accirique C. Terentium consulem ad dictatorem dicen- 
dum iusserunt. qui ex Apulia relicto ibi praesidio cum magnis 11 
itineribus Romam redisset, nocte proxima, ut mos erat, M. Fa- 
bium Buteonem ex senatus consulto sine magistro equitum 
dictatorem in sex menses dixit. is ubi cum lictoribus in rostra 28 
escendit, neque duos dictatores tempore uno, quod numquam 
antea factum esset, probare se dixit, neque dictatorem sine 2 
magistro equitum, nec censoriam uim uni permissam et eidem 
iterum, nec dictatori nisi rei gerendae causa creato in sex menses 
datum imperium. quae inmoderata fors, tempus ac necessitas 3 
fecerit, iis se modum impositurum: nam neque senatu quem- 
quam moturum ex iis, quos C. Flaminius L. Aemilius censores 
in senatum legissent; transcribi tantum recitarique eos iussurum, 4 
ne penes unum hominem iudicium arbitriumque de fama ac 
moribus senatoris fuerit; et ita in demortuorum locum sublec- 
turum, ut ordo ordini, non homo homini praelatus uideretur. 
recitato uetere senatu inde primos in demortuorum locum legit, 5 
qui post L. Aemilium C. Flaminium censores curulem magistra- 
tum cepissent necdum in senatum lecti essent, ut quisque eorum 
primus creatus erat; tum legit, qui aediles, tribuni plebis quae- 6 
storesue fuerant; tum ex iis, qui minores magistratus cepissent, 
qui spolia ex hoste fixa domi haberent aut ciuicam coronam 
accepissent. ita centum septuaginta septem cum ingenti adpro- 7 
batione hominum in senatum lectis extemplo se magistratu ab- 
dicauit priuatusque de rostris descendit lictoribus abire iussis, 
turbaeque se inmiscuit priuatas agentium res, tempus hoc sedulo 8 
terens, ne deducendi sui causa populum de foro abduceret: 
neque tamen elanguit cura hominum ea mora, frequentesque 
eum domum deduxerunt. consul nocte insequenti ad exercitum 9 
redit non facto certiore senatu, ne comitiorum causa in urbe 
retineretur. 

Postero die consultus a M. Pomponio praetore senatus de- 24 
creuit dictatori scribendum, uti, si e re publica censeret esse, 

ad consules subrogandos ueniret cum magistro equitum et prae- 
tore M. Marcello, ut ex iis praesentibus noscere patres possent, 
quo statu res publica esset, consiliaque ex rebus caperent. qui 
acciti erant, omnes uenerunt relictis legatis, qui legionibus prae- 
essent. dictator de se pauca ac modice locutus in magistrum 
equitum Ti. Sempronium Gracchum magnam partem gloriae 
uertit, comitiaque edixit, quibus L. Postumius tertium apsens, 
qui tum Galliam prouinciam optinebat, et Ti. Sempronius Grac- 
chus, qui tum magister equitum et aedilis curulis erat, consules 
creantur. praetores inde creati M. Valerius Laeuinus iterum, 
Ap. Claudius Pulcher, Q. Fuluius Flaccus, Q. Mucius Scaeuola. 
dictator creatis magistratibus Teanum in hiberna ad exercitum 
redit relicto magistro equitum Romae, qui, cum post paucos 
dies magistratum initurus esset, de exercitibus scribendis con- 
parandisque in annum patres consuleret. 

Cum eae res maxime agerentur, noua clades nuntiata, aliam 
super aliam cumulante in eum annum fortuna, L. Postumium 
consulem designatum in Gallia ipsum atque exercitum deletos. 
silua erat uasta — Litanam Galli uocabant —, qua exercitum 
traducturus erat. eius siluae dextra laeuaque circa uiam Galli 
arbores ita inciderunt, ut inmotae starent, momento leui in- 
pulsae occiderent. legiones duas Romanas habebat Postumius 
sociumque ab supero mari tantum conscripserat, ut uiginti 
quinque milia armatorum in agros hostium induxerit. Galli 
oram extremae siluae cum circumsedissent, ubi intrauit agmen 
saltum, tum extremas arborum succisarum impellunt. quae alia 
in aliam instabilem per se ac male haerentem incidentes ancipiti 
strage arma uiros equos obruerunt, ut uix decem homines effu- 
gerent. nam cum exanimati plerique essent arborum truncis 
fragmentisque ramorum, ceteram multitudinem inopinato malo 
trepidam Galli saltum omnem armati circumsedentes interfece- 
runt, paucis e tanto numero captis, qui pontem fluminis petentes 
obsesso ante ab hostibus ponte interclusi sunt. ibi Postumius 
omni ui, ne caperetur, dimicans occubuit. spolia corporis ca- 

putque praecisum ducis Boi ouantes templo, quod sanctissimum 
est aput eos, intulere. purgato inde capite, ut mos iis est, 12 
caluam auro caelauere, idque sacrum uas iis erat, quo sollem- 
nibus libarent, poculumque idem sacerdotibus ac templi anti- 

5 stitibus. praeda quoque haut minor Gallis quam uictoria fuit; 18 
nam etsi magna pars animalium strage siluae oppressa erat, 
tamen ceterae res, quia nihil dissipatum fuga est, stratae per 
omnem iacentis agminis ordinem inuentae sunt. 

Hac nuntiata clade cum per dies multos in tanto pauore 26 

10 fuisset ciuitas, ut tabernis clausis uelut nocturna solitudine per 
urbem facta senatus aedilibus negotium daret, ut urbem circum- 2 
irent aperirique tabernas et maestitiae publicae speciem urbi 
demi iuberent, tum Ti. Sempronius senatum habuit consola- 
tusque patres est et adhortatus, ne, qui Cannensi ruinae non 3 

15 succubuissent, ad minores calamitates animos summitterent. 
quod ad Carthaginienses hostes Hannibalemque attineret, pro- 4 
spera modo essent, sicut speraret futura; Gallicum bellum et 
omitti tuto et differri posse, ultionemque eam fraudis in deorum 
ac populi Romani potestate fore. de hoste Poeno exercitibus- 

29 que, per quos id bellum gereretur, consultandum atque agi- 
tandum. ipse primum, quid peditum equitumque, quid ciuium, 5 
quid sociorum in exercitu esset dictatoris, disseruit; tum Mar- 
cellus suarum copiarum summam exposuit; quid in Apulia cum 6 
C. Terentio consule esset, a peritis quaesitum est. nec, unde 

5 duo consulares exercitus satis firmi ad tantum bellum effice- 
rentur, inibatur ratio. itaque Galliam, quamquam stimulabat 
iusta ira, omitti eo anno placuit. exercitus dictatoris consuli 
decretus est. de exercitu M. Marcelli, qui eorum ex fuga Can- 
nensi essent, in Siciliam eos traduci atque ibi militare, donec 

9 in Italia bellum esset, placuit; eodem ex dictatoris legionibus 
reici militem minimi quemque roboris, nullo praestituto militiae 
tempore, nisi quod stipendiorum legitimorum esset. duae legiones 

urbanae alteri consuli, qui in locum L. Postumi suffectus esset, 
decretae sunt, eumque, cum primum saluis auspiciis posset, 
10 creari placuit; legiones praeterea duas primo quoque tempore 
ex Sicilia acciri, atque inde consulem, cui legiones urbanae 
11 euenissent, militum sumere quantum opus esset; C. Terentio 
consuli prorogari in annum imperium, neque de eo exercitu, 
quem ad praesidium Apuliae haberet, quicquam minui. 
26 Dum haec in Italia geruntur apparanturque, nihilo segnius 
in Hispania bellum erat, sed ad eam diem magis prosperum 
2 Romanis. P. et Cn. Scipionibus inter se partitis copias, ut Gnaeus 
terra, Publius nauibus rem gereret, Hasdrubal Poenorum im- 
perator, neutri parti uirium satis fidens, procul ab hoste inter- 
uallo ac locis tutus tenebat se, quoad multum ac diu obtestanti 
quattuor milia peditum, mille equites in supplementum missi 
8 ex África sunt. tum refecta tandem spe castra propius hostem 
mouit, classemque et ipse instrui pararique iubet ad insulas 
4 maritumamque oram tutandam. in ipso impetu mouendarum 
de integro rerum perculit eum praefectorum nauium transitio, 
qui post classem ad Hiberum per pauorem desertam grauiter 
increpiti numquam deinde satis fidi aut duci aut Carthaginien- 
5 sium rebus fuerant. fecerant hi transfugae motum in Tarte- 
siorum gente, desciuerantque iis auctoribus urbes aliquot, una 
6 etiam ab ipsis ui capta fuerat. in eam gentem uersum ab 
Romanis bellum est, infestoque exercitu Hasdrubal ingressus 
agrum hostium pro captae ante dies paucos urbis moenibus 
Chalbum, nobilem Tartesiorum ducem, cum ualido exercitu 
7 castris se tenentem adgredi statuit. praemissa igitur leui arma- 
tura, quae eliceret hostis ad certamen, equitum partem ad popu- 
8 landum per agros passim dimisit, et ut palantis exciperent. simul 
et ad castra tumultus erat et per agros fugaque et caedes; de- 
inde undique diuersis itineribus cum in castra se recepissent, 

adeo repente decessit animis pauor, ut non ad munimenta 
modo defendenda satis animorum esset, set etiam ad lacessen- 
dum proelio hostem. erumpunt igitur agmine e castris tripu- 9 
diantes more suo, repentinaque eorum audacia terrorem hosti 
paulo ante ultro lacessenti incussit. itaque et ipse Hasdrubal 10 
in collem satis arduum, flumine etiam obiecto tutum, copias 
subducit et praemissam leuem armaturam equitesque palatos 
eodem recipit, nec aut colli aut flumini satis fidens castra uallo 
permunit. in hoc alterno pauore certamina aliquot sunt con- 11 
10 tracta; nec Numida Hispano eques par fuit nec iaculator Maurus 
caetrato, uelocitate pari, robore animi uiriumque aliquantum 
praestanti. postquam neque elicere Poenum ad certamen obuer- 27 
sati castris poterant neque castrorum oppugnatio facilis erat, 
: urbem Ascuam, quo finis hostium ingrediens Hasdrubal frumen- 2 
15 tum commeatusque alios conuexerat, ui capiunt omnique circa 
agro potiuntur; nec iam aut in agmine aut in castris ullo imperio 
contineri. quam ubi neglegentiam ex re, ut fit, bene gesta 3 
oriri senserat Hasdrubal, cohortatus milites, ut palatos sine signis 
bostes adgrederentur, degressus colle pergit ire acie instructa 
20 ad castra. quem ut adesse tumultuose nuntii refugientes ex 
speculis stationibusque attulere, ad arma conclamatum est. ut 5 
quisque arma ceperat, sine imperio, sine signo, incompositi, 
inordinati in proelium ruunt. iam primi conseruerant manus, 
cum alii cateruatim currerent, alii nondum e castris exissent. 
25 tamen primo ipsa audacia terruere hostem; deinde rari in con- 6 
fertos inlati, cum paucitas parum tuta esset, respicere alii alios 
et undique pulsi coire in orbem, et dum corpora corporibus 7 
applicant armaque armis iungunt, in artum conpulsi, cum uix 
mouendis armis satis spati esset, corona hostium cincti ad multum 
30 diei caeduntur; exigua pars eruptione facta siluas ac montis petit. 8 
parique terrore et castra sunt deserta et uniuersa gens postero 
die in deditionem uenit. 
Nec diu in pacto mansit; nam subinde ab Carthagine alla- 9 
tum est, ut Hasdrubal primo quoque tempore in ltaliam exer- 

citum duceret, quae uolgata res per Hispaniam omnium ferme 
animos ad Romanos auertit. itaque Hasdrubal extemplo litteras 
Carthaginem mittit indicans, quanto fama profectionis suae dam- 
no fuisset; si uero inde pergeret, priusquam Hiberum transiret, 
Romanorum Hispaniam fore: nam praeterquam quod nec prae- 
sidium nec ducem haberet, quem relinqueret pro se, eos impera- 
tores esse Romanos, quibus uix aequis uiribus resisti posset; 
itaque si ulla Hispaniae cura esset, successorem sibi cum ualido 
exercitu mitterent; cui ut omnia prospere euenirent, non tamen 


28 otiosam prouinciam fore. eae litterae quamquam primo ad- 

modum mouerunt senatum, tamen, quia Italiae cura prior potior- 
que erat, nihil de Hasdrubale neque de copiis eius mutatum 
est; Himilco cum exercitu iusto et aucta classe ad retinendam 
terra marique ac tuendam Hispaniam est missus. qui ut pedestris 
naualisque copias traiecit, castris communitis nauibusque sub- 
ductis et uallo circumdatis, cum equitibus delectis ipse, quantum 
maxime adcelerare poterat, per dubios infestosque populos iuxta 
intentus ad Hasdrubalem peruenit. cum decreta senatus manda- 
taque exposuisset atque edoctus esset ipse in uicem, quem ad 
modum tractandum bellum in Hispania foret, retro in sua castra 
redit nulla re quam celeritate tutior, quod undique abierat, 
antequam consentirent. Hasdrubal, priusquam moueret castra, 
pecunias imperat populis omnibus suae dicionis, satis gnarus 
Hannibalem transitus quosdam pretio mercatum nec auxilia 
Gallica aliter quam conducta habuisse; inopem tantum iter 
ingressum uix penetraturum ad Alpis fuisse: pecuniis igitur 
raptim exactis ad Hiberum descendit. 

Decreta Carthaginiensium et Hasdrubalis iter ubi ad Roma- 
nos sunt perlata, omnibus omissis rebus ambo duces iunctis 
copiis ire obuiam coeptis atque obsistere parant, rati, si Hanni- 
bali, uix per se ipsi tolerando Italiae hosti, Hasdrubal dux atque 
Hispaniensis exercitus esset iunctus, illum finem Romani imperi 
fore. his anxii curis ad Hiberum contrahunt copias, et transito 
amne cum diu consultassent, utrum castra castris conferrent 
an satis haberent sociis Carthaginiensium oppugnandis morari 

ab itinere proposito hostem, urbem a propinquo flumine Hibe- 10 
ram appellatam, opulentissimam ea tempestate regionis eius, op- 
pugnare parant. quod ubi sensit Hasdrubal, pro ope ferenda 11 
sociis pergit ire ipse ad urbem deditam nuper in fidem Romano- 

5 rum oppugnandam. ita iam coepta obsidio omissa ab Romanis 12 
est et in ipsum Hasdrubalem uersum bellum. quinque milium 29 
interuallo castra distantia habuere paucos dies, nec sine leuibus 
proeliis nec ut in aciem exirent; tandem uno eodemque die 2 
uelut ex composito utrimque signum pugnae propositum est 

10 atque omnibus copiis in campum descensum. triplex stetit 3 
Romana acies: uelitum pars inter antesignanos locata, pars 
post signa accepta; equites cornua cinxere. Hasdrubal mediam 4 
aciem Hispanis firmat; in cornibus dextro Poenos locat, laeuo 
Afros mercennariorumque auxilia; equitum Numidas Poenorum 

15 peditibus, ceteros Áfris pro cornibus apponit. nec omnes Nu- 5 
midae in dextro locati cornu, sed quibus desultorum in modum 
binos trahentibus equos inter acerrimam saepe pugnam in recen- 
tem equom ex fesso armatis transultare mos erat: tanta uelo- 
citas ipsis tamque docile equorum genus est. cum hoc modo 6 

20 instructi starent, imperatorum utriusque parts haut ferme dis- 
pares spes erant; nam ne multum quidem aut numero aut 
genere militum hi aut illi praestabant; militibus longe dispar 
animus erat. Romanis enim, quamquam procul a patria pugna- 7 
rent, facile persuaserant duces pro Italia atque urbe Romana 

25 eos pugnare; itaque, uelut quibus reditus in patriam eo dis- 
crimine pugnae uerteretur, obstinauerant animis uincere aut 
mori. minus pertinaces uiros habebat altera acies; nam maxima 8 
pars Hispani erant, qui uinci in Hispania quam uictores in 
Italiam trabi malebant. primo igitur concursu, cum uix pila 9 

*) coniecta essent, rettulit pedem media acies, inferentibusque se 
magno impetu Romanis uertit terga. nihilo segnius in cornibus 10 
proelium fuit. hinc Poenus, hinc Afer urguet, et uelut in cir- 
cumuentos proelio ancipiti pugnant; sed cum in medium tota 1L 
iam coisset Romana acies, satis uirium ad dimouenda hostium 

. 12 cornua habuit. ita duo diuersa proelia erant. utroque Romani, 
ut qui pulsis iam ante mediis et numero et robore uirorum 
13 praestarent, haut dubie superant. magna uis hominum ibi occisa, 
et nisi Hispani uixdum conserto proelio tam effuse fugissent, 
14 perpauci ex tota superfuissent acie. equestris pugna nulla ad- 
modum fuit, quia, simul inclinatam mediam aciem Mauri Numi- 
daeque uidere, extemplo fuga effusa nuda cornua elephantis 
15 quoque prae se actis deseruere. Hasdrubal usque ad ultimum 
euentum pugnae moratus e media caede cum paucis effugit. 
16 castra Romani cepere atque diripuere. ea pugna, si qua dubia 
in Hispania erant, Romanis adiunxit, Hasdrubalique non modo 
in Italiam traducendi exercitus sed ne manendi quidem satis 
17 tuto in Hispania spes reliqua erat. quae posteaquam litteris 
Scipionum Romae uolgata sunt, non tam uictoria quam prohibito 
Hasdrubalis in Italiam transitu laetabantur. 
80 Dum haec in Hispania geruntur, Petelia in Bruttiis aliquot 
post mensibus, quam coepta oppugnari erat, ab Himilcone prae- 
2 fecto Hannibalis expugnata est. multo sanguine ac uolneribus 
ea Poenis uictoria stetit, nec ulla magis uis opsessos quam 
3 fames expugnauit. absumptis enim frugum alimentis carnisque 
omnis generis quadrupedum suetae insuetaeque, postremo coriis 
herbisque et radicibus et corticibus teneris strictisque foliis 
4 uixere, nec ante, quam uires ad standum in muris ferendaque 
5 arma deerant, expugnati sunt. recepta Petelia Poenus ad Con- 
sentiam copias traducit, quam minus pertinaciter defensam intra 
6 paucos dies in deditionem accepit. isdem ferme diebus et 
Bruttiorum exercitus Crotonem, Graecam urbem, circumsedit, 
opulentam quondam armis uirisque, tum iam adeo multis magnis- 
que cladibus adflictam, ut omnis aetatis minus duo milia ciuium 
1 superessent. itaque urbe a defensoribus uacua facile potiti hostes 
sunt; arx tantum retenta, in quam inter tumultum captae urbis 

e media caede quidam effugere. et Locrenses desciuere ad 
Bruttios Poenosque prodita multitudine a principibus. Regini 
tantummodo regionis eius et in fide erga Romanos et potestatis 
suae ad ultimum manserunt. in Siciliam quoque eadem inclinatio 
animorum peruenit, et ne domus quidem Hieronis tota ab defec- 
tione abstinuit. namque Gelo, maximus stirpis, contempta simul 
senectute patris simul post Cannensem cladem Romana societate 
ad Poenos defecit, mouissetque in Sicilia res, nisi mors adeo 
opportuna, ut patrem quoque suspicione aspergeret, armantem 
eum multitudinem sollicitantemque socios apsumpsisset. haec 
eo anno in [talia, in Africa, in Sicilia, in Hispania uario euen- 
tu acta. 

Exitu anni Q. Fabius Maximus a senatu postulauit, ut aedem 
Veneris Erycinae, quam dictator uouisset, dedicare liceret. sena- 
tus decreuit, ut Ti. Sempronius consul designatus, cum magi- 
stratum inisset, ad populum ferret, ut Q. Fabium duumuirum 
esse iuberent aedis dedicandae causa. et M. Aemilio Lepido, 
qui consul augurque fuerat, fili tres, Lucius, Marcus, Quintus, 
ludos funebres per triduum et gladiatorum paria duo et uiginti 
in foro dederunt. aediles curules C. Laetorius et Ti. Sempronius 
Gracchus, consul designatus, qui in aedilitate magister equitum 
fuerat, ludos Romanos fecerunt, qui per triduum instaurati sunt. 
plebei ludi aedilium M. Aureli Cottae et M. Claudi Marcelli ter 
instaurati. 

Circumacto tertio anno Punici belli Ti. Sempronius consul 
idibus Martiis magistratum init. praetores Q. Fuluius Flaccus, 
qui antea bis consul censorque fuerat, urbanam, M. Valerius 
Laeuinus peregrinam sortem in iuris dictione habuit; Ap. Clau- 
dius Pulcher Siciliam, Q. Mucius Scaeuola Sardiniam sortiti sunt. 
M. Marcello pro consule imperium esse populus iussit, quod 
post Cannensem cladem unus Romanorum imperatorum in Italia 
prospere rem gessisset. 


1 senectute P* senectute puris simul senectute P! || capene|sem P!, 
corr. P? | romanà societatem P | 8 mouitsetque P || 14 erycine P | uo- 
bisset P | 15 magistratum wel honorem SG ibo P' ibono 7? | 16 quae 
fabium dumuirum P, corr. P* | 17 daedicandae P| et mortuo m. aemilio 
lepido uel et mortis causa m. aemili lepidi /iemann Revue de philol. 6 
(1882) 194 sq. | 18 qui scripsi monentibus Sigonto et C. Bardtio quib. P 

ui bis S | 1. m. q. P| 19 ludisse P || per triduum (fecerunt) et coni. 

advig Em. Liu. 323 sq. | 20 in Crévier per triduum in P[| 21 consules 
designati P| 22 fecerant P||26 martis P|| iniit 8| q.6 que P||27 bis 
J. Perizonius, om. P | turbanam P, corr. P? | 28 iuriis P | app. PT 
29 sem|uola ex scejuolam P! 


Liuius III 11 


pat 


8 


19 


162 LIBER XXIII, 31 8. u. c. 539 


. 81 Senatus, quo die primum est in Capitolio consultus, de- 

2 creuit, ut eo anno duplex tributum imperaretur, simplex con- 

festim exigeretur, ex quo stipendium praesens omnibus militibus 

3 daretur, praeterquam qui milites ad Cannas fuissent. de exer- 

citibus ita decreuerunt, ut duabus legionibus urbanis Ti. Sem- 5 
pronius consul Cales ad conueniendum diem ediceret; inde eae 
legiones in castra Claudiana supra Suessulam deducerentur. 

4 quae ibi legiones essent — erant autem Cannensis maxime 
exercitus —, eas Appius Claudius Pulcher praetor in Siciliam 
traiceret, quaeque in Sicilia essent, Romam deportarentur. ad 10 
exercitum, cui ad conueniendum Cales edicta dies erat, M. Clau- 
dius Marcellus missus, isque iussus in castra Claudiana deducere 
6 urbanas legiones. ad ueterem exercitum accipiendum deducen- 

dumque inde in Siciliam Ti. Maecilius Croto legatus ab Ap. 

Claudio est missus. 15 
1 Taciti primo expectauerant homines, uti consul comitia 

collegae creando haberet; deinde, ubi ablegatum uelut de in- 

dustria M. Marcellum uiderunt, quem maxime consulem in eum 
annum ob egregie in praetura res gestas creari uolebant, fre- 
8 mitus in curia ortus. quod ubi sensit consul, 'Vtrumque' inquit 20 
*e re publica fuit, patres conscripti, et M. Claudium ad permu- 
tandos exercitus in Campaniam proficisci et comitia non prius 
edici, quam is inde confecto, quod mandatum est, negotio re- 
uertisset, ut uos consulem, quem tempus rei publicae postularet, 
quem maxime uoltis, haberetis? ita de comitiis, donec rediit 25 
Marcellus, silentium fuit. interea duumuiri creati sunt Q. Fabius 
Maximus et T. Otacilius Crassus aedibus dedicandis, Menti Ota- 
cilius, Fabius Veneri Erucinae; utraque in Capitolio est, canali 
10 uno discretae. et de trecentis equitibus Campanis, qui in Si- 
cilia cum fide stipendiis emeritis Romam uenerant, latum ad % 
populum, ut ciues Romani essent, item uti municipes Cumani 
essent pridie, quam populus Campanus a populo Romano de- 
11 fecisset. maxime, ut hoc ferretur, mouerat, quod, quorum ho- 
minum essent, scire se ipsi negabant, uetere patria relicta in 

eam, in quam redierant, nondum adsciti. postquam Marcellus 
ab exercitu rediit, comitia consuli subrogando in locum L. Po- 
stumii edicuntur. creatur ingenti consensu Marcellus, qui ex- 
templo magistratum occiperet. cui ineunti consulatum cum 

5 tonuisset, uocali augures uitio creatum uideri pronuntiauerunt ; 
uolgoque patres ita fama ferebant, quod tum primum duo plebei 
consules facti essent, id deis cordi non esse. in locum Mar- 
celli, ubi is se magistratu abdicauit, suffectus Q. Fabius Maxi- 
mus tertium. 

10 Mare arsit eo anno; ad Sinuessam bos eculeum peperit; 
signa Lanuuii ad Iunonis Sospitae cruore manauere, lapidibus- 
que circa id templum pluit. ob quem imbrem nouemdiale, ut 
adsolet, sacrum fuit, ceteraque prodigia cum cura expiata. 


12 


13 


14 


Consules exercitus inter sese diuiserunt. Fabio exercitus 823 


15 Teani, cui M. Iunius dictator praefuerat, euenit; Sempronio uo- 
lones, qui ibi erant, et sociorum uiginti quinque milia, M. Va- 
lerio praetori legiones, quae ex Sicilia redissent, decretae; M. 
Claudius pro consule ad eum exercitum, qui supra Suessulam 
Nolae praesideret, missus; praetores in Siciliam ac Sardiniam 

2 profecti. consules edixerunt, quotiens in senatum uocassent, 
uti senatores quibusque in senatu dicere sententiam liceret ad 
portam Capenam conuenirent. praetores, quorum iuris dictio 
erat, tribunalia ad Piscinam publicam posuerunt; eo uadimonia 
fleri iusserunt, ibique eo anno ius dictum est. 

25 Interim Carthaginem, unde Mago, frater Hannibalis, duo- 
decim milia peditum et mille quingentos equites, uiginti ele- 
phantos, mille argenti talenta in Italiam transmissurus erat cum 
praesidio sexaginta nauium longarum, nuntius adfertur in Hi- 
spania rem male gestam omnesque ferme eius prouinciae po- 

9 pulos ad Romanos defecisse. erant, qui Magonem cum classe 
ea copiisque omissa.ltalia in Hispaniam auerterent, cum Sar- 

diniae recipiendae repentina spes adfulsit: paruom ibi exercitum 
Romanum esse; ueterem praetorem inde À. Cornelium prouin- 
ciae peritum decedere, nouum expectari; ad hoc fessos iam 
animos Sardorum esse diuturnitate imperi Romani, et proximo 
iis anno acerbe atque auare imperatum, graui tributo et con- 
latione iniqua frumenti pressos; nihil deesse aliud quam auc- 
torem, ad quem deficerent. haec clandestina legatio per prin- 
cipes missa erat, maxime eam rem moliente Hampsicora, qui 
tum auctoritate atque opibus longe primus erat. his nuntis 
prope uno tempore turbati erectique Magonem cum classe sua 
copiisque in Hispaniam mittunt, in Sardiniam Hasdrubalem de- 
ligunt ducem et tantum ferme copiarum, quantum Magoni, de- 
cernunt. 

Et Romae consules transactis rebus, quae in urbe agendae 
erant, mouebant iam.sese ad bellum. Ti. Sempronius militibus 
Sinuessam diem ad conueniendum edixit, et Q. Fabius, con- 
sulto prius senatu, ut frumenta omnes ex agris ante kal. lunias 
primas in urbes munitas conueherent; qui non inuexisset, eius 
se agrum populaturum, seruos sub hasta uenditurum, uillas 
incensurum. ne praetoribus quidem, qui ad ius dicendum 
creati erant, uacatio a belli administratione data est. Valerium 
praetorem in Apuliam ire placuit ad exercitum a Terentio acci- 
piendum; cum ex Sicilia legiones uenissent, iis potissimum uti 
ad regionis eius praesidium, Terentianum exercitum Tarentum 
mitti cum aliquo legatorum; et uiginti quinque naues datae, 
quibus oram maritimam inter Brundisium ac Tarentum tutari 
posset. par nauium numerus Q. Fuluio praetori urbano decretus 
ad suburbana litora tutauda. C. Terentio proconsuli negotium 
datum, ut in Piceno agro conquisitionem militum haberet lo- 
cisque iis praesidio esset. et T. Otacilius Crassus, postquam 
aedem Mentis in Capitolio dedicauit, in Siciliam cum imperio, 
qui classi praeesset, missus. 

In hanc dimicationem duorum opulentissimorum in terris 
populorum omnes reges gentesque animos intenderant, inter 

quos Philippus, Macedonum rex, eo magis, quod propior Italiae 
ac mari tantum [Ionio discretus erat. is ubi primum fama acce- 3 
pit Hannibalem Alpis transgressum, ut bello inter Romanum 
Poenumque orto laetatus erat, ita, utrius populi mallet uictoriam 
5 esse, incertis adhuc uiribus fluctuatus animo fuerat. postquam 4 
tertia iam pugna uictoria cum Poenis erat, ad fortunam incli- 
nauit legatosque ad Hannibalem misit; qui uitantes portus 
Brundisinum Tarentinumque, quia custodiis nauium Romanarum 
tenebantur, ad Laciniae lunonis templum in terram egressi 
10 sunt. inde per Apuliam petentes Capuam media in praesidia 5 
Romana inlati sunt deductique ad Valerium Laeuinum praetorem 
cirea Luceriam castra babentem. ibi intrepide Xenophanes 6 
legationis princeps a Philippo rege se missum ait ad amicitiam 
societatemque iungendam cum populo Romano; mandata habere 
15 ad consules ac senatum populumque Romanum. praetor inter 7 
defectiones ueterum sociorum noua societate tam clari regis 
laetus admodum hostes pro hospitibus comiter accepit; dat, qui 8 
prosequantur; itinera cum cura demonstrat et quae loca quos- 
que saltus aut Romanus aut hostes teneant. Xenopbanes per 9 
20 praesidia Romana in Campaniam, inde, qua proximum fuit, in 
castra Hannibalis peruenit foedusque cum eo atque amicitiam 
jungit legibus his, ut Philippus rex quam maxima classe — 10 
ducentas autem naues uidebatur effecturus — in Italiam traiceret 
et uastaret maritimam oram, bellum pro parte sua terra marique 
25 gereret; ubi debellatum esset, Italia omnis cum ipsa urbe Roma 11 
Carthaginiensium atque Hannibalis esset, praedaque omnis Han- 
nibali cederet; perdomita Italia nauigarent in Graeciam bellum- 12 
que cum quibus regi placeret gererent; quae ciuitates continentis 
quaeque insulae ad Macedoniam uergunt, eae Philippi regnique 
9) eius essent. 
In has ferme leges inter Poenum ducem legatosque Mace- 84 
donum ictum foedus; missique cum iis ad regis ipsius firman- 2 

dam fidem legati, Gisgo et Bostar et Mago. eodem ad lunonis 
Laciniae, ubi nauis occulta in statione erat, perueniunt. inde 
profecti cum altum tenerent, conspecti a classe Romana sunt, 
quae praesidio erat Calabriae litoribus; Valeriusque Flaccus 
cercuros ad persequendam retrahendamque nauem cum misisset, 
primo fugere regii conati; deinde, ubi celeritate uinci senserunt, 
tradunt se Romanis et ad praefectum classis adducti. cum is 
quaereret, qui et unde et quo tenderent cursum, Xenophanes 
primo satis iam semel felix mendacium struere, a Philippo se ad 
Romanos missum ad M. Valerium, ad quem unum iter tutum 
fuerit, peruenisse, Campaniam superare nequisse saeptam ho- 
stium praesidiis. deinde ut Punicus cultus habitusque suspectos 


7 legatos fecit Hannibalis interrogatosque sermo prodidit, tum 

comitibus eorum seductis ac metu territis litterae quoque ab 
Hannibale ad Philippum inuentae et pacta inter regem Mace- 
donum Poenumque ducem. quibus satis cognitis optimum uisum 
est captiuos comitesque eorum Romam ad senatum aut ad consu- 
les, ubicumque essent, quam primum deportare. ad id celerri- 
mae quinque naues delectae ac L. Valerius Antias, qui praeesset, 
missus, eique mandatum, ut in omnis nauis legatos separatim 
custodiendos diuideret daretque operam, ne quod iis conloquium 
inter se neue quae communicatio consili esset. 

Per idem tempus Romae cum A. Cornelius Mammula ex 
Sardinia prouincia decedens rettulisset, qui status rerum in 
insula esset: bellum ac defectionem omnis spectare; Q. Mucium, 
qui successisset sibi, grauitate caeli aquarumque aduenientem 
exceptum, non tam in periculosum quam longum morbum inpli- 
citum, diu ad belli munia sustinenda inutilem fore, exercitumque 
ibi ut satis firmum pacatae prouinciae praesidem esse, ita parum 
aptum bello, quod motum iri uideretur, — decreuerunt patres, 
ut Q. Fuluius Flaccus quinque milia peditum, quadringentos 


9 a G, om. P e Weissenb. ed. Teubn. | 5 cercuros Salmasius cer- 
cyros P! corcyros P* | misissent P | 7 is addidi, om. P; (qui) cum 
ubit. coni. Riemann || 8 xexophanes P!, corr. P* | 15 et pacta G et 
pactae et pactis P' et pactae P? cum Paste Hiemann ex pactis C. 
Schenkl | 16 satis & datis P || 17 aut ad Curio aut P || 18 ad it P 3 
20 separatim G partim P|| 21 diuiderent P || 23 per P* par P'! || aulus P jj 
24 in insula GS insula P insulae 4ischefski | 26 sibi ubi P] 27 tam 
impericulosum P | 28 ad P* uad P' || belli munia JJeissenb. bellu- 
muni P| 29 ibi S ubi P || parum aptum H.J. Mueller coll. 10, 25,4 et 
2, 23, 15 parum P imparem Madvig parum instructum Riemann, etiam 
parum ualidum conicias | 30 motu P| 31 q. G quae P | quinque millia 5 
ue 


10 


15 


Lad 


1 


a. Cbr. 215 LIBER XXIII, 34. 35 167 


equites scriberet eamque legionem primo quoque tempore in 
Sardiniam traiciendam curaret mitteretque cum imperio quem 
ipsi uideretur, qui rem gereret, quoad Mucius conualuisset. ad 
eam rem missus est T. Manlius Torquatus, qui bis consul et 
censor fuerat subegeratque in consulatu Sardos. sub idem fere 
tempus et a Carthagine in Sardiniam classis missa duce Has- 
drubale, cui Caluo cognomen erat, foeda tempestate uexata ad 
Balearis insulas deicitur, ibique — adeo non armamenta modo 
set etiam aluei nauium quassati erant — subductae naues dum 
reficiuntur, aliquantum temporis triuerunt. 

In Italia cum post Cannensem pugnam, fractis partis alterius 86 


uiribus, alterius mollitis animis, segnius bellum esset, Campani 
per se adorti sunt rem Cumanam suae dicionis facere, primo 
sollicitantes, ut ab Romanis deficerent; ubi id parum processit, 
dolum ad capiendos eos comparant. Campanis omnibus statum 
sacrificium ad Hamas erat. eo senatum Campanum uenturum 
certiores Cumanos fecerunt petieruntque, ut et Cumanus eo 
senatus ueniret ad consultandum communiter, ut eosdem uter- 
que populus socios hostesque haberet; praesidium ibi armatum 
se habituros, ne quid ab Romano Poenoue periculi esset. Cumani, 
quamquam suspecta fraus erat, nihil abnuere, ita tegi fallax 
consilium posse rati. interim Ti. Sempronius consul Romanus 
Sinuessae, quo ad conueniendum diem edixerat, exercitu lustrato 
transgressus Volturnum flumen circa Liternum posuit castra. 
ibi quia otiosa statiua erant, crebro decurrere milites cogebat, 
ut tirones — ea maxima pars uolonum erant — adsuescerent 
signa sequi et in acie agnoscere ordines suos. inter quae 
maxima erat cura duci, itaque legatis tribunisque praeceperat, 
ne qua exprobratio cuiquam ueteris fortunae discordiam inter 
ordines sereret; uetus miles tironi, liber uoloni sese exaequari 
sineret; omnis satis honestos generososque ducerent, quibus 
arma sua signaque populus Romanus commisisset; quae for- 
tuna coegisset ita fieri, eandem cogere tueri factum. ea non 
maiore cura praecepta ab ducibus sunt quam a militibus obser- 

uata, breuique tanta concordia coaluerant omnium animi, ut 
prope in obliuionem ueniret, qua ex condicione quisque esset 
miles factus. haec agenti Graccho legati Cumani nuntiarunt, 
quae a Campanis legatio paucos ante dies uenisset et quid iis 
ipsi respondissent: triduo post eum diem festum esse; non 
senatum solum omnem ibi futurum sed castra etiam et exer- 
citum Campanum. Gracchus iussis Cumanis omnia ex agris in 
urbem conuehere et manere intra muros, ipse pridie, quam 
statum sacrificium Campanis esset, Cumas mouet castra. Hamae 
inde tria milia passuum apsunt. iam Campani eo frequentes 
ex composito conuenerant, nec procul inde in occulto Marius 
Alfius medix tuticus — is summus magistratus erat Campanis — 
cum quattuordecim milibus armatorum habebat castra, sacrificio 
adparando et inter id instruendae fraudi aliquanto intentior quam 
muniendis castris aut ulli militari operi. (triduum sacrifica- 
tum ad Hamas.] nocturnum erat sacrum, ita ut ante mediam 
noctem conpleretur. huic Gracchus insidiandum tempori ratus, 
custodibus ad portas positis, ne quis enuntiare posset coepta, et 
ab decuma diei hora coactis militibus corpora curare somnoque 
operam dare, ut primis tenebris conuenire ad signum possent, 
uigilia ferme prima tolli iussit signa, silentique profectus agmine 
cum ad Hamas media nocte peruenisset, castra Campana ut in 
peruigilio neclecta simul omnibus portis inuadit; alios somno 
stratos, alios perpetrato sacro inermis redeuntis obtruncat. 
hominum eo tumultu nocturno caesa plus duo milia cum ipso 
duce Mario Alfio, capta « et signa militaria quattuor et triginta. 

Gracchus minus centum militum iactura castris hostium 
potitus Cumas se propere recepit, ab Hannibale metuehs, qui 
super Capuam in Tifatis habebat castra. nec eum prouida futuri 
fefellit opinio: nam simul Capuam ea clades est nuntiata, ratus 
Hannibal ab re bene gesta insolenter laetum exercitum tiro- 

num magna ex parte et seruorum spoliantem uictos praedasque 
agentem ad Hamas se inuenturum, citatum agmen praeter Ca- 
puam rapit, obuiosque ex fuga Campanorum dato praesidio Ca- 
puam duci, saucios uehiculis portari iubet. ipse Hamis uacua 
ab hostibus castra nec quicquam praeter recentis uestigia caedis 
strataque passim corpora sociorum inuenit. auctores erant 
quidam, ut protinus inde Cumas duceret urbemque oppugnaret. 
id quamquam haut modice Hannibal cupiebat, ut, quia Neapolim 
non potuerat, Cumas saltem maritimam urbem haberet, tamen, 
quia praeter arma nihil secum miles raptim acto agmine extu- 
lerat, retro in castra super Tifata se recepit. inde fatigatus 
Campanorum precibus sequenti die cum omni apparatu oppu- 
gnandae urbis Cumas redit, perpopulatoque agro Cumano mille 
passus ab urbe castra locat, cum Gracchus magis uerecundia 
in tali necessitate deserendi socios inplorantis fidem suam popu- 
lique Romani substitisset quam satis fidens exercitui. nec alter 
consul Fabius, qui ad Cales castra habebat, Volturnum flumen 
traducere audebat exercitum, occupatus primo auspiciis repe- 
tendis, dein prodigiis, quae alia super alia nuntiabantur, ex- 
piantique ea haud facile litari haruspices respondebant. 

Eae causae cum Fabium tenerent, Sempronius in obsidione 
erat et iam operibus oppugnabatur. aduersus ligneam ingentem 
admotam urbi turrem aliam ex ipso muro excitauit consul Ro- 
manus, aliquanto altiorem, quia muro satis per se alto sub- 
iectis ualidis sublicis pro solo usus erat. inde primum saxis 
sudibusque et ceteris missilibus propugnatores moenia atque 
urbem tuebantur; postremo, ubi promouendo adiunctam muro 
uiderunt turrem, facibus ardentibus plurimum simul ignem con- 
iecerunt. quo incendio trepida armatorum multitudo cum de 


3) turre sese praecipitaret, eruptio ex oppido simul duabus portis 


stationes hostium fudit fugauitque in castra, ut eo die obsesso 
quam obsidenti similior esset Poenus. ad mille trecenti Cartha- 
giniensium caesi et undesexaginta uiui capti, qui circa muros 
et in stationibus solute ac neglegenter agentes, cum nihil minus 

quam eruptionem timuissent, ex inprouiso oppressi fuerant. 
Gracchus, priusquam se hostes ab repentino pauore colligerent, 
receptui signum dedit ac suos intra muros recepit. postero 
die Hannibal, elatum secunda re consulem iusto proelio ratus 
certaturum, aciem inter castra atque urbem instruxit; ceterum, 
postquam neminem moueri ab solita custodia urbis uidit nec 
committi quicquam temerariae spei, ad Tifata redit infecta re. 

Quibus diebus Cumae liberatae sunt obsidione, isdem diebus 
et in Lucanis ad Grumentum Ti. Sempronius, cui Longo cogno- 
men erat, cum Hannone Poeno prospere pugnat. supra duo 
milia hominum occidit, et ducentos octoginta milites amisit ; 
signa militaria ad quadraginta unum cepit. pulsus finibus Lu- 
canis Hanno retro in Bruttios sese recepit. et ex Hirpinis op- 
pida tria, quae a populo Romano defecerant, ui recepta per 
M. Valerium praetorem, Vercellium, Vescellium, Sicilinum, et 
auctores defectionis securi percussi. supra quinque milia capti- 
uorum sub hasta uenierunt; praeda alia militi concessa, exer- 
citusque Luceriam reductus. 

Dum haec in Lucanis atque in Hirpinis geruntur, quinque 
naues, quae Macedonum atque Poenoruin captos legatos Romam 
portabant, ab supero mari ad inferum circumuectae prope 
omnem [taliae oram, cum praeter Cumas uelis ferrentur neque, 
hostium an sociorum essent, satis sciretur, Gracchus obuiam 
ex classe sua naues misit. cum percunctando in uicem cogni- 
tum esset consulem Cumis esse, naues Cumas adpulsae cap- 
tiuique ad consulem deducti et litterae datae. consul litteris 
Philippi atque Hannibalis perlectis consignata omnia ad senatum 
itinere terrestri misit, nauibus deuehi legatos iussit. cum eodem 
fere die litterae legatique Romam uenissent, et percunctatione 
facta dicla cum scriptis congruerent, primo grauis cura patres 
incessit. cernentes, quanta uix tolerantibus Punicum bellum 
Macedonici belli moles instaret. cui tamen adeo non succu- 
buerunt, ut extemplo agitaretur, quem ad modum ultro infe- 
rendo bello auerterent ab Italia hostem.  captiuis in uincula 
condi iussis comitibusque eorum sub hasta uenditis ad naues 

uiginti quinque, quibus P. Valerius Flaccus praefectus praeerat, 
uiginti quinque parari alias decernunt. his comparatis deduc- 
tisque et additis quinque nauibus, quae aduexerant captiuos 


8 


legatos, triginta naues ab Ostia Tarentum profectae, iussusque 9 
5 P. Valerius militibus Varronianis, quibus L. Apustius legatus 


Tarenti praeerat, in naues inpositis quinquaginta quinque na- 
uium classe non tueri modo Italiae oram set explorare de Mace- 
donico bello; si congruentia litteris legatorumque indiciis Phi- 
lippi consilia essent, ut M. Valerium praetorem litteris certiorem 


10 faceret, isque L. Apustio legato exercitui praeposito Tarentum 


15 


2 


ad classem profectus primo quoque tempore in Macedoniam 
transmitteret daretque operam, ut Philippum in regno conti- 
neret. pecunia ad classem tuendam bellumque Macedonicum 
ea decreta est, quae Ap. Claudio in Siciliam missa erat, ut red- 
deretur Hieroni regi; ea per L. Antistium legatum Tarentum 
est deuecta. simul ab Hierone missa ducenta milia modium 
tritici et hordei centum. 

Dum haec Romani parant aguntque, ad Philippum captiua 89 


nauis una ex iis, quae Romam missae erant, ex cursu refugit; 


inde scitum legatos cum litteris captos. itaque ignarus rex, 2 


quae cum Hannibale legatis suis conuenissent, quaeque legati 
eius ad se adlaturi fuissent, legationem aliam cum eisdem man- 


datis mittit. legati ad Hannibalem missi Heraclitus, cui Scotino 3 


cognomen erat, et Crito Boeotus et Sositheus Magnes. hi pro- 


spere tulerunt ac rettulerunt mandata. set prius se aestas cir- 4 


cumegit, quam mouere ac moliri quicquam rex posset: tantum 
nauis una capta cum legatis momenti fecit ad dilationem im- 
minentis Romanis belli. 


Et circa Capuam, transgresso Volturnum Fabio post expiata 5 
tandem prodigia, ambo consules rem gerebant. Compulteriam 6 

et Trebulam et Austiculam urbes, quae ad Poenum defecerant, 
Fabius ui cepit; praesidiaque in iis Hannibalis Campanique per- 
multi capti. et Nolae sicut priore anno senatus Romanorum, 
plebs Hannibalis erat, consiliaque occulta de caede principum 
et proditione urbis inibantur. quibus ne incepta procederent, 
inter Capuam castraque Hannibalis, quae in Tifatis erant, tra- 
ducto exercitu Fabius super Suessulam in castris Claudianis 
consedit; inde M. Marcellum propraetorem cum iis copiis, quas 
habebat, Nolam in praesidium misit. 

Et in Sardinia res per T. Manlium praetorem administrari 
coeptae, quae omissae erant, postquam Q. Mucius praetor graui 
morbo est inplicitus. Manlius nauibus longis ad Caralis sub- 
ductis naualibusque sociis armatis, ut terra rem gereret, et a 
praetore exercitu accepto duo et uiginti milia peditum, mille 
ducentos equites confecit. cum his equitum peditumque copiis 
profectus in agrum hostium haut procul ab Hampsicorae castris 
castra posuit. Hampsicora tum forte profectus erat in Pellitos 
Sardos ad iuuentutem armandam, qua copias augeret; filius 
nomine Hostus castris praeerat. is adulescentia ferox temere 
proelio inito fusus fugatusque. ad tria milia Sardorum eo proelio 
caesa, octingenti ferme uiui capti; alius exercitus primo per 
agros siluasque fuga palatus, dein, quo ducem fugisse fama 
erat, ad urbem nomine Cornum, caput eius regionis, confugit; 
debellatumque eo proelio in Sardinia esset, ni classis Punica 
cum duce Hasdrubale, quae tempestate deiecta ad Baliaris erat, 
in tempore ad spem rebellandi aduenisset. Manlius post famam 
adpulsae Punicae classis Caralis se recepit: ea occasio Hampsi- 
corae data est Poeno se iungendi. Hasdrubal, copiis in terram 
expositis et classe remissa Carthaginem, duce Hampsicora ad 
sociorum populi Romani agrum populandum profectus Caralis 
peruenturus erat, ni Manlius obuio exercitu ab effusa eum po- 
pulatione continuisset. primo castra castris modico interuallo 
sunt obiecta; deinde per procursationes leuia certamina uario 

euentu inita; postremo descensum in aciem. signis conlatis 
iusto proelio per quattuor horas pugnatum. diu pugnam an- 10 
cipitem Poeni, Sardis facile uinci adsuetis, fecerunt; postremo et 
ipsi, cum omnia circa strage ac fuga Sardorum repleta essent, 

5 fusi; ceterum terga dantes circumducto cornu, quo pepulerat 11 
Sardos, inclusit Romanus. caedes inde magis quam pugna fuit. 
duodecim milia hostium caesa Sardorum simul Poenorumque, 12 
ferme tria milia et septingenti capti et signa militaria septem 
et uiginti. ante omnia claram et memorabilem pugnam fecit 41 

10 Hasdrubal imperator captus et Hanno et Mago nobiles Cartha- 
ginienses, Mago ex gente Barcina, propinqua cognatione Hanni- 2 
bali iunctus, Hanno auctor rebellionis Sardis bellique eius haud 
dubie concitor. nec Sardorum duces minus nobilem eam pu- 8 
gnam cladibus suis fecerunt: nam et filius Hampsicorae Hostus 

15 in acie cecidit, et Hampsicora cum paucis equitibus fugiens, ut 4 
super adflictas res necem quoque fili audiuit, nocte, ne cuius 
interuentus coepta inpediret, mortem sibi consciuit. ceteris urbs 5 
Cornus eadem, quae ante, fugae receptaculum fuit; quam Man- 
lius uictore exercitu adgressus intra dies paucos recepit. deinde 6 

?0 aliae quoque ciuitates, quae ad Hampsicoram Poenosque defe- 
cerant, opsidibus datis dediderunt sese; quibus stipendio fru- 
mentoque imperato pro cuiusque aut uiribus aut delicto Caralis 
exercitum reduxit. ibi nauibus longis deductis inpositoque, quem 7 
secum aduexerat, milite Romam nauigat Sardiniamque perdomi- 

5 tam nuntiat patribus; et stipendium quaestoribus, frumentum 
aedilibus, captiuos Q. Fuluio praetori tradit. 

Per idem tempus T. Otacilius praetor ab Lilybaeo classi 8 
in Áfricam transuectus depopulatusque agrum Carthaginiensem 
cum Sardiniam inde peteret, quo fama erat Hasdrubalem a 9 

so Balearibus nuper traiecisse, classi Africam repetenti occurrit, 
leuique certamine in alto commisso septem inde naues cum 
sociis naualibus cepit. ceteras metus haut secus quam tempe- 
stas passim disiecit. 

Per eosdem forte dies et Bomilcar cum militibus ad supple- 10 

mentum Carthagine missis elephantisque et commeatu Locros 
accessit. quem ut incautum opprimeret, Ap. Claudius per si- 
mulationem prouinciae circumeundae Messanam raptim exercitu 
ducto uento aestuque suo Locros traiecit. iam inde Bomilcar 
ad Hannonem in Bruttios profectus erat, et Locrenses portas 
Romanis clauserunt: Appius magno conatu nulla re gesta Mes- 
sanam repetit. 

Eadem aestate Marcellus ab Nola, quam praesidio obtinebat, 


crebras excursiones in agrum Hirpinum et Samnites Caudinos 


14 


fecit adeoque omnia ferro atque igni uastauit, ut antiquarum 


42 cladium Samnio memoriam renouaret. itaque extemplo legati 


te 


[ 


Q 


e | 


ad Hannibalem missi simul ex utraque gente ita Poenum ad- 
locuti sunt: "Hostes populi Romani, Hannibal, fuimus primum 
per nos ipsi, quoad nostra arma, nostrae uires nos tutari pote- 
rant. postquam his parum fidebamus, Pyrrho regi nos adiun- 
ximus; a quo relicti pacem necessariam accepimus, fuimusque 
in ea per annos prope quinquaginta ad id tempus, quo tu in 
Italiam uenisti. tua nos non magis uirtus fortunaque quam 
unica comitas ac benignitas erga ciues nostros, quos captos 
nobis remisisti, ita conciliauit tibi, ut te saluo atque incolumi 
amico non modo populum Romanum sed ne deos quidem iratos, 
si fas est dici, timeremus. at hercule non solum incolumi et 
uictore set praesente te, cum ploratum prope coniugum ac 
liberorum nostrorum exaudire et flagrantia tecta posses con- 
spicere, ita sumus aliquotiens hac aestate deuastati, ut M. Mar- 
cellus, non Hannibal uicisse ad Cannas uideatur, glorienturque 
Romani te ad unum modo ictum uigentem uelut aculeo emisso 
torpere. per annos centum cum populo Romano bellum gessi- 
mus nullo externo adiuti nec duce nec exercitu, nisi quod per 
biennium Pyrrhus nostro magis milite suas auxit uires quam 
suis uiribus nos defendit. non ego secundis rebus nostris glo- 

rabor, duos consules ac duos consulares "ib nobis 
sub iugum missos, et si qua alia aut laeta aut gloriosa nobis 
euenerunt. quae aspera aduersaque tunc acciderunt, minore 
indignatione referre possumus, quam quae hodie eueniunt. 
magni dictatores cum magistris equitum, bini consules cum 
binis consularibus exercitibus ingrediebantur finis nostros; ante 
explorato et subsidiis positis et sub signis ad populandum du- 
cebant: nunc propraetoris unius et parui ad tuendam Nolam 
praesidi praeda sumus; iam ne manipulatim quidem sed latronum 
modo percursant totis finibus nostris neglegentius, quam si in 
Romano uagarentur agro. causa autem haec est, quod neque 
tu defendis et nostra iuuentus, quae, si domi esset, tutaretur, 
omnis sub signis militat tuis. nec te nec exercitum tuum norim, 
nisi, a quo tot acies Romanas fusas stratasque esse sciam, ei 
facile esse ducam opprimere populatores nostros uagos sine 
signis palatos, quo quemque trahit quamuis uana praedae spes. 
Numidarum paucorum illi quidem praeda erunt praesidiumque 
miseris simul nobis et Nolae ademeris, si modo, quos, ut socios 
haberes, dignos duxisti, haut indignos iudicas, quos in fidem 
receptos tuearis.' 

it 

Ad ea Hannibal respondit, omnia simul facere Hirpinos 48 


Samnitesque, et indicere clades suas et petere praesidium et 
queri indefensos se neclectosque. indicandum autem primum 
fuisse, dein petendum praesidium, postremo, ni inpetraretur, 
tum denique querendum frustra opem inploratam. exercitum 
sese non in agrum Hirpinum Samnitemue, ne et ipse oneri 
esset, set in proxima loca sociorum populi Romani adducturum. 
tis populandis et militem suum repleturum se et metu procul 


2 


8 


ab iis summoturum hostis. quod ad bellum Romanum attineret, 4 


si Trasumenni quam Trebiae, si Cannarum quam Trasumenni 
pugna nobilior esset, Cannarum quoque se memoriam obscuram 
maiore et clariore uictoria facturum. 

Cum hoc responso muneribusque amplis legatos dimisit; 
ipse praesidio modico relicto in Tifatis profectus cetero exercitu 
ire Nolam pergit; eodem Hanno ex Bruttiis cum supplemento 
Carthagine aduecto atque elephantis uenit. castris haut procul 
positis longe alia omnia inquirenti conperla sunt, quam quae 
a legatis sociorum audierat. nihil enim Marcellus ita egerat, ut 
aut fortunae aut temere hosti commissum dici posset: explorato 
cum firmisque praesidiis, tuto receptu praedatum ierat, omnia- 
que uelut aduersus praesentem Hannibalem cauta prouisaque 
fuerant. tum, ubi sensit hostem aduentare, copias intra moenia 
tenuit; per muros inambulare senatores Nolanos iussit et omnia 
circa explorare, quae aput hostes fierent. ex his Hanno cum 
ad murum successisset, Herennium Bassum et Herium Pettium 
ad conloquium euocatos permissuque Marcelli egressos per in- 
terpretem adloquitur. Hannibalis uirtutem fortunamque extollit, 
populi Romani obterit senescentem cum uiribus maiestatem. 
quae si paria essent, ut quondam fuissent, tamen expertis, quam 
graue Romanum imperium sociis, quanta indulgentia Hannibalis 
etiam in captiuos omnis [talici nominis fuisset, Punicam Ro- 
manae societatem atque amicitiam praeoptandam esse. si ambo 
consules cum suis exercitibus ad Nolam essent, tamen non 
magis pares Hannibali futuros, quam ad Cannas fuissent, nedum 
praetor unus cum paucis et nouis militibus Nolam tutari possit. 
ipsorum quam Hannibalis magis interesse, capta an tradita Nola 
poteretur; potiturum enim, ut Capua Nuceriaque potitus esset; 
sed quid inter Capuae ac Nuceriae fortunam interesset, ipsos 
prope in medio sitos Nolanos scire. nolle ominari, quae captae 
urbi casura forent, et potius spondere, si Marcellum cum prae- 
sidio ac Nolam tradidissent, neminem alium quam ipsos legem, 

qua in societatem amicitiamque Hannibalis uenirent, dicturum. 
ad ea Herennius Bassus respondit multos annos iam inter Ro- 44 
manum Nolanumque populum amicitiam esse, cuius neutros ad 
eam diem paenitere, et sibi, si cum fortuna mutanda fides 
5 fuerit, sero lam esse mutare. an dedituris se Hannibali fuisse 2 
accersendum Romanorum praesidium ? cum iis, qui ad sese tuen- 
dos uenissent, omnia sibi et esse consociata et ad ultimum fore. 
Hoc conloquium abstulit spem Hannibali per proditionem 3 
recipiendae Nolae; itaque corona oppidum circumdedit, ut simul 
10 ab omni parte moenia adgrederetur. quem ut successisse muris 4 
Marcellus uidit, instructa intra portam acie cum magno tumultu 
erupit. aliquot primo impetu perculsi caesique sunt; dein con- 
cursu ad pugnantis facto aequatisque uiribus atrox esse coepit 
pugna, memorabilisque inter paucas fuisset, ni ingentibus pro- 
15 cellis effusus imber diremisset pugnantis. eo die commisso mo- 5 
dico certamine atque inritatis animis in urbem Romani, Poeni 
in castra receperunt sese: nam Poenorum prima eruptione 
perculsi ceciderunt haut plus quam triginta, Romani quinqua- 
ginta. imber continens per noctem totam usque ad horam 6 
% tertiam diei insequentis tenuit; itaque quamquam utraque pars 
auidi certaminis erant, eo die tenuerunt sese tamen munimentis. 
tertio die Hannibal partem copiarum praedatum in agrum No- 
lanum misit. quod ubi animaduertit Marcellus, extemplo in 7 
aciem copias eduxit; neque Hannibal detractauit. mille fere 
25 passuum inter urbem erant castraque: eo spatio — et sunt 
omnia campi circa Nolam — concurrerunt. clamor ex parte 8 
utraque sublatus proximos ex cohortibus iis, quae in agros prae- 
datum exierant, ad proelium iam commissum reuocauit. et 9 
Nolani aciem Romanam auxerunt, quos conlaudatos Marcellus 
9 in subsidiis stare et saucios ex acie elferre iussit, pugna abs- 
tinere, ni ab se signum accepissent. proelium erat anceps: 45 

summa ui et duces hortabantur et milites pugnabant. Mar- 
cellus uictis ante diem tertium, fugatis ante paucos dies a Cu- 
mis, pulsis priore anno ab Nola ab eodem se duce, milite alio, 
2 instare iubet. non omnis esse in acie; praedantis uagari in 
agris; et qui pugnent, marcere Campana luxuria, uino et scortis 
8 omnibusque lustris per totam hiemem confectos. abisse illam 
uim uigoremque, dilapsa esse robora corporum animorumque, 
quibus Pyrenaei Alpiumque superata sint iuga. reliquias illorum 
4 uirorum uix arma membraque sustinentis pugnare. Capuam 
Hannibali Cannas fuisse. ibi uirtutem bellicam, ibi militarem 
disciplinam, ibi praeteriti temporis famam, ibi spem futuri ex- 
5 tinctam. cum haec exprobrando hosti Marcellus suorum militum 
animos erigeret, Hannibal multo grauioribus probris increpabat: 
6 arma signaque eadem se noscere, quae ad Trebiam Trasumen- 
numque, postremo ad Cannas uiderit habueritque; militem alium 
rofecto se in hiberna Capuam duxisse, alium inde eduxisse. 
7 legatumne Romanum et legionis unius atque alae magno cer- 
tamiue uix toleratis pugnam, quos binae acies consulares num- 
8 quam sustinuerunt? Marcellus tirone milite ac Nolanis subsidiis 
inultus nos iam iterum lacessit? ubi ille miles meus est, qui 
derepto ex equo C. Flaminio consuli caput abstulit? ubi, qui 
9 L. Paulum ad Cannas occidit? ferrum nunc hebet? an dextrae 
torpent? an quid prodigi est aliud? qui pauci plures uincere 
soliti estis, nunc paucis plures uix restatis? Romam uos ex- 
10 pugnaturos, si quis duceret, fortes lingua iactabatis; en in mi- 
nore re experiri uim uirtutemque uolo: expugnate Nolam, 
campestrem urbem, non flumine, non mari saeptam. hinc uos 
ex tam opulenta urbe praeda spoliisque onustos uel ducam, quo 
uoletis, uel sequar.' 
46 Nec bene nec male dicta profuerunt ad confirmandos ani- 
2 mos. cum omni parte pellerentur, Romanisque crescerent animi 
non duce solum adhortante, sed Nolanis etiam per clamorem 

fauoris indicem accendentibus ardorem pugnae, terga Poeni 
dederunt atque in castra conpulsi sunt. quae oppugnare cu- 
pientis milites Romanos Marcellus Nolam reduxit cum magno 
gaudio et gratulatione etiam plebis, quae ante inclinatior ad 
Poenos fuerat. hostium plus quinque milia caesa eo die, uiui 
capti sescenti et signa militaria undeuiginti et duo elephanti, 
quattuor in acie occisis; Romanorum minus mille interfecti. 
posterum diem indutiis tacitis sepeliendo utrimque caesos in 
acie consumpserunt. spolia bostium Marcellus Vulcano uotum 
cremauit. tertio post die — ob iram credo aliquam aut spem 
liberalioris militiae — ducenti septuaginta duo equites, mixti 
Numidae et Hispani, ad Marcellum transfugerunt. eorum forti 
fidelique opera in eo bello usi sunt saepe Romani. ager Hi- 
spanis in Hispania et Numidis in Africa post bellum uirtutis 
causa datus est. 

Hannibal, ab Nola remisso in Bruttios Hannone cum qui- 
bus uenerat copiis, ipse Apuliae hiberna petit circaque Arpos 
consedit. Q. Fabius ut profectum in Apuliam Hannibalem au- 
diuit, frumento ab Nola Neapolique in ea castra conuecto, quae 
super Suessulam erant, munimentisque firmatis et praesidio, 
quod per hiberna ad tenendum locum satis esset, relicto ipse 
Capuam propius mouit castra agrumque Campanum ferro igni- 
que est depopulatus, donec coacti sunt Campani, nihil admodum 
uiribus suis fidentes, egredi portis et castra ante urbem in 
aperto communire. sex milia armatorum habebant, peditem 
inbellem, equitatu plus poterant; itaque equestribus proeliis 
lacessebant hostem. inter multos nobiles equites Campanos 
Cerrinus Vibellius erat, cognomine Taurea. ciuis indidem erat, 
longe omnium Campanorum fortissimus eques, adeo ut, cum 
aput Romanos militaret, unus eum Romanus Claudius Asellus 

gloria equestri aequaret. is tunc Taurea, cum diu perlustrans 
oculis obequitasset hostium turmis, tandem silentio facto, ubi 
esset Claudius Asellus, quaesiuit et, quoniam uerbis secum de 
uirtute ambigere solitus esset, cur non ferro decerneret daret- 


47 que opima spolia uictus aut uictor caperet. haec ubi Asello 

sunt nuntiata in castra, id modo moratus, ut consulem percunc- 
taretur, licereine extra ordinem in prouocantem hostem pu- 
gnare, permissu eius arma extemplo cepit prouectusque ante 
stationes equo Tauream nomine compellauit congredique, ubi 
uellet, iussit. iam Romani ad spectaculum pugnae eius frequen- 
tes exierant, et Campani non uallum modo castrorum sed moe- 
nia etiam urbis prospectantes repleuerant. cum iam ante fero- 
cibus dictis rem nobilitassent, infestis hastis concitarunt equos; 
dein libero spatio inter se ludificantes sine uulnere pugnam 
extrahebant. tum Romanus Campano “Equorum’ inquit "hoc, 
non equitum erit certamen, nisi e campo in cauam hanc uiam 
demittimus equos; ibi nullo ad euagandum spatio comminus 
conserentur manus. dicto prope citius equom in uiam Claudius 
deiecit; Taurea uerbis ferocior quam re 'Minime sis' inquit 
"cantherium in fossam; quae uox in rusticum inde prouerbium 
prodita est. Claudius, cum caua longe perequitasset uia, nullo 
obuio hoste in campum rursus euectus increpans ignauiam 
hostis cum magno gaudio et gratulatione uictor in castra redit. 
huic pugnae equestri rem — quam uera sit, communis existi- 
matio est — mirabilem certe adiciunt quidam annales: cum 
refugientem ad urbem Tauream Claudius sequeretur, patenti 
hostium porta inuectum per alteram stupentibus miraculo hosti- 
bus intactum euasisse. 

castra, ut sementem Campani facerent, nec ante uiolauit agrum 
Campanum, quam iam altae in segetibus herbae pabulum prae- 
bere poterant. id conuexit in Claudiana castra super Suessulam 
5 ibique hiberna aedificauit. M. Claudio proconsuli imperauit, ut 
retento Nolae necessario ad tuendam urbem praesidio ceteros 
milites dimitteret Romam, ne oneri sociis et sumptui rei pu- 
blicae essent. et Ti. Gracchus, a Cumis Luceriam in Apuliam 
legiones cum duxisset, M. Valerium inde praetorem Brundisium 
10 cum eo quem Luceriae habuerat exercitum misit tuerique oram 
agri Sallentini et prouidere, quod ad Philippum bellumque 
Macedonicum attineret, iussit. 
Exitu aestatis eius, qua haec gesta perscripsimus, litterae 
a P. et Cn. Scipionibus uenerunt, quantas quamque prosperas 
15 in Hispania res gessissent; sed pecuniam in stipendium uesti- 
mentaque et frumentum exercitui et sociis naualibus omnia 
deesse. quod ad stipendium attineat, si aerarium inops sit, 
se aliquam rationem inituros, quo modo ab Hispanis sumant; 
cetera utique ab Roma mittenda esse, nec aliter aut exercitum 
39 aut prouinciam teneri posse. litteris recitatis nemo omnium erat, 
quin et uera scribi et postulari aequa fateretur; sed occurrebat 
animis, quantos exercitus terrestris naualisque tuerentur, quan- 
taque noua classis mox paranda esset, si bellum Macedonicum 
moueretur: Siciliam ac Sardiniam, quae ante bellum uectigales 
25 fuissent, uix praesides prouinciarum exercitus alere; tributo 
sumptus suppeditari; ceterum ipsum tributum conferentium nu- 
merum tantis exercituum stragibus et ad Trasumennum lacum et 
ad Cannas inminutum ; qui superessent pauci, si multiplici graua- 
rentur stipendio, alia perituros peste. itaque nisi fide staret res 
30 publica, opibus non staturam. prodeundum in contionem Fuluio 
praetori esse, indicandas populo publicas necessitates cohortan- 

dosque, qui redempturis auxissent patrimonia, ut rei publicae, ex 
qua creuissent, tempus commodarent conducerentque ea lege 
praebenda, quae ad exercitum Hispaniensem opus essent, ut, 
cum pecunia in aerario esset, iis primis solueretur. haec praetor 
in contione edixit, quoque die uestimenta ac frumentum Hispa- 
niensi exercitui praebenda, quaeque alia opus essent naualibus 

societates aderant hominum undeuiginti, quorum duo postulata 
fuere: unum, ut militia uacarent, dum in eo publico essent, alte- 
rum, ut, quae in naues inposuissent, ab hostium tempestatisque 
ui publico periculo essent. utroque impetrato conduxerunt, pri- 
uataque pecunia res publica administrata est. ii mores eaque 
caritas patriae per omnes ordines uelut tenore uno pertinebat. 
quem ad modum conducta omnia magno animo sunt, sic summa 
fide praebita, nec quicquam parcius militibus datum, quam si 
ex opulento aerario, ut quondam, alerentur. 

Cum hi commeatus uenerunt, lliturgi oppidum ab Hasdru- 
bale ac Magone et Hannibale Bomilcaris filio ob defectionem 
ad Romanos oppugnabatur. inter haec trina castra hostium 
Scipiones cum in urbem sociorum magno certamine ac strage 
obsistentium peruenissent, frumentum, cuius inopia erat, ad- 
uexerunt, cohortatique oppidanos, ut eodem animo moenia 
tutarentur, quo pro se pugnantem Romanum exercitum uidis- 
sent, ad castra maxima oppugnanda, quibus Hasdrubal praeerat, 
ducunt. eodem et duo duces et duo exercitus Carthaginien- 
sium, ibi rem summam agi cernentes, conuenerunt. itaque 
eruptione e castris pugnatum est. sexaginta hostium milia eo 
die in pugna fuerunt, sedecim circa ab Romanis. tamen adeo 
haut dubia uictoria fuit, ut plures numero, quam ipsi erant, 
Romani hostium occiderint, ceperint amplius tria milia bomi- 
num, paulo minus mille equorum, undesexaginta militaria signa, 

septem elephantos, quinque in proelio occisis, trinisque eo 
die castris potiti sint. lliturgi obsidione liberato ad Intibili op- 
pugnandum Punici' exercitus traducti suppletis copiis ex pro- 
uincia, ut quae maxime omnium belli auida, modo praeda aut 
merces esset, et tum iuuentute abundante. iterum signis con- 
latis eadem fortuna utriusque partis pugnatum. supra tredecim 
milia hostium caesa, supra duo capta cum signis duobus et 
quadraginta et nouem elephantis. tum uero omnes prope Hi- 
spaniae populi ad Romanos defecerunt, multoque maiores ea 
aestate in Hispania quam in [talia res gestae. 

Vt ex Campania in Bruttios reditum est, Hanno adiutoribus 
et ducibus Bruttiis Graecas urbes temptauit eo facilius in so- 
cietate manentes Romana, quod Bruttios, quos et oderant et 
metuebant, Carthaginiensium partis factos cernebant. Regium 
primum temptatum est, diesque aliquot ibi nequiquam absumpti. 
interim Locrenses frumentum lignaque et cetera necessaria 
usibus ex agris in urbem rapere, etiam ne quid relictum prae- 
dae hostibus esset, et in dies maior omnibus portis multitudo 
effundi; postremo ii modo relicti in urbe erant, qui reficere 
muros ac portas telaque in propugnacula congerere cogebantur. 
in permixtam omoium aetatium ordinumque multitudinem et 
uagantem in agris magna ex parte inermem Hamilcar Poenus 
equites emisit, qui, uiolare quemquam uetiti, tantum ut ab urbe 
excluderent fuga dissipatos, turmas obiecere. dux ipse loco 
superiore capto, unde agros urbemque posset conspicere, Brut- 
tiorum cohortem adire muros atque euocare principes Locren- 
sium ad conloquium iussit et pollicentes amicitiam Hannibalis 
adhortari ad urbem tradendam. Bruttiis in conloquio nullius 
rei primo fides est; deinde, ut Poenus apparuit in collibus, et 
refugientes pauci aliam omnem multitudinem in potestate ho- 
stium esse adferebant, tum metu uicti consulturos se populum 
responderunt; aduocataque extemplo contione cum et leuissi- 
mus quisque nouas res nouamque societatem mallent, et, quorum 
propinqui extra urbem interclusi ab hostibus erant, uelut 

obsidibus datis pigneratos haberent animos, pauci magis taciti 
probarent constantem fidem, quam propalam tueri auderent, 
haud. dubio in speciem consensu fit ad Poenos deditio. L. Atilio, 
praefecto praesidi, quique cum eo milites Romani erant, clam 
in portum deductis atque impositis in nauis, ut Regium de- 
ueherentur, Hamilcarem Poenosque ea condicione, ut foedus 
extemplo aequis legibus fleret, in urbem acceperunt. cuius 
rei prope non seruata fides deditis est, cum Poenus dolo di- 
missum Romanum incusaret, Locrenses profugisse ipsum cau- 
sarentur. insecuti etiam equites sunt, si quo casu in freto 
aestus morari aut deferre naues in terram posset. et eos qui- 
dem, quos sequebantur, non sunt adepti; alias a Messana trai- 
cientis freto Regium naues conspexerunt. milites erant Romani 
a Claudio praetore missi ad optinendam urbem praesidio. ita- 
que Regio extemplo abscessum est. Locrensibus iussu Hanni- 
balis data pax, ut liberi suis legibus uiuerent, urbs pateret 
Poenis, portus in potestate Locrensium esset, societas eo iure 
staret, ut Poenus Locrensem Locrensisque Poenum pace ac 
bello iuuaret. 

Sic a freto Poeni reducti frementibus Bruttiis, quod Regium 
ac Locros, quas urbes direpturos se destinauerant, intactas re- 
liquissent. itaque per se ipsi conscriptis armatisque iuuentutis 
suae quindecim milibus ad Crotonem oppugnandum pergunt 
ire, Graecam et ipsam urbem et maritimam, plurimum acces- 
surum opibus, si in ora maris urbem ac portum moenibus 
ualidam tenuissent, credentes. ea cura angebat, quod neque 
non accersere ad auxilium Poenos satis audebant, ne quid non 
pro sociis egisse uiderentur, et, si Poenus rursus magis arbiter 
pacis quam adiutor belli fuisset, ne in libertatem Crotonis, sicut 
ante Locrorum, frustra pugnaretur. itaque optimum uisum est 
ad Hannibalem mitti legatos cauerique ab eo, ut receptus Croto 
Bruttiorum esset. Hannibal cum praesentium eam consultatio- 
nem esse respondisset et ad Hannonem eos reiecisset, ab Han- 
none nihil certi ablatum. nec enim diripi uolebat nobilem atque 


1 obsidib. P? obsidie P! | 2 propalam Walch prolatam P pro- 
batam G | 4 clam P* elam P! | 10 fraeto P|| 12 (at) alias Friedersdorff 
app. ad 27, 2, 3 | am messana P, fort. nat, ez ab m. || 16 liberis P | 
urs pateret P! urbs pariter et P? | 17 potestate P | locrensesque P || 
21 reliquissent P? seliquissent P! | 22 armatisquae P || 24 grega P | 
plarimu P| 25 si|nora Pf 26 tenuisset P || 28 egissent P| 32 consola- 
tionem P433 et 5, om. P| relecisset & daeiecisset P|| ab hannone P| 
34 nec enim S nec eo P, nec Riemann; fort. neque || uolebant P 


10 


11 


2 


186 LIBER XXIIII, 2. 3 a. u. c. 539 


opulentam urbem et sperabat, cum Bruttius oppugnaret, Poenos 
nec probare nec iuuare eam oppugnationem appareret, eo ma- 
turius ad se defecturos. 

Crotone nec consilium unum inter populares nec uoluntas 


erat: unus uelut morbus inuaserat omnes Italiae ciuitates, ut 5 


plebes ab optimatibus dissentirent, senatus Romanis faueret, 
plebs ad Poenos rem traheret. eam dissensionem in urbe per- 
fuga nuntiat Bruttiis: Aristomachum esse principem plebis tra- 
dendaeque auctorem urbis, et in uasta urbe lateque moenibus 
disiectis raras stationes custodiasque senatorum esse; quacum- 
que custodiant plebis homines, ea patere aditum.  auclore ac 
duce perfuga Bruttii corona cinxerunt urbem, acceptique ab 
plebe primo impetu omnem praeter arcem cepere. arcem op- 
timates tenebant praeparato iam ante ad talem casum perfugio, 
eodem Aristomachus perfugit, tamquam Poenis, non Bruttiis 
auctor urbis tradendae fuisset. 

Vrbs Croto murum in circuitu patentem duodecim milia 
passuum habuit ante Pyrrhi in ltaliam aduentum; post uasti- 
tatem eo bello factam uix pars dimidia habitabatur: flumen, 
quod medio oppido fluxerat, extra frequentia tectis loca praeter- 
fluebat, et arx procul eis, quae habitabantur [sex milia], aberat. 
in urbe nobili templum ipsa urbe erat nobilius Laciniae lunonis, 
sanctum omnibus’ circa populis. lucus ibi frequenti silua et 

proceris abietis arboribus saeptus laeta in medio pascua habuit, 
ubi omnis generis sacrum deae pecus pascebatur sine ullo pa- 
store; separatimque greges sui cuiusque generis nocte remeabant 5 
ad stabula, numquam insidiis ferarum, non fraude uiolati ho- 
$ minum. magni igitur fructus ex eo pecore capti, columnaque 6 
inde aurea solida facta et sacrata est; inclutumque templum 
diuitiis etiam, non tantum sanctitate fuit. . ac miracula aliqua 7 
adfüingunt, ut plerumque tam insignibus locis. fama est aram 
esse in uestibulo templi, cuius cinerem nullus umquam moueat 
10 uentus. set arx Crotonis, una parte imminens mari, altera uer- 8 
gente in agrum, situ tantum naturali quondam munita, postea 
et muro cincta est, qua per auersas rupes ab Dionysio Siciliae 
tyranno per dolum fuerat capta. ea tum arce satis, ut uide- 9 
batur, tuta Crotoniatum optimates tenebant se, circumsedente 
B cum Bruttiis eos etiam plebe sua. postremo Bruttii, cum suis 10 
uiribus inexpugnabilem uiderent arcem, coacti necessitate Han- 
nonis auxilium inplorant. is condicionibus ad deditionem com- 1t 
pellere Crotoniatas conatus, ut coloniam Bruttiorum eo deduci 
antiquamque frequentiam recipere uastam ac desertam bellis 
3 urbem paterentur, omnium neminem praeter Áristomachum mo- 
ut. morituros se adfirmabant citius, quam inmixti Bruttiis in 12 
alienos ritus, mores legesque ac mox linguam etiam uerterentur. 
Áristomachus unus, quando nec suadendo ad deditionem satis 13 
ualebat nec, sicut urbem prodiderat, locum prodendae arcis in- 
5 veniebat, transfugit ad Hannonem. Locrenses breui post legati, 14 
cum permissu Hannonis arcem intrassent, persuadent, ut tra- 
duci se [in] Locros paterentur nec ultima experiri uellent; 
lam, hoc ut sibi liceret, impetrauerant et ab Hannibale missis 15 
ad id ipsum legatis. ita Crotone excessum est, deductique Cro- 

toniatae ad mare naues conscendunt; Locros omnis multitudo 
abeunt. 
16 In Apulia ne hiems quidem quieta inter Romanos atque 
Hannibalem erat. Luceriae Sempronius consul, Hannibal haut 
17 procul Árpis hibernabat. inter eos leuia proelia ex occasione 
aut opportunitate huius aut illius partis oriebantur, meliorque 
eis Romanus et in dies cautior tutiorque ab insidiis flebat. 
4 In Sicilia Romanis omnia mutauerat mors Hieronis regnum- 
que ad Hieronymum nepotem eius translatum, puerum uixdum 
2 libertatem, nedum dominationem modice laturum. eam aetatem, 
id ingenium tutores atque amici ad praecipitandum in omnia 
uitia acceperunt. quae ita futura cernens Hiero ultima senecta 
uoluisse dicitur liberas Syracusas relinquere, ne sub dominatu 
puerili per ludibrium bonis artibus partum firmatumque inter- 
S iret regnum. huic consilio eius summa ope obstitere filiae, 
nomen regium penes puerum futurum ratae, regimen rerum 
omnium penes se uirosque suos Ádranodorum et Zoippum, 
4 qui Syracusanorum primi relinquebantur. non facile erat nona- 
gensimum iam agenti annum, circumsesso dies noctesque mu- 
liebribus blanditiis, liberare animum et conuertere ad publicam 
5 a priuata curam. itaque tutores modo quindecim puero relinquit, 
quos precatus est moriens, ut fidem erga populum Romanum 
quinquaginta annos ab se cultam inuiolatam seruarent iuuenem- 
que suis potissimum uestigiis insistere uellent et disciplinae, 
6 in qua eductus esset. haec mandata. cum exspirasset, tutores 
testamento prolato pueroque in contionem producto — erat 
7 autem quindecim tum ferme annorum —, paucis, qui per con- 
tionem ad excitandos clamores dispositi erant, adprobantibus 
testamentum, ceteris uelut patre amisso in orba ciuitate omnia 

timentibus « « funus fit regium, magis amore ciuium et caritate 
quam cura suorum celebre. breui deinde ceteros tutores sum- 
mouet Ádranodorus, iuuenem iam esse dictitans Hieronymum 
ac regni potentem; deponendoque tutelam ipse, quae cum plu- 
ribus communis erat, in se unum omnium uires conuertit. 
Vix quidem uel bono moderatoque regi facilis erat fauor 
aput Syracusanos succedenti tantae caritati Hieronis; uerum 
enim uero Hieronymus, uelut suis uitiis desiderabilem efficere 
uellet auum, primo statim conspectu omnia quam disparia essent 
ostendit. nam qui per tot annos Hieronem filiumque eius Ge- 
jonem nec uestis habitu nec alio ullo insigni differentes a ceteris 
ciuibus uidissent, ei conspexere purpuram ac diadema ac sa- 
tellites armatos quadrigisque etiam alborum equorum interdum 
ex regia procedentem more Dionysi tyrauni. hunc tam super- 
bum apparatum habitumque conuenientes sequebantur contemp- 
tus omnium hominum, superbae aures, contumeliosa dicta, rari 
aditus non alienis modo set tutoribus etiam, libidines nouae, 
inbumana crudelitas. itaque tantus omuis terror inuaserat, ut 
quidam ex tutoribus aut morte uoluntaria aut fuga praeuerterent 
metum suppliciorum. tres ex iis, quibus solis aditus in domum 
familiarior erat, Adranodorus et Zoippus, generi Hieronis, et 
Thraso quidam, de aliis quidem rebus haut magnopere audie- 
bantur; tendendo autem duo ad Carthaginienses, Thraso ad 
societatem Romanam, certamine ac studiis interdum in se con- 
uertebant animum adulescentis, cum coniuratio in tyranni caput 
facta indicatur per Callonem quendam, aequalem Hieronymi et 
iam inde a puero in omnia familiaria iura adsumptum. index 
unum ex coniuratis Theodotum, a quo ipse appellatus erat, 
nominare potuit. qui conprensus extemplo traditusque Adrano- 
doro torquendus de se ipse haut cuuctanter fassus conscios 
celabat; postremo, cum omnibus intolerandis patientiae huma- 

12 nae cruciatibus laceraretur, uictum malis se simulans auertit 
ab consciis in insontes indicium, Thrasonem esse auctorem 
consili mentitus, nec nisi tam potenti duce confisos rem tantam 

13 ausuros * « ab latere tyranni, quorum capita uilissima fingenti 
inter dolores gemitusque occurrere. maxime animo tyranni 
credibile indicium Thraso nominatus fecit; itaque extemplo tra- 
ditur ad supplicium, adiectique poenae ceteri iuxta insontes. 

14 consciorum nemo, cum diu socius consili torqueretur, aut latuit 
aut fugit: tantum illis in uirtute ac fide Theodoti fiduciae fuit, 
tantumque ipsi Theodoto uirium ad arcana occultanda. 

6 Ita, quod unum uinculum cum Romanis societatis erat, 
Thrasone sublato e medio, extemplo haud dubie ad defectionem 

2 res spectabat, legatique ad Hannibalem missi, ac remissi ab eo 
cum Hannibale, nobili adulescente, Hippocrates et Epicydes, 
nati Carthagine, sed oriundi ab Syracusis exule auo, Poeni ipsi 

8 materno genere. per hos iuncta societas Hannibali ac Syracu- 
sano tyranno, nec inuito Hannibale aput tyrannum manserunt. 

4 Appius Claudius praetor, cuius Sicilia prouincia erat, ubi ea 
accepit, extemplo legatos ad Hieronymum misit. qui cum sese 
ad renouandam societatem, quae cum auo fuisset, uenisse di- 
cerent, per ludibrium auditi dimissique sunt ab quaerente per 

5 jocum Hieronymo, quae fortuna eis pugnae ad Cannas fuisset: 
uix credibilia enim legatos Hannibalis narrare; uelle, quid ueri 
Sit, scire, ut ex eo, utram spem sequatur, consilium capiat. 

6 Romani, cum serio legationes audire coepisset, redituros se ad 
eum dicentes esse, monito magis eo quam rogato, ne fidem 

" temere mutaret, proficiscuntur. Hieronymus legatos Carthagi- 
nem misit ad foedus ex societate cum Hannibale pacta facien- 
dum. conuenit, ut, cum Romanos Sicilia expulissent — id autem 
breui fore, si naues atque exercitum misissent —, Himera amnis, 
qui ferme diuidit insulam, finis regni Syracusani ac Punici im- 

perii esset. aliam deinde inflatus adsentationibus eorum, qui 
eum non Hieronis tantum set Pyrrhi etiam regis, materni aui, 
iubebant meminisse, legationem misit, qua aecum censebat Si- 
cilia sibi omni cedi, Italiae imperium proprium quaeri Cartha- 
giniensi populo. banc leuitatem ac iactationem animi neque 
mirabantur in iuuene furioso neque arguebant, dummodo auer- 
terent eum ab Romanis. 

Set omnia in eo praecipitia ad exitium fuerunt. nam cum 
praemissis Hippocrate atque Epicyde cum binis milibus armato- 
t0 rum ad temptandas urbes, quae praesidiis tenebantur Romanis, 

et ipse in Leontinos cum cetero omni exercitu — erant autem 
ad quindecim milia peditum equitumque — profectus esset, 
liberas aedis coniurati — et omnes forte militabant — immi- 
nentes uiae angustae, qua descendere ad forum rex solebat, 
5 sumpserunt. ibi cum instructi armatique ceteri transitum ex- 
pectantes starent, uni ex eis — Dinomeni fuit nomen —, quia 
custos corporis erat, partes datae sunt, ut, cum adpropinquaret 
januae rex, per causam aliquam in angustiis sustineret ab tergo 
agmen. ita, ut conuenerat, factum est. tamquam laxaret ela- 
2) tum pedem ab stricto nodo, moratus turbam Dinomenes tan- 
tum interualli fecit, ut, cum in praetereuntem sine armatis 
regem impetus fleret, confoderetur aliquot prius uulneribus, 
quam succurri posset. clamore et tumultu audito in Dinome- 
nem iam haut dubie obstantem tela coiciuntur, inter quae tamen 
% duobus acceptis uulneribus euasit. fuga satellitum, ut iacentem 
uidere regem, facta est. interfectores pars in forum ad multi- 
tudinem laetam libertate, pars Syracusas pergunt ad praeoccu- 
panda Adranodori regiorumque aliorum consilia. incerto rerum 
statu Ap. Claudius bellum oriens ex propinquo cum cerneret, 
3 senatum litteris certiorem fecit Siciliam Carthaginiensi populo 
et Hannibali conciliari, ipse aduersus Syracusana consilia ad 
prouinciae regnique fines omnia conuertit praesidia. 

Exitu anni eius Q. Fabius ex auctoritate senatus Puteolos, 
per bellum coeptum frequentari emporium, communiit praesi- 
diumque inposuit. inde Romam comitiorum causa ueniens 
in eum quem primum diem comitialem habuit comitia edixit 
atque ex itinere praeter urbem in campum descendit. eo die 
cum sors praerogatiuae Ániensi iuniorum exisset, eaque T. Ota- 
cilium M. Aemilium Regillum consules diceret, tum Q. Fabius 
silentio facto tali oratione est usus. ‘Si aut pacem in Italia 
aut id bellum eumque hostem haberemus, in quo neclegentiae 
laxior locus esset, qui uestris studiis, quae in campum ad man- 
dandos, quibus uelitis, honores adfertis, moram ullam offerret, 
is mihi parum meminisse uideretur uestrae libertatis; sed cum 
in hoc bello, in hoc hoste numquam ab ullo duce sine ingenti 
nostra clade erratum sit, eadem uos cura, qua in aciem armati 
descenditis, inire suffragium ad creandos consules decet et sibi 
quemque dicere "Hannibali imperatori parem consulem no- 
mino". hoc anno ad Capuam Vibellio Taureae, Campano summo 
equiti, prouocanti summus Romanus eques Asellus Claudius est 
oppositus. aduersus Gallum quondam prouocantem in ponte 
Anienis T. Maulium fidentem et animo et uiribus misere maiores 
nostri. eandem causam haut multis annis post fuisse non nega- 
uerim, cur M. Valerio non diffideretur aduersus similiter prouo- 
cantem arma capienti Gallum ad certamen. quem ad modum 
pedites equitesque optamus ut ualidiores, si minus, ut pares 
certe hosti habeamus, ila duci hostium parem imperatorem 


1 quaeramus. cum, qui est summus in ciuitate dux, eum lege- 


rimus, tamen repente lectus, in annum creatus aduersus ueterem 
ac perpetuum imperatorem comparabitur, nullis neque temporis 

nec iuris inclusum angustiis, quo minus ita omnia gerat admini- 
stretque, ut tempora postulabunt belli; nobis autem in apparatu 
ipso ac tantum incohantibus res annus circumagitur. quoniam, 
quales uiros creare uos consules deceat, satis est dictum, restat, 
ut pauca de eis, in quos praerogatiuae fauor inclinauit, dicam. 
M. Aemilius Regillus flamen est Quirinalis, quem neque mittere 
a sacris neque retinere possumus, ut non deum aut belli dese- 
ramus curam. T. Otacilius sororis meae filiam uxorem atque 
ex ea liberos habet; ceterum non ea uestra in me maioresque 
meos merita sunt, ut non potiorem priuatis necessitudinibus 
rem publicam habeam. quilibet nautarum uectorumque tran- 
quillo mari gubernare potest; ubi saeua orta tempestas est ac 
turbato mari rapitur uento nauis, tum uiro et gubernatore opus 
est. non tranquillo nauigamus, sed iam aliquot procellis sub- 
mersi paene sumus: itaque, quis ad gubernacula sedeat, summa 
cura prouidendum ac praecauendum uobis est. in minore te 
experti, T. Otacili, re sumus: haut sane, cur ad maiora tibi 
fidamus, documenti quicquam dedisti. classem hoc auno, cui 
tu praefuisti, trium rerum causa parauimus, ut Áfricae oram 
popularetur, ut tuta nobis Italiae litora essent, ante omnia ne 
supplementum cum stipendio commeatuque ab Carthagine Han- 
nibali transportaretur. create consulem T. Otacilium, non dico 
si omnia haec, set si aliquid eorum rei publicae praestitit. sin 
autem te classem optinente etiam uelut pacato mari, quibuscum- 
que bella iuuantur, Hannibali tuta atque integra ab domo uene- 
runt, si ora Italiae infestior hoc anno quam Africae fuit, quid 
dicere potes, cur te potissimum ducem Hannibali hosti oppo- 
namus? si consul esses, dictatorem dicendum exemplo maiorum 

nostrum censeremus, nec tu id indignari posses, aliquem in 
ciuitate Romana meliorem bello baberi quam te. magis nullius 
interest quam tua, T. Otacili, non inponi ceruicibus tuis onus, 
sub quo concidas. ego magnopere suadeo, Quirites, eodem 
animo, quo si stantibus uobis in acie armatis repente deligendi 
duo imperatores essent, quorum ductu atque auspicio dimica- 
retis, hodie quoque consules creetis, quibus sacramento liberi 
uestri dicant, ad quorum edictum conueniant, sub quorum tutela 
atque cura militent. lacus Trasumennus et Cannae, tristia ad 
recordationem exempla set ad praecauendas similes clades utilia, 
documento sint. praeco, Aniensem iuniorum in suffragium 
reuoca. cum T. Otacilius ferociter eum continuare consula- 
tum uelle uociferaretur atque opstreperet, lictores ad eum acce- 
dere consul iussit et, quia in urbem non inierat, protinus in 
campum ex ilinere profectus, admonuit cum securibus sibi 
fasces praeferri. interim praerogatiua suffragium init, creatique 
in ea consules Q. Fabius Maximus quartum M. Marcellus ter- 
tium. eosdem consules ceterae centuriae sine uariatione ulla 
dixerunt. et praetor unus refectus Q. Fuluius Flaccus, noui 
alii creati, T. Otacilius Crassus iterum, Q. Fabius consulis filius, 
qui tum aedilis curulis erat, P. Cornelius Lentulus. comitiis 
praetorum perfectis senatus consultum factum, ut Q. Fuluio 
extra ordinem urbana prouincia esset, isque potissimum con- 
sulibus ad bellum profectis urbi praeesset. aquae magnae bis 


eo anno fuerunt, Tiberisque agros inundauit cum magna strage 5 


tectorum pecorumque et hominum pernicie. 

Quinto anno secundi Punici belli Q. Fabius Maximus quar- 
tum M. Claudius Marcellus tertium consulatum ineuntes plus 
solito conuerterant in se ciuitatis animos: multis enim annis 

tale consulum par non fuerat. referebant senes sic Maximum 
Rullum cum P. Decio ad bellum Gallicum, sic postea Papirium 
Caruiliumque aduersus Samnites Bruttiosque et Lucanum cum 
Tarentino populum consules declaratos. absens Marcellus con- 
sul creatus, cum ad exercitum esset; praesenti Fabio atque 
ipso comitia habente consulatus continuatus. tempus ac neces- 
sitas belli ac discrimen summae rerum faciebant, ne quis aut 
in eam rem exemplum exquireret aut suspectum cupiditatis 
imperi consulem haberet; quin laudabant potius magnitudinem 
animi, quod, cum summo imperatore esse opus rei publicae 
sciret seque eum haud dubie esse, minoris inuidiam suam, si 
qua ex ea re oreretur, quam utilitatem rei publicae fecisset. 

Quo die magistratum inierunt consules, senatus in Capi- 
tolio est habitus, decretumque omnium primum, ut consules 
sortirentur conpararentue inter se, uter censoribus creandis 
comitia baberet, priusquam ad exercitum proficisceretur. pro- 
rogatum deinde imperium omnibus, qui ad exercitus erant, 
iussique in prouinciis manere Ti. Gracchus Luceriae, ubi cum 
uolonum exercitu erat, C. Terentius Varro in agro Piceno, M. 
Pomponius in Gallico. et praetores prioris anni pro praeto- 
ribus Q. Mucius optineret Sardiniam, M. Valerius ad Brundi- 
sium orae maritimae intentus aduersus omnes motus Philippi, 
Macedonum regis, praeesset. P. Cornelio Lentulo praetori Sicilia 
decreta prouincia, T. Otacilio classis eadem, quam aduersus 
Carthaginienses priore anno habuisset. 

Prodigia eo anno multa nuntiata sunt, quae quo magis cre- 
debant simplices ac religiosi homines, eo plura nuntiabantur: 
Lanuui in aede intus Sospitae Iunonis coruos nidum fecisse; 
in Apulia palmam uiridem arsisse; Mantuae stagnum effusum 
Mincio amni cruentum uisum; et Calibus creta et Romae in 

8 foro bouario sanguine pluuisse; et in uico Insteio fontem sub 


terra tanta ui aquarum fluxisse, ut serias doliaque, quae in eo 


9 loco erant, prouoluta uelut impetu torrentis tulerit; tacta de 


caelo atrium publicum in Capitolio, aedem in campo Vulcani, 
arcem in Sabinis publicamque uiam, murum ac portam Gabiis. 


10 iam alia uulgata miracula erant: hastam Martis Praeneste sua 


11 


12 
18 


11 


sponte promotam; bouem in Sicilia locutum; infantem in utero 
matris in Marrucinis “Io triumphe’ clamasse; ex muliere Spoleti 
uirum factum; Hadriae aram in caelo speciesque hominum 
circum eam cum candida ueste uisas esse. quin Romae quo- 
que in ipsa urbe secundum apum examen in foro uisum — 
quod mirabile est, quia rarum — adfirmantes quidam legiones 
se armatas in laniculo uidere concitauerunt ciuitatem ad arma, 
cum, qui in laniculo essent, negarent quemquam ibi praeter 
adsuetos collis eius cultores adparuisse. haec prodigia hostiis 
maioribus procurata sunt ex haruspicum responso, et supplicatio 
omnibus deis, quorum puluinaria Romae essent, indicta est. 
Perpetratis, quae ad pacem deum pertinebant, de re publica 
belloque gerendo, et quantum copiarum et ubi quaeque essent, 


2 consules ad senatum rettulerunt. duodeuiginti legionibus bellum 


5 


geri placuit: binas consules sibi sumere, binis Galliam Siciliam- 
que ac Sardiniam optineri, duabus Q. Fabium praetorem Apuliae, 
duabus uolonum Ti. Gracchum circa Luceriam praeesse, sin- 
gulas C. Terentio proconsuli ad Picenum et M. Valerio ad clas- 
sem circa Brundisium relinqui, duas urbi praesidio esse. hic 
ut numerus legionum expleretur, sex nouae legiones erant scri- 
bendae. eas primo quoque tempore consules scribere iussi et 
classem parare, ut cum eis nauibus, quae pro Calabriae litoribus 
in statione essent, centum quinquaginta longarum classis nauium 

eo anno expleretur. dilectu habito et centum nauibus nouis 
deductis Q. Fabius comitia censoribus creandis habuit; creati 
M. Atilius Regulus et P. Furius Philus. 

Cum increbresceret rumor bellum in Sicilia esse, T. Ota- 
cilius eo cum classe proficisci iussus est. cum deessent nautae, 
consules ex senatus consulto edixerunt, ut, qui L. Aemilio C. 
Flaminio censoribus milibus aeris quinquaginta ipse aut pater 
eius census fuisset usque ad centum milia, aut cui postea tanta 
res esset facta, nautam unum cum sex mensum stipendio daret; 
qui supra centum milia usque ad trecenta, tris nautas cum 
stipendio annuo; qui supra trecenta usque ad deciens aeris, 
quinque nautas; qui supra deciens, septem; senatores octo 
nautas cum annuo stipendio darent. ex hoc edicto dati nautae 
armati instructique ab dominis cum triginta dierum coctis ciba- 
riis naues conscenderunt. tum primum est factum, ut classis 
Romana sociis naualibus priuata inpensa paratis conpleretur. 

Hic maior solito adparatus praecipue conterruit Campanos, 
ne ab obsidione Capuae bellum eius anni Romani inciperent. 
itaque legatos ad Hannibalem oratum miserunt, ut Capuam exer- 
citum admoueret: ad eam oppugnandam nouos exercitus scribi 
Romae, nec ullius urbis defectioni magis infensos eorum animos 
esse. id quia tam trepide nuntiabant, maturandum Hannibal 
ratus, ne praeuenirent Romani, profectus Árpis ad Tifata in 
ueteribus castris super Capuam consedit. inde Numidis Hispa- 
Disque ad praesidium simul castrorum simul Capuae relictis 
cum cetero exercitu ad lacum Auerni per speciem sacrificandi, 
re ipsa, ut temptaret Puteolos quodque ibi praesidi erat, de- 
scendit. Maximus, postquam Hannibalem Arpis profectum et 
regredi in Campaniam adlatum est, nec die nec nocte inter- 
misso itinere ad exercitum redit et Ti. Gracchum ab Luceria 
Beneuentum copias admouere, Q. Fabium praetorem — is filius 

7 consulis erat — ad Luceriam Graccho succedere iubet. in Sici- 
liam eodem tempore duo praetores profecti, P. Cornelius ad 
exercitum, T. Otacilius, qui maritimae orae reique nauali prae- 

8 esset. et ceteri in suas quisque prouincias profecti; et quibus 
prorogatum imperium erat easdem, quas priori anno, regiones 
optinuerunt. 

18 Ad Hannibalem, cum ad lacum Auerni esset, quinque no- 
hiles iuuenes ab Tarento uenerunt, partim ad Trasumennum 
lacum partim ad Cannas capti dimissique domos cum eadem 
comitate, qua usus aduersus omnes Romanorum socios Poenus 

2 fuerat. ei memores beneficiorum eius perpulisse magnam par- 
tem se iuuentutis Tarentinae referunt, ut Hannibalis amicitiam 
ac societatem quam populi Romani mallent, legatosque ab suis 
missos rogare Hannibalem, ut exercitum propius Tarentum ad- 

8 moueat: si signa eius, si castra conspecta a Tarento sint, haut 
ullam intercessuram moram, quin urbs in potestatem eius tra- 
datur; in potestate iuniorum plebem, in manu plebis rem 

4 Tarentinam esse. Hannibal conlaudatos eos oneratosque ingen- 
libus promissis domum ad coepta maturanda redire iubet: se 
in tempore adfuturum esse. hac cum spe dimissi Tarentini. 

b ipsum ingens cupido incesserat Tarenti potiundi. urbem esse 
uidebat cum opulentam nobilemque tum maritimam et in Ma- 
cedoniam opportune uersam, regemque Philippum hunc por- 
tum, si, cum transiret in Italiam, Brundisium Romani habe- 

6 rent, petiturum. sacro inde perpetrato, ad quod uenerat, 
et, dum ibi moratur, peruastato agro Cumano usque ad Mi- 
seni promunturium, Puteolos repente agmen conuertit ad oppri- 

7 mendum praesidium Romanum. sex milia hominum erant, et 
locus munimento quoque, non natura modo tutus. triduum 
ibi moratus Poenus ab omni parte temptato praesidio, deinde, 
ut nihil procedebat, ad populandum agrum Neapolitanum magis 

8 ira quam potiundae urbis spe processit. aduentu eius in pro- 
pincum agrum mota Nolana est plebs, iam diu auersa ab Ro- 
manis et infesta senatui suo. itaque legati ad arcessendum 
Hannibalem cum haut dubio promisso tradendae urbis uenerunt. 

9 praeuenit inceptum eorum Marcellus consul a primoribus acci- 

tus. die uno Suessulam a Calibus, cum Vulturnus amnis trai- 
cientem moratus esset, contenderat; inde proxima nocte sex 
milia peditum, equites quingentos, qui praesidio senatui essent, 
Nolam intromisit. et uti a consule omnia inpigre facta sunt ad 
praeoccupandam Nolam, ita Hannibal tempus terebat, bis iam 
ante nequiquam temptata re segnior ad credendum Nolanis 
factus. 

Isdem diebus et Q. Fabius consul ad Casilinum temptan- 
dum, quod praesidio Punico tenebatur, uenit, et ad Beneuen- 
tum uelut ex composito parte altera Hanno ex Bruttiis cum 
magna peditum equitumque manu, altera Ti. Gracchus ab Lu- 
ceria accessit. qui primo oppidum intrauit; deinde, ut Han- 
nonem iria milia ferme ab urbe ad Calorem fluuium castra 
posuisse et inde agrum populari audiuit, et ipse egressus moe- 
nibus mille ferme passus ab hoste castra locat. ibi contionem 
militum habuit. legiones magna ex parte uolonum habebat, 
qui iam alterum annum libertatem tacite mereri quam postulare 
palam maluerant. senserat tamen hibernis egrediens murmur 
in agmine esse quaerentium, en umquam liberi militaturi essent, 
scripseratque senatui, non tam quid desiderarent, quam quid 
meruissent: bona fortique opera eorum se ad eam diem usum, 
neque ad exemplum iusti militis quicquam eis praeter libertatem 
deesse. de eo permissum ipsi erat, faceret, quod e re publica 
duceret esse. itaque priusquam cum hoste manum consereret, 
pronuntiat tempus uenisse eis libertatis, quam diu sperassent, 
potiundae. postero die signis conlatis dimicaturum puro ac pa- 
tenti campo, ubi sine ullo insidiarum metu uera uirtute geri 
res posset. qui caput hostis rettulisset, eum se extemplo libe- 
rum iussurum esse; qui loco cessisset, in eum seruili supplicio 
animaduersurum; suam cuique fortunam in manu esse. liber- 
tatis auctorem eis non se fore solum, sed consulem M. Marcellum, 
set uniuersos patres, quos consultos ab se de libertate eorum 
sibi permisisse. litteras inde consulis ac senatus consultum reci- 
tauit. ad quae clamor cum ingenti adsensu est sublatus. pugnam 
poscebant, signumque ut daret extemplo, ferociter instabant. 

10 Gracchus proelio in posterum diem pronuntiato contionem di- 
misit. milites laeti, praecipue quibus merces nauatae in unum 
diem operae libertas futura erat, armis expediendis diei relicum 

15 consumunt. postero die ubi signa coeperunt canere, uolones 
primi omnium parati instructique ad praetorium conueniunt 
sole orto Gracchus in aciem copias educit; nec hostes moram 

2 dimicandi fecerunt. decem septem milia peditum erant, maxima 
ex parte Bruttii ac Lucani, equites mille ducenti, inter quos 
pauci admodum [talici, ceteri Numidae fere omnes Maurique. 

8 pugnatum est et acriter et diu; quattuor horis neutro inclinata 
est pugna. nec alia magis Romanum inpediebat res quam capita 

4 hostium pretia libertatis facta; nam ut quisque hostem inpigre 
occiderat, primum capite aegre inter turbam tumultumque abs- 
cidendo terebat tempus; deinde occupata dextra tenendo caput 
fortissimus quisque pugnator esse desierat, segnibus ac timidis 

5 tradita pugna erat. quod ubi tribuni militum Graccho nuntia- 
uerunt, neminem stantem iam uulnerari hostem, carnificari 
iacentes, et in dextris militum pro gladiis humana capita esse, 
signum dari propere iussit, proicerent capita inuaderentque 

6 hostem: claram satis et insignem uirtutem esse, nec dubiam 
libertatem futuram strenuis uiris. tum redintegrata ppgna est 

7 et eques etiam in hostes emissus. quibus cum inpigre Numidae 
occurrissent, nec segnior equitum quam peditum pugna esset, 
iterum in dubium adducta res. cum utrimque duces Roma- 
nus Bruttium Lucanumque totiens a maioribus suis uictos sub- 
actosque, Poenus, mancipia Romana et ex ergastulo militem 

8 uerbis optereret, postremo pronuntiat Gracchus esse nihil, quod 
de libertate sperarent, nisi eo die fusi fugatique hostes essent. 

16 ea demum uox ita animos accendit, ut renouato clamore, uelut 
alii repente facti, tanta ui se in hostem intulerint, ut sustineri 

ultra non possent. primo antesignani Poenorum, dein signa 
perturbata, postremo tota inpulsa acies; inde haut dubie terga 
data, ruuntque fugientes in castra adeo pauidi trepidique, ut ne 
in portis quidem aut uallo quisquam restiterit, ac prope con- 
tinenti agmine Romani insecuti nouum de integro proelium 
inclusi hostium uallo ediderint. ibi sicut pugna inpeditior an- 
gustiis, ila caedes atrocior fuit. et adiuuere captiui, qui rapto 
inter tumultum ferro conglobati et ab tergo ceciderunt Poenos 
et fugam impedierunt. itaque minus duo milia hominum ex 
tanto exercitu, et ea maior pars equitum, cum ipso duce effu- 
gerunt; alii omnes caesi aut capti; capta et signa duodequa- 
draginta. ex uictoribus duo milia ferme cecidere. praeda omnis 
praeterquam hominum captorum militi concessa est; et pecus 
exceptum est, quod intra dies triginta domini cognouissent. 
Cum praeda onusti in castra redissent, quattuor milia ferme 
uolonum militum, quae pugnauerant segnius nec in castra in- 
ruperant simul, metu poenae collem haut procul castris ceperunt. 
postero die per tribunos militum inde deducti contione militum 
aduocata a Graccho superueniunt. ubi cum proconsul ueteres 


20 milites primum, prout cuiusque uirtus atque opera in ea pugna 


fuerat, militaribus donis donasset, tunc, quod ad uolones atti- 
neret, omnes ait malle laudatos a se dignos indignosque, quam 
quemquam eo die castigatum esse; quod bonum faustum felix- 
que rei publicae ipsisque esset, omnes eos liberos esse iubere. 


25 ad quam uocem cum clamor ingenti alacritate sublatus esset, 


ac nunc conplexi inter se gratulantesque nunc manus ad caelum 
tollentes bona omnia populo Romano Gracchoque ipsi precaren- 
tur, tum Gracchus "Priusquam omnes iure libertatis aequati 
essetis, inquit ^neminem nota strenui aut ignaui militis notasse 
uolui; nunc exsoluta iam fide publica, ne discrimen omne vir- 
tutis ignauiaeque pereat, nomina eorum, qui detractatae pugnae 
memores secessionem paulo ante fecerunt, referri ad me iubebo 
citatosque singulos iure iurando adigam, nisi cui morbus causa 

erit, non aliter quam stantes cibum potionemque, quoad stipendia 
facient, capturos esse. hanc multam ita aequo animo feretis, 
si reputabitis nulla ignauiae nota leuiore uos designari potuisse." 
signum deinde colligendi uasa dedit; militesque praedam por- 
tantes agentesque per lasciuiam ac iocum ita ludibundi Bene- 
uentum rediere, ut ab epulis per celebrem festumque diem actis, 
non ex acie reuerti uiderentur. Beneuentani omnes turba effusa 
cum obuiam ad portas exissent, complecti milites, gratulari, 
uocare in hospitium. adparata conuiuia omnibus in propatulo 
aedium fuerant; ad ea inuitabant Gracchumque orabant, ut 
epulari permitteret militibus. et Gracchus ita permisit, si in 
publico epularentur omnes ante suas quisque fores. prolata 
omnia. pilleati aut lana alba uelatis capitibus uolones epulati 
sunt, alii accubantes, alii stantes, qui simul ministrabant uesce- 
banturque. digna res uisa, ut simulacrum celebrati eius diei 
Gracchus, postquam Romam rediit, pingi iuberet in aede Liber- 
tatis, quam pater eius in Áuentino ex multaticia pecunia facien- 
dam curauit dedicauitque. 

Dum haec ad Beneuentum geruntur, Hannibal depopulatus 
agrum Neapolitanum ad Nolam castra mouet. quem ubi ad- 
uentare consul sensit, Pomponio propraetore cum eo exercitu, 
qui super Suessulam in castris erat, accito ire obuiam hosti 
parat nec moram dimicandi facere. C. Claudium Neronem cum 
robore equitum silentio noctis per auersam maxime ab hoste 
portam emittit circumuectumque occulte subsequi sensim agmen 
hostium iubet et, cum coortum proelium uideret, ab tergo se 
obicere. id errore uiarum an exiguitate temporis Nero exsequi 
non potuerit, incertum est. absente eo cum proelium commis- 
sum esset, superior quidem haut dubie Romanus erat; sed quia 
equites non adfuere in tempore, ratio compositae rei turbata 
est. non ausus insequi cedentes Marcellus uincentibus suis 
signum receptui dedit. plus tamen duo milia hostium eo die 
caesa traduntur, ab Romanis minus quadringenti. solis fere oc- 

casu Nero diem noctemque nequiquam fatigatis equis hominibus- 
que ne uiso quidem hoste rediens adeo grauiter est ab consule 
increpitus, ut per eum stetisse diceret, quo minus accepta ad 
Cannas redderetur hosti clades. postero die Romanus in aciem 
descendit, Poenus, tacita etiam confessione uictus, castris se 
tenuit. tertio die silentio noctis omissa spe Nolae potiundae, 
rei numquam prospere temptatae, Tarentum ad certiorem spem 
proditionis proficiscitur. 

Nec minore animo res Romana domi quam militiae gereba- 
tur. censores uacui ab operum locandorum cura propter in- 
opiam aerari ad mores hominum regendos animum aduerterunt 
castigandaque uitia, quae, uelut diutinis morbis aegra corpora 
ex sese gignunt, eo nata bello erant. primum eos citauerunt, 
qui post Cannensem cladem deserendae [Italiae consilia agitasse 


. 1$ dicebantur. princeps eorum M. Caecilius Metellus quaestor tum 


3 


forte erat. iusso deinde eo ceterisque eiusdem noxae reis causam 
dicere, cum purgari nequissent, pronuntiarunt uerba orationem- 
que eos aduersus rem publicam habuisse, quo coniuratio dese- 
rendae Italiae causa fleret. secundum eos citati nimis callidi 
ersoluendi iuris iurandi interpretes, qui captiuorum ex itinere 
regressi clam in castra Hannibalis solutum, quod iurauerant 
redituros, rebantur. his superioribusque illis equi adempti, qui 
publicum equom habebant, tribuque moti aerarii omnes facti. 
neque senatu modo aut equestri ordine regendo cura se cen- 
sorum tenuit: nomina omnium ex iuniorum tabulis excerpse- 
runt, qui quadriennio non militassent, quibus neque uacatio 
justa militiae neque morbus causa fuisset; et ea supra duo 
milia nominum in aerarios relata, tribuque omnes moti; addi- 
tumque tam truci censoriae notae triste senatus consultum, ut 
ei omnes, quos censores notassent, pedibus mererent mitteren- 
turque in Siciliam ad Cannensis exercitus reliquias, cui militum 

generi non prius, quam pulsus Italia hostis esset, finitum sti- 
pendiorum tempus erat. 
10 Cum censores ob inopiam aerari se iam locationibus abs- 
tinerent aedium sacrarum tuendarum curuliumque equorum 
11 praebendorum ac similium his rerum, conuenere ad eos frequen- 
tes, qui hastae huius generis adsueuerant, hortatique censores, 
ut omnia perinde agerent locarent, ac si pecunia in aerario 
esset: neminem nisi bello confecto pecuniam ab aerario pe- 
12 titurum esse. conuenere deinde domini eorum, quos Ti. Sem- 
pronius ad Beneuentum manu emiserat, arcessitosque se ab 
triumuiris mensariis esse dixerunt, ut pretia seruorum accipe- 
rent: ceterum non ante quam bello confecto accepturos esse. 
13 cum haec inclinatio animorum plebis ad sustinendam inopiam 
aerari fieret, pecuniae quoque pupillares primo, deinde uidua- 
14 rum coeptae conferri, nusquam eas tutius sanctiusque deponere 
credentibus, qui deferebant, quam in publica fide; inde si quid 
emptum paratumque pupillis ac uiduis foret, a quaestore per- 
15 scribebatur. manauit ea priuatorum benignitas ex urbe etiam 
in castra, ut non eques, non centurio stipendium acciperet 
mercennariumque increpantes uocarent, qui accepisset. 
19 Q. Fabius consul ad Casilinum castra habebat, quod duum 
milium Campanorum et septingentorum militum Hannibalis tene- 
2 batur praesidio. praeerat Statius Metius missus ab Cn. Magio 
Atellano, qui eo anno medix tuticus erat seruitiaque et plebem 
promiscue armarat, ut castra Romana inuaderet intento con- 
sule ad Casilinum oppugnandum. nihil eorum Fabium fefellit. 
8 itaque Nolam ad collegam mittit, altero exercitu, dum Casilinum 
4 oppugnatur, opus esse, qui Campanis opponatur: uel ipse re- 
licto Nolae praesidio modico ueniret uel, si eum Nola teneret 
necdum securae res ab Hannibale essent, se Ti. Gracchum pro- 
5 consulem a Beneuento acciturum. hoc nuntio Marcellus duobus 
militum milibus Nolae in praesidio relictis cum cetero exercitu 
Casilinum uenit, aduentuque eius Campani iam mouentes sese 
6 quieuerunt. ita ab duobus consulibus Casilinum oppugnari 
coepit. ubi cum multa succedentes temere moenibus Romani 


3 se P? set P'!| 5 conuenire H.J. Mueller retinens moz hortari- 
que || 6 hortatique $' hortariq. P|| 7 (sunt) ut Madvig Em. Liu. 264 [| 
locarentgue S locarent del. Cobet Mnem. 4 (1855) 253 | 11 mensaris P || 

raetia | 14 primo P? primu P! | 15 deponere (posse) dubit. coni. 
iemann || 16 si quit P || 17 perscribebantur P | 20 accepissent P | 
22 scc. P || 23 presidio P | 24 maedix P | 25 armarat uel armabat S 
armat P|| 29 teneret J. H. Poss teneret et P| 30 secure P se P!, del. 
P*]133 campani iam P? campaniam P! 


10 


15 


5 


10 


15 


a. Chr. 214 LIBER XXIII, 19. 20 205 


milites acciperent uulnera, neque satis incepto succederet, 
Fabius omittendam rem paruam ac iuxta magnis difficilem abs- 
cedendumque inde censebat, cum res maiores instarent; Mar- 
cellus multa magnis ducibus sicut non adgredienda, ita semel 
adgressis non dimittenda esse dicendo, quia magna famae mo- 
menta in utramque partem fierent, tenuit, ne inrito incepto 
abiretur. uineae inde omniaque alia operum machinationumque 
genera cum admouerentur, Campanique Fabium orarent, ut 
abire Capuam tuto liceret, paucis egressis Marcellus portam, 
qua egrediebantur, occupauit, caedesque promiscue omnium 
circa portam primo, deinde inruptione facta etiam in urbe fleri 
coepta est. quinquaginta fere primo egressi Campanorum, cum 
ad Fabium confugissent, praesidio eius Capuam peruenerunt. 
Casilinum inter conloquia cunctationemque petentium fidem 
per occasionem captum est, captiuique Campanorum quique 
Hannibalis militum erant Romam missi atque ibi in carcere 
inclusi sunt; oppidanorum turba per finitimos populos in cu- 
stodiam diuisa. 

Quibus diebus a Casilino re bene gesta recessum est, eis 20 


Gracchus in Lucanis aliquot cohortes in ea regione conscriptas 
cum praefecto socium in agros hostium praedatum misit. eos 
effuse palatos Hanno adortus haut multo minorem, quam ad 
Beneuentum acceperat, reddidit hosti cladem atque in Bruttios 
raptim, ne Gracchus adsequeretur, concessit. 

Consules Marcellus retro, unde uenerat, Nolam rediit, Fa- 
bius in Samnites ad populandos agros recipiendasque armis 
quae defecerant urbes processit. Caudinus Samnis grauius de- 
uastatus: perusti late agri, praedae pecudum hominumque 
actae; oppida ui capta Conpulteria, Telesia, Compsa inde, Fa- 
gifulae et Orbitanium ex Lucanis, Blanda et Apulorum Áecae 
oppugnatae. milia hostium in his urbibus uiginti quinque capta 
aut occisa, et recepti perfugae trecenti septuaginta; quos cum 
Romam misisset consul, uirgis in comitio caesi omnes ac de 
saxo deiecti. haec a Q. Fabio intra paucos dies gesta. Mar- 

cellum ab gerundis rebus ualetudo aduersa Nolae tenuit. et 
a praetore Q. Fabio, cui circa Luceriam prouincia erat, Ácuca 
oppidum per eos dies ui captum statiuaque ad Dardaneas com- 
munita. 

Dum haec in aliis locis ab Romanis geruntur, iam Tarentum 
peruenerat [lannibal cum maxima omnium, quacumque ierat, 
clade; in Tarentino demum agro pacatum incedere agmen coe- 
pit. nihil ibi uiolatum neque usquam uia excessum est, appare- 
batque non id modestia militum aut ducis sed ad conciliandos 
animos Tarentinorum fieri. ceterum cum prope moenibus suc- 
cessisset, nullo ad conspectum primum agminis, ut rebatur, 
motu facto, castra ab urbe ferme passus mille locat. Tarenti 
triduo ante, quam Hannibal ad moenia accederet, a M. Valerio 
propraetore, qui classi ad Brundisium praeerat, missus M. Liuius 
inpigre conscripta iuuentute dispositisque ad omnes portas circa- 
que muros, qua res postulabat, atationibus die ac nocte iuxta 
intentus neque hostibus neque dubiis sociis loci quicquam 
praebuit ad temptandum. itaque diebus aliquot frustra ibi ab- 
sumptis Hannibal, cum eorum nemo, qui ad lacum Auerni se 
adissent, aut ipsi uenirent aut nuntium litterasue mitterent, uana 
promissa se temere secutum cernens castra inde mouit, tum 
quoque intacto agro Tarentino, quamquam simulata lenitas 
nihildum profuerat, tamen spe labefactandae fidei haut absistens. 
Salapiam ut uenit, frumentum ex agris Metapontino atque He- 


10 


20 


racleensi — iam enim aestas exacta erat et hibernis placebat 25 


1 et del. H.J. Mueller | 2 erat G. rat P | 3 dardaness P' orda- 
neas, u£ uidetur, P* dardoneas PS herdoneam Glareanus ardaneas 
Weissenb. | 5 in aliis Madvig Em. Liu. 338 maliis P' aliis P? aliis 
atque aliis Jac. Gron. alia aliis Jenicke alia in aliis Wetissenb. illis 
locis coni. H.J. Mueller ed. Teubn. | 6 peruenersm P || ierat P* erat 
P*' | 7 incedere P? incenderet P! | 8 usquam uia S usqueiam uim 
P | apparabatg. P | 9 molestia P | sed S uei P; post ducis substan- 
tiuum (fort. lenitate coll. $ 15) intercidisse suspicatur Maur. Mueller ; 
sed ducis inssu Woelfflin Z. f. d. Gymn. 32 (1878) 539 at ducis astu 
Novak | 10 moenibus 5 modoquis P muris Gron. muros SG muro eques 
Riemann || successisset Gron. accessisset P|| 14 m. liuius Sabellicus et 
Glareanus is ex ibis P! || 15 inpigre Weissenb. inpriore P || conscribta 7 !| 
16 stationes P || iuxta Crévier fuuia P! pluuia P? | 17 hospitibus P | 
18 tentandum itaque S H.J. Mueller tentandumq. P! temtandumq. P* 
tentandum quare Gron. tentandum sperandumque Weissenb. temptan- 
dam uim uel t. aut uim aut fraudem. quare coni. Maur. Mueller annal. 
phil. 123 (1881) 676 || aliquod P [| absumtis P | 19 annibal P auerni se 5 
auernae P|21 promissi P|| se temere P? setmere P! [|| 22 acro P | 23 la- 
befsctam|de P|| 24 salpiam P*|| uenti P] heraclensi P | 25 enim aestas 
Gron. eniaestas P! media estas P* 


10 


15 


20 


a. Chr. 214 LIBER XXIII, 20. 21 207 


locus — conportat. praedatum inde Numidae Maurique per 
Sallentinum agrum proximosque Apuliae saltus dimissi, unde 
ceterae praedae haut multum, equorum greges maxime abacti, 
e quibus ad quattuor milia domanda equitibus diuisa. 
Romani, cum bellum nequaquam contemnendum in Sicilia 
oreretur, morsque tyranni duces magis inpigros dedisset Syra- 
cusanis quam causam aut animos mutasset, M. Marcello alteri 
consulum eam prouinciam decernunt. secundum Hieronymi 
caedem primo tumultuatum in Leontinis aput milites fuerat 
uociferatumque ferociter parentandum regi sanguine coniura- 
torum esse. deinde libertatis restitutae dulce auditu nomen 
crebro usurpatum et spes facta ex pecunia regia largitionis 
militiaeque fungendae potioribus ducibus et relata tyranni foeda 
scelera foedioresque libidines adeo mutauere animos, ut inse- 
pultum iacere corpus paulo ante desiderati regis paterentur. 
cum ceteri ex coniuratis ad exercitum optinendum remansissent, 
Theodotus et Sosis regiis equis quanto maximo cursu poterant, 
ut ignaros omnium regios opprimerent, Syracusas contendunt. 
ceterum praeuenerat non fama solum, qua nihil in talibus rebus 
est celerius, set nuntius etiam ex regiis seruis. itaque Adrano- 
dorus et Insulam et arcem et alia, quae poterat quaeque op- 
portuna erant, praesidiis firmarat. Hexapylo Theodotus ac Sosis 
post solis occasum iam obscura luce inuecti cum cruentam 
regiam uestem atque insigne capitis ostentarent, trauecti per 
Tycham, simul ad libertatem simul ad arma uocantes, in Achra- 
dinam conuenire iubent. multitudo pars procurrit in uias, pars 
in uestibulis stat, pars ex tectis fenestrisque prospectant et, 
quid rei sit, rogitant. omnia luminibus conlucent strepituque 
uario conplentur. armati locis patentibus congregantur; inermes 
ex Olympii Iouis templo spolia Gallorum Illyriorumque, dono 
data Hieroni a populo Romano (ixaque ab eo, detrahunt pre- 
cantes Iouem, ut uolens propitius praebeat sacra arma pro pa- 
tria, pro deum delubris, pro libertate sese armantibus. haec 
quoque multitudo stationibus per principes regionum urbis dis- 
positis adiungitur. in Insula inter cetera Adranodorus praesi- 

12 diis firmarat horrea publica: locus saxo quadrato saeptus atque 

arcis in modum emunitus capitur ab iuuentute, quae praesidio 
eius loci adtributa erat, mittuntque nuntios in Achradinam, 
horrea frumentumque in senatus potestate esse. 

Luce prima populus omnis, armatus inermisque, in Achra- 
dinam ad curiam conuenit. ibi pro Concordiae ara, quae in 
eo sita loco erat, ex principibus unus nomine Polyaenus con- 
tionem et liberam et moderatam habuit. seruitutis formidines 
indignitatesque homines expertos aduersus notum malum inri- 
tatos esse; discordia ciuilis quas inportet clades, audisse magis 
a patribus Syracusanos quam ipsos uidisse. arma quod inpigre 
ceperint, laudare; magis laudaturum, si non utantur nisi ultima 
necessitate coacti. in praesentia legatos ad Adranodorum mitti 
placere, qui denuntient, ut in potestate senatus ac populi sit, 
portas Insulae aperiat, reddat praesidium. si tutelam alieni regni 
suum regnum uelit facere, eundem se censere multo acrius 
ab Adranodoro quam ab Hieronymo repeti libertatem. ab hac 
contione legati missi sunt. senatus inde haberi coeptus esl, 
quod sicut regnante Hierone manserat publicum consilium, ita 
post mortem eius ante eam diem nulla de re neque conuocati 
neque consulti fuerant. ut uentum ad Adranodorum est, ipsum 
quidem mouebat et ciuium consensus et cum aliae occupatae 
urbis partes tum pars Insulae uel munitissima prodita atque 
alienata. sed euocatum eum ab legatis Damarata uxor, filia 
Hieronis, inflata adhuc regiis animis ac muliebri spiritu, ad- 
monet saepe usurpatae Dionysi tyranni uocis, qua pedibus 
tractum, non insidentem equo relinquere tyrannidem dixerit 
debere: facile esse momento, quo quis uelit, cedere possessione 
magnae fortunae, facere et parare eam difficile atque arduum 
esse. spatium sumeret ad consultandum ab legatis; eo uteretur 
ad arcessendos ex Leontinis milites, quibus si pecuniam regiam 
pollicitus esset, omnia in potestate eius futura. haec muliebria 
consilia Ádranodorus neque tota aspernatus est neque extemplo 

accepit, tutiorem ad opes adfectandas ratus esse uiam, si in 
praesentia tempori cessisset. itaque legatos renuntiare iussit 
futurum se in senatus ac populi potestate. postero die luce 
prima patefactis [Insulae portis in forum Achradinae uenit. ibi 
in aram Concordiae, ex qua pridie Polyaenus contionatus erat, 
escendit orationemque eam orsus est, qua primum cunctationis 
suae ueniam petiuit: se enim clausas habuisse portas non se- 
parantem suas res a publicis, set strictis semel gladiis timentem, 
qui finis caedibus esset futurus, utrum, «quod satis libertati 
foret, contenti nece tyranni essent, an, quicumque aut pro- 
pinquitate aut adfinitate aut aliquis ministeriis regiam conti- 
gissent, alienae culpae rei trucidarentur. postquam animaduer- 
terit eos, qui liberassent patriam, seruare etiam liberatam uelle 
atque undique consuli in medium, non dubitasse, quin et corpus 
suum et cetera omnia, quae suae fidei tutelaeque essent, quo- 
niam eum, qui mandasset, suus furor absumpsisset, patriae 
restitueret. conuersus deinde ad interfectores tyranni ac nomine 
appellans Theodotum ac Sosin 'Facinus' inquit “memorabile 
fecistis; sed mihi credite, incohata uestra gloria, nondum per- 
fecta est, periculumque ingens manet, nisi paci et concordiae 
consulitis, ne libera efferatur res publica. 

Post hanc orationem claues portarum pecuniaeque regiae 28 


ante pedes eorum posuit. atque illo quidem die dimissi ex 
contione laeti circa fana omnia deum supplicauerunt cum con- 
iugibus ac liberis; postero die comitia praetoribus creandis 


habita. creatus in primis Ádranodorus, ceteri magna ex parte 2 


interfectores tyranni; duos etiam absentes, Sopatrum ac Dino- 


menen, fecerunt. qui auditis, quae Syracusis acta erant, pecu- 8 


niam regiam, quae in Leontinis erat, Syracusas deuectam quae- 


30 storibus ad id ipsum creatis tradiderunt; et ea, quae in Insula 4 

scelera post mortem tyranni molitos, palam primo, cum clausis 
Adranodorus Insulae portis hereditatem regni creuerit et, quae 
procurator tenuerat, pro domino possederit; proditus deinde 
ab eis, qui in Insula erant, circumsessus ab uniuersa ciuitate, 
quae Áchradinam tenuerit, nequiquam palam atque aperte peti- 
tum regnum clam et dolo adfectare conatus sit et ne beneficio 
quidem atque honore potuerit uinci, cum inter liberatores pa- 


6 triae insidiator ipse libertatis creatus esset praetor. sed animos 

eis regios regias coniuges fecisse, alteri Hieronis, alteri Gelonis 
filias nuptas. sub hanc uocem ex omnibus partibus contionis 
clamor oritur, nullam earum uiuere debere nec quemquam 
superesse tyrannorum stirpis. ea natura multitudinis est: aut 
seruit humiliter aut superbe dominatur; libertatem, quae media 
est, nec sibi parare modice nec habere sciunt. et non ferme 
desunt irarum indulgentes ministri, qui auidos atque intempe- 
rantes suppliciorum animos ad sanguinem et caedes inritent. 
sicut tum extemplo praetores rogationem promulgarunt, accep- 
taque paene prius quam promulgata est, ut omnes regiae stirpis 
interficerentur. missique a praetoribus Damaratam Hieronis et 
Harmoniam Gelonis filiam, coniuges Adranodori et Themisti, 
interfecerunt. 

Heraclia erat filia Hieronis, uxor Zoippi, qui legatus ab 
Hieronymo ad regem Ptolomaeum missus uoluntarium consci- 
uerat exilium. ea cum ad se quoque ueniri praescisset, in 
sacrarium ad penates confugit cum duabus filiabus uirginibus 
resolutis crinibus miserabilique alio habitu, et ad ea addidit 
preces nunc per deos inmortalis nunc per memoriam Hieronis 
patris Gelonisque fratris, ne se innoxiam inuidia Hieronymi 
conflagrare sinerent: nihil se ex regno illius praeter exilium 
uiri habere; neque fortunam suam eandem uiuo Hieronymo 

fuisse quam sororis, neque interfecto eo causam eandem esse. 
quid, quod, si Adranodoro consilia processissent, illa cum uiro 
fuerit regnatura, sibi cum ceteris seruiendum? si quis Zoippo 
nuntiet interfectum Hieronymum ac liberatas Syracusas, cui du- 
bium esse, quin extemplo conscensurus sit nauem atque in 
patriam rediturus? quantum spes hominum falli! in liberata 
patria coniugem eius ac liberos de uita dimicare — quid op- 
stantes libertati aut legibus? quod ab se cuiquam periculum, 
a sola ac prope uidua et puellis in orbitate degentibus esse? 
at enim periculi quidem nihil ab se timeri, inuisam tamen 
stirpem regiam esse. ablegarent ergo procul ab Syracusis Sici- 
liaque et asportari Alexandriam iuberent ad uirum uxorem, ad 
patrem filias. auersis auribus animisque, « cassae * ne tempus 
tererent, ut ferrum quosdam expedientes cernebat: tum omissis 
pro se precibus, puellis ut saltem parcerent, orare institit, a 
qua aetate etiam hostes iratos abstinere; ne tyrannos ulciscendo 
quae odissent scelera ipsi imitarentur. inter haec abstractam 
a penetralibus iugulant. in uirgines deinde respersas matris 
cruore impetum faciunt; quae alienata mente simul luctu metu- 
que uelut captae furore eo cursu se ex sacrario proripuerunt, 
ut, si effugium patuisset in publicum, impleturae urbem tumultu 
fuerint. tum quoque haut magno aedium spatio inter medios 
tot armatos aliquotiens integro corpore euaserunt tenentibus- 
que, cum tot ac tam ualidae eluctandae manus essent, sese eri- 
puerunt. tandem uolneribus confectae, cum omnia replessent 
sanguine, exanimes corruerunt. caedemque per se miserabilem 
miserabiliorem casus fecit, quod paulo post nuntius uenit mu- 


nem P'!, corr. P? || hieronomo P || 2 andranadoro P [ processisset P || 
3 zosippo P*|| 4 interfertum P1, corr. P* | hieronimü ex hieronumu P! [ 
libertas Pi, corr. P*|| cui 5 qui P] 5 concessurus Pt conscessurus 7? || 
6 falli Gron. falit P| 7 quit P|| 9 orbitate degentibus S orbitatem de- 
cedentibus P | 10 timeri S timere P | tamen P tantum S | 11 stirpem 
ez strpem P! | 12 adsportari P [| 13 cassae ne tempus terrerentur ferrum 
P deprauate (tereretur G tereret ut Roëllius tererent ut Hertz) questa, 
(ubi?) ne tempus tereretur, ferrum coni. Weissenb. questa est; ne t. 
tereret uociferantur; f. Koch cum se (monerent illi), ne t. tererent, ut f. 
H. J. Mueller quid cessarent? ne t. terere(nt, illi alius alium increpa)nt. 
ut f. Maur. Mueller (cum con)clamassent, ne t. tereretur, f. Novak 
adstare, ne t. tererent, f. Madvig || 15 precibus puellis $^ precipueuelis P | 
17 imitantur P!, corr. P! | 19 impetum ez mpetum P! [ 20 uelut ras, ez 
vellit P| eo cursu Florebellus occursu P| 22 stipatio P || 24 essent ex 
sesent P! | 25 unlneribus P? | 26 caedemque per se Ascensius 1513, uhi 
que fort. omittendum, caede|quidese P, sed se nunc erasum, caedem 
quidem per se Weissenb, quam caedem per se Novak | miserabile P', 
corr. P* 


10 


12 


18 


14 





15 


16 


214 LIBER XXIIII, 26. 27 a. u. €. 540 


tatis repente ad misericordiam animis, ne interficerentur. ira 
deinde ex misericordia orta, quod adeo festinatum [ad] sup- 
plicium neque locus paenitendi aut regressus ab ira relictus esset. 
itaque fremere multitudo et in locum Adranodori ac Themisti 
— nam ambo praetores fuerant — comitia poscere, quae ne- 
quaquam ex sententia praetorum futura essent. statutus est 
comitis dies; quo necopinantibus omnibus unus ex ultima 
turba Epicyden nominauit, tum inde alius Hippocratem; cre- 
briores deinde hae uoces et cum haut dubio adsensu multitu- 
dinis esse; et erat confusa contio non populari modo sed 
militari quoque turba, magna ex parte etiam perfugis, qui 
omnia nouare cupiebant, permixtis. praetores dissimulare primo 
et « trahenda re esse; postremo uicti consensu et seditionem 
metuentes pronuntiant eos praetores. nec illi primo statim 
creati nudare, quid uellent, quamquam aegre ferebant, et de 
indutiis dierum decem legatos isse ad Appium Claudium et inpe- 
tratis eis alios, qui de foedere antiquo renouando agerent, 
missos. ad Murgantiam tum classem nauium centum Romanus 
habebat, quonam euaderent motus ex caedibus tyrannorum 
orti Syracusis quoue eos ageret noua atque insolita libertas, 
opperiens. 

Per eosdem dies cum ad Marcellum uenientem in Siciliam 
legati Syracusani missi ab Appio essent, auditis condicionibus 
pacis Marcellus, posse rem conuenire ratus, et ipse legatos 
Syracusas, qui coram cum praetoribus de renouando foedere 
agerent, misit. et iam ibi nequaquam eadem quies ac tran- 
quillitas erat. postquam Punicam classem accessisse Pachynum 
allatum est, dempto timore Hippocrates et Epicydes nunc aput 
mercennarios milites nunc aput transfugas prodi Romano Sy- 

racusas criminabantur. ut uero Áppius naues ad ostium portus, 8 
quo suae partis hominibus animus accederet, in statione habere 
coepit, ingens in speciem criminibus uanis accesserat fides, ac 9 
primo etiam tumultuose decurrerat multitudo ad prohibendos, 
si in terram egrederentur. 

In hac turbatione rerum in contionem uocari placuit. ubi 28 
cum alii alio tenderent nec procul seditione res esset, Apollo- 
nides, principum unus, orationem salutarem ut in tali tempore 
habuit: nec spem salutis nec perniciem propiorem umquam 2 
10 ciuitati ulli fuisse. si enim uno animo omnes uel ad Romanos 8 

uel ad Carthaginienses inclinent, nullius ciuitatis statum fortu- 
natiorem ac beatiorem fore; si alii alio trahant res, non iuter 4 
Poenos Romanosque bellum atrocius fore quam inter ipsos Syra- 
cusanos, cum intra eosdem muros pars utraque suos exercitus, 
1$ sua arma, suos habitura sit duces. itaque, ut idem omnes 5 
sentiant, summa ui agendum esse. utra societas sit utilior, 
eam longe minorem ac leuioris momenti consultationem esse; 
set tamen Hieronis potius quam Hieronymi auctoritatem sequen- 6 
dam in sociis legendis, uel quinquaginta annis feliciter expertam 
2) amicitiam nunc incognitae, quondam infideli praeferendam. esse 7 
etiam momenti aliquid ad consilium, quod Carthaginiensibus . 
ita pax negari possit, ut non utique in praesentia bellum cum 
eis geratur; cum Romanis extemplo aut pacem (aut bellum 
habendum. quo minus cupiditatis ac studii uisa est oratio 8 
25 habere, eo plus auctoritatis habuit. adiectum est praetoribus 
ac delectis senatorum militare etiam consilium, iussi et duces 
ordinum praefectique auxiliorum simul consulere. cum saepe 9 
acta res esset magnis certaminibus, postremo, quia belli cum 
Romanis gerendi ratio nulla apparebat, pacem fieri placuit 
3 cum eis mittique legatos ad rem confirmandam. 
Dies haut ita multi intercesserunt, cum ex Leontinis legati 29 

praesidium finibus suis orantes uenerunt; quae legatio per- 
opportuna uisa ad multitudinem inconditam ac tumultuosam 
exonerandam ducesque eius ablegandos. Hippocrates praetor 
ducere eo transfugas iussus; secuti multi ex mercennariis auxi- 
liis quattuor milia armatorum effecerunt. et mittentibus et missis 
ea laeta expeditio fuit: nam et illis, quod iam diu cupiebant, 
nouandi res occasio data est, et hi sentinam quandam urbis 
rati exhaustam laetabantur. ceterum leuauerunt modo in prae- 
sentia uelut corpus aegrum, quo mox jn grauiorem morbum 
recideret. Hippocrates enim finitima prouinciae Romanae primo 
furtiuis excursionibus uastare coepit; deinde, cum ad tuendos 
sociorum agros missum ab Appio praesidium esset, omnibus 
copiis impetum in oppositam stationem cum caede multorum 
fecit. quae cum essent nuntiata Marcello, legatos extemplo 
Syracusas misit, qui pacis fidem ruptam esse dicerent nec belli 
defuturam umquam causam, nisi Hippocrates atque Epicydes 
non ab Syracusis modo set tota procul Sicilia ablegarentur. 
Epicydes, ne aut reus criminis absenüs fratris praesens esset 
aut deesset pro parte sua concitando bello, profectus et ipse 
in Leontinos, quia satis eos aduersus populum Romanum con- 
citatos cernebat, auertere etiam ab Syracusanis coepit: nam 
ita eos pacem pepigisse cum Romanis, ut, quicumque populi 
sub regibus fuissent, et suae dicionis essent, nec iam libertate 
eos contentos esse, nisi etiam regnent ac dominentur. renun- 
tiandum igitur eis esse, Leontinos quoque aequom censere se 
liberos esse, uel quod in solo urbis suae tyrannus ceciderit 
uel quod ibi primum conclamatum ad libertatem relictisque 
regiis ducibus ad Syracusanos concursum sit. itaque aut exi- 
mendum id de foedere esse aut legem eam foederis non acci- 
piendam. facile multitudini persuasum; legatisque Syracusano- 
rum et de caede stationis Romanae querentibus et Hippocraten 

atque Epicyden abire seu Locros seu quo alio mallent, dummodo 
Sicilia cederent, iubentibus ferociter responsum est neque man- 
dasse sese Syracusanis, ut pacem pro se cum Romanis facerent, 
neque teneri alienis foederibus. haec ad Romanos Syracusani 
detulerunt abnuentes Leontinos in sua potestate esse: itaque 
integro secum foedere bellum Romanos cum iis gesturos, neque 
sese defuturos ei bello ita, ut in potestatem redacti suae rursus 
dicionis essent, sicut pax conuenisset. 

quoque accito, ut altera parte adgrederetur, tanto ardore militum 
est usus ab ira inter condiciones pacis interfectae stationis, ut 
primo impetu urbem expugnarent. Hippocrates atque Epicydes 
postquam capi muros refringique portas uidere, in arcem sese 
cum paucis recepere; inde clam nocte Herbesum perfugiunt. 
Syracusanis octo milium armatorum agmine profectis domo ad 
Mylan flumen nuntius occurrit, captam urbem esse, cetera falsa 
mixta ueris ferens: caedem promiscuam militum atque oppida- 
norum factam, nec quicquam puberum arbitrari superesse; 
direptam urbem, bona locupletium donata. ad nuntium tam 
atrocem constitit agmen, concitatisque omnibus duces — erant 
autem Sosis ac Dinomenes —, quid agerent, consultabant. 
terroris speciem haut uanam mendacio praebuerant uerberati 
ac securi percussi transfugae, ad duo milia hominum; ceterum 
Leontinorum militumque aliorum nemo post captam urbem 
uiolatus fuerat, suaque omnia eis, nisi quae primus tumultus 
captae urbis absumpserat, restituebantur. uec ut in Leontinos 
irent, proditos ad caedem commilitones querentes, perpelli 
potuere, nec ut eodem loco certiorem nuntium exspectarent. 
cum ad defectionem inclinatos animos cernerent praetores, set 
eum motum haut diuturnum fore, si duces amentiae sublati 
essent, exercitum ducunt Megara, ipsi cum paucis equitibus 
Herbesum proficiscuntur spe territis omnibus per proditionem 
urbis potiundae. quod ubi frustra eis fuit inceptum, ui agen- 
dum rati postero die Megaris castra mouent, ut Herbesum omni- 

bus copiis oppugnarent. Hippocrates et Epicydes, non tam 
tutum prima specie quam unum spe undique abscisa consilium 
esse rati, ut se militibus permitterent et adsuetis magna ex 
parte sibi et tum fama caedis commilitonum accensis, obuiam 
agmini procedunt. prima forte signa sescentorum Cretensium 
erant, qui aput. Hieronymum meruerant sub eis et Hannibalis 
beneficium habebant, capti ad Trasumennum inter Romanorum 
auxilia dimissique. quos ubi ex signis armorumque habitu co- 
gnouere Hippocrates atque Epicydes, ramos oleae ac uelamenta 
alia supplicum porrigentes orare, ut reciperent sese, receptos 
tutarentur neu proderent Syracusanis, a quibus ipsi mox tru- 
cidandi populo Romano dederentur. enimuero conclamant, bo- 
num ut animum haberent: omnem se cum illis fortunam subi- 
turos. inter hoc conloquium signa constiterant, tenebaturque 
agmen; necdum, quae morae causa foret, peruenerat ad duces. 
postquam Hippocraten atque Epicyden adesse ordines peruasit 
rumor, fremitusque toto agmine erat haut dubie adprobantium 
aduentum eorum, extemplo praetores citatis equis ad prima 
signa perrexerunt. qui mos ille, quae licentia Cretensium esset 
rogitantes conloquia serendi cum hoste iniussuque praetorum 
miscendi eos agmini suo, conprehendi inicique catenas iusserunt 
Hippocrati. ad quam uocem tantus extemplo primum a Cre- 
tensibus clamor est ortus, deinde exceptus ab aliis, ut facile, 
si ultra tenderent, appareret eis timendum esse. solliciti in- 
certique rerum suarum Megara, unde profecti erant, referri 
signa iubent nuntiosque de statu praesenti Syracusas mittunt. 
fraudem quoque Hippocrates addit inclinatis ad omnem suspi- 
cionem animis et Cretensium quibusdam ad itinera insidenda 
missis uelut interceptas litteras, quas ipse composuerat, recitat: 


adsolet, scriptum erat recte eum atque ordine fecisse, quod in 
Leontinis nulli pepercisset; set omnium mercennariorum mili- 

tum eandem esse causam, nec umquam Syracusas quieturas, 
donec quicquam externorum auxiliorum aut in urbe aut in 
exercitu suo esset. itaque daret operam, ut eos, qui cum suis 
praetoribus castra ad Megara haberent, in suam potestatem 
redigeret ac supplicio eorum liberaret tandem Syracusas. haec 
cum recitata essent, cum tanto clamore ad arma discursum est, 
ut praetores inter tumultum pauidi abequitauerint Syracusas. 
et ne fuga quidem eorum seditio conpressa est, inpetusque in 
Syracusanos milites flebant; nec ab ullo temperatum foret, ni 
Epicydes atque Hippocrates irae multitudinis obuiam issent, 
non a misericordia aut humano consilio, sed ne spem reditus 
praeciderent sibi et cum ipsos simul milites fidos haberent 
simul opsides, tum cognatos quoque eorum atque amicos tanto 
merito primum, dein pignore sibi conciliarent. expertique, quam 
uana aut leui aura mobile uolgus esset, militem nancti ex eo 
numero, qui in Leontinis circumsessi erant, subornant, ut 
Syracusas perferret nuntium conuenientem eis, quae ad Mylan 

quae dubia erant, narrando concitaret iras hominum. 


Huic non aput uolgum modo fides fuit, set senatum quo- 32 


que in curiam introductus mouit. haut uani quidam homines 
palam ferre perbene detectam in Leontinis esse auaritiam et 
crudelitatem Romanorum; eadem, si intrassent Syracusas, aut 
foediora etiam, quo maius ibi auaritiae praemium esset, facturos 
fuisse. itaque claudendas cuncti portas et custodiendam urbem 
censere. sed non ab isdem omnes timere nec eosdem odisse: 
ad militare genus omne partemque magnam plebis inuisum esse 
nomen Romanum; praetores optimatiumque pauci, quamquam 
inflati uano nuntio erant, tamen ad propius praesentiusque 
malum cautiores esse. et iam ad Hexapylum erant Hippocrates 
atque Epicydes, serebanturque conloquia per propinquos po- 
pularium, qui in exercitu erant, ut portas aperirent sinerentque 
communem patriam defendi ab impetu Romanorum. iam unis 
foribus Hexapyli apertis coepti erant recipi, cum praetores inter- 


1 syracusis P!, corr. P* | 4 megaram P8 eorum S equorü P | 
10 hippocrate P', corr. P*| 15 uana S una P | uulgus P* [| 17 mylan 
Weissenb. mylas P|| 19 narrando P? narrando ac uelut uisa quae dubia 
erant narrando P! || concitarent P|| 20 uolsum P', corr. P2 || 21 monuit P 
22 auaritiam P? auaritiem P! [ 23 eandem P | 25 portasset P', corr. P* 
26 omnis temere Pf odisset P || 27 genus P* genus P! | omne P | ple- 
uis P| 29 tamen P* men P! || 30 hepapylum P* heptapylum 2? {| 31 epy- 
cides P433 defendi ab P* ab defendi ab P'|| 34.aperti P!, corr. P: 


) 
"4 


3 
Ux». VK. 
2 


220 LIBER XXII, 32. 33 a. u. C. 540 


uenerunt. et primo imperio minisque, deinde auctoritate de- 
terrendo, postremo, ut omnia uana erant, obliti maiestatis pre- 
cibus agebant, ne proderent patriam tyranni ante satellitibus 
et tum corruptoribus exercitus. sed surdae ad omnia aures 
concitatae multitudinis erant, nec minore intus ui quam foris 
portae effringebantur, effractisque omnibus toto Hexapylo agmen 
receptum est. praetores in Áchradinam cum iuuentute popu- 
larium confugiunt. mercennarii milites perfugaeque et quidquid 
regiorum militum Syracusis erat agmen hostium augent. ita 
Achradina quoque primo impetu capitur, praetorumque nisi qui 
inter tumultum effugerunt omnes interficiuntur. nox caedibus 
finem fecit. postero die serui ad pilleum uocati et carcere 
uincti emissi, confusaque haec omnis multitudo Hippocraten 
atque Epicyden creant praetores; Syracusaeque, cum breue 
tempus libertas adfulsisset, in antiquam seruitutem recciderant. 

Haec nuntiata cum essent Romanis, ex Leontinis mota 
sunt extemplo castra ad Syracusas. et ab Appio legati per 
portum missi forte in quinqueremi erant. praemissa quadriremis 
cum intrasset fauces portus, capitur; legati aegre effugerunt. 
et jam non modo pacis sed ne belli quidem iura relicta erant, 
cum Romanus exercitus ad Olympium —- louis id templum 
est — mille et quingentos passus ab urbe castra posuit. inde 
quoque legatos praemitti placuit; quibus, ne intrarent urbem, 
extra portam Hippocrates atque Epicydes obuiam cum suis pro- 
cesserunt. Romanus orator non bellum se Syracusanis sed opem 
auxiliumque adferre ait, et eis, qui ex media caede elapsi per- 
fugerint ad se, et eis, qui metu oppressi foediorem non exilio 
solum set etiam morte seruitutem patiantur; nec caedem nefan- 
dam sociorum inultam Romanos passuros. itaque si eis, qui 
ad se perfugerint, tutus in patriam reditus pateat, caedis auctores 
dedantur et libertas legesque suae Syracusanis restituantur, nihil 
armis opus esse; si ea non fiant, quicumque in mora sit, bello 
persecuturos. ad ea Epicydes, si qua ad se mandata haberent, 
responsum eis ait se daturos fuisse; cum in eorum, ad quos 

uenerint, manu res Syracusana esset, tum reuerterentur; si 
bello lacesserent, ipsa re intellecturos, nequaquam idem esse 
Syracusas ac Leontinos oppugnare. ita legatis relictis portas 
clausit. 

Inde terra marique simul coeptae oppugnari Syracusae, 
terra ab Hexapylo, mari ab Áchradina, cuius murus fluctu ad- 
luitur; et quia, sicut Leontinos terrore ac primo impetu cepe- 
rant, non diffidebant uastam disiectamque spatio urbem parte 
aliqua se inuasuros, omnem apparatum oppugnandarum urbium 


muris admouerunt. et habuisset tanto impetu coepta res for- 84 


tunam, nisi unus homo Syracusis ea tempestate fuisset. Archi- 2 
medes is erat, unicus spectator caeli siderumque, mirabilior 
tamen inuentor ac machinator bellicorum tormentorum operum- 
que, quibus, quidquid hostes ingenti mole agerent, ipse perleui 
momento ludificaretur. muros per inaequalis ductos colles, ple- 
raque alta et difficilia aditu, submissa quaedam et quae planis 
uallibus adiri possent, ut cuique aptum uisum est loco, ita 
genere omni tormentorum instruxit. Achradinae murum, qui, 
ut ante dictum est, mari adluitur, sexaginta quinqueremibus 
Marcellus oppugnabat. ex ceteris nauibus sagittarii funditores- 
que et uelites etiam, quorum telum ad remittendum inhabile 
imperitis est, uix quemquam sine uolnere consistere in muro 
patiebantur. hi, quia spatio missilibus opus est, procul muro 
tenebant naues. iunctae aliae binae quinqueremes demptis in- 
terioribus remis, ut latus lateri adplicaretur, cum exteriore 
erdine remorum uelut una nauis agerentur, turres contabu- 
latas machinamentaque alia quatiendis muris portabant. aduer- 
sus hunc naualem apparatum Archimedes uariae magnitudinis 
tormenta in muris disposuit. in eas, quae procul erant, nauis 
saxa ingenti pondere emittebat, propiores leuioribus eoque magis 
crebris petebat telis; postremo, ut sui uolnere intacti tela in 

hostem ingererent, murum ab imo ad summum crebris cubitali- 
bus fere cauis aperuit, per quae caua pars sagittis, pars scor- 
pionibus modicis ex occulto petebant hostem. quae propius 
etiam subibant naues, quo interiores ictibus tormentorum essent, 
in eas tollenone super murum eminente ferrea manus, firmae 
catenae inligata, cum iniecta prorae esset grauique libramento 
plumbi recelleret ad solum, suspensa prora nauem in puppim 
statuebat; dein remissa subito uelut ex muro cadentem nauem 
cum ingenti trepidatione nautarum ita undae adfligebat, ut, 
etiamsi recta recideret, aliquantum aquae acciperet. ita maritima 
oppugnatio est elusa, omnisque spes eo uersa, ut totis uiribus 
terra adgrederentur. sed ea quoque pars eodem omni apparatu 
tormentorum instructa erat Hieronis inpensis curaque per multos 
annos, Archimedis unica arte. natura etiam adiuuabat loci, quod 
saxum, cui inposita muri fundamenta sunt, magna parte ita 
procliue est, ut non solum missa tormento, set etiam quae 
pondere suo prouoluta essent, grauiter in hostem inciderent. 
eadem causa ad subeundum arduum aditum instabilemque in- 
gressum praebebat. ita consilio habito, quoniam omnis conatus 
ludibrio esset, absistere oppugnatione atque obsidendo tantum 
arcere terra marique commeatibus hostem placuit. 

Interim Marcellus cum tertia fere parte exercitus ad reci- 
piendas urbes profectus, quae in motu rerum ad Carthagi- 
nienses defecerant, Helorum atque Herbesum dedentibus ipsis 
recepit, Megara ui capta diruit ac diripuit ad reliquorum ac ma- 
xime Syracusanorum terrorem. per idem fere tempus et Hi- 
milco, qui ad Pachyni promunturium classem diu tenuerat, ad 
Heracleam, quam uocant Minoam, quinque et uiginü milia pedi- 

tum, tria equitum, duodecim elephantos exposuit, nequaquam 
cum quantis copiis ante tenuerat ad Pachynum classem; sed 
postquam ab Hippocrate occupatae Syracusae erant, profectus 
Carthaginem adiutusque ibi et ab legatis Hippocratis et litteris 
5 Hannibalis, qui uenisse tempus aiebat Siciliae per summum 
decus repetendae, et ipse haut uanus praesens monitor facile 
perpulerat, ut quantae maximae possent peditum equitumque co- 
piae in Siciliam traicerentur. adueniens Heracliam, intra paucos 
inde dies Agrigentum recepit; aliarumque ciuitatium, quae par- 
10 tis Carthaginiensium erant, adeo accensae sunt spes ad pellendos 
Sicilia Romanos, ut postremo etiam qui obsidebantur Syracusis 
animos sustulerint. et parte copiarum satis defendi urbem posse 
rati, ita inter se munera belli partiti sunt, ut Epicydes praeesset 
custodiae urbis, Hippocrates Himilconi coniunctus bellum ad- 
ls uersus consulem Romanum gereret. cum decem milibus pedi- 
tum, quingentis equitibus nocte per intermissa custodiis loca 
profectus castra circa Ácrillas urbem ponebat. munientibus 
superuenit Marcellus ab Agrigento iam occupato, cum frustra 
eo praeuenire hostem festinans tetendisset, rediens, nihil minus 
2 ratus quam illo tempore ac loco Syracusanum sibi exercitum 
obuium fore; set tamen metu Himilconis Poenorumque, ut 
quibus nequaquam eis copiis, quas habebat, par esset, quam 
poterat maxime intentus atque agmine ad omnes casus com- 

% erat, aduersus Siculos usui fuit. castris ponendis incompositos 
ac dispersos nanctus eos et plerosque inermes, quod peditum 
fuit, circumuenit; eques leui certamine inito cum Hippocrate 
Ácras perfugit. 

Ea pugna deficientes ab Romanis cum cohibuisset Siculos, 

3! Marcellus Syracusas redit; et post paucos dies Himilco adiuncto 
Hippocrate ad flumen Anapum, octo ferme inde milia, castra 
posuit. sub idem forte tempus et naues longae quinque et 
quinquaginta Carthaginiensium cum Bomilcare praefecto classis 
in magnum portum Syracusas ex alto decurrere et Romana item 

classis, triginta quinqueremes, legionem primam Panhormi ex- 
posuere; auersumque ab Italia bellum — adeo uterque populus 
in Siciliam intentus fuit — uideri poterat. legionem Romanam, 
quae exposita Panormi erat, uenientem Syracusas praedae haut 
dubie sibi futuram Himilco ratus uia decipitur; mediterraneo 
namque Poenus itinere duxit, legio maritimis locis classe pro- 
sequente ad Appium Claudium Pachynum cum parte copiarum 
obuiam progressum peruenit. nec diutius Poeni ad Syracusas 
morati sunt: et Bomilcar, simul parum fidens nauibus suis, 
duplici facile numero classem habentibus Romanis, simul inutili 
mora cernens nihil aliud ab suis quam inopiam adgrauari so- 
ciorum, uelis in altum datis in Africam transmisit, et Himilco 
secutus nequiquam Marcellum Syracusas, si qua, priusquam 
maioribus copiis iungeretur, occasio pugnandi esset, postquam 
ea nulla contigerat tutumque ad Syracusas et munimento et 
uiribus hostem cernebat, ne frustra adsidendo spectandoque 
opsidionem sociorum tempus tereret, castra inde mouit, ut, 
quocumque uocasset defectionis ab Romano spes, admoueret 
exercitum ac praesens suas res fouentibus adderet animos. Mur- 
gantiam primum prodito ab ipsis praesidio Romano recipit, ubi 
frumenti magna uis commeatusque omnis generis conuecti erant 
Romanis. 

Ad hanc defectionem erecti sunt et aliarum ciuitatium 
animi, praesidiaque Romana aut pellebantur arcibus aut prodita 
per fraudem opprimebantur. Henna, excelso loco ac praerupto 
undique sita, cum loco inexpugnabilis erat, tum praesidium 
in arce ualidum praefectumque praesidi haut sane opportunum 
insidiantibus habebat. L. Pinarius erat, uir acer et qui plus 
in eo, ne posset decipi, quam in fide Siculorum reponeret; et 
tum intenderant eum ad cauendi omnia curam tot auditae pro- 
ditiones defectionesque urbium et clades praesidiorum. itaque 
die ac nocte iuxta parata instructaque omnia custodiis ac uigiliis 

erant, nec ab armis aut loco suo miles abscedebat. quod ubi 
Hennensium principes iam pacti cum Himilcone de proditione 
praesidi animaduerterunt, nulli occasioni fraudis Romanum pa- 
tere, ui rati agendum urbem arcemque suae potestatis aiunt 
debere esse, si liberi in societatem, non serui in custodiam 
traditi essent Romanis. itaque claues portarum reddi sibi ae- 
quom censent: bonis sociis fidem suam maximum uinculum 
esse, et ita sibi populum Romanum senatumque gratias habi- 
turum, si uolentes ac non coacti mansissent in amicitia. ad 
ea Romanus se in praesidio impositum esse dicere ab impe- 
ratore suo clauesque portarum et custodiam arcis ab eo acce- 
pisse, quae nec suo nec Hennensium arbitrio haberet, set eius, 
qui commisisset. praesidio decedere aput Romanos capital esse, 
et nece liberorum etiam suorum eam noxam parentes sanxisse. 
consulem Marcellum haud procul esse: ad eum mitterent legatos, 
cuius iuris atque arbitri res esset. se uero negare illi missuros 
testarique, si uerbis nihil agerent, uindictam aliquam libertatis 
suae quaesituros. tum Pinarius: at illi, si ad consulem graua- 
rentur mittere, sibi saltem darent populi concilium, ut sciretur, 
utrum paucorum ea denuntiatio an uniuersae ciuitatis esset. 
consensa in posterum diem contio. 

catis militibus "Credo ego uos audisse, milites, inquit “quem 
ad modum praesidia Romana ab Siculis circumuenta et op- 
pressa sint per hos dies. eam uos fraudem deum primo beni- 

gnitate, dein uestra ipsi uirtute dies noctesque perstando ac 
peruigilando in armis uitastis. utinam relicum tempus nec 

3 patiendo infanda nec faciendo traduci posset! haec occulta in 
fraude cautio est, qua usi adhuc sumus; cui quoniam parum 
succedit, aperte ac propalam claues portarum reposcunt; quas 5 
simul tradiderimus, Carthaginiensium extemplo Henna erit, foe- 
diusque hic trucidabimur, quam Murgantiae praesidium inter- 

4 fectum est. noctem unam aegre ad consultandum sumpsi, qua 
uos certiores periculi instantis facerem. orta luce contionem 
habituri sunt ad criminandum me concitandumque in uos po- 10 

5 pulum. itaque crastino die aut uestro aut Hennensium sanguine 
Henna inundabitur. nec praeoccupati spem ullam nec occupan- 
tes periculi quicquam habebitis, qui prior strinxerit ferrum, 

6 eius uictoria erit. intenti ergo omnes armatique signum ex- 

pectabitis. ego in contione ero et tempus, quoad omnia in- 15 

structa sint, loquendo altercandoque traham. «cum toga signum 

dedero, tum mihi undique clamore sublato turbam inuadite ac 
sternite omnia ferro et cauete quisquam supersit, cuius aut 

8 uis aut fraus timeri possit. uos, Ceres mater ac Proserpina, _ 
precor, ceteri superi infernique di, qui hanc urbem, hos sa- ?0 | 
cratos lacus lucosque colitis, ut ita nobis uolentes propitii ad- 
sitis, si uitandae, non inferendae fraudis causa hoc cousili 

9 capimus. pluribus uos, milites, hortarer, si cum armatis dimi- 
catio futura esset: inermes, incautos ad satietatem trucidabitis; 
et consulis castra in propinquo sunt, ne quid ab Himilcone 25 
et Carthaginiensibus timeri possit.' 

39 Ab hac adhortatione dimissi corpora curant. postero die 
alii aliis locis ad opsidenda itinera claudendosque opponuntur 
exitus; pars maxima super theatrum circaque, adsueti et ante 

spectaculo contionum, consistunt. productus ad populum a 
magistratibus praefectus Romanus cum consulis de ea re ius 
ac potestatem esse, non suam, et pleraque eadem quae pridie 
dixisset, et primo sensim ac plures reddere claues, dein iam 
una uoce id omnes iuberent cunctantique et differenti fero- 
citer minitarentur nec uiderentur ultra uim ultimam dilaturi, 
tum praefectus toga signum, ut conuenerat, dedit, militesque 
intenti dudum ac parati alii superne in auersam contionem 
clamore sublato decurrunt, alii ad exitus theatri conferti ob- 
sistunt. caeduntur Hennenses cauea inclusi coaceruanturque 
non caede solum set etiam fuga, cum alii super aliorum capita 
ruerent, integri sauciis, uiui mortuis incidentes cumularentur. 
inde passim discurritur, et urbis captae modo fugaque et caedes 
omnia tenet, nibilo remissiore militum ira, quod turbam iner- 
mem caedebant, quam si periculum par et ardor certaminis eos 
inritaret. ita Henna aut malo aut necessario facinore retenta. 

Marcellus nec factum inprobauit et praedam Hennensium 
militibus concessit, ratus timore deterritos a proditionibus prae- 
sidiorum Siculos. atque ea clades, ut urbis in media Sicilia 
sitae claraeque uel ob insignem munimento naturali locum uel 
ob sacrata omnia uestigiis raptae quondam Proserpinae, prope 
uno die omnem Siciliam peruasit; et quia caede infanda re- 
bantur non hominum tantum sed etiam deorum sedem uiolatam 
esse, tum uero etiam qui ante dubii fuerant defecere ad Poenos. 
Hippocrates inde Murgantiam, Himilco Agrigentum sese recepit, 
cum acciti a proditoribus nequiquam ad Hennam exercitum ad- 
mouissent. Marcellus retro in Leontinos redit, frumentoque 

et commeatibus aliis in castra conuectis, praesidio modico ibi 
relicto, ad Syracusas obsidendas uenit. inde Appio Claudio 
Romam ad consulatum petendum misso T. Quinctium Crispi- 
num in eius locum classi castrisque praeficit ueteribus; ipse 
hibernacula quinque milia passuum ab Hexapylo — Leonta 
uocant locum — communiit aedificauitque. haec in Sicilia 
usque ad principium hiemis gesta. 

Eadem aestate et cum Philippo rege, quod iam ante su- 
spectum fuerat, motum bellum est. legati ab Orico ad M. Vale- 
rium praetorem uenerunt, praesidentem classi Brundisio Cala- 
briaeque circa litoribus, nuntiantes Philippum primum Apollo- 
niam temptasse, lembis biremibus centum uiginti flumine aduerso 
subueclum; deinde, ut ea res tardior spe fuerit, ad Oricum 
clam nocte exercitum admouisse, eamque urbem, sitam in 
plano neque moenibus neque uiris atque armis ualidam, primo 
impetu oppressam esse. haec nuntiantes orabant, ut opem 
ferret hostemque haud dubium Romanis mari ac terra maritimis 
urbibus arceret, quae ob nullam aliam causam, nisi quod im- 
minerent Italiae, peterentur. M. Valerius, duorum milium prae- 
sidio relicto praepositoque eis P. Valerio legato, cum classe 
instructa parataque et, quod longae naues militum capere non 
poterant, in onerarias inpositis: altero die Oricum peruenit 
urbemque eam leui tenente praesidio, quod rex recedens inde 
reliquerat, haut magno certamine recepit. legati eo ab Apol- 
lonia uenerunt nuntiantes in obsidione sese, quod deficere 
ab Romanis nollent, esse neque sustinere ultra uim Macedonum 
posse, nisi praesidium mittatur Romanum. facturum se quae 
uellent pollicitus duo milia delectorum militum nauibus longis 
mittit ad ostium fluminis cum praefecto socium Q. Naeuio Crista, 
uiro inpigro et perito militiae. is expositis in terram militibus 
nauibusque Oricum retro, unde uenerat, ad ceteram classem 
remissis milites procul a flumine per uiam minime ab regiis 


1 comeatibus P| 3 at P|| 5 ab 6, om. P| 6 edificauitque Pj 8 su- 
sceptum P 9 orico P! origo P*|| at P* aut P! | 12 flumine (200) coni. 
Heusinger || 13 tardior ras. ez tardiore P|| 14 noctem P || 15 moeniis P] 
uiris P* uiriis P! uiribus Gitlbauer Oest. Gymn. 29 (1878) 359 | 17 mari 
ac terra a Ph. Rubens (a om. Gron. et H.J. Mueller) maeacterra'ac- 
terraac P! terra ac P* | 18 urbibus S uirib. P || arcerent P | 20 relicto c, 
om. P || praepositoque duce Crevierio Alschefski q. P| p. 8 Glareanus 
t. Pf 21 longe P|| 22 inpositiis P!, corr. P* || 23 tenentem P | rex ante 
recedens add. Fabri, ante reliquerat Gron., om. P| recedent P] 27 nisi P? 
nil P! ni Riemann | que Pl| 29 q. 8 que P] 31 uenerant 5 | crateram P| 
32 frumine P!, corr. P? || regis P 


e 


pas 


5 





a. Chr. 214 LIBER XXII, 40. 41 229 


obsessam duxit et nocte, ita ut nemo hostium sentiret, urbem 
est ingressus. diem insequentem quieuere, dum praefectus 
iuuentutem Apolloniatium armaque et urbis uires inspiceret. 
ubi ea uisa inspectaque satis animorum fecere, simulque ab ex- 
5 ploratoribus conperit, quanta socordia ac neclegentia aput hostes 
esset, silentio noctis ab urbe sine ullo tumultu egressus castra 
hostium adeo neglecta atque aperta intrauit, ut satis constaret 
prius mille hominum uallum intrasse, quam quisquam sentiret, 
ac, si caede abstinuissent, peruenire ad tabernaculum regium 
10 potuisse, caedes proximorum portae excitauit hostes; inde 
tantus terror pauorque omnis occupauit, ut non modo alius 
quisquam arma caperet aut castris pellere hostem conaretur, 
set etiam ipse rex, sicut somno excitus erat, prope seminudus 
fugiens militi quoque, nedum regi uix decoro habitu, ad flumen 
15 nauisque perfugerit. eodem et alia turba effusa est. paulo 
minus tria milia militum in castris aut capta aut occisa; plus 
tamen bominum aliquanto captum quam caesum est. castris 
direptis Apolloniatae catapultas, ballistas tormentaque alia, quae 
oppugnandae urbi conparata erant, ad tuenda moenia, si quando 
20 similis fortuna uenisset, Apolloniam deuexere; cetera omnis 
praeda castrorum Romanis concessa est. haec cum Oricum 
essent nuntiata, M. Valerius classem extemplo ad ostium flu- 
minis duxit, ne nauibus capessere fugam rex posset. itaque 
Philippus, neque terrestri neque nauali certamini satis fore 
2 parem se fidens, subductis nauibus atque incensis terra Mace- 
doniam petiit magna ex parte inermi exercitu spoliatoque. Ro- 
mana classis cum M. Valerio Orici hibernauit. 
Eodem anno in Hispania uarie res gestae. nam priusquam 
Romani amnem Hiberum transirent, ingentes copias Hispanorum 
30 Mago et Hasdrubal fuderunt; defecissetque ab Romanis ulterior 
Hispania, ni P. Cornelius raptim traducto exercitu Hiberum 
dubiis sociorum animis in tempore aduenisset. primo ad Castrum 
Album — locus est insignis caede magni Hamilcaris — castra 
Romani habuere. arx erat munita, et conuexerant ante frumen- 
5$ tum; tamen, quia oinnia circa hostium plena erant, agmenque 

Romanum inpune incursatum ab equitibus hostium fuerat et 
ad duo milia aut moratorum aut palantium per agros interfecta, 
cessere inde Romani propius pacata loca et ad montem Vic- 
toriae castra communiuere. eodem Cn. Scipio cum omnibus 
copiis et Hasdrubal Gisgonis filius, tertius Carthaginiensium dux, 
cum exercitu iusto aduenit, contraque castra Romana trans 
fluuium omnes consedere. P. Scipio cum expeditis clam pro- 
fectus ad loca circa uisenda haut fefellit hostes, oppressissentque 
eum in patentibus campis, ni tumulum in propinquo cepisset. 
ibi quoque circumsessus aduentu fratris obsidione eximitur. 
Castulo, urbs Hispaniae ualida ac nobilis et adeo coniuncta 
societate Poenis, ut uxor inde Hannibali esset, ad Romanos 
defecit. Carthaginienses Iliturgim oppugnare adorti, quia prae- 
sidium ibi Romanum erat; uidebanturque inopia maxime eum 
locum expugnaturi. Cn. Scipio, ut sociis praesidioque ferret 
opem, cum legione expedita profectus inter bina castra cum 
magna caede hostium urbem est ingressus et postero die erup- 
tione aeque felici pugnauit. supra duodecim milia hominum 
caesa duobus proeliis, plus mille hominum captum cum sex 
et triginta militaribus signis. ita ab lliturgi recessum est. Bi- 
gerra inde urbs — socii et hi Romanorum erant — a Cartha- 
giniensibus oppugnari coepta est. eam obsidionem sine cer- 


42 tamine adueniens Cn. Scipio soluit. ad Mundam exinde castra 


2 


Punica mota, et Romani eo confestim secuti sunt. ibi signis 
conlatis pugnatum per quattuor ferme horas, egregieque uin- 
centibus Romanis signum receptui est datum, quod Cn. Sci- 
pionis femur tragula confixum erat pauorque circa eum ceperat 


3 milites, ne mortiferum esset uolnus. ceterum haut dubia res 


fuit, quin, nisi ea mora interuenisset, castra eo die Punica 
capi potuerint. jam non milites solum set elephanti etiam 
usque ad uallum acti erant, superque ipsum nouem et triginta 
elephanti pilis confixi. hoc quoque proelio ad duodecim milia 
hominum dicuntur caesa, prope tria capta cum signis militaribus 

septem et quinquaginta. ad Auringem inde urbem Poeni re- 
cessere, et, ut territis instaret, secutus Romanus. ibi iterum 
Scipio lecticula in aciem inlatus conflixit. nec dubia uictoria 
fuit; minus tamen dimidio hostium quam antea, quia pauciores 
superfuerant, qui pugnarent, occisum. set gens nata instau- 
randis reparandisque bellis, Magone ad conquisitionem militum 
a fratre misso, breui repleuit exercitum animosque ad temptan- 
dum de integro certamen fecit; Galli plerique milites, quippe 
pro parte totiens intra paucos dies uicta, isdem animis, quibus 
priores, eodemque euentu pugnauere: plus octo milia hominum 
caesa, haut multo minus quam mille captum et signa militaria 
quinquaginta octo; et spolia plurima Gallica fuere, aurei tor- 
ques armillaeque, magnus numerus. duo etiam insignes reguli 
Gallorum — Moeniacoepto et Vismaro nomina erant — eo proe- 
lio ceciderunt. octo elephanti capti, tres occisi. 

Cum tam prosperae res in Hispania essent, uerecundia 
Romanos tandem cepit, Saguntum oppidum, quae causa belli 
esset, octauum iam annum sub hostium potestate esse. itaque 
id oppidum ui pulso praesidio Punico receperunt cultoribusque 
antiquis, quos ex iis uis reliquerat belli, restituerunt; et Tur- 
detanos, qui contraxerant eis cum Carthaginiensibus bellum, 
in potestatem redactos sub corona uendiderunt urbemque eorum 
delerunt. 

Haec in Hispania Q. Fabio M. Claudio consulibus gesta. 48 


Romae cum tribuni plebis noui magistratum inissent, extemplo 
censoribus P. Furio et M. Atilio a M. Caecilio Metello tribuno 
plebis dies dicta ad populum est. quaestorem eum proximo 
anno adempto equo tribu mouerant atque aerarium fecerant 
propter coniurationem deserendae Italiae ad Cannas factam. set 

nouem tribunorum auxilio uetiti causam in magistratu dicere 
dimissique [fuerant]. ne lustrum perficerent, mors prohibuit 
P. Furi. M. Atilius magistratu se abdicauit. 

Comitia consularia habita ab Q. Fabio Maximo consule. 
creati consules ambo absentes Q. Fabius Maximus, consulis filius, 
et Ti. Sempronius Gracchus iterum. praetores fiunt duo, qui 
tum aediles curules erant, P. Sempronius Tuditanus et Cn. Ful- 
uius Centimalus, et M. Atilius et M. Aemilius Lepidus. ludos 
scaenicos per quadriduum eo anno primum factos ab curulibus 
aedilibus memoriae proditur. aedilis Tuditanus hic erat, qui 
ad Cannas pauore aliis in tanta clade torpentibus per medios 
hostes duxit. 

Comitiis perfectis auctore Q. Fabio consule designati con- 
sules Romam accersiti magistratum inierunt senatumque de bello 
ac prouinciis suis praetorumque et de exercitibus, quibus qui- 


44 que praeessent, consuluerunt. itaque prouinciae atque exercitus 

diuisi: bellum cum Hannibale consulibus mandatum et exerci- 
tuum unus, quem ipse Sempronius habuerat, alter, quem Fabius 
consul; eae binae erant legiones. M. Aemilius praetor, cuius 
peregrina sors erat, iuris dictione M. Atilio collegae, praetori 
urbano, mandata Luceriam prouinciam haberet legionesque duas, 
quibus Q. Fabius, qui tum consul erat, praetor praefuerat. 
P. Sempronio prouincia Ariminum, Cn. Fuluio Suessula cum 
binis item legionibus euenerunt, ut Fuluius urbanas legiones 
duceret, Tuditanus a M. Pomponio acciperet." prorogata imperia 
prouinciaeque, M. Claudio Sicilia finibus eis, quibus regnum 
Hieronis fuisset, Lentulo propraetori prouincia uetus, T. Otacilio 
classis — exercitus nulli additi noui —, M. Valerio Graecia 
Macedoniaque cum legione et classe, quam haberet, Q. Mucio 

cum uetere exercitu — duae autem legiones erant — Sardinia, 
C. Terentio cum legione una, cui iam praeerat, Picenum. scribi 
praeterea duae urbanae legiones iussae et uiginti milia sociorum. 
his ducibus, his copiis aduersus multa simul aut mota aut su- 
specta bella muniuerunt Romanum imperium. 

Consules duabus urbanis legionibus scriptis supplemento- 
que in alias lecto, priusquam ab urbe mouerent, prodigia pro- 
curarunt, quae nuntiata erant. murus ac porta Áriciae et 
Caietae, et Ariciae etiam Iouis aedis de caelo tacta fuerant. 
et alia ludibria oculorum auriumque credita pro ueris: nauium 
longarum species in flumine Tarracinae, quae nullae erant, 
uisas, et in louis Vicilini teinplo, quod in Compsano agro est, 
arma concrepuisse, et flumen Amiterni cruentum fluxisse. his 
procuratis ex decreto pontificum profecti consules Sempronius 
in Lucanos, in Apuliam Fabius. pater filio legatus ad Suessulam 
in castra uenit. cui cum obuiam filius progrederetur lictores- 
que uerecundia maiestatis eius taciti anteirent, praeter undecim 
fasces equo praeuectus senex, ut consul animaduertere proximum 
lictorem iussit et is, ut descenderet ex equo, inclamauit, tum 
demum desiliens *Experiri' inquit “uolui, fili, satin scires con- 
sulem te esse.' 

In ea castra Dasius Altinius Arpinus clam nocte cum tribus 45 


seruis uenit promittens, si sibi praemio foret, se Arpos pro- 
diturum esse. eam rem ad consilium cum rettulisset Fabius, 
alis pro transfuga uerberandus necandusque uideri ancipitis 
animi communis hostis, qui post Cannensem cladem, tamquam 
cum fortuna fidem stare oporteret, ad Hannibalem descisset 
traxissetque ad defectionem Arpos, tum, quoniam res Romana 
contra spem uotaque eius uelut resurgere ab stirpibus uideatur, 

. nouam referre proditionem proditis polliceatur, aliunde stet 


el 

semper, aliunde sentiat, infidus socius, uanus hostis: is ad 
Faleriorum Pyrrhique proditores tertium transfugis documentum 
esset. contra ea consulis pater Fabius temporum oblitos homines 
in medio ardore belli, tamquam in pace, libera de quoque 
arbitria agere aiebat, ut, cum illud potius agendum atque cogi- 
tandum sit, si quo modo fieri possit, ne qui socii a populo 
Romano desciscant et noui concilientur, documentum dicatur 
statui oportere, si quis resipiscat et antiquam societatem respiciat. 
quod si abire ab Romanis liceat, redire ad eos non liceat, cui 
dubium esse, quin breui desperata ab sociis Romana res foe- 
deribus Punicis omnia in Italia iuncta uisura sit? se tamen 
non eum esse, qui Altinio fidei quicquam censeat habendum, 
sed mediam secuturum consili uiam: neque pro hoste neque 
pro socio in praesentia habitum libera custodia haut procul a 
castris placere in aliqua flda ciuitate eum seruari per belli 
tempus; perpetrato bello tum consultandum, utrum prior de- 
fectio plus merita sit poenae an hic reditus ueniae. Fabio 
adsensum est, Calenisque legatis traditus et ipse et comites; et 
auri satis magnum pondus, quod secum attulerat, ei seruari ius- 
sum. Calibus eum interdiu solutum custodes sequebantur, nocte 
clausum adseruabant. Arpis domi primum desiderari quaerique 
est coeptus; dein fama per totam urbem uolgata tumultum ut 

principe amisso fecit, metuque rerum nouarum extemplo nuntii 
ad Hannibalem missi. quibus nequaquam offensus Poenus, quia 
et ipsum ut ambiguae fidei uirum suspectum iam pridem habebat 
et causam nactus erat tam ditis hominis bona possidendi uen- 
dendique; ceterum ut irae magis quam auaritiae datum crede- 
rent homines, crudelitatem quoque auiditati addidit coniugemque 
eius ac liberos in castra accitos, quaestione prius habita primum 
de fuga Altini, dein quantum auri argentique domi relictum 
esset, satis cognitis omnibus uiuos combussit. 

Fabius ab Suessula profectus Arpos primum institit op- 
pugnare. ubi cum a quingentis fere passibus castra posuisset, 
contemplatus ex propinquo situm urbis moeniaque, quae pars 
tutissima moenibus erat, quia maxime neclectam custodia uidit, 
ea potissimum adgredi statuit. comparatis omnibus, quae ad 
urbes oppugnandas usui sunt, centurionum robora ex toto exer- 
citu delegit tribunosque uiros fortes eis praefecit et milites 
sescentos, quantum satis uisum est, attribuit eosque, ubi quartae 
uigiliae signum cecinisset, ad eum locum scalas iussit ferre. 
porta ibi humilis et angusta erat infrequenti uia per desertam 
partem urbis. eam portam scalis prius transgressos murum 
aperire ex interiore parte aut claustra refringere iubet et te- 
nentes partem urbis cornu signum dare, ut ceterae copiae 
admouerentur: parata omnia atque instructa sese babiturum. 
ea inpigre facta; et quod impedimentum agentibus fore uide- 
batur, id maxime ad fallendum adiuuit. imber ab nocte media 
coortus custodes uigilesque dilapsos e stationibus subfugere in 
tecta coegit, sonitusque primo largioris procellae strepitum 
molientium portam exaudiri prohibuit, lentior deinde aequa- 
liorque accidens auribus magnam partem hominum sopiuit. 
postquam portam tenebant, cornicines in uia paribus interuallis 
dispositos canere iubent, ut consulem excirent. id ubi factum 
ex composito est, signa efferri consul iubet ac paulo ante lucem 

excitati sunt iam et imbre conquiescente et propinqua luce. 
praesidium in urbe erat Hannibalis, quinque milia ferme arma- 
torum, et ipsi Árpini tria milia hominum armarant. eos primos 
Poeni, ne quid ab tergo fraudis esset, hosti opposuerunt. pu- 
gnatum primo in tenebris angustisque uiis est. cum Romani 
non uias tantum set tecta etiam proxima portae occupassent, 
ne peti superne ac uolnerari possent, cogniti inter se quidam 
Arpinique et Romani, atque inde conloquia coepta fleri, per- 
cunctantibus Romanis, quid sibi uellent Arpini, quam ob noxam 
Romanorum aut quod meritum Poenorum pro alienigenis ac 
barbaris Italici aduersus ueteres socios Romanos bellum gererent 
et uectigalem ac stipendiariam Italiam Africae facerent, Arpinis 
purgantibus ignaros omnium se uenum a principibus datos 
Poeno, captos oppressosque a paucis esse. initio orto plures 
cum pluribus conloqui; postremo praetor Arpinus ab suis ad 
consulem deductus, fideque data inter signa aciesque Árpini 
repente pro Romanis aduersus Carthaginiensem arma uerterunt. 
Hispani quoque, paulo minus mille homines, nihil praeterea 
cum consule pacti, quam ut sine fraude Punicum emitteretur 
praesidium, ad consulem transtulerunt signa.  Carthaginiensibus 
portae patefactae, emissique cum fide incolumes ad Hannibalem 
Salapiam uenerunt. AÁrpi sine clade ullius praeterquam unius 
ueteris proditoris, noui perfugae, restituü ad Romanos. Hi- 
spanis duplicia cibaria dari iussa, operaque eorum forti ac fideli 
persaepe res publica usa est. 

Cum consul alter in Apulia, alter in Lucanis esset, equites 
centum duodecim nobiles Campani per speciem praedandi ex 
hostium agro permissu magistratuum ab Capua profecti ad castra 
Romana, quae super Suessulam erant, uenerunt; stationi mili- 
tum, qui essent, dixerunt: conloqui sese cum praetore uelle. 
Cn. Fuluius castris praeerat; cui ubi nuntiatum est, decem 
ex eo numero iussis inermibus deduci ad se, ubi, quae postu- 
larent, audiuit — nihil autem aliud petebant, quam ut Capua 
recepta bona sibi restituerentur —, in fidem omnes accepti. 

et ab altero praetore Sempronio Tuditano oppidum Atrinum 
expugnatum; amplius septem milia hominum capta et aeris 
argentique signati aliquantum. 

Romae foedum incendium per duas noctes ac diem unum 
tenuit; solo aequata omnia inter Salinas ac portam Carmen- 
talem cum Aequimaelio Iugarioque uico et templis Fortunae 
ac matris Matutae; et extra portam late uagatus ignis sacra 
profanaque multa absumpsit. 


Eodem anno P. et Cn. Cornelii, cum in Hispania res 48 


prosperae essent, multosque et ueteres reciperent socios et 
nouos adicerent, in Africam quoque spem extenderunt. Syphax 
erat rex Numidarum, subito Carthaginiensibus hostis factus; 
ad eum centuriones tres legatos miserunt, qui cum eo amici- 
tiam societatemque facerent et pollicerentur, si perseueraret 
urguere bello Carthaginienses, gratam eam rem fore senatui 
populoque Romano, et adnisuros, ut in tempore et bene cu- 
mulatam gratiam referant. grata ea legatio barbaro fuit; con- 
locutusque cum legatis de ratione belli gerundi, ut ueterum 
militum uerba audiuit, quam multarum rerum ipse ignarus 
esset, ex conparatione tam ordinatae disciplinae animum ad- 
uertit. tum, id primum ut pro bonis ac fidelibus sociis face- 
rent, orauit, ut duo legationem referrent ad imperatores suos, 
unus aput sese magister rei militaris resisteret: rudem ad pede- 
stria bella Numidarum gentem esse, equis tantum habilem; ita 
jam inde a principiis gentis maiores suos bella gessisse, ita se 
a pueris insuetos. set habere hostem pedestri fidentem Marte, 
cui si aequari robore uirium uelit, et sibi pedites comparandos 
esse. et ad id multitudine hominum regnum abundare, set ar- 
mandi ornandique et instruendi eos artem ignorare. omnia, 
uelut forte congregata turba, uasta ac temeraria esse. facturos 
se in praesentia, quod uellet, legati respondent, fide accepta, 

ut remitteret extemplo eum, si imperatores sui non compro- 
bassent factum. Q. Statorio nomen fuit, qui ad regem remansit. 
cum duobus Romanis rex Numidas legatos in Hispaniam misit 
ad accipiendam fidem ab imperatoribus Romanis. isdem man- 
dauit, ut protinus Numidas, qui intra praesidia Carthaginien- 
sium auxiliares essent, ad transitionem perlicerent. et Statorius 
ex multa iuuentute regni pedites conscripsit ordinatosque pro- 
xime morem Romanum instruendo et decurrendo signa sequi 
et seruare ordines docuit et operi aliisque iustis militaribus ita 
adsuefecit, ut breui rex non equiti magis fideret quam pediti 
conlatisque aequo campo signis iusto proelio Carthaginiensem 
hostem superaret. Romanis quoque in Hispania legatorum regis 
aduentus magno emolumento fuit; namque ad famam eorum 
transitiones crebrae ab Numidis coeptae fieri. 

Ita cum Syphace Romanis coepta amicitia est. quod ubi 
Carthaginienses acceperunt, extemplo ad Galam in parte altera 
Numidiae —- Maesulii ea gens uocatur — regnantem legatos 


49 mittunt. filium Gala Masinissam habebat septem decem annos 


i» 


natum, ceterum iuuenem ea indole, ut iam tum appareret 
maius regnum opulentiusque, quam quod accepisset, facturum. 
legati, quoniam Syphax se Romanis iunxisset, ut potentior so- 
cietate eorum aduersus reges populosque Africae esset, docent 
melius fore Galae quoque Carthaginiensibus iungi quam primum, 
antequam Syphax in Hispaniam aut Romani in Africam trans- 
eant: opprimi Syphacem nihildum praeter nomen ex foedere 
Romano habentem posse. facile persuasum Galae, filio depo- 
scente id bellum, ut mitteret exercitum; qui Carthaginiensibus 
legionibus coniunctis magno proelio Syphacem deuicit. triginta 

milia eo proelio hominum caesa dicuntur. Syphax cum paucis 
equitibus in Maurusios ex acie Numidas — extremi prope Ocea- 
num aduersus Gadis colunt — refugit, adfluentibusque ad 
famam eius undique barbaris ingentis breui copias armauit, 
cum quibus in Hispaniam angusto diremptam freto traiceret. 
ceterum Masinissa cum uictore exercitu aduenit, isque ibi cum 
Syphace ingenti gloria per se sine ullis Carthaginiensium opi- 
bus gessit bellum. 

In Hispania nihil memorabile gestum, praeterquam quod 
Celtiberum iuuentutem eadem mercede, qua pacta cum Cartha- 
giniensibus erat, imperatores Romani ad se perduxerunt, et 
nobilissimos Hispanos supra trecentos in Italiam ad sollicitan- 
dos populares, qui inter auxilia Hannibalis erant, miserunt. 
[id modo eius anni in Hispania ad memoriam insigne est, quod 
mercennarium militem in castris neminem ante quam tum Celti- 
beros Romani habuerunt.] 

Dum haec in África atque in Hispania geruntur, Hannibal 
in agro Sallentino aestatem consumpsit spe per proditionem 
urbis Tarentinorum potiundae. ipsorum interim Sallentinorum 
ignobiles urbes ad eum defecerunt. eodem tempore in Bruttiis 
ex duodecim populis, qui anno priore ad Poenos desciuerant, 
Consentini et Tauriani in fidem populi Romani redierunt; et 
plures redissent, ni T. Pomponius Veientanus, praefectus so- 
cium, prosperis aliquot populationibus in agro Bruttio iusti 
ducis speciem nactus, tumultuario exercitu coacto cum Hannone 
conflixisset. magna ibi uis hominum, sed inconditae turbae 
agrestium seruorumque, caesa aut capta est; minimum iacturae 
fuit, quod praefectus inter ceteros est captus, et tum temera- 
riae pugnae auctor et ante publicanus omnibus malis artibus 
et rei publicae et societatibus infidus damnosusque. Sempronius 
consul in Lucanis multa proelia parua, haut ullum dignum me- 
moratu fecit et ignobilia oppida Lucanorum aliquot expugnauit. 

Quo diutius trahebatur bellum et uariabant secundae ad- 
uersaeque res non fortunam magis quam animos hominum, 
tanta religio, et ea magna ex parte externa, ciuitatem incessit, 
ut aut homines aut dei repente alii uiderentur facti. nec iam 
in secreto modo atque intra parietes abolebantur Romani ritus, 
sed in publico etiam ac foro Capitolioque mulierum turba erat 
nec sacrificantium nec precantium deos patrio more. sacrificuli 
ac uales ceperant hominum mentes; quorum numerum auxit 

rustica plebs ex incultis diutino bello infestisque agris egestate 
et metu in urbem conpulsa et quaestus ex alieno errore facilis, 
quem uelut concessae artis usu exercebant. primo secretae 9 
bonorum indignationes exaudiebantur; deinde ad patres etiam 
ac publicam querimoniam excessit res. incusati grauiter ab 10 
senatu aediles triumuirique capitales, quod non prohiberent, 
cum emouere eam multitudinem e foro ac disicere adparatus 
sacrorum conati essent, haut procul afuit, quin uiolarentur. 
ubi potentius iam esse id malum apparuit, quam ut minores 11 
per magistratus sedaretur, M. Aemilio praetori urbano negotium 
ab senatu datum est, ut eis religionibus populum liberaret. 
is et in contione senatus consultum recitauit et edixit, ut, qui- 12 
cumque libros uaticinos precationesue aut artem sacrificandi 
conscriptam haberet, eos libros omnis litterasque ad se ante 
kal. Apriles deferret, neu quis in publico sacroue loco nouo 
aut externo ritu sacrificaret. 

Aliquot publici sacerdotes mortui eo anno sunt, L. Corne- 2 
lius Lentulus pontufex maximus et C. Papirius C. f. Maso pon- 
tifex et P. Furius Philus augur et C. Papirius L. f. Maso decem- 
uir sacrorum. in Lentuli locum M. Cornelius Cethegus, in 2 
Papiri Cn. Seruilius Caepio pontifices suffecti sunt; augur crea- 
tus L. Quinctius Flamininus, decemuir sacrorum L. Cornelius 
Lentulus. 

Comitiorum consularium iam adpetebat tempus; sed quia 8 
consules bello intentos auocare non placebat, Ti. Sempronius 
consul comitiorum causa dictatorem dixit C. Claudium Cento- 
nem. ab eo magister equitum est dictus Q. Fuluius Flaccus. 4 
dictator primo comitiali die creauit consules Q. Fuluium Flaccum, 
magistrum equitum, et Áp. Claudium Pulchrum, cui Sicilia 
prouincia in praetura fuerat. tum praetores creati Cn. Fuluius 
Flaccus C. Claudius Nero M. Iunius Silanus P. Cornelius Sulla. 

comitiis perfectis dictator magistratu abiit. aedilis curulis fuit 
eo anno cum M. Cornelio Cethego P. Cornelius Scipio, cui post 
Africano fuit cognomen. huic petenti aedilitatem cum obsiste- 
rent tribuni plebis negantes rationem eius habendam esse, 
e.t € ex? 3 « . 
quod nondum ad petendum legitima aetas esset, Si me inquit 
‘omnes Quirites aedilem facere uolunt, satis annorum habeo: 
tanto inde fauore ad suffragium ferendum in tribus discursum 
est, ut tribuni repente incepto destiterint. aedilicia largitio 
haec fuit: ludi Romani pro temporis illus copiis magnifice 
facti et diem unum instaurati, et centeni congii olei in uicos 
singulos dati. L. Villius Tappulus et M. Fundanius Fundulus 
aediles plebei aliquot matronas aput populum probri accusarunt, 
quasdam ex eis damnatas in exilium egerunt. ludi plebei per 
biduum instaurati, et Iouis epulum fuit ludorum causa. 

Q. Fuluius Flaccus tertium Appius Claudius consulatum 
ineunt. et praetores prouincias sortiti sunt P. Cornelius Sulla 
urbanam et peregrinam, quae duorum ante sors fuerat, Cn. 
Fuluius Flaccus Apuliam, C. Claudius Nero Suessulam, M. Iunius 
Silanus Tuscos. consulibus bellum cum Hannibale et binae 
legiones decretae: alter a Q. Fabio, superioris anni consule, 
alter a Fuluio Centumalo acciperet; praetorum Fului Flacci, 
quae Luceriae sub Aemilio praetore, Neronis Claudi, quae in 
Piceno sub C. Terentio fuissent, legiones essent; supplemen- 
tum in eas ipsi scriberent sibi. M. lunio in Tuscos legiones 
urbanae prioris anni datae. Ti. Sempronio Graccho et P. Sem- 
pronio Tuditano imperium prouinciaeque Lucani et Gallia cum 
suis exercitibus prorogatae, item P. Lentulo, qua uetus prouin- 
cia in Sicilia esset, M. Marcello Syracusae et qua Hieronis re- 
gnum fuisset, T. Otacilio classis, Graecia M. Valerio, Sardinia 
Q. Mucio Scaeuolae, Hispaniae P. et Cn. Corneliis. ad ueteres 
exercitus duae urbanae legiones a consulibus scriptae, summa- 
que trium et uiginti legionum eo anno effecta est. 

Dilectum consulum M. Postumi Pyrgensis cum magno prope 
motu rerum factum impediit. publicanus erat Postumius, qui 

multis annis parem fraude auaritiaque neminem in ciuitate 
habuerat praeter T. Pomponium Veientanum, quem populantem 
temere agros in Lucanis ductu Hannonis priore anno ceperant 
Carthaginienses. hi, quia publicum periculum erat a ui tempe- 
statis in iis, quae portarentur ad exercitus, et ementiti erant 
falsa naufragia, et ea ipsa, quae uera renuntiauerant, fraude 
ipsorum facta erant, non casu. in ueteres quassasque naues 
paucis et parui preti rebus impositis, cum mersissent eas in 
alto exceptis in praeparatas scaphas nautis, multiplices fuisse 
merces ementiebantur. ea fraus indicata M. Aemilio praetori 
priore anno fuerat ac per eum ad senatum delata, nec tamen 
ullo senatus consulto notata, quia patres ordinem publicanorum 
in tali tempore offensum nolebant. populus seuerior uindex 
fraudis erat, excitatique tandem duo tribuni plebis Sp. et L. 
Caruilii cum rem inuisam infamemque cernerent, ducentum 
milium aeris multam M. Postumio dixerunt. cui certandae cum 
dies aduenisset, conciliumque tam frequens plebis adesset, ut 
multitudinem area Capitoli uix caperet, perorata causa una spes 
uidebatur esse, si C. Seruilius Casca tribunus plebis, qui pro- 
pinquus cognatusque Postumio erat, priusquam ad suffragium 
tribus uocarentur, intercessisset. testibus datis tribuni populum 
summouerunt, sitellaque lata est, ut sortirentur, ubi Latini 
suffragium ferrent. interim publicani Cascae instare, ut con- 
cilio diem eximeret; populus reclamare; et forte in cornu 
primus sedebat Casca, cui simul metus pudorque animum uer- 
sabat. cum in eo parum praesidii esset, turbandae rei causa 
publicani per uacuum summoto locum.cuneo inruperunt iur- 
gantes simul cum populo tribunisque. nec procul dimicatione 
res erat, cum Fuluius consul tribunis "Nonne uidetis inquit 


"uos in ordinem coactos esse et rem ad seditionem spectare, 


ni propere dimittitis plebis concilium?" plebe dimissa senatus 
uocatur, et consules referunt de concilio plebis turbato ui atque 

audacia publicanorum: M. Furium Camillum, cuius exilium 
ruina urbis secutura fuerit, damnari se ab iratis ciuibus passum 
esse; decemuiros ante eum, quorum legibus ad eam diem uiue- 
rent, multos postea principes ciuitatis iudicium de se populi 
passos: Postumium Pyrgensem suffragium populo Romano ex- 
torsisse, concilium plebis sustulisse, tribunos in ordinem coe- 
gisse, contra populum Romanum aciem instruxisse, locum oc- 
cupasse, ut tribunos a plebe intercluderet, tribus in suffra- 
gium uocari prohiberet. nihil aliud a caede ac dimicatione 
continuisse homines nisi patientiam magistratuum, quod cesse- 
rint in praesentia furori atque audaciae paucorum uincique se 
ac populum Romanum passi sint et comitia, quae reus ui atque 
armis prohibiturus erat, ne causa quaerentibus dimicationem 
daretur, uoluntate ipsi sua sustulerint. haec cum ab optimo 
quoque pro atrocitate rei accepta essent, uimque eam contra 
rem publicam et pernicioso exemplo factam senatus decresset, 
confestim Caruilii tribuni plebis omissa multae certatione rei 
capitalis diem Postumio dixerunt ac, ni uades daret, prendi 
a uiatore atque in carcerem duci iusserunt. Postumius uadibus 
datis non adfuit. tribuni plebem rogauerunt plebesque ita 
sciuit, si M. Postumius ante kal. Maias non prodisset citatusque 
eo die non respondisset neque excusatus esset, uideri eum in 
exilio esse, bonaque eius uenire, ipsi aqua et igni placere inter- 
dici. singulis deinde eorum, qui turbae ac tumultus concita- 
tores fuerant, rei capitalis diem dicere ac uades poscere coe- 
perunt. primo non dantis, deinde etiam eos, qui dare possent, 
in carcerem coiciebant; cuius rei periculum uitantes plerique 
in exilium abierunt. 

Hunc fraus publicanorum, deinde fraudem audacia prote- 
gens exitum habuit. comitia inde pontuflci maximo creando 
sunt habita. ea comitia nouus pontifex M. Cornelius Cethegus 
habuit. tres ingenti certamine petierunt, Q. Fuluius Flaccus 
consul, qui et ante bis consul et censor fuerat, et T. Manlius 
Torquatus, et ipse duobus consulatibus et censura insignis, et 
P. Licinius Crassus, qui aedilitatem curulem petiturus erat. 

hic senes honoratosque iuuenis in eo certamine uicit. ante 
hunc intra centum annos et uiginti nemo praeter P. Corne- 
lium Calussam pontifex maximus creatus fuerat, qui sella cu- 
ruli non sedisset. 

Consules dilectum cum aegre conficerent, quod inopia 
iuniorum non facile in utrumque, ut et nouae urbanae legiones 
et supplementum ueteribus scriberetur, sufficiebat, senatus ab- 
sistere eos incepto uetuit et triumuiros binos creari iussit, alteros, 
qui citra, alteros, qui ultra quinquagensimum lapidem in pagis 
forisque et conciliabulis omnem copiam ingenuorum inspice- 
rent et, si qui roboris satis ad ferenda arma habere uiderentur, 
etiamsi nondum militari aetate essent, milites facerent; tribuni 
plebis, si iis uideretur, ad populum ferrent, ut, qui minores 
septem decem annis sacramento dixissent, iis*perinde stipendia 
procederent, ac si septem decem annorum aut maiores milites 
facti essent. ex hoc senatus consulto creati triumuiri bini 
conquisitionem ingenuorum per agros habuerunt. 

Eodem tempore ex Sicilia litterae M. Marcelli de postulatis 
militum, qui cum P. Lentulo militabant, in senatu recitatae sunt. 
Cannensis reliquiae cladis hic exercitus erat, relegatus in Sici- 
liam, sicut ante dictum est, ne ante Punici belli finem in Italiam 
reportarentur. hi permissu Lentuli primores equitum centurio- 
numque et robora ex legionibus peditum legatos in hiberna 
ad M. Marcellum miserunt, e quibus unus potestate dicendi 
facta: “Consulem te, M. Marcelle, in Italia adissemus, cum pri- 
mum de nobis etsi non iniquum, certe triste senatus consultum 
factum est, nisi hoc sperassemus, in prouinciam nos morte 
regum turbatam ad graue bellum aduersus Siculos simul Poe- 
nosque mitti et sanguine nostro uulneribusque nostris senatui 
salisfacturos esse, sicut patrum memoria, qui capti a Pyrrho 
ad Heracleam erant, aduersus Pyrrhum ipsum pugnantes satis- 
fecerunt. quamquam quod ob meritum nostrum suscensuistis, 
patres conscripti, nobis aut suscensetis? ambo mihi consules 
et uniuersum senatum intueri uideor, cum te, M. Marcelle, in- 

tueor, quem si ad Cannas consulem habuissemus, melior et rei 


publicae et nostra fortuna esset. sine, quaeso, priusquam de 
condicione nostra queror, noxam, cuius arguimur, nos purgare. 
si non deum ira nec fato, cuius lege immobilis rerum huma- 
narum ordo seritur, sed culpa periimus ad Cannas, cuius tan- 
dem ea culpa fuit? militum an imperatorum? equidem miles 
nihil umquam dicam de imperatore meo, cui praesertim gratias 
sciam ab senatu actas, quod non desperauerit de re publica, 
cui post fugam a Cannis per omnes annos prorogatum impe- 
rium. ceteros item ex reliquiis cladis eius, quos tribunos mili- 
tum habuimus, honores petere et gerere et prouincias optinere 
audiuimus. an uobis uestrisque liberis ignoscitis facile, patres 


conscripti, in haec uilia capita saeuire libet? et consuli primo- . 


ribusque aliis ciuitatis fugere, cum spes alia nulla esset, turpe 
non fuit, milites utique morituros in aciem misistis? ad Alliam 
prope omnis exercitus fugit; ad Furculas Caudinas ne expertus 
quidem certamen arma tradidit hosti, ut alias pudendas clades 
exercituum taceam: tamen tantum afuit ab eo, ut ulla igno- 
minia iis exercitibus quaereretur, ut et urbs Roma per eum 
exercitum, qui ab Allia Veios transfugerat, reciperaretur et 
Caudinae legiones, quae sine armis redierant Romam, armatae 
remissae in Samnium eundem illum hostem sub iugum miserint, 
qui hac sua ignominia laetatus fuerat. Cannensem uero quis- 
quam exercitum fugae aut pauoris insimulare potest, ubi plus 
quinquaginta milia hominum ceciderunt, unde consul cum equi- 
tibus septuaginta fugit, unde nemo superest, nisi quem hostis 
caedendo fessus reliquit? cum captiuis redemptio negabatur, 
nos uulgo homines laudabant, quod rei publicae nos reseruas- 
semus, quod ad consulem Venusiam redissemus et speciem iusti 
exercitus fecissemus: nunc deteriore condicione sumus, quam 
aput patres nostros fuerunt captiui. quippe illis arma tantum 
atque ordo militandi locusque, in quo tenderent in castris, est 
mutatus, quae tamen semel nauata rei publicae opera et uno 

felici proelio recuperarunt; nemo eorum relegatus in exilium 
est, nemini spes emerendi stipendia adempta; hostis denique 
est datus, cum quo dimicantes aut uitam semel aut ignominiam 
finirent; nos, quibus, nisi quod commisimus, ut quisquam ex 
Cannensi acie miles Romanus superesset, nihil obici potest, non 
solum a patria procul Italiaque sed ab hoste etiam relegati 
sumus, ubi senescamus in exilio, ne qua spes, ne qua occasio 
abolendae ignominiae, ne qua placandae ciuium irae, ne qua 
denique bene moriendi sit. neque ignominiae finem nec uir- 
tutis praemium petimus; modo experiri animum et uirtutem 
exercere libeat; laborem et periculum petimus, ut uirorum, 
ut militum officio fungamur. bellum in Sicilia iam alterum 
annum ingenti dimicatione geritur; urbes alias Poenus, alias 
Romanus expugnat; peditum, equitum acies concurrunt; ad 
Syracusas terra marique geritur res; clamorem pugnantium 
crepitumque armorum exaudimus resides ipsi ac segnes, tam- 
quam nec manus nec arma habeamus. seruorum legionibus 
Ti. Sempronius consul totiens iam cum hoste signis conlatis 
pugnauit; operae pretium habent libertatem ciuitatemque; pro 
seruis saltem ad hoc bellum emptis uobis simus, congredi cum 
hoste liceat et pugnando quaerere libertatem. uis tu mari, uis 
terra, uis acie, uis urbibus oppugnandis experiri uirtutem? 
asperrima quaeque ad laborem periculumque deposcimus, ut, 
quod ad Cannas faciundum fuit, quam primum fiat, quoniam, 
quidquid postea uiuimus, id omne destinatum ignominiae est. 

sub haec dicta ad genua Marcelli procubuerunt. Marcellus id 7 


nec iuris nec potestatis suae esse dixit: senatui scripturum se 
omniaque de sententia patrum facturum esse. eae litterae ad 
nouos consules allatae ac per eos in senatu recitatae sunt; 
consultusque de iis litteris ita decreuit senatus, militibus, qui 
ad Cannas commilitones suos pugnantis deseruissent, senatum 
nihil uidere, cur res publica committenda esset. si M. Claudio 
proconsuli aliter uideretur, faceret, quod e re publica fideque 
sua duceret, dum ne quis eorum munere uacaret neu dono 

militari uirtutis ergo donaretur neu in l[taliam reportaretur, 


donec hostis in terra Italia esset. 

Comitia deinde a praetore urbano de senatus sententia 
plebique scitu sunt habita, quibus creati sunt quinqueuiri muris 
turribusque reficiendis et triumuiri bini, uni sacris conquirendis 
donisque persignandis, alteri reficiendis aedibus Fortunae et 
matris Matutae intra portam Carmentalem et Spei extra portam, 
quae priore anno incendio consumptae fuerant. 

Tempestates foedae fuere; in Albano monte biduum con- 
tinenter lapidibus pluuit. tacta de caelo multa, duae in Capi- 
tolio aedes, uallum in castris multis locis supra Suessulam, et 
duo uigiles exanimati; murus turresque quaedam Cumis non 
ictae modo fulminibus sed etiam decussae. Reate saxum ingens 
uisum uolitare, sol rubere solito magis sanguineoque similis. 
horum prodigiorum causa diem unum supplicatio fuit, et per 
aliquot dies consules rebus diuinis operam dederunt, et per 
eosdem dies sacrum nouemdiale fuit. 

Cum Tarentinorum defectio iam diu et in spe Hannibali 
et in suspicione Romanis esset, causa forte extrinsecus matu- 
randae eius interuenit. Phileas Tarentinus diu iam per speciem 
legationis Romae cum esset, uir inquieti animi et minime otium, 
quo tum diutino senescere uidebatur, patientis, aditum sibi ad 
obsides Tarentinos et Thurinos inuenit. custodiebantur in atrio 
Libertatis minore cura, quia nec ipsis nec ciuitatibus eorum 
fallere Romanos expediebat. hos crebris conloquiis sollicitatos 
corruptis aedituis custodibusque cum primis tenebris custodia 
eduxisset, ipse comes occulti itineris factus profugit. luce prima 
uolgata per urbem fuga est, missique, qui sequerentur, ab Tar- 
racina comprensos omnis retraxerunt. deducti in comitium 
uirgisque adprobante populo caesi de saxo deiciuntur. huius 
atrocitas poenae duarum nobilissimarum in Italia Graecarum 
ciuitatium animos inritauit cum publice tum etiam singulos 
priuatim, ut quisque tam foede interemptos aut propinquitate 

aut amicitia contingebat. ex iis tredecim fere nobiles iuuenes 
Tarentini coniurauerunt, quorum principes Nico et Philemenus 
erant. hi, priusquam aliquid mouerent, conloquendum cum 
Hannibale rati nocte per speciem uenandi urbe egressi ad eum 
proficiscuntur. et cum haud procul castris abessent, ceteri 
silua prope uiam sese occuluerunt, Nico et Philemenus progressi 
ad stationes comprehensique, ultro id petentes, ad Hannibalem 
deducti sunt. qui cum et causas consili sui et quid pararent 
exposuissent, conlaudati oneratique promissis iubentur, ut fidem 
popularibus facerent praedandi causa se urbe egressos, pecora 
Carthaginiensium, quae pastum propulsa essent, ad urbem agere; 
tuto ac sine certamine id facturos promissum est. conspecta 
ea praeda iuuenum est, minusque iterum ac saepius id eos 
audere miraculo fuit. congressi cum Hannibale rursus fide 
sanxerunt liberos Tarentinos leges suas suaque omnia habituros 
neque ullum uectigal Poeno pensuros praesidiumue inuitos re- 
cepturos; proditi praesidi Romani hospitia Carthaginiensium 
fore. haec ubi conuenerunt, tunc uero Philemenus consuetu- 
dinem nocte egrediundi redeundique in urbem frequentiorem 
facere. et erat uenandi studio insignis, canesque et alius appa- 
ratus sequebatur, captumque ferme aliquid aut ab hoste ex 
praeparato adlatum reportans donabat aut praefecto aut custodi- 
bus portarum. nocte maxime commeare propter metum hostium 
credebant. ubi iam eo consuetudinis adducta res est, ut, quo- 
cumque noctis tempore sibilo dedisset signum, porta aperiretur, 
tempus agendae rei Hannibali uisum est. tridui uiam aberat; 
ubi, quo minus mirum esset uno eodemque loco statiua eum 
tam diu habere, aegrum simulabat. Romanis quoque, qui in 
praesidio Tarenti erant, suspecta esse iam segnis mora eius 
desierat. ceterum postquam Tarentum ire constituit, decem 

milibus peditum atque equitum, quos in expeditionem uelocitate 
corporum ac leuitate armorum aptissimos esse ratus est, electis, 
quarta uigilia noctis signa mouit praemissisque octoginta fere 
Numidis equitibus praecepit, ut discurrerent circa uias perlu- 
strarentque omnia oculis, ne quis agrestium procul spectator 
agminis falleret: praegressos retraherent, obuios occiderent, ut 
praedonum magis quam exercitus accolis species esset. ipse 
raptim agmine acto quindecim ferme milium spatio castra ab 
Tarento posuit; et ne ibi quidem denuntiato, quo pergerent, 
tantum conuocatos milites monuit, uia omnes irent nec deuerti 
quemquam aut excedere ordine agminis paterentur et in primis 
intenti ad imperia accipienda essent neu quid nisi ducum iussu 
facerent: se in tempore editurum, quae uellet agi. eadem 
ferme hora Tarentum fama praeuenerat Numidas equites paucos 
populari agros terroremque late agrestibus iniecisse. ad quem 
nuntium nihil ultra motus praefectus Romanus, quam ut partem 
equitum postero die luce prima iuberet exire ad arcendum 
populationibus hostem; in cetera adeo nihil ab eo intenta cura 
est, ut contra pro argumento fuerit illa procursatio Numidarum 
Hannibalem exercitumque e castris non mouisse. Hannibal 
concubia nocte mouit. dux Philemenus erat cum solito captae 
uenationis onere; ceteri proditores ea, quae composita erant, 
expectabant. conuenerat autem, ut Philemenus portula adsueta 
uenationem inferens armatos induceret, parte alia portam Te- 
menitida adiret Hannibal; ea mediterranea regio est, orientem 
spectans, busta aliquantum intra moenia includunt. cum portae 
adpropinquaret, editus ex composito ignis ab Hannibale est, 
refulsitque idem redditum ab Nicone signum; extinctae deinde 
utrimque flammae sunt. Hannibal silentio ducebat ad portam. 
Nico ex inprouiso adortus sopitos uigiles in cubilibus suis ob- 
truncat portamque aperit. Hannibal cum peditum agmine in- 
greditur, equites subsistere iubet, ut, quo res postulet, occurrere 

libero campo possint. et Philemenus portulae parte alia, qua 
commeare adsuerat, adpropinquabat. nota uox eius et familiare 
iam signum cum excitasset uigilem, dicente uix sustineri grandis 
bestiae onus, portula aperitur. inferentes aprum duos iuuenes 
secutus ipse cum expedito uenatore uigilem incautius miraculo 
magnitudinis in eos, qui ferebant, uersum uenabulo traicit. 
ingressi deinde triginta fere armati ceteros uigiles obtruncant 
refringuntque portam proximam, et agmen sub signis confestim 
inrupit. inde cum silentio in forum ducti Hannibali sese con- 
iunxerunt. tum duo milia Gallorum Poenus in tres diuisa partis 
per urbem dimittit Tarentinosque duces singulis partibus addit 
binos. itinera quam maxume frequentia occupari iubet, tumultu 
orto Romanos passim caedi, oppidanis parci. sed ut fleri id 
posset, praecipit iuuenibus Tarentinis, ut, ubi quem suorum 
procul uidissent, quiescere ac silere ac bono animo esse iu- 


berent. iam tumultus erat clamorque, qualis esse in capta urbe 10 


solet; sed, quid rei esset, nemo satis pro certo scire. Taren- 
tini Romanos ad diripiendam urbem credere coortos; Romanis 
seditio aliqua cum fraude uideri ab oppidanis mota. praefectus 
primo excitatus tumultu in portum effugit; inde acceptus scapha 
in arcem circumuehitur. errorem et tuba audita ex theatro 
faciebat: nam et Romana erat, a proditoribus ad hoc. ipsum 
praeparata, et inscienter a Graeco inflata, quis aut quibus signum 
daret, incertum efficiebat. ubi inluxit, et Romanis Punica et 
Gallica arma cognita dubitationem exemerunt, et Graeci Roma- 
nos passim caede stratos cernentes ab Hannibale captam urbem 
senserunt. postquam lux certior erat, et Romani, qui caedibus 
superfuerant, in arcem confugerant, conticiscebatque paulatim 
tumultus, tum Hannibal Tarentinos sine armis conuocare iubet. 
conuenere omnes, praeterquam qui cedentis in arcem Romanos 
ad omnem adeundam simul fortunam persecuti fuerant. ibi 
Hannibal benigne adlocutus Tarentinos testatusque, quae prae- 

stitisset ciuibus eorum, quos ad Trasumennum aut ad Cannas 
cepisset, simul in dominationem superbam Romanorum inuectus, 
recipere se in domos suas quemque iussit et foribus nomen 
suum inscribere: se domos eas, quae inscriptae non essent, 
signo extemplo dato diripi iussurum; si quis in hospitio ciuis 
Romani — uacuas autem tenebant domos — nomen inscripsis- 
set, eum se pro hoste habiturum. contione dimissa cum titulis 
notatae fores discrimen pacatae ab hostili domo fecissent, signo 
dato ad diripienda hospitia Romana passim discursum est. et 
fuit praedae aliquantum. 

Postero die ad oppugnandam arcem ducit; quam cum et 
a mari, quo in paeneinsulae modum pars maior circumluitur, 
praealtis rupibus et ab ipsa urbe muro et fossa ingenti saeptam 
uideret eoque nec ui nec operibus expugnabilem esse, ne aut 
se ipsum cura tuendi Tarentinos a maioribus rebus moraretur 
aut in relictos sine ualido praesidio Tarentinos impetum ex 
arce, cum uellent, Romani facerent, uallo urbem ab arce inter- 
saepire statuit, non sine illa etiam spe, cum prohibentibus opus 
Romanis manum posse conseri et, si ferocius procucurrissent, 
magna caede ita attenuari praesidi uires, ut facile per se ipsi 
Tarentini urbem ab iis tueri possent. ubi coeptum opus est, 
patefacta repente porta impetum in munientis fecerunt Romani, 
pellique se statio passa est, quae pro opere erat, ut successu 
cresceret audacia pluresque et longius pulsos persequerentur. 
tum signo dato coorti undique Poeni sunt, quos instructos ad 
hoc Hannibal tenuerat. nec sustinuere impetum Romani; sed 
ab effusa fuga loci angustiae eos impeditaque alia opere iam 
coepto, alia apparatu operis morabantur; plurimi in fossam 
praecipitauere, occisique sunt plures in fuga quam in pugna. 
inde opus nullo prohibente fieri coeptum: fossa ingens ducta. 
et uallum intra eam erigitur; modicoque post interuallo murum 
etiam eadem regione addere parat, ut uel sine praesidio tueri 
se aduersus Romanos possent. reliquit tamen modicum prae- 
sidium, simul ut in perficiendo muro adiuuaret. ipse profectus 

cum ceteris copiis ad Galaesum flumen — quinque milia ab 
urbe abest — posuit castra. ex his statiuis regressus ad in- 
spiciendum, quod opus aliquantum opinione eius celerius cre- 
uerat, spem cepit etiam arcem expugnari posse. et est non 
altitudine, ut ceterae, tuta, sed loco plano posita et ab urbe 
muro tantum ac fossa diuisa. cum iam machinationum omni 
genere et operibus oppugnaretur, missum a Metaponto prae- 
sidium Romanis fecit animum, ut nocte ex inprouiso opera 
hostium inuaderent. alia disiecerunt, alia igni corruperunt. 
isque finis Hannibali fuit ea parte arcem oppugnandi. reliqua 
erat in obsidione spes, nec ea satis efficax, quia arcem tenentes, 
quae in paeneinsula posita imminet faucibus portus, mare libe- 
rum habebant, urbs contra exclusa maritimis commeatibus, pro- 
piusque inopiam erant obsidentes quam obsessi. Hannibal 
conuocatis principibus Tarentinis omnes praesentis difficultates 
exposuit: neque arcis tam munitae expugnandae cernere uiam 
neque in opsidione quicquam habere spei, donec mari hostes 
potiantur; quod si naues sint, quibus commeatus inuehi 
prohibeat, extemplo aut abscessuros aut dedituros se hostis. 
adsentiebantur Tarentini; ceterum ei, qui consilium adferret, 
opem quoque in eam rem adferendam censebant esse. Punicas 
enim naues ex Sicilia accitas id posse facere; suas, quae sinu 
exiguo intus inclusae essent, cum claustra portus hostis haberet, 
quem ad modum inde in apertum mare euasuras? “Euadent;’ 
inquit Hannibal ‘multa, quae inpedita natura sunt, consilio ex- 
pediuntur. urbem in campo sitam habetis; planae et satis latae 
uiae patent in omnis partis. uia, quae e portu per mediam 
urbem ad mare transmissa est, plaustris transueham naues haut 
magna mole; et mare nostrum erit, quo nunc hostes potiuntur, 
et illinc mari, hinc terra circumsedebimus arcem, immo breui 
aut relictam ab hostibus aut cum ipsis hostibus capiemus. 
haec oratio non spem modo effectus sed ingentem etiam ducis 
admirationem fecit. contracta extemplo undique plaustra iunc- 


taque inter se, et machinae ad subducendas naues admotae, . 

stitisset ciuibus eorum, quos ad Trasumennum aut ad Cannas 


9 cepisset, simul in dominationem superbam Romanorum inuectus, 

recipere se in domos suas quemque iussit et foribus nomen 
suum inscribere: se domos eas, quae inscriptae non essent, 
signo extemplo dato diripi iussurum; si quis in hospitio ciuis 
Romani — uacuas autem tenebant domos — nomen inscripsis- 
set, eum se pro hoste habiturum. contione dimissa cum titulis 
notatae fores discrimen pacatae ab hostili domo fecissent, signo 
dato ad diripieuda hospitia Romana passim discursum est. et 
fuit praedae aliquantum. 

Postero die ad oppugnandam arcem ducit; quam cum et 
a mari, quo in paeneinsulae modum pars maior circumluitur, 
praealtis rupibus et ab ipsa urbe muro et fossa ingenti saeptam 
uideret eoque nec ui nec operibus expugnabilem esse, ne aut 
se ipsum cura tuendi Tarentinos a maioribus rebus moraretur 
aut in relictos sine ualido praesidio Tarentinos impetum ex 
arce, cum uellent, Romani facerent, uallo urbem ab arce inter- 
saepire statuit, non sine illa etiam spe, cum prohibentibus opus 
Romanis manum posse conseri et, si ferocius procucurrissent, 
magna caede ita attenuari praesidi uires, ut facile per se ipsi 
Tarentini urbem ab iis tueri possent. ubi coeptum opus est, 
patefacta repente porta impetum in munientis fecerunt Romani, 
pellique se statio passa est, quae pro opere erat, ut successu 
cresceret audacia pluresque et longius pulsos persequerentur. 
tum signo dato coorti undique Poeni sunt, quos instructos ad 
hoc Hannibal tenuerat. nec sustinuere impetum Romani; sed 
ab effusa fuga loci angustiae eos impeditaque alia opere iam 
coepto, alia apparatu operis morabantur; plurimi in fossam 
praecipitauere, occisique sunt plures in fuga quam in pugna. 
inde opus nullo prohibente fieri coeptum: fossa ingens ducta, 
et uallum intra eam erigitur; modicoque post interuallo murum 
etiam eadem regione addere parat, ut uel sine praesidio tueri 
se aduersus Romanos possent. reliquit tamen modicum prae- 
sidium, simul ut in perficiendo muro adiuuaret. ipse profectus 

cum ceteris copiis ad Galaesum flumen — quinque milia ab 
urbe abest — posuit castra. ex his statiuis regressus ad in- 
spiciendum, quod opus aliquantum opinione eius celerius cre- 
uerat, spem cepit etiam arcem expugnari posse. et est non 
altitudine, ut ceterae, tuta, sed loco plano posita et ab urbe 
muro tantum ac fossa diuisa. cum iam machinationum omni 
genere et operibus oppugnaretur, missum a Metaponto prae- 
sidium Romanis fecit animum, ut nocte ex inprouiso opera 
hostium inuaderent. alia disieceruot, alia igni corruperunt. 
isque finis Hannibali fuit ea parte arcem oppugnandi. reliqua 
erat in obsidione spes, nec ea satis efficax, quia arcem tenentes, 
quae in paeneinsula posita imminet faucibus portus, mare libe- 
rum habebant, urbs contra exclusa maritimis commeatibus, pro- 
piusque inopiam erant obsidentes quam obsessi. Hannibal 
conuocatis principibus Tarentinis omnes praesentis difficultates 
exposuit: neque arcis tam munitae expugnandae cernere uiam 
neque in opsidione quicquam habere spei, donec mari hostes 
potiantur; quod si naues sint, quibus commeatus inuehi 
prohibeat, extemplo aut abscessuros aut dedituros se hostis. 
adsentiebantur Tarentini; ceterum ei, qui consilium adferret, 
opem quoque in eam rem adferendam censebant esse. Punicas 
enim naues ex Sicilia accitas id posse facere; suas, quae sinu 
exiguo intus inclusae essent, cum claustra portus hostis haberet, 
quem ad modum inde in apertum mare euasuras? “Euadent;’ 
inquit Hannibal *multa, quae inpedita natura sunt, consilio ex- 
pediuntur. urbem in campo sitam habetis; planae et satis latae 
uiae patent in omnis partis. uia, quae e portu per mediam 
urbem ad mare transmissa est, plaustris transueham naues haut 
magna mole; et mare nostrum erit, quo nunc hostes potiuntur, 
et illinc mari, hinc terra circumsedebimus arcem, immo breui 
aut relictam ab hostibus aut cum ipsis hostibus capiemus. 
haec oratio non spem modo effectus sed ingentem etiam ducis 
admirationem fecit. contracta extemplo undique plaustra iunc- 
taque inter se, et machinae ad subducendas naues admotae, 

. munitumque iter, quo faciliora plaustra minorque moles in trans- 
19 itu esset. iumenta inde et homines contracti, et opus inpigre 


coeptum; paucosque post dies classis instructa ac parata cir- 


20 cumuehitur arcem et ante os ipsum portus ancoras jacit. hunc 


13 


Statum rerum Hannibal Tarenti relinquit regressus ipse in 
hiberna. ceterum defectio Tarentinorum utrum priore anno an 
hoc facta sit, in diuersum auctores trahunt; plures propioresque 
aetate memoriae rerum hoc anno factam tradunt. 

Romae consules praetoresque usque ad ante diem quintum 


2 kal. Maias Latinae tenuerunt; eo die perpetrato sacro in monte 


3 


in suas quisque prouincias proficiscuntur. religio deinde noua 
obiecta est ex carminibus Marcianis. uates hic Marcius inlustris 
fuerat, et cum conquisitio priore anno ex senatus consulto 
talium librorum fleret, in M. Aemili praetoris urbani, qui eam 
rem agebat, manus uenerant; is protinus nouo praetori Sullae 
tradiderat. ex huius Marcii duobus carminibus alterius post 
rem factam editi comprobata auctoritas euentu alteri quo- 
que, cujus nondum tempus uenerat, adferebat fidem. priore 
carmine Cannensis praedicta clades in haec fere uerba erat: 
"Amnem, Troiugena [Romane], fuge Cannam, ne te alienigenae 
cogant in campo Diomedis conserere manus. sed neque credes 
tu mihi, donec conpleris sanguine campum, multaque milia 
occisa tua deferet amnis in pontum magnum ex terra frugifera ; 
piscibus atque auibus ferisque, quae incolunt terras, iis fuat 
esca caro tua. nam mihi ita Iuppiter fatus est. et Diomedis 
Argiui campos et Cannam flumen ii, qui militauerant in iis locis, 
iuxta atque ipsam cladem agnoscebant. tum alterum carmen 
recitatum, non eo tantum obscurius, quia incertiora futura 
praeteritis sunt, sed perplexius etiam scripturae genere. "Hostis, 
Romani, si expellere uultis, uomica quae gentium uenit longe, 
Apollini uouendos censeo ludos, qui quotannis comiter Apollini 

flant; cum populus dederit ex publico partem, priuati uti con- 
ferant pro se atque suis. iis ludis faciendis praeerit praetor 
is, qui ius populo plebeique dabit summum. decemuiri Graeco 
ritu hostiis sacra faciant. hoc si recte facietis, gaudebitis semper 
fietque res uestra melior; nam is diuus extinguet perduellis 
uestros, qui uestros campos pascit placide, ad id carmen expla- 
nandum diem unum sumpserunt; postero die senatus consul- 
tum factum est, ut decemuiri de ludis Apollini reque diuina 
facienda inspicerent. ea cum inspecta relataque ad senatum 
essent, censuerunt patres Apollini ludos uouendos faciendosque 
et, quando ludi facti essent, duodecim milia aeris praetori ad 
rem diuinam et duas hostias maiores dandas. alterum senatus 
consultum factum est, ut decemuiri sacrum Graeco ritu face- 
rent hisque hostiis, Apollini boue aurato et capris duabus albis 
auratis, Latonae boue femina aurata. ludos praetor in circo 
maximo cum facturus esset, edixit, ut populus per eos ludos 
stipem Apollini, quantam commodum esset, conferret. haec 
est origo ludorum Apollinarium, uictoriae, non ualetudinis ergo, 
ut plerique rentur, uotorum factorumque. populus coronatus 


20 spectauit, matronae supplicauere; uulgo apertis ianuis in pro- 


patulo epulati sunt, celeberque dies omni caerimoniarum ge- 
nere fuit. 

Cum Hannibal circa Tarentum, consules ambo in Samnio 18 


essent, sed circumsessuri Capuam uiderentur, quod malum diu- 


25 turnae opsidionis esse solet, iam famem Campani sentiebant, 


30 


quia sementem facere prohibuerant eos Romani exercitus. ita- 
que legatos ad Hannibalem miserunt orantes, ut, priusquam 
consules in agros suos educerent legiones uiaeque omnes ho- 
stium praesidiis insiderentur, frumentum ex propinquis locis 
conuehi iuberet Capuam. Hannibal Hannonem ex Bruttiis cum 
exercitu in Campaniam transire et dare operam, ut frumenti 

copia fleret Campanis, iussit. Hanno ex Bruttiis profectus cum 
exercitu, uitabundus castra hostium consulesque, qui in Samnio 
erant, cum Beneuento iam adpropinquaret, tria milia passuum 
ab ipsa urbe loco edito castra posuit; inde ex sociis circa 
populis, quo aestate comportatum erat, deuehi frumentum in 
castra iussit praesidiis datis, quae commeatus eos prosequeren- 
tur. Capuam inde nuntium misit, qua die in castris ad acci- 
piendum frumentum praesto essent omni undique genere uehi- 
culorum iumentorumque ex agris contracto. id pro cetera 
socordia neclegentiaque a Campanis actum: paulo plus qua- 
dringenta uehicula missa et pauca praeterea iumenta. ob id 
castigatis ab Hannone, quod ne fames quidem, quae mutas 
accenderet bestias, curam eorum stimulare posset, alia prodicta 
dies ad frumentum maiore apparatu petendum. ea omnia, sicut 
acta erant, cum enuntiata Beneuentanis essent, legatos decem 
extemplo ad consules — circa Bouianum castra Romanorum 
erant — miserunt. qui cum auditis, quae ad Capuam agerentur, 
inter se comparassent, ut alter in Campaniam exercitum du- 
ceret, Fuluius, cui ea prouincia obuenerat, profectus nocte 
Beneuenti moenia est ingressus. ex propinquo cognoscit Han- 
nonem cum exercitus parte profectum frumentatum; per quae- 
storem Campanis datum frumentum; duo milia plaustrorum, 
inconditam inermemque aliam turbam aduenisse; per tumultum 
ac trepidationem omnia agi, castrorumque formam et militarem 
ordinem inmixtis agrestibus et seruis sublatum. his satis com- 
pertis consul militibus edicit, signa tantum armaque in proximam 
noctem expedirent: castra Punica oppugnanda esse. quarta 
uigilia profecti sarcinis omnibus impedimentisque Beneuenü 
relictis paulo ante lucem cum ad castra peruenissent, tantum 
pauoris iniecerunt, ut, si in plano castra posita essent, haud 
dubie primo impetu capi potuerint. altitudo loci et munimenta 
defendere, quae nulla ex parte adiri nisi arduo ac difficili 
ascensu poterant. luce prima proelium ingens accensum est. 
nec uallum modo tutantur Poeni, sed, ut quibus locus aequior 


14 esset, deturbant nitentis per ardua hostes. uincit tamen omnia 

pertinax uirtus, et aliquot simul partibus ad uallum ac fossas 
peruentum est, sed cum multis uolneribus ac militum pernicie. 
itaque conuocatis legatis tribunisque militum consul absisten- 
dum temerario incepto ait: tutius sibi uideri reduci eo die 
exercitum Beneuentum, dein postero castra castris hostium 
iungi, ne exire inde Campani neue Hanno regredi posset; id 
quo facilius optineatur, collegam quoque et exercitum eius se 
acciturum totumque eo uersuros bellum. haec consilia ducis, 
cum iam receptui caneret, clamor militum aspernantium tam 
segne imperium disiecit. proxima forte hostium castris erat 
cohors Paeligna, cuius praefectus Vibius Áccaus arreptum ue- 
xillum trans uallum hostium traiecit. execratus inde seque et 
cohortem, si eius uexillii hostes potiti essent, princeps ipse 
per fossam uallumque in castra inrupit. iamque intra uallum 
Paeligni pugnabant, cum altera parte Valerio Flacco tribuno 
militum tertiae legionis exprobrante Romanis ignauiam, qui 
sociis captorum castrorum concederent decus, T. Pedanius prin- 
ceps primus centurio, cum signifero signum ademisset, “Tam 
hoc signum et hic centurio inquit “intra uallum hostium erit; 
sequantur, qui capi signum ab hoste prohibituri sunt. mani- 
pulares sui primum transcendentem fossam, dein legio tota 
secuta est. iam et consul, ad conspectum transgredientium ual- 
lum mutato consilio, ab reuocando recipiendoque ad incitandos 
hortandosque uersus milites, ostendere, in quanto discrimine 
ac periculo fortissima cohors sociorum et ciuium legio esset. 
itaque pro se quisque omnes per aequa atque iniqua loca, cum 
undique tela conicerentur, armaque et corpora hostes obice- 
rent, peruadunt inrumpuntque. multi uolnerati etiam, quos 
uires el sanguis desereret, ut intra uallum hostium caderent, 
nitebantur. capta itaque momento temporis uelut in plano 

sita nec permunita castra. caedes inde, non iam pugna erat 
omnibus intra uallum permixtis. supra decem milia hostium 
occisa, supra septem milia capitum cum frumentatoribus Cam- 
panis omnique plaustrorum et iumentorum apparatu capta. et 
alia ingens praeda fuit, quam Hanno, populabundus passim cum 
isset, ex sociorum populi Romani agris traxerat. inde deletis 
hostium castris Beneuentum reditum, praedamque ibi ambo 
consules — nam et Áp. Claudius eo post paucos dies uenit — 
uendiderunt diuiseruntque. et donati, quorum opera castra 
hostium capta erant, ante alios Áccaus Paelignus et T. Peda- 
nius, princeps tertiae legionis. Hanno ab Cominio Ocrito, quo 
nuntiata castrorum clades est, cum paucis frumentatoribus, 
quos forte secum habuerat, fugae magis quam itineris modo 


15 in Bruttios rediit. et Campani audita sua pariter sociorumque 


clade legatos ad Hannibalem miserunt, qui nuntiarent duos 
consules ad Beneuentum esse, diei iter a Capua, tantum non 
ad portas et muros bellum esse; ni propere subueniat, celerius 
Capuam quam Árpos in potestatem hostium uenturam. ne 
Tarentum quidem, non modo arcem, tanti debere esse, ut 
Capuam, quam Carthagini aequare sit solitus, desertam indefen- 
samque populo Romano tradat. Hannibal curae sibi fore rem 
Campanam pollicitus in praesentia duo milia equitum cum legatis 
mittit, quo praesidio agros populationibus possent prohibere. 

Romanis interim, sicut aliarum rerum, arcis Tarentinae 


. praesidique, quod ibi obsideretur, cura est. C. Seruilius legatus, 


ex auctoritate patrum a P. Cornelio praetore in Etruriam ad 
frumentum coemendum missus, cum aliquot nauibus onustis in 
portum Tarentinum inter hostium custodias peruenit. cuius ad- 
uentu, qui ante in exigua spe uocati saepe ad transitionem ab ho- 
stibus per conloquia erant, ultro ad transeundum hostis uoca- 
bant sollicitabantque. et erat satis ualidum praesidium, traductis 
ad arcem Tarenti tuendam a Metaponto militibus. itaque Meta- 
pontini extemplo metu, quo tenebantur, liberati ad Hannibalem 
defecere. hoc idem eadem ora maris et Thurini fecerunt. 
mouit eos non Tarentinorum magis defectio Metapontinorum- 

que, quibus indidem ex Achaia oriundi etiam cognatione iuncti 
erant, quam ira in Romanos propter obsides nuper interfectos. 
eorum amici cognatique litteras ac nuntios ad Hannonem Mago- 
nemque, qui in propinquo in Bruttiis erant, miserunt, si exer- 
citum ad moenia admouissent, se in potestatem eorum urbem 
tradituros esse. M. Atinius Thuriis cum modico praesidio praeerat, 
quem facile elici ad certamen temere ineundum rebantur posse, 
non tam militum, quos perpaucos habebat, fiducia quam iuuen- 
tutis Thurinae: eam ex industria centuriauerat armaueratque 
ad talis casus. diuisis copiis inter se duces Poeni cum agrum 
Thurinum ingressi essent, Hanno cum peditum agmine infestis 
signis ire ad urbem pergit, Mago cum equitatu tectus collibus 
apte ad tegendas insidias oppositis subsistit. Atinius peditum 
tantum agmine per exploratores comperto in aciem copias 
educit, et fraudis intestinae et hostium insidiarum ignarus. 
pedestre proelium fuit persegne, paucis in prima acie pugnan- 
tibus Romanis, Thurinis expectantibus magis quam adiuuantibus 
euentum; et Carthaginiensium acies de industria pedem refe- 
rebat, ut ad terga collis ab equite suo insessi hostem incautum 
pertraheret. quo ubi est uentum, coorti cum clamore equites 
prope inconditam Thurinorum turbam nec satis fido animo, 
unde pugnabat, stantem extemplo in fugam auerterunt. Ro- 
mani, quamquam circumuentos hinc pedes, hinc eques urgebat, 
tamen aliquamdiu pugnam traxere; postremo et ipsi terga 
uertunt atque ad urbem fugiunt. ibi proditores conglobati 
cum popularium agmen patentibus portis accepissent, ubi Ro- 
manos fusos ad urbem ferri uiderunt, conclamant instare Poe- 
num, permixtosque et hostis urbem inuasuros, ni propere portas 
claudant. ita exclusos Romanos praebuere hosti ad caedem; 
Atinius tamen cum paucis receptus. seditio inde paulisper 
tenuit, cum in fide alii ac societate Romana manendum, alii 
cedendum fortunae et tradendam urbem uictoribus censerent. 

ceterum, ut plerumque, fortuna et consilia mala uicerunt: 
Atinio cum suis ad mare ac naues deducto, magis quia ipsi 
ob imperium in se mite ac iustum consultum uolebant quam 
respectu Romanorum, Carthaginienses in urbem accipiunt. 

Consules a Beneuento in Campanum agrum legiones ducunt 
non ad frumenta modo, quae iam in herbis erant, corrum- 
penda, sed ad Capuam oppugnandam, nobilem se consulatum 
tam opulentae urbis excidio rati facturos, simul et ingens flagi- 
tium imperio dempturos, quod urbi tam propinquae tertium 
annum inpunita defectio esset. ceterum ne Beneuentum sine 
praesidio esset, et ut ad subita belli, si Hannibal, quod fac- 
turum haud dubitabant, ad opem ferendam sociis Capuam ue- 
nisset, equitis uim sustinere possent, Ti. Gracchum ex Lucanis 
cum equitatu ac leui armatura Beneuentum uenire iubent; 
legionibus statiuisque ad optinendas res in Lucanis aliquem 
praeficeret. 

Graccho, priusquam ex Lucanis moueret, sacrificanti triste 


2 prodigium factum est: ad exta sacrificio perpetrato angues duo 


4 


ex occulto adlapsi adedere iocur, conspectique repente ex oculis 
abierunt. ob id cum haruspicum monitu sacrificium instaurare- 
tur atque intentius exta seruarentur, iterum ac tertium tradunt 
adlapsos libatoque iocinere intactos angues abisse. cum ha- 
ruspices ad imperatorem id pertinere prodigium praemonuissent 
et ab occultis cauendum hominibus consultisque, nulla tamen 
prouidentia fatum imminens moueri potuit. Flauus Lucanus 
fuit, caput partis eius Lucanorum — cum pars ad Hannibalem 
defecisset —, quae cum Romanis stabat; et iam altero anno 


6 in magistratu erat, ab isdem illis creatus praetor. is mutata 


repente uoluntate locum gratiae apud Poenum quaerens neque 
transire ipse neque trahere ad defectionem Lucanos satis habuit, 


1 fortunam P | 4 urbe P || 5 beniuento P!, corr. P*| 6 frumenta 
ez frumentam P! | herbis Jac. Gron. hibernis P||9 propinque P 11 et 
ad subita belli, ut, si rectius futurum fuisse existimat Madvig Em. 


Liu. 358 | uelli P* ueli P! | 12 haud haud dubitant P!, corr. P9 | 


13 equitis Madvig equitum 5 equites P | 19 ad|adlapsi P | adedere 
(uel ambedere) coll, Pal. Maz. 1, d, 8 Gron. anaere P[||iocur Pt iecur 
P* || 20 ob id cum coll. Pal. Max. 1,6, 8 uel inde cum Weissenb. id- 
uim P et cum Crévier ideo cum Koehler | 21 exta (uel extorum seriae) 
seruarentur Madvig Em. Liu. 358 exta reseruarentur P* extare|sereserua- 
rentur P! exta prosecta seruarentur Drakenb. exta resecta seruarentur 
Heusinger | 22 adlapsos Weissenb., om. P|| 24 consutisq. P!, corr. P^ 
25 lucanis P || 27 altero anno wel tertio anno Weissenb. anno P annum 
M esenberg ; exspectes summo ad in mag. additum | 29 gratiae S gra- 
uae 


10 


15 


10 


a. Chr. 212 LIBER XXV, 16 261 


nisi imperatoris et eiusdem hospitis proditi capite ac sanguine 


foedus cum hostibus sanxisset. ad Magonem, qui in Bruttiis 7 


praeerat, clam in conloquium uenit, fideque ab eo accepta, 
si Romanum iis imperatorem tradidisset, liberos cum suis legibus 
uenturos in amicitiam Lucanos, deducit Poenum in locum in- 
sidiis aptum, quo cum paucis Gracchum adducturum ait: Mago 
ibi pedites equitesque armatos — et capere eas latebras ingentem 
numerum — occuleret. loco satis inspecto atque undique ex- 
plorato dies composita gerendae rei est. Flauos ad Romanum 
imperatorem uenit. rem se ait magnam incohasse, ad quam 
perficiendam ipsius Gracchi opera opus esse. omnium popu- 
lorum praetoribus, qui ad Poenum in illo communi Italiae motu 
descissent, persuasisse, ut redirent in amicitiam Romanorum, 
quando res quoque Romana, quae prope exitium clade Can- 
nensi uenisset, in dies melior atque auctior fleret, Hannibalis 
uis senesceret ac prope ad nihilum uenisset. ueteri delicto 
haut inplacabilis fore Romanos: nullam umquam gentem magis 
exorabilem promptioremque ueniae dandae fuisse. quotiens 
rebellioni etiam maiorum suorum ignotum! haec ab sese dicta. 
ceterum ab ipso Graccho eadem haec audire malle eos prae- 
sentisque contingere dextram et id pignus fidei secum ferre. 
locum se concilio iis dixisse a conspectu amotum, haud procul 
castris Romanis; ibi paucis uerbis transigi rem posse, ut omne 
nomen Lucanum in fide ac societate Romana sit. Gracchus 
fraudem et sermoni et rei abesse ratus ac similitudine ueri 
captus cum lictoribus ac turma equitum e castris profectus duce 
hospite in insidias praecipitatur. hostes subito exorti, et, ne 
dubia proditio esset, Flauus iis se adiungit. tela undique in 
Gracchum atque equites coniciuntur. Gracchus ex equo desilit; 

idem ceteros facere iubet hortaturque, ut, quod unum reliquum 
fortuna fecerit, id cohonestent uirtute. relicuum autem quid 
esse paucis a multitudine in ualle silua ac montibus saepta 
circumuentis praeter mortem? id referre, utrum praebentes 
corpora pecorum modo inulti trucidentur an toti a patiendo 
expectandoque euentu in impetum atque iram uersi, agentes 
audentesque, perfusi hostium cruore, inter exspirantium ini- 
micorum cumulata armaque et corpora cadant. Lucanum pro- 
ditorem ac transfugam omnes peterent; qui eam uictimam prae 
se ad inferos misisset, eum decus eximium, egregium solacium 
suae morti inuenturum. inter haec dicta paludamento circa 
laeuum bracchium intorto — nam ne scuta quidem secum ex- 
tulerant — in hostis impetum fecit. maior quam pro numero 
hominum editur pugna. iaculis maxime aperta corpora Roma- 
norum, et cum undique ex altioribus locis in cauam uallem 
coniectus esset, transfiguntur. Gracchum iam nudatum prae- 
sidio uiuum capere Poeni nituntur; ceterum conspicatus Lu- 
canum hospitem inter hostis adeo infestus confertos inuasit, 
ut parci ei sine multorum pernicie non posset. exanimem 
eum Mago extemplo ad Hannibalem misit ponique cum captis 
simul fascibus ante tribunal imperatoris iussit. 

Si haec uera fama est, Gracchus in Lucanis ad campos, 


17 qui Veteres uocantur, periit. sunt qui in agro Beneuentano 

prope Calorem fluuium contendant a castris cum lictoribus ac 

tribus seruis lauandi causa progressum, cum forte inter salicta 25 


innata ripis laterent hostes, nudum atque inermem saxisque, 
quae uoluit amnis, propugnantem interfectum. sunt qui ha- 
ruspicum monitu quingentos passus a castris progressum, uti 
loco puro ea quae ante dicta prodigia sunt procuraret, ab 
insidentibus forte locum duabus turmis Numidarum circumuen- 
tum scribant. adeo nec locus nec ratio mortis in uiro tam 
claro et insigni constat. funeris quoque Gracchi uaria est fama. 

alii in castris Romanis sepultum ab suis, alii ab Hannibale — 
et ea uulgatior fama est — tradunt in uestibulo Punicorum 
castrorum rogum exstructum esse, armatum exercitum decu- 
currisse cum tripudiis Hispanorum motibusque armorum et 
corporum suae cuique genti adsuetis, ipso Hannibale omni 
rerum uerborumque honore exequias celebrante. haec tradunt, 
qui in Lucanis rei gestae auctores sunt. si illis, qui ad Ca- 
lorem fluuium interfectum memorant, credere uelis, capitis 
tantum Gracchi hostes potiti sunt; eo delato ad Hannibalem, 
missus ab eo confestim Carthalo, qui in castra Romana ad Cn. 
Cornelium quaestorem deferret. is funus imperatoris in castris 
celebrantibus cum exercitu Beneuentanis fecit. 

Consules agrum Campanum ingressi cum passim popularen- 
tur, eruptione oppidanorum et Magonis cum equitatu territi 
et trepidi ad signa milites palatos passim reuocarunt et, uixdum 
instructa acie fusi, supra mille et quingentos milites amiserunt. 
inde ingens ferocia superbae suopte ingenio genti creuit, mul- 
tisque proeliis lacessebant Romanos; sed intentiores ad cauen- 
dum consules una pugna fecerat incaute atque inconsulte inita. 
restituit tamen his animos et illis minuit audaciam parua una 
res: sed in bello nihil tam leue est, quod non magnae interdum 
rei momentum faciat. T. Quinctio Crispino Badius Campanus 
hospes erat perfamiliari hospitio iunctus. creuerat consuetudo, 
quod aeger Romae aput Crispinum Badius ante defectionem 
Campanam liberaliter comiterque curatus fuerat. is tum Badius 
progressus ante stationes, quae pro porta stabant, uocari Cri- 
spinum iussit. quod ubi est Crispino nuntiatum, ratus conlo- 
quium amicum ac familiare quaeri, manente memoria etiam in 
discidio publicorum foederum priuati iuris, paulum a ceteris 
rocessit. postquam in conspectum uenere, “Prouoco te’ inquit 
ad pugnam, Crispine, Badius; 'conscendamus equos summo- 
tisque aliis, uter bello melior sit, decernamus.' ad ea Crispinus 
nec sibi nec illi ait hostes deesse, in quibus uirtutem osten- 
dant: se, etiamsi in acie occurrerit, declinaturum, ne hospitali 
caede dextram uiolet; conuersusque abibat. enimuero ferocius 

tum Campanus increpare mollitiam ignauiamque et se digna 


"probra in insontem iacere, hospitalem hostem appellans simu- 

lantemque parcere, cui sciat parem se non esse. si parum 
publicis foederibus ruptis dirempta simul et priuata iura esse 
putet, Badium Campanum T. Quinctio Crispino Romano palam 
duobus exercitibus audientibus renuntiare hospitium. nihil sibi 
cum eo consociatum, nihil foederatum hosti cum hoste, qui 
suam patriam ac penates publicos priuatosque oppugnatum ue- 
nisset. si uir esset, congrederetur. diu cunctantem Crispinum 
perpulere turmales, ne inpune insultare Campanum pateretur; 
itaque tantum moratus, dum imperatores consuleret, permitte- 
rentne sibi extra ordinem in prouocantem hostem pugnare, 
permissu eorum arma cepit equumque conscendit et Badium 
nomine compellans ad pugnam euocauit. nulla mora a Campano 
facta est; infestis equis concurrerunt. Crispinus supra scutum 
sinistrum umerum Badio hasta transfixit superque delapsum 
cum uulnere ex equo desiluit, ut pedes iacentem conficeret. 
Badius, priusquam opprimeretur, parma atque equo relicto ad 
suos aufugit; Crispinus equum armaque capta et cruentam 
cuspidem insignis spoliis ostentans cum magna laude et gratu- 
latione militum ad consules est deductus laudatusque ibi magni- 
fice et donis donatus. 

Hannibal ex agro Beneuentano castra ad Capuam cum 
mouisset, tertio post die, quam uenit, copias in aciem eduxit, 
hautquaquam dubius, quod Campanis apsente se paucos ante 
dies secunda fuisset pugna, quin multo minus se suumque 
totiens uictorem exercitum sustinere Romani possent. ceterum 
postquam pugnari coeptum est, equitum maxime incursu, cum 
iaculis obrueretur, laborabat Romana acies, donec signum equi- 
tibus datum est, ut in hostem admitterent equos. ita equestre 
proelium erat, cum procul uisus Sempronianus exercitus, cui 
Cn. Cornelius quaestor praeerat, utrique parti parem metum 
praebuit, ne hostes noui aduentarent. uelut ex composito utrim- 
que signum receptui datum, reductique in castra prope aequo 
Marte discesserunt; plures tamen ab Romanis primo incursu 

equitum ceciderunt. inde consules, ut auerterent a Capua Han- 
nibalem, nocte, quae secuta est, diuersi Fuluius in agrum 
Cumanum, Claudius in Lucanos abit. postero die, cum uacua 
castra Romanorum esse nuntiatum Hannibali esset et duobus 
agminibus diuersos abisse, incertus primo, utrum sequeretur, 
Appium institit sequi. ille, circumducto hoste, qua uoluit, alio 
itinere ad Capuam redit. 

Hannibali alia in his locis bene gerendae rei fortuna oblata 
est. M. Centenius fuit cognomine Paenula, insignis inter primi 
pili centuriones et magnitudine corporis et animo. is perfunc- 
tus militia per P. Cornelium Sullam praetorem in senatum in- 
troductus petit a patribus, uti sibi quinque milia militum da- 
rentur: se peritum et hostis et regionum breui operae pretium 
facturum et, quibus artibus ad id locorum nostri et duces et 
exercitus capti forent, iis aduersus inuentorem usurum. id non 
promissum magis stolide quam stolide creditum, tamquam eae- 
dem militares et imperatoriae artes essent. data pro quinque 
octo milia militum, pars dimidia ciues, pars socii et ipse ali- 
quantum uoluntariorum in itinere ex agris conciuit ac prope 
duplicato exercitu in Lucanos peruenit, ubi Hannibal nequiquam 
secutus Claudium substiterat. haud dubia res erat, quippe inter 
Hannibalem ducem et centurionem exercitusque alterum uin- 
cendo ueteranum, alterum nouom totum, magna ex parte etiam 
tumultuarium ac semermem. ut conspecta inter se agmina sunt 
et neutra pars detrectauit pugnam, extemplo instructae acies. 
pugnatum tamen, ut in nulla pari re, duas amplius horas, con- 

16 citante, donec dux stetit, spe Romanam aciem. postquam is 

non pro uetere fama solum sed etiam metu futuri dedecoris, 
si sua temeritate contractae cladi superesset, obiectans se ho- 
stium telis cecidit, fusa extemplo est Romana acies. sed adeo 
ne fugae quidem iter patuit, omnibus uiis ab equite insessis, 
ut ex tanta multitudine uix mille euaserint, ceteri passim alii 
alia peste absumpti sint. 

Capua a consulibus iterum summa ui opsideri coepta est, 
quaeque in eam rem opus erant, comportabantur parabanturque. 
Casilinum frumentum conuectum ; ad Volturni ostium, ubi nunc 
urbs est, castellum communitum, sicut Puteolos ante Fabius 
Maximus munierat, et praesidium impositum, ut mare proximum 
et flumen in potestate essent. in ea duo maritima castella 
frumentum, quod ex Sardinia nuper missum erat quodque M. 
Iunius praetor ex Etruria coemerat, ab Ostia conuectum est, 
ut exercitui per hiemem copia esset. ceterum super eam cladem, 
quae in Lucanis accepta erat, uolonum quoque exercitus, qui 
uiuo Graccho summa fide stipendia fecerat, uelut exauctoratus 
morte ducis ab signis discessit. 

Hannibal non Capuam neclectam neque in tanto discri- 
mine desertos uolebat socios; sed prospero ex temeritate unius 
Romani ducis successu in alterius ducis exercitusque opprimendi 
occasionem imminebat. Cn. Fuluium praetorem Apuli legati 
nuntiabant primo, dum urbes quasdam Apulorum, quae ad Han- 
nibalem desciuissent, oppugnaret, intentius rem egisse; postea 
nimio successu et ipsum et milites praeda impletos in tan- 
tam licentiam socordiamque effusos, ut nulla disciplina militiae 
esset. cum saepe alias tum paucis diebus ante expertus, qualis 


21 sub inscio duce exercitus esset, in Ápuliam castra mouit. circa 


Herdoneam Romanae legiones et praetor Fuluius erat. quo 
ubi allatum est hostis aduentare, prope est factum, ut iniussu 

praetoris signis conuulsis in aciem exirent; nec res magis ulla 
tenuit quam spes haud dubia suo id arbitrio, ubi uellent, fac- 
turos. nocte insequenti Hannibal, cum tumultuatum in castris 2 
et plerosque ferociter, signum ut daret, institisse duci ad arma 
5 uocantis sciret, haut dubius prosperae pugnae occasionem dari, 
tria milia expeditorum militum in uillis circa uepribusque et 8 
siluis disponit, qui signo dato simul omnes e latebris existerent, 
et Magonem ac duo ferme milia equitum, qua fugam inclina- 4 
turam credebat, omnia itinera insidere iubet. his nocte prae- 
10 paratis prima luce in aciem copias educit. nec Fuluius est 5 
cunctatus, non tam sua ulla spe quam militum impetu fortuito 
tractus. itaque eadem temeritate, qua processum in aciem est, 
instruitur ipsa acies ad libidinem militum forte procurrentium 
consistentiumque, quo loco ipsorum tulisset animus, deinde 
I5 per libidinem aut metum deserentium locum. prima legio et 6 
sinistra ala in primo instructae et in longitudinem porrecta 
acies. clamantibus tribunis nihil introrsus roboris ac uirium 7 
esse et, quacumque impetum fecissent, hostis perrupturos, nihil, 
quod salutare esset, non modo ad animum sed ne ad aures 
20 quidem admittebat. et Hannibal haudquaquam similis dux neque 8 
simili exercitu neque ita instructo aderat. ergo ne clamorem 
quidem atque impetum primum eorum Romani sustinuere. dux, 9 
stultitia et temeritate Centenio par, animo haudquaquam com- 
parandus, ubi rem inclinatam ac trepidantis suos uidet, equo 
5 arrepto cum ducentis ferme equitibus effugit; cetera a fronte 10 
pulsa, inde ab tergo atque alis circumuenta acies eo usque est 
caesa, ut ex duodeuiginti milibus hominum duo milia haut 
amplius euaserint. castris hostes potiti sunt. 
Hae clades super aliam alia Romam cum essent nuntiatae, 22 
| 9 ingens quidem et luctus et pauor ciuitatem cepit; sed tamen, 
quia consules, ubi summa rerum esset, ad id locorum prospere 
rem gererent, minus his cladibus commouebantur. legatos ad 2 
consules mittunt C. Laetorium M. Metilium, qui nuntiarent, ut 

reliquias duorum exercituum cum cura colligerent darentque 
operam, ne per metum ac desperationem hosti se dederent, 
id quod post Cannensem accidisset cladem, et ut desertores de 
exercitu uolonum conquirerent. idem negoti P. Cornelio datum, 
cui et dilectus mandatus erat; isque per fora conciliabulaque 
edixit, ut conquisitio uolonum fieret iique ad signa reducerentur. 
haec omnia intentissima cura acta. 

Ap. Claudius consul D. Iunio ad ostium Vulturni, M. Aurelio 
Cotta Puteolis praeposito, qui, ut quaeque naues ex Etruria ac 
Sardinia accessissent, extemplo in castra mitterent frumentum, 
ipse ad Capuam regressus Q. Fuluium collegam inuenit Casilino 
omnia deportantem molientemque ad oppugnandam Capuam. 
tum ambo circumsederunt urbem et Claudium Neronem prae- 
torem ab Suessula ex Claudianis castris exciuerunt. is quoque, 
modico ibi praesidio ad tenendum locum relicto, ceteris omni- 
bus copiis ad Capuam descendit. ita tria praetoria circa Capuam 
erecta; tres exercitus diuersis partibus opus adgressi fossa uallo- 
que circumdare urbem parant et castella excitant modicis inter- 
uallis, multisque simul locis cum prohibentibus opera Campanis 
eo euentu pugnant, ut postremo portis muroque se contineret 
Campanus. prius tamen, quam haec continuarentur opera, legati 
ad Hannibalem missi, qui quererentur desertam ab eo Capuam 
ac prope redditam Romanis optestarenturque, ut tunc saltem 
opem non circumsessis modo sed etiam circumuallatis ferret. 
consulibus litterae a P. Cornelio praetore missae, ut, priusquam 
clauderent Capuam operibus, potestatem Campanis facerent, 
ut, qui eorum uellent, exirent a Capua suasque res secum 
ferrent: liberos fore suaque omnia habituros, qui ante idus 
Martias exissent; post eam diem quique exissent quique ibi 
mansissent, hostium futuros numero. ea pronuntiata Campanis 
atque ita spreta, ut ultro contumelias dicerent minarenturque. 
Hannibal ab Herdonea Tarentum duxerat legiones spe aut ui 
aut dolo arcis Tarentinae potiundae. quod ubi parum processit, 
ad Brundisium flexit iter, prodi id oppidum ratus. ibi quoque 

cum frustra tereret tempus, legati Campani ad eum uenerunt 

querentes simul orantesque. quibus Hannibal magnifice respon- 

dit, et antea se soluisse obsidionem et nunc aduentum suum 

consules non laturos. cum hac spe dimissi legati uix regredi 
$ Capuam iam duplici fossa ualloque cinctam potuerunt. 

Cum maxume Capua circumuallaretur, Syracusarum op- 
pugnatio ad finem uenit, praeterquam ui ac uirtute ducis exer- 
citusque, intestina etiam proditione adiuuante. namque Mar- 
cellus initio ueris incertus, utrum Agrigentum ad Himilconem et 

10 Hippocraten uerteret bellum an obsidione Syracusas premeret, 
quamquam nec ui capi uidebat posse inexpugnabilem terrestri 
ac maritimo situ urbem nec fame, ut quam prope liberi a 
Carthagine commeatus alerent, tamen, ne quid inexpertum 
relinqueret, transfugas Syracusanos — erant autem aput Ro- 

i5 manos aliqui nobilisssmi uiri inter defectionem ab Romanis, 
quia ab nouis consiliis abhorrebant, pulsi — conloquiis suae 
partis temptare hominum animos iussit et fidem dare, si tradi- 
lae forent Syracusae, liberos eos ac suis legibus uicturos esse. 
non erat conloqui copia, quia multorum animi suspecti omnium 

2 curam oculosque eo uerterant, ne quid falleret tale admissum. 
seruus unus exulum pro transfuga intromissus in urbem con- 
uentis paucis initium conloquendi de tali re fecit. deinde in 
piscatoria quidam naue retibus operti circumuectique ita ad 
castra Romana conlocuti cum transfugis, et idem saepius eodem 

25 modo et alii atque alii. postremo ad octoginta facti. et cum 
iam composita omnia ad proditionem essent, indicio delato ad 
Epicyden per Attalum quendam, indignantem sibi rem creditam 
non esse, necati omnes cum cruciatu sunt. alia subinde spes, 
postquam haec uana euaserat, excepit. Damippus quidam Lace- 

*! daemonius, missus ab Syracusis ad Philippum regem, captus 
ab Romanis nauibus erat. huius utique redimendi et Epicydae 

cura erat ingens, nec abnuit Marcellus, iam tum Aetolorum, 
quibus socii Lacedaemonii erant, amicitiam adfectantibus Ro- 
manis. ad conloquium de redemptione eius missis medius 
maxime atque utrisque opportunus locus ad portum Trogilorum 
propter turrim, quam uocant Galeagram, est uisus. quo cum 
saepius commearent, unus ex Romanis ex propinquo murum 
contemplans, numerando lapides aestimandoque ipse secum, 
quid in fronte paterent singuli, altitudinem muri, quantum 
proxime coniectura poterat, permensus humilioremque aliquanto 
pristina opinione sua et ceterorum omnium ratus esse et uel 
mediocribus scalis superabilem, ad Marcellum rem defert. haud 
spernenda uisa. sed cum adiri locus, quia ob id ipsum inten- 
tius custodiebatur, non posset, occasio quaerebatur; quam obtulit 
transfuga nuntians diem festum Dianae per triduum agi et, 
quia alia in obsidione desint, uino largius epulas celebrari et 
ab Epicyde praebito uniuersae plebei et per tribus a principi- 
bus diuiso. quod ubi accepit Marcellus, cum paucis tribunorum 
militum conlocutus electisque per eos ad rem tantam agendam 
audendamque idoneis centurionibus militibusque et scalis in 
occulto comparatis, ceteris signum dari iubet, ut mature cor- 
pora curarent quietique darent: nocte in expeditionem eundum 
esse. inde ubi id temporis uisum, quo de die epulatis iam 
uini satias principiumque somni esset, signi unius milites ferre 
scalas iussit; et ad mille fere armati tenui agmine per silentium 
eo deducti. ubi sine strepitu ac tumultu primi euaserunt in 
murum, secuti ordine alii, cum priorum audacia dubiis etiam 


24 animum faceret. iam mille armatorum muri ceperant partem, 


2 


cum ceterae admotae sunt copiae, pluribusque scalis in murum 
euadebant signo ab Hexapylo dato, quo per ingentem solitudi- 
nem erat peruentum, quia magna pars custodum in turribus 
epulati aut sopiti uino erant aut semigraues potabant. paucos 

tamen eorum oppressos in cubilibus interfecerunt. prope Hexa- 
pylon est portula; ea magna ui refringi coepta et e muro ex 
composito tuba datum signum erat, et iam undique non furtim, 
sed ui aperte gerebatur res. quippe ad Epipolas, frequentem 
custodiis locum, peruentum erat, terrendique magis hostes erant 
quam fallendi, sicut territi sunt. nam simul ac tubarum est 
auditus cantus clamorque tenentium muros partemque urbis, 
omnia teneri custodes rati alii per murum fugere, alii salire 
de muro praecipitarique turba pauentium. magna pars tamen 
10 ignara tanti mali erat et grauatis omnibus uino somnoque et 
in uastae magnitudinis urbe partium sensu non satis pertinente 
in omnia. sub lucem Hexapylo effracto Marcellus omnibus 
copiis urbem ingressus excitauit conuertitque omnes ad arma 
capienda opemque, si qua possent, iam captae prope urbi feren- 
15 dam. Epicydes ab Insula, quam ipsi Nasson uocant, citato 
profectus agmine, haud dubius, quin paucos per neglegentiam 
custodum transgressos murum expulsurus foret, occurrentibus 
pauidis, tumultum augere eos dictitans et maiora ac terribiliora 
uero adferre, postquam conspexit omnia circa Epipolas armis 
3 conpleta, lacessito tantum hoste paucis missilibus retro in 
Áchradinam agmen conuertit, non tam uim multitudinemque 
hostium metuens, quam ne qua intestina fraus per occasionem 
oreretur, clausasque inter tumultum Achradinae atque Insulae 
inueniret portas. Marcellus ut moenia ingressus eX superiori- 
3 bus locis urbem omnium ferme illa tempestate pulcherrimam 
subiectam oculis uidit, inlacrimasse dicitur partim gaudio tantae 
perpetratae rei, partim uetusta gloria urbis. Atheniensium 
classes demersae et duo ingentes exercitus cum duobus clarissi- 
mis ducibus deleti occurrebant et tot bella cum Carthaginien- 
9 sibus tanto cum discrimine gesta, tot tam opulenti tyranni 
regesque, praeter ceteros Hiero cum recentissimae memoriae 
rex tum ante omnia, quae uirtus ei fortunaque. sua dederat, 

beneficiis in populum Romanum insignis. ea cum uniuersa 


occurrerent animo, subiretque cogitatio iam illa momento horae 
arsura omnia et ad cineres reditura, priusquam signa Achra- 
dinam admoueret, praemittit Syracusanos, qui intra praesidia 
Romana, ut ante dictum est, fuerant, ut alloquio leni pellicerent 
hostis ad dedendam urbem. 

Tenebant Achradinae portas murosque maxume transfugae, 
quibus nulla erat per condiciones ueniae spes; ei nec adire 
muros nec adloqui quemquam passi. itaque Marcellus, 'post- 
quam id inceptum inritum fuit, ad Euryalum signa referri iussit. 
tumulus est in extrema parte urbis, auersus a mari uiaeque 
imminens ferenti in agros mediterraneaque insulae, percommode 
situs ad commeatus excipiendos. praeerat huic arci Philodemus 
Argiuus, ab Epicyde impositus; ad quem missus a Marcello 
Sosis, unus ex interfectoribus tyranni, cum longo sermone 
habito dilatus per frustrationem esset, rettulit Marcello tempus 
eum ad deliberandum sumpsisse. cum is diem de die differret, 
dum Hippocrates atque Himilco admouerent castra legionesque, 
haut dubius, si in arcem accepisset eos, deleri Romanum exer- 
citum inclusum muris posse, Marcellus, ut Euryalum neque 
tradi neque capi uidit posse, inter Neapolim et Tycham — no- 
mina ea partium urbis et instar urbium sunt — posuit castra, 
timens, ne, si frequentia intrasset loca, contineri ab discursu 
miles auidus praedae non posset. legati eo ab Tycha et Neapoli 
cum infulis et uelamentis uenerunt precantes, ut a caedibus 
et ab incendiis parceretur. de quorum precibus quam postu- 
latis magis consilio habito Marcellus ex omnium sententia edixit 
militibus, ne quis liberum corpus uiolaret: cetera praedae fu- 
tura. castra contextu parietum pro muro saepta; portis regione 
platearum patentibus stationes praesidiaque disposuit, ne quis 

in discursu militum impetus in castra fieri posset. inde signo 
dato milites discurrerunt; refractisque foribus cum omnia ter- 
rore ac tumultu streperent, a caedibus tamen temperatum est; 
rapinis nullus ante modus fuit, quam omnia diuturna felicitate 
cumulata bona egesserunt. inter haec et Philodemus, cum spes 
auxili nulla esset, fide accepta, ut inuiolatus ad Epicyden re- 
diret, deducto praesidio tradidit tumulum Romanis.  auersis 
omnibus ad tumultum ex parte captae urbis Bomilcar noctem 
eam nactus, qua propter uim tempestatis stare ad ancoram in 
salo Romana classis non posset, cum triginta quinque nauibus 
ex portu Syracusano profectus libero mari uela in altum dedit 
quinque et quinquaginta nauibus Epicydae et Syracusanis re- 
lictis; edoctisque Carthaginiensibus, in quanto res Syracusana 
discrimine esset, cum centum nauibus post paucos dies redit, 
multis, ut fama est, donis ex Hieronis gaza ab Epicyde donatus. 

liber erat, ne qua ab tergo uis hostium in arcem accepta in- 
clusos inpeditosque moenibus suos turbaret. Achradinam inde 
trinis castris per idonea dispositis loca, spe ad inopiam omnium 
rerum inclusos redacturum, circumsedit. cum per aliquot dies 
quietae stationes utrimque fuissent, repente aduentus Hippocratis 
et Himilconis, ut ultro undique oppugnarentur Romani, fecit. 
nam et Hippocrates castris ad magnum portum commuunitis 
signoque iis dato, qui Achradinam tenebant, castra uetera 
Romanorum adortus est, quibus Crispinus praeerat, et Epicydes 
eruptionem in stationes Marcelli fecit et classis Punica litori, 
quod inter urbem et castra Romana erat, adpulsa est, ne quid 
praesidi Crispino summitti a Marcello posset. tumultum tamen 
maiorem hostes praebuerunt quam certamen. nam et Crispinus 
Hippocraten non reppulit tantum munimentis sed insecutus 
etiam est trepide fugientem, et Epicyden Marcellus in urbem 
compulit; satisque iam etiam in posterum uidebatur prouisum, 
ne quid ab repentinis eorum excursionibus periculi foret. ac- 
cessit et ab pestilentia commune malum, quod facile utrorum- 

que animos auerteret a belli consiliis. nam tempore autumni 
et locis natura grauibus, multo tamen magis extra urbem quam 
in urbe, intoleranda uis aestus per utraque castra omnium 
ferme corpora mouit. ac primo temporis ac loci uitio et aegri 
erant et moriebantur; postea curatio ipsa et contactus aegrorum 
uolgabat morbos, ut aut neclecti desertique, qui incidissent, 
morerentur aut adsidentis curantisque eadem ui morbi repletos 
secum traherent, cotidianaque funera et mors ob oculos esset 
et undique dies noctesque ploratus audirentur. postremo ita 
adsuetudine mali efferauerant animos, ut non modo lacrimis 
iustoque conploratu prosequerentur mortuos sed ne efferrent 
quidem aut sepelirent, iacerentque strata exanima corpora in 
conspectu similem mortem expectantium, mortuique aegros, 
aegri ualidos cum metu tum tabe ac pestifero odore corporum 


10 


conficerent; et ut ferro potius morerentur, quidam inuadebant 15 


soli hostium stationes. multo tamen uis maior pestis Poenorum 
castra quam Romana adorta erat; nam Romani diu circumse- 
dendo Syracusas caelo aquisque adsuerant magis. ex hostium 
exercitu Siculi, ut primum uidere ex grauitate loci uolgari 


morbos, in suas quisque propinquas urbes dilapsi sunt; at 20 


Carthaginienses, quibus nusquam receptus erat, cum ipsis 
ducibus Hippocrate atque Himilcone ad internecionem omnes 
perierunt. Marcellus, ut tanta uis ingruebat mali, traduxerat 
in urbem suos, infirmaque corpora tecta et umbrae recreauerant. 
multi tamen ex Romano exercitu eadem peste absumpti sunt. 

Deleto terrestri Punico exercitu Siculi, qui Hippocratis 
milites fuerant, * * occupauerant, haud magna oppida, ceterum 
et situ et munimentis tuta; tria milia alterum ab Syracusis, 
alterum quindecim abest. eo et commeatus e ciuitatibus suis 


2 comportabant et auxilia accersebant. interea Bomilcar iterum 

cum classe profectus Carthaginem, ita exposita fortuna socio- 
rum, ut spem -faceret non ipsis modo salutarem opem ferri 
posse, sed Romanos quoque in capta quodam modo urbe capi, 
perpulit, ut onerarias naues quam plurumas omni copia rerum 
onustas secum milterent classemque suam augerent. igitur 
centum triginta nauibus longis, septingentis onerariis profectus 
a Carthagine satis prosperos uentos ad traiciendum in Siciliam 
habuit; sed idem uenti superare eum Pachynum prohibebant. 
Bomilcaris aduentus fama primo, dein praeter spem mora cum 


10 gaudium et metum in uicem Romanis Syracusanisque praebuis- 


15 


set, Epicydes metuens, ne, si pergerent idem, qui tum tene- 
bant, ab ortu solis flare per dies plures uenti, classis Punica 
Africam repeteret, tradita Achradina mercennariorum militum 
ducibus ad Bomilcarem nauigat. classem in statione uersa in 
Africam habentem timentemque nauale proelium, non tam quod 
impar uiribus aut numero nauium esset — quippe etiam plures 
habebat —, quam quod uenti aptiores Romanae quam suae 
classi flarent, perpulit tamen, ut fortunam naualis certaminis 
experiri uellet. et Marcellus, cum et Siculum exercitum ex 
tota insula conciri uideret et cum ingenti commeatu classem 
Punicam aduentare, ne simul terra marique inclusus urbe ho- 
stium urgeretur, quamquam impar numero nauium erat, pro- 
hibere aditu Syracusarum Bomilcarem constituit. duae classes 
infestae circa promunturium Pachynum stabant, ubi prima 
tranquillitas maris in altum euexisset, concursurae. itaque 
cadente jam Euro, qui per dies aliquot saeuierat, prior Bo- 
milcar mouit. cuius primo classis petere altum uisa est, quo 
facilius superaret promunturium; ceterum postquam tendere 
ad se Romanas naues uidit, incertum qua subita territus re 
Bomilcar uela in altum dedit, missisque nuntiis Heracleam, qui 
onerarias retro Áfricam repetere iuberent, ipse Siciliam prae- 
teruectus Tarentum petit. Epicydes a tanta repente destitutus 
spe, ne in obsidionem magna ex parte captae urbis rediret, 
Agrigentum nauigat, expectaturus magis euentum quam inde 
quicquam moturus. 

Quae ubi in castra Siculorum sunt nuntiata, Epicyden 
Syracusis excessisse, a Carthaginiensibus relictam insulam et 
prope iterum traditam Romanis, legatos de condicionibus de- 
dendae urbis, explorata prius per conloquia uoluntate eorum, 
qui obsidebantur, ad Marcellum mittunt. cum haud ferme dis- 
creparet, quin, quae ubique regum fuissent, Romanorum essent, 
Siculis cetera cum libertate ac legibus suis seruarentur, euo- 
catis ad conloquium iis, quibus ab Epicyde creditae res erant, 
missos se simul ad Marcellum simul ad eos ab exercitu Sicu- 
lorum aiunt, ut una omnium, qui obsiderentur quique extra 
obsidionem fuissent, fortuna esset, neue alteri proprie sibi 
paciscerentur quicquam. recepti deinde ab iis, ut necessarios 
hospitesque adloquerentur, expositis, quae pacta iam cum Mar- 
cello haberent, oblata spe salutis perpulere eos, ut secum 
praefectos Epicydis Polyclitum et Philistionem et Epicyden, cui 
Sindon cognomen erat, adgrederentur. interfectis iis et mul- 
titudine ad contionem uocata, inopiam quaeque ipsi inter se 
fremere occulti soliti erant conquesti, quamquam tot mala ur- 
gerent, negarunt fortunam accusandam esse, quod in ipsorum 
esset potestate, quamdiu ea paterentur. Romanis causam op- 
pugnandi Syracusas fuisse caritatem Syracusanorum, non odium; 
nam ut occupatas res ab satellitibus Hannibalis, deinde Hiero- 
nymi, Hippocrate atque Epicyde, audierint, tum bellum mouisse 
et obsidere urbem coepisse, ut crudelis tyrannos eius, non ut 
ipsam urbem expugnarent. Hippocrate uero interempto, Epi- 
cyde intercluso ab Syracusis et praefectis eius occisis, Carthagi- 
niensibus omni possessione Siciliae terra marique pulsis, quam 
superesse causam Romanis, cur non perinde ac si Hiero ipse 
uiuereit, uncus Romanae amicitiae cultor, incolumis Syracusas 
esse uelint? itaque nec urbi nec bominibus aliud periculum 
quam ab semet ipsis esse, si occasionem reconciliandi se Ro- 
manis praetermisissent; eam autem, qualis illo momento horae 
sit, nullam deinde fore, si simul liberatas ab impotentibus ty- 
rannis apparuisset ««. 

Omnium ingenti adseusu audita ea oratio est. praetores 29 
tamen prius creari quam legatos nominari placuit. ex ipsorum 
deinde praetorum numero missi oratores ad Marcellum, quorum 2 
princeps *Neque primo inquit *Syracusani a uobis defecimus, 
sed Hieronymus, nequaquam tam in uos impius quam in nos; 
nec postea pacem tyranni caede compositam Syracusanus quis- $ 
quam, sed satellites regii Hippocrates atque Epicydes oppressis 
nobis hinc metu hinc fraude turbauerunt. nec quisquam dicere 
potest aliquando nobis libertatis tempus fuisse, quod pacis uo- 
biscum non fuerit. nunc certe caede eorum, qui oppressas 4 
tenebant Syracusas, cum primum nostri arbitri esse coepimus, 
extemplo uenimus ad tradenda arma, dedendos nos, urbem, 
moenia, nullam recusandam fortunam, quae imposita a uobis 
fuerit. gloriam captae nobilissimae pulcherrimaeque urbis Grae- 5 
carum dei tibi dederunt, Marcelle. quidquid umquam terra 
marique memorandum gessimus, id tui triumphi titulo accedit. 
famaene credi uelis, quanta urbs a te capta sit, quam posteris 6 
quoque eam spectaculo esse, quo quisquis terra, quisquis mari 
uenerit, nunc nostra de Atheniensibus Carthaginiensibusque 
tropaea, nunc tua de nobis ostendat, incolumesque Syracusas 
familiae uestrae sub clientela nominis Marcellorum tutelaque 
habendas tradas? ne plus aput uos Hieronymi quam Hieronis 7 
memoria momenti faciat: diutius ille multo amicus fuit quam 
hic hostis, et illius benefacta etiam rebus aduersis sensistis, 
huius amentia ad perniciem tantum ipsius ualuit. 

Omnia et impetrabilia et tuta erant aput Romanos; inter 8 
ipsos plus belli ac periculi erat. namque transfugae, tradi se 
Romanis rati, mercennariorum quoque militum auxilia in eundem 
compulere metum; arreptisque armis praetores primum obtrun- 9 
cant, inde ad caedem Syracusanorum discurrunt, quosque fors 

optulit, irati interfecere atque omnia, quae in promptu erant, 


10 diripuerunt. tum, ne sine ducibus essent, sex praefectos creauere, 


ut terni Áchradinae ac Nasso praeessent. sedato tandem tumultu 
exequentibus sciscitando mercennariis, quae acta cum Romanis 
essent, dilucere id quod erat coepit, aliam suam ac perfugarum 


80 causam esse. in tempore legati a Marcello redierunt, falsa eos 

suspicione incitatos memorantes nec causam expetendae poenae 
eorum ullam Romanis esse. erat e tribus Achradinae praefectis 
Hispanus, Moericus nomine. ad eum inter comites legatorum 
de industria unus ex Hispanorum auxiliaribus est missus, qui 
sine arbitris Moericum nanctus primum, quo in statu reliquisset 
Hispaniam — et nuper inde uenerat —, exponit: omnia Ro- 
manis ibi optineri armis. posse eum, si operae pretium faciat, 
principem popularium esse, seu militare cum Romanis seu in 
patriam reuerti lubeat; contra, si malle obsideri pergat, quam 
spem esse terra marique clauso? motus his Moericus, cum 
legatos ad Marcellum mitti placuisset, fratrem inter eos mittit, 
qui per eundem illum Hispanum secretus ab aliis ad Marcellum 
deductus, cum fidem accepisset composuissetque agendae or- 
dinem rei, Áchradinam redit. tum Moericus, ut ab suspicione 
proditionis auerteret omnium animos, negat sibi placere legatos 
commeare ultro citroque: neque recipiendum quemquam neque 
mittendum, et quo intentius custodiae seruentur, opportuna 
diuidenda praefectis esse, ut suae quisque partis tutandae reus 
sit. omnes adsensi sunt. partibus diuidendis ipsi regio euenit 
ab Arethusa fonte usque ad ostium magni portus. id ut scirent 
Romani, fecit. itaque Marcellus nocte nauem onerariam cum 
armatis remulco quadriremis trahi ad Achradinam iussit expo- 
nique milites regione portae, quae prope fontem Arethusam 
est. hoc cum quarta uigilia factum esset, expositosque milites 
porta, ut conuenerat, recepisset Moericus, luce prima Marcellus 
omnibus copiis moenia Achradinae adgreditur ita, ut non eos 
solum, qui Áchradinam tenebant, in se conuerteret, sed ab 
Nasso etiam agmina armatorum concurrerent relictis stationibus 
suis ad uim et impetum Romanorum arcendum. in hoc tu- 

multu actuariae naues instructae iam ante circumuectaeque ad 
Nassum armatos exponunt, qui inprouiso adorti semiplenas 
stationes et adapertas fores portae, qua paulo ante excurrerant 
armati, baud magno certamine Nassum cepere desertam trepi- 
datione et fuga custodum. neque in ullis minus praesidii aut 
pertinaciae ad manendum quam in transfugis fuit, quia ne suis 
quidem satis credentes e medio certamine effugerunt. Marcellus, 
ut captam esse Nassum comperit et Achradinae regionem unam 
teneri Moericumque cum praesidio suis adiunctum, receptui 
cecinit, ne regiae opes, quarum fania maior quam res erat, 
diriperentur. 

Suppresso impetu militum, ut iis, qui in Áchradina erant, 
transfugis spatium locusque fugae datus est, Syracusani tandem 
liberi metu portis Achradinae apertis oratores ad Marcellum 
mittunt nihil petentis aliud quam incolumitatem sibi liberisque 
suis. Marcellus consilio aduocato et adhibitis etiam Syracusanis, 
qui per seditiones pulsi ab domo intra praesidia Romana fue- 
rant, respondit non plura per annos quinquaginta benefacta 
Hieronis quam paucis his annis maleficia eorum, qui Syraeusas 
tenuerint, erga populum Romanum esse. sed pleraque eorum, 
quo debuerint, reccidisse, foederumque ruptorum ipsos ab se 
grauiores multo, quam populus Romanus uoluerit, poenas ex- 
egisse. se quidem tertium annum circumsedere Syracusas, non 
ut populus Romanus seruam ciuitatem haberet, sed ne trans- 
fugarum mercennariorumque duces captam et oppressam tene- 
rent. quid potuerint Syracusani facere, exemplo uel eos esse 
Syracusanorum, qui intra praesidia Romana fuerint, uel Hi- 
spanum ducem Moericum, qui praesidium tradiderit, uel ipso- 
rum Syracusanorum postremo serum quidem, sed forte con- 
silium. sibi omnium laborum periculorumque circa moenia 
Syracusana terra marique tam diu exhaustorum nequaquam 
tantum fructum esse, quod capere Syracusas potuisset. inde 


| iam ante circumuectae iam ante circumuectaeq. P | 5 et fuga S 
effuga P || in ullis & ullis P | 6 quia P qui S | 7 e ras. ex se P | 
8 comperit add. Weissenb. (uidit G Alschefskti), om. P || 9 cum S Froben. 
1531, om. P | 10 caecinit P | ne S, om. P || 12 ut P et S | erat P 
13 est S est et P || 14 achradine P || 15 petenteis P' petentes p| 
19 paucos P malificia P|| 24 romanus seruam G reseruatam P romanus 
seruam eam Marant | 25 mercennariorumque Gerlach que P!, del. P*; 
alienigenarum transfugarumque Alschefski transfugerum alienigenarum- 
que Hertz | 26 extemplo P || 32 tantü P tanti eum Harant dignum 

révier | quam si parcere syracusis potuisset coni. Gron. quod capere 
gyracusas ( potuerit, quantum, si seruare) potuisset Madvig 


11 


12 


81 


10 


11 


12 


14 


15 


t 


280 LIBER XXV, 31. 32 &. u. €. 542 


quaestor cum praesidio ad Nassum obtinendam et accipiendam 
pecuniam regiam custodiendamque missus. Áchradina diripienda 
militi data est custodibus diuisis per domos eorum, qui intra 
praesidia Romana fuerant. cum multa irae, multa auaritiae 


foeda exempla ederentur, Archimeden memoriae proditum est 5 


in tanto tumultu, quantum pauor captae urbis in discursu diri- 
pientium militum ciere poterat, intentum formis, quas in puluere 
descripserat, ab ignaro milite, quis esset, interfectum; aegre 
id Marcellum tulisse sepulturaeque curam habitam et propin- 
quis etiam inquisitis honori praesidioque nomen ac memoriam 
eius fuisse. hoc maxume modo Syracusae captae; in quibus 
praedae tantum fuit, quantum uix capta Carthagine tum fuisset, 
cum qua uiribus aequis certabatur. 

Paucis ante diebus, quam Syracusae caperentur, T. Ota- 
cilius cum quinqueremibus octoginta Vticam ab Lilybaeo trans- 
misit et, cum ante lucem portum intrasset, onerarias frumento 
onustas cepit, egressusque in terram depopulatus est aliquan- 
tum agri circa Vticam praedamque omnis generis retro ad nauis 
egit. Lilybaeum tertio die, quam inde profectus erat, cum 
centum triginta oneraris nauibus frumento praedaque onustis 
rediit idque frumentum extemplo Syracusas misit; quod ni 
tam in tempore subuenisset, uictoribus uictisque pariter per- 
niciosa fames instabat. 

Eadem aestate in Hispania, cum biennio ferme nihil ad- 
modum memorabile factum esset consiliisque magis quam armis 
bellum gereretur, Romani imperatores egressi hibernis copias 
coniunxerunt. ibi consilium aduocatum, omniumque in unum 
congruerunt sententiae, quando ad id locorum id modo actum 
esset, ut Hasdrubalem tendentem in Italiam retinerent, tempus 
esse id iam agi, ut bellum in Hispania finiretur. et satis ad 
id uirium credebant accessisse uiginti milia Celtiberorum ea 

hieme ad arma excita. hostium tres exercitus erant: Hasdrubal 
Gisgonis filius et Mago coniunctis castris quinque ferme dierum 
iter ab Romanis aberant; propior erat Hamilcaris filius Has- 
drubal, uetus in Hispania imperator; ad urbem nomine Am- 
torgim exercitum habebat. eum uolebant prius opprimi duces 
Romani, et spes erat satis superque ad id uirium esse; illa 
restabat cura, ne fuso eo perculsi alter Hasdrubal et Mago in 
auios saltus montesque recipientes sese bellum extraherent. 
optimum igitur rati diuisis bifariam copiis totius simul Hispaniae 
amplecti bellum, ita inter se diuiserunt, ut P. Cornelius duas 
partes exercitus Romanorum sociorumque aduersus Magonem 
duceret atque Hasdrubalem, Cn. Cornelius cum tertia parte 
ueteris exercitus Celtiberis adiunctis cum Hasdrubale Barcino 
bellum gereret. una profecti ambo duces exercitusque Celti- 
beris praegredientibus ad urbem Amtorgim in conspectu hostium 
dirimente amni ponunt castra. ibi Cn. Scipio cum quibus ante 
dictum est copiis substitit, P. Scipio profectus ad destinatam 
belli partem. 


10 


Hasdrubal postquam animaduertit exiguum Romanum exer- 88 


citum in castris et spem omnem in Celtiberorum auxiliis esse, 
peritus omnis barbaricae et praecipue earum gentium, in qui- 
bus per tot annos militabat, perfidiae, facili linguae commercio, 
cum utraque castra plena Hispanorum essent, per occulta con- 
loquia paciscitur magna mercede cum Celtiberorum principibus, 
ut copias inde abducant. nec airox uisum facinus: non enim, 
ut in Romanos uerterent arma, agebatur; et merces, quanta 
uel pro bello satis esset, dabatur, ne bellum gererent, et cum 
quies ipsa tum reditus domum fructusque uidendi suos suaque 
grata uulgo erant. itaque non ducibus facilius quam multitu- 
dini persuasum est. simul ne metus quidem ab Romanis erat, 
quippe tam paucis, si ui retinerent. id quidem cauendum 
semper Romanis ducibus erit exemplaque haec uere pro docu- 
mentis habenda, ne ita externis credant auxiliis, ut non plus 

7 sui roboris suarumque proprie uirium in castris habeant. signis 
. repente sublatis Celtiberi abeunt, nihil aliud quaerentibus causam 
obtestantibusque, ut manerent, Romanis respondentes quam 
8 domestico se auocari bello. Scipio, postquam socii nec preci- 
bus nec ui retineri poterant, nec se aut parem sine illis hosti 
esse aut fratri rursus coniungi uidit posse nec ullum aliud sa- 
lutare consilium in promptu esse, retro quantum posset cedere 
9 statuit, in id omni cura intentus, necubi hosti aequo se com- 
mitteret loco, qui transgressus flumen prope uestigiis abeun- 
tium insistebat. 
84 Per eosdem dies P. Scipionem par terror, periculum maius 
2 ab nouo hoste urgebat. Masinissa erat iuuenis, eo tempore 
socius Carthaginiensium, quem deinde clarum potentemque Ro- 
3 mana fecit amicitia. is tum cum equitatu Numidarum et ad- 
uenienti P. Scipioni occurrit et deinde adsidue dies noctesque 
4 infestus aderat, ut non uagos tantum procul a castris lignatum 
pabulatumque progressos exciperet, sed ipsis obequitaret ca- 
stris inuectusque in medias saepe stationes omnia ingenti tu- 
5 multu turbaret. noctibus quoque saepe incursu repentino in 
portis ualloque trepidatum est, nec aut locus aut tempus ullum 
6 uacuum a metu ac sollicitudine erat Romanis, compulsique 
intra uallum adempto rerum omnium usu. cum prope iusta 
opsidio esset, futuramque artiorem eam appareret, si se Inde- 
bilis, quem cum septem milibus et quingentis Suessetanorum 
1 aduentare fama erat, Poenis coniunxisset, dux cautus et pro- 
uidens Scipio uictus necessitatibus temerarium capit consilium, 
ut nocte Indebili obuiam iret et, quocumque occurrisset loco, 
8 proelium consereret. relicto igitur modico praesidio in castris 
praepositoque Ti. Fonteio legato media nocte profectus cum 
9 obuiis hostibus manus conseruit. agmina magis quam acies 
pugnabant; superior tamen, ut in tumultuaria pugna, Roma- 
nus erat. ceterum et equites Numidae repente, quos fefellisse 
se dux ratus erat, ab lateribus circumfusi magnum terrorem in- 
10 tulere, et contracto aduersus Numidas certamine nouo tertius 
insuper aduenit hostis, duces Poeni adsecuti ab tergo iam pu- 

gnantis; ancepsque proelium Romanos circumsteterat incertos, 
in quem potissimum hostem quamue in partem conferti erup- 
tionem facerent. pugnanti hortantique imperatori et offerenti 
se, ubi plurimus labor erat, latus dextrum lancea traicitur; 
cuneusque is hostium, qui in confertos circa ducem impetum 
fecerat, ut exanimem labentem ex equo Scipionem uidit, alacres 
gaudio cum clamore per totam aciem nuntiantes discurrunt 
imperatorem Romanum cecidisse. ea peruagata passim uox, ut 
et hostes haud dubie pro uictoribus et Romani pro uictis essent, 
feci. fuga confestim ex acie duce amisso fieri coepta est; ce- 
terum ut ad erumpendum inter Numidas leuiumque armorum 
alia auxilia haud difficilis erat, ita effugere tantum equitum 
aequantiumque equos uelocitate peditum uix poterant, caesique 
prope plures in fuga quam in pugna sunt; nec superfuisset quis- 
quam, ni praecipiti iam ad uesperum die nox interuenisset. 

Haud segniter inde duces Poeni fortuna usi confestim 85 


e proelio, uix necessaria quiete data militibus, ad Hasdrubalem 
Hamilcaris citatum agmen rapiunt, non dubia spe, si se con- 
iunxissent, debellari posse. quo ubi est uentum, inter exer- 
citus ducesque uictoria recenti laetos gratulatio ingens facta, 
imperatore tanto cum omni exercitu deleto et alteram pro haud 
dubia parem uictoriam expectantes. ad Romanos nondum qui- 
dem fama tantae cladis peruenerat, sed maestum quoddam si- 
lentium erat et tacita diuinatio, qualis iam praesagientibus ani- 
mis inminentis mali esse solet. imperator ipse, praeterquam 
quod ab sociis se desertum, hostium tantum auctas copias 
sentiebat, coniectura etiam et ratione ad suspicionem acceptae 
cladis quam ad ullam bonam spem pronior erat: quonam modo 
enim Hasdrubalem ac Magonem, nisi defunctos suo bello, sine 
certamine adducere exercitus potuisse? quo modo autem non 
opstitisse aut ab tergo secutum fratrem, ut, si prohibere, quo 
minus in unum coirent et duces et exercitus hostium, non 
posset, ipse certe cum fratre coniungeret copias? his anxius 
curis id modo esse salutare in praesens credebat, cedere inde, 

quantum posset; et una nocte ignaris hostibus et ob id quietis 


8 aliquantum emensus est iter. luce ut senserunt profectos, 

hostes praemissis Numidis quam poterant maxime citato ag- 
mine sequi coeperunt. ante noctem adsecuti Numidae nunc 
ab tergo nunc in latera incursantes consistere coegerunt ac 
tutari agmen; quantum possent tamen tuto, ut simul pugna- 
rent procederentque, Scipio hortabatur, priusquam pedestres 


86 copiae adsequerentur. ceterum nunc agendo nunc sustinendo 

agmen cum aliquamdiu haud multum procederetur et nox iam 
instaret, reuocat a proelio suos Scipio et conlectos in tumu- 
lum quendam non quidem satis tutum, praesertim agmini per- 
culso, editiorem tamen, quam cetera circa erant, subducit. ibi 
primo impedimentis et equitatu in medium receptis circumdati 
pedites haud difficulter impetus incursantium Numidarum ar- 
cebant; dein, postquam toto agmine tres imperatores cum tri- 
bus iustis exercitibus aderant, 'apparebatque parum armis ad 
tuendum locum sine munimento ualituros esse, circumspectare 
atque agitare dux coepit, si quo modo posset uallum circum- 
icere. sed erat adeo nudus tumulus et asperi soli, ut nec uir- 
gulta uallo caedendo nec terra caespiti faciendo aut ducendae 
fossae aliiue ulli operi apta inueniri posset; nec natura quic- 
quam satis arduum aut apscisum erat, quod hosti aditum ascen- 
sumue difficilem praeberet; omnia fastigio leni subuexa. ut 
tamen aliquam imaginem ualli obicerent, clitellas inligatas oneri- 
bus uelut struentes ad altitudinem solitam circumdabant, cumulo 
sarcinarum omnis generis obiecto, ubi ad moliendum clitellae 
defuerant. Punici exercitus postquam aduenere, in tumulum 
quidem perfacile agmen erexere; munitionis facies noua primo 
eos uelut miraculo quodam tenuit, cum duces undique uoci- 
ferarentur, quid starent et non ludibrium illud uix feminis 
puerisue morandis satis ualidum distraherent diriperentque? 
captum hostem teneri latentem post sarcinas. haec contemptim 
duces increpabant. ceterum neque transilire nec moliri onera 
obiecta nec caedere stipatas clitellas ipsisque obrutas sarcinis 

facile erat. trudibus cum amoliti obiecta onera armatis dedis- 
sent ujam, pluribusque idem partibus fleret, capta iam undique 
castra erant. pauci a multis perculsique a uictoribus passim 
caedebantur; magna pars tamen militum cum in propinquas re- 
fugisset siluas, in castra P. Seipionis, quibus Ti. Fonteius lega- 
tus praeerat, perfugerunt. Cn. Scipionem alii in tumulo primo 
impetu hostium caesum tradunt, alii cum paucis in propinquam 
castris turrim perfugisse; hanc igni circumdatam atque ita ex- 
ustis foribus, quas nulla moliri potuerant ui, captam omnisque 
intus cum ipso imperatore occisos. 

Anno octauo, postquam in Hispaniam uenerat, Cn. Scipio 
undetricensimo die post fratris mortem est interfectus. luctus 
ex morte eorum non Romae maior quam per totam Hispaniam 
fuit. quin aput ciuis partem doloris et exercitus amissi et alie- 
nata prouincia et publica trahebat clades; Hispaniae ipsos lu- 
gebant desiderabantque duces, Gnaeum magis, quod diutius 
praefuerat iis priorque et fauorem occupauerat et specimen 
iustitiae temperantiaeque Romanae primus dederat. 

Cum deleti exercitus amissaeque Hispaniae uiderentur, uir 87 


upus res perditas restituit. erat in exercitu L. Marcius Septimi 
filius, eques Romanus, impiger iuuenis animique et ingeni 
aliquanto quam pro fortuna, in qua erat natus, maioris. ad 
summam indolem accesserat Cn. Scipionis disciplina, sub qua 

per tot annos omnis militiae artis edoctus fuerat. is tum et 4 


ex fuga collectis militibus et quibusdam de praesidiis deductis 
haud contemnendum exercitum fecerat iunxeratque cum Ti. Fon- 


teio, P. Scipionis legato. set tantum praestitit eques Romanus 5 


auctoritate inter milites atque honore, ut castris citra Hiberum 
communitis, cum ducem exercitus comitiis militaribus creari 


3 placuisset, subeuntes alii aliis in custodiam ualli stationesque, 6 


donec per omnis suffragium iret, ad L. Marcium cuncti sum- 

mam imperii detulerint. omne inde tempus — exiguum id 


fuit — muniendis castris conueliendisque commeatibus con- 
sumpsit; et omnia imperia milites cum inpigre tum hautqua- 
quam abiecto animo exequebantur. ceterum postquam Hasdru- 
balem Gisgonis uenientem ad reliquias belli delendas transisse 
Hiberum et adpropinquare adlatum est, signumque pugnae 
propositum ab nouo duce milites uiderunt, recordati, quos paulo 
ante imperatores habuissent quibusque et ducibus et copiis freti 
prodire in pugnam soliti essent, flere omnes repente et offen- 
sare capita, et alii manus ad caelum tendere deos incusantes, 
alii strati humi suum quisque nominatim ducem implorare. 
neque sedari lamentatio poterat excitantibus centurionibus mani- 
pulares et ipso mulcente et increpante Marcio, quod in mulie- 
bris et inutiles se proiecissent fletus potius, quam ad tutandos 
semet ipsos et rem publicam secum acuerent animos, et ne 
inultos imperatores suos iacere sinerent: cum subito clamor 
tubarumque sonus — iam enim prope uallum hostes erant — 
exauditur. inde uerso repente in iram luctu discurrunt ad 
arma, ac uelut accensi rabie concurrunt ad portas et in hostem 
neclegenter atque incomposite uenientem incurrunt. extemplo 
inprouisa res pauorem incutit Poenis mirabundis, unde tot 
hostes subito exorti prope deleto exercitu forent, unde tanta 
audacia, tanta fiducia sui uictis ac fugatis, quis imperator duo- 
bus Scipionibus caesis exstitisset, quis castris praeesset, quis 
signum dedisset pugnae. ad haec tot tam necopinata primo 
omnium incerti stupentesque referunt pedem, dein ualida in- 
pressione pulsi terga uertunt. et aut fugientium caedes foeda 
fuisset aut temerarius periculosusque sequentium impetus, ni 
Marcius propere receptui dedisset signum obsistensque ad prima 
signa et quosdam ipse retinens concitatam repressisset aciem. 
inde in castra auidos adhuc caedisque et sanguinis reduxit. 
Carthaginienses trepide primo ab hostium uallo acti, postquam 
neminem insequi uiderunt, metu substitisse rati contemptim 
rursus et sedato gradu in castra abeunt. - 

Par neglegentia in castris custodiendis fuit; nam etsi pro- 
pinquus hostis erat, tamen reliquias eum esse duorum exerci- 
tuum ante paucos dies deletorum succurrebat. ob hoc cum 
omnia neglecta aput hostis essent, exploratis iis Marcius ad 
consilium prima specie temerarium magis quam audax animum 
adiecit, ut ultro castra hostium oppugnaret, facilius esse ratus 
unius Hasdrubalis expugnari castra quam, si se rursus tres 
exercitus ac tres duces iunxissent, sua defendi; simul aut, si 
successisset coeptis, erecturum se adflictas res aut, si pulsus 
esset, tamen ultro inferendo arma contemptum sui dempturum. 

ne tamen subita res et nocturnus terror et jam non suae for- 88 


tunae consilium perturbaret, adloquendos adhortandosque sibi 
milites ratus contione aduocata ita disseruit: “Vel mea erga 
imperatores nostros uiuos mortuosque pietas uel praesens 
omnium nostrum, milites, fortuna fidem cuiuis facere potest, mihi 
hoc imperium, ut amplum iudicio uestro, ita re ipsa graue 
ac sollicitum esse. quo enim tempore, nisi metus maerorem 
obstupefaceret, uix ita compos mei essem, ut aliqua solacia 
inuenire aegro animo possem, cogor uestram omnium uicem, 
quod difficillimum in luctu est, unus consulere. et ne tum 
quidem, ubi, quonam modo has reliquias duorum exercituum 
patriae conseruare possim, cogitandum est, auertere animum 


ab assiduo maerore licet. praesto est enim acerba memoria, - 


et Scipiones me ambo dies noctesque curis insomniisque 
agitant et excitant saepe somno, neu se neu inuictos per octo 
annos in his terris milites suos, commilitones uestros, neu rem 
publicam patiar inultam, et suam disciplinam suaque instituta 
sequi iubent et, ut imperiis uiuorum nemo oboedientior me 
uno fuerit, ita post mortem suam, quod in quaque re facturos 
illos fuisse maxime censeam, id optimum ducere. uos quoque 
uelim, milites, non lamentis lacrimisque tamquam extinctos 
prosequi — uiuunt uigentque fama rerum gestarum —-, sed, 
quotienscumque occurret memoria illorum, uelut si adhortantis 
signumque dantis uideatis eos, ita proelia inire. nec alia pro- 
fecto species hesterno die oblata oculis animisque uestris me- 

morabile illud edidit proelium, quo documentum dedistis hosti- 


bus, non cum Scipionibus extinctum esse nomen Romanum 
et, cuius populi uis atque uirtus non obruta sit Cannensi clade. 
ex omni profecto saeuitia fortunae emersurum esse. nunc, 
quia tantum ausi estis sponte uestra, experiri libet, quantum 
audeatis duce uestro auctore. non enim hesterno die, cum 
signum receptui dedi sequentibus effuse uobis turbatum hostem, 
frangere audaciam uestram, sed differre in maiorem gloriam 
atque opportunitatem uolui, ut postmodo praeparati incautos, 
armati inermes atque etiam sopitos per occasionem adgredi 
possetis. nec huius occasionis spem, milites, forte temere, sed 
ex re ipsa conceptam habeo. a uobis quoque profecto si quis 
quaerat, quonam modo pauci a multis, uicti a uictoribus castra 
tutati sitis, nihil aliud respondeatis, quam id ipsum timentis 
uos omnia et operibus firmata habuisse et ipsos paratos in- 
structosque fuisse. et ita se res babet: ad id, quod ne timeatur 
fortuna facit, minime tuti sunt homines, quia, quod neglexeris, 
incautum atque apertum habeas. nihil omnium nunc minus 
metuunt hostes, quam ne opsessi modo ipsi atque oppugnati 
castra sua ultro oppugnemus. audeamus, quod credi non potest 
ausuros nos. eo ipso, quod diffcillimum uidetur, facilius erit. 
tertia uigilia noctis silenti agmine ducam uos. exploratum habeo 
non uigiliarum ordinem, non stationes iustas esse. clamor in 
portis auditus et primus impetus castra ceperit. tum inter 
torpidos somno pauentisque ad necopinatum tumultum et iner- 
mis in cubilibus suis oppressos illa caedes edatur, a qua uos 
hesterno die reuocatos aegre ferebatis. scio audax uideri con- 
silium; sed in rebus asperis et tenui spe fortissima quaeque 
consilia tutissima sunt, quia, si in occasionis momento, cuius 
praeteruolat opportunitas, cunctatus paulum fueris, nequiquam 
mox omissam quaeras. unus exercitus in propinquo est, duo 
haud procul absunt. nunc adgredientibus spes aliqua est; et 
jam temptastis uestras atque illorum uires; si diem proferimus 
et hesternae eruptionis fama contemni desierimus, periculum 
est, ne omnes duces, omnes copiae conueniant. tres deinde 
duces, tres exercitus sustinebimus hostium, quos Cn. Scipio 

incolumi exercitu non sustinuit? ut diuidendo copias periere 2t 
duces nostri, ita separatim ac diuisi opprimi possunt hostes. 
alia belli gerendi uia nulla est. proinde nihil praeter noctis 
proximae opportunitatem expectemus. ite deis bene iuuantibus, 22 
corpora curate, ut integri uigentesque eodem animo in castra | 
hostium inrumpatis, quo uestra tutati estis. 

Laeti et audiere ab nouo duce nouum consilium, et quo 25 
audacius erat, magis placebat. reliquum diei expediendis armis 
et curatione corporum consumptum, et maior pars noctis quieti 
data est. quarta uigilia mouere. erant ultra proxuma castra 89 
sex milium interuallo distantes aliae copiae Poenorum. ualles 
caua intererat, condensa arboribus. in huius siluae medio ferme 
spatio cohors Romana arte Punica abditur et equites. ita medio 2 
ilinere intercepto ceterae copiae silenti agmine ad proximos 
hostis ductae et, cum statio nulla pro portis neque in uallo 
custodiae essent, uelut in sua castra nullo usquam opsistente 
penetrauere. inde signa canunt et tollitur clamor. pars semi- 3 
somnos hostis caedunt, pars ignes casis stramento arido tectis 
iniciunt, pars portas occupant, ut fugam intercludant. hostes 4 
simul ignis clamor caedes uelut alienatos sensibus nec audire 
nec prouidere quicquam sinunt. incidunt inermes inter cater- 5 
uas armatorum. alii ruunt ad portas, alii opsaeptis itineribus 
super uallum saliunt; et ut quisque euaserat, protinus ad castra 
allera fugiunt, ubi ab cohorte et equitihus ex occulto procur- 6 
rentibus circumuenti caesique ad unum omnes sunt; quam- 7 
quam, etiamsi quis ex ea caede effugisset, adeo raptim a captis 
propioribus castris in altera transcursum castra ab Romanis 
est, ut praeuenire nuntius cladis non posset. ibi uero, quo 8 
longius ab hoste aberant, et quia sub lucem pabulatum ligna- 
tumque et praedatum quidam dilapsi fuerant, neclecta magis 
omnia ac soluta inuenere, arma tantum in stationibus posita, 
milites inermes aut humi sedentes accubantesque aut obambu- 
lantes ante uallum portasque. cum his tam securis solutisque 9 
Romani calentes adhuc ab recenti pugna ferocesque uictoria 
proelium ineunt. itaque nequaquam resisti in portis potuit. 

intra portas concursu ex totis castris ad primum clamorem 


et tumultum facto atrox proelium oritur; diuque tenuisset, ni 


cruenta scuta Romanorum uisa indicium alterius cladis Poenis 
atque inde pauorem iniecissent. hic terror in fugam auertit 
omnis; effusique, qua iter est, nisi quos caedes oppressit, exu- 
untur castris. ita nocte ac die bina castra hostium oppugnata 
ductu L. Marcii. ad triginta septem milia hostium" caesa auctor 
est Claudius, qui annales Acilianos ex Graeco in Latinum ser- 
monem uertit, captos ad mille octingentos triginta, praedam 
ingentem partam; in ea fuisse clupeum argenteum pondo cen- 
tum triginta septem cum imagine Barcini Hasdrubalis. Valerius 
Antias una castra Magonis capta tradit, septem milia caesa 
hostium; altero proelio eruptione pugnatum cum Hasdrubale, 
decem milia occisa, quattuor milia trecentos triginta captos. 
Piso quinque milia hominum, cum Mago cedentis nostros effuse 
sequeretur, caesa ex insidiis scribit. apud omnis magnum 
nomen Marcii ducis est. et uerae gloriae eius etiam miracula 
addunt, flammam ei contionanti fusam e capite sine ipsius sensu 
cum magno pauore circumstantium militum; monimentumque 
uictoriae eius de Poenis usque ad incensum Capitolium fuisse 
in templo clipeum Marcium appellatum cum imagine Hasdru- 
balis. quietae deinde aliquamdiu in Hispania res fuere, utrisque 
post tantas in uicem acceptas inlatasque clades cunctantibus 
periculum summae rerum facere. 

Dum haec in Hispania geruntur, Marcellus captis Syracusis 
cum cetera in Sicilia tanta flde atque integritate composuisset, 
ut non modo suam gloriam sed etiam maiestatem populi Romani 
augeret, ornamenta urbis, signa tabulasque, quibus abundabant 
Syracusae, Romam deuexit, hostium quidem illa spolia et parta 
belli iure; ceterum inde primum initium mirandi Graecarum 
artium opera licentiaeque hinc sacra profanaque omnia uulgo 
spoliandi factum est, quae postremo in Romanos deos, templum 
id ipsum primum, quod a Marcello eximie ornatum est, uertit. 
uisebantur enim ab externis ad portam Capenam dedicata a 

M. Marcello templa propter excellentia eius generis ornamenta, 
quorum perexigua pars comparet. 

Legationes omnium ferme ciuitatium Siciliae ad eum con- 
ueniebant. dispar ut causa earum ita condicio erat. qui ante 
Captas Syracusas aut non desciuerant aut redierant in amicitiam, 
ut socii fideles accepti cultique; quos metus post captas Syra- 
cusas dediderat, ut uicti a uictore leges acceperunt. erant 
tamen haud paruae reliquiae belli circa Agrigentum Romanis, 
Epicydes et Hanno, duces reliqui prioris belli, et tertius nouus 
: ab Hannibale in locum Hippocratis missus, Libyphoenicum 

generis Hippacritanus — Muttinen populares uocabant —, uir 
inppiger et sub Hannibale magistro omnis belli artes edoctus. 
huic ab Epicyde et Hannone Numidae dati auxiliares, cum qui- 
bus ita peruagatus est hostium agros, ita socios ad retinendos 
I$ in fide animos eorum ferendo in tempore cuique auxilium adiit, 
ut breui tempore totam Siciliam impleret nominis sui, nec spes 
alia maior aput fauentis rebus Carthaginiensium esset. itaque 
inclusi ad id tempus moenibus Agrigenti dux Poenus Syracu- 
sanusque non consilio Muttinis quam fiducia magis ausi egredi 
3 extra muros ad Himeram amnem posuerunt castra. quod ubi 
perlatum ad Marcellum est, extemplo copias mouit et ab hoste 
quattuor ferme milium interuallo consedit, quid agerent para- 
rentue, expectaturus. sed nullum neque locum neque tempus 
cunctationi consilioue dedit Muttines transgressus amnem ac 
25 stationibus hostium cum ingenti terrore ac tumultu inuectus. 
postero die prope iusto proelio compulit hostis intra munimenta. 
inde reuocatus seditione Numidarum in castris facta, cum tre- 
centi ferme eorum Heracleam Minoam concessissent, ad miti- 
gandos reuocandosque eos profectus magno opere monuisse 
9 duces dicitur, ne apsente se cum hoste manus consererent. 
id ambo aegre passi duces, magis Hanno, iam ante anxius 
gloria eius: Muttinem sibi modum facere, degenerem Afrum 
imperatori Carthaginiensi, misso ab senatu populoquel is per- 
pulit cunctantem Epicyden, ut transgressi flumen in aciem 
5$ exirent: nam si Muttinem opperirentur et secunda pugnae for- 

41 tuna euenisset, haud dubie Muttinis gloriam fore. enimuero 

indignum ratus Marcellus, se, qui Hannibalem subnixum uic- 
toria Cannensi ab Nola reppulisset, his terra marique uictis ab 
se hostibus cedere, arma propere capere milites: et efferri signa 
iubet. instruente exercitum decem effusis equis aduolant ex 
hostium acie Numidae nuntiantes populares suos, primum ea 
seditione motos, qua trecenti ex numero suo concesserint Hera- 
cleam, dein quod praefectum suum ab obtrectantibus ducibus 
gloriae eius sub ipsam certaminis diem ablegatum uideant, 
quieturos in pugna. gens fallax promissi fidem praestitit. ita- 
que et Romanis creuit animus nuntio celeri per ordines misso, 
destitutum ab equite hostem esse, quem maxime timuerant, et 
territi hostes, praeterquam quod maxima parte uirium suarum 
non iuuabantur, timore etiam incusso, ne ab suomet ipsi equite 
oppugnarentur. itaque haud magni certaminis fuit proelium, 
primus clamor atque impetus rem decreuit. Numidae cum in 
concursu quieti stetissent in cornibus, ut terga dantis suos 
uiderunt, fugae tantum parumper comites facti, postquam omnes 
Agrigentum trepido agmine petentes uiderunt, ipsi metu opsi- 
dionis passim in ciuitates proxumas dilapsi. multa milia homi- 
num caesa, capta * et octo elephanti. haec ultima in Sicilia 
Marcelli pugna fuit; uictor inde Syracusas rediit. 

lam ferme in exitu annus erat; itaque senatus Romae 
decreuit, ut P. Cornelius praetor litteras Capuam ad consules 
mitteret, dum Hannibal procul abesset nec ulla magni discri- 
minis res ad Capuam gereretur, alter eorum, si ita uideretur, 
ad magistratus subrogandos Romam ueniret. litteris acceptis 
inter se consules compararunt, ut Claudius comitia perficeret, 
Fuluius ad Capuam maneret. consules Claudius creauit Cn. 
Fuluium Centimalum et P. Sulpicium Seruii filium Galbam, qui 
nullum antea curulem magistratum gessisset. praetores deinde 
creati L. Cornelius Lentulus, M. Cornelius Cethegus, C. Sulpi- 

cius, C. Calpurnius Piso. Pisoni iuris dictio urbana, Sulpicio 13 
Sicilia, Cethego Apulia, Lentulo Sardinia euenit. consulibus 
prorogatum in annum imperium est. 


1 e. calpurnius add. Aldus, om. P | piso ex pisos P! | sulpicio 5 
pupio P | recognobi | sbellini subscr. P* 

PRAEFATIO 


De libris T. Liui a uicesimo sexto ad tricesimum recen- 
sendis atque emendandis exposui in prolegomenis ad maiorem 
horum librorum editionem, quae abhinc decem annos prodiit. 
Ea inspiciat, qui accuratiora uolet cognoscere; nunc, quae ibi 
explorata sunt, breuiter comprehendere sufficit. 

Ad codicem Puteanum, qui in priore parte decadis tertiae 
unus instrumentum criticum efficit, in altera accedunt Spirensis 
compluresque ei cognati, quorum archetypus (== 3) bonitate 
et integritate Puteano prorsus par et aequalis erat. Is Spi- 
rensis ceterique eiusdem generis codices non ex ipso Z de- 
scripti nec eodem necessitudinis uinculo cum eo coniuncti 
sunt, sed per uarios propagalionis gradus ab eo deriuati ita, 
ut alii propiore alii longiore cognatione eum attingant; fluxe- 
runt enim ex diuersis uariae aetatis apographis, quorum aliud 
ex alio deinceps descriptum erat. Quodsi ea apographa, quo 
longius quodque ab archetypo abest, eo maiore numero ad € 
addito insignimus, stirpis propagatio haec est: Ex archetypo 
Z, qui periit ut etiam St ceterique quos per S notabo codices, 
manauerunt palimpsestus Taurinensis et 21; ab 2! oriundi sunt 
Spirensis et folium Monacense a 28, 39, 16 ad 28, 41, 12 
pertinens et Bambergensis a 30, 42, 21 ad extremum librum 
tricesimum et 5%, qui ipse parens est Harleiani et codicis 53; 
ex 2? porro fluxerunt Laurentianus et 24, ex 2* denique Vati- 
canus et complures inter se simillimi (R), quorum optimus 
Recanatianus est. 


VI PRAEFATIO 


Atque eorum qui exstant codicum uarias lectiones in maiore 
editione adscripsi; hac mihi proposui ut ipsius C$ memoriam 
restituerem. Quod facile posset effici, si uetustiores libri integri 
‘ad nostram aetatem peruenissent: neglegeremus tum omnino 
posteriores et 2? et 3? et 5%, nec enim recuperatis archetypis 
curamus eorum apographa. Nunc ex Taurinensi paucorum 
capitum paucae paragraphi eaeque imutilatae comparent, Spirensis 
autem codicis, qui ipse interiit, sparsae innotuerunt scripturae, 
quas aut Rhenano excerpere placuit aut Gelenio in Frobeni- 
anam recipere; item Laurentiani ea tantummodo ex Z ducta 
sunt, quae corrigendi causa alter librarius inter uersus inseruit ; 
per maius spatium continuam scripturam ad Z referendam soli 
praebent Harleianus a 29, 3, 15 ad 30, 21, 12 et Vaticanus 
atque R inde ab exeunte libro uicesimo sexto ad extremum 
tricesimum. Ita fit, ut in restituenda recensione per Z seruata 
non ubique ad ipsum 2 uel potius, propter minimas palim- 
psesti Taurinensis reliquias, ad Z! penetrare possimus, sed haud 
raro recuperata posteriorum codicum, maxime 34, lectione de- 
beamus contenti esse. 2! autem tum, cum Spirensis et per 
Z? omnes ceteri huius generis libri ex eo ducti sunt, ita decur- 
tatus erat, ut non plura contineret quam 26, 30, 9—26, 31,2; 
26, 41, 18—26, 43, 8; 26, 46, 2—27, 7, 17; 27, 9, 8 ad 
finem libri tricesimi; in his igitur decadis tertiae partibus Pute- 
anus et libri ab X oriundi pariter imperium obtinent, in ceteris 
regnat unus Puteanus. 

Vbicumque uetustioris codicis, S! aut Z?, scriptura certo 
exploratur, recentiorum 2? et 34 dissensum neglegendum esse 
patet. Atqui impeditur certa exploratio interdum eo, quod nec 
Laurentiani corrector nec 24 librique inde ducti interpolationibus 
abstinuerunt; nam corrector ille non ubique super primae 
manus scripturam addidit eam, quam 2? suppeditabat, sed 
aut partem nouae adscripsit partem ueteris retinuit, aut utra- 
que repudiata substituit eam, quam ipse commentus est; item- 
que JS! et magis etiam Vaticanus et Recanatiani asseculae 
nonnulla ipsi nouauerunt, multo plura ex Puteani apographis 

adsumpserunt. Quodsi Spirensis aut, ubi is ignoratur, Har- 
leianus praua tradunt, Laurentianus uel 23 uera uel ueri 
similia, compluriens discernere nequeas, aberrauerintne illi 
a recta codicis 2! aut 2? scriptura, quam Laurentianus uel 
34 seruauerint integram, an correxerint hi errores in Sí aut 
3? commissos et a Spirensi aut Harleiano fideliter traditos. 
Eiusmodi locis eam rationem secutus sum, ut singulas singu- 
lorum codicum lectiones peruersas aut certe non probabiles 
silentio praetermitterem: nec enim attinebat exscribere, quod 
nullam omnino adferret utilitatem; ubi autem commemorare 
eas aut necesse aut aptum erat, adiecta nota dubitationem 
significaui, uelut ad p. 90, 5 et 91, 19. Hoc non solum in 
J! et 2? cadit, sed etiam in 2? atque adeo in 34, quia V 
et R quoque haud raro ita inter se discedunt, ut, quid in 2* 
fuerit, diiudicare non liceat. 

Orthographicas codicum St cet. a Puteano discrepantias 
tum tantum commemoraui, si in contextum uerborum eas 
recepi; ceteras praetermisi omnes, non solum apertos errores, 
maxime in nominibus propriis, ut tollerare, Appollinares, Aretini, 
Boetia, sed eas quoque, quae, cum ipsae non sint uitiosae, 
tamen non praestent Puteaneis: plurimum pro plurumum, 
suaritimam, wictimae sim., libens pro lubens, libido, sequuntur 
pro secuntur, quotidie (cotidie), wulnerant (uolnerant), ualitudo 
(waletudo), prehendere (prendere), exequi (emsequi) transmissa 
(tramissa) , accersere (arcessere), thesaurus (thensaurus), quicquid 
(quidquid), percontari (percunctari), boarium (bouarium), magno- 
pere (magno opere), Baleares (Baliares), dii (di uel dei), his (eis 
uel iis) sim.; ob eandem causam praeterii praepositiones in 
compositis modo ad uerborum consonantes accommodatas modo 
in pristinam formam restitutas, ul assequt pro adsequi aut 
obsidere pro opsidere; itemque adnotare omisi, ubi ciuitatum, 
simultatum, parentum sim. pro ciuitattum cet. scriptum est; 
el in accus. omnes pro omnis, quales, tres, al.; et in genet. 
Fabii, Claudii sim. pro Fabi, Claudi. Denique hic comme- 
morasse sufficit notarum compendiorumque quorundam inter- 


VIII PRAEFATIO 


pretationes peruersas non constanter ills quidem attamen 
magis minus saepe admissas: aut uoces prauo casu numeroue 
proferuntur, uelut si 29, 11, 1 populum Romanum Z! praebet 
pro populus Romanus et 29, 10, 6 populi Romani 2? pro po- 
pulo Romano, aut ueris uocibus supponuntur alienae, cuius 
generis haec sunt: pro P. scriptum proconsul uel proconsulis 
cet., paucis locis etiam prefectus; pro p. c.] publice uel publicas 
sim.; p. R.] publice rei, publica res; pr.] publice rei, populus 
romanus; propr.] pro publica re, pro populo romano; sc.] so- 
ciis, socios; C.] consul; Cn.] consul, qua de causa etiam per- 
mutantur inter se haud raro C. et Cn. et consul; L.] liuius, 
lelius; M.] miles; Q.] quartus; tr.] titus romuleus. 

Puteani scripturae uprietatem repetii integram. Ex Bam- 
bergensi et Colbertino, qui inde a 30, 30, 14 in locum Puteani 
mutilati succedunt, eosdem errores maxime orthographicos re- 
cipere omisi atque in libro uicesimo primo ex Colbertino et 
Mediceo, qua de re uol. III praefationem conferas; praeterea 
usque ad 30, 42, 21, unde C unus Puteani recensionem tra- 
dit, pro uocibus syllabisue aut in B aut in C interdum spatium 
totidem litterarum esse relictum tum non adnotaui, ubi ex hoc 
ipso spatio dissensus a ceterorum codicum incorrupta lectione 
nullum apparebat indicium; alioqui circumdatis uncinis lacu- 
nam significaui, cf. p. 290, 7 adn. crit. 

Ad extremum praeter orthographica enumerabo huius 
editionis a maiore discrepantias ita, ut praemittam pristinam 
scripturam, subiungam nouam: 

Lib. XXVI. 1, 2 ezpugnassent : oppugnassent 3, 9 petit: petiu 
4, 6 postquam : id posiquam 6,9 inuenio: inuent 7, 6 audenda 
subeundaque: agenda audendaque 9,6 quam allatum erat «« dis- 
cursu: quam quod allatum erat concursus 12, 11 solum: solam 
13, 15 in carcerem condar: in carcere expirem 15, 1 Fului: 
Fuluto 16, 2 wociferabatur: wociferaretur 17, 13 extemplo: 
eztemploque 19,2 ev fiducia: et fiducia 19,4 ut per noctur- 
nas uisa species: per nocturnas uisas species 22,8 scansa sint: 
-xasserint 22, 12 res: rem 23, 5 tactas: tacta 25, 10 amissa: 

amissas 26, 6 ementita: ficta 27, 11 inimicitias: inimicitias 
hostilis 27,12 quia: quippe 27,16 speciem praebuit clarissi- 
marum urbium excidio: praebuit speciem dolentis duarum clarissi- 
marum urbium excidio ac 29, 10 post aduersissimas secundae: 
post aduersa omnia haud aduersae 32,8 orantes et obsecrantes: 
opsecrantes 33, 10 sctretque: scisceretque 33, 19 uelitis: uelitis 
tubeatis 38, 4 calamitas: clades 39, 18 uti: ul 40, 9 non aliud: 
nihil aliud 41, 20 exercitum: exercitus 46, 1 hostis: tuentes 
46, 6 tum: tunc. 48, 14. ipsi: ipse 51, 2 quinquereme: quin- 
queremi 

Lib. XXVII. 1, 9 ín Cn. Fului: Ch. Fului 1, 10. Roma- 
norum cecidissent: cecidissent Romanorum 4, 15 diem: in diem 
5, 7 tribuno: tribunis 5,9 redit: rediit 5,16 dictatorem diceret : 
diceret dictatorem 6, 14 redit: rediit 6, 18 $i: hi 9, 7 Cora: 
Sora 11, 2 Ostiae: ostium 14, 13 forte: quoque 15, 5 Liuius: 
Laeuinus 16,7 ingens argenti uis: argenti uis ingens 16,13 quae 
adferrent uera: uera. quae adferrent 17, 10 ac grauitate: et 
grauitate 21, 9 in singulos: singulos 23,7 idus: nonas 25, 14 
redit: rediit 27, 13 laudatione: in laudatione 28, 13 quam: quam 
urbem 30, 5 graue libertati futurum rebus Graeciae: rebus 
Graeciae graue libertati futurum 31,3 redit: rediit 36, 9 plebet 
ludi biduum instaurati: plebeis ludis biduum instauratum 37, 2 
tactam: tacta 37,5 esse infantem: infantem esse 41, 6 uallibus: 
collibus 45, 11 abscedere: abire 47,9 itinere ac uigiliis sternunt 
somno: somno ac uigilis sternunt 49, 3 laborem: et labore 
49, 8 si . . mitlatur posse: posse si . . mittatur. 51, 1 tum: tunc 

Lib. XXVIII. 1,9 Silanus ratus: ratus Silanus 3, 9 unum 
locum: unum 3, 12 caesa: caesi 3,13 et triariorum: caetra- 
torum 5,1 triginta: triginta erant. 7, 9. 12. 18 Thronium: To- 
ronen 7, 10 rebus: Romanis rebus 9, 1 Maximus: Marimi 
filius 11,4 sudore manasse: manasse sudore 11,5 prodigia: 
haec prodigia 11, 6 noctis eius: eius noctis 15,3 cornibus in- 
cucurrerunt: a cornibus concurrerunt. 15, 5 nam: iam 15,9 
cederet : caderet | 16, 8 acceptis: accitis 18,3 se quicquam: quic- 

super 21,2 seruorum * +: seruorum de catasta ac liberorum 
21, 7 aetate erat: erat aetate 22, 13 ordine ullo: ullo ordine 
26, 4 Carthagine: Carthagini 28, 11 fragili huic: huic fragili 
39, 11 nobis: nobis sed 40,2 id aliter: aliter id. 41, 6 am- 
plecterís: amplectaris 42,9 potentissimos: potentis 42, 19 ac 
graui: et. graui 

Lib. XXVIII. 7, 1 Scipio: Scipioni 11, 10 per dictatoresn 
habita: habita per dictatorem 12, 12 petit: petiit 12,14 has: 
eas 14,13 non.: idus 15,5 Cora: Sora 17,4 ea: haec 18,11 
ni: nisi. 19, 12 molliter: molliterque 22, 10 effringendi: refrin- 
gendi 23, 4 enim: enim et 31, 5 modo uerbis: werbis modo 
32, 10 uulgata: perlata 

Lib. XXX. 5, 10 flamma hausit : hausit flamma 7,6 tribus 
* x: (ribus sententiis certatum 10,16 vocant: uocat miles 18, 3 
induratus: induratur 33, 10 inpotentt Masinissae: Masinissae 
inpotenti 33, 12 alienigenas: alienigenis 35, 3 quingentos: quin- 
genti 42, 7 ipsi haud perplevum: nequaquam ipsi simile 43,9 
fetialibus dari: dari fetialibus 43, 13. grauius « « quam: gra- 
uius quam 44, 12 Hannibal apud Carthagintenses: apud Car- 
thaginienses Hannibal. 

T. LIVI 
AB VRBE CONDITA 


LIBER XXVI. 


Cn. Fuluius Centimalus P. Sulpicius Galba consules cum idi- 
bus Martiis magistratum inissent, senatu in Capitolium uocato 
de re publica, de administratione belli, de prouinciis exerci- 
tibusque patres consuluerunt. Q. Fuluio Ap. Claudio, prioris 
anni consulibus, prorogatum imperium est atque exercitus, quos 
habebant, decreti, adiectumque, ne a Capua, quam obsidebant, 
apscederent prius quam oppugnassent. ea tum cura maxime 
intentos habebat Romanos, non ab ira tantum, quae in nullam 
umquam ciuitatem iuslior fuit, quam quod urbs tam nobilis ac 
potens, sicut defectione sua traxerat aliquot populos, ita re- 
cepta inclinatura rursus animos uidebatur ad ueteris imperii 
respectum. et praetoribus prioris anni M. Iunio in Etruria, 
P. Sempronio in Gallia cum binis legionibus, quas habuerant, 
prorogatum est imperium; prorogatum et M. Marcello, ut pro 
consule in Sicilia reliqua belli perficeret eo exercitu, quem 
baberet: si supplemento opus esset, suppleret de legionibus, 
quibus P. Cornelius propraetor in Sicilia praeesset, dum ne 
quem militem legeret ex eo numero, quibus senatus missionem 
reditumque in patriam negasset ante helli finem. — C. Sulpicio, 
cui Sicilia euenerat, duae legiones, quas P. Cornelius habuisset, 
decretae et supplementum de exercitu Cn. Fuluii, qui priore 
anno in Apulia foede caesus fugatusque erat. huic generi mili- 
tum senatus eundem quem Cannensibus finem statuerat militiae. 
additum etiam utrorumque ignominiae est, ne in oppidis hiber- 

narent neue hiberna propius ullam urbem decem milibus pas- 
suum aedificarent. L.Cornelio in Sardinia duae legiones datae, 
quibus Q. Mucius praefuerat; supplementum, si opus esset, 
consules scribere iussi. T. Otacilio et M. Valerio Siciliae Grae- 
ciaeque ora cum legionibus classibusque, quibus praeerant, 
decretae; quinquaginta Graecia cum legione una, centum 
Sicilia cum duabus legionibus habebant naues. tribus et 
uiginti legionibus Romanis eo anno bellum terra marique est 
gestum. 

Principio eius anni cum de litteris L. Marcii referretur, 
res gestae magnificae senatui uisae; titulus honoris, quod im- 
perio non populi iussu, non ex auctoritate patrum dato “pro- 
praetor senatui' scripserat, magnam partem hominum offen- 
debat: rem mali exempli esse, imperatores legi ab exercitibus 
et sollemne auspicandorum comitiorum in castra et prouincias 
procul ab legibus magistratibusque ad militarem temeritatem 
transferri. et cum quidam referendum ad senatum censerent, 
melius uisum differri eam consultationem, donec proficisceren- 
tur equites, qui ab Marcio litteras attulerant. rescribi de fru- 
mento et uestimentis exercitus placuit, eam utramque rem 
curae fore senatui; adscribi autem “propraetori L. Marcio non 
placuit, ne id ipsum, quod consultationi reliquerant, pro prae- 
judicato ferret. dimissis equitibus de nulla re prius consules 
rettulerunt, omniumque in unum sententiae congruebant, agen- 
dum cum tribunis plebis esse, primo quoque tempore ad ple- 
bem ferrent, quem cum imperio mitti placeret in Hispaniam 
ad eum exercitum, cui Cn. Scipio imperator praefuisset. ea 
res cum tribunis acta promulgataque est. 

Sed aliud certamen occupauerat animos. C. Sempronius 
Blaesus die dicta Cn. Fuluium ob exercitum in Apulia amissum 
in contionibus uexabat, multos imperatores temeritate atque 
inscitia exercitum in locum praecipitem perduxisse dictitans, 
neminem praeter Cn. Fuluium ante conrupisse omnibus uitiis 
legiones suas quam proderet: itaque uere dici posse, prius 
eos perisse, quam uiderent hostem, nec ab Hannibale, sed ab 


5 praerant Pi 6 greecia P! graeci P*[7 sicilia Alschefski sicili Pt 
siculi P*| 10 cum P* cü | cum PI 12 pro.pr. P 15 auspicandorum Madvig 
auspiciatorum P auspiciis habendorum coni. Weissenborn | 21 pro | pr. Pf 
22 relinquerant P[ 23 dimissi PJ 30 blaesus Sigonius plaesus P| exer- 
citu P| 31 multos Sg Gron. multo P||32 perduxisse S praeduxisse P, 
uidetur prae praue repelitum et duxisse scribendum | 35 annibale ex 
amnisbale P! 


15 








ral 


10 


15 


e. Chr. 211 LIBER XXV], 2. 3 8 


imperatore suo uictos esse. neminem, cum suffragium ineat, 9 


satis. cernere, cui imperium, cui exercitum permittat. quid 
interfuisse inter Ti. Sempronium et Cn. Fuluium! Ti. Sem- 
prooi, cum ei seruorum exercitus datus esset, breui effecisse 
isciplina atque imperio, ut nemo eorum generis ac sanguinis 
sui memor in acie esset, praesidio sociis, hostibus terrori 
essent; Cumas, Beneuentum aliasque urbes eos uelut e fauci- 
bus Hannibalis ereptas populo Romano restituisse: Cn.Fuluium 
Quiritium. Romanorum exercitum, honeste genitos, liberaliter 
educatos, seruilibus uitiis imbuisse. ergo effecisse, ut feroces 
et inquieti inter socios, ignaui et inbelles inter hostis essent 
nec impetum modo Poenorum sed ne clamorem quidem susti- 
nere possent. nec hercule mirum esse cessisse milites in acie, 
cum primus omnium imperator fugeret; magis mirari se ali- 
quos stantis cecidisse, et non omnes comites Cn. Fului fuisse 
pauoris ac fugae. C. Flaminium, L. Paulum, L. Postumium, 

Cn. ac P. Scipiones cadere in acie maluisse quam deserere cir- - 


cumuentos exercitus: Cn. Fuluium prope unum nuntium deleti 
exercitus Romam redisse. facinus indignum esse, Cannensem 
exercitum, quod ex acie fugerit, in Siciliam deportatum, ne 
prius inde dimittatur, quam hostis ex Italia decesserit, et hoc 
idem in Cn. Fului legionibus nuper decretum: Cn. Fuluio fu- 
gam ex proelio ipsius temeritate commisso impunitam esse, 
et eum in ganea lustrisque, ubi iuuentam egerit, senectutem 
acturum, milites, qui nihil aliud peccauerint, quam quod im- 
peratoris similes fuerint, relegatos prope in exilium ignomi- 
niosam pati militiam. adeo imparem libertatem Romae diti ac 
pauperi, honorato atque inhonorato esse. reus ab se culpam 
in milites transferebat: eos ferociter pugnam poscentis pro- 
ductos in aciem, non eo quo uoluerint, quia serum diei fuerit, 
sed postero die, et tempore et loco aequo instructos, seu famam 
seu uim hostium non sustinuisse. cum effuse omnes fugerent, 
se quoque turba ablatum, ut Varronem Cannensi pugna, ut multos 
alios imperatores. qui autem solum se restantem prodesse rei 
publicae, nisi si mors sua remedio publicis cladibus futura esset, 

potuisse? non se inopia commeatus in loca iniqua incaute 
deductum, non agmine inexplorato euntem insidüs circum- 
uentum; ui aperta, armis, acie uictum. nec suorum animos 
nec hostium in potestate habuisse: suum cuique ingenium 
audaciam aut pauorem facere. bis est accusatus pecuniaque 
anquisitum; tertio, testibus datis, cum, praeterquam quod om- 
nibus probris onerabatur, iurati permulti dicerent, fugae pauo- 
risque initium a praetore ortum, ab eo desertos milites, cum 
haud uanum timorem ducis crederent, terga dedisse, tanta ira 
accensa est, ut capite anquirendum contio succlamaret. de eo 
quoque nouum certamen ortum: nam cum bis pecunia anqui- 
sisset, tertio capitis se anquirere diceret, tribuni plebis appel- 
lati conlegae negarunt se in mora esse, quo minus, quod ei 
more maiorum permissum esset, seu legibus seu moribus mallet, 
anquireret, quoad uel capitis uel pecuniae iudicasset priuato. 
tum Sempronius perduellionis se iudicare Cn. Fuluio dixit diem- 
que comitiis ab C. Calpurnio praetore urbano petiit. inde alia 
spes ab reo temptata est, si adesse in iudicio Q. Fuluius frater 
posset, florens tum et fama rerum gestarum et propinqua spe 


Capuae potiundae. id cum per litteras miserabiliter pro fratris 


capite scriptas petisset Fuluius, negassentque patres e re pu- 
blica esse abscedi a Capua, postquam dies comitiorum aderat, 
Cn. Fuluius exulatum Tarquinios abiit. id ei iustum exilium 
esse sciuit plebs. 

Inter haec uis omnis belli uersa in Capuam erat; obsi- 
debatur tamen acrius quam oppugnabatur; nec aut famem 
tolerare seruitia ac plebs poterant aut mittere nuntios ad Han- 
nibalem per custodias tam artas. inuentus est Numida, qui 
acceptis litteris euasurum se professus praestaret promissum. 
per media Romana castra nocte egressus spem accendit Cam- 
panis, dum aliquid uirium superesset, ab omni parte eruptionem 
temptandi. ceterum in multis certaminibus equestria proelia 
ferme prospera faciebant, pedite superabantur. sed nequaquam 
tam laetum uincere quam triste uinci ulla parte erat ab op- 

sesso et prope expugnato hoste. inita tandem ratio est, ut 4 
quod uiribus deerat arte aequaretur. ex omnibus legionibus 
electi sunt iuuenes maxime uigore ac leuitate corporum ue- 
loces; eis parmae breuiores quam equestres et septena iacula 
5 quaternos longa pedes data praefixa ferro, quale hastis ueli- 
taribus inest. eos singulos in equos suos accipientes equites 5 
adsuefecerunt et uehi post sese et desilire perniciter, ubi datum 
signum esset. id postquam adsuetudine cotidiana satis intre- 6 
pide fieri uisum est, in campum, qui medius inter castra mu- 
10 rumque erat, aduersus instructos Campanorum equites pro- 
cesserunt, et, ubi ad coniectum teli uentum est, signo dato 7 
uelites desiliunt. pedestris inde acies ex equitatu repente in 
hostium equites incurrit, iaculaque cum impetu alia super alia 
emittunt. quibus plurimis in equos uirosque passim coniegtis 8 
15 permultos uolnerauerunt; pauoris tamen plus ex re noua atque 
inopinata iniectum est, et in perculsum hostem equites in- 
uecti fugam stragemque eorum usque ad portas fecerunt. inde 9 
equitatu quoque superior Romana res fuit. institutum, ut ue- 10 
lites in legionibus essent. auctorem peditum equiti inmiscen- 
23) dorum centurionem Q. Nauium ferunt honorique id ei apud 
imperatorem fuisse. 

Cum in hoc statu ad Capuam res essent, Hannibalem diuer- 5 
sum Tarentinae arcis potiundae Capuaeque retinendae trahe- 
bant curae. uicit tamen respectus Capuae, in quam omnium 2 

25 sociorum hostiumque conuersos uidebat animos, documento 
futurae, qualemcumque euentum defectio ab Romanis habuisset. 
igitur magna parte impedimentorum relicta in Bruttiis et omni 3 
grauiore armatu, cum delectis peditum equitumque quam poterat 
aptissimus ad maturandum iter in Campaniam contendit. secuti 

0 tamen tam raptim euntem tres et triginta elephanti. in ualle 4 
occulta post Tifata montem imminentem Capuae consedit. ad- 
ueniens cum castellum Galatiam praesidio ui pulso cepisset, in 
circumsedentis Capuam se uertit, praemissisque nuntiis Capuam, 5 
quo tempore castra Romana adgressurus esset, ut eodem et 

ilii ad eruptionem parati portis omnibus sese effunderent, in- 
gentem praebuit terrorem. nam alia parte ipse adortus est, 
alia Campani omnes, equites peditesque, et cum iis Punicum 
praesidium, cui Bostar et Hanno praeerant, erupit. Romani 
ut in re trepida, ne ad pnam concurrendo partem aliquid 
indefensi relinquerent, ita inter sese copias partiti sunt: Ap. 
Claudius Campanis, Fuluius Hannibali est oppositus; C. Nero 
propraetor cum equitibus sex legionum uia, quae Suessulam 
fert, C. Fuluius Flaccus legatus cum sociali equitatu constitit 
e regione Volturni amnis. proelium non solito modo clamore 
ac tumultu est coeptum, sed ad alium uirorum, equorum armo- 
rumque sonum disposita in muris Campanorum inbellis multi- 
tudo tantum cum aeris crepitu, qualis in defectu lunae silenti 
nocte cieri solet, edidit clamorem, ut auerteret etiam pugnan- 
tium animos. Campanos facile a uallo Appius arcebat; maior 
uis ab altera parte Fuluium Hannibal et Poeni urgebant. legio 
ibi sexta loco cessit, qua pulsa cohors Hispanorum cum tribus 
elephantis usque ad uallum peruasit, ruperatque mediam aciem 
Romanorum et in ancipiti spe ac periculo erat, utrum in 
castra perrumperet an intercluderetur a suis. quem pauorem 
legionis periculumque castrorum Fuluius ubi uidit, Q. Nauium 
primoresque alios centurionum hortatur, ut cohortem hostium 
sub uallo pugnantem inuadant: in summo discrimine rem uerti ; 
aut uiam dandam iis esse, et minore conatu, quam condensam 
aciem rupissent, in castra inrupturos, aut conficiendos sub 
uallo esse. nec magni certaminis rem fore: paucos esse et ab 
suis interclusos, et quae, dum paueat Romanus, interrupta acies 
uideatur, eam, si se utrimque in hostem uertat, ancipiti pugna 
medios circumuenturam.  Nauius ubi haec imperatoris dicta 
accepit, secundi hastati signum ademptum signifero in hostis 
infert, iacturum in medios eos minitans, ni se propere sequantur 
milites et partem capessant pugnae. ingens corpus erat, et 
arma honestabant, et sublatum alte signum conuerterat ad 
spectaculum ciues hostesque. ceterum postquam iam ad signa 
peruenerat Hispanorum, tum undique in eum tragulae caniectae 
et prope tota in unum acies uersa; sed neque multitudo hostium 


1 sese GS esse P! se P*|2 terrore P|| 5 aliquit PJ ? annibali Pj 
8 pro.p.r. P|| quae ras. ex quaes P|9 equitato P!, corr. P*| 10 so- 
luto P|| 14 pugaatium 2| 20 intercluderetur &' includeretur P|[ 21 que 
nauium P| 22 prioresque P| 21 dan,dam ez dam|dam P" | 25 rupissent 
Crévier inrupissent P, etiam interrupissent conicias | 34 spectaculum 
speculum P|36 uera P 


10 





qt 


10 


a. Chr. 211 LIBER XXVI, 5. 6 7 


neque telorum uis arcere impetum eius uiri potuerunt. et 6 


M. Atilius legatus primi principis ex eadem legione signum 
inferre in cohortem Hispanorum coepit; et qui castris praeerant 
L. Porcius Licinus et T. Popilius legati pro uallo acriter pro- 
pugnant elephantosque transgredientes in ipso uallo conficiunt. 
quorum corporibus cum oppleta fossa esset, uelut aggere aut 
ponte iniecto transitum hostibus dedit. ibi super stragem iacen- 
tium elephantorum atrox edita caedes. altera in parte castro- 
rum jam inpulsi erant Campani Punicumque praesidium, et 
sub ipsa porta Capuae, quae Vulturnum fert, pugnabatur; neque 
tam armati inrumpentibus Romanis resistebant, quam porta 
ballistis scorpionibusque instructa missilibus procul hostis arce- 
bat. et suppressit impetum Romanorum uulnus imperatoris Appi 
Claudi, cui suos ante prima signa adhortanti sub laeuo umero 
summum pectus gaeso ictum est. magna uis tamen hostium 
ante portam est caesa, ceteri trepidi in urbem conpulsi. et 
Hannibal, postquam cohortis Hispanorum stragem uidit summa- 
que ui castra hostium defendi, omissa oppugnatione recipere 
signa et conuertere agmen peditum obiecto ab tergo equitatu, 
ne hostis instaret, coepit. legionum ardor ingens ad hostem 
insequendum fuit; Flaccus receptui cani iussit, satis ad utrum- 
que profectum ratus, ut et Campani, quam haud multum in 
Hannibale praesidii esset, et ipse Hannibal sentiret. caesa eo 
die qui huius pugnae auctores sunt octo milia hominum de 
Hannibalis exercitu, tria ex Campanis tradunt, signaque Cartha- 
giniensibus quindecim adempta, duodeuiginti Campanis; aput 
alios nequaquam tantam molem pugnae inueni plusque pauoris 
quam certaminis fuisse, cum inopinato in castra Romana Numidae 
Hispanique cum elephantis inrupissent, elephanti per media 
castra uadentes stragem tabernaculorum ingenti sonitu ac fugam 
abrumpentium uincula iumentorum facerent; fraudem quoque 
super tumultum adiectam inmissis ab Hannibale, qui habitu 
Italico, gnari Latinae linguae, iuberent consulum uerbis, quo- 
niam amissa castra essent, pro se quemque militum in pro- 
xumos montis fugere; sed eam celeriter cognitam fraudem 

oppressamque magna caede hostium; elephantos igni e castris 
exactos. hoc ultimum — utcumque initum finitumque est — 
ante deditionem Capuae proelium fuit. 

Medix tuticus, qui summus magistratus aput Campanos 
est, eo anno Seppius Loesius erat, loco opscuro tenuique 
fortuna ortus. matrem eius quondam pro pupillo eo procu- 
rantem familiare ostentum, cum respondisset haruspex summum 
quod esset imperium Capuae peruenturum ad eum puerum, 
nihil ad eam spem adgnoscentem dixisse ferunt ‘ne tu perditas 
res Campanorum narras, uhi summus honos ad filium meum 
perueniet. ea ludificatio ueri et ipsa in uerum uertit: nam cum 
fame ferroque urgerentur nec spes ulla superesset sisti posse, 
is, qui nati in spem honorum erant, honores detrectantibus, 
Loesius querendo desertam ac proditam a primoribus Capuam 
summum magistratum ultimus omnium Campanorum cepit. 

Ceterum Hannibal ut nec hostis elici amplius ad pugnam 
uidit neque per castra eorum perrumpi ad Capuam posse, ne 
suos quoque commeatus intercluderent noui consules, abscedere 
inrito incepto et mouere a Capua statuit castra. multa secum, 
quonam inde ire pergeret, uoluenti subiit animum impetus 
caput ipsum belli Romam petendi, cuius rei semper cupitae 
praetermissam occasionem post Cannensem pugnam et alii uulgo 
fremebant et ipse non dissimulabat: necopinato pauore ac 
tumultu non esse desperandum aliquam partem urbis occupari 
posse; et, si Roma in discrimine esset, Capuam extemplo omis- 
suros aut ambo imperatores Romanos aut alterum ex iis, et, 
si diuisissent copias, utrumque inflrmiorem factum aut sibi aut 
Campanis bene gerendae rei fortunam daturos esse. una ea 
cura angebat, ne, ubi abscessisset, extemplo dederentur Cam- 
pani. Numidam promptum ad omnia agenda audendaque donis 
perlicit, ut litteris acceptis specie transfugae castra Romana 
ingressus altera parte clam Capuam peruadat. litterae autem 
erant adhortatione plenae: profectionem suam, quae salutaris 
illis foret, apstracturam ad defendendam Romam ab oppugnanda 

Capua duces atque exercitus Romanos. ne desponderent animos; 
tolerando paucos dies totam soluturos opsidionem. inde nauis 
in flumine Vulturno conprehensas subigi ad id quod iam ante 
praesidii causa fecerat castellum iussit. quarum ubi tantam 
copiam esse, ut una nocte traici posset exercitus, allatum est, 
cibariis decem dierum praeparatis deductas nocte ad fluuium 
legiones ante lucem traiecit. 


8 
9 


10 


Id priusquam fleret, ita futurum conpertum ex transfugis 8 


Fuluius Flaccus senatui Romam cum scripsisset, uarie animi 
hominum pro cuiusque ingenio adfecti sunt. ut in re tam tre- 
pida senatu extemplo uocato P. Cornelius, cui Ásinae cognomen 
erat, omnes duces exercitusque ex tota Italia neque Capuae neque 
ullius alterius rei memor ad urbis praesidium reuocabat; Fabius 
Maximus abscedi a Capua terrerique et circumagi ad nutus 
comminationesque Hannibalis flagitiosum ducebat: qui ad Cannas 
uictor ire tamen ad urbem ausus non esset, eum a Capua 
repulsum spem potiundae urbis Romae cepisse? non ad Romam 
obsidendam, sed ad Capuae liberandam obsidionem ire. Romam 
cum eo exercitu, qui ad urbem esset, Iouem foederum ruptorum 
ab Hannibale testem deosque alios defensuros esse. has diuersas 
sententias media sententia P. Valerii Flacci uicit, qui utriusque 
rei memor imperatoribus, qui ad Capuam essent, scribendum 
censuit, quid ad urbem praesidii esset; quantas autem Hannibal 
copias duceret aut quanto exercitu ad Capuam obsidendam 
opus esset, ipsos scire. si ita Romam e ducibus alter et exer- 
citus pars mitti posset, ut ab reliquo et duce et exercitu Capua 
recte opsideretur, inter se compararent Claudius Fuluiusque, 
utri opsidenda Capua, utri ad prohibendam obsidione patriam 
Romam ueniundum esset. hoc senatus consulto Capuam per- 
lato Q. Fuluius proconsul, cui, collega ex uulnere aegro, digre- 
diundum Romam erat, e tribus exercitibus milite electo, ad 
quindecim milia peditum, mille equites Vulturnum traducit. 
inde cum Hannibalem Latina uia iturum satis comperisset, ipse 
per Appiae municipia quaeque propter eam uiam sunt, Setiam, 
Coram, Lauinium praemisit, ut commeatus paratos et in urbibus 


2 paucos G pacem P] 3 subigi ad id Gron. (duci ad id Palla) ubi- 
gladio Pf 5 nocte et traici P| 9 uariae P] 13 ad ex rad P' [16 ire 5 
yre ras. ez tyre Pj 19 rumtorum Pj 21 qui ras. ez quiqui P[ utris- 
que Pf 23 esse quantas P | hannibal ex bannibale P! | 25 ita Alschefski 
eta P127 opsideretur ras. ex opsiderentur P|| campararent P || 30 quin- 
tus Pf segro digrediundum Weissenborn (aegro gradiendum Ascensius 
1513) aegrediundum in aegreundum mut. P* aegro eundum Aldus | 32 mil- 
lia P[34 setiam ed. Mog. sediam P] 35 lanuuium Cluverius 


2 


l1 


5 


10 


T. LIVI 
AB VRBE CONDITA 


LIBER XXVI. 


Cn. Fulutus Centimalus P. Sulpicius Galba consules cum idi- 
bus Martiis magistratum inissent, senatu in Capitolium uocato 
de re publica, de administratione belli, de prouinciis exerci- 
tibusque patres consuluerunt. Q. Fuluio Ap. Claudio, prioris 
anni consulibus, prorogatum imperium est atque exercitus, quos 
habebant, decreti, adiectumque, ne a Capua, quam obsidebant, 
apscederent prius quam oppugnassent. ea tum cura maxime 
intentos habebat Romanos, non ab ira tantum, quae in nullam 
umquam ciuitatem iustior fuit, quam quod urbs tam nobilis ac 
potens, sicut defectione sua traxerat aliquot populos, ita re- 
cepta inclinatura rursus animos uidebatur ad ueteris imperii 
respectum. et praetoribus prioris anni M. lunio in Etruria, 
P. Sempronio in Gallia cum binis legionibus, quas habuerant, 
prorogatum est imperium; prorogatum et M. Marcello, ut pro 
consule in Sicilia reliqua belli perficeret eo exercitu, quem 
haberet: si supplemento opus esset, suppleret de legionibus, 
quibus P. Cornelius propraetor in Sicilia praeesset, dum ne 
quem militem legeret ex eo numero, quibus senatus missionem 
reditumque in patriam negasset ante belli finem. CG. Sulpicio, 
cui Sicilia euenerat, duae legiones, quas P. Cornelius habuisset, 
decretae el supplementum de exercitu Cn. Fuluii, qui priore 
anno in Ápulia foede caesus fugatusque erat. huic generi mili- 
tum senatus eundem quem Caunensibus finem statuerat militiae. 
additum etiam utrorumque ignominiae est, ne in oppidis hiber- 


titi liuii | aburbe condita | liber xxu | explie. incipit | liber xxur | 
felieiter P | 1 centumalus Sigonius | 2 martiis P* martis P*||7 oppu- 
gnassent P expugnassent 5 || cura euram | cura P! 18 in ullam P | 
10 sliquod P[ 12 respectum ez respectusm P'| in etruria S netruria 
P* etruria P* | 13 in gallia P! gallia P? | 16 opus P* pus P! | 17 pro.p.r. Pi 
19 sulpicio & pupio P|22 foedae P|| 24 ignominiaest P 
Liuius IY 1 


1 


gt 


Qo -1 


9 LIBER XXVI, 1. 2 a. u. €. 543 


narent neue hiberna propius ullam urbem decem milibus pas- 


11 suum aedificarent. L.Cornelio in Sardinia duae legiones datae, 

quibus Q. Mucius praefuerat; supplementum, si opus esset, 
consules scribere iussi. T. Otacilio et M. Valerio Siciliae Grae- 
ciaeque ora cum legionibus classibusque, quibus praeerant, 
decretae; quinquaginta Graecia cum legione una, centum 
Sicilia cum duabus legionibus habebant naues. tribus et 
uiginti legionibus Romanis eo anno bellum terra marique est 
gestum. 

Principio eius anni cum de litteris L. Marcii referretur, 
res gestae magnificae senatui uisae; titulus honoris, quod im- 
perio non populi iussu, non ex auctoritate patrum dato “pro- 
praetor senatui' scripserat, magnam partem hominum offen- 
debat: rem mali exempli esse, imperatores legi ab exercitibus 
et sollemne auspicandorum comitiorum in castra et prouincias 
procul ab legibus magistratibusque ad militarem temeritatem 
transferri. et cum quidam referendum ad senatum censerent, 
melius uisum differri eam consultationem, donec proficisceren- 
tur equites, qui ab Marcio litteras attulerant. rescribi de fru- 
mento et uestimentis exercitus placuit, eam utramque rem 
curae fore senatui; adscribi autem “propraetori L. Marcio non 
placuit, ne id ipsum, quod consultationi reliquerant, pro prae- 
iudicato ferret. dimissis equitibus de nulla re prius consules 
rettulerunt, omniumque in unum sententiae congruebant, agen- 
dum cum tribunis plebis esse, primo quoque tempore ad ple- 
bem ferrent, quem cum imperio mitti placeret in Hispaniam 
ad eum exercitum, cui Cn. Scipio imperator praefuisset. ea 
res cum tribunis acta promulgataque est. 

Sed aliud certamen occupauerat animos. C. Sempronius 
Blaesus die dicta Cn. Fuluium ob exercitum in Apulia amissum 
in contionibus uexabat, multos imperatores temeritate atque 
inscitia exercitum in locum praecipitem perduxisse dictitans, 
ueminem praeter Cn. Fuluium ante conrupisse omnibus uitiis 
legiones suas quam proderet: itaque uere dici posse, prius 
eos perisse, quam uiderent hostem, nec ab Hannibale, sed ab 

imperatore suo uictos esse. neminem, cum suffragium ineat, 9 
satis cernere, cui imperium, cui exercitum permittat. quid 10 
interfuisse inter Ti. Sempronium et Cn. Fuluium! Ti. Sem- 
pronium, cum ei seruorum exercitus datus esset, breui effecisse 

5 Üisciplina atque imperio, ut nemo eorum generis ac sanguinis 
sui memor in acie esset, praesidio sociis, hostibus terrori 
essent; Cumas, Beneuentum aliasque urbes eos uelut e fauci- 
bus Hannibalis ereptas populo Romano restituisse: Cn. Fuluium 11 
Quiritium Romanorum exercitum, honeste genitos, liberaliter 

10 educatos, seruilibus uitiis imbuisse. ergo effecisse, ut feroces 

et inquieti inter socios, ignaui et inbelles inter hostis essent 

nec impetum modo Poenorum sed ne clamorem quidem susti- 

nere possent. nec hercule mirum esse cessisse milites in acie, 12 

cum primus omnium imperator fugeret; magis mirari se ali- 19 

quos stantis cecidisse, et non omnes comites Cn. Fului fuisse 

pauoris ac fugae. C. Flaminium, L. Paulum, L. Postumium, 

Cn. ac P. Scipiones cadere in acie maluisse quam deserere cir- 

cumuentos exercitus: Cn. Fuluium prope unum nuntium deleti 14 

exercitus Komam redisse. facinus indignum esse, Cannensem 

2 exercitum, quod ex acie fugerit, in Siciliam deportatum, ne 
prius inde dimittatur, quam hostis ex Italia decesserit, et hoc 
idem in Cn. Fului legionibus nuper decretum: Cn. Fuluio fu- 15 
gam ex proelio ipsius temeritate commisso impunitam esse, 
et eum in ganea lustrisque, ubi iuuentam egerit, senectutem 

25 acturum, milites, qui nihil aliud peccauerint, quam quod im- 16 
peratoris similes fuerint, relegatos prope in exilium ignomi- 
niosam pati militiam. adeo imparem libertatem Romae diti ac 
pauperi, honorato atque inhonorato esse. reus ab se culpam 
in milites transferebat: eos ferociter pugnam poscentis pro- 8 

3) ductos in aciem, non eo quo uoluerint, quia serum diei fuerit, 
sed postero die, et tempore et loco aequo instructos, seu famam 
seu uim hostium non sustinuisse. cum effuse omnes fugerent, 2 
se quoque turba ablatum, ut Varronem Cannensi pugna, ut multos 
alios imperatores. qui autem solum se restantem prodesse rei 3 

3$ publicae, nisi si mors sua remedio publicis cladibus futura esset, 

4 potuisse? non se inopia commeatus in loca iniqua incaute 
deductum, non agmine inexplorato euntem insidüs circum- 
uentum; ui aperta, armis, acie uictum. nec suorum animos 
nec hostium in potestate habuisse: suum cuique ingenium 

audaciam aut pauorem facere. bis est accusatus pecuniaque 5 

anquisitum; tertio, testibus datis, cum, praeterquam quod om- 

nibus probris onerabatur, iurati permulti dicerent, fugae pauo- 

6 risque initium a praetore ortum, ab eo desertos milites, cum 
haud uanum timorem ducis crederent, terga dedisse, tanta ira 

7 accensa est, ut capite anquirendum contio succlamaret. de eo 10 
quoque nouum certamen ortum: nam cum bis pecunia anqui- 

8 sisset, tertio capitis se anquirere diceret, tribuni plebis appel- 
lati conlegae negarunt se in mora esse, quo minus, quod ei 
more maiorum permissum esset, seu legibus seu moribus mallet, 
anquireret, quoad uel capitis uel pecuniae iudicasset priuato. 15 

9 tum Sempronius perduellionis se iudicare Cn. Fuluio dixit diem- 

10 que comitiis ab C. Calpurnio praetore urbano petiit. inde alia 
spes ab reo temptata est, si adesse in iudicio Q. Fuluius frater 
posset, florens tum et fama rerum gestarum et propinqua spe 

11 .Capuae potiundae. id cum per litteras miserabiliter pro fratris 20 
capite scriptas petisset Fuluius, negassentque patres e re pu- 

12 blica esse abscedi a Capua, postquam dies comitiorum aderat, 
Cn. Fuluius exulatum Tarquinios abiit. id ei iustum exilium 
esse sciuit plebs. 

4 Inter haec uis omnis belli uersa in Capuam erat; obsi- 25 
debatur tamen acrius quam oppugnabatur; nec aut famem 
tolerare seruitia ac plebs poterant aut mittere nuntios ad Han- 

2 nibalem per custodias tam artas. inuentus est Numida, qui 
acceptis litteris euasurum se professus praestaret promissum. 
per media Romana castra nocte egressus spem accendit Cam- 30 
panis, dum aliquid uirium superesset, ab omni parte eruptionem 

3 temptandi. ceterum in multis certaminibus equestria proelia 
ferme prospera faciebant, pedite superabantur. sed nequaquam 
tam laetum uincere quam triste uinci ulla parte erat ab op- 

sesso et prope expugnato hoste. inita tandem ratio est, ut 
quod uiribus deerat arte aequaretur. ex omnibus legionibus 
electi sunt iuuenes maxime uigore ac leuitate corporum ue- 
loces; eis parmae breuiores quam equestres et septena iacula 
quaternos longa pedes data praefixa ferro, quale hastis ueli- 
taribus inest. eos singulos in equos suos accipientes equites 
adsuefecerunt et uehi post sese et desilire perniciter, ubi datum 
signum esset. id postquam adsuetudine cotidiana satis intre- 
pide fleri uisum est, in campum, qui medius inter castra mu- 
rumque erat, aduersus instructos Campanorum equites pro- 
cesserunt, et, ubi ad coniectum teli uentum est, signo dato 
uelites desiliunt. pedestris inde acies ex equitatu repente in 
hostium equites incurrit, iaculaque cum impetu alia super alia 
emittunt. quibus plurimis in equos uirosque passim coniegtis 
permultos uolnerauerunt; pauoris tamen plus ex re noua atque 
inopinata iniectum est, et in perculsum hostem equites in- 
uecti fugam stragemque eorum usque ad portas fecerunt. inde 
equitatu quoque superior Romana res fuit. institutum, ut ue- 
lites in legionibus essent. auctorem peditum equiti inmiscen- 
dorum centurionem Q. Nauium ferunt honorique id ei apud 
imperatorem fuisse. 

Cum in hoc statu ad Capuam res essent, Hannibalem diuer- 
sum Tarentinae arcis potiundae Capuaeque retinendae trahe- 
bant curae. uicit tamen respectus Capuae, in quam omnium 
sociorum hostiumque conuersos uidebat animos, documento 
futurae, qualemcumque euentum defectio ab Romanis habuisset. 
igitur magna parte impedimentorum relicta in Bruttiis et omni 
grauiore armatu, cum delectis peditum equitumque quam poterat 
aptissimus ad maturandum iter in Campaniam contendit. secuti 
tamen tam raptim euntem tres et triginta elephanti. in ualle 
occulta post Tifata montem imminentem Capuae consedit. ad- 
ueniens cum castellum Galatiam praesidio ui pulso cepisset, in 
circumsedentis Capuam se uertit, praemissisque nuntiis Capuam, 
quo tempore castra Romana adgressurus esset, ut eodem et 

illi ad eruptionem parati portis omnibus sese effunderent, in- 


gentem praebuit terrorem. nam alia parte ipse adortus est, 


alia Campani omnes, equites peditesque, et cum iis Punicum 
praesidium, cui Bostar et Hanno praeerant, erupit. Romani 
ut in re trepida, ne ad ynam concurrendo partem aliquid 
indefensi relinquerent, ita inter sese copias partiti sunt: Ap. 
Claudius Campanis, Fuluius Hannibali est oppositus; C. Nero 
propraetor cum equitibus sex legionum uia, quae Suessulam 
fert, C. Fuluius Flaccus legatus cum sociali equitatu constitit 
e regione Volturni amnis. proelium non solito modo clamore 
ac tumultu est coeptum, sed ad alium uirorum, equorum armo- 
rumque sonum disposita in muris Campanorum inbellis multi- 
tudo tantum cum aeris crepitu, qualis in defectu lunae silenti 
nocte cieri solet, edidit clamorem, ut auerteret etiam pugnan- 
tium animos. Campanos facile a uallo Appius arcebat; maior 
uis ab altera parte Fuluium Hannibal et Poeni urgebant. legio 
ibi sexta loco cessit, qua pulsa cohors Hispanorum cum tribus 
elephantis usque ad uallum peruasit, ruperatque mediam aciem 
Romanorum et in ancipiti spe ac periculo erat, utrum in 
castra perrumperet an intercluderetur a suis. quem pauorem 
legionis periculumque castrorum Fuluius ubi uidit, Q. Nauium 
primoresque alios centurionum hortatur, ut cohortem hostium 
sub uallo pugnantem inuadant: in summo discrimine rem uerti; 
aut uiam dandam iis esse, et minore conatu, quam condensam 
aciem rupissent, in castra inrupturos, aut conficiendos sub 
uallo esse. nec magni certaminis rem fore: paucos esse et ab 
suis interclusos, et quae, dum paueat Romanus, interrupta acies 
uideatur, eam, si se utrimque in hostem uertat, ancipiti pugna 
medios circumuenturam.  Nauius ubi haec imperatoris dicia 
accepit, secundi hastati signum ademptum signifero in hostis 
infert, iacturum in medios eos minitans, ni se propere sequantur 
milites et partem capessant pugnae. ingens corpus erat, et 
arma honestabant, et sublatum alte signum conuerterat ad 
spectaculum ciues hostesque. ceterum postquam iam ad signa 
peruenerat Hispanorum, tum undique in eum tragulae caniectae 
et prope tota in unum acies uersa; sed neque multitudo hostium 


1 sese G esse P! se P*|2 terrore P|5 aliquit Pj| 7 annibali Pj 
8 pro.p.r. Pl|| quae ras. ez quaes P9 equitato P, corr. P*| 10 so- 
luto P] 14 pognatium P{ 20 intercluderetur 5 includeretur Pi 21 que 
nauium P|22 prioresque Pi 24 dan dam er dam|dam P' | 25 rupissent 
Crévier inrupissent P, etiam interrupissent conicias | 34 spectaculum GS 
speculum Pj36 uera P 


10 


25 








a. Chr. 211 LIBER XXVI, 5. 6 7 


neque telorum uis arcere impetum eius uiri potuerunt. et 6 


M. Atilius legatus primi principis ex eadem legione signum 
inferre in cohortem Hispanorum coepit; et qui castris praeerant 
L. Porcius Licinus et T. Popilius legati pro uallo acriter pro- 


$ pugnant elephantosque transgredientes in ipso uallo conficiunt. 

e 


15 


quorum corporibus cum oppleta fossa esset, uelut aggere aut 
ponte iniecto transitum hostibus dedit. ibi super stragem iacen- 
tium elephantorum atrox edita caedes. altera in parte castro- 
rum iam inpulsi erant Campani Punicumque praesidium, et 
sub ipsa porta Capuae, quae Vulturnum fert, pugnabatur; neque 
tam armati inrumpentibus Romanis resistebant, quam porta 
ballistis scorpionibusque instructa missilibus procul hostis arce- 
bat. et suppressit impetum Romanorum uulnus imperatoris Appi 
Claudi, cui suos ante prima signa adhortanti sub laeuo umero 
summum pectus gaeso ictum est. magna uis tamen hostium 
ante portam est caesa, ceteri trepidi in urbem conpulsi. et 
Hannibal, postquam cohortis Hispanorum stragem uidit summa- 
que ui castra hostium defendi, omissa oppugnatione recipere 
signa et conuertere agmen peditum obiecto ab tergo equitatu, 
ne hostis instaret, coepit. legionum ardor ingens ad hostem 
insequendum fuit; Flaccus receptui cani iussit, satis ad utrum- 
que profectum ratus, ut et Campani, quam haud multum in 
Hannibale praesidii esset, et ipse Hannibal sentiret. caesa eo 
die qui huius pugnae auctores sunt octo milia hominum de 
Hannibalis exercitu, tria ex Campanis tradunt, signaque Cartha- 
giniensibus quindecim adempta, duodeuiginti Campanis; aput 
alios nequaquam tantam molem pugnae inueni plusque pauoris 
quam certaminis fuisse, cum inopinato in castra Romana Numidae 
Hispanique cum elephantis iurupissent, elephanti per media 


3) castra uadentes stragem tabernaculorum ingenti sonitu ac fugam 


abrumpentium uincula iumentorum facerent; fraudem quoque 
super tumultum adiectam inmissis ab Hannibale, qui habitu 
Italico, gnari Latinae linguae, iuberent consulum uerbis, quo- 
niam amissa castra essent, pro se quemque militum in pro- 
xumos montis fugere; sed eam celeriter cognitam fraudem 

oppressamque magna caede hostium; elephantos igni e castris 
exactos. hoc ultimum — utcumque initum finitumque est — 
ante deditionem Capuae proelium fuit. 

Medix tuticus, qui summus magistratus aput Campanos 
est, eo anno Seppius Loesius erat, loco opscuro tenuique 
fortuna ortus. matrem eius quondam pro pupillo eo procu- 
rantem familiare ostentum, cum respondisset haruspex summum 
quod esset imperium Capuae peruenturum ad eum puerum, 
nihil ad eam spem adgnoscentem dixisse ferunt “ne tu perditas 
res Campanorum narras, ubi summus honos ad filium meum 
perueniet ea ludificatio ueri et ipsa in uerum uertit: nam cum 
fame ferroque urgerentur nec spes ulla superesset sisti posse, 
is, qui nati in spem honorum erant, honores detrectantibus, 
Loesius querendo desertam ac proditam a primoribus Capuam 
summum magistratum ultimus omnium Campanorum cepit. 

Ceterum Hannibal ut nec hostis elici amplius ad pugnam 
uidit neque per castra eorum perrumpi ad Capuam posse, ne 
suos quoque commeatus intercluderent noui consules, abscedere 
inrito incepto et mouere a Capua statuit castra. multa secum, 
quonam inde ire pergeret, uoluenti subiit animum impetus 
caput ipsum belli Romam petendi, cuius rei semper cupitae 
praetermissam occasionem post Cannensem pugnam et alii uulgo 
fremebant et ipse non dissimulabat: necopinato pauore ac 
tumultu non esse desperandum aliquam partem urbis occupari 
posse; et, si Roma in discrimine esset, Capuam extemplo omis- 
suros aut ambo imperatores Romanos aut alterum ex iis, et, 
8i diuisissent copias, utrumque infirmiorem factum aut sibi aut 
Campanis bene gerendae rei fortunam daturos esse. una ea 
cura angebat, ne, ubi abscessisset, extemplo dederentur Cam- 
pani. Numidam promptum ad omnia agenda audendaque donis 
perlicit, ut litteris acceptis specie transfugae castra Romana 
ingressus altera parte clam Capuam peruadet. litterae autem 
erant adhortatione plenae: profectionem suam, quae salutaris 
illis foret, apstracturam ad defendendam Romam ab oppugnanda 

Capua duces atque exercitus Romanos. ne desponderent animos; 8 
tolerando paucos dies totam soluturos opsidionem. inde nauis 9 
in flumine Vulturno conprehensas subigi ad id quod iam ante 
praesidii causa fecerat castellum iussit. quarum ubi tantam 10 
5 copiam esse, ut una nocte traici posset exercitus, allatum est, 
cibariis decem dierum praeparatis deductas nocte ad fluuium 
legiones ante lucem traiecit. 
Id priusquam fleret, ita futurum conpertum ex transfugis 8 
Fuluius Flaccus senatui Romam cum scripsisset, uarie animi 
10 hominum pro cuiusque ingenio adfecti sunt. ut in re tam tre- 2 
pida senatu extemplo uocato P. Cornelius, cui Ásinae cognomen 
erat, omnes duces exercitusque ex tota Italia neque Capuae neque 
ullius alterius rei memor ad urbis praesidium reuocabat; Fabius 3 
Maximus abscedi a Capua terrerique et circumagi ad nutus 
comminationesque Hannibalis flagitiosum ducebat: qui ad Cannas 4 
uictor ire tamen ad urbem ausus non esset, eum a Capua 
repulsum spem potiundae urbis Romae cepisse? non ad Romam 5 
obsidendam, sed ad Capuae liberandam obsidionem ire. Romam 
cum eo exercitu, qui ad urbem esset, louem foederum ruptorum 
30 ab Hannibale testem deosque alios defensuros esse. has diuersas 6 
sententias media sententia P. Valerii Flacci uicit, qui utriusque 
rei memor imperatoribus, qui ad Capuam essent, scribendum 
censuit, quid ad urbem praesidii esset; quantas autem Hannibal 
copias duceret aut quanto exercitu ad Capuam obsidendam 
5 opus esset, ipsos scire. si ita Romam e ducibus alter et exer- 7 
citus pars mitti posset, ut ab reliquo et duce et exercitu Capua 
recte opsideretur, inter se compararent Claudius Fuluiusque, 8 
utri opsidenda Capua, utri ad probibendam obsidione patriam 
Romam ueniundum esset. hoc senatus consulto Capuam per- 9 
3 lato Q. Fuluius proconsul, cui, collega ex uulnere aegro, digre- 
diundum Romam erat, e tribus exercitibus milite electo, ad 
quindecim milia peditum, mille equites Vulturnum traducit. 
inde cum Hannibalem Latina uia iturum satis comperisset, ipse 10 
per Áppiae municipia quaeque propter eam uiam sunt, Setiam, 
5 Coram, Lauinium praemisit, ut commeatus paratos et in urbibus 


2 paucos 5 pacem P|3 subigi ad id Gron. (duci ad id Palla) ubi- 
gladio P] 5 nocte et traici Pj 9 uariae P] 13 ad ex rad P* [16 ire 5 
yre ras. ez tyre P| 19 rumtorum P| 21 qui ras. ex quiqui P | utris- 
que P123 esse quantas P | hannibal ez bannibale P! | 25 ita Alschefski 
eta P127 opsideretur ras. ex opsiderentur P | campararent P | 30 quin- 
tus Pl segro digrediundum Weissenborn (aegro gradiendum Ascensius 
1513) aegrediundum in aegreundum mut. P! segro eundum Aldus || 32 mil- 
lia P134 setiam ed. Mog. sediam P| 35 lanuuium Cluverius 


pm 
en 


ih 


1 





10 LIBER XXVI, 8. 9 a. u. c. 543 


haberent et ex agris deuiis in uiam proferrent praesidiaque in 


. urbes contraherent, ut sua cuique res publica in manu esset. 

Hannibal quo die Vulturnum est transgressus, haud procul 
a flumine castra posuit; postero die praeter Cales in agrum 
Sidicinum peruenit. ibi diem unum populando moratus per 
Suessanum Allifanumque et Casinatem agrum uia Latina ducit. 
sub Casino biduo statiua habita et passim populationes factae. 
inde praeter Interamnam Aquinumque in Fregellanum agrum 
ad Lirim fluuium uentum, ubi intercisum pontem a Fregellanis 
morandi itineris causa inuenit. et Fuluium Vulturnus tenuerat 
amnis nauibus ab Hannibale incensis rates ad traiciendum exer- 
citum in magna inopia materiae aegre comparantem. traiecto 
ratibus exercitu relicum Fuluio expeditum iter non per urbes 
modo sed circa uiam expositis benigne commeatibus erat, ala- 
cresque milites alius alium, ut adderet gradum memor ad defen- 
dendam iri patriam, hortabantur. Romam Fregellanus nuntius 
diem noctemque itinere continuato ingentem attulit terrorem; 
tumultuosius, quam quod allatum erat, concursus hominum 
adfingentium uana auditis totam urbem concitat. —ploratus 
mulierum non ex priuatis solum domibus exaudiebatur, sed 
undique matronae in publicum effusae circa deum delubra dis- 
currunt, crinibus passis aras uerrentes, nixae genibus, supinas 
manus ad caelum ac deos tendentes orantesque, ut urbem 
Romanam e manibus hostium eriperent matresque Romanas et 
liberos paruos inuiolatos seruarent. senatus magistratibus in 
foro praesto est, si quid consulere uelint. alii accipiunt imperia 
disceduntque ad suas quisque officiorum partes, alii offerunt se, 
sj quo usus operae sit. praesidia in arce, in Capitolio, in 
muris, circa urbem, in monte etiam Albano atque arce Aefulana 
ponuntur. inter hunc tumultum Q. Fuluium proconsulem pro- 
fectum cum exercitu Capua adfertur; cui ne minueretur impe- 
rium, si in urbem uenisset, decernit senatus, ut Q. Fuluio par 

cum consulibus imperium esset. Hannibal infestius perpopulato 1t 
agro Fregellano propter intercisos pontis, per Frusinatem Feren- 
tinatemque et Ánagninum agrum in Labicanum uenit. inde 12 
Algido Tusculum petiit, nec receptus moenibus infra Tusculum 
dextrorsus Gabios descendit. inde in Pupiniam exercitu demisso 
octo milia passuum ab Roma posuit castra. quo propius hostis 18 
accedebat, eo maior caedes fiebat fugientium praecedentibus 
Numidis, pluresque omnium generum atque aetatium capiebantur. 

In hoc tumultu Fuluius Flaccus porta Capena cum exer- 10 
citu Romam ingressus media urbe per Carinas Esquilias con- 
tendit; inde egressus inter Esquilinam Collinamque portam 
posuit castra. aediles plebis commeatum eo conportarunt; con- 2 
sules senatusque in castra uenerunt. ibi de summa re publica 
consultatum. — placuit consules circa portas Collinam Esquili- 
namque ponere castra, C. Calpurnium praetorem urbanum Capi- 
tolio atque arci praeesse, et senatum frequentem in foro con- 
tineri, si quid in tam subitis rebus consulto opus esset. 

Inter haec Hannibal ad Ánienem fluuium tria milia passuum 3 
ab urbe castra admouit. ibi statiuis positis ipse cum duobus 
milibus equitum ad portam Collinam usque ad Herculis templum 
est progressus atque, unde proxume poterat, moenia situmque 
urbis obequitans contemplabatur. id eum tam licenter atque 4 
otiose facere Flacco indignum uisum est; itaque immisit equites 
summouerique atque in castra redigi hostium equitatum iussit. 
cum commissum proelium esset, consules transfugas Numidarum, 5 
qui tum in Auentino ad mille et ducenti erant, media urbe 
transire Esquilias iusserunt, nullos aptiores inter conualles tecta- 6 
que hortorum et sepulcra et cauas undique uias ad pugnandum 
futuros rati. quos cum ex arce Capitolioque cliuo Publicio in 


9 equis decurrentis quidam uidissent, captum Auentinum con- 


clamauerunt. ea res tantum tumultum ac fugam praebuit, ut, 7 
nisi castra Punica extra urbem fuissent, effusura se omnis 
pauida multitudo fuerit: tunc in domos atque in tecta refugie- 
bant uagosque in uiis suos pro hostibus lapidibus telisque in- 


$ cessebant. nec comprimi tumultus aperirique error poterat 8 

refertis itineribus agrestium turba pecorumque, quae repen- 
tinus pauor in urbem compulerat. equestre proelium secundum 
fuit, summotique hostes sunt. et quia multis locis comprimendi 
tumultus erant, qui temere oriebantur, placuit omnes, qui dicta- 
tores, consules censoresue fuissent, cum imperio esse, donec 
recessisset a muris hostis. et diei quod reliquum fuit et nocte 
insequenti multi temere excitati tumultus sunt compressique. 

Postero die transgressus Anienem Hannibal in aciem omnis 
copias eduxit; nec Flaccus consulesque certamen detrectauere. 
instructis utrimque exercitibus in eius pugnae casum, in qua 
urbs Roma uictori praemium esset, imber ingens grandine 
mixtus ita utramque aciem turbauit, ut uix armis retentis in 
castra sese receperint nullius rei minore quam hostium metu. 
et postero die eodem loco acies instructas eadem tempestas 
diremit. ubi recepissent se in castra, mira serenitas cum tran- 
quillitate oriebatur. in religionem ea res aput Poenos uersa 
est, auditaque uox Hannibalis fertur, potiundae sibi urbis Romae 
modo mentem non dari, modo fortunam. minuere etiam spem 
eius duae aliae, parua magnaque, res: magna illa, quod, cum ipse 
ad moenia urbis Romae armatus sederet, milites sub uexillis 
in supplementum Hispaniae profectos audiit; parua autem, quod 
per eos dies eum forte agrum, in quo ipse castra haberet, 
uenisse nihil ob id deminuto pretio cognitum ex quodam cap- 
tiuo est. id uero adeo superbum atque indignum uisum, eius 
soli, quod ipse bello captum possideret haberetque, inuentum 
Romae emptorem, ut extemplo uocato praecone tabernas argen- 
tarias, quae circa forum Romanum essent, iusserit uenire. his 
motus ad Tutiam fluuium castra rettulit, sex milia passuum ab 
urbe. inde ad lucum Feroniae pergit ire, templum ea tem- 
pestate inclutum diuitiis. Capenates aliique, qui accolae eius 
erant, primitias frugum eo donaque alia pro copia portantes 
multo auro argentoque id exornatum habebant. iis omnibus 
donis tum spoliatum templum. aeris acerui, cum rudera milites 
religione inducti iacerent, post profectionem Hannibalis magni 


inuenti. huius populatio templi haud dubia inter scriptores 

est. Coelius Romam euntem ab Ereto deuertisse eo Hanni- 
balem tradit, iterque eius ab Reate Cutilüsque et ab Amiterno 
orditur: ex Campania in Samnium, inde in Paelignos perue- 
nisse praeterque oppidum Sulmonem in Marrucinos transisse, 
inde Albensi agro in Marsos, hinc Amiternum Forulosque uicum 
uenisse. neque ibi error est, quod tanti ducis tantique exer- 
citus uestigia intra tam breuis aeui memoriam potuerint con- 
fundi — isse enim ea constat —, tantum id interest, ueneritne 
eo itinere ad urbem an ab urbe in Campaniam redierit. 
Ceterum non quantum Romanis pertinaciae ad premendam 
obsidione Capuam fuit, tantum ad defendendam Hannibali. nam- 
que per Samnium Apuliamque et Lucanos in Bruttium agrum 
ad fretum ac Regium eo cursu contendit, ut prope repentino 
aduentu incautos oppresserit. Capua etsi nihilo segnius opsessa 
per eos dies fuerat, tamen aduentum Flacci sensit, et admi- 
ratio orta est non simu] regressum Hannibalem. inde per con- 
loquia intellexerunt relictos se desertosque et spem Capuae 
retinendae deploratam aput Poenos esse. accessit edictum pro- 
consulum ex senatus consulto propositum uulgatumque aput 
hostis, ut, qui ciuis Campanus ante certam diem transisset, 
sine fraude esset. nec ulla facta est transitio metu magis eos 
quam fide continente, quia maiora in defectione deliquerant 
quam quibus ignosci posset. ceterum quem ad modum nemo 
priuato consilio ad hostem transibat, ita nihil salutare in medium 
consulebatur. nobilitas rem publicam deseruerant neque in 
senatum cogi poterant; in magistratu erat, qui non sibi hono- 
rem adiecisset, sed indignitate sua uim ac ius magistratui quem 
gerebat dempsisset; iam ne in foro quidem aut publico loco 
principum quisquam apparebat, domibus inclusi patriae occasum 
cum suo exitio in dies expectabant; summa curae omnis in 
Bostarem Hannonemque, praefectos praesidi Punici, uersa erat, 
suo, non sociorum periculo sollicitos. ii conscriptis ad Hanni- 
balem litteris non libere modo sed etiam aspere, quibus non 
Capuam solam traditam in manum hostibus, sed se quoque et 

praesidium in omnis cruciatus proditos incusabant: abisse eum 
in Bruttios uelut auertentem sese, ne Capua in oculis eius 
caperetur; at hercule Romanos ne oppugnatione quidem urbis 
Romanae abstrahi a Capua opsidenda potuisse: tanto constan- 
tiorem inimicum Romanum quam amicum Poenum esse. si 
redeat Capuam bellumque omue eo uertat, et se et Campanos 
paratos eruptioni fore. non cum Reginis neque Tarentinis 
bellum gesturos transisse Alpis; ubi Romanae legiones sint, 
ibi et Carthaginiensium exercitus debere esse. sic ad Cannas, 
sic ad Trasumennum rem bene gestam, coeundo conferundo- 
que cum hoste castra, fortunam temptando. in hanc senten- 
tiam litterae conscriptae Numidis proposita mercede eam pro- 
fessis operam dantur. ii specie transfugarum cum ad Flaccum 
in castra uenissent, ut inde tempore capto abirent, famesque, 
quae iam diu Capuae erat, nulli non probabilem causam trans- 
itionis faceret, mulier repente Campana in castra uenit, scortum 
transfugarum unius, indicatque imperatori Romano Numidas 
fraude composita transisse litterasque ad Hannibalem ferre: id 
unum 'ex iis, qui sibi rem aperuisset, arguere sese paratam 
esse. productus primo satis constanter ignorare se mulierem 
simulabat; paulatim dein conuictus ueris, cum tormenta posci 
et parari uideret, fassus id ita esse, litteraeque prolatae, et 
additum etiam indicio quod celabatur, et alios specie transfu- 
garum Numidas uagari in castris Romanis. i supra septua- 
ginta comprensi et cum transfugis nouis mulcati uirgis mani- 
busque praecisis Capuam rediguntur. conspectum tam triste 
supplicium fregit animos Campanorum. concursus ad curiam 
populi factus coegit Loesium senatum uocare; et primoribus, 
qui iam diu publicis consiliis aberant, propalam minabantur, 
nisi uenirent in senatum, circa domos eorum ituros se et in 
publicum omnis ui extracturos esse. is timor frequentem 
senatum magistratui praebuit. ibi cum ceteri de legatis mit- 
tendis ad imperatores Romanos agerent, Vibius Virrius, qui 
defectionis auctor ab Romanis fuerat, interrogatus sententiam 

negat eos, qui de legatis et de pace ac deditione loquantur, 
meminisse, nec quid facturi fuerint, si Romanos in potestate 


8 


habuissent, nec quid ipsis patiendum sit. “quid? uos' inquit 4 


"eam deditionem fore censetis, qua quondam, ut aduersus Sam- 
nites auxilium impetraremus, nos nostraque omnia Romanis 
dedidimus? iam e memoria excessit, quo tempore et in qua 
fortuna a populo Romano defecerimus? iam, quem ad modum 
in defectione praesidium, quod poterat emitti, per cruciatum 
et ad contumeliam necarimus? quotiens in opsidentis quam 
inimice eruperimus, castra oppugnarimus, Hannibalem uocaue- 
rimus ad opprimendos eos, hoc quod recentissimum est, ad 
oppugnandam Romam hinc eum miserimus? age contra, quae 
illi infeste in nos fecerint, repetite, ut ex eo quid speretis 
habeatis. cum hostis alienigena in [talia esset, et Hannibal 
hostis, et cuncta bello arderent, omissis omnibus, omisso ipso 
Hannibale ambo consules et duo consulares exercitus ad Capuâm 
oppugnandam miserunt. alterum annum circumuallatos inclu- 
sosque nos fame macerant, et ipsi nobiscum ultima pericula 
et grauissimos labores perpessi, circa uallum ac fossas saepe 
trucidati ac prope ad extremum castris exuti. sed omitto haec: 
uetus atque usitata res est in oppugnanda hostium urbe labores 
ac pericula pati. illud irae atque odii execrabilis inexpiabilis- 
que indicium est: Hannibal ingentibus copiis peditum equitum- 
que castra oppugnauit et ex parte cepit: tanto periculo nihil 
moti sunt ab obsidione; profectus trans Vulturnum perussit 
Calenum agrum: nihil tanta sociorum clade auocati sunt; ad 
ipsam urbem Romam infesta signa ferri iussit: eam quoque 
tempestatem imminentem spreuerunt; iransgressus Ánienem 
amnem tria milia passum ab urbe castra posuit, postremo ad 
moenia ipsa et ad portas accessit, Romam se adempturum eis, 
nisi omitterent Capuam, ostendit: non omiserunt. feras bestias, 
caeco impetu ac rabie concitatas, si ad cubilia et catulos earum 
ire pergas, ad opem suis ferendam auertas: Romanos Roma 
circumsessa, coniuges, liberi, quorum ploratus hinc prope exau- 

diebantur, arae, foci, deum delubra, sepulcra maiorum temerata 
ac uiolata a Capua non auerterunt: tanta auiditas supplicii 
expetendi, tanta sanguinis nostri hauriendi est sitis. nec iniuria 
forsitan: nos quoque idem fecissemus, si data fortuna esset. 
itaque quoniam aliter dis immortalibus est uisum, cum mortem 
ne recusare quidem debeam, cruciatus contumeliasque, quas 
parat hostis, dum liber, dum mei potens sum, effugere morte, 
praeterquam honesta, etiam leni possum. non uidebo Ap. Clau- 
dium et Q. Fuluium uictoria insolenti subnixos, neque uinctus 
per urbem Romanam triumphi spectaculum trahar, ut deinde 
in carcere expirem aut ad palum deligatus lacerato uirgis tergo 
ceruicem securi Romanae subiciam; nec dirui incendique patriam 
uidebo, nec rapi ad stuprum matres Campanas uirginesque et 
ingenuos pueros. Álbam, unde ipsi oriundi erant, a funda- 
mentis proruerunt, ne stirpis, ne memoria originum suarum 
extaret: nedum eos Capuae parsuros credam, cui infestiores 
quam Carthagini sunt. itaque quibus uestrum ante fato cedere, 
quam haec tot tam acerba uideant, in animo est, iis aput me 
hodie epulae instructae parataeque sunt. satiatis uino ciboque 
poculum idem, quod mihi datum fuerit, circumferetur: ea potio 
corpus a cruciatu, animum a contumeliis, oculos, auris a uiden- 
dis audiendisque omnibus acerbis indignisque, quae manent 
uictos, uindicabit. parati erunt qui magno rogo in propatulo 
aedium accenso corpora exanima iniciant. baec una uia et 
honesta et libera ad mortem. et ipsi uirtutem mirabuntur 
hostes, et Hannibal fortis socios sciet ab se desertos ac pro- 
ditos esse.' 

Hanc orationem Virri plures cum adsensu audierunt, quam 
forti animo id, quod probabant, exsequi potuerunt: maior pars 
senatus, multis saepe bellis expertam populi Romani clementiam 
haud diffidentes sibi quoque placabilem fore, legatos ad deden- 
dam Romanis Capuam decreuerunt miseruntque. Vibium Vir- 
rium septem et uiginti ferme senatores domum secuti sunt 
epulatique cum eo et, quantum facere potuerant, alienatis menti- 

bus uino ab imminentis sensu mali uenenum omnes sumpse- 
runt; inde misso conuiuio dextris inter se datis ultimoque 
conplexu conlacrimantes suum patriaeque casum alii, ut eodem 
rogo cremarentur, manserunt, alii domos digressi sunt. inpletae 
cibis uinoque uenae minus efficacem in maturanda morte uim 
ueneni fecerunt: itaque noctem totam plerique eorum et diei 
insequentis partem cum animam egissent, omnes tamen prius, 
quam aperirentur hostibus portae, expirarunt. 

Postero die porta louis, quae aduersus castra Romana 
erat, iussu proconsulum aperta est. ea intromissa legio una et 
duae alae cum C. Fuluio legato. is cum omnium primum arma 
telaque, quae Capuae erant, ad se conferenda curasset, custodiis 
ad omnes portas dispositis, ne quis exire aut emitti posset, 
praesidium Punicum comprehendit, senatum Campanum ire in 
castra ad imperatores Romanos iussit quo cum uenissent, 
extemplo iis omnibus catenae iniectae, iussique ad quaestores 
deferre quod auri atque argenti haberent. auri pondo duo 
milia septuaginta fuit, argenti triginta milia pondo et mille 
ducenta. senatores quinque et uiginti Cales in custodiam, duo- 
detriginta Teanum missi, quorum de sententia maxime descitum 
ab Romanis constabat. 


De supplicio Campani senatus haudquaquam inter Fuluium 15 


Claudiumque conueniebat: facilis impetrandae ueniae Claudius, 
Fuluio durior sententia erat. itaque Appius Romam ad senatum 
arbitrium eius rei totum reiciebat: percunctandi etiam aequum 
esse potestatem fieri patribus, num communicassent consilia 
cum aliquis sociorum Latini nominis [municipiorum], et num 
ope eorum in bello forent adiuti. id uero minime committendum 
esse Fuluius dicere, ut sollicitarentur criminibus dubiis sociorum 
fidelium animi et subicerentur indicibus, quis neque quid dice- 
rent neque quid facerent quicquam umquam pensi fuisset: 
itaque se eam quaestionem oppressurum extincturumque. ab 
hoc sermone cum digressi essent, et Appius quamuis ferociter 
loquentem collegam non dubitaret tamen litteras super tanta 

6 re ab Roma expectaturum, Fuluius, ne id ipsum impedimentum 


incepto foret, dimittens praetorium tribunis militum ac prae- 


fectis socium imperauit, uti duobus milibus equitum delectis 
7 denuntiarent, ut ad tertiam bucinam praesto essent. cum hoc 
equitatu nocte Teanum profectus prima luce portam intrauit 


atque in forum perrexit; concursuque ad primum equitum 


ingressum facto magistratum Sidicinum citari iussit imperauit- 
8 que, ut produceret Campanos, quos in custodia haberet. pro- 
ducti omnes uirgisque caesi ac securi percussi. inde citato 


equo Cales percurrit: ubi cum in tribunali consedisset, producti- 


que Campani deligarentur ad palum, eques citus ab Roma uenit 
litterasque a C. Calpurnio praetore Fuluio et senatus consultum 
9 tradit. murmur ab tribunali totam contionem peruasit, differri 
rem integram ad patres de Campanis. et Fuluius id ita esse 


ratus acceptas litteras neque resolutas cum in gremio repo- : 


suisset, praeconi imperauit, ut lictorem lege agere iuberet. ita 
10 de iis quoque, qui Calibus erant, sumptum supplicium. tum 
litterae lectae senatusque consultum serum ad impediendam 
rem actam, quae summa ope adproperata erat, ne impediri 
11 posset. consurgentem iam Fuluium Taurea Vibellius Campanus, 
per mediam uadens turbam, nomine inclamauit et, cum mira- 
12 bundus, quidnam sese uellet, resedisset Flaccus, “me quoque' 
inquit 'iube occidi, ut gloriari possis multo fortiorem, quam 
19 ipse es, uirum aps te occisum esse. cum Flaccus negaret 
profecto satis compotem mentis esse, modo prohiberi etiam se, 
14 si id uellet, senatus consulto diceret, tum Vibellius “quando 
quidem" inquit *capta patria, propinquis amicisque amissis, cum 
ipse manu mea coniugem liberosque interfecerim, ne quid ia- 
digni paterentur, mihi ne mortis quidem copia eadem est, quae 
his ciuibus meis, petatur a uirtute inuisae huius uitae uindicta. 
15 atque ita gladio, quem ueste texerat, per aduersum pectus 
transfixus ante pedes imperatoris moribundus procubuit. 
16 Quia et quod ad supplicium attinet Campanorum et plera- 
que alia de Flacci unius sententia acta erant, mortuum Ap. 
2 Claudium sub deditionem Capuae quidam tradunt; hunc quoque 
ipsum Tauream neque sua sponte uenisse Cales neque sua 
manu interfectum, sed cum inter ceteros ad palum deligatus 

quiritaret, quia parum inter strepitus exaudiri possent, quae 
uociferaretur, silentium fieri Flaccum iussisse; tum Tauream 
illa, quae ante memorata sunt, dixisse, uirum se fortissimum 
ab nequaquam pari ad uirtutem occidi; sub haec dicta iussu 


td proconsulis praeconem ita pronuntiasse 'lictor, uiro forti adde 

uirgas et in eum primum lege age. lectum quoque senatus 
consultum, priusquam securi feriret, quidam auctores sunt; sed 
quia adscriptum in senatus consulto fuerit, si ei uideretur, 
integram rem ad senatum reiceret, interpretatum esse, quid 
magis e re publica duceret, aestimationem sibi permissam. 
Capuam a Calibus reditum est, Atellaque et Calatia in 
deditionem acceptae. ibi quoque in eos, qui capita rerum 
erant, animaduersum. ita ad septuaginta principes senatus 
interfecti; trecenti ferme nobiles Campani in carcerem conditi, 
alii per sociorum Latini nominis urbes in custodias dati uariis 
casibus interierunt; multitudo alia ciuium Campanorum uenum 
data. de urbe agroque reliqua consultatio fuit, quibusdam 
delendam censentibus urbem praeualidam, propinquam, ini- 
micam. ceterum praesens utilitas uicit; nam propter agrum, 
quem $mni fertilitate terrae satis constabat primum in Italia 
esse, urbs seruata est, ut esset aliqua aratorum sedes. urbi 
frequentandae multitudo incolarum libertinorumque et insti- 
torum opificumque retenta; ager omnis et tecta publica populi 
Romani facta. ceterum habitari tantum tamquam urbem Capuam 
frequentarique placuit, corpus nullum ciuitatis nec senatum nec 
plebis concilium nec magistratus esse: sine consilio publico, 
sine imperio multitudinem, nullius rei inter se sociam, ad con- 
sensum inhabilem fore; praefectum ad iura reddenda ab Roma 
quotannis missuros. ita ad Capuam res compositae consilio ab 
omni parte laudabili. seuere et celeriter in maxime noxios 
animaduersum; multitudo ciuium dissipata in nullam spem 
reditus; non saeuitum incendiis ruinisque in tecta innoxia 
murosque, et cum emolumento quaesita etiam apud socios leni- 
tatis species incolumitate urbis nobilissimae opulentissimaeque, 
cuius ruinis omnis Campania, omnes qui Campaniam circa acco- 

lunt populi ingemuissent; confessio expressa hosti, quanta uis 
in Romanis ad expetendas poenas ab infidelibus sociis et quam 
nihil in Hannibale auxili ad receptos in fldem tuendos esset. 

Romani patres perfuncti, quod ad Capuam attinebat, cura 
C. Neroni ex iis duabus legionibus, quas ad Capuam habuerat, 
sex milia peditum et trecentos equites, quos ipse legisset, et 
socium Latini nominis peditum numerum parem et octingentos 
equites decernunt. eum exercitum Puteolis in naues inpositum 
Nero in Hispaniam transportauit. cum Tarraconem nauibus 
uenisset expositisque ibi copiis et nauibus subductis socios quo- 
que naualis multitudinis augendae causa armasset, profectus ad 
Hiberum flumen exercitum ab Ti. Fonteio et L. Marcio accepit. 
inde pergit ad hostis ire. Hasdrubal Hamilcaris ad Lapides 
atros castra habebat: in Ausetanis is locus est inter oppida 
lliturgim et Mentissam. huius saltus fauces Nero insedit. + « Has- 
drubal, cum in arto res esset, caduceatorem misit, qui pro- 
mitteret, si inde emissus foret, se omnem exercitum ex Hispania 
deportaturum. quam rem cum laeto animo Romanus accepisset, 
diem posterum Hasdrubal conloquio petiuit, ut coram leges 
conscriberentur de tradendis arcibus urbium dieque stÉtuenda, 
ad quam praesidia deducerentur, suaque omnia sine fraude 
Poeni deportarent. quod ubi impetrauit, extemplo primis tene- 
bris atque inde tota nocte, quod grauissimum exercitus erat, 
Hasdrubal quacumque posset euadere e saltu iussit. data sedulo 
opera est, ne multi ea nocte exirent, ut ipsa paucitas cum ad 
hostem silentio fallendum aptior tum ad euadendum per artas 
semitas ac difficilis esset. uentum insequenti die ad conloquium 
est; sed loquendo plura scribendoque dedita opera, quae in 
rem non essent, die consumpto in posterum dilatum est. addita 
insequens nox spatium dedit et alios emittendi. nec postero 
die res finem inuenit. ita aliquot dies disceptando palam de 
legibus noctesque emittendis clam e castris Carthaginiensibus 
apsumptae. et postquam pars maior emissa exercitus erat, iam 
ne iis quidem, quae ultro dicta erant, stabatur, minusque ac 
minus cum timore simul fide decrescente conueniebat. iam 

ferme pedestres omnes copiae euaserant e saltu, cum prima 
luce densa nebula saltum omnem camposque circa intexit. quod 
ubi sensit Hasdrubal, mittit ad Neronem, qui in posterum diem 
conloquium differret: illum diem religiosum Carthaginiensibus 
5 ad agendum quicquam rei seriae esse. ne tum quidem suspecta 
fraus cum esset, data uenia eius diei, extemploque Hasdrubal 
cum equitatu elephantisque castris egressus sine ullo tumultu 
in tutum euasit. hora ferme quarta dispulsa sole nebula aperuit 
diem, uacuaque hostium castra conspexerunt Romani. tum 
10 demum Claudius Punicam fraudem adgnoscens, ut se dolo captum 
sensit, proficiscentem institit sequi paratus confligere acie; sed 
hostis detrectabat pugnam; leuia tamen proelia inter extremum 
Punicum agmen praecursoresque Romanorum fiebant. 


e 
i» 


16 


Inter haec Hispaniae populi nec qui post cladem acceptam 18 
15 defecerant redibant ad Romanos, nec ulli noui deficiebant. et 2 


Romae senatui populoque post receptam Capuam non Italiae 
iam maior quam Hispaniae cura erat. et exercitum augeri et 


imperatorem mitti placebat; nec tam, quem mitterent, satis 3 


constabat, quam illud, ubi duo summi imperatores intra dies 
0 triginta cecidissent, qui in locum duorum succederet, extra- 
ordinaria cura deligendum esse. cum alii alium nominarent, 
postremum eo decursum est, ut proconsuli creando in Hispa- 
niam comitia haberentur; diemque comitiis consules edixerunt. 
primo expectauerant, ut, qui se tanto imperio dignos crederent, 
55 nomina profiterentur. quae ut destituta expectatio est, redin- 
tegratus luctus acceptae cladis desideriumque imperatorum amis- 


sorum. maesta itaque ciuitas, prope inops consilii, comitiorum : 


die tamen in campum descendit; atque in magistratus uersi 
cireumspectant ora principum aliorum alios intuentium fremunt- 
3) que adeo perditas res desperatumque de re publica esse, ut 
nemo audeat in Hispaniam imperium accipere, cum subito 
P. Cornelius, P. Cornelii, qui in Hispania ceciderat, filius, 
quattuor et uiginti ferme annos natus, professus se petere in 
superiore, unde conspici posset, loco constitit. in quem post- 
$ quam omnium ora conuersa sunt, clamore ac fauore ominati 

extemplo sunt felix faustumque imperium. iussi deinde inire 

suffragium ad unum omnes non centuriae modo sed etiam 

homines P. Scipioni imperium esse in Hispania iusserunt. 

10 ceterum post rem actam, ut iam resederat impetus animorum 
ardorque, silentium subito ortum et tacita cogitatio, quidnam 5 
egissent? nonne fauor plus ualuisset quam ratio? aetatis 

11 maxime paenitebat; quidam fortunam etjam domus horrebant 
nomenque ex funestis duabus familiis in eas prouincias, ubi 
inter sepulcra patris patruique res gerendae essent, profici- 

19 scentis. quam ubi ab re tanto impetu acta sollicitudinem curam- 10 

que hominum animaduertit, aduocata contione ita de aetate sua 

imperioque mandato et bello, quod gerundum esset, magno 
elatoque animo disseruit, ut ardorem eum, qui resederat, exci- 
taret rursus nouaretque et impleret homines certioris spei, 

quam quantam fides promissi humani aut ratio et fiducia rerum 15 

subicere solet. fuit enim Scipio non ueris tantum uirtutibus 

mirabilis, sed arte quoque quadam ab iuuenta in ostentationem 

4 earum compositus, pleraque aput multitudinem aut per noc- 
turnas uisas species aut uelut diuinitus mente monita agens, 
siue et ipse capti quadam superstitione animi siue ut imperia 20 
consiliaque uelut sorte oraculi missa sine cunctatione exseque- 

5 rentur. ad hoc iam inde ab initio praeparans animos, ex quo 
togam uirilem sumpsit, nullo die prius ullam publicam priua- 
tamque rem egit, quam in Capitolium iret ingressusque aedem 
consideret et plerumque solus in secreto ibi tempus tereret. 25 

6 hic mos, quem per omnem uitam seruabat, seu consulto seu 

temere uulgatae opinioni fidem aput quosdam fecit stirpis eum 

diuinae uirum esse, rettulitque famam in Alexandro magno 
prius uulgatam, et uanitate et fabula parem, anguis immanis 

concubitu conceptum, et in cubiculo matris eius uisam persaepe 30 

prodigi eius speciem interuentuque hominum euolutam repente 

8 atque ex oculis elapsam. his miraculis numquam ab ipso elusa 

fides est, quin potius aucta arte quadam nec abnuendi tale 
quicquam nec palam adfirmandi. multa alia eiusdem generis, 
alia uera, alia adsimulata, admirationis humanae in eo iuuene 
excesserant modum; quibus freta tunc ciuitas aetati haudquaquam 
maturae tantam rerum. molem tantumque imperium permisit. 
Ad eas copias, quas ex uetere exercitu Hispania habebat 
quaeque a Puteolis cum C. Nerone traiectae erant, decem milia 
militum et mille equites adduntur; et M. Iunius Silanus pro- 
praetor adiutor ad res gerendas datus est. ita cum triginta 
nauium classe — omnes autem quinqueremes erant — ab ostiis 
Tiberinis profectus praeter oram Tusci maris, Alpes atque 
Gallicum sinum et deinde Pyrenaei circumuectus promunturium, 
Emporiis urbe Graeca — oriundi et ipsi a Phocaea sunt — 
copias exposuit. inde sequi nauibus iussis Tarraconem pedibus 
profectus conuentum omnium sociorum —- etenim legationes 
ad famam eius ex omni se prouincia effuderant — habuit. 
naues ibi subduci iussit remissis quattuor triremibus Massilien- 
sium, quae officii causa ab domo prosecutae fuerant. responsa 
inde legationibus suspensis uarietate tot casuum dare coepit 
ita elato ab ingenti uirtutium suarum fiducia animo, ut nullum 
ferox uerbum excideret, ingensque omnibus quae diceret cum 

maiestas inesset tum fides. profectus ab Tarracone et ciuitates 20 


sociorum et hiberna exercitus adiit, conlaudauitque milites, 
quod duabus tantis deinceps cladibus icti prouinciam optinuissent 
nec fructum secundarum rerum sentire hostis passi omni cis 
Hiberum agro eos arcuissent sociosque cum fide tutati essent. 
Marcium secum habebat cum tanto honore, ut facile appareret 
nihil minus uereri quam ne quis opstaret gloriae suae. successit 
inde Neroni Silanus, et in hiberna milites noui deducti. Scipio 
omnibus, quae adeunda agendaque erant, mature aditis perac- 
tisque Tarraconem concessit. nihilo minor fama aput hostis 
Scipionis erat quam apud ciuis sociosque, et diuinatio quaedam 
[uturi, quo minus ratio timoris reddi poterat oborti temere, 

6 maiorem inferens metum. in hiberna diuersi concesserant 
. Hasdrubal Gisgonis usque ad Oceanum et Gadis, Mago in medi- 


terranea maxime supra Castulonensem saltum; Hasdrubal Hamil- 
caris filius proximus Hibero circa Saguntum hibernauit. 
Aestaüs eius extremo, qua capta est Capua et Scipio in 
Hispaniam uenit, Punica classis ex Sicilia Tarentum accita ad 
arcendos commeatus praesidi Romani, quod in arce Tarentina 


8 erat, clauserat quidem omnis ad arcem a mari aditus, sed adsi- 


9 


10 


11 


21 


2 


Q 


dendo diutius artiorem annonam sociis quam hosti faciebat. 
non enim tantum subuehi oppidanis per pacata litora aper- 
tosque portus praesidio nauium Punicarum poterat, quantum 
frumenti classis ipsa turba nauali mixta ex omni genere homi- 
num absumebat, ut arcis praesidium etiam sine inuecto, quia 
pauci erant, ex ante praeparato sustentari posset, Tarentinis 
classique ne inuectum quidem sufficeret. tandem maiore gratia 
quam uenerat classis dimissa est. annona haud multum laxa- 
uerat, quia remoto maritimo praesidio subuehi frumentum 
non poterat. 

Eiusdem aestatis exitu M. Marcellus ex Sicilia prouincia 
cum ad urbem uenisset, a C. Calpurnio praetore senatus ei ad 
aedem Bellonae datus est. ibi cum de rebus ab se gestis disse- 
ruisset, questus leniter non suam magis quam militum uicem, 
quod prouincia confecta exercitum deportare non licuisset, postu- 
lauit, ut triumphanti urbem inire liceret. id non impetrauit. 
cum multis uerbis actum esset, utrum minus conueniret, cuius 
nomine absentis ob res prospere ductu eius gestas supplicatio 
decreta foret et dis immortalibus habitus honos, ei praesenti 
negare triumphum, an quem tradere exercitum successori iussis- 
sent, quod niei manente in prouincia bello non decerneretur, 
eum quasi debellato triumphare, cum exercitus testis meriti 
atque immeriti triumphi abesset, medium uisum, ut ouans urbem 
iniret. tribuni plebis ex auctoritate senatus ad populum tule- 
runt, ut M. Marcello, quo die urbem ouans iniret, imperium 
esset. pridie quam urbem iniret, in monte Albano triumphauit ; 

inde ouans multam prae se praedam in urbem intülit: cum 
simulacro captarum Syracusarum catapultae ballistaeque et alia 
omnia instrumenta belli lata et pacis diuturnae regiaeque opu- 
lentiae ornamenta, argenti aerisque fabrefacti uis, alia supellex 
$ pretiosaque uestis et multa nobilia signa, quibus inter primas 
Graeciae urbes Syracusae ornatae fuerant; Punicae quoque 
uictoriae signum octo ducti elephanti; et non minimum fuere 
spectaculum cum coronis aureis praecedentes Sosis Syracusanus 
et Moericus Hispanus, quorum altero duce nocturno Syracusas 

10 introitum erat, alter Nassum quodque ibi praesidi erat prodi- 
derat. his ambobus ciuitas data et quingena iugera agri, Sosidi 
in agro Syracusano, qui aut regius aut hostium populi Romani 
fuisset, et aedes Syracusis cuius uellet eorum, in quos belli 
jure animaduersum esset; Moerico Hispanisque, qui cum eo 

l5 transierant, urbs agerque in Sicilia ex iis, qui a populo Romano 
defecissent, iussa dari. id M. Cornelio mandatum, ut, ubi ei 
uideretur, urbem agrumque eis adsignaret. in eodem agro 
Belligeni, per quem inlectus ad transitionem Moericus erat, 
quadringenta iugera agri decreta. 

20 Post profectionem ex Sicilia Marcelli Punica classis octo 
milia peditum, tria Numidarum equitum exposuit. ad eos Mur- 
gentia et Ergetium urbes defecere; secutae defectionem earum 
Hybla et Macella et ignobiliores quaedam aliae. et Numidae 
praefecto Muttine uagi per totam Siciliam sociorum populi 

5 Romani agros urebant. super haec exercitus Romanus iratus, 
partim quod cum imperatore non deuectus ex prouincia esset, 
partim quod in oppidis hibernare uetiti erant, segni fungebantur 
militia, magisque eis auctor ad seditionem quam animus deerat. 
inter has difficultates M. Cornelius praetor et militum animos 

3 nunc consolando nunc castigando sedauit et ciuitates omnis, 

quae defecerant, in dicionem redegit atque ex iis Murgentiam 
Hispanis, quibus urbs agerque debebatur ex senatus consulto, 
attribuit. 

Consules cum ambo Apuliam prouinciam haberent, minus- 
que jam terroris a Poenis et Hannibale esset, sortiri iussi 
Apuliam Macedoniamque prouincias. Sulpicio Macedonia euenit, 
isque Laeuino successit.  Fuluius Romam comitiorum causa 
arcessitus cum comitia consulibus rogandis haberet, praero- 
gatiua Voturia iuniorum T. Manlium Torquatum et T. Ota- 


3 cilium absentem consules dixit. cum ad Manlium, qui praesens 10 

erat, gratulandi causa turba coiret, nec dubius esset consensus 
populi, magna circumfusus turba ad tribunal consulis uenit 
petitque, ut pauca sua uerba audiret centuriamque, quae tulisset 
suffragium, reuocari iuberet. erectis omnibus expectatione, 
quidnam postulaturus esset, oculorum ualetudinem excusauit: 
impudentem et gubernatorem et imperatorem esse, qui, cum 
alienis oculis ei omnia agenda sint, postulet sibi aliorum capita 
ac fortunas committi. proinde, si uideretur ei, redire in suffra- 
gium Voturiam iuniorum iuberet et meminisse in consulibus 


creandis belli, quod in Italia sit, temporumque rei publicae. 3 | 


uixdum requiesse auris a strepitu et tumultu hostili, quo paucos 
ante menses «asserint prope moenia Romana. post haec cum 
centuria frequens succlamasset nihil se mutare sententiae eos- 
demque consules dicturos esse, tum Torquatus “neque ego 
uestros’ inquit ‘mores consul ferre potero, neque uos imperium 
meum. redite in suffragium et cogitate bellum Punicum in 
Italia et hostium ducem Hannibalem esse. tum centuria et 
auctoritate mota uiri et admirantium circa fremitu petiit a con- 
sule, ut Voturiam seniorum citaret: uelle sese cum maioribus 


natu conloqui et ex auctoritate eorum consules dicere. citatis 59 


Voturiae senioribus datum secreto in Ouili cum iis conloquendi 

tempus. seniores de tribus consulendum dixerunt esse, duobus 
plenis iam honorum, Q. Fabio et M. Marcello, et, si utique 
nouum aliquem aduersus Poenos consulem creari uellent, 
M. Valerio Laeuino: egregie aduersus Philippum regem terra 
marique rem gessisse. ita de tribus consultatione data senio- 
ribus dimissis iuniores suffragium ineunt. M. [Marcellum] Clau- 
dium fulgentem tum Sicilia domita et M. Valerium apsentis 
consules dixerunt. auctoritatem praerogatiuae omnes centuriae 
secutae sunt.  eludant nunc antiqua mirantis: non equidem, 
si qua sit sapientium ciuitas, quam docti fingunt magis quam 
norunt, aut principes grauiores temperantioresque a cupidine 
imperii aut multitudinem melius moratam censeam fieri posse. 
centuriam uero iuniorum seniores consulere uoluisse, quibus 
imperium suffragio mandaret, uix ut ueri simile sit, parentium 
quoque hoc saeculo uilis leuisque aput liberos auctoritas fecit. 

Praetoria inde comitia habita. P. Manlius Vulso et L. Man- 
lius Ácidinus et C. Laetorius et L. Cincius Alimentus creati 
sunt. forte ita incidit, ut comitiis perfectis nuntiaretur T. Ota- 
cilium, quem T. Manlio, nisi interpellatus ordo comitiorum 
esset, conlegam apsentem daturus fuisse uidebatur populus, 
mortuum in Sicilia esse. — Ludi Apollinares et priore anno 
fuerant et, eo anno ut flerent, referente Calpurnio praetore, 
senatus decreuit, ut in perpetuum uouerentur. — Eodem anno 
prodigia aliquot uisa nuntiataque sunt. in aede Concordiae 
Victoria, quae in culmine erat, fulmine icta decussaque ad 
Victorias, quae in antefixis erant, haesit neque inde procidit; 
et Anagniae et Fregellis nuntiatum est murum portasque de 
caelo tacta, et in foro Subertano sanguinis riuos per diem totum 
fluxisse, et Ereti lapidibus pluuisse, et Reate mulam peperisse. 
ea prodigia hostiis maioribus sunt procurata, et obsecratio in 
unum diem populo indicta et nouemdiale sacrum. — Sacer- 

dotes publici aliquot eo anno demortui sunt, nouique suffecti: 
. ju locum M'. Aemili Numidae decemuiri sacrorum M. Aemilius 
Lepidus, in locum M. Pomponi Mathonis pontificis C. Liuius, 
8 in locum Sp. Caruili Maximi auguris M. Seruilius. T. Otacilius 
Crassus pontufex quia exacto anno mortuus erat, ideo nomi- 
natio in locum eius non est facta. C. Claudius flamen Dialis, 
quod exta perperam dederat, flamonio abiit. 
24 Per idem tempus M. Valerius Laeuinus, temptatis prius 
per secreta conloquia principum animis, ad indictum ante ad 
id ipsum concilium Aetolorum classe expedita uenit. ubi cum 10 
Syracusas Capuamque captam in fidem in Italia Siciliaque rerum 
secundarum ostentasset adiecissetque iam inde a maioribus 
traditum morem Romanis colendi socios, ex quibus alios in ciui- 
tatem atque aequum secum ius accepissent, alios in ea fortuna 
4 haberent, ut socii esse quam ciues mallent; Áetolos eo in maiore 15 
futuros honore, quod gentium transmarinarum in amicitiam 
5 primi uenissent: Philippum eis et Macedonas grauis accolas 
esse, quorum se uim ac spiritus et jam fregisse et eo redac- 
turum esse, ut non iis modo urbibus, quas per uim ademissent 
6 Aetolis, excedant, sed ipsam Macedoniam infestam habeant; et 20 
Acarnanas, quos aegre ferrent Aetoli a corpore suo diremptos, 
restituturum se in antiquam formulam iurisque ac dicionis 
eorum —.: haec dicta promissaque a Romano imperatore Sco- 
pas, qui tum praetor gentis erat, et Dorimachus princeps Aeto- 
lorum adfirmauerunt auctoritate sua, minore cum uerecundia 2 
et majore cum fide uim maiestatemque populi Romani extol- 
8 lentes. maxime tamen spes potiundae mouebat Acarnaniae. 
igitur conscriptae condiciones, quibus in amicitiam societatem- 
que populi Romani uenirent, additumque, ut, si placeret uellent- 
que, eodem iure amicitiae Elei Lacedaemoniique et Attalus et 30 
Pleuratus et Scerdilaedus essent, Asiae Attalus, hi Thracum et 
10 Illyriorum reges: bellum ut extemplo Aetoli cum Philippo terra 
gererent; nauibus ne minus uiginti quinque quinqueremibus 
i11 adiuuaret Romanus; urbium Corcyrae tenus ab Aetolia inci- 

pienti solum tectaque et muri cum agris Aetolorum, alia omnis 
praeda populi Romani esset, darentque operam Romani, ut 
Acarnaniam Aetoli haberent; si Aetoli pacem cum Philippo 
facerent, foederi adscriberent ita ratam fore pacem, si Philippus 
arma ab Romanis sociisque quique eorum dicionis essent apsti- 
nuisset; item, si populus Romanus foedere iungeretur regi, ut 
caueret, ne ius ei belli inferendi Aetolis sociisque eorum esset. 
haec conuenerunt conscriptaque biennio post Olympiae ab 
Aetolis, in Capitolio ab Romanis, ut testata sacratis monumentis 
essent, sunt posita. morae causa fuerant retenti Romae diutius 
legati Aetolorum. nec tamen impedimento id rebus gerendis 
fuit: et Aetoli extemplo mouerunt aduersus Philippum bellum, 
et Laeuinus Zacynthum — parua insula est propinqua Aetoliae, 
urbem unam eodem quo ipsa est nomine habet, eam praeter 
arcem ui cepit — et Oeniadas Nassumque Acarnanum captas 
Aetolis contribuit; Philippumque satis implicatum bello finitimo 
ratus, ne Italiam Poenosque et pacta cum Hannibale posset 
respicere, Corcyram ipse se recepit. 


16 


Philippo Aetolorum defectio Pellae hibernanti allata est. 26 


itaque, quia primo uere moturus exercitum in Graeciam erat, 
ut lilyrios finitumasque eis urbes ab tergo metu quietas Mace- 
donia haberet, expeditionem subitam in Oricinorum atque 
Apolloniatium fines fecit egressosque Apolloniatas cum magno 
terrore ac pauore compulit intra muros.  uastatis proximis 
Jllyrici in Pelagoniam eadem celeritate uertit iter; inde Darda- 
norum urbem Sintiam, in Macedoniam transitum Dardanis fac- 


2 


turam, cepit. his raptim actis memor Aetolici iunctique cum 4 


eo Romani belli per Pelagoniam et Lyncum et Bottiaeam in 
Thessaliam descendit, ubi ad bellum secum aduersus Aetolos 
capessendum incitari posse homines credebat, et relicto ad 
fauces Thessaliae Perseo cum quattuor milibus armatorum ad 
arcendos aditu Áetolos, ipse, priusquam maioribus occuparetur 

rebus, in Macedoniam atque inde in Thraciam exercitum ac 
7 Maedos duxit. incurrere ea gens in Macedoniam solita erat, 
ubi regem occupatum externo bello ac sine praesidio esse regnum 
8 sensisset. ad frangendas igitur uires uastare agros et urbem 
Iamphorynnam, caput arcemque Maedicae, oppugnare coepit. 
9 Scopas ubi profectum in Thraciam regem occupatumque ibi 
bello audiuit, armata omni iuuentute Aetolorum bellum inferre 
10 Acarnaniae parat. aduersus quos Ácarnanum gens, et uiribus 
impar et iam Oeniadas Nassumque amissas cernens Romana- 
que insuper arma ingruere, ira magis instruit quam consilio 
11 bellum. coniugibus liberisque et senioribus super sexaginta 
annos in propinquam Epirum missis, ab quindecim ad sexa- 
12 ginta annos coniurant nisi uictores se non redituros: qui uictus 
acie excessisset, eum ne quis urbe, tecto, mensa, lare reciperet, 


diram execrationem in popularis, optestationem quam sanctis-. 


13 simam potuerunt aduersus hospites composuerunt precatique 
simul Epirotas sunt, ut, qui suorum in acie cecidissent, eos 

14 uno tumulo contegerent adscriberentque humatis titulum: "hic 
siti sunt Acarnanes, qui aduersus uim atque iniuriam Aetolorum 

15 pro patria pugnantes mortem occubuerunt. per haec incitatis 
animis castra in extremis finibus suis obuia hosti posuerunt. 
nuntiis ad Philippum missis, quanto res in discrimine esset, 
omittere Philippum id, quod in manibus erat, coegerunt bellum 
lamphoryna per deditionem recepta et prospero alio successu 

16 rerum. Aetolorum impetum tardauerat primo coniurationis 
fama Acarnanicae, deinde auditus Philippi aduentus regredi etiam 

11 in intimos coegit finis. nec Philippus, quamquam, ne oppri- 
merentur Ácarnanes, itineribus magnis ierat, ultra Dium est 
progressus. inde, cum audisset reditum Aetolorum ex Acar- 
nania, et ipse Pellam rediit. 

26 Laeuinus ueris principio a Corcyra profectus nauibus supe- 

rato Leucata promunturio cum uenisset Naupactum, Anticyram 
inde se petiturum edixit, ut praesto ibi Scopas Aetolique essent. 
sita Anticyra est in Locride laeua parte sinum Corinthiacum 
intranti. breue terra iter eo, breuis nauigatio ab Naupacto est. 
tertio ferme post die utrimque oppugnari coepta est. grauior 
a mari oppugnatio erat, quia et tormenta machinaeque omnis 
generis in nauibus eraot, et Romani inde oppugnabant. itaque 
intra paucos dies recepta urbs per deditionem Aetolis traditur, 
praeda ex pacto Romanis cessit. litterae Laeuino redditae con- 
sulem eum apsentem declaratum, et successorem uenire P. Sul- 
picium. ceterum diuturno ibi morbo inplicitus serius spe 
omnium Romam venit. 

M. Marcellus cum idibus Martiis consulatum inisset, senatum 
eo die moris modo causa habuit, professus nihil se apsente con- 
lega neque de re publica neque de prouinciis acturum: scire 
se frequentis Siculos prope urbem in uillis optrectatorum suo- 
rum esse; quibus tantum abesse ut per se non liceat palam 
Romae crimina ficta ab inimicis uulgare, ut, ni simularent ali- 
quem sibi timorem absente conlega dicendi de consule esse, 
ipse eis extemplo daturus senatum fuerit. ubi quidem conlega 
uenisset, non passurum quicquam prius agi, quam ut Siculi 
in senatum introducantur. dilectum prope a M. Cornelio per 
totam Siciliam habitum, ut quam plurumi questum de se Romam 
uenirent; eundem litteris falsis urbem inplesse, bellum in Sicilia 
esse, ut suam laudem minuat. moderati animi gloriam eo die 
adeptus consul senatum dimisit; ac prope iustitium omnium 
rerum futurum uidebatur, donec alter consul ad urbem uenisset. 
otium, ut solet, excitauit plebis rumores: belli diuturnitatem 
et uastatos agros circa urbem, qua infesto agmine isset Hannibal, 
exhaustam dilectibus Italiam et prope quotannis caesos exer- 
citus querébantur, et consules bellicosos ambo uiros acresque 
nimis el feroces creatos, qui uel in pace tranquilla bellum 
excitare possent, nedum iu bello respirare ciuitatem forent 
passuri. 

27 Interrupit hos sermones nocte, quae pridie Quinquatrus 
2 fait, pluribus simul locis circa forum incendium ortum. eodem 
tempore septem tabernae, quae postea quinque, et argentariae, 
8 quae nunc nouae appellantur, arsere; conprehensa postea priuata 
aedificia — neque enim tum basilicae erant —, comprehensae 
lautumiae forumque piscatorium et atrium regium. aedis Vestae 
uix defensa est tredecim maxime seruorum opera, qui in publi- 
cum redempti ac manu missi sunt. nocte ac die continuatum 
incendium fuit; nec ulli dubium erat humana id fraude factum 
esse, quod pluribus simul locis, et iis diuersis, ignes coorti 10 
essent. itaque consul ex auctoritate senatus pro contione 
edixit, qui, quorum opera id conflatum incendium, profiteretur, 
praemium fore libero pecuniam, seruo libertatem. eo praemio 
inductus Campanorum Calauiorum seruus — Manus ei nomen 
erat — indicauit dominos et quinque praeterea iuuenes nobiles 15 
Campanos, quorum parentes a Q. Fuluio securi percussi erant, 
id incendium fecisse uulgoque facturos alia, ni conprendantur. 
8 comprehensi ipsi familiaeque eorum. et primo eleuabatur index 
indiciumque: pridie eum uerberibus castigatum ab dominis dis- 
cessisse, per iram ac leuitatem ex re fortuita crimen commen- 20 - 
9 tum; ceterum ut coram coarguebantur, et quaestio ex ministris 
facinoris foro medio haberi coepta est, fassi omnes, atque in 
dominos seruosque conscios animaduersum est. indici libertas 
data et uiginti milia aeris. 
10 Consuli Laeuino Capuam praetereunti circumfusa multi- 25 
tudo Campanorum est opsecrantium cum lacrimis, ut sibi Romam 
ad senatum ire liceret oratum, si qua misericordia tandem flecti 
possent, ne se ad ultimum perditum irent nomenque Campa- 
norum a Q. Flacco deleri sinerent. Flaccus sibi priuatam simul- 
tatem cum Campanis negare ullam esse; publicas inimicitias 30 
hostilis et esse et futuras, quoad eo animo esse erga populum 
12 Romanum sciret; nullam enim in terris gentem esse, nullum 
infestiorem populum nomini Romano: ideo se moenibus in- 
clusos tenere eos; quippe, si qui euasissent aliqua, uelut feras 
bestias per agros uagari et laniare et trucidare quodcumque 35 
obuium detur. alios ad Hannibalem transfugisse, alios ad Romam 

incendendam profectos. inuenturum in semusto foro consulem 
uestigia sceleris Campanorum. Vestae aedem petitam et aeternos 
ignes et conditum in penetrali fatale pignus imperi Romani. 
se minime censere tutum esse Campanis potestatem intrandi 
Romana moenia fleri. Laeuinus Campanos iure iurando a Flacco 
adactos, quinto die quam ab senatu responsum accepissent 
Capuam redituros, sequi se Romam iussit. hac circumfusus 
multitudine, simul Siculis obuiam egressis secutisque Romam, 
praebuit speciem dolentis duarum clarissimarum urbium excidio 
ac celeberrimis uiris uictos bello accusatores in urbem adducentis. 

De re publica tamen primum ac de prouinciis ambo con- 


17 


sules ad senatum rettulere. ibi Laeuinus, quo statu Macedonia 28 


et Graecia, Aetoli, Acarnanes Locrique essent, quasque ibi res 
ipse egisset terra marique, exposuit: Philippum, inferentem bel- 
Jum Aetolis in Macedoniam retro ab se conpulsum, ad intuma 
penitus regni abisse, legionemque inde deduci posse; classem 
satis esse ad arcendum [talia regem. haec de se deque pro- 
uincia, cui praefuerat, consul tum de prouinciis communis 
relatio fuit. decreuere patres, ut alteri consulum Italia bel- 
lumque cum Hannibale prouincia esset, alter classem, cui T. 
Otacilius praefuisset, Siciliamque prouinciam cum L. Cincio 
praetore optineret. exercitus eis duo decreti, qui in Etruria 
Galliaque essent; eae quattuor erant legiones; urbanae duae 
superioris anni in Etruriam, duae, quibus Sulpicius consul 
praefuisset, in Galliam mitterentur; Galliae et legionibus prae- 
esset, quem consul, cuius Italia prouincia esset, praefecisset; 
in Etruriam C. Calpurnius post praeturam prorogato in annum 
imperio missus. et Q. Fuluio Capua prouincia decreta pro- 
rogatumque in annum imperium; exercitus ciuium sociorum- 
que minui iussus, ut ex duabus legionibus una legio, quin- 
que milia peditum et trecenti equites essent, dimissis, qui 
plurima stipendia haberent, et sociorum septem milia peditum 
et trecenti equites relinquerentur, eadem ratione stipendiorum 

9 habita in ueteribus militibus dimittendis. Cn. Fuluio consuli 
superioris anni nec de prouincia Apulia nec de exercitu, 
quem habuerat, quicquam mutatum; tantum in annum proro- 
gatum imperium est. P. Sulpicius conlega eius omnem exer- 

10 citum praeter socios naualis tessus dimittere est. item ex 
Sicilia exercitus, cui M. Cornelius praeesset, ubi consul in 

11 prouinciam uenisset, dimitti iussus. L. Cincio praetori ad opti- 
nendam Siciliam Cannenses milites dati duarum instar legio- 

12 num. totidem legiones in Sardiniam P. Manlio Vulsoni prae- 
tori decretae, quibus EL. Cornelius in eadem prouincia priore 

18 anno praefuerat. urbanas legiones ita scribere consules iussi, 
ne quem militem facerent, qui in exercitu M. Claudii, M. Va- 
leri, Q. Fului fuisset, neue eo anno plures quam una et 
uiginti Romanae legiones essent. 

29 His senatus consultis perfectis sortiti prouincias consules. 
Sicilia et classis Marcello, Italia cum bello aduersus Hanni- 

2 balem Laeuino euenit. quae sors, uelut iterum captis Syra- 
cusis, ita examinauit Siculos exspectatione sortis in consulum 
conspectu stantis, ut comploratio eorum flebilesque uoces et 
extemplo oculos hominum conuerterint et postmodo sermones 

8 praebuerint. circumibant enim senatorum domos cum ueste 
sordida adfirmantes se non modo suam quosque patriam sed 
totam Siciliam relicturos, si eo Marcellus iterum cum imperio 

4 redisset. nullo suo merito eum ante inplacabilem in se fuisse: 
quid iratum, quod Romam de se questum uenisse Siculos sciat, 
facturum! obrui Aetnae ignibus aut mergi freto satius illi in- 

5 sulae esse quam uelut dedi noxae inimico. hae Siculorum que- 
rellae domos primum nobilium circumlatae celebrataeque ser- 
monibus, quos partim misericordia Siculorum partim inuidia 

6 Marcelli excitabat, in senatum etiam peruenerunt. postulatum 
a consulibus est, ut de permutandis prouinciis senatum con- 
sulerent. Marcellus, si iam auditi ab senatu Siculi essent, aliam 

7 forsitan futuram fuisse sententiam suam dicere: nunc, ne quis 
timore frenari eos dicere possit, quo minus de eo libere que- 

rantur, in cuius potestate mox futuri sint, si conlegae nihil 
intersit, mutare se prouinciam paratum esse, deprecari senatus 8 
praeiudicium: nam cum extra sortem conlegae optionem dari 
prouinciae inicum fuerit, quanto maiorem iniuriam, immo con- 
tumeliam esse, sortem suam ad eum transferri! ita senatus, 9 
cum, quid placeret, magis ostendisset quam decresset, dimittitur. 
inter ipsos consules permutatio prouinciarum, rapiente fato 
Marcellum ad Hannibalem, facta est, ut, ex quo primus post 10 
aduersa omnia haud aduersae pugnae gloriam ceperat, in eius 
10 laudem postremus Romanorum imperatorum, prosperis tum 
maxime bellicis rebus, caderet. 

Permutatis prouinciis Siculi in senatum introducti multa 80 
de Hieronis regis fide perpetua erga populum Romanum uerba 
fecerunt in gratiam publicam auertentes: Hieronymum ac postea 
Hippocraten atque Epicyden tyrannos cum ob alia tum propter 
defectionem ab Romanis ad Hannibalem inuisos fuisse sibi. ob 
eam causam et Hieronymum a principibus iuuentutis prope 
publico consilio interfectum, et in Epicydis Hippocratisque cae- 3 
dem septuaginta nobilissimorum iuuenum coniurationem fac- 
29 tam; quos Marcelli mora destitutos, quia ad praedictum tempus 

erercitum ad Syracusas non admouisset, indicio facto omnis ab 
tyrannis interfectos. eam quoque Hippocratis et Epicydis tyran- 
nidem Marcellum excitasse Leontinis crudeliter direptis. num- 5 
quam deinde principes Syracusanorum desisse ad Marcellum 
25 transire pollicerique se urbem, cum uellet, ei tradituros; sed 
eum primo ui capere maluisse; dein, cum id neque terra neque 6 
mari omnia expertus potuisset, auctores traditarum Syracusa- 
rum fabrum aerarium Sosim et Moericum Hispanum quam prin- 
cipes Syracusanorum habere, totiens id nequiquam ultro offe- 
3) rentis, praeoptasse, quo scilicet iustiore de causa uetustissimos 
socios populi Romani trucidaret ac diriperet. si non Hiero- 7 
nymus ad Hannibalem defecisset, sed populus Syracusanus et 
senatus, si portas Marcello Syracusani publice et non oppressis 

. Syracusanis tyranni eorum Hippocrates et Epicydes clausissent, 
si Carthaginiensium animis bellum cum populo Romano ges- 

8 sissent, quid ultra quam quod fecerit, nisi ut deleret Syracu- 

9 sas, facere hostiliter Marcellum potuisse? certe praeter moenia 
et tecta exhausta urbis et refracta ac spoliata deum delubra, 
dis ipsis ornamentisque eorum ablatis, nihil relictum Syra- 

10 cusis esse. bona quoque multis adempta, ita ut ne nudo qui- 
dem solo, reliquiis direptae fortunae, alere sese ac suos pos- 
sent. orare se patres conscriptos, ut, si nequeant omnia, saltem 
quae compareant cognoscique possint, restitui dominis iubeant. 

11 talia conquestos cum excedere ex templo, ut de postulatis 

12 eorum patres consuli possent, Laeuinus iussisset, maneant 
immo, inquit Marcellus “ut coram iis respondeam, quando ea 
condicione pro uobis, patres conscripti, bella gerimus, ut uictos 
armis accusatores habeamus, duae captae hoc anno urbes, 
Capua Fuluium reum, Marcellum Syracusae habeant. 

81 Reductis in curiam legatis tum consul “Non adeo maiestatis' 
inquit “populi Romani imperiique huius oblitus sum, patres 
conscripti, ut, si de meo crimine ambigeretur, consul dicturus 

2 causam accusantibus Graecis fuerim. sed non quid ego fecerim 
in disquisitionem uenit — nam quidquid in hostibus feci ius 
belli defendit —, sed quid isti pati debuerint. qui si non 
fuerunt hostes, nihil interest, nunc an uiuo Hierone Syra- 

3 cusas uiolauerim. sin autem desciuerunt a populo Romano, 
legatos nostros ferro atque armis petierunt, urbem ac moenia 
clauserunt exercituque Carthaginiensium aduersus nos tutati 

4 sunt, quis passos esse hostilia, cum fecerint, indignatur? tra- 

dentis urbem principes Syracusanorum auersatus sum; Sosim 
et Moericum Hispanum, quibus tantam rem crederem, potiores 
habui. non estis extremi Syracusanorum, quippe qui alüs 
humilitatem obiciatis; quis est uestrum, qui se mihi portas 
aperturum, qui armatos milites meos in urbem accepturum 
promiserit? odistis et exsecramini eos, qui fecerunt, et ne hic 
quidem contumeliis in eos dicendis parcitis: tantum abest, ut 
et ipsi tale quicquam facturi fueritis. ipsa humilitas eorum, 
patres conscripü, quam isti obiciunt, maximo argumento est 
me neminem, qui nauatam operam rei publicae nostrae uellet, 
auersatum esse. et antequam obsiderem Syracusas, nunc legatis 
mittendis nunc ad conloquium eundo temptaui pacem; et postea- 
quam neque legatos uiolandi uerecundia erat, nec mihi ipsi con- 
gresso ad portas cum principibus responsum dabatur, multis 
terra marique exhaustis laboribus tandem ui atque armis Syra- 
cusas cepi. quae captis acciderint, aput Hannibalem et Car- 
thaginiensis uictos iustius quam apud uictoris populi senatum 
quererentur. ego, patres conscripti, Syracusas spoliatas si ne- 
gaturus essem, numquam spoliis earum urbem Romam ex- 
ornarem. quae autem singulis uictor aut ademi aut dedi, cum 
belli iure tum ex cuiusque merito satis scio me fecisse. ea 
uos rata habeatis, patres conscripti, necne, magis rei publicae 
interest quam mea. quippe mea fides exsoluta est: ad rem 
publicam pertinet, ne acta mea rescindendo alios in posterum 


25 segniores duces faciatis. et quoniam coram et Siculorum et 


30 


mea uerba audistis, patres conscripti, simul templo excede- 
mus, ut me apsente liberius consuli senatus possit, ita dimissi 
Siculi, et ipse in Capitolium ad dilectum discessit. 

ibi cum diu sententiis certatum esset, et magna pars senatus, 
principe eius sententiae T. Manlio Torquato, cum tyrannis 
bellum gerendum fuisse censerent, hostibus et Syracusanorum 
et populi Romani, et urbem recipi, non capi, et receptam 
legibus antiquis et libertate stabiliri, non fessam miseranda 
seruitute bello adfligi: inter tyrannorum et ducis Romani certa- 

mina praemium uictoris in medio positam urbem pulcherri- 
- màm ac nobilissimam perisse, horreum atque aerarium quondam 
populi Romani, cuius munificentia ac donis multis tempestatibus, 
hoc denique ipso Punico bello adiuta ornataque res publica 
esset; si ab inferis existat rex Hiero, fidissimus imperi Romani 
cultor, quo ore aut Syracusas aut Romam ei ostendi posse, 
cum, uhi semirutam ac spoliatam patriam respexerit, ingrediens 
Romam in uestibulo urbis, prope in porta, spolia patriae suae 
uisurus sit? — haec taliaque cum ad inuidiam consulis mise- 
rationemque Siculorum dicerentur, mitius tamen decreuerunt 
patres: acta M. Marcelli, quae is gerens bellum uictorque 
egisset, rata habenda esse; in relicum curae senatui fore rem 
Syracusanam mandaturosque consuli Laeuino, ut, quod sine 
iactura rei publicae fieri posset, fortunis eius ciuitatis consu- 
leret. missis duobus senatoribus in Capitolium ad consulem, 
uti rediret in curiam, et introductis Siculis senatus consultum 
recitatum est, legatique benigne appellati ac dimissi ad genua 
se Marcelli consulis proiecerunt opsecrantes, ut, quae deploran- 
dae ac leuandae calamitatis causa dixissent, ueniam eis daret 
et in fidem clientelamque se urbemque Syracusas acciperet. 
pollicens hoc consul clementer appellatos eos dimisit. 
Campanis deinde senatus datus est, quorum oratio misera- 
2 bilior, causa durior erat. neque enim meritas poenas negare 
poterant, nec tyranni erant, in quos culpam conferrent; sed 
satis pensum poenarum tot ueneno apsumptis, tot securi per- 
cussis senatoribus credebant: paucos nobilium superesse, quos 
nec sua conscientia, ut quicquam de se grauius consulerent, 
impulerit, nec uictoris ira capitis damnauerit; eos libertatem 
sibi suisque et bonorum aliquam partem orare, ciues Roma- 
nos adfinitatibus plerosque et propinquis etiam cognationibus 
ex conubio uetusto iunctos. summotis deinde e templo pau- 

lisper dubitatum, an arcessendus a Capua Q. Fuluius esset — 
mortuus enim post captam Claudius consul erat —, ut coram 
imperatore, qui res gessisset, sicut inter Marcellum Siculosque 
disceptatum fuerat, disceptaretur. dein cum M. Atilium, C. Ful- 
uium fratrem Flacci, legatos eius, et Q. Minucium et L. Vetu- 
rium Philonem, item Claudii legatos, qui omnibus gerendis 
rebus adfuerant, in senatu uiderent nec Fuluium auocari a 
Capua nec differri Campanos uellent, interrogatus sententiam 
M. Atilius Regulus, cuius ex iis, qui ad Capuam fuerant, ma- 
rima auctoritas erat, “In consilio" inquit 'arbitror me fuisse 
consulibus Capua capta cum quaereretur, ecqui Campanorum 
bene meritus de re publica noetra esset. duas mulieres con- 
pertum est, Vestiam Oppiam Atellanam Capuae habitantem et 
Paculam Cluuiam, quae quondam quaestum corpore fecisset, 
illam cotidie sacrificasse pro salute et uictoria populi Romani, 
hanc captiuis egentibus alimenta clam suppeditasse; ceterorum 
omnium Campanorum eundem erga nos animum quem Car- 
thaginiensium fuisse, securique percussos a Q. Fuluio esse magis 
quorum dignitas inter alios quam quorum culpa eminebat. 
per senatum agi de Campanis, qui ciues Romani sunt, iniussu 
populi non uideo posse, idque et apud maiores nostros in 
Satricanis factum esse, cum defecissent, ut M. Antistius tri- 
bunus plebis prius rogationem ferret, scisceretque plebs, uti 
senatui de Satricanis sententiae dicendae ius esset. itaque cen- 
seo cum tribunis plebis agendum esse, ut eorum unus pluresue 
rogationem ferant ad plebem, qua nobis statuendi de Campanis 
jus fiat.  L. Atilius tribunus plebis ex auctoritate senatus 
plebem in baec uerba rogauit: *Omnes Campani, Atellani, 
Calatini, Sabatini, qui se dediderunt in arbitrium dicionemque 
populi Romani Q. Fuluio proconsuli, quosque una secum de- 
didere, quaeque una secum dedidere, agrum urbemque, diuina 
humanaque, utensiliaque siue quid aliud dediderunt, de iis 

rebus quid fieri uelitis iubeatis, uos rogo, Quirites! plebes 
sic iussit "Quod senatus iuratus, maxima pars, censeat, qui 


84 adsient, id uolumus iubemusque.' ex hoc plebei scito senatus 

consultus Oppiae Cluuiaeque primum bona ac libertatem resti- 
tuit: si qua alia praemia petere ab senatu uellent, uenire eas 
Romam. Campanis in familias singulas decreta facta, quae non 
operae pretium est omnia enumerare. aliorum bona publicanda, 
ipsos liberosque eorum et coniuges uendendas extra filias, quae 
enupsissent, priusquam in populi Romani potestatem uenirent; 
alios in uincula condendos, ac de iis posterius consulendum; 
aliorum Campanorum summam etiam census distinxerunt, pu- 
blicanda necne bona essent; pecua captiua praeter equos et 
mancipia praeter puberes uirile secus et omnia, quae solo 
non continerentur, restituenda censuerunt dominis. Campanos 
omnis, Átellanos, Calatinos, Sabatinos, extra quam qui eorum 
aut ipsi aut parentes eorum aput hostis essent, liberos esse 
jusserunt ita, ut nemo eorum ciuis Romanus aut Latini no- 
minis esset, neue quis eorum, qui Capuae fuisset, dum portae 
clausae essent, in urbe agroue Campano intra certam diem ma- 
neret, locus ubi habitarent trans Tiberim, qui non contingeret 
Tiberim, daretur; qui nec Capuae nec in urbe Campana, quae 
a populo Romano defecisset, per bellum fuissent, eos cis Lirim 
amnem Romam uersus; qui ad Romanos transissent, priusquam 
Capuam Hannibal ueniret, cis Vulturnum emouendos censue- 
runt, ne quis eorum propius mare quindecim milibus passuum 
agrum aedificiumue haberet. qui eorum trans Tiberim emoti 
essent, ne ipsi posteriue eorum uspiam pararent baberentue 
nisi in Veiente, Sutrino Nepesinoue agro, dum ne cui maior 
quam quinquaginta iugerum agri modus esset. senatorum 
omnium quique magistratus Capuae, Atellae, Calatiae gessissent 
bona uenire Capuae iusserunt, libera corpora, quae uenum 


1 fiere P] iubeatis addidi Em. Liu. I 11, om. P 2 quo senatus 
P| 3 adsint (uel adsint in senatu) Weissenborn duce Klockio qui adsid 
(== adsit) coniecerat adsient Cobet Mnemos. 1 (1852) 100 adsidens P | 
iubemusqueque P | plebeiscito Gron. plebe|scito P plebiscito c | 4 ap- 
piae cluuiaeque Pĳj 7 praetium P | 8 que P] 11 summa Duker | disti- 
xerunt P!, corr. P* | 12 pecua ez pecuu P* | 13 preter puberes P || uirile 
secus Jac. Gron. uirilessexus P uirilis sexus $ | 14 censuerint dominus 
P | 19 clause P | intra P ultra Wesenberg | 21 capuae S captae P122 po- 
pulo romano S populob P||23 amnen P |25 proprius P (| 27 poste- 
riue 5 posterius P | 28 ueiente G ueniente agros P | cui 5 ui P! qui 
P*]30 calatiae & galese P! galetae P*|] Sabatinorum nomen ínterci- 
disse coni. Weissenborn | 31 uenire ex uenirem P! 


10 





10 


15 


a. Chr. 210 LIBER XXVI, 34. 35 41 


dari placuerat, Romam mitti ac Romae uenire. signa, statuas 
aeneas, quae capta de hostibus dicerentur, quae eorum sacra 
ac profana essent, ad pontificum collegium reiecerunt. ob 
haec decreta maestiores aliquanto, quam Romam uenerant, Cam- 
panos dimiserunt. nec iam Q. Fuluii saeuitiam in sese, sed ini- 
quitatem deum atque execrabilem fortunam suam incusabant. 


Dimissis Siculis Campanisque dilectus habitus. scripto de- 35 


inde exercitu de remigum supplemento agi coeptum; in quam 
rem cum neque hominum satis nec, ex qua pararentur sti- 
pendiumque acciperent, pecuniae quicquam ea tempestate in 
publico esset, edixerunt consules, ut priuati ex censu ordini- 
busque, sicut antea, remiges darent cum stipendio cibariisque 
dierum triginta. ad id edictum tantus fremitus hominum, tanta 
indignatio fuit, ut magis dux quam materia seditioni deesset: 
secundum Siculos Campanosque plebem Romanam perdendam 
lacerandamque sibi consules sumpsisse. per tot annos tributo 
exhaustos nihil reliqui praeter terram nudam ac uastam habere. 
tecta hostis incendisse, seruos agri cultores rem publicam ab- 
duxisse nunc ad militiam paruo aere emendo nunc remiges 
imperando; si quid cui argenti aerisue fuerit, stipendio remi- 
gum et tributis annuis ablatum. se, ut dent, quod non ha- 
beant, nulla ui, nullo imperio cogi posse. bona sua uenderent, 
in corpora, quae reliqua essent, saeuirent. ne unde redi- 
mantur quidem quicquam superesse. haec non in occulto, 
sed propalam in foro atque oculis ipsorum consulum ingens 
turba circumfusi fremebant, nec eos sedare consules nunc 
castigando nunc consolando poterant. spatium deinde iis tri- 
dui se dare ad cogitandum dixerunt; quo ipsi ad rem inspi- 
ciendam et expediendam usi sunt. senatum postero die ha- 
buerunt de remigum supplemento ; ubi cum multa disseruissent, 
cur aequa plebis recusatio esset, uerterunt orationem eo, ut 
dicerent priuatis id seu aequum seu iniquum onus iniungen- 
dum esse: nam unde, cum pecunia in aerario non esset, pa- 
raturos naualis socios? quo modo autem sine classibus aut 
Siciliam optineri aut Italia Philippum arceri posse aut tuta Ita- 

$86 liae litora esse? cum in hac difficultate rerum consilium hae- 
reret, ac prope torpor quidam occupasset bominum mentes, 


8 


QD 


10 
11 


12 


tum Laeuinus consul: magistratus senatui et senatum populo, 
sicut honore praestent, ita ad omnia, quae dura atque aspera 
essent, subeunda duces debere esse. 'si, quod iniungere in- 
feriori uelis, id prius in te ac tuos ipse iuris statueris, facilius 
omnis oboedientis habeas. nec impensa grauis est, cum ex ea 
plus quam pro uirili parte sibi quemque capere principum uident. 
itaque si classes habere atque ornare uolumus populum Ro- 
manum, priuatos sine recusatione remiges dare, nobismet ipsis 
primum imperemus. aurum, argentum, aes signatum omne 
senatores crastino die in publicum conferamus, ita ut anulos 
sibi quisque et coniugi et liberis, et filio bullam, et, quibus 
uxor flliaeue sunt, singulas uncias pondo auri relinquant; 
argenti, qui curuli sella sederunt, equi ornamenta et libras 
pondo, ut salinum patellamque deorum causa habere possint, 
ceteri senatores libram argent tantum; aeris signati quina 
milia in singulos patres familiae relinquamus: ceterum omne 
aurum, argentum, aes signatum ad triumuiros mensarios ex- 
templo deferamus nullo ante senatus consulto facto, ut uolun- 
taria conlatio et certamen adiuuandae rei publicae excitet ad 
aemulandum animos primum equestris ordinis, dein reliquae 
plebis. hanc unam uiam multa inter nos conlocuti consules 
jnuenimus. ingredimini dis bene iuuantibus. res publica in- 
columis et priuatas res facile saluas praestat; publica prodendo 
tua nequiquam serues. tn haec tanto animo consensum est, 
ut gratiae ultro consulibus agerentur. senatu inde misso pro 
se quisque aurum et argentum et aes in publicum conferunt 
tanto certamine iniecto, ut prima aut inter primos nomina 
sua uellent in publicis tabulis esse, ut nec triumuiri acci- 
piundo nec scribae referundo sufficerent. hunc consensum 

senatus equester ordo est secutus, equestris ordinis plebs. ita 
*sine edicto, sine coercitione magistratus nec remige in sup- 
plementum nec stipendio res publica eguit; paratisque omnibus 
ad bellum consules in prouincias profecti sunt. 

5 Neque aliud tempus belli fuit, quo Carthaginienses Ro- 87 
manique pariter uariis casibus immixtis magis in ancipiti spe 
ac metu fuerint nam Romanis et in prouinciis, binc in 2 
Hispania aduersae res, hinc prosperae in Sicilia luctum et 
laetitiam miscuerant ; et in Italia cum Tarentum amissum damno $ 

10 et dolori, tum arx cum praesidio retenta praeter spem gaudio 
fuit; et terrorem subitum pauoremque urbis Romae opsessae 4 
et oppugaatae Capua post dies paucos capta in laetitiam uertit. 
transmarinae quoque res quadam uice pensatae: Philippus hostis 
tempore haud satis opportuno factus, Aetoli noui adsciti socii 

15 Attalusque Asiae rex iam uelut despondente fortuna Romanis 
imperium orientis. Carthaginienses quoque Capuae amissae Ta- 6 
rentum captum aequabant, et ut ad moenia urbis Romanae 
nullo prohibente se peruenisse in gloria ponebant, ita pigebat 
inriti incepti pudebatque adeo se spretos, ut sedentibus ipsis 7 

30 ad Romana moenia alia porta exercitus Romanus in Hispaniam 
duceretur. ipsae quoque Hispaniae, quo propius spem uene- 8 
rant tantis duobus ducibus exercitibusque caesis debellatum ibi 
ac pulsos inde Romanos esse, eo plus ab L. Marcio tumul- 
tuario duce ad uanum et inritum uictoriam redactam eese in- 

25 dignationis praebebant. ita aequante fortuna suspensa omnia 9 
utrisque erant integra spe, integro metu, uelut illo tempore 
primum bellum inciperent. | 

Hannibalem ante omnia angebat, quod Capua pertinacius 88 
oppugnata ab Romanis quam defensa ab se multorum Ïtaliae 

30 populorum animos auerterat, quos neque omnis tenere prae- 2 
sidiis, nisi uellet in multas paruasque partis carpere exercitum, 
quod minime tum expediebat, poterat nec deductis praesidiis 
spei liberam uel obnoxiam timori sociorum relinquere fidem. 
praeceps in auaritiam et crudelitatem animus ad spolianda, 8 

35 quae tueri nequibat, ut uastata hosti relinquerentur, inclinauit. 


or 

id foedum consiliun cum incepto tum etiam exitu fuit. neque 


enim indigna patientium modo abalienabantur animi, sed ce- 

terorum etiam: quippe ad pluris exemplum quam clades per- 
tinebat. nec consul Romanus temptandis urbibus, sicunde spes 
aliqua se ostendisset, deerat. Salapiae principes erant Dasius 
et Blattius; Dasius Hannibali amicus, Blattius, quantum ex tuto 
poterat, rem Romanam fouebat et per occultos nuntios spem 
proditionis fecerat Marcello. sed sine adiutore Dasio res transigi 
non poterat. multum ac diu cunctatus, et tum quoque magis 
inopia consilii potioris quam spe effectus, Dasium appellabat. 
at ille, cum ab re auersus, tum aemulo potentatus inimicus, 
rem Hannibali aperit. arcessito utroque Hannibal cum pro tri- 
bunali quaedam ageret mox de Blattio cogniturus, starentque 
summoto populo accusator et reus, Blattius de proditione Da- 
sium appellabat. enimuero ille uelut in manifesta re exclamat, 
sub oculis Hannibalis secum de proditione agi. Hannibali 
atque eis qui aderant, quo audacior res erat, minus similis 
ueri uisa est: aemulationem profecto atque odium esse, et id 
crimen adferri, quod, quia testem habere non possit, liberius 
fingenti sit. ita inde dimissi sunt. nec Blattius ante apstitit 
tam audaci incepto, quam idem optundendo docendoque, quam 
ea res ipsis patriaeque salutaris esset, peruicit, ut praesidium 
Punicum — quingenti autem Numidae erant — Salapiaque 
traderetur Maroello. nec sine caede multa tradi potuit. longe 


fortissimi equitum toto Punico exercitu erant. itaque quam- : 


quam inprouisa res fuit, nec usus equorum in urbe erat, 
tamen armis inter tumultum captis et eruptionem temptaue- 
runt et, cum euadere nequirent, pugnantes ad ultumum occu- 
buerunt, nec plus quinquaginta ex iis in potestatem hostium 
uiui uenerunt. plusque aliquanto damni haec ala equitum 
amissa Hannibali quam Salapia fuit; nec deinde umquam Poe- 
nus, quo longe plurumum ualuerat, equitatu superior fuit. 
Per idem tempus cum in arce Tarentina uix inopia to- 
lerabilis esset, spem omnem praesidium quod ibi erat Roma- 

num praefectusque praesidi atque arcis M. Liuius in conmea- 
tibus ab Sicilia missis habebant, qui ut tuto praeterueherentur 
oram ltaliae, classis uiginti ferme nauium Regii stabat. prae- 
erat classi commeatibusque D. Quinctius, obscuro genere ortus, 
ceterum multis fortibus factis militari gloria inlustris. primo 
quinque naues, quarum maximae duae triremes, a Marcello 
ei traditae erant[, habuit]; postea rem impigre saepe gerenti 
tres additae quinqueremes; postremo ipse a sociis Reginisque 
et a Velia et a Paesto debitas ex foedere exigendo classem 
uiginti nauium, sicut ante dictum est, effecit. huic ab Regio 
profectae classi Democrates cum pari nauium Tarentinarum 
numero quindecim milia ferme ab urbe ad Sapriportem ob- 
uius fuit. uelis tum forte inprouidus futuri certaminis Ro- 
manus ueniebat; sed circa Crotonem Sybarimque suppleuerat 
remigio nauis, instructamque et armatam egregie pro magni- 
tudiue nauium classem habebat; et tum forte sub idem tempus 
et uenti uis omnis cecidit et hostes in conspectu fuere, ut ad 
componenda armamenta expediendumque remigem ac militem 
ad immiuens certamen satis temporis esset. raro alias tantis 
animis iustae concurrerunt classes, quippe cum in maioris 
discrimen rei, quam ipsae erant, pugnarent: Tarentini, ut re- 
cuperata urbe ab Romanis post centesimum prope annum arcem 
etiam liberarent, spe commeatus quoque hostibus, si nauali 
proelio possessionem maris ademissent, interclusuros; Romani, 
ut retenta possessione arcis ostenderent non ui ac uirtute, 
sed proditione ac furto Tarentum amissum. itaque ex utra- 
que parte signo dato cum rostris concurrissent neque retro 
nauem inhiberent nec dirimi ab se hostem paterentur, quam 
quis indeptus nauem erat, ferrea iniecta manu, ita consere- 
bant ex propinquo pugnam, ut non missilibus tantum sed 
gladiis etiam prope conlato pede gereretur res. prorae inter 
se iunctae haerebant, puppes alieno remigio circumagebantur. 
ita in arto stipatae erant naues, ut uix ullum telum in mari 
uanum intercideret; frontibus uelut pedestres acies urgebant 

Syracusanis tyranni eorum Hippocrates et Epicydes clausissent, 
si Carthaginiensium animis bellum cum populo Romano ges- 
sissent, quid ultra quam quod fecerit, nisi ut deleret Syracu- 
sas, facere hostiliter Marcellum potuisse? certe praeter moenia 
et tecta exhausta urbis et refracta ac spoliata deum delubra, 
dis ipsis ornamentisque eorum ablatis, nihil relictum Syra- 
cusis esse. bona quoque multis adempta, ita ut ne nudo qui- 
dem solo, reliquiis direptae fortunae, alere sese ac suos pos- 
sent. orare se patres conscriptos, ut, si nequeant omnia, saltem 
quae compareant cognoscique possint, restitui dominis iubeant. 
talia conquestos cum excedere ex templo, ut de postulatis 
eorum patres consuli possent, Laeuinus iussisset, ^ maneant 
immo, inquit Marcellus “ut coram iis respondeam, quando ea 
condicione pro uobis, patres conscripti, bella gerimus, ut uictos 
armis accusatores habeamus, duae captae hoc anno urbes, 
Capua Fuluium reum, Marcellum Syracusae habeant. 
Reductis in curiam legatis tum consul “Non adeo maiestatis" 
inquit “populi Romani imperiique huius oblitus sum, patres 
conscripti, ut, si de meo crimine ambigeretur, consul dicturus 
causam accusantibus Graecis fuerim. sed non quid ego fecerim 
in disquisitionem uenit — nam quidquid in hostibus feci ius 
belli defendit —, sed quid isti pati debuerint. qui si non 
fuerunt hostes, nihil interest, nunc an uiuo Hierone Syra- 
cusas uiolauerim. sin autem desciuerunt a populo Romano, 
legatos nostros ferro atque armis petierunt, urbem ac moenia 
clauserunt exercituque Carthaginiensium aduersus nos tutati 
sunt, quis passos esse hostilia, cum fecerint, indignatur? tra- 

dentis urbem principes Syracusanorum auersatus sum; Sosim 
et Moericum Hispanum, quibus tantam rem crederem, potiores 
habui. non estis extremi Syracusanorum, quippe qui aliis 
humilitatem obiciatis; quis est uestrum, qui se mihi portas 
aperturum, qui armatos milites meos in urbem accepturum 
promiserit? odistis et exsecramini eos, qui fecerunt, et ne hic 
quidem contumeliis in eos dicendis parcitis: tantum abest, ut 
et ipsi tale quicquam facturi fueritis. ipsa humilitas eorum, 
patres conscripti, quam isti obiciunt, maximo argumento est 
me neminem, qui nauatam operam rei publicae nostrae uellet, 
auersatum esse. et antequam obsiderem Syracusas, nunc legatis 
mittendis nunc ad conloquium eundo temptaui pacem; et postea- 
quam neque legatos uiolandi uerecundia erat, nec mihi ipsi con- 
gresso ad portas cum principibus responsum dabatur, multis 
terra marique exhaustis laboribus tandem ui atque armis Syra- 
cusas cepi quae captis acciderint, aput Hannibalem et Car- 
thaginiensis uictos iustius quam apud uictoris populi senatum 
quererentur. ego, patres conscripti, Syracusas spoliatas si ne- 
gaturus essem, numquam spolis earum urbem Romam ex- 
ornarem. quae autem singulis uictor aut ademi aut dedi, cum 
belli iure tum ex cuiusque merito satis scio me fecisse. ea 
uos rata habeatis, patres conscripti, necne, magis rei publicae 
interest quam mea. quippe mea fides exsoluta est: ad rem 
publicam pertinet, ne acta mea rescindendo alios in posterum 
segniores duces faciatis. et quoniam coram et Siculorum et 
mea uerba audistis, patres conscripti, simul templo excede- 
mus, ut me apsente liberius consuli senatus possit. ita dimissi 
Siculi, et ipse in Capitolium ad dilectum discessit. 

ibi cum diu sententiis certatum esset, et magna pars senatus, 
principe eius sententiae T. Manlio Torquato, cum tyrannis 
bellum gerendum fuisse censerent, hostibus et Syracusanorum 
et populi Romani, et urbem recipi, non capi, et receptam 
legibus antiquis et libertate stabiliri, non fessam miseranda 
seruitute bello adfligi: inter tyrannorum et ducis Romani certa- 

mina praemium uictoris in medio positam urbem pulcherri- 
mam ac nobilissimam perisse, horreum atque aerarium quondam 
populi Romani, cuius munificentia ac donis multis tempestatibus, 
hoe denique ipso Punico bello adiuta ornataque res publica 
esset; si ab inferis existat rex Hiero, fidissimus imperi Romani 
cultor, quo ore aut Syracusas aut Romam ei ostendi posse, 
cum, ubi semirutam ac spoliatam patriam respexerit, ingrediens 
Romam in uestibulo urbis, prope in porta, spolia patriae suae 
uisurus sit? — haec taliaque cum ad inuidiam consulis mise- 
rationemque Siculorum dicerentur, mitius tamen decreuerunt 
patres: acta M. Marcelli, quae is gerens bellum uietorque 
egisset, rata habenda esse; in relicum curae senatui fore rem 
Syracusanam mandaturosque consuli Laeuino, ut, quod sine 
iactura rei publicae fleri posset, fortunis eius ciuitatis consu- 
leret. missis duobus senatoribus in Capitolium ad consulem, 
uti rediret in curiam, et introductis Siculis senatus consultum 
recitatum est, legatique benigne appellati ac dimissi ad genua 
se Marcelli consulis proiecerunt opsecrantes, ut, quae deploran- 
dae ac leuandae calamitatis causa dixissent, ueniam eis daret 
et in fidem clientelamque se urbemque Syracusas acciperet. 
pollicens hoc consul clementer appellatos eos dimisit. 
Campanis deinde senatus datus est, quorum oratio misera- 
bilior, causa durior erat. neque enim meritas poenas negare 
poterant, nec tyranni erant, in quos culpam conferrent; sed 
satis pensum poenarum tot ueneno apsumptis, tot securi per- 
cussis senatoribus credebant: paucos nobilium superesse, quos 
nec sua conscientia, ut quicquam de se grauius consulerent, 
impulerit, nec uictoris ira capitis damnauerit; eos libertatem 
sibi suisque et bonorum aliquam partem orare, ciues Roma- 
nos adfinitatibus plerosque et propinquis etiam cognationibus 
ex conubio uetusto iunctos. summotis deinde e templo pau- 

lisper dubitatum, an arcessendus a Capua Q. Fuluius esset — 
mortuus enim post captam Claudius consul erat —, ut coram 
imperatore, qui res gessisset, sicut inter Marcellum Siculosque 
disceptatum fuerat, disceptaretur. dein cum M. Atilium, C. Ful- 
uium fratrem Flacci, legatos eius, et Q. Minucium et L. Vetu- 
rium Philonem, item Claudii legatos, qui omnibus gerendis 
rebus adfuerant, in senatu uiderent nec Fuluium auocari a 
Capua nec differri Campanos uellent, interrogatus sententiam 
M. Atilius Regulus, cuius ex iis, qui ad Capuam fuerant, ma- 
xima auctoritas erat, “In consilio" inquit “arbitror me fuisse 
consulibus Capua capta cum quaereretur, ecqui Campanorum 
bene meritus de re publica nostra esset. duas mulieres con- 
pertum est, Vestiam Oppiam Atellanam Capuae habitantem et 
Paculam Cluuiam, quae quondam quaestum corpore fecisset, 
illam cotidie sacrificasse pro salute et uictoria populi Romani, 
hanc captiuis egentibus alimenta clam suppeditasse; ceterorum 
omnium Campanorum eundem erga nos animum quem Car- 
thaginiensium fuisse, securique percussos a Q. Fuluio esse magis 
quorum dignitas inter alios quam quorum culpa eminebat. 
per senatum agi de Campanis, qui ciues Romani sunt, iniussu 
populi non uideo posse, idque et apud maiores nostros in 
Satricanis factum esse, cum defecissent, ut M. Antistius tri- 
bunus plebis prius rogationem ferret, scisceretque plebs, uti 
senatui de Satricanis sententiae dicendae ius esset. itaque cen- 


25 seo cam tribunis plebis agendum esse, ut eorum unus pluresue 


rogationem ferant ad plebem, qua nobis statuendi de Campanis 
ius fiat” L. Atilius tribunus plebis ex auctoritate senatus 
plebem in haec uerba rogauit: 'Omnes Campani, Atellani, 
Calatini, Sabatini, qui se dediderunt in arbitrium dicionemque 
populi Romani Q. Fuluio proconsuli, quosque una secum de- 
didere, quaeque una secum dedidere, agrum urbemque, diuina 
humanaque, utensiliaque siue quid aliud dediderunt, de iis 

rebus quid fieri uelitis iubeatis, uos rogo, Quirites! plebes 
sic iussit "Quod senatus iuratus, maxima pars, censeat, qui 


84 adsient, id uolumus iubemusque.' ex hoc plebei scito senatus 

consultus Oppiae Cluuiaeque primum bona ac libertatem resti- 
tuit: si qua alia praemia petere ab senatu uellent, uenire eas 
Romam. Campanis in familias singulas decreta facta, quae non 
operae pretium est omnia enumerare. aliorum bona publicanda, 
ipsos liberosque eorum et coniuges uendendas extra filias, quae 
enupsissent, priusquam in populi Romani potestatem uenirent; 
alios in uincula condendos, ac de iis posterius consulendum; 
aliorum Campanorum summam etiam census distinxerunt, pu- 
blicanda necne bona essent; pecua captiua praeter equos et 
mancipia praeter puberes uirile secus et omnia, quae solo 
non continerentur, restituenda censuerunt dominis. Campanos 
omnis, Átellanos, Calatinos, Sabatinos, extra quam qui eorum 
aut ipsi aut parentes eorum aput hostis essent, liberos esse 
jusserunt ita, ut nemo eorum ciuis Romanus aut Latini no- 
minis esset, neue quis eorum, qui Capuae fuisset, dum portae 
clausae essent, in urbe agroue Campano intra certam diem ma- 
neret, locus ubi habitarent trans Tiberim, qui non contingeret 
Tiberim, daretur; qui nec Capuae nec in urbe Campana, quae 
a populo Romano defecisset, per bellum fuissent, eos cis Lirim 
amnem Romam uersus; qui ad Romanos transissent, priusquam 
Capuam Hannibal ueniret, cis Vulturnum emouendos censue- 
runt, ne quis eorum propius mare quindecim milibus passuum 
agrum aedificiumue haberet. qui eorum trans Tiberim emoti 
essent, ne ipsi posteriue eorum uspiam pararent haberentue 
nisi in Veiente, Sutrino Nepesinoue agro, dum ne cui maior 
quam quinquaginta iugerum agri modus esset. senatorum 
omnium quique magistratus Capuae, Atellae, Calatiae gessissent 
bona uenire Capuae iusserunt, libera corpora, quae uenum 

dari placuerat, Romam mitti ac Romae uenire. signa, statuas 
aeneas, quae capta de hostibus dicerentur, quae eorum sacra 
ac profana essent, ad pontificum collegium reiecerunt. ob 
haec decreta maestiores aliquanto, quam Romam uenerant, Cam- 

quitatem deum atque execrabilem fortunam suam incusabant. 


Dimissis Siculis Campanisque dilectus habitus. scripto de- 86 


inde exercitu de remigum supplemento agi coeptum; in quam 
rem cum neque hominum satis nec, ex qua pararentur sti- 
pendiumque acciperent, pecuniae quicquam ea tempestate in 
publico esset, edixerunt consules, ut priuati ex censu ordini- 
busque, sicut antea, remiges darent cum stipendio cibariisque 
dierum triginta. ad id edictum tantus fremitus hominum, tanta 
indignatio fuit, ut magis dux quam materia seditioni deesset: 
secundum Siculos Campanosque plebem Romanam perdendam 
lacerandamque sibi consules sumpsisse. per tot annos tributo 
exhaustos nihil reliqui praeter terram nudam ac uastam habere. 
tecta hostis incendisse, seruos agri cultores rem publicam ab- 
duxisse nunc ad militiam paruo aere emendo nunc remiges 
imperando; si quid cui argenti aerisue fuerit, stipendio remi- 
gum et tributis annuis ablatum. se, ut dent, quod non ha- 
beant, nulla ui, nullo imperio cogi posse. bona sua uenderent, 
in corpora, quae reliqua essent, saeuirent. ne unde redi- 
mantur quidem quicquam superesse. haec non in occulto, 
sed propalam in foro atque oculis ipsorum consulum ingens 
turba circumfusi fremebant, nec eos sedare consules nunc 
castigando nunc consolando poterant. spatium deinde iis tri- 
dui se dare ad cogitandum dixerunt; quo ipsi ad rem inspi- 
ciendam et expediendam usi sunt. senatum postero die ha- 
buerunt de remigum supplemento ; ubi cum multa disseruissent, 
cur aequa plebis recusatio esset, uerterunt orationem eo, ut 
dicerent priuatis id seu aequum seu iniquum onus iniungen- 
dum esse: nam unde, cum pecunia in aerario non essel, pa- 
raturos naualis socios? quo modo autem sine classibus aut 
Siciliam optineri aut Italia Philippum arceri posse aut tuta Ita- 

86 liae litora esse? cum in hac difficultate rerum consilium hae- 
. reret, ac prope torpor quidam occupasset hominum mentes, 
2 tum Laeuinus consul: magistratus senatui et senatum populo, 
sicut honore praestent, ita ad omnia, quae dura atque aspera 
3 essent, subeunda duces debere esse. 'si, quod iniungere in- 5 
feriori uelis, id prius in te ac tuos ipse iuris statueris, facilius 
omnis oboedientis habeas. nec impensa grauis est, cum ex ea 
plus quam pro uirili parte sibi quemque capere principum uident. 
itaque si classes habere atque ornare uolumus populum Ro- 
manum, priuatos sine recusatione remiges dare, nobismet ipsis 10 
primum imperemus. aurum, argentum, aes signatum omne 
senatores crastino die in publicum conferamus, ita ut anulos 
sibi quisque et coniugi et liberis, et filio bullam, et, quibus 
uxor filiaeue sunt, singulas uncias pondo auri relinquant; 
6 argenti, qui curuli sella sederunt, equi ornamenta et libras 15 
pondo, ut salinum patellamque deorum causa habere possint, 
ceteri senatores libram argenti tantum; aeris signati quina 
milia in singulos patres familiae relinquamus: ceterum omne 
aurum, argentum, aes signatum ad triumuiros mensarios ex- 
templo deferamus nullo ante senatus consulto facto, ut uolun- 20 
taria conlatio et certamen adiuuandae rei publicae excitet ad 
aemulandum animos primum equestris ordinis, dein reliquae 
plebis. hanc unam uiam multa inter nos conlocuti consules 
inuenimus. ingredimini dis bene iuuantibus. res publica in- 
columis et priuatas res facile saluas praestat; publica prodendo 25 
10 tua nequiquam serues. in haec tanto animo consensum est, 
11 ut gratiae ultro consulibus agerentur. senatu inde misso pro 
se quisque aurum et argentum et aes in publicum conferunt 
tanto certamine iniecto, ut prima aut inter primos nomina 
sua uellent in publicis tabulis esse, ut nec triumuiri acci- 30 
piundo nec scribae referundo suffücerent. hunc consensum 

senatus equester ordo est secutus, equestris ordinis plebs. ita 
‘sine edicto, sine coercitione magistratus nec remige in sup- 
plementum nec stipendio res publica eguit; paratisque omnibus 
ad bellum consules in prouincias profecti sunt. 

5 Neque aliud tempus belli fuit, quo Carthaginienses Ro- 87 
manique pariter uariis casibus immixtis magis in ancipiti spe 
ac metu fuerint. nam Romanis et in prouinciis, hinc in 2 
Hispania aduersae res, hinc prosperae in Sicilia luctum et 
laetitiam miscuerant ; et in Italia cum Tarentum amissum damno 3 

10 et dolori, tum arx cum praesidio retenta praeter spem gaudio 
fuit; et terrorem subitum pauoremque urbis Romae opsessae 4 
et oppugmatae Capua post dies paucos capta in laetitiam uertit. 
transmarinae quoque res quadam uice pensatae: Philippus hostis 5 
tempore haud satis opportuno factus, Aetoli noui adsciti socii 

15 Attalusque Asiae rex iam uelut despondente fortuna Romanis 
imperium orientis. Carthaginienses quoque Capuae amissae Ta- 6 
rentum captum aequabant, et ut ad moenia urbis Romanae 
nullo prohibente se peruenisse in gloria ponebant, ita pigebat 
inriti incepti pudebatque adeo se spretos, ut sedentibus ipsis 7 

20 ad Romana moenia alia porta exercitus Romanus in Hispaniam 
duceretur. ipsae quoque Hispaniae, quo propius spem uene- 8 
rant tantis duobus ducibus exercitibusque caesis debellatum ibi 
ac pulsos inde Romanos esse, eo plus ab L. Marcio tumul- 
tuario duce ad uanum et inritum uictoriam redactam esse in- 

25 dignationis praebebant. ita aequante fortuna suspensa omnia 9 
utrisque erant integra spe, integro metu, uelut illo tempore 
primum bellum inciperent. | 

Hannibalem ante omnia angebat, quod Capua pertinacius 88 
oppugnata ab Romanis quam defensa ab se multorum Italiae 

30 populorum animos auerterat, quos neque omnis tenere prae- 2 
sidiis, nisi uellet in multas paruasque partis carpere exercitum, 
quod minime tum expediebat, poterat nec deductis praesidiis 
spei liberam uel obnoxiam timori sociorum relinquere fidem. 
praeceps in auaritiam et crudelitatem animus ad spolianda, $ 

S5 quae tueri nequibat, ut uastata hosti relinquerentur, inclinauit. 

id foedum consilium cum incepto tum etiam exitu fuit. neque 
enim indigna patientium modo abalienabantur animi, sed ce- 
terorum etiam: quippe ad pluris exemplum quam clades per- 
tinebat. nec consul Romanus temptandis urbibus, sicunde spes 
aliqua se ostendisset, deerat. Salapiae principes erant Dasius 
et Blattius; Dasius Hannibali amicus, Blattius, quantum ex tuto 
poterat, rem Romanam fouebat et per occultos nuntios spem 
proditionis fecerat Marcello. sed sine adiutore Dasio res transigi 
non poterat. multum ac diu cunctatus, et tum quoque magis 
inopia consilii potioris quam spe effectus, Dasium appellabat. 
at ille, cum ab re auersus, tum aemulo potentatus inimicus, 
rem Hannibali aperit. arcessito utroque Hannibal cum pro tri- 
bunali quaedam ageret mox de Blattio cogniturus, starentque 
summoto populo accusator et reus, Blattius de proditione Da- 
sium appellabat. enimuero ille uelut in manifesta re exclamat, 
sub oculis Hannibalis secum de proditione agi. Hannibali 
atque eis qui aderant, quo audacior res erat, minus similis 
ueri uisa est: aemulationem profecto atque odium esse, et id 
crimen adferri, quod, quia testem habere non possit, liberius 
fingenti sit. ita inde dimissi sunt. nec Blattius ante apstitit 
tam audaci incepto, quam idem optundendo docendoque, quam 
ea res ipsis patriaeque salutaris esset, peruicit, ut praesidium 
Punicum — quingenti autem Numidae erant — Salapiaque 
traderetur Marcello. nec sine caede multa tradi potuit. longe 


fortissimi equitum toto Punico exercitu erant. itaque quam- i 


quam inprouisa res fuit, nec usus equorum in urbe erat, 
tamen armis inter tumultum captis et eruptionem temptaue- 
runt et, cum euadere nequirent, pugnantes ad ultumum occu- 
buerunt, nec plus quinquaginta ex iis in potestatem hostium 
uiui uenerunt. plusque aliquanto damni haec ala equitum 
amissa Hannibali quam Salapia fuit; nec deinde umquam Poe- 
nus, quo longe plurumum ualuerat, equitatu superior fuit. 
Per idem tempus cum in arce Tarentina uix inopia to- 
lerabilis esset, spem omnem praesidium quod ibi erat Roma- 


3 clades addidi, om. P calamitas G damnum Alschefski pernicies 
Weissenborn pestis Harant malum Maur. Mueller | nuntios ez nuntius 
P! | 9 et P est Madvig | 10 appellat Madvig | 11 re ez rem P! | 15 appellat 
coni. Madvig Em. Liv. 386 | enimuero P* enimenimuero P' | manitesta 
P]|19 possit Madvig posset Pi 20 sit ita Gron. esset ita GS sitia P', 
sit P] 21 tam CS tament P tamen tam Gron. || 23 quingenti ex Val. 
Maa. 3,8 ext. 1 Sigonius, om. P || salapiaquae P124 caede P{ 25 quäl 
qua Piz his Pj30 uiui P* ui P! | 31 missa Pj 32 longae P [ pluri- 
mum 








10 


15 


a. Chr. 210 LIBER XXVI, 39 45 


num praefectusque praesidi atque arcis M. Liuius in conmea- 
tibus ab Sicilia missis habebant, qui ut tuto praeterueherentur 
oram [taliae, classis uiginti ferme nauium Regii stabat. prae- 
erat classi commeatibusque D. Quinctius, obscuro genere ortus, 
ceterum multis fortibus factis militari gloria inlustris. primo 
quinque naues, quarum maximae duae triremes, a Marcello 
ei traditae erant[, habuit]; postea rem impigre saepe gerenti 
tres additae quinqueremes; postremo ipse a sociis Reginisque 
et a Velia et a Paesto debitas ex foedere exigendo classem 
uiginti nauium, sicut ante dictum est, effecit. huic ab Regio 
profectae classi Democrates cum pari nauium Tarentinarum 
numero quindecim milia ferme ab urbe ad Sapriportem ob- 
uius fuit. uelis tum forte inprouidus futuri certaminis Ro- 
manus ueniebat; sed circa Crotonem Sybarimque suppleuerat 
remigio nauis, instructamque et armatam egregie pro magni- 
tudine nauium classem habebat; et tum forte sub idem tempus 
et uenti uis omnis cecidit et hostes in conspectu fuere, ut ad 
componenda armamenta expediendumque remigem ac militem 
ad imminens certamen satis temporis esset. raro alias tantis 
animis iustae concurrerunt classes, quippe cum in maioris 
discrimen rei, quam ipsae erant, pugnarent: Tarentini, ut re- 
cuperata urbe ab Romanis post centesimum prope annum arcem 
etiam liberarent, spe commeatus quoque hostibus, si nauali 
proelio possessionem maris ademissent, interclusuros; Romani, 
ut retenta possessione arcis ostenderent non ui ac uirtute, 
sed proditione ac furto Tarentum amissum. itaque ex utra- 
que parte signo dato cum rostris concurrissent neque retro 
nauem inhiberent nec dirimi ab se hostem paterentur, quam 
quis indeptus nauem erat, ferrea iniecta manu, ita consere- 
bant ex propinquo pugnam, ut non missilibus tantum sed 
gladiis etiam prope conlato pede gereretur res. prorae inter 
se iunctae haerebant, puppes alieno remigio circumagebantur. 
ita in arto stipatae erant naues, ut uix ullum telum in mari 
uanum intercideret; frontibus uelut pedestres acies urgebant 

peruiaeque naues pugnantibus erant. insignis tamen inter 


ceteras pugna fuit duarum, quae primae agminum concur- 


15 


16 


17 


18 


19 

rerant inter se. in Romana naue ipse Quinctius erat, in Ta- 
rentina Nico, cui Perconi fuit cognomen, non publico modo 
sed priuato etiam odio inuisus atque infestus Romanis, quod 
eius factionis erat, quae Tarentum Hannibali prodiderat. hic 
Quinctium simul pugnantem hortantemque suos incautum hasta 
transfigit, atque ille praeceps cum armis procidit ante proram. 
uictor Tarentinus in turbatam duce amisso nauem inpigre trans- 
gressus cum summouisset hostis, et prora iam Tarentinorum 
esset, puppim male conglobati tuerentur Romani, repente et 
alia a puppe triremis hostium apparuit. ita in medio circum- 
uenta Romana nauis capitur. hinc ceteris terror iniectus, ut 
praetoriam nauem captam uidere; fugientesque passim aliae 
in alto mersae, aliae in terram remis abreptae mox praedae 
fuere Thurinis Metapontinisque. ex onerariis, quae cum com- 
meatu sequebantur, perpaucae in potestatem hostium uenere, 
aliae ad incertos uentos hinc atque illinc obliqua transferentes 
uela in altum euectae sunt. 

Nequaquam pari fortuna per eos dies Tarenti res gesta. 
nam ad quattuor milia hominum frumentatum egressa cum in 
agris passim uagarentur, Liuius, qui arci praesidioque Ro- 
mano praeerat, intentus in omnis occasiones gerendae rei 
C. Persium inpigrum uirum cum duobus milibus et quingentis 
armatorum ex arce emisit, qui uage effusos per agros palatos- 
que adortus cum diu passim cecidisset, paucos ex multis 
trepida fuga incidentis semiapertis portarum foribus in urbem 
compulit, nec multum afuit, quin urbs eodem impetu caperetur. 
ita aequatae res ad Tarentum, Romanis uictoribus terra, Taren- 
tinis mari. frumenti spes, quae in oculis fuerat, utrosque 
frustrata pariter. 

Per idem tempus Laeuinus consul, iam magna parte 

anni circumacta, in Siciliam ueteribus nouisque sociis expec- 
tatus cum uenisset, primum ac potissimum omnium ratus Syra- 
cusis noua pace inconditas componere res, Agrigentum inde, 
quod belli reliquum erat tenebaturque a Carthaginiensium 
ualido praesidio, duxit legiones. et adfuit fortuna incepto. 
Hanno erat imperator Carthaginiensium, sed omnem in Mut- 
tine Numidisque spem repositam habebant. per totam Sici- 
liam uagus praedas agebat ex sociis Romanorum neque inter- 
cludi ab Agrigento ui aut arte ulla nec, quin erumperet ubi 
uellet, prohiberi poterat. haec eius gloria quia iam impera- 
toris quoque famae officiebat, postremo in inuidiam uertit, ut 
ne bene gestae quidem res iam Hannoni propter auctorem 
satis laetae essent. postremo praefecturam eius filio suo dedit, 
ratus cum imperio auctoritatem quoque ei inter Numidas erep- 
turum. quod longe aliter euenit: nam ueterem fauorem 
eius sua insuper inuidia auxit, neque ille indignitatem iniuriae 
tulit confestimque ad Laeuinum occultos nuntios misit de tra- 
dendo Agrigento. per quos ut est facta fides compositusque 
rei gerendae modus, portam ad mare ferentem Numidae cum 
occupassent pulsis inde custodibus aut caesis, Romanos ad 
id ipsum missos in urbem acceperunt. et cum agmine iam 
in media urbis ac forum magno tumultu iretur, ratus Hanno 
nihil aliud quam tumultum ac secessionem, id quod et ante 
acciderat, Numidarum esse ad cenprimendam seditionem pro- 
cessit. atque ille, cum ei multitudo maior quam Numidarum 
procul uisa, et clamor Romanus haudquaquam ignotus ad 
auris accidisset, priusquam ad ictum teli ueniret, capessit fu- 
gam. per auersam portam emissus adsumpto comite Epicyde 
cum paucis ad mare peruenit, nactique opportune paruum 
nauigium, relicta hostibus Sicilia, de qua per tot annos certa- 
tum erat, in Africam traiecerunt. alia multitudo Poenorum 
Siculorumque ne temptato quidem certamine cum caeci in 
fugam ruerent, clausique exitus essent, circa portas caesa. 
oppido recepto Laeuinus, qui capita rerum Agrigenti erant, 
uirgis caesos securi percussit, ceteros praedamque uendidit; 

14 omnem pecuniam Romam misit. fama Agrigentinorum cladis 

Siciliam cum peruasisset, omnia repente ad Romanos incli- 
nauerunt. prodita breui sunt uiginti oppida, sex ui capta, 
uoluntaria deditione in fidem uenerunt ad quadraginta. qua- 
rum ciuitatium principibus cum pro cuiusque merito consul 
pretia poenasque exsoluisset coegissetque Siculos positis tan- 
dem armis ad agrum colendum animos conuertere, ut esset 
non incolarum modo alimentis frugifera insula, sed urbis Ro- 
mae atque Italiae, id quod multis saepe tempestatibus fece- 
rat, annonam leuaret, ab Agathyrna inconditam multitudinem 
secum in [Italiam transuexit. quattuor milia hominum erant, 
mixti ex omni conluuione, exules, obaerati, capitalia ausi 
plerique, cum in ciuitatibus suis ac sub legibus uixerant, et, 
postquam eos ex uariis causis fortuna similis conglobauerat 
Agathyrnam, per latrocinia ac rapinam tolerantes uitam. hos 
neque relinquere Laeuinus in insula tum primum noua pace 
coalescente uelut materiam nouandis rebus satis tutum ratus 
est, et Reginis usui futuri erant ad populandum Bruttium 
agrum adsuetam latrociniis quaerentibus manum. et quod ad 
Siciliam attinet, eo anno debellatum est. 

In Hispania principio ueris P. Scipio nauibus deductis 
euocatisque edicto Tarraconem sociorum auxiliis classem one- 
rariasque ostium inde Hiberi fluminis petere iubet. eodem 
legiones ex hibernis conuenire cum iussisset, ipse cum quin- 


que milibus sociorum ab Tarracone profectus ad exercitum : 


est. quo cum uenisset, adloquendos maxime ueteres milites, 
qui tantis superfuerunt cladibus, ratus contione aduocata ita 
disseruit: “Nemo ante me nouus imperator militibus suis, prius- 
quam opera eorum usus esset, gratias agere iure ac merito 
potuit; me uobis, priusquam prouinciam aut castra uiderem, 
obligauit fortuna, primum quod ea pietate erga patrem pa- 
truumque meum uiuos mortuosque fuistis, deinde quod amis- 
sam tanta clade prouinciae possessionem integram et populo 
Romano et successori mihi uirtufe uestra optinuistis. sed cum 
iam benignitate deum id paremus atque agamus, non ut ipsi 
maneamus in Hispania, sed ne Poeni maneant, nec ut pro 
ripa Hiberi stantes arceamus transitu hostis, sed ut ultro trans- 

eamus transferamusque bellum, uereor, ne cui uestrum maius 
id audaciusque consilium quam aut pro memoria cladium nuper 
acceptarum aut pro aetate mea uideatur. aduersae pugnae in 
Hispania nullius in animo quam meo minus oblitterari possunt, 
quippe cui pater et patruus intra triginta dierum spatium, ut 
aliud super aliud cumularetur familiae nostrae funus, interfecti 
sunt; sed ut familiaris paene orbitas ac solitudo frangit ani- 
mum, ita publica cum fortuna tum uirtus desperare de summa 
rerum prohibet. ea fato quodam data nobis sors est, ut magnis 
omnibus bellis uicti uicerimus. uetera omitto, Porsinam, Gallos, 
Samnites; a Punicis bellis incipiam. quot classes, quot duces, 
quot exercitus priore bello amissi sunt! iam quid hoc bello 
memorem? omnibus aut ipse adfui cladibus aut, quibus afui, 
maxime unus omnium eas sensi. Trebia, Trasumennus, Cannae 
quid aliud sunt quam monumenta occisorum exercituum consu- 
lumque Romanorum? : adde defectionem Italiae, Siciliae maioris 
partis, Sardiniae; adde ultimum terrorem ac pauorem, castra 
Punica inter Ánienem ac moenia Romana posita et uisum prope 
in portis uictorem Hannibalem: in hac ruina rerum stetit 
una integra atque immobilis uirtus populi Romani, haec omnia 
strata humi erexit ac sustulit. uos omnium primi, milites, 
post Cannensem cladem uadenti Hasdrubali ad Alpis Italiamque, 
qui si se cum fratre coniunxisset, nullum iam nomen esset 
populi Romani, ductu auspicioque patris mei opstitistis; et 
hae secundae res illas aduersas sustinuerunt. nunc benigni- 
tate deum omnia secunda, prospera, in dies laetiora ac me- 
liora in Italia Siciliaque geruntur; in Sicilia Syracusae, Agri- 
gentum captum, pulsi tota insula hostes, receptaque prouincia 
in dicionem populi Romani est; in Italia Arpi recepti, Capua 
capta; iter omne ab urbe Roma trepida fuga emensus Han- 
nibal, in extremum angulum agri Bruttii conpulsus, nihil iam 
maius precatur deos, quam ut incolumi cedere atque abire 
ex hostium terra liceat. quid igitur minus conueniat, milites, 
quam, cum aliae super alias clades cumularentur, ac di prope 
ipsi cum Hannibale starent, uos hic cum parentibus meis — 

aequentur enim etiam honore nominis — sustinuisse labantem 

fortunam populi Romani, nunc eosdem, cum illic omnia se- 

cunda laetaque sunt, animis deficere? nuper quoque quae 
acciderunt, utinam tam sine meo luctu quam « « *. nunc 

di immortales imperii Romani praesides, qui centuriis omni- 5 

bus, ut mihi imperium iuberent dari, fuere auctores, iidem 

auguriis auspiciisque et per nocturnos etiam uisus omnia laeta 

19 ac prospera portendunt. animus quoque meus, maximus mihi 
ad hoc tempus uates, praesagit nostram Hispaniam esse, breui 
extorre hinc omne Punicum nomen maria terrasque foeda 10 

20 fuga impleturum. quod mens sua sponte diuinat, idem subicit 

ratio haud fallax.  uexati ab iis socii nostram fldem per le- 

gatos implorant; tres duces discordantes, prope ut defecerint 
alii ab aliis, trifariam erercitus in diuersissimas regiones dis- 

traxere: eadem in illos ingruit fortuna, quae nuper nos afflixit; 15 

nam et deseruntur ab sociis, ut prius ab Celtiberis nos, et 

diduxere exercitus, quae patri patruoque meo causa exitii fuit. 

22 nec discordia intestina coire eos in unum sinet, neque singuli 
nobis resistere poterunt. uos modo, milites, fauete nomini 
Scipionum, suboli imperatorum uestrorum uelut accisis recre- 20 

28 scenti stirpibus. agite, ueteres milites, nouum exercitum 
nouumque ducem traducite Hiberum, traducite in terras cum 

24 multis fortibus factis saepe a uobis peragratas. breui faciam, 
ut, quem ad modum nunc noscitatis in me patris patruique 

25 similitudinem oris uultusque et lineamenta corporis, ita ingenii, 25 
fidei uirtutisque effigiem uobis reddam, ut reuixisse aut rena- 
tum sibi quisque Scipionem imperatorem dicat." 

43 Hac oratione accensis militum animis, relicto ad praesi- 
dium regionis eius M. Silano cum tribus milibus peditum et 
trecentis equitibus, ceteras omnes copias — erant autem uiginti 30 
quinque milia peditum, duo milia quingenti equites — Hibe- 

2rum traiecit. ibi quibusdam suadentibus, ut, quoniam in tris 
tam diuersas regiones discessissent Punici exercitus, proximum 
aggrederetur, periculum esse ratus, ne eo facto in unum | 

omnes contraheret nec par esset unus tot exercitibus, Cartha- 85 

ginem Nouam interim oppugnare statuit, urbem cum ipsam 

opulentam suis opibus tum hostium omni bellico apparatu 
plenam — ibi arma, ibi pecunia, ibi totius Hispaniae obsides 
erant —, sitam praeterea cum opportune ad traiciendum in 
Africam tum super portum satis amplum quantaeuis classi et 
nescio an unum in Hispaniae ora, qua nostro adiacet mari. 
nemo omnium, quo iretur, sciebat praeter C. Laelium. is 
classe circummissus ita moderari cursum nauium iussus erat, 
ut eodem tempore Scipio ab terra exercitum ostenderet et 
classis portum intraret. septimo die ab Hibero Carthaginem 
uentum est simul terra marique. castra ab regione urbis, qua 
in septemtrionem uersa est, posita; his ab tergo — nam frons 
natura tuta erat — duplex uallum obiectum. etenim sita Car- 
thago sic est: sinus est maris media fere Hispaniae ora, ma- 
xime Áfrico uento oppositus, ad duo milia et quingentos passus 
introrsus retractus, paulo plus mille et ducentos passus in 
latitudinem patens. huius in ostio sinus parua insula obiecta 
ab alto portum ab omnibus uentis praeterquam Africo tutum 
facit. ab intimo sinu paeneinsula excurrit, tumulus is ipse, 
in quo condita urbs est, ab ortu solis et a meridie cincta 
mari; ab occasu stagnum claudit paulum etiam ad septem- 
trionem fusum, incertae altitudinis, utcumque exaestuat aut 
deficit mare. continenti urbem iugum ducentos fere et quin- 
quaginta passus patens coniungit. unde, cum tam parui operis 
munitio esset, non obiecit uallum imperator Romanus, seu 
fiduciam hosti superbe ostentans, siue ut subeunti saepe ad 
moenia urbis recursus pateret. cetera, quae munienda erant, 
cum perfecisset, naues etiam in portu, uelut maritimam quo- 
que ostentans obsidionem, instruxit; circumuectusque classem 
cum monuisset praefectos nauium, ut uigilias nocturnas in- 
tenti seruarent, omnia ubique primo obsessum hostem conari, 
regressus in castra, ut consilii sui rationem, quod ab urbe 
potissimum oppugnanda bellum orsus esset, militibus osten- 
deret et spem potiundae cobortando faceret, contione aduocata 
ita disseruit: “Ad urbem unam oppugnandam si quis uos ad- 
ductos credit, is magis operis uestri quam emolumenti rationem 

exactam, milites, habet. oppugnabitis enim uere moenia unius 
urbis, sed in una urbe uniuersam ceperitis Hispaniam. hic 
sunt obsides omnium nobilium regum populorumque, qui simul 
in potestate uestra erunt, extemplo omnia, quae nunc sub 
Carthaginiensibus sunt, in dicionem tradent; hic pecunia omuis 
hostium, sine qua neque illi gerere bellum possunt, quippe 
qui mercennarios exercitus alant, et quae nobis maximo usui 
ad conciliandos animos barbarorum erit; hic tormenta, arma, 
omnis apparatus belli est, qui simul et uos instruet et hostis 
nudabit. potiemur praeterea cum pulcherrima opulentissimaque 
urbe tum opportunissima portu egregio, unde terra marique, 
quae belli usus poscunt, suppeditentur. quae cum magna ipsi 
habebimus, tum dempserimus hostibus multo maiora. haec 
illis arx, hoc horreum, aerarium, armamentarium, hoc omnium 
rerum receptaculum est; huc rectus ex Africa cursus est; haec 
una inter Pyrenaeum et Gadis statio; hinc omni Hispaniae 
imminet Africa. » « x' 

* « armauerat. cum terra marique instrui oppugnationem 
uideret, et ipse copias ita disponit: oppidanorum duo milia ab 
ea parte, qua castra Romana erant, opponit, quingentis militi- 
bus arcem insidit, quingentos tumulo urbis in orientem uerso 
inponit; multitudinem aliam, quo clamor, quo subita uocasset 
res, intentam ad omnia occurrere iubet. patefacta deinde porta 
eos, quos in uia ferente ad castra hostium instruxerat, emittit. 
Romani duce ipso praecipiente parumper cessere, ut propiores 
subsidiis in certamine ipso summittendis essent. et primo haud 
impares stetere acies; subsidia deinde identidem summissa e 
castris non auerterunt solum in fugam hostis, sed adeo effusis 
institerunt, ut, nisi receptui cecinisset, permixti fugientibus 
inrupturi fuisse in urbem uiderentur. trepidatio uero non in 
proelio maior quam tota urbe fuit. multae stationes pauore 
atque fuga desertae sunt, relictique muri, cum qua cuique erat 
proximum desiluissent. quod ubi egressus Scipio in tumulum, 
quem Mercuri uocant, animaduertit, multis partibus nudata de- 

fensoribus moenia esse, omnis e castris excitos ire ad oppu- 
gnandam urbem et ferre scalas iubet. ipse trium prae se 
iuuenum ualidorum scutis oppositis — ingens enim iam uis 
omnis generis telorum e muris uolabat — ad.urbem succedit, 
hortatur, imperat quae in rem sunt, quodque plurumum ad 
accendendos militum animos intererat, testis spectatorque uir- 
tutis atque ignauiae cuiusque adest. itaque in uulnera ac tela 
ruunt, neque illos muri neque superstantes armati arcere queunt, 
quin certatim ascendant. et ab nauibus eodem tempore ea, 
quae mari adluitur, pars urbis oppugnari coepta est. ceterum 
tumultus inde maior quam uis adhiberi poterat. dum adpli- 
cant, dum raptim exponunt scalas militesque, dum qua cuique 
proximum est in terram euadere properant, ipsa festinatione 


el certamine alii alios inpediunt. inter haec repleuerat iam 45 


Poenus armatis muros, et uis magna ex ingenti copia congesta 
telerum suppeditabat. sed neque uiri nec tela nec quicquam 
aliud aeque quam moenia ipsa sese defendebant. rarae enim 
scalae altitudini aequari poterant, et quo quaeque altiores, 
eo infirmiores erant. itaque cum summus quisque euadere 
non posset, subirent tamen alii, onere ipso frangebantur. 
quidam stantibus scalis, cum altitudo caliginem oculis offudis- 
set, ad terram delati sunt. el cum passim homines scalaeque 
ruerent, et ipso successu audacia atque alacritas hostium cre- 
sceret, signum receptui datum est; quod spem non praesentis 
modo ab tanto certamine ac labore quietis obsessis sed etiam 
in posterum dedit, scalis et corona capi urbem non posse, 
opera et difficilia esse et tempus datura ad ferendam opem 
imperatoribus suis. 

Vix prior tumultus conticuerat, cum Scipio ab defessis 


0 iam uulneratisque recentis integrosque alios accipere scalas 


iubet et ui maiore adgredi urbem. ipse, ut ei nuntiatum est 
aestum decedere, quod per piscatores Tarraconenses nunc 
leuibus cumbis nunc, ubi eae siderent, uadis peruagatos sta- 
gnum conpertum habebat facilem pedibus ad murum transitum 


35 dari, eo quingentos secum armatos duxit. medium ferme diei 

erat, et ad id, quod sua sponte cedente in mare aestu trahe- 
batur aqua, acer etiam septemtrio ortus inclinatum stagnum 
eodem quo aestus ferebat et adeo nudauerat uada, ut alibi 
umbilico tenus aqua esset, alibi genua uix superaret. hoc cura 
ac ratione compertum in prodigium ac deos uertens Scipio, 
qui ad transitum Romanis mare uerterent et stagna auferrent 
uiasque ante numquam initas humano uestigio aperirent, Neptu- 
num iubebat ducem itineris sequi ac medio stagno euadere 


46 ad moenia. ab terra ingens labor succedentibus erat; nec 


altitudine tantum moenium impediebantur, sed quod tuentes 
ad ancipitis utrimque ictus subiectos habebant Romanos, ut 
latera infestiora subeuntibus quam aduersa corpora essent. at 
parte in alia quingentis et per stagnum facilis transitus et in 
murum ascensus inde fuit: nam neque opere emunitus erat, 
ut ubi ipsius loci ac stagni praesidio satis creditum foret, nec 
ulla armatorum statio aut custodia opposita intentis omnibus 
ad opem eo ferendam, unde periculum ostendebatur. ubi 
urbem sine certamine intrauere, pergunt inde quanto maximo 
cursu poterant ad eam portam, circa quam omme contractum 
certamen erat. in quod adeo intenti omnium non animi solum 
fuere sed etiam oculi auresque pugnantium spectantiumque 
et adhortantium pugnantis, ut nemo ante ab tergo senserit 
captam urbem, quam tela in auersos inciderunt et utrimque 
ancipitem hostem habebant. tunc turbatis defensoribus metu 
et moenia capta et porta intus forisque pariter refringi coepta; 
et mox caedendo confectis ac distractis, ne iter inpediretur, 
foribus armati impetum fecerunt. magna multitudo et muros 
transcendebat, sed ii passim ad caedem oppidanorum uersi; 
illa, quae portam ingressa erat, iusta acies cum ducibus, cum 
ordinibus media urbe usque in forum processit. inde cum 
duobus itineribus fugientis uideret hostis, alios ad tumulum in 


armatos maluit ponere Weissenborn | 1 aestu G estut P] 3 ut alibi P? 
ut libi P! | 6 mare auerterent ex Weissenbornii Friedersdorffii H. J. 
Muelleri adnn. conicias | 8 itinerisequi P | 10 tuentes Gron. euntis P, 
quod nondum emendatum widetur, superstantes Doering defendentes 
Weissenborn e turribus pugnantis Maur. Mueller iacientis coni. Frieders- 
dorff | 11 ictus P* ictus ictus P' | 13 in ante alia spurium esse suspicatur 
W'eissenborn || 17 incipit denuo Z | eo ferendam 2! offerenda P | 19 po- 
teras P!, corr. P* | 21 fuere P fuerant uel erant 2! | 22 et 2*, om. Pj 
ante a tergo senserit .Z'! ab tergo an (ante P*) sentiret P} 23 capitam 
P, corr. P* | teta P!, corr. P*| aduersos P|| et 23, om. P] 24 tunc 
uerbatis P | 25 coepta P coepit 3!] 26 cedendo P [ confectis P con- 
fractis .7' | ac distractis P, om. 2! | inpediret Pf 26 for.|tibus P128 ü 
zj Pj P! | 29 que. P| 30 usque 2?, om. P 


( 


15 


20 





a. Chr. 210 LIBER XXVI, 46. 47 55 


orientem uersum, qui tenebatur quingentorum militum prae- 
sidio, alios in arcem, in quam et ipse Mago cum omnibus 
fere armatis, qui muris pulsi fuerant, refugerat, partim copia- 
rum ad tumulum expugnandum mittit, partim ipse ad arcem 


$ ducit. et tumulus primo impetu est captus, et Mago, arcem 


10 


conatus defendere, cum omnia hostium plena uideret neque 
spem ullam esse, se arcemque et praesidium dedidit. quoad 
dedita arx est, caedes tota urbe passim factae, nec ulli pube- 
rum, qui obuius fuit, parcebatur; tum signo dato caedibus 
finis factus; ad praedam uictores uersi, quae ingens omnis 
generis fuit. 


Liberorum capitum uirile secus ad decem milia capta. 47 


inde qui ciues Nouae Carthaginis erant dimisit, urbemque et 
sua omnia, quae reliqua eis bellum fecerat, restituit. opifices 
ad duo milia hominum erant: eos publicos fore populi Ro- 
mani edixit cum spe propinqua libertatis, si ad ministeria 
belli enixe operam nauassent. ceteram multitudinem incolarum 
iuuenum ac ualidorum seruorum in classem ad supplemen- 
tum remigum dedit; et auxerat nauibus octo captiuis classem. 
extra banc multitudinem Hispanorum opsides erant, quorum 
perinde ac si sociorum liberi essent cura habita. captus et 
apparatus ingens belli: catapultae maximae formae centum 
uiginti, minores ducentae octoginta una, ballistae maiores uiginti 
tres, minores quinquaginta duae, scorpionum maiorum mino- 
rumque et armorum telorumque ingens numerus, signa militaria 
septuaginta quattuor. et auri argentique relata ad imperatorem 
magna uis: paterae aureae fuerunt ducentae septuaginta sex, 
librae ferme omnes pondo; argenti infecti signatique decem 
et octo milia et trecenta pondo, uasorum argenteorum magnus 
numerus; haec omnia C. Flaminio quaestori adpensa adnume- 
rataque sunt; tritici quadringenta milia modium, hordei ducenta 
septuaginta, naues onerariae sexaginta tres in portu expu- 

gnatae captaeque, quaedam cum suis oneribus, frumento, armis, 
aere praeterea ferroque et linteis et sparto et nauali alia ma- 
teria ad classem aedificandam: ut minimum omnium inter tantas 
opes belli captas Carthago ipsa fuerit. 

Eo die Scipio, C. Laelio cum sociis naualibus urbem custo- 


2 dire iusso, ipse in castra legiones reduxit fessosque milites 

omnibus uno die belli operibus, quippe qui et acie dimicas- 
sent et capienda urbe tantum laboris periculique adissent et 
capta cum iis, qui in arcem confugerant, iniquo etiam loco 
pugnassent, curare corpora iussit. postero die militibus naua- 
libusque sociis conuocatis primum dis immortalibus laudes gra- 
tesque egit, qui se non urbis solum opulentissimae omnium 
in Hispania uno die compotem fecissent, sed ante eo con- 
gessissent omnis Áfricae atque Hispaniae opes, ut neque hosti- 
bus quicquam relinqueretur et sibi ac suis omnia superessent. 
militum deinde uirtutem conlaudauit, quod eos non eruptio 
hostium, non altitudo moenium, non inexplorata stagni uada, 
non castellum in alto tumulo situm, non munitissima arx 
deterruisset, quo minus transcenderent omnia perrumperent- 
que: itaque quamquam omnibus omnia deberet, praecipuum 
muralis coronae decus eius esse, qui primus murum ascendis- 
set; profiteretur qui se dignum eo duceret dono. duo professi 
sunt, Q. Tiberilius centurio legionis quartae et Sex. Digitius 
socius naualis. nec ipsi tam inter se acriter contendebant, 
quam studia excitauerant uterque sui corporis hominum. so- 
ciis C. Laelius praefectus classis, legionariis M. Sempronius 
Tuditanus aderat. ea contentio cum prope seditionem ueniret, 
Scipio tris recuperatores cum se daturum pronuntiasset, qui 
cognita causa testibusque auditis iudicarent, uter prior in 
oppidum transcendisset, C. Laelio et M. Sempronio aduocatus 
partis utriusque P. Cornelium Caudinum de medio adiecit eos- 
que iris recuperatores considere et causam cognoscere iussit. 
cum res eo maiore ageretur certamine, quod amoti tantae 
dignitatis non tam aduocati quam moderatores studiorum fue- 
rant, C. Laelius relicto consilio ad tribunal ad Scipionem acce- 

dit eumque docet rem sine modo ac modestia agi, ac prope 
esse, ut manus inter se conferant; ceterum etiam si uis apsit, 
nihilo minus detestabili exemplo rem agi, quippe ubi fraude 
ac periurio decus petatur uirtutis. stare hinc legionarios 
milites, hinc classicos, per omnis deos paratos iurare magis 
quae uelint, quam quae sciant uera esse, et opstringere per- 
iurio non se solum suumque caput sed signa militaria et 
aquilas sacramentique religionem. haec se ad eum de sen- 
tentia P. Cornelii et M. Sempronii deferre. Scipio conlaudato 
Laelio ad contionem aduocauit pronuntiauitque se satis com- 
pertum habere Q. Tiberilium et Sex. Digitium pariter in murum 
escendisse, seque eos ambos uirtutis causa coronis muralibus 
donare. tum reliquos, prout cuiusque meritum uirtusque erat, 
donauit; ante omnis C. Laelium praefectum classis et omni 


15 genere laudis sibimet ipse aequauit et corona aurea ac triginta 


bubus donauit. 

Tum opsides ciuitatium Hispaniae uocari iussit; quorum 
quantus numerus fuerit, piget scribere, quippe cum alibi trecen- 
tos ferme, alibi tria milia septingentos uigintj quattuor fuisse 


20 inueniam. aeque et alia inter auctores discrepant. praesi- 


dium Punicum alius decem, alius septem, alius haud plus quam 
duum milium fuisse scribit. capta alibi decem milia capitum, 
alibi supra quinque et uiginti inuenio. scorpiones maiores 
minoresque ad sexaginta captos scripserim, si auctorem Grae- 
cum sequar Silenum; si Valerium Antiatem, maiorum scorpio- 
num ser milia, minorum decem et tria milia: adeo nullus 
mentiendi modus est. ne de ducibus quidem conuenit. pleri- 
que Laelium praefuisse olessi, sunt qui M. lunium Silanum 
dicant; Arinen praefuisse Punico praesidio deditumque Romanis 
Antias Valerius, Magonem alii scriptores tradunt. non de nu- 
mero nauium captarum, non de pondere auri atque argenti 
et redactae pecuniae conuenit. si aliquis adsentiri necesse 
est, media simillima ueris sunt. ceterum uocatis obsidibus 
primum uniuersos bonum animum habere iussit: uenisse enim 


2 conferant P conserant 2*| 5 paratos 2! apparatos P|8 se Z?, 
om. P || 10 aduocauit P uocauit 2! | compertum habere P comperisse 
2 [11 que tiberilium P q. trebellinm 7! | 12 ambos 2%, om. P | 13 cu- 
iusque Z2* euique P| 15 ipse PZ ipsi G Heller Philol. 12 (1857) 697 || 
18 cum 2! ubi P | 22 millium P [alibi decem milia capitum 2% om. 
P|[23 inuenio Z* inuenias P | 24 grecum P 25 maiorum ez maiorum 
antiatem ma P*| 26 millia p| x. et tria Z* decem | tria P | millia P | 
31 ponere Pq32 redactse pecuniae P redacta pecunia .7'| 33 ueris 5 
ueneris P ueri || 34 uenisses P!, corr. P* | enim 2?, om. P 


it 


49 


Kd 


on 


CQ oQ 


-— 


10 


11 


12 


18 


14 


15 


16 


50 


i» 


58 LIBER XXVI, 49. 50 a u, c. 54 


eos in populi Romani potestatem, qui beneficio quam metu 
obligare homines malit exterasque gentis fide ac societate 
junctas habere quam tristi subiectas seruitio. deinde acceptis 
nominibus ciuitatium recensuit captiuos, quot cuiusque populi 
essent, et nuntios domum misit, ut ad suos quisque recipien- 
dos ueniret. si quarum forte ciuitatium legati aderant, eis 
praesentibus suos restituit; ceterorum curam benigne tuen- 
dorum C. Flaminio quaestori attribuit. inter haec e media 
turba obsidum mulier magno natu, Mandoni uxor, qui frater 
Indibilis Ilergetum reguli erat, flens ad pedes imperatoris pro- 
cubuit optestarique coepit, ut curam cultumque feminarum im- 
pensius custodibus commendaret. cum Scipio nihil defuturum 
iis profecto diceret, tum rursus mulier: *haud magni.ista faci- 
mus’ inquit; “quid enim huic fortunae non satis est? alia me 
cura aetatem harum intuentem — nam ipsa iam extra peri- 
culum iniuriae muliebris sum — stimulat. et aetate et forma 
florentes circa eam Indibilis filiae erant aliaeque nobilitate pari, 
quae omnes eam pro parente colebant. tum Scipio * meae 
populique Romani disciplinae causa facerem," inquit “ne quid, 
quod sanctum usquam esset, aput nos uiolaretur; nunc ut id 
curem inpensius, uestra quoque uirtus dignitasque facit, quae 
ne in malis quidem oblitae decoris matronalis estis; spectatae 
deinde integritatis uiro tradidit eas, tuerique haud secus uere- 
cunde ac modeste quam hospitum coniuges ac matres iussit. 
Captiua deinde a militibus adducitur ad eum adulta uirgo 
adeo eximia forma, ut, quacumque incedebat, conuerteret 
omnium oculos. Scipio, percunctatus patriam parentesque, 
inter cetera accepit desponsam eam principi Celtiberorum; 


adulescenti Allucio nomen erat. extemplo igitur parentibus 


sponsoque ab domo accitis, cum interim audiret deperire eum 
sponsae amore, ubi primum uenit, accuratiore eum sermone 
quam parentis adloquitur: 'Iuuenis' inquit "iuuenem appello, 
quo minor sit inter nos huius sermonis uerecundia. ego, 
cum sponsa tua capta a militibus nostris ad me ducta esset, 

audiremque tibi eam cordi esse, et forma faceret fidem, quia 
ipse, si frui liceret ludo aetatis, praesertim in recto et legi- 
timo amore, et non res publica animum nostrum occupasset, 
ueniam mihi.dari sponsam impensius amanti uellem, tuo, 
cuius possum, amori faueo. fuit sponsa tua apud me eadem 
qua apud soceros tuos parentisque suos uerecundia; seruata 
tibi est, ut inuiolatum et dignum me teque dari tibi donum 
posset. hanc mercedem unam pro eo munere paciscor: amicus 
populo Romano sis et, si me uirum bonum credis esse, qualis 
patrem patruumque meum jam ante hae gentes norant, scias 
multos nostri similes in ciuitate Romana esse, nec ullum in 
terris hodie populum dici posse, quem minus tibi hostem 
tuisque esse uelis aut amicum malis. cum adulescens simul 
pudore et gaudio perfusus, dextram Scipionis tenens, deos 
omnis inuocaret ad gratiam illi pro se referendam, quoniam 
sibi nequaquam satis facultatis pro suo animo atque illius erga 
se merito esset, parentes inde cognatique uirginis appellati; 
qui, quoniam gratis sibi redderetur uirgo, ad quam redimen- 
dam satis magnum attulissent auri pondus, orare Scipionem, 
ut id ab se donum acciperet, coeperunt, haud minorem eius 
rei apud se gratiam futuram esse adfirmantes quam redditae 
inuiolatae foret uirginis. Scipio, quando tanto opere peterent, 
accepturum se pollicitus, poni ante pedes iussit uocatoque ad 
se Allucio “super dotem, inquit “quam accepturus a socero 
es, haec tibi a me dotalia dona accedent' aurumque tollere 
ac sibi habere iussit. his laetus donis honoribusque dimissus 
domum impleuit popularis laudibus meritis Scipionis: uenisse 
dis simillimum iuuenem, uincentem omnia cum armis tum 
benignitate ac beneficiis. itaque dilectu clientium habito cum 


30 delectis mille et quadringentis equitibus intra paucos dies ad 


Scipionem reuertit. 

Scipio retentum secum Laelium, dum captiuos opsidesque 51 


et praedam ex consilio eius disponeret, satis omnibus com- 
positis, data quinqueremi e captiuis atque Magone et quindecim 

fere senatoribus, qui simul cum eo capti erant, in nauem 


inpositis nuntium uictoriae Romam mittit. ipse paucos dies, 


quibus morari Carthagine statuerat, exercendis naualibus pe- 
destribusque copiis absumpsit. primo die legiones in armis 
quâttuor milium spatio decurrerunt; secundo die arma curare 
et tergere ante tentoria iussi; tertio die rudibus inter se in 
modum iustae pugnae concurrerunt praepilatisque missilibus 
jaculati sunt; quarto die quies data; quinto iterum in armis 
decursum est. hunc ordinem laboris quietisque, quoad Car- 
thagine morati sunt, seruarunt. remigium classicique milites 
tranquillo in altum euecti agilitatem nauium simulacris naualis 
pugnae experiebantur. haec extra urbem terra marique cor- 
pora simul animosque ad bellum acuebant; urbs ipsa strepebat 
apparatu belli fabris omnium generum in publica officina in- 
clusis. dux cuncta pari cura obibat: nunc in classe ac nauali 
erat, nunc cum legionibus decurrebat, nunc operibus aspi- 
ciendis tempus dabat, quaeque in officinis quaeque in arma- 
mentario ac naualibus fabrorum multitudo pluruma in singulos 
dies certamine ingenti faciebat. his ita incohatis refectisque, 
quae quassata erant muri, dispositisque praesidiis ad custo- 
diam urbis Tarraconem est profectus, a multis legationibus 
protinus in uia aditus, quas partim dato responso ex itinere 
dimisit, partim distulit Tarraconem, quo omnibus nouis uete- 
ribusque sociis edixerat conuentum. et cuncti fere qui cis 
Hiberum incolunt populi, multi etiam ulterioris prouinciae con- 
uenerunt. Carthaginiensium duces primo ex industria famam 
captae Carthaginis conpresserunt; deinde, ut clarior res erat, 
quam ut tegi ac dissimulari posset, eleuabant uerbis: necopinato 
aduentu ac prope furto unius diei urbem unam Hispaniae 
interceptam, cuius rei tam paruae praemio elatum insolentem 
iuuenem inmodico gaudio speciem magnae uictoriae imposuisse; 
at ubi adpropinquare tres duces, tris uictores hostium exer- 

citus audisset, occursuram ei extemplo domesticorum fune- 
rum memoriam. haec in uulgus iactabant, haudquaquam ipsi 14 
ignari, quantum sibi ad omnia uirium Carthagine amissa de- 
cessisset. 

Hic status rerum in Hispania erat. in Italia consul Mar- 
cellus Salapia per proditionem recepta Marmoreas et Meles de 
Samnitibus ui cepit. ad tria milia militum ibi Hannibalis, quae 
praesidii causa relicta erant, oppressa. praeda — et aliquan- 
tum eius fuit — militi concessa. tritici quoque ducenta qua- 
draginta milia modium et centum decem milia hordei inuenta. 
ceterum nequaquam inde tantum gaudium fuit, quanta clades 
intra paucos dies accepta est haud procul Herdonea urbe. 
castra ibi Cn. Fuluius proconsul habebat spe recipiundae Her- 
doneae, quae post Cannensem cladem ab Romanis defecerat, 
nec loco satis tuto posita nec praesidiis firmata. neglegen- 
tiam insitam ingenio ducis augebat spes ea, quod labare iis 
aduersus Poenum fidem senserat, postquam Salapia amissa 
excessisse iis locis in Bruttios Hannibalem: auditum est. ea 
omnia ab Herdonea per occultos nuntios delata Hannibali 
simul curam sociae retinendae urbis et spem fecere incautum 
hostem adgrediendi. exercitu expedito, ita ut famam prope 
praeueniret, magnis itineribus ad Herdoneam contendit et, 
quo plus terroris hosti obiceret, acie instructa accessit. par 
audacia Romanus, consilio et uiribus impar, copiis raptim 
eductis conflixit. quinta legio et sinistra ala acriter pugnam 
inierunt. ceterum Hannibal signo equitibus dato, ut, cum pe- 
destres acies occupassent praesenti certamine oculos animos- 
que, circumuecti pars castra hostium pars terga pugnantium 


2 marmoreas P maronea 5% || 3 militum ibi P ibi militum Z*[ 5 mi- 
liti P militum 2!? militibus Z* [ trittici P | 6 millia P | millia P [ 9 reci- 
piundae 2! recipiendae P | 13 senserat Z* senserant P || 19 terroris om. Z* 
acie 2“ acies P | par 3' pari P | 21 pugnam ez poenam P! | 22 inierunt 5 
iniecerunt P ingerunt 3 | 23 acies 2% aues P' aeques P* | animusque 
P124 terga erga P | pugnantium 2* oppidantium P trepidantium 


Ld 


geen 


end 


0 


5 








10 


15 


a. Chr. 210 LIBER XXVII, 1. 2 68 


inuaderent, ipse Cn. Fului similitudinem nominis, quia Cn. 
Fuluium praetorem biennio ante in isdem deuicerat locis, 
increpans, similem euentum pugnae fore adfirmabat. neque 
ea spes uana fuit. nam cum comminus acie et peditum certa- 
mine mult cecidissent Romanorum, starent tamen ordines 
signaque, equestris tumultus a tergo, simul a castris clamor 
hostilis auditus sextam ante legionem, quae in secunda acie 
posita prior ab Numidis turbata est, quintam deinde atque eos, 
qui ad prima signa erant, auertit. pars in fugam effusi, pars 
in medio caesi, ubi et ipse Cn. Fuluius cum undecim tribunis 
militum cecidit. Romanorum sociorumque quot caesa in eo 
proelio milia sint, quis pro certo adfirmet, cum alibi tredecim 
milia, alibi haud plus quam septem inueniam? castris prae- 
daque uictor potitur. Herdoneam quia et defecturam fuisse ad 
Romanos comperit nec mansuram in fide, si inde apscessisset, 
multitudine omni Metapontum ac Thurios traducta incendit; 
occidit principes, qui cum Fuluio. conloquia occulta habuisse 
comperti sunt. Romani, qui ex tanta clade euaserant, diuersis 
iüneribus semermes ad Marcellum consulem in Samnium per- 


20 fugerunt. 
Marcellus nihil admodum tanta clade territus litteras Romam 2 


90 


ad senatum de duce atque exercitu ad Herdoneam amisso scribit ; 


15 


ceterum eundem se, qui post Cannensem pugnam ferocem uic- 2 


toria Hannibalem contuderit, ire aduersus eum, breuem illi lae- 


titiam, qua exultet, facturum. et Romae quidem cum luctus 3 


ingens ex praeterito tum timor in futurum erat. consul ex 
Samnio in Lucanos transgressus ad Numistronem in conspectu 
Hannibalis loco plano, cum Poenus collem teneret, posuit castra. 
addidit et aliam fidentis speciem, quod prior in aciem eduxit; 
nec detractauit Hannibal, ut signa portis efferri uidit. ita tamen 
aciem instruxerunt, ut Poenus dextrum cornu in collem eri- 


Gron. necopinantium H. Sauppe spectantium Friedersdorff pugnam spec- 
tantium Maur. Mueller | 1 cn. fuluii uel in en. fuluii Z2* in fuluis P in (cn. 
addas) fnluio Wesenbderg in faluiis Madvig in cn. foluiis Luterbacher 
Phil. Rundschau 1883, 592 H. J. Mueller Jahresber, IX 330 | similitudine 
2*6 cecidissent romanorum P romanorum cecidissent 2* | 6 a castris 2% 
acris P| 7 ante P2, del. J. H. Fon | 8 quinta P | adque P | 10 ipsi P! 
corr. P* | 11 quod P|eo P2 seo P! | 12 millia Pj sint 2* sunt P 
alibi Z*, om. P} 13 millia P| hau Pf 16 omni metapontum Z* omniu- 
metaponto P | 17 occidit om. 2! | qui 2*, om. P j conloqui P] 19 se- 
merses P! semersi P? | refogerunt .2*]| 21 tanta ras. ex tantae P] lit- 
teras wel litteris .Z* litteris Pl romam 2? romae P | 22 atque 2? et P | 
24 contuderit * contudisset P| 25 cum P quam 2'[ 26 examnio P 
21 in lucanos .Z* lucanos P| 29 alia Pf 31 corno P | collet P! colle 


4 


5 


| 


QD 


© 


10 


11 


1 


ond 


ed 


e 


on 


64 LIBER XXVII, 2. 3 a. u. €. 54 


geret, Romani sinistrum ad oppidum adplicarent. ab hora 


tertia cum ad noctem pugnam extendissent, fessaeque pugnando 


primae acies essent — ab Romanis prima legio et dextra ala, 
ab Hannibale Hispani milites et funditores Baliares, elephanti 
quoque commisso iam certamine in proelium acti —, diu 
pugna neutro inclinata stetit. ut primae legioni tertia, dextrae 
alae sinistra subiit, et apud hostis integri a fessis pugnam 
aecepere, nouum atque atrox proelium ex iam segni repente 
exarsit recentibus animis corporibusque; sed nox incerta uic- 
toria diremit pugnantis. postero die Romani ab sole orto in 
multum diei stetere in acie; ubi nemo hostium aduersus pro- 
diit, spolia per otium legere et congestos in unum locum cre- 
mauere suos. nocte insequenti Hannibal silentio mouit castra 
et in Apuliam abiit. Marcellus, ubi lux fugam hostium aperuit, 
sauciis cum praesidio modico Numistrone relictis praepositoque 
iis L. Furio Purpurione tribuno militum, uestigiis institit sequi. 
ad Venusiam adeptus eum est. ibi per dies aliquot, cum ab 
stationibus procursaretur, mixta equitum peditumque tumultuosa 
magis proelia quam magna et ferme omnia Romanis secunda 
fuere. inde per Apuliam ducti exercitus sine ullo memorando 
certamine, cum Hannibal nocte signa moueret, locum insidiis 
quaerens, Marcellus nisi certa luce et explorato ante non 
sequeretur. 

Capuae interim Flaccus dum bonis principum uendendis, 
agro, qui publicatus erat, locando — locauit autem omnem 
frumento — tempus terit, ne deesset materia in Campanos 
saeuiendi, nouum in occulto gliscens per indicium protractum 
est facinus. milites aedificiis emotos, simul ut cum agro tecta 
urbis fruenda locarentur, simul metuens, ne suum quoque exer- 

citum sicut Hannibalis nimia urbis amoenitas emolliret, in portis 3) 


murisque sibimet ipsos tecta militariter coegerat aedificare. 
erant autem pleraque ex cratibus ac tabulis facta, alia harun- 
dine texta, stramento intecta omnia, uelut de industria alimentis 
ignis. haec noctis una hora omnia ut incenderent, centum 

septuaginta Campani principibus Blossiis fratribus coniurauerunt. 
indicio eius rei ex familia Blossiorum facto, portis repente iussu 
proconsulis clausis, cum ad arma signo dato milites concur- 
rissent, comprehensi omnes, qui in noxa erant, et quaestione 
acriter habita damnati necatique; indicibus libertas et aeris 
dena milia data. Nucerinos et Acerranos querentis, ubi habi- 
tarent, non esse, Ácerris ex parte incensis, Nuceria deleta, 
Romam Fuluius ad senatum misit. Acerranis permissum, ut 
aedificarent, quae incensa erant; Nucerini Atellam, quia id 
maluerant, Atellanis Calatiam migrare iussis, traducti. 

Inter multas magnasque res, quae nunc secundae nunc ad- 
uersae occupabant cogitationes hominum, ne Tarentinae quidem 


. arcis excidit memoria. M. Ogulnius et P. Aquilius in Etruriam 


legati ad frumentum coemendum, quod Tarentum portaretur, 
profecti, et mille milites de exercitu urbano, par numerus Roma- 
norum sociorumque eodem in praesidium cum frumento missi. 


lam aestas in exitu erat, comitiorumque consularium in- 4 


stabat tempus. sed litterae Marcelli negantis e re publica esse 
uestigium apscedi ab Hannibale, cui cedenti certamenque ab- 
nuenti grauis ipse instaret, curam iniecerant, ne aut consulem 
tum maxime res agentem a bello auocarent, aut in annum con- 
sules deessent. optimum uisum est, quamquam extra ltaliam 
esset, Valerium potius consulem ex Sicilia reuocari. ad eum 
litterae iussu senatus ab L. Manlio praetore urbano missae 
cum litteris consulis M. Marcelli, ut ex iis nosceret, quae 
causa patribus eum potius quam collegam reuocandi ex pro- 
uincia esset. 

Eo fere tempore legati ab rege Syphace Romam uenerunt, 
quae is prospera proelia cum Carthaginiensibus fecisset, memo- 
rantes. regem nec inimiciorem ulli populo quam Carthaginiensi 
nec amiciorem quam Romano esse adflrmabant; misisse eum 
antea legatos in Hispaniam ad Cn. et P. Cornelios imperatores 
Romanos; nunc ab ipso uelut fonte petere Romanam amicitiam 

uoluisse. senatus non legatis modo benigne respondit, sed et 
ipse legatos cum donis ad regem misit, L. Genucium P. Poe- 
telium P. Popillium; dona tulere togam et tunicam purpuream, 
sellam eburneam, pateram ex quinque pondo auri factam. pro- 
tinus et alios Africae regulos iussi adire; iis quoque quae 
darentur, portata, togae praetextae et terna pondo paterae 
aureae. et Alexandream ad Ptolomaeum et Cleopatram reges 
M. Atilius et M'. Acilius legati ad commemorandam renouan- 
damque amicitiam missi; dona tulere regi togam et tunicam 
purpuream cum sella eburnea, reginae pallam pictam cum ami- 
culo purpureo. 

Multa ea aestate, qua baec facta sunt, ex propinquis 
urbibus agrisque nuntiata sunt prodigia: Tusculi agnum cum 
ubere lactenti natum, Iouis aedis culmen fulmine ictum ac prope 
omni tecto nudatum; isdem ferme diebus Anagniae terram ante 
portam ictam diem ac noctem sine ullo ignis alimento arsisse, 
et auis ad Compitum Anagninum in luco Dianae nidos in 
arboribus reliquisse; Tarracinae in mari haud procul portu 
angues magnitudinis mirae lasciuientium piscium modo exul- 
tasse; Tarquiniis porcum cum ore humano genitum, et in agro 
Capenate ad lucum Feroniae quattuor signa sanguine multo 
diem ac noctem sudasse. haec prodigia hostiis maioribus pro- 
curata decreto pontificum; et supplicatio in diem unum Romae 
ad omnia puluinaria, alterum in Capenati agro ad Feroniae 
lucum indicta. 

M. Valerius consul litteris excitus, prouincia erercituque 
mandato L. Cincio praetori, M. Valerio Messalla praefecto classis 
cum parte nauium in Africam praedatum simul speculatum- 
que, quae populus Carthaginiensis ageret pararetque, misso, 
ipse decem nauibus Romam profectus cum prospere peruenisset, 
senatum extemplo habuit, ubi de suis rebus gestis comme- 
morauit: cum annos prope seraginta in Sicilia terra marique 

magnis saepe cladibus bellatum esset, se eam prouinciam con- 
fecisse; neminem Carthaginiensem in Sicilia esse; neminem 
Siculum, qui fugati metu inde afuerint, non esse; omnis in 
urbes, in agros suos reductos arare, serere; desertam recoli 
tandem terram, frugiferam ipsis cultoribus, populoque Romano 
pace ac bello fidissimum annonae subsidium. exim Muttine 
et si quorum aliorum merita erga populum Romanum erant 
in senatum introductis, honores omnibus ad exsoluendam fidem 
consulis babiti. Muttines etiam ciuis Romanus factus rogatione 
ab tribunis plebis ex auctoritate patrum ad plebem lata. 
Dum haec Romae geruntur, M. Valerius quinquaginta 
nauibus cum ante lucem ad Africam accessisset, inprouiso in 
agrum Vticensem escensionem fecit; eumque late depopulatus 
multis mortelibus cum alia omnis generis praeda captis ad 
naues rediit atque in Siciliam tramisit, tertio decumo die, quam 
profectus inde erat, Lilybaeum reuectus. ex captiuis quaestione 
habita haec comperta consulique Laeuino omnia ordine per- 
scripta, ut sciret, quo in statu res Africae essent: quinque 
milia Numidarum cum Masinissa Galae fllio, acerrimo iuuene, 
Carthagine esse, et alios per totam Africam milites mercede 
conduci, qui in Hispaniam ad Hasdrubalem traicerentur, ut is 
quam maximo exercitu primo quoque tempore in ltaliam trans- 
gressus iungeret se Hannibali; in eo positam uictoriam credere 
Carthaginienses; classem praeterea ingentem apparari ad Sici- 
liam repetendam, eamque se credere breui traiecturam. haec 
recitata a consule ita mouere senatum, ut non expectauda 
comitia consuli censerent, sed dictatore comitiorum habendorum 
causa dicto extemplo in prouinciam redeundum. illa discep- 

tatio tenebat, quod consul in Sicilia se M. Valerium Messallam, 
qui tum classi praeesset, dictatorem dicturum esse aiebat, patres 
extra Romanum agrum — eum autem in [talia terminari — 
negabant dictatorem dici posse. M. Lucretius tribunus plebis 
cum de ea re consuleret, ita decreuit senatus, ut consul, prius- 
quam ab urbe discederet, populum rogaret, quem dictatorem 
dici placeret, eumque, quem populus iussisset , diceret dicta- 
torem; si consul noluisset, praetor populum rogaret; si ne is 
quidem uellet, tum tribuni ad plebem ferrent. cum consul se 
populum rogaturum negasset, quod suae potestatis esset, prae- 
toremque uetuisset rogare, tribuni plebis rogarunt, plebesque 
sciuit, ut Q. Fuluius, qui tum ad Capuam erat, dictator dice- 
retur. sed quo die id plebis concilium futurum erat, consul 
clam nocte in Siciliam abiit; destitutique patres litteras ad 
M. Claudium mittendas censuerunt, ut desertae ab conlega rei 
publicae subueniret diceretque quem populus iussisset dicta- 
torem. ita a M. Claudio consule Q. Fuluius dictator dictus, et 
ex eodem plebis scito ab Q. Fuluio dictatore P. Licinius Crassus 
pontifex maximus magister equitum dictus. 

Dictator postquam Romam uenit, C. Sempronium Blaesum 
legatum, quem ad Capuam habuerat, in Etruriam prouinciam 
ad exercitum misit in locum C. Calpurni praetoris, quem, ut 


2 Capuae exercituique suo praeesset, litteris exciuit. ipse comitia 


in quem diem primum potuit edixit; quae certamine inter 


3 tribunos dictatoremque iniecto perfici non potuerunt. Galeria 


iuniorum, quae sorte praerogatiua erat, Q. Fuluium et Q. Fabium 
consules dixerat, eodemque iure uocatae inclinassent, ni se 


4 tribuni plebis C. et L. Arrenii interposuissent, qui neque magi- 


stratum continuari satis ciuile esse aiebant et multo foedioris 


5 exempli, eum ipsum creari, qui comitia haberet; itaque si suum 


nomen dictator acciperet, se comitiis intercessuros; si aliorum 
praeterquam ipsius ratio haberetur, comitiis se moram non 

facere. dictator causam comitiorum auctoritate senatus, plebis 
scito, exemplis tutabatur: namque Cn. Seruilio consule, cum 
€. Flaminius alter consul ad Trasumennum cecidisset, ex auc- 
toritate patrum ad plebem latum, plebemque sciuisse, ut, quoad 
bellum in Italia esset, ex iis, qui consules fuissent, quos et 
quotiens uellet, reficiendi consules populo ius esset; exempla- 
que in eam rem se liabere uetus L. Postumi Megelli, qui interrex 
iis comitiis, quae ipse habuisset, consul cum C. Iunio Bubulco 
creatus esset, recens Q. Fabii, qui sibi continuari consulatum, 
nisi id bono publico fleret, profecto numquam sisset. his ora- 
tionibus cum diu certatum esset, postremo ita inter dictatorem 
ac tribunos conuenit, ut eo, quod censuisset senatus, staretur. 
patribus id tempus rei publicae uisum est, ut per ueteres et 
expertos bellique peritos imperatores res publica gereretur: 
itaque moram fieri comitiis non placere. concedentibus tribunis 
comitia habita; declarati consules Q. Fabius Maximus quintum 
Q. Fuluius Flaccus quartum. praetores inde creati L. Veturius 
Philo T. Quinctius Crispinus C. Hostilius Tubulus C. Aurunculeius. 
magistratibus in annum creatis Q. Fuluius dictatura se abdicauit. 

Extremo aestatis huius classis Punica nauium quadraginta 
cum praefecto Hamilcare in Sardiniam traiecta Olbiensem primo, 
dein, postquam ibi P. Manlius Volso praetor cum exercitu 
apparuit, circumacta inde ad alterum insulae latus Caralitanum 
agrum uastauit et cum praeda omnis generis in Africam rediit. 

Sacerdotes Romani eo anno mortui aliquot suffectique: 
C. Seruilius pontifex factus in locum T. Otacilii Crassi; Ti. Sem- 
pronius Ti. f. Longus augur factus in locum T. Otacilii Crassi; 
decemuir item sacris faciundis in locum Ti. Semproni C. f. Longi 
Ti. Sempronius Ti. f. Longus suffectus. M. Marcius rex sacro- 

rum mortuus est et M. Aemilius Papus maximus curio; neque 
in eorum locum sacerdotes eo anno suffecti. 

Et censores hic annus habuit, L. Veturium Philonem et 
P. Licinium Crassum maximum pontificem. Crassus Licinius 
nec consul nec praetor ante fuerat, quam censor est factus; 
ex aedilitate gradum ad censuram fecit. sed hi censores neque 
senatum legerunt neque quicquam publicae rei egerunt: mors 


19 diremit L. Veturi; inde et Licinius censura se abdicauit. aediles 

e 

£urules L. Veturius et P. Licinius Varus ludos Romanos diem 
unum instaurarunt. aediles plebei Q. Catius et L. Porcius 
Licinus ex multaticio argento signa aenea ad Cereris dedere, 
et ludos pro temporis eius copia magnifici apparatus fecerunt. 

Exitu anni huius C. Laelius legatus Scipionis die quarto 
et tricensimo, quam ab Tarracone profectus erat, Romam uenit ; 
isque cum agmine captiuorum ingressus urbem magnum con- 
cursum hominum fecit. postero die in senatum introductus 
captam Carthaginem, caput Hispaniae, uno die receptasque 
aliquot urbes, quae defecissent, nouasque in societatem adscitas 
exposuit. ex captiuis comperta iis fere congruentia, quae in 
litteris fuerant M. Valerii Messallae. maxime mouit patres Has- 
drubalis transitus in Italiam uix Hannibali atque eius armis 
obsistentem. productus et in contionem Laelius eadem edis- 
seruit. senatus ob res feliciter a P. Scipione gestas suppli- 
cationem in unum diem decreuit; C. Laelium primo quoque 
tempore cum quibus uenerat nauibus redire in Hispaniam 
iussit. Carthaginis expugnationem in hunc annum contuli 
multis auctoribus, haud nescius quosdam esse, qui anno inse- 
quenti captam tradiderint; sed mihi minus simile ueri uisum 
est annum integrum Scipionem nihil gerundo in Hispania con- 
sumpsisse. 

Q. Fabio Maximo quintum Q. Fuluio Flacco quartum con- 

sulibus idibus Martiis, quo die magistratum inierunt, Italia 
ambobus prouincia decreta, regionibus tamen partitum impe- 
rium: Fabius ad Tarentum, Fuluius in Lucanis ac Bruttiis rem 
gereret. M. Claudio prorogatum in annum imperium.  prae- 
tores sortiti prouincias C. Hostilius Tubulus urbanam, L. Vetu- 
rius Philo peregrinam cum Gallia, T. Quinctius Crispinus 
Capuam, C. Aurunculeius Sardiniam. exercitus ita per pro- 
uincias diuisi: Fuluio duae legiones, quas in Sicilia M. Valerius 
Laeuinus haberet, Q. Fabio, quibus in Etruria C. Calpurnius 
praefuisset; urbanus exercitus ut in Etruriam succederet; C. Cal- 
purnius eidem praeesset prouinciae exercituique; Capuam exer- 
citumque, quem Q. Fuluius habuisset, T. Quinctius obtineret; 
C. Hostilius ab C. Laetorio propraetore prouinciam exercitum- 
que, qui tum Arimini erat, acciperet. M. Marcello, quibus 
consul rem gesserat, legiones decretae. M. Valerio cum L. Cincio 
— iis quoque enim prorogatum in Sicilia imperium — Can- 
nensis exercitus datus, eumque supplere ex militibus, qui ex 
legionibus Cn. Fului superessent, iussi. conquisitos eos con- 
sules in Siciliam miserunt; additaque eadem militiae ignominia, 
sub qua Cannenses militabant quique ex praetoris Cn. Fului 
exercitu ob similis iram fugae missi eo ab senatu fuerant. 
C. Aurunculeio eaedem in Sardinia legiones, quibus P. Manlius 
Volso eam prouinciam optinuerat, decretae. P. Sulpicio eadem 
legione eademque classe Macedoniam optinere iusso prorogatum 
in annum imperium. triginta quinqueremes ex Sicilia Taren- 
tum ad Q. Fabium consulem mitti iussae; cetera classe placere 

praedatum in Africam aut ipsum M. Valerium Laeuinum trai- . 


cere aut mittere, seu L. Cincium seu M. Valerium Messallam 
uellet. nec de Hispania quicquam mutatum, nisi quod non 

in annum Scipioni Silanoque, sed donec reuocati ab senatu 
forent, prorogatum imperium est. ita prouinciae exercituum- 
que in eum annum partita imperia. 
8 Inter maiorum rerum curas comitia maximi curionis, cum 
in locum M. Aemili sacerdos crearetur, uetus excitauerunt cer- 5 
2 tamen, patriciis negantibus C. Mamili Atelli, qui unus ex plebe 
petebat, babendam rationem esse, quia nemo ante eum nisi ex 
$ patribus id sacerdotium habuisset. tribuni appellati ad senatum 
rem reiecerunt; senatus populi potestatem fecit: ita primus 
4 ex plebe creatus maximus curio C. Mamilius Atellus. et flaminem 1$ 
Dialem inuitum inaugurari coegit P. Licinius pontifex maximus 
C. Valerium Flaccum; decemuirum sacris faciundis creatus in 
5 locum Q. Muci Scaeuolae demortui C. Laetorius. causam inau- 
gurari coacti (laminis libens reticuissem, ni ex mala fama in 
bonam uertisset. ob adulescentiam neclegentem luxuriosamque 15 
C. Flaccus flamen captus a P. Licinio pontifice maximo erat, 
L. Flacco fratri germano cognatisque aliis ob eadem uitia in- 
6 uisus. is, ut animum eius cura sacrorum et caerimoniarum 
cepit, ita repente exuit antiquos mores, ut nemo tota iuuentute 
haberetur prior nec probatior primoribus patrum, suis pariter 30 
alienisque, esset. huius famae consensu elatus ad iustam fidu- 
ciam sui rem intermissam per multos annos ob indignitatem 
flaminum priorum repetiuit, ut in senatum introire. ingressum 
eum curiam cum L. Licinius praetor inde eduxisset, tribunos 
plebis appellauit. flamen uetustum ius sacerdotii repetebat: 2 
datum id cum toga praetexta et sella curuli ei flamonio esse. 
praetor non exoletis uetustate annalium exemplis stare ius, 
sed recentissimae cuiusque consuetudipis usu uolebat: nec 
patrum nec auorum memoria Dialem quemquam id ius usur- 
10 passe. tribuni rem inertia flaminum oblitteratam ipsis, non 30 
sacerdotio damno fuisse cum aequom censuissent, ne ipso quidem 
contra tendente praetore magno adsensu patrum plebisque 
flaminem in senatum introduxerunt, omnibus ita existimanüi- 

bus, magis sanctitate uitae quam sacerdoti iure eam rem flami- 

nem optinuisse. 

Consules priusquam in prouincias irent, duas urbanas 11 
legiones, in supplementum quantum opus erat ceteris exer- 
citibus militum scripserunt. urbanum ueterem exercitum Ful- 12 
uius consul C, Fuluio Flacco legato — frater hic consulis erat 
— in Etruriam dedit ducendum et legiones, quae in Etruria 
erant, Romam deducendas. et Fabius consul reliquias exer- 18 
citus Fuluiani conquisitas — fuere autem ad quattuor milia 
10 trecenti quadraginta quattuor — Q. Maximum filium ducere in 

Siciliam ad M. Valerium proconsulem iussit atque ab eo duas 
legiones et triginta quinqueremes accipere. nihil eae deductae 14 
ex insula legiones minuerunt nec uiribus nec specie eius pro- 
uinciae praesidium. nam cum praeter egregie suppletas duas 15 

15 ueteres legiones transfugarum etiam Numidarum equitum pedi- 
tumque magnam uim baberet, Siculos quoque, qui in erercitu 
Epicydis aut Poenorum fuerant, belli peritos uiros, milites 
scripsit. ea externa auxilia cum singulis Romanis legionibus 16 
adiunxisset, duorum speciem exercituum seruauit: altero L. Cin- 

2% cium partem insulae, qua regnum Hieronis fuerat, tueri iussit; 
altero ipse ceteram insulam tuebatur, diuisam quondam Romani 17 
Punicique imperii finibus, classe quoque septuaginta nauium 
partita, ut omni ambitu litorum praesidio orae maritumae essent. 
ipse cum Muttinis equitatu prouinciam peragrabat, ut uiseret 18 

25 agros cultaque ab incultis notaret et perinde dominos laudaret 
castigaretque. ita tantum ea cura frumenti prouenit, ut et 19 
Romam mitteret et Catinam conueheret, unde exercitui, qui ad 
Tarentum aestiua acturus esset, posset praeberi. 

Ceterum transportati milites in Siciliam — et erant maior 9 

— $9 pars Latini nominis sociorumque — prope magni motus causa 
fuere: adeo ex paruis saepe magnarum momenta rerum pendent. 
fremitus enim inter Latinos sociosque in conciliis ortus, deci- 2 
mum annum dilectibus, stipendiis se exhaustos esse; quotannis 
ferme clade magna pugnare; alios in acie occidi, alios morbo 3 

$5 absumi; magis perire sibi ciuem, qui ab Romano miles lectus 


Q 


5 seribserunt P | 10 que maximum P | 12 xxxuremes P | accepere 
P | deductae 5 ductae P|| 14 egregiae P] 15 transfugatum P 18 scrib- 
sit P] exerna P, corr. P*| 19 exercitu P | 20 qua regnum 5 regnum 
qua P]|peronis P, supra p uidetur i scripta esse | 22 septuaginta na- 
uium wel nauium septusginta G Lxx P | 23 praesidio S praesidia P | 
ore P| 26 castigaretquo Pf28 isset P| 29 trasportati P931 parvi P 
33 stipendis P et stipendiis uel stipendiisque GS || se praeeunte Rupertio 
Alschefski 8 P*, del. P* | quodsnnis P 


e 


24 LIBER XXVII, 9 a. u. C. 545 


sit, quam qui ab Poeno captus: quippe ab hoste gratis remitti 
in patriam, ab Romanis extra Italiam in exilium uerius quam 
in militiam ablegari. octauum iam ibi annum senescere Can- 
nensem militem, moriturum ante, quam ltalia hostis, quippe 
nunc cum maxime florens uiribus, excedat. si ueteres milites 
non redeant in patriam, noui legantur, breui neminem super- 
futurum. itaque, quod propediem res ipsa negatura sit, prius- 
quam ad ultimam solitudinem atque egestatem perueniant, 
negandum populo Romano esse. si consentientis in hoc socios 
uideant Romani, profecto de pace cum Cartbaginiensibus iun- 
genda cogitaturos; aliter numquam uiuo Hannibale sine beilo 
Italiam fore. haec acta in concilis. triginta tum coloniae 
populi Romani erant; ex iis duodecim, cum omnium legationes 
Romae essent, negauerunt consulibus esse, unde milites pecu- 
niamque darent. eae fuere Ardea Nepete Sutrium Alba Car- 

re consules icti cum absterrere eos a tam detestabili consilio 
uellent, castigando increpandoque plus quam leniter agendo 
profecturos rati, eos ausos esse consulibus dicere aiebant, quod 
consules ut in senatu pronuntiarent in animum inducere non 
possent: non enim detrectationem eam munerum militiae sed 
aperiam defectionem a populo Romano esse. redirent itaque 
propere in colonias.et tamquam integra re, locuti magis quam 
ausi tantum nefas, cum suis consulerent. admonerent non 
Campanos neque Tarentinos esse eos sed Romanos; inde oriun- 
dos, inde in colonias atque in agrum bello captum stirpis 
augendae causa missos. quae liberi parentibus deberent, ea 
illos Romanis debere, si ulla pietas, si memoria antiquae patriae 
esset. consulerent igitur de integro: nam tum quidem quae 
temere agitassent, ea prodendi imperi Romani, tradendae Hanni- 
bali uictoriae esse. cum alternis haec consules diu iactassent, 
nibil moti legati neque se, quod domum renuntiarent, habere 
dixerunt neque senatum suum, quod noui consuleret, ubi nec 

miles, qui legeretur, nec pecunia, quae daretur in stipendium, 
esset. cum obstinatos eos uiderent consules, rem ad senatum 14 
detulerunt, ubi tantus pauor animis hominum est iniectus, ut 
magna pars actum de imperio dicerent: idem alias colonias 
facturas, idem socios; consensisse omnis ad prodendam Hanni- 
bali urbem Romanam. consules hortari et consolari senatum 10 
et dicere alias colonias in fide atque officio pristino fore: eas 
quoque ipsas, quae officio decesserint, si legati circa eas colonias 
mittantur, qui castigent, non qui precentur, uerecundiam imperi 
habituras esse. permissum ab senatu iis cum esset, agerent 2 
facerentque, ut e re publica ducerent, pertemptatis prius alia- 
rum coloniarum animis citauerunt legatos quaesiueruntque ab 
iis, ecquid milites ex formula paratos haberent. pro duodeuiginti 
coloniis M. Sextilius Fregellanus respondit et milites ex for- 
15 mula paratos esse, et, si pluribus opus esset, pluris daturos 
et, quidquid aliud imperaret uelletque populus Romanus, enixe 4 
facturos: ad id sibi neque opes deesse et animum etiam super- 
esse. consules parum sibi uideri praefati pro merito eorum 5 
sua uoce conlaudari eos, nisi uniuersi patres iis in curia gratias 
20 egissent, sequi in senatum eos iusserunt. senatus quam poterat 6 
honoratissimo decreto adlocutus eos mandat consulibus, ut ad 
populum quoque eos producerent et inter multa alia praeclara, 
quae ipsis maioribusque suis praestitissent, recens etiam meri- 
tum eorum in rem publicam commemorarent. ne nunc quidem 7 
25 post tot saecula sileantur fraudenturue laude sua: Signini fuere 
et Norbani Saticulanique et Fregellani et Lucerini et Venusini 
et Brundusini et Hadriani et Firmani et Ariminenses, et ab 8 
altero mari Pontiani et Paestani et Cosani, et mediterranei 
Beneuentani et Aesernini et Spoletini et Placentini et Cremo- 
30 nenses. harum coloniarum subsidio tum imperium populi Ro- 9 
, mani stetit, iisque gratiae in senatu et apud populum actae. 

10 duodecim aliarum coloniarum, quae detractauerunt imperium, 
mentionem fieri patres uetuerunt, neque illos dimitti neque 
retineri neque appellari a consulibus. ea tacita castigatio ma- 
xime ex dignitate populi Romani uisa est. 

11 Cetera expedientibus, quae ad bellum opus erant, consuli- 5 
bus aurum uicensimarium, quod in sanctiore aerario ad ulti- 

12 mos casus seruabatur, promi placuit prompta ad quattuor 
milia pondo auri. inde quingena pondo data consulibus et 
M. Marcello et P. Sulpicio proconsulibus et L. Veturio prae- 

15 tori, qui Galliam prouinciam erat sortitus, additumque Fabio 10 
consuli centum pondo auri praecipuum, quod in arcem Taren- 
tinam portaretur; cetero auro usi sunt ad uestimenta praesenti 
pecunia locanda exercitui, qui in Hispania bellum secunda sua 
fama ducisque gerebat. 

11 Prodigia quoque, priusquam ab urbe consules proficisce- 1$ 

2 rentur, procurari placuit. in Albano monte tacta de caelo 
erant signum Iouis arborque templo propinqua et ostium lacus, 
et Capuae murus Fortunaeque aedis, et Sinuessae murus por- 

8 taque. haec de caelo tacta. cruentam etiam fluxisse aquam 
Albanam quidam auctores erant; et Romae intus in cella [aedis] 9. 
Fortis Fortunae de capite signum, quod in corona erat, in 

4 manum sponte sua prolapsum; et Priuerni satis constabat bo- 
uem locutum, uolturiumque frequenti foro in tabernam deuo- 
lasse, et Sinuessae natum ambiguo inter marem ac feminam 

5 sexu infantem, quos androgynos uolgus, ut pleraque, faciliore 55 
ad duplicanda uerba Graeco sermone, appellat, et lacte plu- 

6 uisse, et cum elephanti capite puerum natum. ea prodigia 
hostiis maioribus procurata, et supplicatio circa omnia pului- 
naria et obsecratio in unum diem indicta; et decretum, ut 
C. Hostilius praetor ludos Apollini, sicut iis annis uoti factique 30 
erant, uoueret faceretque. 

1 Per eos dies et censoribus creandis Q. Fuluius consul 

comitia habuit. creati censores, ambo qui nondum consules 

fuerant, M. Cornelius Cethegus P. Sempronius Tuditanus. ii 8 

censores ut agrum Campanum fruendum locarent, ex auctori- 

tate patrum latum ad plebem est, plebesque sciuit. senatus 9 

lectionem contentio inter censores de principe legendo tenuit. 

Semproni lectio erat; ceterum Cornelius morem traditum a 

patribus sequendum aiebat, ut, qui primus censor ex iis, qui 10 

uimerent, fuisset, eum principem legerent: is T. Manlius Tor- 

quatus erat; Sempronius, cui di sortem legendi dedissent, ei 11 

10 ius liberum eosdem dedisse deos; se id suo arbitrio facturum 

lecturumque Q. Fabium Maximum, quem tum principem Ro- 

manae ciuitatis esse uel Hannibale iudice uicturus esset. cum 12 

diu certatum uerbis esset, concedente conlega lectus a Sem- 

pronio princeps in senatu Q. Fabius Maximus consul. inde 
alius lectus senatus octo praeteritis, inter quos M. Caecilius 

Metellus erat, infamis auctor deserendae Italiae post Cannensem 

cladem. in equestribus quoque notis eadem seruata causa; 15 

sed erant perpauci, quos ea infamia attingeret. illis omni- 14 

bus — et multi erant — adempti equi, qui Cannensium legio- 

2) num equites in Sicilia erant. addiderunt acerbitati etiam tem- 
pus, ne praeterita stipendia procederent iis, quae equo publico 
meruerant, sed dena stipendia equis priuatis facerent. ma- 15 
gnum praeterea numerum eorum conquisiuerunt, qui equo 
merere deberent; atque ex iis, qui principio eius belli septem- 

25 decim annos nati fuerant neque militauerant, omnis aerarios 
fecerunt. locauerunt inde reficienda, quae circa forum in- 16 
cendio consumpta erant, septem tabernas, macellum, atrium 
regium. 

Transactis omnibus, quae Romae agenda erant, consules 12 

9) ad bellum profecti. prior Fuluius praegressus Capuam; post 2 
paucos dies consecutus Fabius, qui et conlegam coram opte- 

status et per litteras Marcellum, ut quam acerrimo bello de- 
tinerent Hannibalem, dum ipse Tarentum oppugnaret: ea urbe 
adempta hosti iam undique pulso, nec ubi consisteret nec 
quod fidum respiceret habenti, ne remorandi quidem causam 
in Italia fore. Regium etiam nuntium mittit ad praefectum 
praesidii, quod ab Laeuino consule aduersus Bruttios ibi loca- 
tum erat, octo milia hominum, pars maxima ab Agathyrna, 
sicut ante dictum est, ex Sicilia traducta, rapto uiuere homi- 
num adsuetorum; additi erant Bruttiorum indidem perfugae, 
et audacia et audendi omnia necessitatibus pares. hanc manum 
ad Bruttium primum agrum depopulandum duci iussit, inde ad 
Cauloneam urbem oppugnandam. imperata non inpigre solum 
sed etiam auide executi direptis fugatisque cultoribus agri summa 
ui urbem oppugnabant. Marcellus et consulis litteris excitus 
et quia ita induxerat in animum, neminem ducem Romanum 
tam parem Hannibali quam se esse, ubi primum in agris pa- 
buli copia fuit, ex hibernis profectus ad Canusium Hannibali 
occurrit. sollicitabat ad defectionem Canusinos Poenus; ceterum 
ut adpropinquare Marcellum audiuit, castra inde mouit. aperta 
erat regio sine ullis ad insidias latebris; itaque in loca saltuosa 
cedere inde coepit. Marcellus uestigiis instabat castraque ca- 
stris conferebat et opere perfecto extemplo in aciem legiones 
educebat. Hannibal turmatim per equites peditumque iacu- 
latores leuia certamina serens casum uniuersae pugnae non 
necessarium ducebat. tractus est tamen ad id, quod uitabat, 
certamen. nocte praegressum adsequitur locis planis ac pa- 
tentibus Marcellus; castra inde ponentem pugnando undique 
in munitores operibus prohibet. ita signa conlata pugnatumque 
totis copiis et, cum iam nox instaret, Marte aequo discessum 
est. castra exiguo distantia spatio raptim ante noctem per- 
munita. postero die luce prima Marcellus in aciem copias 
eduxit; nec Hannibal detractauit certamen multis uerbis ad- 

hortatus milites, ut memores Trasumenni Cannarumque contun- 

derent ferociam hostis: urgere atque instare eum, non iter 12 

quietos facere, non castra ponere pati, non respirare aut 

circumspicere; cotidie simul orientem solem et Romanam aciem 

in campis uidendam esse: si uno proelio haut incruentus abeat, 18 

quietius deinde tranquilliusque eum bellaturum. his inritati 

adhortationibus simulque taedio ferociae hostium cotidie in- 

stantium lacessentiumque acriter proelium ineunt. pugnatum 14 

amplius duabus horis est. cedere inde ab Romanis dextra ala 

10 et extraordinarii coepere. quod ubi Marcellus uidit, duode- 
uicensimam legionem in primam aciem inducit. dum alii tre- 15 
pide cedunt, alii segniter subeunt, turbata tota acies est, dein 
prorsus fusa, et uincente pudorem metu terga dabant. ceci- 16 
dere in pugna fugaque ad duo milia et septingenti ciuium so- 

15 ciorumque; in iis quattuor Romani centuriones, duo tribuni 
militum, M. Licinius et M. Heluius. signa militaria quattuor de 17 
ala, prima quae fugit, duo de legione, quae cedentibus sociis 
successerat, amissa. 

Marcellus, postquam in castra reditum est, contionem 18. 

20 adeo saeuam atque acerbam apud milites habuit, ut proelio 
per diem totum infeliciter tolerato tristior iis irati ducis oratio 
esset. “Dis immortalibus, ut in tali re, laudes gratesque' inquit 2 
'ago, quod uictor hostis cum tanto pauore incidentibus uobis 
in uallum portasque non ipsa castra est adgressus: deseruis- 

% setis profecto eodem terrore castra, quo omisistis pugnam. qui 8 
pauor hic, qui terror, quae repente, qui et cum quibus pugna- 
retis, obliuio animos cepit? nempe idem sunt hi hostes, quos 
uincendo et uictos sequendo priorem aestatem absumpsistis, 
quibus dies noctesque fugientibus per hos dies institistis, quos 4 

9 leuibus proeliis fatigastis, «uos hesterno die nec iter facere 
Dec castra ponere passi estis. omitto ea, quibus gloriari po- 5 
lestis; cuius et ipsius pudere ac paenitere uos oportet, referam. 

6 nempe aequis manibus hesterno die diremistis pugnam. quid 

sunt an illorum auctae? non equidem mihi cum exercitu meo 
loqui uideor nec cum Romanis militibus; corpora tantum atque 
arma eadem sunt. an, si eosdem animos habuissetis, terga 
uestra uidisset hostis? signa alicui manipulo aut cohorti ad- 
emisset? adhuc caesis legionibus Romanis gloriabatur; uos illi 
hodierno die primum fugati exercitus dedistis decus. clamor 
inde ortus, ut ueniam eius diei daret; ubi uellet deinde experi- 
retur militum suorum animos.: ‘ego uero experiar, inquit ‘mi- 
lites, et uos crastino die in aciem educam, ut uictores potius 
quam uicti ueniam impetretis, quam petitis; cohortibus, quae 
signa amiserant, hordeum dari iussit, centurionesque manipu- 
lorum, quorum signa arhissa fuerant, destrictis gladiis discinctos 
destitui; et, ut postero die omnes, equites pedites, armati ad- 
essent, edixit. ita contio dimissa fatentium iure ac merito sese 
increpitos, neque illo die uirum quemquam in acie Romana 
fuisse praeter unum ducem, cui aut morte satisfaciendum aut 
egregia uictoria esset. postero die armati ornatique ad edictum 
aderant. imperator eos conlaudat pronuntiatque, a quibus 
orta pridie fuga esset, cohortesque, quae signa amisissent, se 
in primam aciem inducturum; edicere iam sese omnibus pu- 
gnandum ac uincendum esse et adnitendum singulis uniuer- 
sisque, ne prius hesternae fugae quam hodiernae uictoriae 
fama Romam perueniat. inde cibo corpora firmare iussi, ut, 
si longior pugna esset, uiribus sufficerent. ubi omnia dicta 
factaque sunt, quibus excitarentur animi militum, in aciem 


14 procedunt. quod ubi Hannibali nuntiatum est, 'cum eo nimi- 


2 


rum' inquit hoste res est, qui nec bonam nec malam ferre 
fortunam possit! seu uicit, ferociter instat uictis; seu uictus 
est, instaurat cum uictoribus certamen." signa inde canere iussit 

et copias educit. pugnatum utrimque aliquanto quam pridie 
acrius est, Poenis ad optinendum hesternum decus adniten- 
tibus, Romanis ad demendam ignominiam. sinistra ala ab Ro- 
manis et cohortes, quae amiserant signa, in prima acie pugna- 
bant, et legio uicensima ab dextro cornu instructa. L. Cor- 
nelius Lentulus et C. Claudius Nero legati cornibus praeerant; 
Marcellus mediam aciem hortator testisque praesens firmabat. 
ab Hannibale Hispani primam optinebant frontem, et id robo- 
ris in omni exercitu erat. cum anceps diu pugna esset, Hanni- 
bal elephantos in primam aciem induci iussit, si quem inicere 
ea res tumultum ac pauorem posset. et primo turbarunt 
signa ordinesque, et partim occulcatis partim dissupatis ter- 
rore, qui circa erant, nudauerant una parte aciem, latiusque 
fuga manasset, ni C. Decimius Flauus tribunus militum signo 
arrepto primi hastati manipulum eius signi sequi se iussisset. 
duxit, ubi maxime tumultum conglobatae beluae faciebant, pila- 
que in eas conici iussit. baesere omnia tela, haud difficili ex 
propinquo in tanta corpora ictu et tum conferta turba. sed ut 
non omnes uulnerati sunt, ita in quorum tergis infixa stetere 
pila, ut est genus anceps, in fugam uersi etiam integros auer- 
tere. tum iam non unus manipulus, sed pro se quisque miles, 
qui modo adsequi agmen fugientium elephantorum poterat, pila 
conicere. eo magis ruere in suos beluae tantoque maiorem 
stragem edere, quam inter hostis ediderant, quanto acrius 
pauor consternatam agit, quam insidentis magistri imperio 
regitur. in perturbatam transcursu beluarum aciem signa in- 
ferant Romani pedites et haud magno certamine dissupatos 
trepidantisque auertunt. tum in fugientes equitatum inmittit 
Marcellus, nec ente finis sequendi est factus, quam in castra 
pauentes conpulsi sunt. nam super alia, quae terrorem trepi- 
dationemque facerent, elephanti quoque duo in ipsa porta 
corruerant, coactique erant milites per fossam uallumque ruere 
in castra. ibi maxima bostium caedes facta: caesa ad octo 
milia hominum, quinque elephanti. nee Romanis incruenta 


1 et 21, om, P | 3 sinistra P.Z? dextra J. Perisonius et Duker 

b eut duodeuicesima cum J. Perisonio scribendum aut cap. 12, 14 vi- 
cesimam emendandum censet Duker | 6 nero om. 2*]| 11 tumulum PJ 
12 occulcatis JZ! occuleatis et P | diesipatis terrore disputatis errore 
P 14 nisi 2*4 16 conclobatae P| 17 difficile P.2* | 18 tum conferta P 
eum conferat .71* tam conferta 2* | 27 dissupatas P | 28 tripedantis- 
que P|[ 29 finis P*2* finis fais P' 30 trepidationemquo P*, corr. P* | 
31 fecerant 2 quoque 5 que P forte .2* | 32 corruerat P | 33 maxime 
Z* | 34 millia 


Liuius IV 6 


Qo — e3 


ph 


0 


11 


15 


82 LIBER XXVII, 14. 15 a. u. €. 545 


uictoria fuit: mille ferme et septingenti de duabus legionibus 
et sociorum supra mille et trecentos occisi; uulnerati permulti 
ciuium sociorumque. Hannibal nocte proxima castra mouit; 
cupientem insequi Marcellum prohibuit multitudo sauciorum. 


15 speculatores, qui prosequerentur agmen, missi postero die 

rettulerunt Bruttios Hannibalem petere. 

Isdem ferme diebus et ad Q. Fuluium consulem Hirpini 
et Lucani et Volcientes traditis praesidiis Hannibalis, quae in 
urbibus habebant, dediderunt sese, clementerque a consule 
cum uerborum tantum castigatione ob errorem praeteritum 
accepti; et Bruttiis similis spes ueniae facta est, cum ab iis 
Vibius et Paccius fratres, longe nobilissimi gentis eius, eandem, 
quae data Lucanis erat, condicionem deditionis petentes uenis- 
sent. Q. Fabius consul oppidum in Sallentinis Manduriam ui 
cepit. ibi ad tria milia hominum capta et ceterae praedae ali- 
quantum. inde Tarentum profectus in ipsis faucibus portus 
posuit castra. nauis, quas Laeuinus tutandis commeatibus ha- 
buerat, partim machinationibus onerat apparatuque moenium 
oppugnandorum, partim tormentis et saxis omnique missilium 
telorum genere instruit, onerarias quoque, non eas solum, 
quae remis agerentur, ut alii machinas scalasque ad muros 
ferrent, alii procul ex nauibus uulnerarent moenium propugna- 
tores. hae naues ut ab aperto mari urbem adgrederentur 
instructae parataeque sunt. et erat liberum mare, classe Pu- 
nica, cum Philippus oppugnare Aetolos pararet, Corcyram tra- 
missa. in Bruttiis interim Cauloneae oppugnatores sub aduen- 
tum Hannibalis, ne opprimerentur, in tumulum a praesenti 
impetu tutum, ad cetera inopem, concessere. 

Fabium Tarentum obsidentem leue dictu momentum ad 
rem ingentem potiundam adiuuit. praesidium Bruttiorum da- 
tum ab Hannibale Tarentini habebant. eius praesidii prae- 

fectus deperibat amore mulierculae, cuius frater in exercitu 
Fabii consulis erat. is certior litteris sororis factus de noua 
consuetudine aduenae locupletis atque inter popularis tam hono- 
rati, spem nactus per sororem quolibet inpelli amantem posse, 
quid speraret ad consulem detulit. quae cum haud uana co- 
gitatio uisa esset, pro perfuga iussus Terentum transire, ac 
per sororem praefecto conciliatus, primo occulte temptando 
animum, dein satis explorata leuitate blanditiis muliebribus 
perpulit eum ad proditionem custodiae loci, cui praepositus 
erat. ubi et ratio agendae rei et tempus conuenit, miles nocte 
per interualla stationum clam ex urbe emissus ea, quae acta 
erant, quaeque ut agerentur conuenerat, ad consulem refert. 
Fabius uigilia prima dato signo iis, qui in arce erant, quique 

custodiam portus habebant, ipse circumito portu ab regione - 


urbis in orientem uersa occultus consedit. canere inde tubae 
simul ab arce simul a portu et ab nauibus, quae ab aperto 
mari adpulsae erant, clamorque undique cum ingenti tumultu, 
unde minimum periculi erat, de industria ortus. consul interim 
silentio continebat suos. igitur Democrates, qui praefectus 
antea classis fuerat, forte illi loco praepositus, postquam quieta 
omnia circa se uidit, alias partis eo tumultu personare, ut 
captae urbis interdum excitaretur clamor, ueritus, ne inter 
cunctationem suam consul aliquam uim faceret ac signa in- 
ferret, praesidium ad arcem, unde maxime terribilis accidebat 
sonus, traducit. Fabius cum et ex temporis spatio et ex si- 
lentio ipso, quod, ubi paulo ante strepebant excitantes uocan- 
tesque ad arma, inde nulla accidebat uox, deductas custodias 
sensisset, ferri scalas ad eam partem muri, qua Bruttiorum 
cohortem praesidium agitare proditionis conciliator nuntiauerat, 
iubet. ea primum captus est murus adiuuantibus recipientibus- 
que Bruttiis, et transcensum in urbem est; inde et proxuma 
refracta porta, ut frequenti agmine signa inferrentur. tum 
clamore sublato sub ortum ferme lucis nullo obuio armato in 
forum perueniunt, omnisque undique, qui ad arcem portumque 

16 pugnabant, in se conuerterunt. proelium in aditu fori maiore 

impetu quam perseuerantia commissum est: non animo, non 
armis, non arte belli, non uigore ac uiribus corporis par Ro- 
mano Tarentinus erat. igitur pilis tantum coniectis, prius paene, 
quam consererent manus, terga dederunt, dilapsique per nota 
urbis itinera in suas amicorumque domos. duo ex ducibus, 
Nico et Democrates, fortiter pugnantes cecidere; Philemenus, 
qui proditionis ad Hannibalem auctor fuerat, cum citato equo 
ex proelio auectus esset, uacuus paulo post equus errans per 
urbem cognitus, corpus nusquam inuentum est: creditum uulgo 
est in puteum apertum ex equo praecipitasse. Carthalonem 
autem, praefectum Punici praesidii, cum commemoratione pa- 
terni hospitii positis armis uenientem ad consulem miles obuius 
obtruncat. alii alioe passim sine discrimine armatos inermisque 
caedunt, Carthaginienses Tarentinosque pariter. Bruttii quo- 
que multi passim interfecti, seu per errorem seu uetere in eos 
insito odio seu ad proditionis famam, ut ui potius atque armis 
captum Tarentum uideretur, extinguendam. tum ab caede ad 
diripiendam urbem discursum. triginta milia seruilium capitum 
dicuntur capta, argenti uis ingens facti signatique, auri octo- 
ginta tria milia pondo, signa, tabulae, prope ut Syracusarum 
ornamenta aequauerint. sed maiore animo generis eius praeda 
abstinuit Fabius quam Marcellus; qui interroganti scriba, quid 
fleri signis uellet ingentis magnitudinis — di sunt, suo quis- 

Tarentinis relinqui iussit. murus inde, qui urbem ab arce 
dirimebat, dirutus est ac disiectus. 

Dum haec Tarenti aguntur, Hannibal iis, qui Cauloneam 
obsidebant, in deditionem acceptis, audita oppugnatione Ta- 

renti dies noctesque cursim agmine acto, cum festinans ad 
opem ferendam captam urbem audisset, 'et Romani suum Han- 
nibalem inquit *habent: eadem qua ceperamus arte Tarentum 
amisimus. ne tamen fugientis modo conuertisse agmen uide- 
retur, quo constiterat loco, quinque milia ferme ab urbe, posuit 
castra. ibi paucos moratus dies Metapontum sese recepit. 
inde duos Metapontinos cum litteris principum eius ciuitatis 
ad Fabium Tarentum mittit, fidem ab consule accepturos in- 
punita iis priora fore, si Metapontum cum praesidio Punico 
prodidissent. Fabius uera quae adferrent esse ratus diem, qua 
accessurus esset Metapontum, constituit litterasque ad princi- 
pes dedit, quae ad Hannibalem delatae sunt. enimuero laetus 
successu fraudis, si ne Fabius quidem dolo inuictus fuisset, 
haud procul Metaponto insidias ponit. Fabio auspicanti, prius- 
quam egrederetur ab Tarento, aues semel atque iterum non 
addixerunt; hostia quoque caesa consulenti deos haruspex ca- 
uendum a fraude hostili et ab insidiis praedixit. Metapontini, 
postquam ad constitutam non uenerat diem, remissi, ut cunc- 
tantem hortarentur, ac repente conprehensi metu grauioris 
quaestionis detegunt insidias. 

Aestatis eius principio, qua haec agebantur, P. Scipio in 
Hispania cum hiemem totam reconciliandis barbarorum animis 
partim donis partim remissione opsidum captiuorumque absum- 
psisset, Edesco ad eum, clarus inter duces Hispanos, uenit. 
erant coniunx liberique eius apud Romanos; sed praeter eam 
causam etiam uelut fortuita inclinatio animorum, quae Hispa- 
niam omnem auerterat ad Romanum a Punico imperio, traxit 
eum. eadem causa Indibili Mandonioque fuit, haud dubie 
omnis Hispaniae principibus, cum omni popularium manu re- 
licto Hasdrubale secedendi in imminentis castris eius tumulos, 
unde per continentia iuga tutus receptus ad Romanos esset. 
Hasdrubal, cum hostium res tantis augescere incrementis cer- 
neret, suas imminui, ac fore ut, nisi audendo aliquid moueret, 
qua coepissent, fluerent, dimicare quam primum statuit. Scipio 


1 ecto .Z' facto P | 3 eadem ez teadem P'j 4 vide|tor P] 5 con- 
stiterat Z4 constituerat P | millia P] 6 ubi 2* [se 2*| 9 cum Z5 iis 
cum P (ei cum Z*) | 10 uera q. adferrent P que afferrent uera 2* 
13 fuisset P esset 1| 14 petaponto P!, corr. P* | 16 aruspex P| 17a 
2*5, om. P 18 constitutam Z* constitutü P || 19 conpraehensi P | 21 ge- 
rebantur 2* | 22 qum P [23 partie (parti P?) remissione P | absumsisset 
P | 21 punico 2? ponic. P| 28 dubiae P | 33 aliquit P || moueret 2? 
mouerent P|34 fluerent P ruerent Z' ' 


u 


DN 


HW 


10 


11 


12 


14 


86 (LIBER XXVII, 17 a. u. C. 545 


auidior etiam certaminis erat, cum a spe, quam successus rerum 
augebat, tum quod, priusquam iungerentur hostium exercitus, 
cum uno dimicare duce exercituque quam simul cum uniuersis 
malebat. ceterum, etiamsi cum pluribus pariter dimicandum 
foret, arte quadam copias auxerat. nam cum uideret nullum 
esse nauium usum, quia uacua omnis Hispaniae ora classibus 
Punicis erat, subductis nauibus Tarracone naualis socios ter- 
restribus copiis addidit. et armorum adfatim erat, et captorum 
Carthagine et quae post captam eam fecerat tanto opificum 
numero incluso. cum iis copiis Scipio ueris principio ab Tar- 
racone egressus — iam enim et Laelius redierat ab Roma, sine 
quo nihil maioris rei motum uolebat — ducere ad hostem per- 
git. per omnia pacata eunti, ut cuiusque populi finis transiret, 
prosequentibus excipientibusque sociis, Indibilis et Mandonius 
cum suis copiis occurrerunt. Indibilis pro utroque locutus, 
haudquaquam ut barbarus stolide incauteue, sed potius cum 
uerecundia et grauitate propiorque excusanti transitionem ut 
necessariam, quam glorianti eam uelut primam occasionem 
raptam: scire enim se transfugae nomen execrabile ueteribus 
sociis, nouis suspectum esse; neque eum se reprehendere morem 
hominum, si tamen anceps odium causa, non nomen faciat. 
merita inde sua in duces Carthaginiensis commemorauit, auari- 
tiam contra eorum superbiamque et omnis generis iniurias in 
se atque popularis. itaque corpus dumtaxat suum ad id tempus 
apud eos fuisse; animum iam pridem ibi esse, ubi ius ac fas 
crederent coli. ad deos quoque confugere supplices, qui ne- 
queant hominum uim atque iniurias pati; se id Scipionem 
orare, ut transitio sibi nec fraudi apud eum nec honori sit; 
qualis ex ea die experiundo cognorit, perinde operae eorum 
pretium faceret. ita prorsus respondet facturum Romanus nec 

pro transfugis habiturum, qui non duxerint societatem ratam, 
ubi nec diuini quicquam nec humani sanctum esset. productae 
deinde in conspectum eis coniuges liberique lacrumantibus 
gaudio redduntur. atque eo die in hospitium abducti; postero 
die foedere accepta fides, dimissique ad copias adducendas. 
isdem deinde castris tendebant, donec ducibus iis ad hostem 
peruentum est. 

Proximus Carthaginiensium exercitus Hasdrubalis prope 18 


urbem Baeculam erat. pro castris equitum stationes habebant. 
in eas uelites antesignanique et qui primi agminis erant, adue- 
nientes ex itinere, priusquam castris locum caperent, adeo 
contemptim impetum fecerunt, ut facile appareret, quid utri- 
que parti animorum esset, in castra trepida fuga conpulsi 
equites sunt, signaque Romana portis prope ipsis inlata. atque 
illo quidem die inritatis tantum ad certamen animis castra 
Romani posuerunt. nocte Hasdrubal in tumulum copias re- 
cipit plano campo in summo patentem; fluuius ab tergo, ante 
circaque uelut ripa praeceps oram eius omnem cingebat. sub- 
erat et altera inferior summissa fastigio planities; eam quoque 
altera crepido haud faciliori ascensu ambibat. in hunc infe- 
riorem campum postero die Hasdrubal, postquam stantem pro 
castris hostium aciem uidit, equites Numidas leuiumque armo- 
rum Baliaris et Afros demisit. Scipio circumuectus ordines 
signaque ostendebat hostem, praedamnata spe aequo dimicandi 
campo captantem tumulos, loci fiducia, non uirtutis aut armo- 
rum stare in conspectu; sed altiora moenia habuisse Cartha- 
ginem, quae transcendisset miles Romanus; nec tumulos nec 
arcem, ne mare «quidem armis opstitisse suis. ad id fore 
altitudines, quas cepissent hostes, ut per praecipitia et prae- 
rupta salientes fugerent; eam quoque se illis fugam clausurum. 
cohortesque duas alteram. tenere fauces uallis, per quam defer- 

retur amnis, iubet, alteram uiam insidere, quae ab urbe per 
tumuli obliqua in agros ferret. ipse expeditos, qui pridie sta- 
tiones hostium pepulerant, ad leuem armaturam infimo stantem 
supercilio ducit. per aspreta primum, nihil aliud quam uia 
impediti, iere. deinde, ut sub ictum uenerunt, telorum primo 
omnis generis uis ingens effusa in eos est, ipsi contra saxa, 
quae locus strata passim, omnia ferme missilia, praebet, inge- 
rere, non milites solum sed etiam turba calonum inmixta 
armatis. ceterum quamquam ascensus difficilis erat, et prope 
obruebantur telis saxisque, adsuetudine tamen succedendi muros 
et pertinacia animi subierunt primi. qui simul cepere aliquid 
aequi loci, ubi firmo consisterent gradu, leuem et concursatorem 
hostem atque interuallo tutum, cum procul missilibus pugna 
eluditur, instabilem eundem ad comminus conserendas manus, 
expulerunt loco et cum caede magna in aciem altiori super- 
stantem tumulo inpegere. inde Scipio iussis aduersus mediam 
euadere aciem uictoribus ceteras copias cum Laelio diuidit, 
atque eum parte dextra tumuli circumire, donec mollioris 
ascensus uiam inueniret, iubet; ipse ab laeua circumitu haut 


i 


magno in transuersos hostis incurrit. inde primo turbata acies 2 


est, dum ad circumsonantem undique clamorem flectere cornua 
et obuertere ordines uolunt. hoc tumultu et Laelius subiit, 
et, dum pedem referunt, ne ab tergo uulnerarentur, laxata 
prima acies locusque ad euadendum et mediis datus est, qui 
per tam iniquum locum stantibus integris ordinibus elephan- 
tisque ante signa locatis numquam euasissent. cum ab omni 
parte caedes fieret, Scipio, qui laeuo cornu in dextrum incu- 
currerat, maxime in nuda latera hostium- pugnabat. et iam 
ne fugae quidem patebat locus; nam et stationes utrimque 
Romanae dextra laeuaque insederant uias, et porta castrorum 
ducis principumque fuga clausa erat, addita trepidatione ele- 
phantorum, quos territos aeque atque hostis timebant, caesa 
igitur ad octo milia hominum. 

Hasdrubal, iam antequam dimicaret pecunia rapta elephan- 19 


tisque praemissis, quam plurumos poterat de fuga excipiens 
praeter Tagum flumen ad Pyrenaeum tendit. Scipio castris 
hostium potitus, cum praeter libera capita omnem praedam 
militibus concessisset, in recensendis captiuis decem milia pe- 
ditum, duo milia equitum inuenit. ex iis Hispanos sine pretio 
omnes domum dimisit, Áfros uendere quaestorem iussit. cir- 
cumfusa inde multitudo Hispanorum et ante deditorum et pri- 
die captorum regem eum ingenti consensu appellauit. tum 
Scipio silentio per praeconem facto sibi maximum nomen im- 
peratoris esse dixit, quo se milites sui appellassent; regium 
nomen, alibi magnum, Romae intolerabile esse. regalem ani- 
mum in se esee, si id in hominis ingenio amplissimum duce- 
rent, tacite iudicarent, uocis usurpatione apstinerent. sensere 
etiam barbari magnitudinem animi, cuius miraculo nominis alii 
mortales stuperent, id ex tam alto fastigio aspernantis. 

Dona inde regulis principibusque Hispanorum diuisa, et 
ex magna copia captorum equorum trecentos, quos uellet, 
eligere Indibilem iussit. cum Afros uenderet iussu imperatoris 
quaestor, puerum adultum inter eos forma insigni, cum audisset 
regii generis esse, ad Scipionem misit. quem cum percuncta- 
retur Scipio, quis et cuias et cur id aetatis in castris fuisset, 
Numidam esse se ait, Massiuam populares uocare; orbum a 
patre relictum, aput maternum auum Galam, regem Numidarum, 
educatum, cum auunculo Masinissa, qui nuper cum equitatu 
subsidio Carthaginiensibus uenisset, in Hispaniam traiecisse. 
prohibitum propter aetatem a Masinissa numquam ante proe- 
lium inisse; eo die, quo pugnatum cum Romanis esset, inscio 
auunculo, clam armis equoque sumpto in aciem exisse; ibi 
prolapso equo effusum in praeceps captum ab Romanis esse. 
Seipio cum adseruari Numidam iussisset, quae pro tribunali 
agenda erant, peragit; inde cum se in praetorium recepisset, 
uocatum eum interrogat, uelletne ad Masinissam reuerti. cum 
effusis gaudio lacrimis cupere uero diceret, tum puero anulum 

aureum, tunicam lato clauo cum Hispano sagulo et aurea fibula 

equumque ornatum donat, iussisque prosequi, quoad uellet, 

equitibus dimisit. 

20 De bello inde consilium habitum. et auctoribus quibus- 

2 dam, ut confestim Hasdrubalem consequeretur, anceps id ratus, 
ne Mago atque alter Hasdrubal cum eo iungerent copias, prae- 
sidio tantum ad insidendum Pyrenaeum misso ipse relicum 
áestatis recipiendis in fidem Hispaniae populis apsumpsit. 

8 Paucis post proelium factum ad Baeculam diebus, cum 
Scipio rediens iam Tarraconem saltu Castulonensi excessisset, 
Hasdrubal Gisgonis filius et Mago imperatores ex ulteriore 
Hispania ad Hasdrubalem uenere, serum post male gestam rem 
auxilium, consilio in cetera exequenda belli haud parum op- 

4 portuni. ibi conferentibus, quid in cuiusque prouinciae re- 
gione animorum Hispanis esset, unus Hasdrubal Gisgonis ulti- 
mam Hispaniae oram, quae ad Oceanum et Gadis uergit, igna- 
ram adhuc Romanorum esse eoque Carthaginiensibus satis fidam 

5 censebat; inter Hasdrubalem alterum et Magonem constabat 
beneficiis Scipionis occupatos omnium animos publice priua- 
timque esse, nec transitionibus finem ante fore, quam omnes 
Hispani milites aut in ultima Hispaniae amoti aut traducü in 

6 Galliam forent. itaque, etiam si senatus Carthaginiensium non 
censuisset, eundum tamen Hasdrabali fuisse in Italiam, ubi 
belli caput rerumque summa esset, simul ut Hispanos omnis 

7 procul ab nomine Scipionis ex Hispania abduceret; exercitum 
eius cum transitionibus tum aduerso proelio imminutum Hispa- 
nis repleri militibus, et Magonem, Hasdrubali Gisgonis filio tra- 
dito exercitu, ipsum cum grandi pecunia ad conducenda mer- 

8 cede auxilia in Baliaris traicere; Hasdrubalem Gisgonis cum 
exercitu penitus in Lusitaniam abire nec cum Romano manus 
conserere; Masinissae ex omni equitatu, quod roboris esset, tria 
milia equitum expleri, eumque uagum per citeriorem Hispaniam 

sociis opem ferre, hostium oppida atque agros populari. his 
decretis ad exsequenda, quae statuerant, duces digressi. haec 
eo anno in Hispania acta. 

Romae fama Scipionis in dies crescere, Fabio Tarentum 
captum astu magis quam uirtute gloriae tamen esse, Fului 
senescere fama, Marcellus etiam aduerso rumore esse, super 
quam quod primo male pugnauerat, quia uagante per Italiam 
Hannibale media aestate Venusiam in tecta milites abduxisset. 
inimicus erat ei C. Publicius Bibulus tribunus plebis. is iam 
a prima pugna, quae aduersa fuerat, adsiduis contionibus in- 
famem inuisumque plebei Claudium fecerat et iam de imperio 
abrogando eius agebat, cum tamen necessarii Claudi optinue- 
runt, ut relicto Venusiae legato Marcellus Romam ueniret ad 
purganda ea, quae inimici obicerent, nec de imperio eius ab- 
rogando apsente ipso ageretur. forte sub idem tempus et Mar- 
cellus ad deprecandam ignominiam et Q. Fuluius consul comi- 
tiorum causa Romam uenit. actum de imperio Marcelli in 
circo Flaminio est ingenti concursu plebisque et omnium 
ordinum; accusauitque tribunus plebis non Marcellum modo 
sed omnem nobilitatem: fraude eorum et cunctatione fleri, 
ut Hannibal decimum iam annum Ïtaliam prouinciam habeat, 
diutius ibi quam Carthagine uixerit. habere fructum imperi 
prorogati Marcello populum Romanum: bis caesum exercitum 
eius aestiua Venusiae sub tectis agere. hanc tribuni oratio- 
nem ita obruit Marcellus commemoratione rerum suarum, ut 
non rogatio solum de imperio eius abrogando antiquaretur, sed 
postero die consulem eum ingenti consensu centuriae omnes 
crearent. additur conlega T. Quinctius Crispinus, qui tum prae- 
tor erat. postero die praetores creati P. Licinius Crassus Diues, 
pontifex maximus, P. Licinius Varus Sex. Iulius Caesar Q. Clau- 
dius Flamen. 

6 Comitiorum ipsorum diebus sollicita ciuitas de Etruriae 
defectione fuit. principium eius rei ab Arretinis fieri C. Cal- 
purnius scripserat, qui eam prouinciam pro praetore optine- 

7 bat. itaque confestim eo missus Marcellus consul designatus, 
qui rem inspiceret ac, si digna uideretur, exercitu accito bellom 
ex Apulia in Etruriam transferret. eo metu conpressi Etrusci 

8 quieuerunt. Tarentinorum legatis pacem petentibus cum liber- 
tate ac legibus suis responsum ab senatu est, ut redirent, cum 
Fabius consul Romam uenisset. 

9 Ludi et Romani et plebei eo anno singulos dies instau- 
rati. aediles curules fuere L. Cornelius Caudinus et Ser. Sul. 

10 picius Galba, plebei C. Seruilius et Q. Caecilius Metellus. Ser- 
uilium negabant iure aut tribunum plebis fuisse aut aedilem 
esse, quod patrem eius, quem triumuirum agrarium occisum 
a Bois circa Mutinam esee opinio per decem annos fuerat, 
uiuere atque in hostium potestate esse satis constabat. 

22 Vndecimo anno Punici belli consulatum inierunt M. Mar- 
cellus quintum — ut numeretur consulatus, quem uitio creatus 

2 non gessit — et T. Quinctius Crispinus. utrisque consulibus 

Italia decreta prouincia est et duo consulum prioris anni exer- 

citus — tertius Venusiae tum erat, cui Marcellus praefuerat —, 

ita ut ex tribus eligerent duo, quos uellent, tertius ei trade- 
retur, cui Tarentum et Sallentini prouincia euenissel. ceterae 

prouinciae ita diuisae: praetoribus P. Licinio Varo urbana, P. 

Licinio Crasso pontifici maximo peregrina et quo senatus cen- 

suisset, Sex. Iulio Caesari Sicilia, Q. Claudio Flamini Tarentum. 

prorogatum in annum imperium est Q. Fuluio Flacco, ut pro- 
uinciam Capuam, quae T. Quincti praetoris fuerat, cum una 
legione optineret; prorogatum et C. Hostilio Tubulo est, ut 
pro praetore in Etruriam ad duas legiones succederet C. Cal- 
purnio; prorogatum et L. Veturio Philoni est, ut pro praetore 

Galliam eandem prouinciam cum isdem duabus legionibus op- 
tineret, quibus praetor optinuisset. quod in L. Veturio, idem 
in C. Aurunculeio decretum ab senatu latumque de prorogando 
imperio ad populum est, qui praetor Sardiniam prouinciam 
cum duabus legionibus optinuerat; additae ei ad praesidium 
prouinciae quinquaginta longae naues, quas P. Scipio ex Hispa- 
nia misisset. et P. Scipioni et M. Silano suae Hispaniae suique 
exercitus in annum decreti; Scipio ex octoginta nauibus, quas 
aut secum ex Ïtalia adductas aut captas Carthagine habebat, 
quinquaginta in Sardiniam tramittere iussus, quia fama erat 
magnum naualem apparatum eo anno Carthagine esse, ducentis 
nauibus omnem oram Italiae Siciliaeque ac Sardiniae inpleturos. 
et in Sicilia ita diuisa res est: Sex. Caesari exercitus Cannen- 
sis datus est; M. Valerius Laeuinus — ei quoque enim pro- 
rogatum imperium est — classem, quae ad Siciliam erat, nauium 
septuaginta optineret, adderet eo triginta naues, quae ad Taren- 
tum priore anno fuerant; cum ea centum nauium classe, si 
uideretur ei, praedatum in Africam traiceret. et P. Sulpicio, 
ut eadem classe Macedoniam Graeciamque prouinciam haberet, 
prorogatum in annum imperium est. de duabus, quae ad urbem 
Romam fuerant, legionibus nihil mutatum. supplementum, quo 
opus esset, ut scriberent, consulibus permissum. una et uiginti 
legionibus eo anno defensum imperium Romanum est. et P. 
Licinio Varo praetori urbano negotium datum, ut nauis longas 
triginta ueteres reficeret, quae Ostiae erant, et uiginti nouas 
nauis sociis naualibus conpleret, ut quinquaginta nauium classe 
oram maris uicinam urbi Romanae tueri posset. C. Calpurnius 
uetitus ab Arretio mouere exercitum, nisi cum successor uenis- 
set; idem et Tubulo imperatum, ut inde praecipue caueret, ne 
qua noua consilia caperentur. 

Praetores in prouincias profecti; consules religio tenebat, 
quod prodigiis aliquot nuntiatis non facile litabant. et ex Cam- 

penia nuntiata erant, Capuae duas aedis, Fortunae et Martis, 
et sepulcra aliquot de caelo tacta, Cumis — adeo minimis 
etiam rebus praua religio inserit deos — mures in aede Iouis 
aurum rosisse, Casini examen apium ingens in foro consedisse, 
et Ostiae murum portamque de caelo tactam, Caere uulturium 
uolasse in aedem louis, Vulsiniis sanguine lacum manasee. 

4 horum prodigiorum causa diem unum supplicatio fuit. per 
dies aliquot hostiae maiores sine litatione caesae, diuque non 
impetrata pax deum. in capita consulum re publica incolumi 
exitiabilis prodigiorum euentus uertit. 

b Ludi Apollinares Q. Fuluio Ap. Claudio consulibus a P. 
Cornelio Sulla praetore urbano primum facti erant; inde omnes 
deinceps praetores urbani fecerant; sed in unum annum uoue- 

6 bant dieque incerta faciebant. eo anno pestilentia grauis incidit 
in urbem agrosque, quae tamen magis in longos morbos quam 

7 in perniciabilis euasit. eius pestilentiae causa et supplicatum 
per compita tota urbe est, et P. Licinius Varus praetor ur- 
banus legem ferre ad populum iussus, ut ii ludi in perpetuum 
in statam diem uouerentur. ipse primus ita uouit, fecitque ante 
diem tertium nonas Quintilis. is dies deinde sollemnis seruatus. 

24 De Arretinis et fama in dies grauior et cura crescere 
patribus. itaque C. Hostilio scriptum est, ne differret opsides 
ab Arretinis accipere, et, cui traderet Romam deducendos, 
C. Terentius Varro cum imperio missus. qui ut uenit, ex- 
templo Hostilius legionem unam, quae ante urbem castra ha- 
bebat, signa in urbem ferre iussit praesidiaque locis idoneis 
disposuit; tum in forum citatis senatoribus obsides imperauit. 
cum senatus biduum ad considerandum peteret, aut ipsos ex- 
templo dare aut se postero die senatorum omnis liberos sum- 
pturum edixit. inde portas custodire iussit tribunos militum 

praefectosque socium et centuriones, ne quis nocte urbe ex- 
iret. id segnius neglegentiusque factum: septem principes se- 4 
natus, priusquam custodiae in portis locarentur, ante noctem 
cum liberis euaserunt. postero die luce prima, cum senatus 5 
in forum citari coeptus esset, desiderati, bonaque eorum uenie- 
runt. a ceteris senatoribus centum uiginti obsides, liberi 
ipsorum, accepti traditique C. Terentio Romam deducendi. 
is omnia suspectiora, quam ante fuerant, in senatu fecit. ita- 6 
que tamquam imminente Etrusco tumultu legionem unam, 
10 alteram ex urbanis, Arretium ducere iussus ipse C. Terentius 
eamque babere in praesidio urbis; C. Hostilium cum cetero 7 
exercitu placuit totam prouinciam peragrare et cauere, ne qua 
occasio nouare cupientibus res daretur. C. Terentius ut Arre- 8 
tium cum legione uenit, claues portarum cum magistratus 
15 poposcisset, negantibus iis comparere, fraude amotas magis 
ratus quam neclegentia intercidisse, ipse alias clauië omnibus 
portis imposuit, cauitque cum cura, ut omnia in potestate sua 
essent; Hostilium intentius monuit, ut in eo spem non mo- 9 
turos quicquam Etruscos poneret, si, ne quid mouere possent, 
20 praecauisset. 

De Tarentinis inde magna contentione in senatu actum co- 26 
ram Fabio, defendente ipso quos ceperat armis, aliis infensis et 
plerisque aequantibus eos Campanorum noxae poenaeque. sena- 2 
tus consultum in sententiam M'. Acili factum est, ut oppidum 

25 praesidio custodiretur, Tarentinique omnes intra moenia con- 
tinerentur, res integra postea referretur, cum tranquillior status 
Italiae esset. et de M. Liuio praefecto arcis Tarentinae haud 9 
minore certamine actum est, aliis senatus consulto notantibus 
praefectum, quod eius socordia Tarentum proditum hosti esset, 

30 alis praemia decernentibus, quod per quinquennium arcem 4 
tutatus esset, maximeque unius eius opera receptum Tarentum 
foret, mediis ad censores, non ad senatum notionem de eo 5 

pertinere dicentibus. cuius sententiae et Fabius fuit; adiecit 
tamen fateri se opera Liui Tarentum receptum, quod amici 
eius uulgo in senatu iactassent: neque enim recipiundum fuisse, 
nisi amissum foret. 

Consulum alter T. Quinctius Crispinus ad exercitum, quem 
Q. Fuluius Flaccus habuerat, cum supplemento in Lucanos est 
profectus. Marcellum aliae atque aliae obiectae animo reli- 
giones tenebant, in quibus quod, cum bello Gallico ad Clasti- 
dium aedem Honori et Virtuti uouisset, dedicatio eius a pon- 
tificibus impediebatur, quod negabant unam cellam duobus dis 
recte dedicari, quia, si de caelo tacta aut prodigii aliquid in 
ea factum esset, difficilis procuratio foret, quod, utri deo res 
diuina fieret, sciri pon posset: neque enim duobus nisi certis 
deis rite una hostia fleri. ita addita Virtutis aedes adproperato 
opere; neque tamen ab ipso aedes eae dedicatae sunt. tum 
demum ad exercitum, quem priore anno Venusiae reliquerat, 
cum supplemento proficiscitur. 

Locros in Bruttiis Crispinus oppugnare conatus, quia ma- 
gnam famam attulisse Fabio Tarentum rebatur, omne genus 
tormentorum machinarumque ex Sicilia arcessierat; et naues 
indidem accitae erant, quae uergentem ad mare partem urbis 
oppugnarent. ea omissa oppugnatio est, quia Lacinium Han- 
nibal admouerat copiss, et conlegam eduxisse iam a Venusia 
exercitum fama erat, cui coniungi uolebat. itaque in Apuliam 
ex Bruttiis reditum, et inter Venusiam Bantiamque minus trium 
milium passuum interuallo consules binis castris consederunt. 
jn eandem regionem et Hannibal rediit auerso ab Locris bello. 
ibi consules ambo ingenio feroces prope cotidie in aciem exire 
baud dubia spe, si duobus exercitibus consularibus iunctis 
commisisset sese hostis, debellari posse. 

Hannibal quia cum Marcello bis priore anno congressus 26 


uicerat uictusque erat, ut, cum eodem si dimicandum foret, 
nec spem nec metum ex uano haberet, ita duobus consulibus 
haudquaquam sese parem futurum credebat. itaque totus in 
suas artis uersus insidiis locum quaerebat. leuia tamen proelia 
inter bina castra uario euentu flebant; quibus cum extrahi 
aestatem posse consules crederent, nihilo minus oppugnari 
Locros posse rati, L. Cincio, ut ex Sicilia Locros cum classe 
traiceret, scribunt; et ut ab terra quoque oppugnari moenia 
possent, ab Tarento partem exercitus, qui in praesidio erat, 
duci eo iusserunt. ea ita futura per quosdam Thurinos con- 
perta Hannibali cum essent, mittit ad insidendam ab Tarento 
uiam. ibi sub tumulo Peteliae tria milia equitum, duo pedi- 
tum in occulto locata; in quae inexplorato euntes Romani 
cum incidissent, ad duo milia armatorum caesa, mille et quin- 
genti ferme uiui capti; alii dissupati fuga per agros saltusque 
Tarentum rediere. 

Tumulus erat siluestris inter Punica et Romana castra, ab 
neutris primo occupatus, quia Romani, qualis pars eius, quae 
uergeret ad hostium castra, esset, ignorabant, Hannibal insidiis 
quam castris aptiorem eum crediderat. itaque nocte ad id 
missas aliquot Numidarum turmas medio in saltu condiderat, 
quorum interdiu nemo ab statione mouebatur, ne aut arma 
aut ipsi procul conspicerentur. fremebant uulgo in castris 
Romanis occupandum eum tumulum esse et castello firmandum, 
ne, si occupatus ab Hannibale foret, uelut in ceruicibus ha- 
berent hostem. mouit ea res Marcellum, et conlegae “quin 
imus' inquit 'ipsi cum equitibus paucis exploratum? subiecta 
res oculis nostris certius dabit consilium.' adsentienti Crispino 
cum equitibus ducentis uiginti, ex quibus quadraginta Fregel- 
lani, ceteri Etrusci erant, proficiscuntur; secuti tribuni mili- 
tum M. Marcellus consulis filius et A. Manlius, simul et duo 

praefecti socium L. Arrenius et M'. Aulius. immolasse eo die 
quidam prodidere memoriae consulem Marcellum, et prima 
hostia caesa iocur sine capite inuentum, in secunda omnia con- 
paruisse, quae adsolent, auctum etiam uisum in capite; nec id 
sane haruspici placuisse, quod secundum trunca et turpia exta 
nimis laeta apparuissent. ceterum consulem Marcellum tanta 
cupiditas tenebat dimicandi cum Hannibale, ut numquam satis 
castra castris conlata crederet. tum quoque uallo egrediens 
signum dedit, ut ad locum miles esset paratus, ut, si collis, in 
quem speculatum irent, placuisset, uasa colligerent ac seque- 
rentur. exiguum campi ante castra erat; inde in collem aperta 
undique et conspecta ferebat uia. Numidis speculator nequa- 
quam in spem tantae rei positus, sed si quos uagos pabuli aut 
lignorum causa longius a castris progressos possent excipere, 
signum dat, ut pariter ab suis quisque latebris exorerentur. 
non ante apparuere, quibus obuiis ab iugo ipso consurgendum 
erat, quam circumiere, qui ab tergo intercluderent uiam. tum 
undique omnes exorti et clamore sublato impetum fecere. cum 
in ea ualle consules essent, ut neque euadere possent in iugum 
occupatum ab hoste nec receptum ab tergo circumuenti ha- 
berent, extrahi tamen diutius certamen potuisset, ni coepta ab 
Etruscis fuga pauorem ceteris iniecisset. non tamen omisere 
pugnam deserti ab Etruscis Fregellani, donec integri consules 
hortando ipsique ex parte pugnando rem sustinebant; sed post- 
quam uulneratos ambo consules, Marcellum etiam transfixum 
lancea prolabentem ex equo moribundum uidere, tum et ipsi — 
perpauci autem supererant — cum Crispino consule duobus 
iaculis icto et Marcello adulescente saucio et ipso effugerunt. 
interfectus A. Manlius tribunus militum, et ex duobus prae- 
fectis socium M'. Aulius occisus, L. Árrenius captus; et lictores 

consulum quinque uiui in hostium potestatem uenerunt, ceteri 
aut interfecti aut cum consule effugerunt; equitum tres et 
quadraginta aut in proelio aut in fuga ceciderunt, duodeuiginti 
uiui capti. tumultuatum in castris fuerat, ut consulibus irent 
subsidio, cum consulem et filium alterius consulis saucios exi- 
guasque infelicis expeditionis reliquias ad castra uenientis cer- 
nunt. mors Marcelli cum alioqui miserabilis fuit, tum quod 
nec pro aetate — iam enim maior sexaginta annis erat — 
neque pro ueteris prudentia ducis tam inprouide se conlegam- 
que et prope totam rem publicam in praeceps dederat. 
Multos circa unam rem ambitus fecerim, si, quae de Mar- 
celli morte uariant auctores, omnia exequi uelim. ut omittam 
alios, Coelius triplicem gestae rei memoriam edit: unam tra- 
ditam fama, alteram scriptam in laudatione fili, qui rei gestae 
interfuerit, tertiam, quam ipse pro inquisita ac sibi conperta 
adfert. ceterum ita fama uariat, ut tamen plerique loci spe- 
culandi causa castris egressum, omnes insidiis circumuentum 
tradant. 
Hannibal magnum terrorem hostibus morte consulis unius, 
uulnere alterius iniectum esse ratus, ne cui deesset occasioni, 
castra in tumulum, in quo pugnatum erat, extemplo transfert. 
ibi inuentum Marcelli corpus sepelit. Crispinus, et morte con- 
legae et suo uulnere territus, silentio insequentis noctis pro- 
fectus, quos proxumos nanctus est montis, in iis loco alto et 
tuto undique castra posuit. ibi duo duces sagaciter moti sunt 
alter ad inferendam, alter ad cauendam fraudem. anulis Mar- 
celli simul cum corpore Hannibal potitus erat. eius signi 
errore ne cui dolus necteretur a Poeno, metuens Crispinus 
circa ciuitates proximas miserat nuntios, occisum conlegam 
esse anulisque eius hostem potitum: ne quibus litteris crede- 
rent nomine Marcelli compositis. paulo ante hic nuntius con- 

sulis Salapiam uenerat, quam litterae ab Hannibale allatae sunt 
Marcelli nomine compositae, se nocte, qüae diem illum secu- 
tura esset, Salapiam uenturum: parati milites essent, qui in 
praesidio erant, si quo opera eorum opus esset. sensere Sala- 
pitani fraudem, et ab ira non defectionis modo sed etiam 
equitum interfectorum rati occasionem supplicii peti, remisso 
retro nuntio — perfuga autem Romanus erat —, ut sine arbitro 
milites quae uellent agerent, oppidanos per muros urbisque 
opportuna loca in stationibus disponunt, custodias uigiliasque 
in eam noctem intentius instruunt, circa portam, qua uentu- 
rum hostem rebantur, quod roboris in praesidio erat opponunt. 
Hannibal quarta uigilia ferme ad urbem accessit. primi agminis 
erant perfugae Romanorum et arma Romana habebant. ii, ubi 
ad portam est uentum, Latine omnes loquentes excitant uigiles 
aperireque portam iubent: consulem adesse. uigiles uelut ad 
uocem eorum excitati tumultuari, trepidare, moliri portam. 
cataracta deiecta clausa erat; eam partim uectibus leuant, par- 
tim funibus subducunt in tantum altitudinis, ut subire recti 
possent. uixdum satis patebat iter, cum perfugae certatim 
ruunt per portam; et cum sescenti ferme intrassent, remisso 
fune, quo suspensa erat, cataracta magno sonitu cecidit. Sala- 
pitani alii perfugas neglegenter ex itinere suspensa umeris, ut 
inter pacatos, gerentis arma inuadunt, alii e turri eius portae 
murisque saxis, sudibus, pilis apsterrent hostem. ita inde Han- 
nibal suamet ipse fraude captus abiit, profectusque ad Locro- 
rum soluendam opsidionem, quam urbem L. Cincius summa 
ui, operibus tormentorumque omni genere ex Sicilia aduecto, 
oppugnabat. Magoni iam haud ferme fidenti retenturum de- 
fensurumque se urbem prima spes morte nuntiata Marcelli 
adfulsit. secutus inde nuntius Hannibalem Numidarum equi- 
tatu praemisso ipsum, quantum adcelerare posset, cum peditum 
agmine sequi. itaque ubi primum Numidas edito e speculis 

signo aduentare sensit, et ipse patefacta repente porta ferox 
in hostis erumpit. et primo magis quia inprouiso id fecerat, 
quam quod par uiribus esset, anceps certamen erat; deinde, 
ut superuenere Numidae, tantus pauor Romanis est iniectus, 
ut passim ad mare ac naues fugerent relictis operibus machi- 
nisque, quibus muros quatiebant. ita aduentu Hannibalis soluta 
Locrorum opsidio est. 


Crispinus postquam in Bruttios profectum Hannibalem sen- 29 


sit, exercitum, cui conlega praefuerat, M. Marcellum tribunum 
militum Venusiam abducere iussit; ipse cum legionibus suis 
Capuam profectus, uix lecticae agitationem prae grauitate uul- 
nerum patiens, Romam litteras de morte coulegae scripsit, 
quantoque ipse in discrimine esset: se comitiorum causa non 
posse Romam uenire, quia nec uiae laborem passurus uideretur 
et de Tarento sollicitus esset, ne ex Bruttiis Hannibal eo con- 
uerteret agmen; legatos opus esse ad se mitti, uiros prudentis, 
cum quibus quae uellet de re publica loqueretur. hae litterae 
recitatae magnum et luctum morte alterius consulis et metum 
de altero fecerunt. itaque et Q. Fabium filium ad exercitum 
Venusiam miserunt, et ad consulem tres legati missi, Sex. 
Julius Caesar L. Licinius Pollio L. Cincius Alimentus, cum 
paucis ante diebus ex Sicilia redisset. hi nuntiare consuli 
jussi, ut, si ad comitia ipse uenire Romam non posset, dicta- 
torem in agro Romano diceret comitiorum causa; si consul 
Tarentum profectus esset, Q. Claudium praetorem placere in 
eam regionem inde abducere legiones, in qua plurimas socio- 
rum urbes tueri posset. 

Eadem aestate M. Valerius cum classe centum nauium ex 
Sicilia in Africam tramisit et ad Clupeam urbem escensione 
facta agrum late nullo ferme obuio armato uastauit. inde ad 
naues raptim praedatores recepti, quia repente fama accidit 
classem Punicam aduentare. octoginta erant et tres naues. 
cum his haud procul Clupea prospere pugnat Romanus. decem 

et octo nauibus captis, fugatis aliis, cum magna terrestri na- 
ualique praeda Lilybaeum rediit. 

9 Eadem aestate et Philippus implorantibus Achaeis auxi- 
lium tulit, quos et Machanidas tyrannus Lacedaemoniorum fini- 
timo bello urebat et Aetoli nauibus per fretum, quod Naupac- 
tum et Patras interfluit — Rhion incolae uocant —, exercitu 

10 traiecto depopulati erant. Attalum quoque regem Asiae, quia 
Aetoli summum gentis suae magistratum ad eum proximo con- 

80 cilio detulerant, fama erat in Europam traiecturum. ob haec 
Philippo in Graeciam descendenti ad Lamiam urbem Aetoli duce 
Pyrrhia, qui praetor in eum annum cum apsente Attalo creatus 

2 erat, occurrerunt. habebant et ab Attalo auxilia secum et mille 
ferme ex Romana classe a P. Sulpicio missos. aduersus hunc 
ducem atque has copias Philippus bis prospero euentu pu- 

3 gnauit; mille admodum hostium utraque pugna occidit. inde 
cum Aetoli metu compulsi Lamiae urbis moenibus tenerent 
sese, Philippus ad Phalara exercitum reduxit. in Maliaco sinu 
is locus est, quondam frequenter babitatus propter egregium 
portum tutasque circa stationes et aliam opportunitatem mari- 

4 tumam terrestremque. eo legati ab rege Aegypti Ptolomaeo 
Rhodiisque et Atheniensibus et Chiis uenerunt ad dirimendum 
inter Philippum atque Aetolos bellum. adhibitus ab Aetolis et 

5 ex finitimis pacificator Amynander rex Athamanum. omnium 
autem non tanta pro Aetolis cura erat, ferociori quam pro 
ingeniis Graecorum gente, quam ne Philippus regnumque eius 

6 rebus Graeciae, graue libertati futurum, immisceretur. de 
pace dilata consultatio est in concilium Achaeorum, concilio- 
que ei et locus et dies certa indicta; interim triginta dierum 

7 indutiae impetratae. profectus inde rex per Thessaliam Boeo- 

tiamque Chalcidem Euboeae uenit, ut Attalum, quem classe 
Euboeam petiturum audierat, portibus et litorum adpulsu ar- 
ceret. inde praesidio relicto aduersus Attalum, si forte interim 
traiecisset, profectus ipse cum paucis equitum leuisque arma- 
turae Árgos uenit. ibi curatione Heraeorum Nemeorumque 
suffragiis populi ad eum delata, quia se Macedónum reges ex 
ea ciuitate oriundos ferunt, Heraeis peractis ab ipso ludicro 
extemplo Aegium profectus est ad indictum multo ante socio- 
rum concilium. ibi de Aetolico finiendo bello actum, ne causa 
aut Romanis aut Áttalo intrandi Graeciam esset. sed ea omnia 
uixdum indutiarum tempore circumacto Aetoli turbauere, post- 
quam et Áttalum Aeginam uenisse et Romanam classem stare 
ad Naupactum audiuere. uocati enim in concilium Achaeorum, 
in quo et eae legationes erant, quae ad Phalara egerant de 
pace, primum questi sunt quaedam parua contra fidem con- 
uentionis tempore indutiarum facta; postremo negarunt dirimi 
bellum posse, nisi Messeniis Achaei Pylum redderent, Romanis 
restitueretur Átintania, Scerdilaedo et Pleurato Ardiaei. enim- 
uero indignum ratus Philippus uictos uictori sibi ultro con- 


20 diciones ferre, ne antea quidem se aut de pace audisse aut 


indutias pepigisse dixit spem ullam habentem quieturos Aetolos, 
sed uti omnis socios testis haberet se pacis, illos belli causam 
quaesisse. ita infecta pace concilium dimisit quattuor milibus 
armatorum relictis ad praesidium Achaeorum et quinque longis 
nauibus acceptis, quas si adiecisset missae nuper ad se classi 
Carthaginiensium et ex Bithynia ab rege Prusia uenientibus 
nauibus, statuerat nauali proelio lacessere Romanos iam diu 
in regione ea potentis maris. ipse ab eo concilio Argos re- 

gressus; iam enim Nemeorum adpetebat tempus, quae celebrari 
uolebat praesentia sua. 

Occupato rege apparatu ludorum et per dies festos licen- 
tius quam inter belli tempora remittente animum P. Sulpicius 


.ab Naupacto profectus classem appulit inter Sicyonem et Corin- 


thum, agrumque nobilissimae fertilitatis effuse uastauit. fama 
eius rei Philippum ab Indis exciuit; raptimque cum equitatu 
profectus, iussis subsequi peditibus, palatos passim per agros 
grauisque praeda, ut qui nihil tale metuerent, adortus Romanos 
compulit ad naues. classis Romana baudquaquam laeta praeda 
Naupactum rediit. Philippo ludorum quoque, qui reliqui erant, 
celebritatem quantaecumque, de Romanis tamen, uictoriae partae 
fama auxerat, laetitiaque ingenti celebrati festi dies, eo magis 
etiam, quod populariter dempto capitis insigni purpuraque 
atque alio regio habitu aequauerat ceteris se in speciem, quo 
nihil gratius est ciuitatibus liberis; praebuissetque baud dubiam 
eo facto spem libertatis, nisi omnia intoleranda libidine foeda 
ac deformia effecisset. uagabatur enim cum uno aut altero co- 
mite per maritas domos dies noctesque, et summittendo se in 
priuatum fastigium quo minus conspectus, eo solutior erat, et 
libertatem, cum aliis uanam ostendisset, totam in suam licen- 
tiam uerterat. neque enim omnia emebat aut eblandiebatur, 
sed uim etiam flagitiis adhibebat, periculosumque et uiris et 
parentibus erat moram incommoda seueritate libidini regiae 
fecisse. uni etiam principi Achaeorum Árato adempta uxor no- 
mine Polycratia ac spe regiarum nuptiarum in Macedoniam 
asportata fuerat. 

Per haec flagitia sollemni Nemeorum peracto paucisque 
additis diebus Dymas est profectus ad praesidium Aetolorum, 
quod ab Eleis adcitum acceptumque in urbem erat, eiciendum. 
Cycliadas — penes eum summa imperi erat — Achaeique ad 
Dymas regi occurrere, et Eliorum accensi odio, quod a ceteris 

Achaeis dissentirent, et infensi Aetolis, quos Romanum quoque 
aduersus se mouisse bellum credebant. profecti ab Dymis 
coniuncto exercitu transeunt Larisum amnem, qui Elium agrum 


ab Dymaeo dirimit. primum diem, quo finis hostium ingressi 82 


sunt, populando absumpserunt. postero die acie instructa ad 
urbem accesserunt praemissis equitibus, qui obequitando portis 
promptum ad excursiones genus lacesserent Aetolorum.  igno- 
rabant Sulpicium cum quindecim nauibus ab Naupacto Cyl- 
lenen traiecisse et expositis in terram quattuor milibus arma- 
torum silentio noctis, ne conspici agmen posset, intrasse Elim. 
itaque inprouisa res ingentem iniecit Jerrorem, postquam inter 
Aetolos Eliosque Romana signa atque arma cognouere. et 
primo recipere suos uoluerat rex; dein contracto iam inter 
Aetolos et Trallis — Ïllyriorum id est genus — certamine 
cum urgeri uideret suos, et ipse rex cum equitatu in cohortem 
Romanam incurrit. ibi equus pilo traiectus cum prolapsum 
super caput regem effudisset, atrox pugna utrimque accensa 
est et ab Romanis impetu in regem facto et protegentibus 
regiis. insignis et ipsius pugna fuit, cum pedes inter equites 
coactus esset proelium inire. dein, cum iam impar certamen 
esset, caderentque circa eum multi et uulnerarentur, raptus 
ab suis atque alteri equo iniectus fugit. eo die castra quinque 
milia passuum ab urbe Eliorum posuit. postero die omnis 
copias ad propinquum Eliorum castellum — Pyrgum uocant 
— eduxit, quo agrestium multitudinem cum pecoribus metu 
populationum compulsam audierat. eam inconditam inermem- 
que multitudinem primo statim terrore adueniens cepit; com- 
pensaueratque ea praeda quod ignominiae ad Elim acceptum 
fuerat. diuidenti praedam captiuosque — fuere autem quattuor 
milia hominum, pecorumque omnis generis ad uiginti milia — 
nuntius ex Macedonia uenit Eropum quendam corrupto .arcis 

praesidiique praefecto Lychnidum cepisse, tenere et Dassare- 


10 tiorum quosdam uicos et Dardanos etiam concire. omisso igitur 


11 


Achaico atque Aetolico bello, relictis tamen duobus milibus et 
quingentis omnis generis armatorum cum Menippo et Poly- 
phanta ducibus ad praesidium sociorum, profectus ab Dymis 
per Achaiam Boeotiamque et Euboeam decumis castris De- 


88 metriadem in Thessaliam peruenit. ibi alii maiorem adferentes 


er 


tumultum nuntii occurrunt: Dardanos in Macedoniam effusos 
Orestidem iam tenere ac descendisse in Árgestaeum campum, 
famamque inter barbaros celebrem esse Pbilippum occisum. 
expeditione ea, qua cum populatoribus agri ad Sicyonem pu- 
gnauit, in arborem inlatus impetu equi ad eminentem ramum 
cornu alterum galeae praefregit; id inuentum ab Aetolo quo- 
dam perlatumque in Aetoliam ad Scerdilaedum, cui notum 
erat insigne galeae, famam interfecti regis uulgauit. post pro- 
fectionem ex Achaia regis Sulpicius Aeginam classe profectus 
cum Attalo sese coniunxit. Achaei cum Aetolis Eleisque haud 
procul Messene prosperam pugnam fecerunt. Attalus rex et 
P. Sulpicius Aeginae hibernarunt. 

Exitu huius anni T. Quinctius consul, dictatore comitio- 
rum ludorumque faciendorum causa dicto T. Manlio Torquato, 
ex uolnere moritur; alii Tarenti, alii in Campania mortuum 


7 tradunt. ita, quod nullo ante bello acciderat, duo consules 


sine memorando proelio interfecti uelut orbam rem publicam 
reliquerant. dictator Manlius magistrum equitum C. Seruilium 
— tum aedilis curulis erat — dixit. senatus quo die primum 
est habitus, ludos magnos facere dictatorem iussit, quos M. 
Aemilius praetor urbanus C. Flaminio Cn. Seruilio consulibus 
fecerat et in quinquennium uouerat. tum dictator et fecit 
ludos et in insequens lustrum uouit. ceterum cum duo con- 
sulares exercitus tam prope hostem sine ducibus essent, omni- 

bus aliis omissis una praecipua cura patres populumque in- 
cessit consules primo quoque tempore creandi, et ut eos crea- 
rent potissimum, quorum uirtus satis tutà a fraude Punica 
esset: cum toto eo bello damnosa praepropera ac feruida inge- 10 
nia imperatorum fuissent, tum eo ipso anno consules nimia 
cupiditate conserendi cum hoste manum in necopinatam frau- 
dem lapsos esse; ceterum deos immortalis, miseritos nominis 11 
Romani, pepercisse innoxiis exercitibus, temeritatem consulum 
ipsorum capitibus damnasse. cum circumspicerent patres, quos- 84 
10 nam consules facerent, longe ante alios eminebat C. Claudius 
Nero; ei conlega quaerebatur. et uirum quidem eum egregium 2 
ducebant, sed promptiorem acrioremque, quam tempora belli 
postularent aut hostis Hannibal; temperandum acre ingenium 
eius moderato et prudenti uiro adiuncto conlega censebant. 
15 M. Liuius erat, multis ante annis ex consulatu populi iudicio 
damnatus, quam ignominiam adeo aegre tulerat, ut rus migraret 
et per multos annos et urbe et omni coetu caruerit hominum. 
octauo ferme post damnationem anno M. Claudius Marcellus 5 
et M. Valerius Laeuinus consules redduxerant eum in urbem; 
20 sed erat ueste obsoleta capilloque et barba promissa, prae se 
ferens in uultu habituque insignem memoriam ignominiae ac- 
ceptae. L. Veturius et P. Licinius censores eum tonderi et 
squalorem deponere et in senatum uenire fungique aliis pu- 
blicis muneribus coegerunt. sed tum quoque aut uerbo ad- 
. $$ sentiebatur aut pedibus in sententiam ibat, donec cognati ho- 
minis eum causa M. Liuii Macati, cum fama eius ageretur, 
stantem coegit in senatu sententiam dicere. tunc ex tanto 8 
interuallo auditus conuertit ora hominum in se causamque ser- 
monibus praebuit, indigno iniuriam a populo factam, magno- 
9? que id damno fuisse, quod tam graui bello nec opera nec 
.  eonsilio talis uiri usa res publica esset: C. Neroni neque Q. 
Fabium neque M. Valerium Laeuinum dari conlegam posse, 

10 quia duos patricios creari non liceret; eandem causam in T. 
Manlio esse, praeterquam quod recusasset delatum consula- 
11 tum recusaturusqüe esset. egregium par consulum fore, si 
M. Liuium C. Claudio conlegam adiunxissent. nec populus men- 

12 tionem eius rei ortam a patribus est aspernatus. unus eam 
rem in ciuitate is, cui deferebatur honos, abnuebat, leuitatem 
ciuitatis accusans: sordidati rei non miseritos candidam togam 

13 inuito offerre; eodem honores poenasque congeri. si uirum 
bonum ducerent, quid ita pro malo ac noxio damnassent? 
si noxium comperissent, quid ita male credito priore consu- 

14 latu alterum crederent? baec taliaque arguentem et queren- 
tem castigabant patres, et M. Furium memorantes reuocatum 
de exilio patriam pulsam sede sua restituisse; ut parentium 

15 saeuitiam, sic patriae patiendo ac ferendo leniendam esse. ad- 
nisi omnes cum C. Claudio M. Liuium consulem fecerunt. 

85 Post diem tertium eius diei praetorum comitia habita. 
praetores creati L. Porcius Licinus C. Mamilius €. et A. Hostilii 
Catones. comitiis perfectis ludisque factis dictator et magister 

2 equitum magistratu abierunt. C. Terentius Varro in Etruriam 
pro praetore missus, ut ex ea prouincia C. Hostilius Tarentum 

3 ad eum exercitum iret, quem T. Quinctius consul habuerat; et 
L. Manlius trans mare legatus iret uiseretque, quae res ibi gere- 
rentur; simul, quod Olympiae ludicrum ea aestate futurum 
erat, quod maximo coetu Graeciae celebraretur, ut, si tuto 

4 per hostem posset, adiret id concilium, ut, qui Siculi bello ibi 
profugi aut Tarentini ciues relegati ab Hannibale essent, do- 
mos redirent scirentque sua omnia iis, quae ante bellum ha- 
buissent, reddere populum Romanum. 

5 Quia periculosissimus annus inminere uidebatur, neque 
consules in re publica erant, in consules designatos omnes 
uersi, quam primum eos sortiri prouincias et praesciscere, quam 
quisque eorum prouinciam, quem hostem haberet, uolebant. 

6 de reconciliatione etiam gratiae eorum in senatu actum est 

principio facto a Q. Fabio Maximo. inimicitiae autem nobiles 
inter eos erant, et acerbiores eas indignioresque Liuio sua 
calamitas fecerat, quod spretum se in ea fortuna credebat. 
itaque is magis inplacabilis erat et nihil opus esse reconcilia- 
tione aiebat: acrius et intentius omnia gesturos timentis, ne 
crescendi ex se inimico conlegae potestas fieret. uicit tamen 
auctoritas senatus, ut positis simultatibus communi animo con- 
silioque administrarent rem publicam. prouinciae iis non per- 
mixtae regionibus, sicut superioribus annis, sed diuersae extre- 
mis Italiae finibus, alteri aduersus Hannibalem Bruttii et Lucani, 
alteri Gallia aduersus Hasdrubalem, quem iam Alpibus adpro- 
pinquare fama erat, decreta. exercitum e duobus, qui in Gallia 
quique in Etruria esset, addito urbano, eligeret, quem mallet, 
qui Galliam esset sortitus. cui Bruttii prouincia euenisset, 
nouis legionibus urbanis scriptis, utrius mallet consulum prioris 
anni exercitum sumeret; relictum a consule exercitum Q. Ful- 
uius proconsul acciperet, eique in annum imperium esset. et 
C. Hostilio, cui pro Etruria Tarentum mutauerant prouinciam, 
pro Tarento Capuam mutauerunt; legio una data est, cui Ful- 
uius proximo anno praefuerat. 


1 


18 
14 


De Hasdrubalis aduentu in Italiam cura in dies crescebat, 86 


Maseiliensium primum legati nuntiauerant eum in Galliam trans- 
gressum, erectosque aduentu eius, quia magnum pondus auri 
attulisse diceretur ad mercede auxilia conducenda, Gallorum 
animos. missi deinde cum iis legati ab Roma Sex. Antistius 
et M. Raecius ad rem inspiciendam rettulerant misisse se cum 
Massiliensibus ducibus, qui per hospites eorum, principes Gal- 
lorum, omnia explorata referrent; pro comperto habere Has- 
drubalem ingenti iam coacto exercitu proximo uere Alpis traiec- 
turum, nec tum eum quicquam aliud morari, nisi quod clausae 
hieme Alpes essent. 

In locum M. Marcelli P. Aelius Paetus augur creatus inau- 
guratusque, et Cn. Cornelius Dolabella rex sacrorum inaugu- 
ratus est in locum M. Marcii, qui biennio ante mortuus erat. 
hoc eodem anno et lustrum conditum est a censoribus P. Sem- 

pronio Tuditano et M. Cornelio Cethego. censa ciuium capita 
centum triginta septem milia centum octo, minor aliquanto 
numerus, quam qui ante bellum fuerat. eo anno primum, ex 
quo Hannibal in Italiam uenisset, comitium tectum esse me- 
moriae proditum est, et ludos Romanos semel instauratos ab 
aedilibus curulibus Q. Metello et C. Seruilio. et plebeis ludis 
biduum instauratum ab C. Mamilio et M. Caecilio Metello aedili- 
bus plebis; et tria signa ad Cereris eidem dederunt; et louis 
epulum fuit ludorum causa. 

Consulatum inde ineunt C. Claudius Nero et M. Liuius ite- 
rum. qui quia iam designati prouincias sortiti erant, praetores 
sortiri iusserunt. C. Hostilio iurisdictio urbana euenit; addita 
et peregrina, ut tres in prouincias exire possent; Á. Hostilio 
Sardinia, C. Mamilio Sicilia, L. Porcio Gallia euenit. summa 
legionum trium et uiginti ita per prouincias diuisa: binae con- 
sulum essent, quattuor Hispania haberet, binas tres praetores 
in Sicilia et Sardinia et Gallia, duas C. Terentius in Etruria, 
duas Q. Fuluius in Bruttiis, duas Q. Claudius circa Tarentum 
et Sallentinos, unam C. Hostilius Tubulus Capuae; duae urbanae 
ut scriberentur. primis quattuor legionibus populus tribunos 
creauit, in ceteras consules miserunt. 

Priusquam consules proficiscerentur, nouendiale sacrum 
fuit, quia Veis de caelo lapidauerat. sub unius prodigii, ut 
fit, mentionem alia quoque nuntiata, Menturnis aedem louis 
et lucum Maricae, item Atellae murum et portam de caelo 
tacta; Menturnenses, terribilius quod esset, adiciebant sanguinis 
riuum in porta fluxisse; et Capuae lupus nocte portam ingres- 
sus uigilem laniauerat. haec procurata hostiis maioribus pro- 
digia, et supplicatio diem unum fuit ex decreto pontificum. 
inde iterum nouendiale instauratum, quod in Armilustro lapi- 
dibus uisum pluere. liberatas religione mentes turbauit rursus 
nuntiatum Frusinone natum infantem esse quadrimo parem 

nec magnitudine tam mirandum, quam quod is quoque, ut 
Sinuessae biennio ante, incertus, mas an femina esset, natus 
erat. id uero haruspices ex Etruria adciti foedum ac turpe 
prodigium dicere: extorrem agro Romano, procul terrae con- 
tactu, alto mergendum. uiuum in arcam condidere prouec- 
tumque in mare proiecerunt. decreuere item pontifices, ut 
uirgines ter nouenae per urbem euntes carmen canerent. id 
cum in louis Statoris aede discerent conditum ab Liuio poeta 
carmen, tacta de caelo aedis in Auentino lunonis Reginae; 
prodigiumque id ad matronas pertinere haruspices cum re- 
spondissent donoque diuam placandam esse, aedilium curulium 
edicto in Capitolium conuocatae, quibus in urbe Romana intra- 
que decimum lapidem ab urbe domicilia essent, ipsae inter 
se quinque et uiginti delegerunt, ad quas ex dotibus stipem 
conferrent. inde donum peluis aurea facta lataque in Auen- 
tinum, pureque et caste a matronis sacrificatum. — confestim 
ad aliud sacrificium eidem diuae ab decemuiris edicta dies, 
cuius ordo talis fuit: ab aede Apollinis boues feminae albae 
duae porta Carmentali in urbem ductae; post eas duo signa 
cupressea Iunonis Reginae portabantur; tum septem et uiginti 
uirgines, longam indutae uestem, carmen in Iunonem Reginam 
canentes ibant, illa tempestate forsitan laudabile rudibus in- 
geniis, nunc abhorrens et inconditum, si referatur; uirginum 
ordinem sequebantur decemuiri coronati laurea praetextatique. 
a porta lugario uico in forum uenere. in foro pompa con- 
stitit, et per manus reste data uirgines sonum uocis pulsu 
pedum modulantes incesserunt. inde uico Tusco Velabroque 
per Bouarium forum in cliuum Publicium atque aedem Iunonis 
Reginae perrectum. ibi duae hostiae ab decemuiris immo- 
latae et simulacra cupressea in aedem inlata. 

Deis rite placatis dilectum consules habebant acrius inten- 
tiusque, quam prioribus annis quisquam meminerat habitum; 
nam et belli terror duplicatus noui hostis in Italiam aduentu, 
et minus iuuentutis erat, unde scriberent milites. itaque co- 
lonos etiam maritimos, qui sacrosanctam uacationem dicebantur 

babere, dare milites cogebant. quibus recusantibus edixere in 
diem certam, ut, quo quisque iure uacationem haberet, ad 
senatum deferret. ea die ad senatum hi populi uenerunt: 
Ostiensis Alsiensis Antias Anxurnas Menturnensis Sinuessanus 
et ab supero mari Senensis. cum uacationes suas quisque 
populus recitaret, nullius, cum in Italia hostis esset, praeter 
Antiatem Ostiensemque uacatio obseruata est, et earum colo- 
niarum iuniores iure iurando adacti, supra dies triginta non 
pernoctaturos se esse extra moenia coloniae suae, donec hostis 
in [talia esset. 

Cum omnes censerent primo quoque tempore consulibus 
eundum ad bellum — nam et. Hasdrubali occurrendum esse 
descendenti ab Alpibus, ne Gallos Cisalpinos neue Etruriam 
erectam in spem rerum nouarum sollicitaret, et Hannibalem 
suo proprio occupandum bello, ne emergere ex Bruttiis atque 
obuiam ire fratri posset —, Liuius cunctabatur, parum fidens 
suarum prouinciarum exercitibus: conlegam ex duobus consu- 
laribus egregiis exercitibus et tertio, cui Q. Claudius Tarenti 
praeesset, electionem habere; intuleratque mentionem de uolo- 
nibus reuocandis ad signa. senatus liberam potestatem consu- 
libus fecit et supplendi, unde uellent, et eligendi de omnibus 
exercitibus, quos uellent, permutandique et ex prouinciis, quo 
e re publica censerent esse, traducendi. ea omnia cum summa 
concordia consulum acta. uolones in undeuicensimam et uicen- 
simam legiones scripti. magni roboris auxilia ex Hispania quo- 
que a P. Scipione M. Liuio missa quidam ad id bellum auc- 
tores sunt, octo milia Hispanorum Gallorumque et duo milia 
de legione militum, equitum mille, mixtos Numidas Hispanos- 
que, M. Lucretium has copias nauibus aduexisse; et sagittariorum 
funditorumque ad tria milia ex Sicilia C. Mamilium misisse. . 

Auxerunt Romae tumultum litterae ex Gallia allatae ab L. 
Porcio praetore: Hasdrubalem mouisse ex hibernis et iam Alpis 
transire; octo milia Ligurum conscripta armataque coniunctura 

se transgresso in ltaliam esse, nisi mitteretur in Ligures, qui 
eos bello occuparet; se cum inualido exercitu, quoad tutum 
putaret, progressurum. hae litterae consules raptim confecto 3 
dilectu maturius, quam constituerant, exire in prouincias coe- 
gerunt ea mente, ut uterque hostem in sua prouincia contineret 
neque coniungi aut conferre in unum uires pateretur. pluri- 4 
mum in eam rem adiuuit opinio Hannibalis, quod, etsi ea aestate 
transiturum in Italiam fratrem crediderat, recordando, quae 
ipse in transitu nunc Rhodani nunc Alpium cum hominibus 
locisque pugnando per quinque menses exhausisset, haudqua- 5 
quam tam facilem maturumque transitum expectabat ; ea tardius 
mouendi ex hibernis causa fuit. ceterum Hasdrubali et sua 6 
et aliorum spe omnia celeriora atque expeditiora fuere. non 
enim receperunt modo Áruerni eum deincepsque aliae Gallicae 
atque Alpinae gentes, sed etiam secutae sunt ad bellum. et 7- 
cum per munita pleraque transitu fratris, quae antea inuia 
fuerant, ducebat, tum etiam duodecim annorum adsuetudine 
peruiis Alpibus factis inter mitiora iam transibat hominum 
ingenia. inuisitati namque antea alienigenis nec uidere ipsi 8 
aduenam in sua terra adsueti, omni generi humano insociabiles 
erant. et primo ignari, quo Poenus pergeret, suas rupes sua- 
que castella et pecorum hominumque praedam peti crediderant ; 
fama deinde Punici belli, quo duodecimum annum [talia ure- 9 
batur, satis edocuerat uiam tantum Alpis esse, duas praeualidas 
urbes, magno inter se maris terrarumque spatio discretas, de 
imperio et opibus certare. hae causae aperuerant Alpis Has- 10 
drubali. ceterum quod celeritate itineris profectum erat, id 11 
mora ad Placentiam, dum frustra opsidet magis quam oppugnat, 
conrupit. crediderat campestris oppidi facilem expugnationem 12 
esse, et nobilitas coloniae induxerat eum, magnum se excidio 
eius urbis terrorem ceteris ratum iniecturum. non ipse se 18 
solum ea oppugnatione inpediit, sed Hannibalem post famam 
transitus eius tanto spe sua celeriorem iam mouentem ex hiber- 

nis continuerat, quippe reputantem non solum, quam lenta 
urbium oppugnatio esset, set etiam, quam ipse frustra eandem 
Mlam eoloniam ab Trebia uictor regressus temptasset. 

pariter bella distenderant curas hominum, simul recordantium, 
quas primus aduentus Hannibalis intulisset Italiae cladis, simul 
cum illa angeret cura, quos tam propitios urbi atque imperio 
fore deos, ut eodem tempore utrubique res publica prospere 
gereretur? adbuc aduersa secundis pensando rem ad id tempus 
extractam esse: cum in ltalia ad Trasumennum et Cannas 
praecipitasset Romana res, prospera bella in Hispania prolapsam 
eam erexisse; postea, cum in Hispania alia super aliam clades 
duobus egregiis ducibus amissis duos exercitus ex parte de- 
lesset, multa secunda in Italia Siciliaque gesta quassatam rem 
publicam excepisse, et ipsum interuallum loci, quod in ultimis 
terrarum oris alterum bellum gereretur, spatium dedisse ad 
respirandum; nunc duo bella in Italiam accepta, duo celeber- 
rimi nominis duces circumstare urbem Romanam, et unum in 
locum totam periculi molem, omne onus incubuisse. qui eorum 
prior uicisset, intra paucos dies castra cum altero iuncturum. 
terrebat et proximus annus lugubris duorum consulum fune- 
ribus. his anxii curis homines digredientis in prouincias con- 
sules prosecuti sunt. memoriae proditum est plenum adhuc irae 
in ciuis M. Liuium ad bellum proficiscentem monenti Q. Fabio, 
ne, priusquam genus hostium cognosset, temere manum conse- 
reret, respondisse, ubi primum hostium agmen conspexisset, 
pugnaturum. cum quaereretur, quae causa festinandi esset, 
aut ex hoste egregiam gloriam’ inquit “aut ex ciuibus uictis 
gaudium meritum certe, etsi non honestum, capiam, 3 
Priusquam Claudius consul in prouinciam perueniret, per 
extremum finem agri Larinatis ducentem in Sallentinos exer- 
citum Hannibalem expeditis cohortibus adortus C. Hostilius 
Tubulus incomposito agmini terribilem tumultum intulit; ad 

quattuor milia hominum occidit, nouem signa militaria cepit. 
mouerat ex hibernis ad famam hostis Q. Claudius, qui per 
urbes agri Sallentini castra disposita habebat. itaque ne cum 12 
duobus exercitibus simul confligeret, Hannibal nocte castra 
ex agro Tarentino mouit atque in Bruttios concessit. Claudius 13 
in Sallentinos agmen conuertit, Hostilius Capuam petens ob- 
uius ad Venusiam fuit consuli Claudio. ibi ex utroque exercitu 14 
electa peditum quadraginta milia, duo milia et quingenti equites, 
quibus consul aduersus Hannibalem rem gereret; reliquas co- 
pias Hostilius Capuam ducere iussus, ut Q. Fuluio proconsuli 
traderet. 

Hannibal undique contracto exercitu, quem in hibernis 41 
aut in praesidiis agri Bruttii habuerat, in Lucanos ad Grumen- 
tum uenit spé recipiendi oppida, quae per metum ad Romanos 
defecissent. eodem a Venusia consul Romanus exploratis itine- 2 
ribus contendit et mille fere et quingentos passus castra ab 
hoste locat. Grumenti moenibus prope iniunctum uidebatur 8 
Poenorum uallum; quingenti passus intererant. castra Punica 4 
ac Romana interiacebat campus ; colles imminebant nudi sinistro 
lateri Carthaginiensium, dextro Romanorum, neutris suspecti, 
quod nihil siluae neque ad insidias latebrarum habebant. in 5 
medio campo ab stationibus procursantes certamina haud satis 
digna dictu serebant. id modo Romanum quaerere apparebat, 
ne abire hostem pateretur: Hannibal inde euadere cupiens 
totis uiribus in aciem descendebat. tum consul ingenio hostis 6 
usus, quo minus in tam apertis collibus timeri insidiae poterant, 
quinque cohortis additis quinque manipulis nocte iugum supe- 
rare et in auersis collibus considere iubet. tempus exurgendi ex 7 
insidiis et adgrediendi hostem Ti. Claudium Asellum tribunum 
militum et P. Claudium praefectum socium edocet, quos cum iis 
mittebat. ipse luce prima copias omnis peditum equitumque in 8 
aciem eduxit. paulo post et ab Hannibale signum pugnae propo- 
situm est, clamorque in castris ad arma discurrentium est sub- 

latus. inde eques pedesque certatim portis ruere ac palati 
per campum properare ad hostis. quos ubi effusos consul 
uidet, tribuno militum tertiae legionis C. Aurunculeio imperat, 
ut equites legionis quanto maxime impetu possit in hostem 
emittat: ita pecorum modo incompositos toto passim campo 
se fudisse, ut sterni opterique, priusquam instruantur, poseint. 


42 nondum Hannibal e castris exierat, cum pugnantium clamorem 

audiuit. itaque excitus tumultu raptim ad hostem copias agit. 
jam primos occupauerat equestris terror; peditum etiam prima 
legio et dextra ala proelium inibat; incompositi hostes, ut quem- 
que aut pediti aut equiti casus optulit, ita conserunt manus. 
crescit pugna subsidiis et procurrentium ad certamen numero 
augetur; pugnantisque, quod nisi in uetere exercitu et duci 
uetem haud facile est, inter tumultum ac terrorem instruxisset 
Hannibal, ni cohortium ac manipulorum decurrentium per 
colis clamor ab tergo auditus metum, ne intercluderentur a 
castris, iniecissel. inde pauor incussus et fuga passim fieri 
coepta est; minorque caedes fuit, quia propinquitas castrorum 
breuiorem fugam perculsis fecit. equites enim tergo inhaere- 
bant; in transuersa latera inuaserant cohortes secundis col- 
libus uia nuda ac facili decurrentes. tamen supra octo milia 
hominum occisa, supra septingentos capti, signa militaria nouem 
adempta; elephanti etiam, quorum nullus usus in repentina ac 
tumultuaria pugna fuerat, quattuor occisi, duo capti. circa quin- 
gentos Romanorum sociorumque uictores ceciderunt.. postero 
die Poenus quieuit; Romanus in aciem copiis eductis post- 
quam neminem signa contra efferre uidit, spolia legi caesorum 
hostium et suorum corpora conlata in unum sepeliri iuseit. 
inde insequentibus continuis diebus aliquot ita institit portis, 
ut prope inferre signa uideretur, donec Hannibal tertia uigilia 
crebris ignibus tabernaculisque, quae pars castrorum ad hostis 

uergebat, et Numidis paucis, qui in uallo portisque se osten- 
derent, relictis profectus Apuliam petere intendit. ubi inluxit, 
successit uallo Romana acies, et Numidae ex composito paulisper 
in portis se ualloque ostentauere frustratique aliquamdiu hostis 
citatis equis agmen suorum adsequuntur. consul ubi silentium 
in castris et ne paucos quidem, qui prima luce obambula- 
uerant, parte ulla cernebat, duobus equitibus speculatum in 
castra praemissis postquam satis tuta omnia esse exploratum 
est, inferri signa iussit; tantumque ibi moratus, dum milites 
ad praedam discurrunt, receptui deinde cecinit multoque ante 
noctem copias redduxit. postero die luce prima profectus, 
magnis itineribus famam et uestigia agminis sequens haud 
procu! Venusia hostem adsequitur. ibi quoque tumultuaria 
pugna fuit; supra duo milia Poenorum caesa. inde nocturnis 
montanisque itineribus Poenus, ne locum pugnandi daret, Meta- 
pontum petiit. Hanno inde — is enim praesidio eius loci 
praefuerat — in Bruttios cum paucis ad exercitum nouum com- 
parandum missus; Hannibal copiis eius ad suas additis Venu- 
siam retro quibus uenerat itineribus repetit atque inde Canu- 
sium procedit. numquam Nero uestigiis hostis abstiterat et 
Q. Fuluium, cum Metapontum ipse proficisceretur, in Lucanos, 
ne regio ea sine praesidio esset, arcessierat. 

abscessit, quattuor Galli equites, duo Numidae cum litteris ad 
Hannibalem missi cum per medios bostes totam ferme longi- 
tudinem Italiae emensi essent, dum Metapontum cedentem Han- 
nibalem sequontur, incertis itineribus Tarentum delati a uagis 
per agro$ pabulatoribus Romanis ad Q. Claudium propraetorem 
deducuntur. eum primo incertis inplicantes responsis, ut metus 
tormentorum admotus fateri uera coegit, edocuerunt litteras 
se ab Hasdrubale ad Hannibalem ferre. cum iis litteris sicut 
erant signatis L. Verginio tribuno militum ducendi ad Claudium 
consulem traduntur; duae simul turmae Samnitium praesidii 

causa missae. qui ubi ad consulem peruenerunt litteraeque 
lectae per interpretem sunt et ex captiuis percunctatio facta, 
tum Claudius non id tempus esse rei publicae ratus, quo con- 
siliis ordinariis prouinciae suae quisque finibus per exercitus 
suos cum hoste destinato ab senatu bellum gereret; audendum 
ac nouandum aliquid inprouisum, inopinatum, quod coeptum 
non minorem aput ciuis quam hostis terrorem faceret, perpe- 
tratum in magnam laetitiam ex maguo metu uerteret, litteris 
Hasdrubalis Romam ad senatum missis simul et ipse patres 
conscriptos quid pararet edocet: ut, cum in Vmbria se occur- 
surum Hasdrubal fratri scribat, legionem a Capua Romam arces- 
sant, dilectum Roniae habeant, exercitum urbanum ad Narniam 
hosti opponant. haec senatu scripta. praemissi item per agrum 
Larinatem Marrucinum Frentanum Praetutianum, qua exerci- 
tum ducturus erat, ut omnes ex agris urbibusque commeatus 
paratos militi ad uescendum in uiam deferrent, equos iumen- 
taque alia producerent, ut uehiculorum fessis copia esset. ipse 
de toto exercitu ciuium sociorumque quod roboris erat delegit, 
sex milia peditum, mille equites; pronuntiat occupare se in Lu- 
canis proximam urbem Punicumque in ea praesidium uelle: ut 
ad iter parati omnes essent. profectus nocte flexit in Picenum. 

Et consul quidem quantis maximis itineribus poterat ad 
conlegam ducebat relicto Q. Catio legato, qui castris praeesset. 


44. Romae haud minus terroris ac tumultus erat, quam fuerat bien- 


i» 


nio ante, cum castra Punica obiecta Romanis moenibus portis- 
que fuerant. neque satis constabat animis, tam audax iter con- 
sulis laudarent uituperarentne; apparebat, quo nihil iniquius est, 
ex euentu famam habiturum: castra prope Hannibalem hostem 
relicta sine duce, cum exercitu, cui detractum foret omne 
quod roboris, quod floris fuerit, et consulem in Lucanos osten- 
disse iter, cum Picenum et Galliam peteret, castra relinquentem 
nulla alia re tutiora quam errore hostis, qui ducem inde atque 
exercitus partem abisse ignoraret. quid futurum, si id palam 

fiat, et aut insequi Neronem cum sex milibus armatorum pro- 
fectum Hannibal toto exercitu uelit aut castra inuadere praedae 
relicta sine uiribus, sine imperio, sine auspicio? ueteres eius 
belli clades, duo consules proximo anno interfecti terrebant: 
et ea omnia accidisse, cum unus imperator, unus exercitus 
hostium in Italia esset; nunc duo bella Punica facta, duos in- 
gentis exercitus, duos prope Hannibales in Italia esse. quippe 
et Hasdrubalem patre eodem Hamilcare genitum, aeque in- 
pigrum ducem, per tot annos in Hispania Romano exercitatum 
bello, gemina uictoria insignem duobus exercitibus cum clarissi- 
mis ducibus deletis. nam itineris quidem celeritate ex Hispania 
et concitalis ad arma Gallicis gentibus multo magis quam 
Hannibalem ipsum gloriari posse: quippe in iis locis hunc 
coegisse exercitum, quibus ille maiorem partem militum fame ac 
frigore, quae miserrima mortis genera sint, amisisset. adicie- 
bant etiam periti rerum Hispaniae haud cum ignoto eum duce 
C. Nerone congressurum, sed quem in saltu impedito deprensus 
forte haud secus quam puerum conscribendis fallacibus con- 
dicionibus pacis frustratus elusisset. omnia maiora etiam uero 


20 praesidia hostium, minora sua, metu interprete semper in 


deteriora inclmato, ducebant. ^ 

Nero postquam iam tanfüm interualli ab hoste fecerat, 
ut detegi consilium satis tutum esset, paucis milites alloquitur. 
negat ullius consilium imperatoris in speciem audacius, re ipsa 
tutius fuisse quam suum. ad certam eos se uictoriam ducere: 
quippe ad quod bellum collega non ante, quam ad satietatem 
ipsius peditum atque equitum datae ab senatu copiae fuissent 
maiores instructioresque, quam si aduersus ipsum Hannibalem 
iret, profectus sit, eo ipsi si quantumcumque uirium momen- 
tum addiderint, rem omnem inclinaturos. auditum modo in 
acie — nam ne ante audiatur, daturum operam — alterum 
consulem et alterum exercitum aduenisse haud dubiam uicto- 
riam facturum. famam bellum conficere, et parua momenta 

in spem metumque impellere animos; gloriae quidem ex re 
bene gesta partae fructum prope omnem ipsos laturos; semper 
quod postremum adiectum sit, id rem totam uideri traxisse. 
cernere ipsos, quo concursu, qua admiratione, quo fauore homi- 
num iter suum celebretur. et hercule per instructa omnia 
ordinibus uirorum mulierumque undique ex agris effusorum 
inter uota ac preces et laudes ibant: illos praesidia rei publi- 
cae, uindices urbis Romanae imperiique appellabant; in illo- 
rum armis dextrisque suam liberorumque suorum salutem ac 
libertatem repositam esse. deos omnis deasque precabantur, 
ut illis faustum iter, felix pugna, matura ex hostibus uictoria 
esset, damnarenturque ipsi uotorum, quae pro iis suscepissent, 
ut, quem ad modum nunc solliciti prosequerentur eos, ita pau- 
cos post dies laeti ouantibus uictoria obuiam irent. inuitare 


*, inde pro se quisque et offerre et fatigare precibus, ut, quae 


ipsis iumentisque usui essent, ab se potissimum sumerent; 
benigne omnia cumulata dare. modestia certare milites, ne 
quid ultra usum necessarium sumerent; nihil morari, nec 
abire ab signis nec subsistere cibum capientes; diem ac noctem 
ire; uix quod satis ad naturale desiderium corporum esset, 
quieti dare. et ad collegam praemissi erant, qui nuntiarent 
aduentum percunctarenturque, clam au palam, interdiu an noctu 


uenire sese uellet, isdem an alijpconsidere castris. nocte clam 
ingredi melius uisum est. v. 

Tessera per castra ab 'Liuio consule data erat, ut tribu- 
nus tribunum, centurio centurionem, eques equitem, pedes 
peditem acciperet: neque enim dilatari castra opus esse, ne 
hostis aduentum alterius consulis sentiret; et coartatio plurium 

in angusto tendentium facilior futura erat, quod Claudianus 
exercitus nihil ferme praeter arma secum in expeditionem tule- 
rat. ceterum in ipso itinere auctum uoluntariis agmen erat, 
offerentibus ultro sese et ueteribus militibus perfunctis iam militia 
et iuuenibus, quos certatim nomina dantis, si quorum corporis 
species roburque uirium aptum militiae uidebatur, conscripserat, 
ad Senam castra alterius consulis erant, et quingentos ferme 
inde passus Hasdrubal aberat. itaque cum iam adpropinquaret, 
tectus montibus substitit Nero, ne ante noctem castra ingre- 
deretur. silentio ingressi, ab sui quisque ordinis hominibus 
in tentoria abducti, cum summa omnium laetitia hospitaliter 
excipiuntur. postero die consilium habitum, cui et L. Porcius 
Licinus praetor adfuit. castra iuncta consulum castris habebat, 
et ante aduentum eorum per loca alta ducendo exercitum, 
cum modo insideret angustos saltus, ut transitum clauderet, 
modo ab latere aut ab tergo carperet agmen, ludificatus hostem 
omnibus artibus belli fuerat; is tum in consilio aderat. mul- 
torum eo inclinabant sententiae, ut, dum fessum uia ac uigiliis 
reficeret militem Nero, simul et ad noscendum hostem paucos 
sibi sumeret dies, tempus pugnae differretur; Nero non suadere 
modo, sed summa ope orare institit, ne consilium suum, quod 
tutum celeritas fecisset, temerarium morando facerent. errore, 
qui non diuturnus futurus esset, uelut torpentem Hannibalem 
nec castra sua sine duce relicta adgredi nec ad sequendum 
se iter intendisse. antequam se moueat, déleri exercitum Has- 
drubalis posse redirique in Apuliam. qui prolatando spatium 
hosti det, eum et illa castra prodere Hannibali et aperire in 
Galliam iter, ut per otium, ubi uelit, Hasdrubali coniungatur. 
extemplo signum dandum et exeundum in aciem abutendumque 
errore hostium apsentium praesentiumque, dum neque illi 
sciant cum paucioribus nec hi cum pluribus et ualidioribus 
rem esse. consilio dimisso signum pugnae proponitur, con- 
festimque in aciem procedunt. 

lam hostes ante castra instructi stabant. moram pugnae 
attulit, quod Hasdrubal, prouectus ante signa cum paucis equi- 

tibus, scuta uetera hostium notauit, quae ante non uiderat, et 
strigosiores equos; multitudo quoque maior solita uisa est 
suspicatus enim id, quod erat, receptui propere cecinit ac 
misit ad flumen, unde aquabantur, ubi et excipi aliqui possent 
et notari oculis, si qui forte adustioris coloris ut ex recenti 
uia essent; simul circumuehi procul castra iubet specularique, 
num auctum aliqua parte sit uallum, et ut attendant, semel 
bisne signum canat in castris. ea cum ordine omnia relata 
essent, castra nihil aucta errorem faciebant: bina erant, sicut 


ante aduentum consulis alterius fuerant, una M. Liuii, altera 10 


L. Porci, neutris quicquam, quo latius tenderetur, ad muni 
menta adiectum. illud ueterem ducem adsuetumque Romano 
hosti mouit, quod semel in praetoriis castris signum, bis in 
consularibus referebant cecinisse. duos profecto consules esse, 
et quonam modo alter ab Hannibale apscessisset, cura angebat. 
minime id, quod erat, suspicari poterat, tantae rei frustratione 
Hannibalem elusum, ut, ubi dux, ubi exercitus esset, cum quo 
castra conlata haberet, ignoraret; profecto haud mediocri clade 
absterritum insequi non ausum; magno opere uereri, ne per- 
ditis rebus serum ipse auxilium uenisset Romanisque eadem 
iam fortuna in Italia quae in Hispania esset. interdum litteras 
suas ad eum non peruenisse credere, interceptisque iis con- 
sulem ad sese opprimendum adcelerasse. his anxius curis ex- 
tinctis ignibus uigilia prima dato signo, ut taciti uasa colli- 
gerent, signa ferri iussit. in trepidatione et nocturno tumultu 
duces parum intente adseruati, alter in destinatis iam ante 
animo latebris subsedit, aller per uada nota Metaurum flumen 
tranauit. ita desertum ab ducibus agmen primo per agros pala- 
tur, fessique aliquot somno ac uigiliis sternunt corpora passim 
atque infrequentia relinquunt signa. Hasdrubal, dum lux uiam 


1 uiderat 3 uidebat P | 3 suspicatus 5% suscitatus P! suspitatus 
P* | enim om. 2* f 6 oculos P|[ qui 2* quit P| 7 ut om. 2:18 relata 
35 om. P | 11 neutris Z* naeutri P| 13 hoste .2* | pretoriis Z* prae- 
toris Pl 14 duos profecto consules esse 2%, om. P | 16 poteratantae P gj 
17 elusum P usum 2*| ut P et 2*| 18 conlata P coniuncta 2* | ha- 
beret 2! habuerit P|| ignorare *| 20 seruu P' seriu P*| 22 uon per- 
uenisse ad eum *[ iis 2" is PJ 25 turmultu P!, corr. P* | 26 intente 
2^ inte P | adseruati .Z' adseruat P | destinati P| 27 per 2? par P| ma- 
taurum P!, corr. P* | 28 primo P primos Z* proximos coni. Wodrig ann. 
phil. 123 (1881) 198 || 29 aliquod Pf somno ac vigiliis P.2* somno ab (wel 
potius a) uigiliis Novak uigiliis ac somno Zingerle | palatur, fessique 
aliquot itinere ac uigiliis sternunt somno corpora Wesenberg palatar 
aliquot horas, fessique uigiliis somno sternunt corpora Alan Em. Liv. 
1 44] 30 hasdruba P!, corr. P* | uiam 2? iam P 








a. Chr. 207 





sinus flexusque cum errorem uoluens haud multum processisset, 

ubi prima lux transitum opportunum ostendisset, transiturus 

erat. sed cum, quantum a mari abscedebat, tanto altioribus 11 
coercentibus amnem ripis non inueniret uada, diem terendo . 
spatium dedit ad insequendum sese hosti. 

Nero primum cum omni equitatu aduenit, Porcius deinde 48 
adsecutus cum leui armatura. qui cum fessum agmen carperent 2 
ab omni parte incursarentque, et iam omisso itinere, quod 
10 fugae simile erat, castra metari Poenus in tumulo super flu- 

minis ripam uellet, aduenit Liuius peditum omnibus copiis 3 
non itineris modo, sed ad conserendum extemplo proelium 
instructis armatisque. sed ubi omnis copias coniunxerunt 4 
derectaque acies est, Claudius dextro in cornu, Liuius ab sinistro 
15 pugnam instruit, media acies praetori tuenda data. Hasdrubal 5 
omissa munitione castrorum postquam pugnandum uidit, in 
prima acie ante signa elephantos locat, circa eos laeuo in 
cornu aduersus Claudium Gallos opponit, haud tantum iis fidens, 
quantum ab hoste timeri eos credebat; ipse dextrum cornu 6 
20 aduersus M. Liuium sibi atque Hispanis — et ibi maxime in 
uetere milite spem habebat — sumpsit; Ligures in medio 7 
post elephantos positi. sed longior quam latior acies erat; 
Gallos prominens collis tegebat. ea frons, quam Hispani tene- 8 
bant, cum sinistro Romanorum cornu concurrit; dextra omnis 
25 acies extra proelium eminens cessabat; collis oppositus arcebat, 
ne aut a fronte aut ab latere adgrederentur. iuter Liuium 9 
Hasdrübalemque ingens contractum certamen erat, atroxque 

caedes utrimque edebatur. ibi duces ambo, ibi pars maior 10 
peditum equitumque Romanorum, ibi Hispani, uetus miles peri- 

9$) tusque Romanae pugnae, et Ligures, durum in armis genus. 
eodem uersi elephanti, qui primo impetu turbauerant antesi- 


ex 

11 gnanos et iam signa mouerant loco; deinde crescente certamine 
et clamore inpotentius iam regi et inter duas acies uersari, 
uelut incerti, quorum essent, haud dissimiliter nauibus sine 

12 gubernaculo uagis. Claudius ‘quid ergo praecipiti cursu tam 
longum iter emensi sumus?" clamitans militibus cum in ad- 

13 uersum collem frustra signa erigere conatus esset, postquam ea 
regione penetrari ad hostem non uidebat posse, cohortis aliquot 
subductas e dextro cornu, ubi stationem magis segnem quam 

14 pugnam futuram cernebat, post aciem circumducit et non ho- 
stibus modo sed etiam suis inopinantibus in dextrum hostium 
latus incurrit; tantaque celeritas fuit, ut, cum ostendissent se ab 

15 latere, mox in terga iam pugnarent. ita ex omnibus partibus, 
a fronte, ab latere, ab tergo, trucidantur Hispani Liguresque, 

16 et ad Gallos jam caedes peruenerat. ibi minimum certaminis 
fuit: nam et pars magna ab signis aberant, nocte dilapsi stra- 
tique somno passim per agros, et qui aderant, itinere ac uigi- 
liis fessi, intolerantissima laboris corpora, uix arma umeris 

17 gestabant; et iam diei medium erat, sitisque et calor hiantis 

49 caedendos capiendosque adfatim praebebat. elephanti plures 
ab ipsis rectoribus quam ab hoste interfecti. fabrile scalprum 
cum malleo habebant; id, ubi saeuire beluae ac ruere in suos 
coeperant, magister inter aures positum, ipso in articulo, quo 
iungitur capiti ceruix, quanto maximo poterat ictu adigebat. 

2 ea celerrima uia mortis in tantae molis belua inuenta erat, 
ubi regendi spem incidissent, primusque id Hasdrubal insti- 
tuerat, dux cum saepe alias memorabilis, tum illa praecipue 

$ pugna. ille pugnantis hortando pariterque obeundo pericula 

sustinuit, ille fessos abnuentisque taedio et labore nunc pre- 
cando nunc castigando accendit, ille fugientis reuocauit omis- 
samque pugnam aliquot locis restituit; postremo, cum haud 

dubie fortuna hostium esset, ne superstes tanto exercitui suum 
nomen secuto esset, concitato equo se in cohortem Romanam 
inmisit. ibi, ut patre Hamilcare et Hannibale fratre dignum 
erat, pugnans cecidit. 

b Numquam eo bello una acie tantum hostium interfectum 5 
est, redditaque aequa Cannensi clades uel ducis uel exercitus 
interitu uidebatur. quinquaginta sex milia hostium occisa, 6 
capta quinque milia et quadringenti; magna praeda alia cum 
omnis generis tum auri etiam argentique. ciuium etiam Ro- 7 

10 manorum, qui capti aput hostes erant, supra quattuor milia 
capitum recepta. id solacii fuit pro amissis eo proelio mili- 
tibus. nam haudquaquam incruenta uictoria fuit: octo ferme 
milia Romanorum sociorumque occisa; adeoque etiam uictores 8 
sanguinis caedisque ceperat satietas, ut postero die, cum esset 

15 nuntiatum Liuio consuli Gallos Cisalpinos Liguresque, qui aut 
proelio non adfuissent aut inter caedem effugissent, uno agmine 
abire sine certo duce, sine signis, sine ordine ullo aut im- 
perio; posse, si una equitum ala mittatur, omnes deleri: 'super- 9 
sint inquit aliqui nuntii et hostium cladis et nostrae uirtutis.' 

9$ - Nero ea nocte, quae secuta est pugnam, profectus cita- 50 
tiore quam inde uenerat agmine die sexto ad statiua sua atque 
ad hostem peruenit. iter eius frequentia minore, quia nemo 2 
praecesserat nuntius, laetitia uero tanta, uix ut compotes 
mentium prae gaudio essent, celebratum est. nam Romae 5 

5 neuter animi habitus satis diei enarrarique potest, nec quo 
incerta expectatione euentus ciuitas fuerat nec quo uictoriae 
famam accepit. numquam per omnis dies, ex quo Claudium 4 
consulem profectum fama attulit, ab orto sole ad occidentem 
aut senator quisquam a curia atque ab magistratibus absceseit 

aut populus e foro; matronae, quia nihil in ipsis opis erat, 
in preces obtestationesque uersae, per omnia delubra uagae 
suppliciis uotisque fatigare deos. tam sollicitae ac suspensae 
ciuitati fama incerta primo accidit duos Narnienses equites in 
castra, quae in faucibus Vmbriae opposita erant, uenisse ex 
proelio nuntiantis caesos hostis. et primo magis auribus quam 
animis id acceptum erat ut maius laetiusque, quam quod mente 
capere aut satis credere possent, et ipsa celeritas fidem impe- 
diebat, quod biduo ante pugnatum dicebatur. litterae deinde 
ab L. Manlio Ácidino missae ex castris adferuntur de Narnien- 
sium equitum aduentu. hae litterae per forum ad tribunal 
praetoris latae senatum curia. exciuerunt; tantoque certamine 
ac tumultu populi ad fores curiae concursum est, ut adire 
nuntius non posset, sed traheretur a percunctantibus uocife- 
rantibusque, ut in rostris prius quam in senatu litterae reci- 
tarentur. tandem summoti et coerciti a magistratibus, dis- 
pensarique laetitia inter impotentis eius animos potuit. in 
senatu primum, deinde in contione litterae recitatae sunt; et 
pro cuiusque ingenio aliis iam certum gaudium, aliis nulla 
ante futura fides erat, quam legatos consulumue litteras au- 


51 dissent. ipsos deinde adpropinquare legatos allatum est. tunc 

enim uero omnis aetas currere- obuii, primus quisque oculis 
auribusque haurire tantum gaudium cupientes. ad Muluium 
usque pontem continens agmen peruenit. legati — erant 
L. Veturius Philo P. Licinius Varus Q. Caecilius Metellus — 
circumfusi omnis generis hominum frequentia in forum per- 
uenerunt, cum alii ipsos, alii comites eorum, quae acta essent, 
percunctarentur. et ut quisque audierat exercitum hostium 
imperatoremque occisum, legiones Romanas incolumis, saluos 
consules esse, extemplo aliis porro impertiebant gaudium suum. 
cum aegre in curiam peruentum esset, multo aegrius summota 

turba, ne patribus misceretur, litterae in senatu recitatae sunt. 
inde traducti in contionem legati. L. Veturius litteris recitatis 
ipse planius omnia, quae acta erant, exposuit cum ingenti 
adsensu, postremo etiam clamore uniuersae contionis, cum uix 
gaudium animis caperent. discursum inde ab aliis circa templa 
deum, ut grates agerent, ab aliis domos, ut coniugibus libe- 
risque tam laetum nuntium impertirent. senatus, quod M. 
Liuius et C. Claudius consules incolumi exercitu ducem hostium 
legionesque occidissent, supplicationem in triduum decreuit. 
eam supplicationem C. Hostilius praetor pro contione edixit, 
celebrataque a uiris feminisque est; omniaque templa per 
totum triduum aequalem turbam habuere, cum matronae am- 
plissima ueste cum liberis, perinde ac si debellatum foret, omni 
solutae metu deis immortalibus grates agerent. statum quo- 
que ciuitatis ea uictoria mouit, ut iam inde haut secus quam 
in pace res inter se contrahere uendendo, emendo, mutuum 
dando argentum creditumque soluendo auderent. 

C. Claudius consul cum in castra redisset, caput Hasdru- 
balis, quod seruatum cum cura attulerat, proici ante hostium 
stationes captiuosque Áfros uinctos, ut erant, ostendi, duos 
etiam ex iis solutos ire ad Hannibalem et expromere, quae 
acta essent, iussit. Hannibal, tanto simul publico familiarique 
ictus luctu, agnoscere se fortunam Carthaginis fertur dixisse; 
castrisque inde motis, ut omnia auxilia, quae diffusa latius 
tueri non poterat, in extremum [Italiae angulum Bruttios con- 
traheret, et Metapontinos, ciuitatem uniuersam, excitos sedibus 
suis, et Lucanorum qui suae dicionis erant in Bruttium agrum 
traduxit. 

1 Cum transitu Hasdrubalis, quantum in Italiam declinauerat 
belli, tantum leuatae Hispaniae uiderentur, renatum ibi subito 
2 par priori bellum est. Hispanias ea tempestate sic habebant 
Romani Poenique: Hasdrubal Gisgonis filius ad Oceanum pe- 
8 nitus Gadisque concesserat; nostri maris ora omnisque ferme 
Hispania, qua in orientem uergit, Scipionis ac Romanae dicio- 
4 nis erat. nouus imperator Hanno, in locum Barcini Hasdru- 
balis nouo cum exercitu ex África transgressus Magonique 
iunctus, cum in Celtiberia, quae media inter duo maria est, 
5 breui magnum hominum numerum armasset, Scipio aduersus 
eum M. Silanum cum decem baud plus milibus militum, equiti- 
6 bus quingentis misit. Silanus quantis maximis potuit itineribus 
— inpediebant autem et asperitates uiarum et angustiae sal- 
tibus crebris, ut pleraque Hispaniae sunt, inclusae —, tamen 
non solum nuntios sed etiam famam aduentus sui praegressus, 
ducibus indidem ex Celtiberia transfugis ad hostem peruenit. 
7 eisdem auctoribus conpertum est, cum decem circiter milia 
ab hoste abessent, bina castra circa uiam, qua irent, esse: 
laeua Celtiberos, nouum exercitum, supra nouem milia homi- 
8 num, dextra Punica tenere castra. ea stationibus, uigiliis, 
omni iusta militari custodia tuta et firma esse, illa altera soluta 
neclectaque, ut barbarorum et tironum et minus timentium, 

quod in sua terra essent. ea prius adgtedienda ratus Silanus 
signa quam maxime ad laeuam iubebat ferri, necunde ab sta- 
tionibus Punicis conspiceretur; ipse praemissis speculatoribus 


9 


citato agmine ad hostem pergit. tria milia ferme aberat, cum 2 


hauddum quisquam hostium senserat; confragosa loca et opsiti 
uirgultis tegebant colles. ibi in caua ualle atque ob id oc- 
culta considere militem et cibum capere iubet. interim spe- 


2 


culatores transfugarum dicta adfirmantes uenerunt. tum sar- 3 


cinis in medium coniectis arma Romani capiunt acieque iusta 
in pugnam uadunt. mille passum aberant, cum ab hoste 
conspecti sunt, trepidarique repente coeptum; et Mago ex 
castris citato equo ad primum clamorem et tumultum adue- 


hitur. erant in Celtiberorum exercitu quattuor milia scutata 4 


et ducenti equites; hanc iustam legionem — et id ferme roboris 
erat — in prima acie locat, ceteros, leuem armaturam, in 
subsidiis posuit. cum ita instructos educeret e castris, uix- 


6 


dum in egressos uallo eos Romani pila coniecerunt. subsidunt 6 


Hispani aduersus emissa tela ab hoste, inde ad mittenda ipsi 
consurgunt; quae cum Romani conferti, ut solent, densatis 
excepissent scutis, tum pes cum pede conlatus et gladiis geri 
res coepta est. ceterum asperitas locorum et Celtiberis, qui- 
bus in proelio concursare mos est, uelocitatem inutilem faciebat 
et haud iniqua eadem erat Romanis stabili pugnae adsuetis, 
nisi quod angustiae et internata uirgulta ordines dirimebant 
et singuli binique uelut cum paribus conserere pugnam co- 
gebantur. quod ad fugam impedimento hostibus erat, id ad 
caedem eos uelut uinctos praebebat. et iam ferme omnibus 
scutatis Celtiberorum interfectis leuis armatura et Carthagi- 
nienses, qui ex alteris castris subsidio uenerant, perculsi cae- 
debantur. duo haud amplius milia peditum et equitatus omnis 
uix inito proelio cum Magone effugerunt; Hanno, alter im- 

perator, cum eis, qui postremi iam profligato proelio aduene- 

12 rant, uiuus capitur. Magonem fugientem equitatus ferme omnis 
et quod ueterum peditum erat secuti decimo die in Gaditanam 
prouinciam ad Hasdrubalem peruenerunt; Celtiberi, nouus miles, 
in proximas dilapsi siluas inde domos diffugerunt. 

13 Peropportuna uictoria nequaquam tantum iam conflatum 
bellum, quanta futuri materia belli, si licuisset iis Celtiberorum 
gente excita et alios ad arma sollicitare populos, oppressa erat. 

14 itaque conlaudato benigne Silano Scipio spem debellandi, si 
nihil eam ipse cunctando moratus esset, nactus, ad id quod 
relicum belli erat in ultimam Hispaniam aduersus Hasdrubalem 

15 pergit. Poenus cum castra tum forte in Baetica ad sociorum 
animos continendos in fide haberet, signis repente sublatis 
fugae magis quam itineris modo penitus ad Oceanum et Gadis 

16 ducit. ceterum, quoad continuisset exercitum, propositum bello 
se fore ratus, antequam freto Gadis traiceret, exercitum omnem 
passim in ciuitates diuisit, ut et muris se ipsi et armis muros 
tutarentur. 

8 Scipio ubi animaduertit dissipatum passim bellum et cir- 
cumferre ad singulas urbes arma diutini magis quam magni 
esse operis, retro uertit iter. ne tamen hostibus eam relin- 
queret regionem, L. Scipionem fratrem cum decem milibus 
peditum mille equitum ad oppugnandam opulentissimam in iis 
locis urbem — Orongin barbari appellabant — mittit. sita in 
Maesessum finibus est, Bastetanae gentis, ager frugifer, argen- 
tum etiam incolae fodiunt. ea arx fuerat Hasdrubali ad ex- 
4 cursiones circa mediterraneos populos faciendas. Scipio castris 

prope urbem positis priusquam circumuallaret urbem, misit ad 
portas, qui ex propinquo alloquio animos temptarent suaderent- 
que, ut amicitiam potius quam uim experirentur Romanorum. 

5 ubi nihil pacati respondebatur, fossa duplicique uallo circum- 

data urbe in tris partis exercitum diuidit, ut una semper pars 
quietis interim duabus oppugnaret. prima pars cum adorta 
oppugnare est, atrox sane et anceps proelium fuit: non subire, 
non scalas ferre ad muros prae incidentibus telis facile erat; 
etiam qui erexerant ad murum scalas, alii furcis ad id ipsum 
factis detrudebantur, in alios lüpi superne ferrei iniecti, ut in 
periculo essent, ne suspensi in murum extraherentur. quod 
ubi animaduertit Scipio, nimia paucitate suorum exaequatum 
certamen esse, et iam eo superare hostem, quod ex muro pu- 
gnaret, duabus simul partibus, prima recepta, urbem est ad- 
gressus. quae res tantum pauoris iniecit fessis iam cum primis 
pugnando, ut et oppidani moenia repentina fuga desererent, 
et Punicum praesidium metu, ne prodita urbs esset, relictis 
stationibus in unum se colligeret. timor inde oppidanos incessit, 
ne, si hostis urbem intrasset, sine discrimine, Poenus an Hispa- 
nus esset, obuii passim caederentur; itaque patefacta repente 
porta frequentes ex oppido sese eiecerunt, scuta prae se tenen- 
tes, ne tela procul coicerentur, dextras nudas ostentantes, ut 
gladios abiecisse appareret. id utrum parum ex interuallo sit 
conspectum an dolus aliquis suspectus fuerit, incompertum 
est: impetus hostilis in transfugas factus, nec secus quam ad- 
uersa acies caesi; eademque porta signa infesta urbi inlata. 
et aliis partibus securibus dolabrisque caedebantur et refringe- 
bantur portae, et ut quisque intrauerat eques, ad forum occu- 
pandum —- ita enim praeceptum erat — citato equo pergebat; 
additum erat caetratorum equiti praesidium; legionarii ceteras 
partis urbis peruadunt; direptione et caede obuiorum, nisi qui 
armis se tuebantur, apstinuerunt. Carthaginienses omnes in 
custodiam dati sunt, oppidanorum quoque trecenti ferme, qui 
clauserant portas; ceteris traditum oppidum, suae redditae res. 

16 cecidere in urbis eius oppugnatione hostium duo milia ferme, 
Romanorum haud amplius nonaginta. 

4 Laeta et ipsis, qui rem gessere, urbis eius expugnatio fuit 
et imperatori ceteroque exercitui; et speciosum aduentum suum 

2 ingentem turbam captiuorum prae se agentes fecerunt. Scipio 
conlaudato fratre cum, quanto poterat uerborum honore, Car- 

8 thagini ab se captae captam ab eo Orongim aequasset, quia 

et hiems instabat, ut nec temptare Gadis nec disiectum passim 

per prouinciam exercitum Hasdrubalis consectari posset, in 
citeriorem Hispaniam omnis suas copias reduxit, dimissisque 
in hiberna legionibus, L. Scipione fratre Romam misso et 

Hannone hostium imperatore ceterisque nobilibus captiuis ipse 

Tarraconem concessit. 

5 Eodem anno classis Romana cum M. Valerio Laeuino pro- 
consule ex Sicilia in Africam transmissa in Vticensi Cartha- 
giniensique agro late populationes fecit. extremis finibus Car- 
thaginiensium circa ipsa moenia Vticae praedae actae sunt. 

6 repetentibus Siciliam classis Punica — septuaginta erant longae 
naues — occurrit. decem et septem naues ex iis captae sunt, 

7 quattuor in alto mersae, cetera fusa ac fugata classis. terra 
marique uictor Romanus cum magna omnis generis praeda 
Lilybaeum repetit. tuto inde mari pulsis bostium nauibus 
magni commeatus frumenti Romam subuecti. 

b Principio aestatis eius, qua haec sunt gesta, P. Sulpicius 
proconsul et Attalus rex cum Aeginae, sicut ante dictum est, 
hibernassent, Lemnum inde classe iuncta — Romanae quinque 
et uiginti quinqueremes, regiae quinque et triginta erant — 

2 transmiserunt. et Philippus, ut, seu terra seu mari obuiam 
eundum hosti foret, paratus ad omnis conatus esset, ipse De- 
metriadem ad mare descendit, Larisam diem ad conueniendum 

3 exercitui edixit. undique ab sociis legationes Demetriadem ad 

4 famam regis conuenerunt. sustulerant enim animos Aetoli cum 

ab Romana societate tum post Attali aduentum, finitimosque 
depopulabantur. nec Acarnanes solum Boeotique et qui Eu- 
boeam incolunt in magno metu erant, sed Achaei quoque, 
quos super Aetolicum bellum Machanidas etiam Lacedaemonius 
tyrannus baud procul Árgiuorum fine positis castris terrebat. 
hi omnes, suis quisque urbibus quae pericula terra marique 
portenderentur, memorantes auxilia regem orabant. ne ex 
regno quidem ipsius tranquillae nuntiabantur res: et Scerdi- 
laedum Pleuratumque motos esse, et Thracum maxime Maedos, 
si quod longinquum bellum regem occupasset, proxima Mace- 
doniae incursuros. Boeoti quidem et interiores Graeciae po- 
puli Thermopylarum saltum, ubi angustae fauces coartant iter, 
fossa ualloque intercludi ab Aetolis nuntiabant, ne transitum 
ad sociorum urbes tuendas Philippo darent. uel segnem ducem 
tot excitare tumultus circumfusi poterant. legationes dimittit 
pollicitus, prout tempus ac res sineret, omnibus laturum se 
auxilium; in praesentia, quae maxime urgebat res, Peparethum 
praesidium urbi mittit, unde allatum erat Attalum ab Lemno 
classe transmissa omnem circum urbem agrum depopulatum. 
Polyphantam cum modica manu in Boeotiam, Menippum item 

quendam ex regiis ducibus cum mille peltastis — pelta caetrae 


haud dissimilis est — Chalcidem mittit; additi quingenti Ágria- 
num, ut omnes insulae partis tueri posset. ipse Scotusam est 
profectus, eodemque ab Larisa Macedonum copias traduci ius- 
sit. eo nuntiatum est concilium Aetolis Heracleam indictum 
regemque Áttalum ad consultandum de summa belli uenturum. 
hunc conuentum ut turbaret subito aduentu, magnis itineribus 
Heracleam duxit. et concilio quidem dimisso iam uenit; sege- 


2 nec acarnanes 2? necarnanes P | 5 argiuorum P argeorum 2* 
6 quique Wesenberg | quae P qua 2? || marique P | 7 portenderentur 
portendebantur P | 8 ipsiut P | serdiledum A, pleuratumque P et 
leuratum 2? | motos P moturos 2? | tharacum P! trscum 7? | medos P 

um medos 2?]| 10 quo P| regum P | 11 boeoti 2! boeotii P] 12 sal- 
tum .Z* saltas P, aut saltus retínendum aut 14 daret scribendum censet 
Harant | 13 nuntiarant 2? | 15 legiones P| 16 res sineret 2! reside- 

tibus tamen, quae iam prope maturitatem erant, maxime in 
sinu Áenianum euastatis Scotusam copias reducit. ibi exercitu 
omni relicto cum cohorte regia Demetriadem sese recipit. inde 
ut ad omnis hostium motus posset occurrere, in Phocidem atque 
Euboeam et Peparethum mittit, qui loca alta eligerent, unde 
editi ignes apparerent; ipse in Tisaeo — mons est in altitudinem 
ingentem cacuminis editi — speculam posuit, ut ignibus procul 
sublatis signum, ubi quid molirentur hostes, momento temporis 
acciperet. 

Romanus imperator et Attalus rex a Peparetho Nicaeam 
traiecerunt; inde classem in Euboeam ad urbem Oreum tra- 
mittunt, quae ab Demetriaco sinu Chalcidem et Euripum petenti 
ad laeuam prima urbium Euboeae posita est. ita inter Attalum 
ac Sulpicium conuenit, ut Romani a mari, regii a terra op- 


6 pugnarent. quadriduo post, quam adpulsa classis est, urbem 

adgressi sunt. id tempus occultis cum Platore, qui a Philippo 
praepositus urbi erat, conloquiis apsumptum est. duas arces 
urbs habet, unam imminentem mari, altera urbis media est; 
cuniculo inde uia ad mare ducit, quam a mari turris quinque 
tabulatorum, egregium propugnaculum, claudebat. ibi primo 
atrocissimum contractum est certamen et turre instructa omni 
genere telorum et tormentis machinisque ad oppugnandam eam 
ex nauibus expositis. cum omnium animos oculosque id cer- 
tamen auertisset, porta maritumae arcis Plator Romanos ac- 
cepit, momentoque arr occupata est. oppidani pulsi inde in 
mediam urbem ad alteram tendere arcem. et ibi positi erant, 
qui fores portae obicerent. ita exclusi in medio caeduntur 
capiunturque. Macedonum praesidium conglobatum sub arcis 
muro stetit nec fuga effuse petita nec pertinaciter proelio inito. 
eos Plator uenia ab Sulpicio impetrata in naues impositos ad 
Demetrium Phthiotidis exposuit, ipse ad Attalum se recepit. 
Sulpicius tam facili ad Oreum successu elatus Chalcidem 
inde protinus uictrici classe petit; ubi haudquaquam ad spem 

euentus respondit. ex patenti utrimque coactum in angustias 9 
mare speciem intuenti primo gemini portus in ora duo uersi 
praebuerit; sed haud facile alia infestior classi statio est. nam 10 
et uenti ab utriusque terrae praealtis montibus subiti ac pro- 
cellosi se deiciunt, et fretum ipsum Euripi non septiens die, 
sicut fama fert, temporibus statis reciprocat, sed temere in 
modum uenti nunc huc nunc illuc uerso mari uelut monte 
praecipiti deuolutus torrens rapitur. ita nec nocte nec die 
quies nauibus datur. cum classem tam infesta statio accepit, 11 
10 tum et oppidum alia parte clausum mari, alia ab terra egregie 
munitum praesidioque ualido firmatum et praecipue fide prae- 
fectorum principumque, quae fluxa et uana apud Oreum fuerat, 
stabile atque inexpugnabile fuit. id prudenter, ut in temere 12 
suscepta re, Romanus fecit, quod circumspectis difficultatibus, 

15 ne frustra tempus tereret, celeriter apstitit incepto classemque 
inde ad Cynum Locridis — emporium id est Opuntiorum urbis 
mille passuum a mari sitae — traiecit. 

Philippum et ignes ab Oreo editi monuerant, sed serius 7 
Platoris fraude ex specula elati; et inpari maritumis uiribus 

30 haud facilis erat in insulam classi accessus. ita res per cunc- 
tationem omissa. ad Chalcidis auxilium, ubi signum accepit, 2 
impigre est motus; nam et ipsa Chalcis quamquam eiusdem 
insulae urbs est, tamen adeo arto interscinditur freto, ut ponte 
continenti iungatur terraque aditum faciliorem quam mari ha- 

$5 beat. igitur Philippus ab Demetriade Scotusam, inde de tertia 3 
uigilia profectus deiecto praesidio fusisque Aetolis, qui saltum 
Thermopylarum insidebant, cum trepidos hostis Heracleam com- 
pulisset, ipse uno die Phocidis Elatiam milia amplius sexaginta 


en 


2 mare P mare ut 2*1 (3 praebuerit Z2! praebuere P]5 se Gron, 
om, P.Z* | euripi non P euripinosi 2? | septiens P septies 2% | 7 hoc 
P, corr. P*| monti P | 9 tam 2* iam P | 11 et del. censet Gron. 
12 orseum P | fuerat 2! fuerant P | 13 stabile atque] stabili Gron. 
14 suspecta P | romanus ez romanos P' j quo P[| 16 ad om. 2'!?]i 
est P ide 2* | opuntiorum urbis 2! orbis etpontiorum P[| 17 mille] wu 
coll. Strabon. 9, 4, 2 duce Wesselingio Drakenb. | 18 ignos P l oraeo 
P| editi monuerant vel editi mouerant 2? editi | minuerant Pf 19 fraudae 
Pf ex P et uel e 2*| impari maritimis 2! inparitumuis P | 20 res .2!, om. 
P| cunctatione P | 21 omnissa P!, corr. P* || 23 ponte Z? ponto P | 
24 terraque PS terra 21? | 25 (rediit) igitur Maur. Mueller | ab deme- 
triade «sque ad 26 profectus hoe loco posuit Madvig praeeunte Cre- 
vierío, qui praeler haec uerba etiam 2'! cum post 26 philippus collo- 
cauit, in libris ante 27 trepidos posita sunt | ab 2* a ras. ex ad P 
scotusam P.Z* scotussam G | de om. * | 26 diiecto P || fusis|quae 
fasis Z* | aetoliis P| 27 compuliesset P!, corr. P* | 28 eletiam milia 
ras. ez millia P 





D 


Qe 


-— 


8 


9 


10 


11 


12 


18 


136 LIBER XXVIII, 7 a. u. C. 547 


contendit. eodem ferme die ab Attalo rege Opuntiorum urbs 
capta diripiebatur. concesserat eam regi praedam Sulpicius, 
quia Oreum paucos ante dies ab Romano milite expertibus 
regiis direptum fuerat. Romana classis Oreum sese receperat, 
et Attalus ignarus aduentus Philippi pecuniis a principibus 
exigendis terebat tempus, adeoque inprouisa res fuit, ut, nisi 
Cretensium quidam forte pabulatum ab urbe longius progressi 
agmen hostium procul conspexissent, opprimi potuerit. Átta- 
lus inermis atque incompositus cursu effuso mare ac naues 
petit, et molientibus ab terra nauis Philippus superuenit tu- 
multumque etiam ex terra nauticis praebuit. inde Opuntem 
rediit deos hominesque accusans, quod tantae rei fortunam ex 
oculis prope raptam amisisset. Opuntii quoque ab eadem ira 
increpiti, quod, cum trahere opsidionem in aduentum suum 
potuissent, uiso statim hoste prope in uoluntariam deditionem 
concessissent. compositis circa Opuntem rebus Toronen est 
profectus. et Attalus primo Oreum est profectus; inde, cum 
fama accidisset Prusian Bithyniae regem in finis regni sui trans- 
gressum, omissis Romanis rebus atque Aetolico bello in Ásiam 
traiecit. et Sulpicius Aeginam classem recepit, unde initio 
ueris profectus erat. haud maiore certamine, quam Opuntem 
Attalus ceperat, Philippus Toronen cepit. incolebant urbem 
eam profugi ab Thebis Phthioticis; urbe sua capta a Philippo 
cum in fidem Aetolorum perfugissent, sedem iis Aetoli eam 
dederant urbis uastae ac desertae priore eiusdem Philippi bello. 
tum ab Torone, sicut paulo ante dictum est, recepta profectus 
Tithronion et Drymias, Doridis parua atque ignobilia oppida, 
cepit. inde Elatiam, iussis ibi se opperiri Ptolomaei Rhodio- 

rumque legatis, uenit. ubi cum de finiendo Aetolico bello 
ageretur — adfuerant enim legati nuper Heracleae concilio 
Romanorum Aetolorumque —, nuntius adfertur Machanidam 
Olympiorum sollemne ludicrum parantis Elios adgredi statuisse. 
praeuertendum id ratus legatis cum benigno responso dimissis, 
se neque causam eius belli fuisse nec moram, si modo aequa et 
honesta condicione liceat, paci facturum, cum expedito agmine 
profectus per Boeotiam Megara atque inde Corinthum descen- 
dit, unde commeatibus sumptis Phliunta Pheneumque petit. 
et iam cum Heraeam uenisset, audit Machanidam fama ad- 
uentus sui territum refugisse Lacedaemonem, Aegiumque se 
ad concilium Achaeorum recepit, simul classem Punicam, ut 
mari quoque aliquid posset, accitam ibi ratus se inuenturum. 
paucis ante diebus inde Oxeas traiecerant Poeni, inde portus 
Ácarnanum petierant, cum ab Oreo profectum Attalum Roma- 
nosque audissent, ueriti, ne ad se iretur et intra Rhium — 
fauces eae sunt Corinthii sinus — opprimerentur. 

Philippus maerebat quidem et angebatur, cum ad omnia 
ipse raptim isset, nulli tamen se rei in tempore occurrisse, 
et rapientem omnia ex oculis elusisse celeritatem suam fortu- 
nam; in concilio autem dissimulans aegritudinem elato animo 
disseruit, testatus deos hominesque se nulli loco nec tempori 
defuisse, quin, ubi hostium arma concrepuissent, eo quanta 
maxima posset celeritate tenderet; sed uix rationem iniri posse, 


utrum a se audacius an fugacius ab hostibus geratur bellum: 


sic ab Opunte Attalum, sic Sulpicium ab Chalcide, sic eis 
ipsis diebus Machanidam e manibus suis elapsum. sed non 

semper felicem esse fugam, nec pro difficili td bellum haben- 
dum, in quo si modo congressus cum hostibus sis, uiceris. 
quod primum esset, confessionem se hostium habere nequaquam 
pares esse sibi; breui et uictoriam haud dubiam habiturum, 
nec meliore euentu eos secum quam spe pugnaturos. laeti 
regem socii audierunt. reddidit inde Achaeis Heraeam et 
Triphyliam, Alipheram autem Megalopolitis, quod suorum fuisse 
finium satis probabant, restituit. inde nauibus acceptis ab 
Achaeis — erant autem tres quadriremes et biremes totidem 
— Anticyram traiecit. inde quinqueremibus septem et lembis 
uiginti amplius, quos, ut adiungeret Carthaginiensium classi, 
miserat in Corinthium sinum, profectus ad Erythras Aetolorum, 
quae prope Eupalium sunt, escensionem fecit. haud fefellit 
Aetolos: nam hominum quod aut in agris aut in propinquis 
castellis Potidaniae atque Apolloniae fuit, in siluas montesque 
refugit; pecora, quae inter festinationem abigi nequierant, 
sunt direpta et in naues conpulsa. cum iis ceteraque praeda 
Nicia praetore Áchaeorum Áegium misso, cum Corinthum pe- 
tisset, pedestris inde copias per Boeotiam terra duci iussit. 
ipse ab Cenchreis praeter terram Atticam super Sunium naui- 
gans inter medias prope hostium classis Chalcidem peruenit; 
inde conlaudata fide ac uirtute, quod neque timor nec spes 
flexisset eorum animos, hortatusque, in posterum ut eadem 
constantia permanerent in societate, si suam quam Oritanorum 
atque Opuntiorum fortunam mallent, ab Chalcide Oreum nauigat 
principumque iis, qui fugere capta urbe quam se Romanis 
tradere maluerant, summa rerum et custodia urbis permissa, 
ipse Demetriadem ab Euboea, unde primum ad opem feren- 
dam sociis profectus erat, traiecit. Cassandreae deinde centum 
nauium longarum carinis positis contractaque ad effectum eius 

operis multitudine fabrorum naualium, quia res in Graecia 
tranquillas et profectio Attali fecerat et in tempore laboran- 
tibus sociis latum ab se auxilium, retro in regnum concessit, 
ut Dardanis bellum inferret. 


Extremo aestatis eius, qua haec in Graecia gesta sunt, 9 


cum Q. Fabius Maximi filius legatus ab M. Liuio consule Ro- 
mam ad senatum missus nuntiasset consulem satis praesidii 
Galliae prouinciae credere L. Porcium cum suis legionibus 
esse, decedere se inde ac deduci exercitum consularem posse, 
patres non M. Liuium tantum redire ad urbem sed conlegam 
quoque eius C. Claudium iusserunt. id modo in decreto inter- 
fuit, quod M. Liui exercitum reduci, Neronis legiones Hanni- 
bali oppositas manere in prouincia iusserunt. inter consules 
ita per litteras conuenit, ut, quem ad modum uno animo rem 
publicam gessissent, ita, quamquam ex diuersis regionibus con- 
uenirent, uno tempore ad urbem accederent; Praeneste qui 
prior uenisset, collegam ibi opperiri iussus. forte ita euenit, 
ut eodem die ambo Praeneste uenirent. inde praemisso edicto, 
ut triduo post frequens senatus ad aedem Bellonae adesset, 
omni multitudine obuiam effusa ad urbem accessere. non 
salutabant modo uniuersi circumfusi, sed contingere pro se 
quisque uictrices dextras consulum cupientes, alii gratulabantur, 
alii gratias agebant, quod eorum opera incolumis res publica 
esset. in senatu cum more omnium imperatorum expositis 
rebus ab se gestis postulassent, ut pro re publica fortiter 
feliciterque administrata et deis immortalibus haberetur honos 
et ipsis triumphantibus urbem inire liceret, se uero ea, quae 
postularent, decernere patres merito deorum primum, dein 
secundum deos consulum responderunt; et supplicatione am- 
borum nomine et triumpbo utrique decreto, inter ipsos, ne, 
cum bellum communi animo gessissent, triumphum separarent, 
ita conuenit, ut, quoniam et in prouincia M. Liuii res gesta 

esset, et eo die, quo pugnatum foret, eius forte auspicium fuisset, 
et exercitus Liuianus deductus Romam uenisset, Neronis deduci 
de prouincia non potuisset, ut M. Liuium quadrigis urbem 
ineuntem milites sequerentur, C. Claudius equo sine militibus 


inueheretur. ita consociatus triumphus cum utrique tum magis 5 


ei, qui, quantum merito anteibat, tantum honore conlegae 
cesserat, gloriam auxit. illum equitem aiebant sex dierum 
spatio transcurrisse longitudinem Italiae et eo die cum Hasdru- 
bale in Gallia signis conlatis pugnasse, quo eum castra ad- 
uersus sese in Apulia posita habere Hannibal credidisset: ita 
unum consulem pro utraque parte Italiae aduersus duos duces, 
duos exercitus hinc consilium suum, hinc corpus opposuisse. 
nomen Neronis satis fuisse ad continendum castris Hannibalem; 
Hasdrubalem uero qua alia re quam aduentu eius obrutum 
atque extinctum esse? itaque iret alter consul sublimis curru 
multiiugis, si uellet, equis; uno equo per urbem uerum trium- 
pbum uehi, Neronemque, etiam si pedes incedat, uel parta eo 
bello uel spreta eo triumpho gloria memorabilem fore. hi ser- 
mones spectantium Neronem usque in Capitolium prosecuti 


10 


sunt. pecuniae in aerarium tulerunt sestertium triciens, octo- 3 


ginta milia aeris. militibus M. Liuius quinquagenos senos asses 
diuisit; tantundem C. Claudius apsentibus militibus suis est pol- 
licitus, cum ad exercitum redisset. notatum est eo die plura 
carmina militaribus iocis in C. Claudium quam in consulem 
suum iactata, equites L. Veturium et Q. Caecilium legatos magnis 
tulisse laudibus hortatosque esse plebem, ut eos consules in 
proxumum annum crearent; adiecisse equitum praerogatiuae 
auctoritatem consules postero die in contione, quam forti fideli- 
que duorum praecipue legatorum opera usi essent, comme- 
morantes. 

Cum comitiorum tempus adpeteret et per dictatorem comi- 

tia haberi placuisset, C. Claudius consul M. Liuium conlegam 
dictatorem dixit, Liuius Q. Caecilium magistrum equitum. a 
M. Liuio dictatore creati consules L. Veturius Q. Caecilius, is 
ipse, qui tum erat magister equitum. inde praetorum comitia 
habita: creati C. Seruilius M. Caecilius Metellus Ti. Claudius 
Asellus Q. Mamilius Turrinus, qui tum aedilis plebis erat. comi- 
tiis perfectis dictator magistratu abdicato dimissoque exercitu 
in Etruriam prouinciam ex senatus consulto est profectus ad 
quaestiones habendas, qui Etruscorum Vmbrorumue populi 
defectionis ab Romanis ad Hasdrubalem sub aduentum eius 
consilia agitassent quique eum auxiliis aut commeatu aut ope 
aliqua iuuissent. haec eo anno domi militiaeque gesta. ludi 
Romani ter toti instaurati ab aedilibus curulibus Cn. Seruilio 
Caepione Ser. Cornelio Lentulo; item ludi plebei semel toti in- 
staurati ab aedilibus plebis M. Pomponio Mathone et Q. Mamilio 
Turrino. 

Tertio decimo anno Punici belli, L. Veturio Philone et 
Q. Caecilio Metello consulibus, Bruttii ambobus, ut cum Han- 
Dibale bellum gererent, prouincia decreta. praetores exinde 
sortiti sunt M. Caecilius Metellus urbanam, Q. Mamilius pere- 
grinam, C. Seruilius Siciliam, Ti. Claudius Sardiniam. exerci- 
tus ita diuisi: consulum alteri, quem C. Claudius prioris anni 
consul, alteri, quem Q. Claudius propraetor — eae binae le- 
giones erant — habuissent exercitum; in Etruria duas uolo- 
num legiones a C. Terentio propraetore M. Liuius proconsul, 
cui prorogatum in annum imperium erat, acciperet; et Q. Ma- 
milio, ut collegae iuris dictione tradita Galliam cum exercitu, 
cui L. Porcius praetor praefuerat, optineret, decretum est, 
iussusque populari agros Gallorum, qui ad Poenos sub aduen- 
tum Hasdrubalis defecissent. C. Seruilio cum Cannensibus 
duabus legionibus, sicut C. Mamilius tenuerat, Sicilia tuenda 
data. ex Sardinia uetus exercitus, cui A. Hostilius praefuerat, 

deportatus; nouam legionem, quam Ti. Claudius traiceret secum, 
consules conscripserunt. Q. Claudio, ut Tarentum, C. Hostilio 
Tubulo, ut Capuam prouinciam haberet, prorogatum in annum 
imperium est. M. Valerius proconsul, qui tuendae circa Sici- 
liam maritumae orae praefuerat, triginta nauibus C. Seruilio 
traditis cum cetera omni classe redire ad urbem iussus. 

In ciuitate tanto discrimine belli sollicita, cum omnium 
secundorum aduersorumque causas in deos uerterent, multa 
prodigia nuntiabantur: Tarracinae louis aedem, Satrici Matris 
Matutae de caelo tactam ; Satricanos haud minus terrebant in 
aedem louis foribus ipsis duo perlapsi angues; ab Antio nun- 
tiatum est cruentas spicas metentibus uisas esse; Caere porcus 
biceps et agnus mas idem feminaque natus erat; et Álbae duo 
soles uisos ferebant et nocte Fregellis lucem obortam; et bos 
in agro Romano locutus et ara Neptuni multo manasse sudore 
in circo Flaminio dicebatur; et aedes Cereris, Salutis, Quirini 
de caelo tactae. haec prodigia consules hostiis maioribus pro- 
curare jussi et supplicationem unum diem habere. ea ex se- 
natus consulto facta. plus omnibus aut nuntiatis peregre aut 
uisis domi prodigiis terruit amimos hominum ignis in aede 
Vestae extinctus, caesaque flagro est Vestalis, cuius custodia 
eius noctis fuerat, iussu P. Licini pontuficis. id quamquam 
nihil portendentibus deis ceterum neglegentia humana acciderat, 
tamen et hostiis maioribus procurari et supplicationem ad Vestae 
haberi placuit. 

Priusquam proficiscerentur consules ad bellum, moniti ab 
senatu sunt, ut in agros redducendae plebis curam haberent: 
deum benignitate summotum bellum ab urbe Romana et Latio 
esse, et posse sine metu in agris habitsri; minime conuenire 
Siciliae quam Italiae colendae maiorem curam esse. sed res 
baudquaquam erat populo facilis, et liberis cultoribus bello 

absumptis et inopia seruitiorum et pecore direpto uillisque 
dirutis aut incensis; magna tamen pars auctoritate consulum 
compulsa in agros remigrauit. mouerant autem huiusce rei 
mentionem Placentinorum et Cremonensium legati querentes 
agrum suum ab accolis Gallis incursari ac uastari, magnamque 
partem colonorum suorum dilapsam esse, et iam infrequentis 
se urbes, agrum uastum ac desertum habere. Mamilio praetori 
mandatum, ut colonias ab hoste tueretur; consules ex senatus 
consulto edixerunt, ut, qui ciues Cremonenses atque Placentini 
essent, ante certam diem in colonias reuerterentur. principio 
deinde ueris et ipsi ad bellum profecti sunt. 

Q. Caecilius consul exercitum ab C. Nerone, L. Veturius a 
Q. Claudio propraetore accepit nouisque militibus, quos ipse 
conscripserat, suppleuit. in Consentinum agrum consules exer- 
citum duxerunt passimque depopulati, cum agmen iam graue 
praeda esset, in saltu angusto a Bruttiis iaculatoribusque Nu- 
midis turbati sunt, ita ut non praeda tantum set armati quoque 
in periculo fuerint. maior tamen tumultus quam pugna fuit, 
et praemissa praeda incolumes legiones in loca culta euasere. 
inde in Lucanos profecti. ea sine certamine tota gens in dicio- 
nem populi Romani rediit. 

Cum Hannibale nihil eo anno rei gestum est. nam neque 
ipse se optulit in tam recenti uolnere publico priuatoque neque 
lacessierunt quietum Romani: tantam inesse uim, etsi omnia 
alia circa eum ruerent, in uno illo duce censebant. ac nescio 
an mirabilior aduersis quam secundis rebus fuerit, quippe qui, 
cum in hostium terra per annos tredecim tam procul ab domo 
uaria fortuna bellum gereret exercitu non suo ciuili, sed mixto 
ex conluuione omnium gentium, quibus non lex, non mos, non 
lingua communis, alius babitus, alia uestis, alia arma, alii ritus, 
alia sacra, alii prope dei essent, ita quodam uno uinculo copu- 
lauerit eos, ut nulla nec inter ipsos nec aduersus ducem seditio 
extiterit, cum et pecunia saepe in stipendium et commeatus in 

hostium agro deessent, quorum inopia priore Punico bello multa 
infanda inter duces militesque commissa fuerant. post Hasdru- 
balis uero exercitum cum duce, in quibus spes omnis reposita 
uictoriae fuerat, deletum cedendoque in angulum Bruttium ce- 
tera Italia concessum, cui non uideatur mirabile nullum motum 
in castris factum? nam ad cetera id quoque accesserat, ut 
ne alendi quidem exercitus nisi ex Bruttio agro spes esset, 
qui, ut omnis coleretur, exiguus tamen tanto alendo exercitui 
erat; tum magnam partem iuuentutis abstractam a cultu agro- 
rum bellum occupauerat et mos uitio etiam insitus genti per 
latrocinia militiam exercendi. nec ab domo quicquam mitte- 
batur de Hispania retinenda sollicitis, tamquam omnia prospera 
in Italia essent. 

In Hispania res quadam ex parte eandem fortunam, qua- 
dam longe disparem habebant: eandem, quod proelio uicti 
Carthaginienses duce amisso in ultimam Hispaniae oram usque 
ad Oceanum compulsi erant, disparem autem, quod Hispania 
non quam ltalia modo, sed quam ulla pars terrarum bello 
reparando aptior erat locorum hominumque ingeniis. itaque 
ergo prima Romanis inita prouinciarum, quae quidem conti- 
nentis sint, postrema omnium, nostra demum aetate, ductu 
auspicioque Augusti Caesaris perdomita est. ibi tum Hasdrubal 
Gisgonis, maximus clarissimusque eo bello secundum Barcinos 
dux, regressus ab Gadibus rebellandi spe, adiuuante Magone 
Hamilcaris filio, dilectibus per ulteriorem Hispaniam habitis 
ad quinquaginta milia peditum, quattuor milia et quingentos 
equites armauit. de equestribus copiis ferme inter auctores 
conuenit; peditum septuaginta milia quidam adducta ad Silpiam 
urbem scribunt. ibi super campos patentis duo duces Poeni 
ea mente, ne detrectarent certamen, considerunt. 

Scipio, cum ad eum fama tanti comparati exercitus per- 
lata esset, neque Romanis legionibus tantae se fore parem 

multitudini ratus, ut non in speciem saltem opponerentur bar- 
barorum auxilia, neque in iis tamen tantum uirium ponen- 2 
dum, ut mutando fidem, quae cladis causa fuisset patri patruo- 
que, magnum momentum facerent, praemisso Silano ad Cul- 3 
5 cham duodetriginta oppidis regnantem, ut equites peditesque 
ab eo, quos se per hiemem conscripturum pollicitus erat, ac- 
ciperet, ipse ab Tarracone profectus protinus ab sociis, qui 4 
accolunt uiam, modica contrahendo auxilia Castulonem peruenit. 
eo adducta ab Silano auxilia tria milia peditum et quingenti 5 
10 equites. inde ad Baeculam urbem progressus omni exercitu 
ciuium sociorum, peditum equitumque quinque et quadraginta 
milibus. castra ponentis eos Mago et Masinissa cum omni 6 
equitatu adgressi sunt, turbassentque munientis, ni abditi post 
tumulum opportune ad id positum ab Scipione equites inpro- 
15 uiso in effusos incurrissent. ei promptissimum quemque et 
proxime uallum atque in ipsos munitores primum inuectum 
uixdum proelio inito fuderunt. cum ceteris, qui sub signis 
atque ordine agminis incesserant, longior et diu ambigua pugna 
fuit. sed cum ab stationibus primum expeditae cohortes, deinde 8 
20 ex opere deducti milites atque arma capere iussi plures usque 
et integri fessis subirent, magnumque iam agmen armatorum 
a castris in proelium rueret, terga haud dubie uertunt Poeni 
Numidaeque. et primo turmatim abibant nihil propter pauorem 9 
festinationemue confusis ordinibus; dein, postquam acrius ulti- 
35 mis incidebat Romanus neque sustineri impetus poterat, nihil 
| iam ordinum memores passim, qua cuique proximum fuit, in 
fugam effunduntur. et quamquam eo proelio aliquantum et 10 
Romanis aucti et deminuti hostibus animi erant, tamen num- 
quam per aliquot insequentis dies ab excursionibus equitum 
30 leuisque armaturae cessatum est. 
Vbi satis temptatae per haec leuia certamina uires sunt, 14 

prior Hasdrubal in aciem copias eduxit, deinde et Romani 
processere. sed utraque acies pro uallo stetit instructa, et 
cum ab neutris pugna coepta esset, iam die ad occasum incli- 
nante a Poeno prius, deinde ab Romano in castra copiae re- 
ductae. hoc idem per dies aliquot factum. prior semper Poenus 
copias castris educebat, prior fessis stando signum receptui 
dabat: ab neutra parte procursum telumue missum aut uox 
ulla orta. mediam aciem hinc Romani, illinc Carthaginienses 
mixti Afris, cornua socii tenebant — erant autem utrimque 
Hispani —; pro cornibus ante Punicam aciem elephanti ca- 
stellorum procul speciem praebebant. iam hoc in utrisque 
castris sermonis erat, ita, ut instructi stetissent, pugnaturos, 
medias acies Romanum Poenumque, quos inter belli causa 
esset, pari robore animorum armorumque concursuros. Scipio 
ubi haec obstinate credi animaduertit, omnia de industria in 
eum diem, quo pugnaturus erat, mutauit. tesseram uesperi 
per castra dedit, ut ante lucem uiri equique curati et pransi 
essent, armatus eques frenatos instratosque teneret equos. 
uixdum satis certa luce equitatum omnem cum leui armatura 


in stationes Punicas immisit; inde confestim ipse cum graui 3 


agmine legionum procedit, praeter opinionem destinatam suorum 
hostiumque Romano milite cornibus firmatis, sociis in mediam 
aciem acceptis. 

Hasdrubal clamore equitum excitatus ut ex tabernaculo 
prosiluit tumultumque ante uallum et trepidationem suorum 
et procul signa legionum fulgentia plenosque hostium campos 
uidit, equitatum omnem extemplo in equites emittit; ipse cum 
peditum agmine castris egreditur nec ex ordine solito quicquam 
acie instruenda mutat. equitum iam diu anceps pugna erat nec 
ipsa per se decerni poterat, quia pulsis, quod prope in uicem 
fiebat, in aciem peditum tutus receptus erat; sed ubi iam haud 
plus quingentos passus acies inter sese aberant, signo receptui 


1 et om. 2* | 5 aliquod P [ 6 castris copias 2"? | 9 utrimque x? 
utrisque P] 10 ante pro cornibus distinzit Madvig, antea post haec 
verba interpungebatur | 11 speciem .Z' speciem ui Pf iam 2* am P } 
utrique P| 12 erat ita 5 ita erat P 13 agies P Li arborumque 7, 
corr. P*|| 15 haec P hec uel hoc 3“ || credi .2* credita P | animaduertit 
5% animo aduertit P animum aduertit Gron. | industia P!, corr. P* | 
16 uesperi 2? uesteri P! ueteri P* | 17 curati et S8 Lipsius curati P, 
om. J| pransi essent P pransissent 2'| 18 equaes P[iustatosque P! 
istratosque P* stratosque Z* | 21 legionum ez pegionum P2! opionem 
P', corr. P* | 21 equites P32* emquites P! | 30 ipsa per se deceroi 
poterat om, 2! : 


» 


: 


Q 


a. Chr. 206 LIBER XXVIII, 14. 15 147 


dato Scipio patefactisque ordinibus equitatum omnem leuem- 
que armaturam, in medium acceptam diuisamque in partes duas, 
in subsidiis post cornua locat. inde, ubi incipiendae iam pu- 
gnae tempus erat, Hispanos — ea media acies fuit — presso 
gradu incedere iubet; ipse e dextro cornu — ibi namque 
praeerat — nuntium ad Silanum et Marcium mittit, ut cornu 
extenderent in sinistram partem, quem ad modum se tenden- 
tem ad dextram uidissent, et cum expeditis peditum equitumque 
prius pugnam consererent cum hoste, quam coire inter se 
mediae acies possent. ita .diductis cornibus cum ternis peditum 
cohortibus ternisque equitum turmis, ad boc uelitibus, citato 
gradu in hostem ducebant, sequentibus in obliquum aliis. sinus 
in medio erat, qua segnius Hispanorum signa incedebant. et 
iam conflixerant cornua, cum, quod roboris in hostium acie 
erat, Poeni ueterani Afrique nondum ad teli coniectum uenis- 
sent neque in cornua, ut adiuuarent pugnantes, discurrere aude- 
rent, ne aperirent mediam aciem uenienti ex aduerso hosti. 
cornua ancipiti proelio urgebantur: eques leuisque armatura 
ac uelites circumductis alis in latera incurrebant, cohortes a 


18 
19 


20 


fronte urgebant, ut abrumperent cornua a cetera acie. et 15 


cum ab omni parte haudquaquam par pugna erat, tum quod 
turba Baliarium tironumque Hispanorum Romano Latinoque 
militi obiecta erat; et procedente iam die uires etiam deficere 
Hasdrubalis exercitum coeperant, oppressos matutino tumultu 
coactosque, priusquam cibo corpora firmarent, raptim in aciem 
exire; et ad id sedulo diem extraxerat Scipio, ut sera pugna 
esset: nam ab septima demum hora peditum signa a cornibus 
concurrerunt, ad medias acies aliquanto serius peruenit pugna, 
ita ut prius aestus a meridiano sole laborque standi sub armis 
et simul fames sitisque corpora adficerent, quam manus cum 
hoste consererent. itaque steterunt scutis innixi. iam super 

cetera elephanti etiam, tumultuoso genere pugnae equitum ueli- 
tumque et leuis armaturae consternati, e cornibus in mediam 

6 aciem sese intulerant. fessi igitur corporibus animisque ret- 
tulere pedem, ordines tamen seruantes, haud secus quam si 

7 imperio ducis cederent integra acie. sed cum eo ipso acrius, 5 
ubi inclinatam sensere rem, uictores se undique inueherent, 

8 nec facile impetus sustineri posset, quamquam retinebat obsiste- 
batque cedentibus Hasdrubal, ab tergo esse collis tutumque 

9 receptum, si modice se reciperent, clamitans, tamen uincente _ 
metu uerecundiam, cum proximus quisque hostem caderet, to 
terga extemplo data, atque in fugam sese omnes effuderunt. 

10 ac primo constituere signa in radicibus collium ac reuocare 
in ordines militem coeperant cunctantibus in aduersum collem 
erigere aciem Romanis; deinde, ut inferri inpigre signa uide- 

11 runt, integrata fuga in castra pauidi compelluntur. nec procul 5 
uallo Romanus aberat, cepissetque tanto impetu castra, ni se 
ex uehementi sole, qualis inter grauis imbre nubes effulget, 
tanta uis aquae deiecisset, ut uix in castra sua receperint se 
uictores, quosdam etiam religio ceperit ulterius quicquam eo 

12 die conandi. Carthaginienses, quamquam fessos labore ac uulne- * 
ribus nox imberque ad necessariam quietem uocabat, tamen, 

13 quia metus et periculum cessandi non dabat tempus, prima 
luce oppugnaturis hostibus castra, saxis undique circa ex pro- 
pinquis uallibus congestis augent uallum, munimento sese, 

14 quando in armis parum praesidi foret, defensuri. sed transitio 25 
sociorum, fuga ut tutior mora uideretur, fecit. principium 

15 defectionis ab Attene regulo Turdetanorum factum est: is cum 
magna popularium manu transfugit; inde duo munita oppida 

16 cum praesidiis tradita a praefectis Romano. et ne latius in- 
clinatis semel ad defectionem animis serperet res, silentio pro- X 
ximae noctis Hasdrubal castra mouet. 

Scipio, ut prima luce qui in stationibus erant rettule- 16 


runt profectos hostis, praemisso equitatu signa ferri iubet; adeo- 
que citato agmine ducti sunt, ut, si uia recta uestigia sequentes 
issent, haud dubie adsecuturi fuerint; ducibus est creditum 
breuius aliud esse iter ad Baetim fluuium, ut transeuntis ad- 
grederentur. Hasdrubal clauso transitu fluminis ad Oceanum 
flectit, et iam inde fugientium modo effusi abibant. itaque ab 
legionibus Romanis aliquantum interualli fecit, eques leuisque 
armatura nunc ab tergo nunc ab lateribus occurrendo fatigabat 
morabaturque; sed cum ad crebros tumultus signa consiste- 
rent et nunc equestria nunc cum uelitibus auxiliisque peditum 
proelia consererent, superuenerunt legiones. inde non iam 
pugna sed trucidatio uelut pecorum fieri, donec ipse dux fugae 
auctor in proximos collis cum sex milibus ferme semermium 
euasit; ceteri caesi captique. castra tumultuaria raptim Poeni 
tumulo editissimo communiuerunt atque inde, cum hostis ne- 
quiquam subire iniquo ascensu conatus esset, haud difficulter 
sese tutati sunt. sed obsidio in loco nudo atque inopi uix 
in paucos dies tolerabilis erat; itaque transitiones ad hostem 
fiebant. postremo dux ipse nauibus accitis — nec procul inde 
aberat mare — nocte relicto exercitu Gadis perfugit. Scipio 
fuga ducis hostium audita decem milia peditum mille equites 
relinquit Silano ad castrorum obsidionem; ipse cum ceteris 
copiis septuagensimis castris protinus causis regulorum ciuita- 
tiumque cognoscendis, ut praemia ad ueram meritorum aestima- 
tionem tribui possent, Tarraconem rediit, post profectionem 
eius Masinissa cum Silano clam congressus, ut ad noua consilia 
gentem quoque suam oboedientem haberet, cum paucis popu- 
laribus in Áfricam traiecit, non tam euidenti eo tempore subitae 
mutationis causa, quam documento post id tempus constantis- 
simae ad ultimam senectam fidei, ne tum quidem eum sine 
probabili causa fecisse. Mago inde remissis ab Hasdrubale 
nauibus Gadis petit; ceteri, deserti ab ducibus, pars transitione, 

pars fuga dissupati per proximas ciuitates sunt, nulla numero 


14 aut uiribus manus insignis. hoc maxime modo ductu atque 

auspicio P. Scipionis pulsi Hispania Carthaginienses sunt, quarto 
decimo anno post bellum initum, quinto quam P. Scipio pro- 
uinciam et exercitum accepit. haud multo post Silanus de- 
bellatum referens Tarraconem ad Scipionem rediit. 

L. Scipio cum multis nobilibus captiuis nuntius receptae 
Hispaniae Romam est missus; et cum ceteri laetitia gloriaque 
ingenti eam rem uulgo ferrent, unus, qui gesserat, inexplebilis 
uirtutis ueraeque laudis, paruum instar eorum, quae spe ac 
magnitudine animi concepisset, receptas Hispanias ducebat: 
iam Africam magnamque Carthaginem et in suum decus nomen- 
que uelut consummatam eius belli gloriam spectabat. itaque 
praemoliendas sibi ratus iam res conciliandosque regum gen- 
liumque animos, Syphacem primum regem statuit temptare. 
Masaesuliorum is rex erat: Masaesulii, gens adfinis Mauris, in 
regionem Hispaniae maxime qua sita Noua Carthago est spec- 
tant. foedus ea tempestate regi cum Carthaginiensibus erat; 
quod haud grauius ei sanctiusque quam uulgo barbaris, quibus 
ex fortuna pendet fides, ratus fore, oratorem ad eum C. Laelium 
cum donis mittit. quibus barbarus laetus, et quia res tum 
prosperae ubique Romanis, Poenis in Italia aduersae, in Hi- 
spania nullae iam erant, amicitiam se Romanorum accipere 
annuit: firmandae eius fidem nec dare nec accipere nisi cum 
ipso coram duce Romano. ita Laelius in id modo fide ab rege 
accepta, tutum aduentum fore, ad Scipionem redit. magnum 
in omnia momentum Syphax adfectanti res Africae erat, opu- 
lentissimus eius terrae rex, bello iam expertus ipsos Cartha- 
giniensis, finibus etiam regni apte ad Hispaniam, quod freto 
exiguo dirimuntur, positis. dignam itaque rem Scipio ratus, 
quae, quoniam aliter non posset, magno periculo peteretur, 

L. Marcio Tarracone, M. Silano Carthagine Noua, quo pedibus 
ab Tarracone itineribus magnis ierat, ad praesidium Hispaniae 
relictis, ipse cum C. Laelio duabus quinqueremibus ab Cartha- 
gine profectus tranquillo mari plurumum remis, interdum et 
leni adiuuante uento in Africam traiecit. forte ita incidit, ut 
eo ipso tempore Hasdrubal pulsus Hispania, septem triremibus 
portum inuectus, ancoris positis terrae adplicaret naues, cum 
conspectae duae quinqueremes, haud cuiquam dubio, quin ho- 
stium essent opprimique a pluribus, priusquam portum intra- 
rent, possent, nihil aliud quam tumultum ac trepidationem 
simul militum ac nautarum nequiquam armaque et naues ex- 
pedientium fecerunt. percussa enim ex alto uela paulo acriori 
uento prius in portum intulerunt quinqueremes, quam Poeni 
ancoras molirentur; nec ultra tumultum ciere quisquam in 
regio portu audebat. ita in terram prior Hasdrubal, mox Scipio 
et Laelius egressi ad regem pergunt. magnificumque id Syphaci 
— nec erat aliter — uisum, duorum opulentissimorum ea 
tempestate duces populorum uno die suam pacem amicitiamque 
petentis uenisse. utrumque in hospitium inuitat; et quoniam 
fors eos sub uno tecto esse atque ad eosdem penates uoluisset, 
contrahere ad conloquium dirimendarum simultatium causa est 
conatus, Scipione abnuente aut priuatim sibi ullum cum Poeno 
odium esse, quod conloquendo finiret, aut de re publica quic- 
quam se cum hoste agere iniussu senatus posse. illud magno 
opere tendente rege, ne alter hospitum exclusus mensa uide- 
retur, ut in animum induceret ad easdem uenire epulas, haud 
abuuit; cenatumque simul apud regem est, et eodem etiam 
lecto Scipio atque Hasdrubal, quia ita cordi erat regi, accu- 
buerunt. tanta autem inerat comitas Scipioni atque ad omnia 
naturalis ingeni dexteritas, ut non Syphacem modo, barbarum 
insuetumque moribus Romanis, sed hostem etiam infestissimum 

itaque multo infestioribus animis cum eis quam cum Cartha- 
giniensibus bellum gerendum esse; quippe cum illis prope 
sine ira de imperio et gloria certari, ab his perfidiae et cru- 
delitatis et sceleris poenas expetendas esse. uenisse tempus, 
quo et nefandam commilitonum necem et in semet ipsos, si 
eodem fuga delati forent, instructam fraudem ulciscerentur, et 
in omne tempus graui documento sancirent, ne quis umquam 


. Romanum ciuem militemue in ulla fortuna opportunum iniuriae 


10 


15 


duceret. ab hac cohortatione ducis incitati scalas electis per 
manipulos uiris diuidunt; partitoque exercitu ita, ut parti alteri 
Laelius praeesset legatus, duobus simul locis ancipiti terrore 
urbem adgrediuntur. non dux unus aut plures principes oppi- 
danos, sed suus ipsorum ex conscientia culpae metus ad de- 
fendendam inpigre urbem hortatur; et meminerant et admo- 
nebant alii alios supplicium ex se, non uictoriam peti; ubi 
quisque mortem oppeteret, id referre, utrum in pugna et in 
acie, ubi Mars communis et uictum saepe erigeret et adfligeret 
uictorem, an postmodo, cremata et diruta urbe, ante ora cap- 
tarum coniugum liberorumque, inter uerbera et uincula, omnia 
foeda atque indigna passi exspirarent. igitur non militaris 
modo aetas aut uiri tantum, sed feminae puerique super animi 
corporisque uires adsunt, propugnantibus tela ministrant, saxa 
in muros munientibus gerunt. non libertas solum agebatur, 
quae uirorum fortium tantum pectora acuit, sed ultima omnibus 
supplicia et foeda mors ob oculos erat. accendebantur animi 
et certamine laboris ac periculi atque ipso inter se conspectu. 
itaque tanto ardore certamen initum est, ut domitor ille totius 
Hispaniae exercitus ab unius oppidi iuuentute saepe repulsus a 
muris haud satis decoro proelio trepidarit. id ubi uidit Scipio, 
ueritus, ne uanis tot conatibus suorum et hostibus cresceret 

7 facunde adloquendo sibi conciliarit; mirabilioremque sibi eum 


8 


9 


10 


12 


19 


2 


8 
4 


6 


uirum congresso coram uisum prae se ferebat quam bello rebus 
gestis, nec dubitare, quin Syphax regnumque eius iam in Ro- 
manorum essent potestate: eam artem illi uiro ad conciliandos 
animos esse. itaque non quo modo Hispaniae amissae sint quae- 
rendum magis Carthaginiensibus esse, quam quo modo Áfri- 
cam retineant cogitandum. non peregrinabundum neque circa 
amoenas oras uagantem tantum ducem Romanum, relicta pro- 
uincia nouae dicionis, relictis exercitibus, duabus nauibus in 
Africam traiecisse et commisisse sese in hostilem terram, in 
potestatem regiam, in fidem inexpertam, sed potiundae Afri- 
cae spem adfectantem. hoc eum iam pridem uolutare in animo, 
hoc palam fremere, quod non, quem ad modum Hannibal in 
Italia, sic Scipio in Africa bellum gereret. Scipio foedere icto 
cum Syphace profectus ex África dubiisque et plerumque saeuis 
in alto iactatus uentis die quarto Nouae Carthaginis portum 
tenuit. 

Hispaniae sicut a bello Punico quietae erant, ita quasdam 
ciuitates propter conscientiam culpae metu magis quam fide 
quietas esse apparebat, quarum maxume insignes et magnitudine 
et noxa Ïliturgi et Castulo erant. Castulo, cum prosperis rebus 
socii fuissent, post caesos cum exercitibus Scipiones defecerant 
ad Poenos; liturgitani prodendis, qui ex illa clade ad eos per- 
fugerant, interficiendisque scelus etiam defectioni addiderant. 
in eos populos primo aduentu, cum dubiae Hispaniae essent, 
merito magis quam utiliter saeuitum foret; tunc iam tranquillis 
rebus quia tempus expetendae poenae uidebatur uenisse, acci- 
tum ab Tarracone L. Marcium cum tertia parte copiarum ad 
Castulonem oppugnandum mittit; ipse cum cetero exercitu 
quintis fere ad lliturgin castris peruenit. clausae erant portae 
omniaque instructa et parata ad oppugnationem arcendam: 
adeo conscientia, quid se meritos scirent, pro indicto eis bello 
fuerat. hinc et hortari milites Scipio orsus est: ipsos clau- 
dendo portas indicasse Hispanos, quid ut timerent meriti essent. 

itaque multo infesüoribus animis cum eis quam cum Cartha- 
giniensibus bellum gerendum esse; quippe cum illis prope 
sine ira de imperio et gloria certari, ab his perfidiae et cru- 
delitatis et sceleris poenas expetendas esse. uenisse tempus, 
quo et nefandam commilitonum necem et in semet ipsos, si 
eodem fuga delati forent, instructam fraudem ulciscerentur, et 
in omne tempus graui documento sancirent, ne quis umquam 


. Romanum ciuem militemue in ulla fortuna opportunum iniuriae 


10 


15 


duceret. ab hac cohortatione ducis incitati scalas electis per 
manipulos uiris diuidunt; partitoque exercitu ita, ut parti alteri 
Laelius praeesset legatus, duobus simul locis ancipiti terrore 
urbem adgrediuntur. non dux unus aut plures principes oppi- 
danos, sed suus ipsorum ex conscientia culpae metus ad de- 
fendendam inpigre urbem hortatur; et meminerant et admo- 
nebant alii alios supplicium ex se, non uictoriam peti; ubi 
quisque mortem oppeteret, id referre, utrum in pugna et in 
acie, ubi Mars communis et uictum saepe erigeret et adfligeret 
uictorem, an postmodo, cremata et diruta urbe, ante ora cap- 
tarum coniugum liberorumque, inter uerbera et uincula, omnia 
foeda atque indigna passi exspirarent. igitur non militaris 
modo aetas aut uiri tantum, sed feminae puerique super animi 
corporisque uires adsunt, propugnantibus tela ministrant, saxa 
in muros munientibus gerunt. non libertas solum agebatur, 
quae uirorum fortium tantum pectora acuit, sed ultima omnibus 
supplicia et foeda mors ob oculos erat. accendebantur animi 
et certamine laboris ac periculi atque ipso inter se conspectu. 
itaque tanto ardore certamen initum est, ut domitor ille totius 
Hispaniae exercitus ab unius oppidi iuuentute saepe repulsus a 
muris haud satis decoro proelio trepidarit. id ubi uidit Scipio, 
ueritus, ne uanis tot conatibus suorum et hostibus cresceret 

animus et segnior miles fleret, sibimet conandum ac partem 
periculi capessendam esse ratus, increpita ignauia militum ferri 
scalas iubet et se ipsum, si ceteri cunctentur, escensurum 
17 minatur. iam subierat haud mediocri periculo moenia, cum 
clamor undique ab sollicitis uicem imperatoris militibus sublatus 
18 scalaeque multis simul partibus erigi coeptae; et ex altera 
parte Laelius institit. tum uicta oppidanorum uis, deiectisque 


propugnatoribus occupantur muri; arx etiam ab ea parte, qua 


20 inexpugnabilis uidebatur, inter tumultum capta est. transfugae 
Afri, qui tum inter auxilia Romana erant, et oppidanis in ea 
tuenda, unde periculum uidebatur, uersis et Romanis subeun- 

2 tibus, qua adire poterant, conspexerunt editissimam urbis 
partem, quia rupe praealta tegebatur, neque opere ullo muni- 

8 tam et ab defensoribus uacuam. leuium corporum homines et 
multa exercitatione pernicium clauos secum ferreos portantes, 

4 qua per inaequaliter eminentia rupis poterant, scandunt. sicubi 
nimis arduum et leue saxum occurrebat, clauos per modica 

5 interualla figentes cum uelut gradus fecissent, primi insequentis 
extrahentes manu, postremi subleuantes eos, qui prae se irent, 
in summum euadunt; inde decurrunt cum clamore in urbem 

6 iam captam ab Romanis. tum uero apparuit ab ira et ab odio 
urbem oppugnatam esse. nemo capiendi uiuos, nemo paten- 
tibus ad direptionem omnibus praedae memor est; trucidant 
inermis iuxta atque armatos, feminas pariter ac uiros; usque ad 

7 infantium caedem ira crudelis peruenit. ignem deinde tectis 
iniciunt ac diruunt, quae incendio absumi nequeunt; adeo ue- 
stigia quoque urbis extinguere ac delere memoriam hostium sedis 
cordi est. 

8 Castulonem inde Scipio exercitum ducit, quam urbem non 
Hispani modo conuenae sed Punici etiam exercitus ex dissipata 

9 passim fuga reliquiae tutabantur. sed aduentum Scipionis prae- 
uenerat fama cladis lliturgitanorum, terrorque inde ac despe- 

10 ratio inuaserat; et in diuersis causis cum sibi quisque con- 


1 ac ZZ! ad P | 2 ferre Z* | 3 et om. 2! | 7 institit tam 2' in- 
statum P instat tum G | uis diiectisque P exercitui uel exercitu .2* | 
8 qua ras. ez quae P quae 2! j 10 tum intem P!, corr. P* | ea tatuenda 
P! etuenda Pi 11 subeuntibus 5! subeuntibus s.c.tr. P subeuntibus 
contra Alschefskil| 12 qua ez quam P' | 13 partis P] quia 2' quae P] 
15 portantis P| 16 sicube Pf 18 insequentis 2! sequentis Pf 19 extra- 
hentis P| subleuantis P | prae se irent .Z' praeirent P | 21 tunc 2* | 
22 oppugnatam ex oppugnam P! [| 23 praede P| trucidanti P* trucidati 
P* | 24 ac 2* ad P | 30 ex P et 2* | 31 aduentu P [ 32 cladis P*2* 
clas P! | inde Z! deinde P | desperatiu P!, corr. P*|33 causis P*z* 


a. Chr. 206 LIBER XXVIII, 20, 21 155 


sultum sine alterius respectu uellet, primo tacita suspicio, deinde 
aperta discordia secessionem inter Carthaginienses atque Hispa- 
nos fecit. his Cerdubelus, propalam deditionis auctor, Himilco 
Punicis auxiliaribus praeerat; quos urbemque clam fide accepta 


5 Cerdubelus Romano prodit. mitior ea uictoria fuit: nec tan- 


10 


15 





tandem noxae admissum erat, et aliquantum irae lenierat uolun- 
taria deditio. 


Marcius inde in barbaros, si qui nondum perdomiti erant, 21 


sub ius dicionemque redigendos missus; Scipio Carthaginem ad 
uota soluenda deis munusque gladiatorium, quod mortis causa 
patris patruique parauerat, edendum rediit. gladiatorum specta- 
culum fuit non ex eo genere hominum, ex quo lanistis com- 
parare mos est, seruorum de catasta ac liberorum, qui uenalem 
sanguinem habent: uoluntaria omnis et gratuita opera pugnan- 
tium fuit. nam alii missi ab regulis sunt ad specimen insitae 
genti uirtutis ostendendum, alii ipsi professi se pugnaturos in 
gratiam ducis, alios aemulatio et certamen, ut prouocarent 
prouocatiue baud abnuerent, traxit; quidam quas disceptando 
controuersias finire nequierant aut noluerant pacto inter se, ut 
uictorem res sequeretur, ferro decreuerunt. neque opscuri ge- 
neris homines, sed clari inlustresque, Corbis et Orsua patrueles 
fratres, de principatu ciuitatis, quam Ibem uocabant, ambigentes, 
ferro se certaturos professi sunt. Corbis maior erat aetate; Or- 
suae pater princeps proxime fuerat, a fratre maiore post mortem 
eius principatu accepto. cum uerbis disceptare Scipio uellet ac 
sedare iras, negatum id ambo dicere cognatis communibus, nec 
alium deorum hominumue quam Martem se iudicem habituros 
esse. robore maior, minor flore aetatis ferox, mortem in cer- 
tamine, quam ut alter alterius imperio subiceretur, praeoptantes, 
cum dirimi ab tanta rabie nequirent, insigne spectaculum exer- 
citui praebuere documepntumque, quantum cupiditas imperi ma- 
lum inter mortales esset. maior usu armorum et astu facile 
stolidas uires minoris superauit. huic gladiatorum spectaculo 
ludi funebres additi pro copia prouinciali et castrensi apparatu. 

Res interim nihilo minus ab legatis gerebantur. Marcius 
superato Baete amni, quem incolae Certim appellant, duas opu- 
lentas ciuitates sine certamine in deditionem accepit.  Astapa 
urbs erat, Carthaginiensium semper partis; neque id tam dignum 
ira erat, quam quod extra necessitates belli praecipuum in 
Romanos gerebant odium. nec urbem aut situ aut munimento 
tutam habebant, quae ferociores iis animos faceret; sed ingenia 
incolarum latrocinio laeta, ut excursiones in finitimum agrum 
sociorum populi Romani facerent, impulerant, et uagos milites 
Romanos lixasque et mercatores exciperent. magnum etiam 
comitatum, quia paucis parum tutum fuerat, transgredientem 
fines positis insidiis cireumuentum iniquo loco interfecerant. 
ad hanc urbem oppugnandam cum admotus exercitus esset, 
oppidani conscientia scelerum, quia nec deditio tuta ad tam 
infestos uidebatur neque spes moenibus aut armis tuendae 
salutis erat, facinus in se ac suos foedum ac ferum consciscunt. 
locum in foro destinant, quo pretiosissima rerum suarum con- 
gererent; super eum cumulum coniuges ac liberos considere 
cum iussissent, ligna circa extruunt fascesque uirgultorum coni- 
ciunt. quinquaginta deinde armatis iuuenibus praecipiunt, ut, 
donec incertus euentus pugnae esset, praesidium eo loco for- 


.tunarum suarum corporumque, quae cariora fortunis essent, 


seruarent; si rem inclinatam uiderent atque in eo iam esse, 
ut urbs caperetur, scirent omnis, quos euntis in proelium cer- 
nerent, mortem in ipsa pugna obituros; illos se per deos su- 
peros inferosque orare, ut memores libertatis, quae illo die 
aut morte honesta aut seruitute infami finienda esset, nihil 
relinquerent, in quod saeuire iratus hostis posset. ferrum 
ignemque in manibus esse; amicae ac fideles potius ea, quae 
peritura forent, absumerent manus, quam insultarent superbo 
ludibrio hostes. his adhortationibus execratio dira adiecta, si 

quem a proposito spes mollitiaue animi flexisset. inde con- 
citato agmine patentibus portis ingenti cum tumultu erumpunt. 
neque erat ulla satis firma statio opposita, quia nihil minus, 
quam ne egredi moenibus auderent, timeri poterat. perpaucae 
equitum turmae leuisque armatura repente e castris ad id ipsum 
emissa occurrit. acrior impetu atque animis quam compositior 
ullo ordine pugna fuit. itaque pulsus eques, qui primus se 
hosti optulerat, terrorem intulit leui armaturae; pugnatumque 
sub ipso uallo foret, ni robur legionum perexiguo ad instruen- 
dum dato tempore aciem derexisset. ibi quoque trepidatum 
parumper circa signa est, cum caeci furore jn uulnera ac 
ferrum uecordi audacia ruerent; dein uetus miles, aduersus 
temerarios impetus pertinax, caede primorum insequentis sup- 
pressit. conatus paulo post ultro inferre pedem, ut nemi- 
nem cedere atque opstinatos mori in uestigio quemque suo 
uidit, patefacta acie, quod ut facere posset multitudo armatorum 
facile suppeditabat, cornua hostium amplexus, in orbem pu- 
gnantis ad unum omnis occidit, atque haec tamen hostium 
iratorum ac tum maxime dimicantium «« iure belli in armatos 
repugnantisque edebantur; foedior alia in urbe trucidatio erat, 
cum turbam feminarum puerorumque inbellem inermemque 
ciues sui caederent et in succensum rogum semianima plera- 
que inicerent corpora, riuique sanguinis flammam orientem 
restinguerent; postremo ipsi, caede miseranda suorum fatigati, 
cum armis medio incendio se iniecerunt. iam caedi perpetra- 

tae uictores Romani superuenerunt. ac primo conspectu tam 

4 foedae rei mirabundi parumper opstipuerunt; dein, cum aurum 
argentumque cumulo rerum aliarum interfulgens auiditate ingeni 
humani rapere ex igni uellent, correpti alii flamma sunt, alii 
ambusti adflatu uaporis, cum receptus primis urgente ab tergo 

5 ingenti turba non esset. ita Astapa sine praeda militum ferro 
ignique absumpta est. Marcius ceteris eius regionis metu in 
deditionem acceptis uictorem exercitum Carthaginem ad Sci- 
pionem reduxit. 

6 Per eos ipsos dies perfugae a Gadibus uenerunt pollicen- W 
tes urbem Punicumque praesidium, quod in ea urbe esset, et 

7 imperatorem praesidii cum classe prodituros esse. Mago ibi 
ex fuga substiterat nauibusque in Oceano collectis aliquantum 
auxiliorum et trans fretum ex Africa ora et ex proximis Hi- 

8 spaniae locis per Hannonem praefectum coegerat. fide accepta 15 
dataque perfugis et Marcius eo cum expeditis cohortibus et 
Laelius cum septem triremibus, quinqueremi una est missus, 
ut terra marique communi consilio rem gererent. 

24 Scipio ipse graui morbo implicitus, grauiore tamen fama, 
cum ad id quisque, quod audierat, insita hominibus libidine 2 _ 
alendi de industria rumores adiceret aliquid, prouinciam omnem 

2 ac maxime longinqua eius turbauit; apparuitque, quantam ex- 
citatura molem uera fuisset clades, cum uanus rumor tantas 
procellas exciuisset. non socii in fide, non exercitus in officio 

3 mansit. Mandonius et Indibilis, quibus, quia regnum sibi 2 
Hispaniae pulsis inde Carthaginiensibus destinarant animis, nihil 

4 pro spe contigerat, concitatis popularibus — Lacetani autem 
erant — et iuuentute Celtiberorum excita agrum Suessetanum 
Sedetanumque sociorum populi Romani hostiliter depopulati 

5 sunt. ciuilis alius furor in castris ad Sucronem ortus. octo 9 


en 

ibi milia militum erant, praesidium gentibus, quae cis Hiberum 
incolunt, inpositum. motae autem eorum mentes sunt non 
tum primum, cum de uita imperatoris dubii rumores allati sunt, 
sed iam ante licentia ex diutino, ut fit, ptio conlecta, et non 
nihil, quod in hostico laxius rapto suetis uiuere artiores in 
pace res erant. ac primo sermones tantum occulti sere- 
bantur: si bellum in prouincia esset, quid sese inter pacatos 
facere? si debellatum iam et confecta prouincia esset, cur in 
Italiam non reuehi? flagitatum quoque stipendium procacius 
quam ex more et modestia militari erat, et ab custodibus probra 
in circumeuntis uigilias tribunos iacta, et noctu quidam prae- 
datum in agrum circa pacatum ierant; postremo interdiu ac 
propalam sine commeatu ab signis abibant. omnia libidine ac 
licentia militum, nihil instituto ac disciplina militiae aut imperio 
eorum, qui praeerant, gerebatur. forma tamen Romanorum 
castrorum constabat una ea re, quod tribunos, ex contagione 
furoris haud expertis seditionis defectionisque rati fore, et iura 
reddere in principiis sinebant et signum ab eis petebant et in 
stationes ac uigilias ordine ibant ; et ut uim imperi abstulerant, 
ita speciem dicto parentium, ultro ipsi imperantes, seruabant. 
erupit deinde seditio, postquam reprehendere atque inprobare 
tribunos ea, quae flerent, et conari obuiam ire et propalam 
abnuere furoris eorum se futuros socios senserunt. fugatis 
itaque e principiis ac post paulo e castris tribunis, ad prin- 
cipes seditionis, gregarios milites, C. Albium Calenum et C. 
Atrium Vmbrum, delatum omnium consensu imperium est. 
qui nequaquam tribuniciis contenti ornamentis insignia etiam 
summi imperi, fasces securesque, adtrectare ausi; neque uenit 
in mentem suis tergis suisque ceruicibus uirgas illas secures- 
que imminere, quas ad metum aliorum praeferrent. mors 
Scipionis falso credita obcaecabat animos, sub cuius uulgatam 

mox famam non dubitabant totam Hispaniam arsuram bello; 

16 in eo tumultu et sociis pecunias imperari et diripi propinquas 
urbes posse, et turbatis rebus, cum omnia omnes auderent, 
minus insignia fore, quae ipsi fecissent. 

25 Cum alios subinde recentis nuntios non mortis modo 5 
sed etiam funeris expectarent, neque superueniret quisquam, 
euanesceretque temere ortus rumor, tum primi auctores requiri | 

2 coepti. et subtrahente se quoque, ut credidisse potius temere | 
quam finxisse rem talem uideri posset, destituti duces iam 
sua ipsi insignia et pro uana imagine imperi, quod gererent, 10 
ueram iustamque mox in se uersuram potestatem horrebant. 

3 stupenti ita seditioni, cum uiuere primo, mox etiam ualere 
Scipionem certi auctores adferrent, tribuni militum septem ab 

. 4 ipso Scipione missi superuenerunt. ad quorum primum ad- 
uentum exasperati animi, mox ipsis placido sermone permul- 15 

5 centibus- notos, cum quibus congressi erant, leniti sunt. cir- 
cumeuntes enim tentoria primo, deinde in principiis praetorioque, 
ubi sermones inter se serentium circulos uidissent, adloque- 
bantur percunctantes magis, quae causa irae consternationis- 

6 que subitae foret, quam factum accusantes. uulgo stipendium 20 
non datum ad diem iactabatur, et, cum eodem tempore, quo 
scelus lliturgitanorum exstitisset, post duorum imperatorum 
duorumque exercituum stragem sua uirtute defensum nomen 
Romanum ac retenta prouincia esset, lliturgitanos poenam 
noxae meritam habere, suis recte factis gratiam qui exsoluat 25 

7 non esse. talia querentis aequa orare, seque ea relaturos ad 
imperatorem respondebant; laetari, quod nihil tristius nec in- 
sanabilius esset; et P. Scipionem deum benignitate et rem 
publicam esse gratiae referendae. | 

8 Scipionem, bellis adsuetum, ad seditionum procellas rudem, 30. 

sollicitum habebat res, ne aut exercitus peccando aut ipse pu- | 

niendo modum excederet. in praesentia, ut coepisset, leniter 9 


agi placuit et missis circa stipendiarias ciuitates exactoribus 
stipendi spem propinquam facere; et edictum subinde pro- 
positum, ut ad stipendium petendum conuenirent Carthaginem, 
seu carptim partes seu uniuersi mallent. tranquillam seditio- 
nem jam per se languescentem repentina quies rebellantium 
Hispanorum fecit: redierant enim in finis omisso incepto 
Mandonius et Indibilis, postquam uiuere Scipionem allatum 
est; nec iam erat aut ciuis aut externus, cum quo furorem 
suum consociarent. omnia circumspectantes consilia nihil re- 
liqui habebant praeter non tutissimum a malis consiliis recep- 
tum, ut imperatoris uel iustae irae uel non desperandae 
clementiae sese committerent: etiam hostibus eum ignouisse, 
cum quibus ferro dimicasset; suam seditionem sine uulnere, 
sine sanguine fuisse, nec ipsam atrocem nec atroci poena 
dignam, — ut ingenia humana sunt ad suam cuique leuan- 
dam culpam nimio plus facunda. illa dubitatio erat, singu- 
laene cohortes an uniuersi ad stipendium petendum irent. 
inclinauit sententia, quod tutius ceusebant, uniuersos ire. 


10 


11 


16 


Per eosdem dies, quibus haec illi consultabant, consilium 26 


de iis Carthagini erat, certabaturque sententiis, utrum in auc- 
tores tantum seditionis — erant autem ii numero baud plus 
quam quinque et triginta — animaduerteretur, an plurium 
supplicio uindicanda tam foedi exempli defectio magis quam 
seditio esset. uicit sententia lenior, ut, unde orta culpa esset, 
ibi poena consisteret: ad multitudinem castigationem satis esse. 
consilio dimisso, ut id actum uideretur, expeditio aduersus 
Mandonium Índibilemque edicitur exercitui, qui Carthagini erat, 
et cibaria dierum aliquot parare iubentur. tribunis septem, 
qui el antea Sucronem ad leniendam seditionem ierant, obuiam 
exercitui missis quina nomina principum seditionis edita sunt, 

6 ut eos per idoneos homines benigno uultu ac sermone in hospi- 
1 tium inuitatos sopitosque uino uincirent. haud procul iam Car- 
thagine aberant, cum ex obuiis auditum postero die omnem 
exercitum cum M. Silano in Lacetanos proficisci non metu modo 
omni, qui tacitus insidebat animis, liberauit eos, sed laetitiam 5 
ingentem fecit, quod magis habituri solum imperatorem quam 
ipsi futuri in potestate eius essent. sub occasum solis urbem 
ingressi sunt exercitumque alterum parantem omnia ad iter 
uiderunt. excepti sermonibus de industria compositis, laetum 
opportunumque aduentum eorum imperatori esse, quod sub 10 
ipsam profectionem alterius exercitus uenissent, corpora curant. 
10 ab tribunis sine ullo tumultu auctores seditionis, per idoneos 
11 homines perducti in hospitia, comprensi ac uincti sunt. uigilia 
quarta impedimenta exercitus, cuius simulabatur iter, proficisci 
coepere; sub lucem signa mota et ad portam retentum agmen 15 
custodesque circa omnis portas missi, ne quis urbe egrederetur. 
12 uocati deinde ad contionem, qui pridie uenerant, ferociter in 
forum ad tribunal imperatoris, ut ultro territuri succlamationibus, 
13 concurrunt. simul et imperator in tribunal escendit et reducti 
a portis armati inermi se contioni ab tergo circumfuderunt. % 
14 tum omnis ferocia concidit, et, ut postea fatebantur, nihil 
aeque eos terruit quam praeter spem robur et colos impera- 
toris, quem adfectum uisuros crediderant, uultusque, qualem 
15 ne in acie quidem aiebant meminisse. sedit tacitus paulisper, 
donec nuntiatum est deductos in forum auctores seditionis et 25 
parata omnia esse. 
27 Tum silentio per praeconem facto ita coepit: 'Numquam 
mihi defuturam orationem, qua exercitum meum adloquerer, 
credidi, non quo uerba umquam potius quam res exercuerim, 
sed quia prope a pueritia in castris habitus adsueram militaribus so 
ingeniis; aput uos quem ad modum loquar, nec consilium 
nec oratio suppeditat, quos ne quo nomine quidem appellare 
debeam scio. ciues? qui a patria uestra descistis, — an 
milites? qui imperium auspicimmque abnuistis, sacramenti 

religionem rupistis, — hostis? corpora ora, uestitum habitum 
ciuium adgnosco, facta dicta, consilia animos hostium uideo. 
quid enim uos, nisi quod llergetes et Lacetani, aut optastis 
aliud aut sperastis? et illi tamen Mandonium atque Indibilem, 
regiae nobilitatis uiros, duces furoris secuti sunt; uos auspi- 
cium et imperium ad Vmbrum Atrium et Calenum Albium 
detulistis. negate uos id omnis fecisse aut factum uoluisse, 
milites; paucorum eum furorem atque amentiam esse; libenter 
credam negantibus. nec enim ea sunt commissa, quae, uul- 
gata in omnem exercitum, sine piaculis ingentibus expiari pos- 
sint. inuitus ea tamquam uulnera attingo, sed nisi tacta 
tractataque sanari non possunt. equidem pulsis Hispania Car- 
thaginiensibus nullum locum tota prouincia, nullos homines 
credebam esse, ubi uita inuisa esset mea: sic me non solum 
aduersus. socios gesseram, sed etiam aduersus hostis. in castris 
en meis — quantum opinio fefellit! — fama mortis meae 
non accepta solum sed etiam expectata est. non. quod ego 
uulgari facinus per omnis uelim — equidem, si totum exer- 
citum meum mortem mihi optasse crederem, hic statim ante 
oculos uestros morerer, nec me uita iuuaret inuisa ciuibus et 
milibus meis —; sed multitudo omnis sicut natura maris 
per se inmobilis est; ut uenti et aurae cient, ita aut tran- 
quillum aut procellae in uobis sunt; et causa atque origo 
omnis furoris penes auctores est, uos contagione insanistis; 
qui mihi ne hodie quidem scire uidemini, quo amentiae pro- 
gressi sitis, quid facinoris in me, quid in patriam parentisque 
ac liberos uestros, quid in deos sacramenti testes, quid ad- 
uersus auspicia, sub quibus militatis, quid aduersus morem 
militiae disciplinamque maiorum, quid aduersus summi imperi 
maiestatem ausi sitis. de me ipso taceo — temere potius 
quam auide credideritis; is denique ego sim, cuius imperi 
taedere exercitum minime mirandum sit: — patria quid de 

uobis meruerat, quam cum Mandonio et Indibili consociando 
consilia prodebatis? quid populus Romanus, cum imperium 
ablatum ab tribunis suffragio populi creatis ad homines pri- 
uatos detulistis, cum eo ipso non contenti, si pro tribunis 
illos haberetis, fasces imperatoris uestri ad eos, quibus seruus, 
cui imperarent, numquam fuerat, Romanus exercitus detu- 
listis? in praetorio tetenderunt Albius et Atrius, classicum 
apud eos cecinit, signum ab iis petitum est, sederunt in tribu- 
nali P. Scipionis, lictor apparuit, summoto incesserunt, fasces 
cum securibus praelati sunt. lapides pluere et fulmina iaci 
de caelo et insuetos fetus animalia edere uos portenta esse 
putatis: hoc est portentum, quod nullis hostiis, nullis sup- 
plicationibus sine sanguine eorum, qui tantum ausi facinus sunt, 
expiari possit. atque ego, quamquam nullum scelus rationem 
habet, tamen, ut in re nefaria, quae mens, quod consilium 
uestrum fuerit, scire uelim. Regium quondam in praesidium 
missa legie interfectis per scelus principibus ciuitatis urbem 
opulentam per decem annos tenuit; propter quod facinus tota 
legio, milia hominum quattuor, in foro Romae securi percussi 
sunt. sed illi primum non Atrium Vmbrum semilixam, nominis 
etiam abominandi ducem, sed D. Vibellium tribunum militum 
secuti sunt, nec cum Pyrrho nec cum Samnitibus aut Lucanis, 
hostibus populi Romani, se coniunxerunt; uos cum Mandonio 
et Indibili et consilia communicastis et arma consociaturi fui- 
stis. illi, sicut Campani Capuam Tuscis ueteribus cultoribus 
ademptam, Mamertini in Sicilia Messanam, sic Regium habituri 
perpetuam sedem erant, nec populum Romanum nec socios 
populi Romani ultro lacessituri bello: — Sucronemne uos domi- 
cilium habituri eratis? ubi si uos decedens confecta prouincia 
imperator relinquerem, deum hominumque fidem implorare 
debebatis, quod non rediretis ad coniuges liberosque uestros. 
sed horum quoque memoriam, sicul patriae meique, eieceritis 

ex animis uestris; uiam consili scelerati, sed non ad ultimum 
dementis, exsequi uolo. mene uiuo et cetero incolumi exer- 
citu, cum quo ego die uno Carthaginem cepi, cum quo quat- 
tuor imperatores, quattuor exercitus Carthaginiensium fudi, fu- 
gaui, Hispania expuli, uos octo milia hominum, minoris certe 
omnes preti, quam Albius et Atrius sunt, quibus uos subieci- 
stis, Hispaniam prouinciam populo Romano erepturi eratis? 
amolior et amodeo nomen meum ; nihil ultra facile creditam 
mortem meam a uobis uiolatus sim: — quid? si ego morerer, 
mecum expiratura res publica, mecum casurum imperium po- 
puli Romani erat? ne istuc luppiter optimus marimus sirit, 
urbem auspicato deis auctoribus in aeternum conditam huic 
fragili et mortali corpori aequalem esse. Flaminio, Paulo, 


: Graccho, Postumio Albino, M. Marcello, T. Quinctio Crispino, 


Cn. Fuluio, Scipionibus meis, tot tam praeclaris imperatoribus 
uno bello absumptis superstes est populus Romanus eritque 
mille aliis nunc ferro nunc morbo morientibus: — meo unius 
funere elata populi Romani esset res publica? uos ipsi hic 
in Hispania patre et patruo meo, duobus imperatoribus, inter- 
fectis Septimum Marcium ducem uobis aduersus exultantis 
recenti uictoria Poenos delegistis. et sic loquor, tamquam 
sine duce Hispaniae futurae fuerint: — M. Silanus eodem iure, 
eodem imperio mecum in prouinciam missus, L. Scipio frater 
meus et C. Laelius legati uindices maiestatis imperi deessent? 
utrum exercitus exercitui an duces ducibus an dignitas an 
causa comparari poterat? quibus si omnibus superiores esse- 
tis, arma contra patriam, contra ciues uestros ferretis? Africam 
Italiae, Carthaginem urbi Romanae imperare uelletis? quam 
ob noxam patriae?  Coriolanum quondam damnatio iniusta, 
miserum et indignum exilium, ut iret ad oppugnandam patriam, 
impulit; reuocauit tamen a publico parricidio priuata pietas: 

2 uos qui dolor, quae ira incitauit? slipendiumne diebus paucis 
imperatore aegro serius numeratum satis digna causa fuit, cur 
patriae indiceretis bellum, cur ad llergetes descisceretis a po- 
pulo Romano, cur nihil diuinarum bumanarumue rerum inuio- 
latum uobis esset? insanistis profecto, milites, nec maior in 5 
4 corpus meum uis morbi quam in uestras mentes inuasit. hor- 
ret animus referre, quid crediderint bomines, quid sperauerint, 
quid optauerint: auferat omnia inrita obliuio, sí potest, si non, 
b utcumque silentium tegat. non negauerim tristem atrocemque 
uobis uisam orationem meam: quanto creditis facta uestra 10 
atrociora esse quam dicta mea? et me ea, quae fecistis, pati 
aecum censetis; uos ne dici quidem omnia aequo animo fertis? 
sed ne ea quidem ipsa ultra exprobrabuntur. utinam tam 
facile uos obliuiscamini eorum, quam ego obliuiscar! itaque 
quod ad uniuersos uos attinet, si erroris paenitet, satis super- 15 
que poenarum habeo. Albius Calenus et Atrius Vmber et ceteri 
nefariae seditionis auctores sanguine luent quod admiserunt; 
8 uobis supplici eorum spectaculum non modo non acerbum sed 
laetum etiam, si sana mens rediit, debet esse: de nullis enim 
quam de uobis infestius aut inimicius consuluerunt.' 20 
Vix finem dicendi fecerat, cum ex praeparato simul omnium 
10 rerum terror oculis auribusque est oífusus. exercitus, qui 
corona contionem circumdederat, gladiis ad scuta concrepuit; 
praeconis audita uox citantis nomina damnatorum in consilio; 
nudi in medium protrahebantur, et simul omnis apparatus sup- 25 
plici expromebatur; deligati ad palum uirgisque caesi et securi 
percussi, adeo torpentibus metu qui aderant, ut non modo 
ferocior uox aduersus atrocitatem poenae sed ne gemitus qui- 
12 dem exaudiretur. tracti inde de medio omnes, purgatoque 
loco citati milites nominatim aput tribunos militum in uerba 30 
P. Scipionis iurarunt, stipendiumque ad nomen singulis per- 
solutum est. hunc finem exitumque seditio militum coepta 
apud Sucronem habuit. 
80 Per idem tempus ad Baetim fluuium Hanno, praefectus 

Magonis, missus a Gadibus cum parua manu Afrorum, mercede 
Hispanos sollicitando ad quattuor milia iuuenum armauit. ca- 
stris deinde exutus ab L. Marcio, maxima parte militum inter 
tumultum captorum castrorum, quibusdam etiam in fuga amis- 
sis, palatos persequente equite, cum paucis ipse effugit. 

Dum haec ad Baetim fluuium geruntur, Laelius interim 
freto in Oceanum euectus ad Carteiam classe accessit. urbs 
ea in ora Oceani sita est, ubi primum e faucibus angustis 
panditur mare. Gadis sine certamine per proditionem reci- 
piendi, ultro qui eam rem pollicerentur in castra Romana ue- 
nientibus, spes, sicut ante dictum est, fuerat. sed patefacta 
inmatura proditio est, conprensosque omnis Mago Adherbali 
praetori Carthaginem deuehendos tradit. Adherbal coniuratis 
in quinqueremem inpositis praemissaque ea, quia tardior quam 
triremis erat, ipse cum octo triremibus modico interuallo se- 
quitur. iam fretum intrabat quinqueremis, cum Laelius et 
ipse in quinqueremi e portu Carteiae sequentibus septem tri- 
remibus euectus in Adherbalem ac triremes inuehitur, quin- 
queremem satis credens deprensam rapido in freto in aduersum 
aestum reciprocari non posse. Poenus in re subita parumper 
incertus trepidauit, utrum quinqueremem sequeretur, an in 
hostis rostra conuerteret. ipsa cunctatio facultatem detractandae 
pugnae ademit; iam enim sub ictu teli erant, et undique in- 
stabant hostes; aestus quoque arbitrium moderandi naues ad- 
emerat. neque erat nauali pugna similis, quippe ubi nihil 
uoluntarium, nihil artis aut consilii esset. una natura freti 
aestusque totius certaminis potens suis, alienis nauibus nequi- 
quam remigio in contrarium tendentis inuehebat, ut fugientem 
nauem uideres uertice retro intortam uictoribus inlatam, et 
sequentem, si in contrarium tractum incidisset maris, fugientis 

10 modo sese auertentem. iam in ipsa pugna haec, cum infesto 
rostro peteret hostium nauem, obliqua ipsa ictum alterius rostri 
accipiebat; illa, cum transuersa obiceretur hosti, repente in- 

11 torta in proram circumagebatur. cum inter triremes fortuna 
regente anceps proelium misceretur, quinqueremis Romana seu 
pondere tenacior, seu pluribus remorum ordinibus scindentibus 
uertices cum facilius regeretur, duas triremes suppressit, unius 

12 praelata impetu lateris alterius remos detersit; ceterasque, quas 
indepta esset, mulcasset, ni cum reliquis quinque nauibus Ad- 
herbal uelis in Africam transmisisset. 

81 Laelius uictor Carteiam reuectus auditis, quae acta Gadibus 
erant, patefactam proditionem coniuratosque missos Carthaginem, 
spem ad inritum redactam, qua uenissent, nuntiis ad L. Mar- 

2 cium missis, nisi si terere frustra tempus sedendo ad Gadis 
uellent, redeundum ad imperatorem esse, adsentiente Marcio 

8 paucos post dies ambo Carthaginem rediere. ad quorum dis- 
cessum non respirauit modo Mago, cum .terra marique ancipiti 
metu urgeretur, sed etiam audita rebellione llergetum spem 
recuperandae Hispaniae nanctus nuntios Carthaginem ad sena- 

4 tum mittit, qui simul seditionem ciuilem in castris Romanis, 
simul defectionem sociorum in maius uerbis extollentes hor- 
tarentur, ut auxilia mitterent, quibus traditum a patribus im- 
perium Hispaniae repeti posset. 

5 Mandonius et Indibilis in finis regressi paulisper, dum 
quidnam de seditione statueretur scirent, suspensi quieuerunt, 
si ciuium errori ignosceretur, non diffidentes sibi quoque igno- 

6 sci posse. postquam uulgata est atrocitas supplicii, suam quo- 
que noxam pari poena aestimatam rati, uocatis rursus ad arma 

7 popularibus contractisque quae ante habuerant auxiliis in Sede- 
tanum agrum, ubi principio defectionis statiua habuerant, cum 
uiginti milibus peditum, duobus milibus equitum et quingentis 
transcenderunt. 

Scipio, cum fide soluendi pariter omnibus noxiis innoxiis- 82 


que stipendi tum uultu ac sermone in omnis placato facile 
reconciliatis militum animis, priusquam castra ab Carthagine mo- 
ueret, contione aduocata multis uerbis in perfidiam rebellantium 
regulorum inuectus, nequaquam eodem animo se ire professus 
est ad uindicandum id scelus, quo ciuilem errorem nuper sa- 
nauerit. tum se, haud secus quam uiscera secantem sua, cum 
gemitu et lacrimis triginta hominum capitibus expiasse octo 
milium seu inprudentiam seu noxam; nunc laeto et erecto 
animo ad caedem llergetum ire. non enim eos neque natos in 
eadem terra nec ulla secum societate iunctos esse; eam, quae 
sola fuerit, fidei atque amicitiae, ipsos per scelus rupisse. in 
exercitu suo se, praeterquam quod omnis ciuis aut socios Latini- 
que nominis uideat, etiam eo moueri, quod nemo fere sit miles, 
qui non aut a patruo suo Cn. Scipione, qui primus Romani 
nominis in eam prouinciam uenerit, aut a patre consule aut a 
se sit ex [talia aduectus: Scipionum nomini, auspiciis omnis 
adsuetos, quos secum in patriam ad meritum triumphum de- 
ducere uelit, quos consulatum petenti, uelut si omnium com- 
munis agatur honos, adfuturos speret. quod ad expeditionem 
attineat, quae instet, immemorem esse rerum suarum gestarum, 
qui id bellum ducat. Magonis hercule sibi, qui extra orbem 
terrarum in circumfusam Oceano insulam cum paucis perfugerit 
nauibus, maiorem curam esse quam llergetum; quippe illic et 
ducem Carthaginiensem et quantumcumque Punicum praesidium 
esse, hic latrones latronumque duces, quibus ut ad populandos 
finitimorum agros tectaque urenda et rapienda pecora aliqua 
uis sit, ita in acie ac signis conlatis nullam esse; magis uelo- 
citate ad fugam quam armis fretos pugnaturos esse. itaque 
non quod ullum inde periculum aut semen maioris belli uideat, 
ideo se, priusquam prouincia decedat, opprimendos Ilergetes 
duxisse, sed primum, ne impunita tam scelerata defectio esset, 

deinde, ne quis in prouincia simul uirtule tanta et felicitate 


12 perdomita relictus hostis dici posset. proinde deis bene iuuan- 


10 


tibus sequerentur non tam ad bellum gerendum — neque enim 
cum pari hoste certamen esse — quam ad expetendas ab ho- 
minibus scelestis poenas. 

Ab hac oratione dimissos ad iter se comparare in diem 
posterum iubet, profectusque decumis castris peruenit ad Hibe- 
rum flumen. inde superato amni die quarto in conspectu 
hostium posuit castra. campus ante montibus circa saeptus 
erat. in eam uallem Scipio cum pecora, rapta pleraque ex 
ipsorum hostium agris, propelli ad inritandam feritatem bar- 
barorum iussisset, uelites subsidio misit, a quibus ubi per pro- 
cursationem commissa pugna esset, Laelium cum equitatu im- 
petum ex occulto facere iubet. mons opportune prominens 
equitum insidias texit. nec ulla mora pugnae facia est. 
Hispani in conspecta procul pecora, uelites in Hispanos praeda 
occupatos incurrere. primo missilibus territauere, deinde missis 
leuibus telis, quae inritare magis quam decernere pugnam 
poterant, gladios nudant, et conlato pede res coepta geri est, 
ancepsque pedestre certamen erat, ni equites superuenis- 
sent. neque ex aduerso tantum inlati obuios obtriuere, sed 
circumuecti etiam quidam per infima cliui ab tergo se, ut 
plerosque intercluderent, obiecerunt, maiorque caedes fuit, 
quam quantam edere leuia per excursiones proelia solent. ira 
magis accensa aduerso proelio barbaris est, quam imminuti 
animi. itaque ne perculsi uiderentur, prima luce postero die 
in aciem processere. non capiebat omnis copias angusta, sicut 
ante dictum est, ualles; duae ferme peditum partes et omnis 
equitatus in aciem descendit; quod relicum peditum erat, 
obliquo constituerunt colle. Scipio, pro se esse loci angustias 
ratus, et quod in arto pugna Romano aptior quam Hispano 
militi futura uidebatur, et quod in eum locum detracta hostium 
acies esset, qui non omnem multitudinem eorum caperet, nouo 
eliam consilio adiecit animum: equitem nec se posse circum- 

dare cornibus in tam angusto spatio, et hosti, quem cum pedite 
deduxisset, inutilem fore. itaque imperat Laelio, ut per collis 
quam occultissimo itinere circumducat equites segregetque, 
quantum possit, equestrem a pedestri pugnam; ipse omnia 
signa peditum in hostis uertit; quattuor cohortis in fronte sta- 
tuit, quia latius pandere aciem non poterat. moram pugnan- 
di nullam fecit, ut ipso certamine auerteret ab conspectu 
transeuntium per colles equitum. nec ante circumductos sensere, 
quam tumultum equestris pugnae ab tergo accepere. ita duo 
diuersa proelia erant: duae peditum acies, duo equitatus per 
longitudinem campi, quia misceri ex genere utroque proelium 
angustiae non patiebantur, pugnabant. Hispanorum cum neque 


13 


14 


15 


pedes equiti nec eques pediti auxilio esset, pedes fiducia equitis. 


temere commissus campo caederetur, eques circumuentus nec 
peditem a fronte — iam enim stratae pedestres copiae erant 
— nec ab tergo equitem sustineret, et ipsi, cum diu in orbem 
sese stantibus equis defendissent, ad unum omnes caesi sunt, 
nec quisquam peditum equitumue superfuit, qui in ualle pu- 
gnauerunt. tertia pars, quae in colle ad spectaculum magis 
tutum quam ad partem pugnae capessendam steterat, et locum 
et tempus ad fugiendum habuit. inter eos et reguli ipsi fuge- 
runt, priusquam tota circumueniretur acies inter tumultum 
elapsi. castra eodem die Hispanorum praeter ceteram praedam 
cum tribus ferme milibus hominum capiuntur. Romani socii- 
que ad mille et ducenti eo proelio ceciderunt, uulnerata 
amplius tria milia hominum. minus cruenta uictoria fuisset, 
si patentiore campo et ad fugam capessendam facili foret 
pugnatum. 

Indibilis abiectis belli consiliis, nihil tutius in adflictis 
rebus experta flde et clementia Scipionis ratus, Mandonium 
fratrem ad eum mittit; qui aduolutus genibus fatalem rabiem 

temporis eius accusat, cum uelut contagione quadam pesti- 
fera non llergetes modo et Lacetani sed castra quoque Ro- 
mana insanierint. suam quidem et fratris et reliquorum po- 
pularium eam condicionem esse, ut aut, si ita uideatur, red- 
dant spiritum P. Scipioni ab eodem illo acceptum, aut 
seruati bis uni debitam uitam pro eo in perpetuum deuo- 
ueant. antea in causa sua fiduciam sibi fuisse nondum ex- 
perta clementia eius; nunc contra nullam in causa, omnem 
in misericordia uictoris spem repositam habere. mos uetustus 
erat Romanis, cum quo nec foedere nec aequis legibus iun- 
geretur amicitia, non prius imperio in eum tamquam pacatum 
uti, quam omnia diuina humanaque dedidisset, opsides accepti, 


arma adempta, praesidia urbibus imposita forent. Scipio, mul- 


tis inuectus in praesentem Mandonium apsentemque Indibilem 
uerbis, illos quidem merito perisse ipsorum maleficio ait, uic- 
turos suo atque populi Romani beneficio. ceterum se neque 
arma iis adempturum neque obsides imperaturum, quippe ea 
pignera timentium rebellionem esse; se libera arma relinquere, 
solutos animos; neque se in opsides innoxios sed in ipsos, 
si defecerint, saeuiturum, nec ab inermi sed ab armato hoste 
poenas expetiturum: utramque fortunam expertis permittere 
sese, utrum propitios an iratos habere Romanos mallent. ita 
dimissus Mandonius pecunia tantummodo imperata, ex qua 
stipendium militi praestari posset. ipse Marcio in ulteriorem 
Hispaniam praemisso, Silano Tarraconem remisso paucos mo- 
ratus dies, dum imperatam pecuniam [lergetes pernumerarent, 
cum expeditis Marcium iam adpropinquantem Oceano ad- 
sequitur. 

Incohata res iam ante de Masinissa aliis atque aliis de 
causis dilata erat, quod Numida cum ipso utique congredi 

Scipione uolebat atque eius dextra fidem sancire: ea tum itineris 
tam longi ac tam deuii causa Scipioni fuit. Masinissa cum 
Gadibus esset, certior aduentare eum a Marcio factus, causando 
corrumpi equos inclusos in insula penuriamque omnium rerum 
et facere ceteris et ipsos sentire, ad hoc equitem marcescere 
desidia, Magonem perpulit, ut se traicere in continentem ad 
depopulandos proximos Hispaniae agros pateretur. transgressus 
tris principes Numidarum praemittit ad tempus locumque con- 
loquio statuendum. duos pro opsidibus retineri ab Scipione 
iubet; remisso tertio, qui, quo iussus erat, adduceret Masinissam, 
cum paúcis in conloquium uenerunt. ceperat iam ante Nu- 
midam ex fama rerum gestarum admiratio uiri, substitueratque 
animo speciem quoque corporis amplam ac magnificam; ce- 
terum maior praesentis ueneratio cepit; et, praeterquam quod 
suapte natura multa maiestas inerat, adornabat promissa cae- 
saries habitusque corporis non cultus munditiis, sed uirilis 
uere ac militaris, et aetas erat in medio uirium robore, quod 
plenius nitidiusque ex morbo uelut renouatus flos iuuentae 
faciebat. prope attonitus ipso congressu Numida gratias de 
fratris filio remisso agit. ex eo tempore adürmat eam se 
quaesisse occasionem, quam tandem oblatam deum immorta- 
lium beneficio non omiserit: cupere se illi populoque Ro- 
mano operam nauare ita, ut nemo unus externus magis enixe 
adimuerit rem Romanam. id se, etiamsi iam pridem uellet, 
minus praestare in Hispania, aliena atque ignota terra, potu- 
isse; in qua autem genitus educatusque in spem paterni regni 
esset, facile praestaturum. si quidem eundem Scipionem du- 
cem in Africam Romani mittant, satis sperare perbreuis aeui 
Carthaginem esse. laetus eum Scipio uidit audiuitque, cum 
caput rerum in omni hostium equitatu Masinissam fuisse sciret, 
et ipse iuuenis specimen animi prae se ferret. flde data accep- 


1 dextera .2* | 2 longi ez long P'!| ac tam 54 ac tantum ras. ez 
ae (lantum P | deui P', corr. P* | 3 gaudibus Pt, corr. P* || 4 paenu- 
riamque P5 eteris P | marcessere P || 6 magonem ed. Mog., om. P-2* 
7 proximos 3% primos ez proanimos P! | pateretur P paterentur Z* 
8 tris P* pris P! tres 2? | 9 duos P quos 2? | ab S' ad P] 10 remisso 
31 et ras. ex remissos P remissus 23° || tertius 2* [|| quo 2° cum P | 
iussu P| sddueret Pj 17 et 2? ei Pf erat 2*, om. P | 18 iuuentae ez 
inuentae P' | 19 numidasa P', corr. P*| 21 quesisse P|| quam om. .2' || 
22 omiserit P*?.5* miserit P*| 23 enixe P*Z* unixe P' || 25 aliena or 
ignota terra P terra aliena atque ignota 2! | potuisse P*.2? posuisse P! | 
26 genitus P*2? generis P! | 27 facele P!, corr. P* | 30 equitatu ras. 
ex equitatum P 


Ce 


Al 


e 


- 


18 


d 


T 


Al 


-41 


Qo 


d 


10 
1t 


174 LIBER XXVIII, 35. 36 a. u. C. 545 


taque profectus retro Tarraconem est. Masinissa permissu Ro- 
manorum, ne sine causa traiecisse in continentem uideretur, 
populatus proximos agros Gadis rediit. 

Magoni desperatis in Hispania rebus, in quarum spem 
seditio primum militaris, deinde defectio Indibilis animos eius 
sustulerant, paranti traicere in Africam nuntiatum ab Cartha- 
gine est iubere senatum, ut classem, quam Gadibus haberet, 
in Italiam traiceret; conducta ibi Gallorum ac Ligurum quanta 
maxima posset iuuentute coniungeret se Hannibali neu sene- 
scere bellum maximo impetu, maiore fortuna coeptum sineret. 
ad eam rem et a Carthagine pecunia Magoni aduecta est, et ipse 
quantam potuit a Gaditanis exegit, non aerario modo eorum 
sed etiam templis spoliatis, et priuatim omnibus coactis aurum 
argentumque in publicum conferre. cum praeterueheretur Hi- 
spaniae oram, haud procul-Carthagine Noua expositis in terram 
militibus proximos depopulatus agros, inde ad urbem classem 
adpulit. ibi cum interdiu milites in nauibus tenuisset, nocte 
in litus expositos ad partem eam muri, qua capta Carthago 
ab Romanis fuerat, ducit, nec praesidio satis ualido urbem 
teneri ratus et aliquos oppidanorum ad spem nouandi res ali- 
quid moturos. ceterum nuntii ex agris trepidi simul popula- 
tionem agrestiumque fugam et hostium aduentum adtulerant, 
et uisa interdiu classis erat, nec sine causa electam ante urbem 
stationem apparebat. itaque instructi armatique intra portam 
ad stagnum ac mare uersam continebantur. ubi effusi hostes, 
mixta inter milites naualis turba, ad muros tumultu maiore 
quam ui subierunt, patefacta repente porta Romani cum cla- 
more erumpunt turbatosque hostis et ad primum incursum 
coniectumque telorum auersos usque ad litus cum multa caede 
persequuntur; nec, nisi naues litori adpulsae trepidos acce- 
pissent, superfuisset fugae aut pugnae quisquam. in ipsis quo- 
que trepidatum nauibus est, dum, ne hostes cum suis simul 
inrumperent, trahunt scalas, orasque et ancoras, ne in moliendo 

mora esset, praecidunt; multique adnantes nauibus, incerto 
prae tenebris, quid aut peterent aut uitarent, foede interierunt. 
postero die cum classis inde retro ad Oceanum, unde uenerat, 
fugisset, ad octingentos homines caesi inter murum litusque 
et ad duo milia armorum inuenta. 

Mago cum Gadis repetisset, exclusus inde, ad Cimbios — 
haud procul a Gadibus is locus abest — classe adpulsa, mit- 
tendis legatis querendoque, quod portae sibi socio atque amico 
clausae forent, purgantibus iis multitudinis concursu factum, 
infestae ob direpta quaedam ab conscendentibus naues militi- 
bus, ad conloquium sufetes eorum, qui summus Poenis est 
magistratus, cum quaestore elicuit laceratosque uerberibus 
cruci adfigi iussit; inde nauibus ad Pityusam insulam centum 
milia ferme a continenti — Poeni tum eam incolebant — traie- 
cit. itaque classis bona cum pace accepta est, nec commeatus 
modo benigne praebiti, sed in supplementum classis iuuentus 
armaque data. quorum fiducia Poenus in Baliaris insulas — 
quinquaginta inde milia absunt — tramisit. duae sunt Baliares 
insulae; maior altera atque opulentior armis uirisque, et portum 
habet, ubi commode hibernaturum se — et iam extremum au- 
tumni erat — credebat. ceterum haud secus, quam si Romani 
eam insulam incolerent, hostiliter classi occursum est. fundis 
ut nunc plurimum, ita tum solo eo telo utebantur, nec quis- 
quam alterius gentis unus tantum ea arte quantum inter alios 
omnes Baliares excellunt. itaque tanta uis lapidum creberri- 
mae grandinis modo in propinquantem iam terrae classem 
effusa est, ut intrare portum non ausi auerterent in altum 
naues. in minorem inde Baliarium insulam traiecerunt, fer- 
tilem agro, uiris armis haud aeque ualidam. itaque egressi 
nauibus super portum loco munito castra locant; ac sine cer- 


tamine urbe agroque potiti, duobus milibus auxiliarium inde 

conscriptis missisque Carthaginem, ad hibernandum naues sub- 


10 duxerunt. post Magonis ab Oceani ora discessum Gaditani 

Romanis deduntur. 

Haec in Hispania P. Scipionis ductu auspicioque gesta. 
ipse L. Lentulo et L. Manlio Acidino prouincia tradita decem 
nauibus Romam rediit et senatu extra urbem dato in aede 
Bellonae, quas res in Hispania gessisset, disseruit, quotiens signis 
conlatis dimicasset, quot oppida ex hostibus ui cepisset, quas 
geutes in dicionem populi Romani redegisset: aduersus quat- 
tuor se imperatores, quattuor uictores exercitus in Hispaniam 
isse, neminem Carthaginiensem in iis terris reliquisse. ob has 
res gestas magis temptata est triumphi spes quam petita per- 
tinaciter, quia neminem ad eam diem triumphasse, qui sine 
magistratu res gessisset, constabat. senatu misso urbem est 
ingressus argentique prae se in aerarium tulit decem quattuor 
milia pondo trecenta quadraginta duo et signati argenti ma- 
gnum numerum. comitia inde creandis consulibus habuit L. 
Veturius Philo, centuriaeque omnes ingenti fauore P. Scipionem 
consulem dixerunt; collega additur ei P. Licinius Crassus pon- 
tifex maximus. ceterum comitia maiore quam ulla per id bellum 
celebrata frequentia proditum memoriae est: conuenerant undi- 
que non suffragandi modo sed etiam spectandi causa P. Sci- 
pionis, concurrebantque et domum frequentes et in Capitolium 
ad immolantem eum, cum centum bubus uotis in Hispania Ioui 
sacrificaret, despondebantque animis, sicut C. Lutatius superius 
bellum Punicum finisset, ita id, quod instaret, P. Cornelium 
finiturum atque, uti Hispania omni Poenos expulisset, sic Italia 
pulsurum esse, Áfricamque ei, perinde ac debellatum in Italia 
foret, prouinciam destinabant. praetoria inde comitia habita. 
creati duo, qui tum aediles plebis erant, Sp. Lucretius et Cn. 

Octauius, et ex priuatis Cn. Seruilius Caepio et L. Aemilius 
Papus. 

F Quarto decimo anno Punici belli P. Cornelius Scipio et 
P. Licinius Crassus ut consulatum inierunt, nominatae consu- 
libus prouinciae sunt, Sicilia Scipioni extra sortem, concedente 
collega, quia sacrorum cura pontificem maxàmum in Italia re- 
tinebat, Bruttii Crasso. tum praetoriae prouinciae in sortem 
coniectae. urbana Cn. Seruilio optigit, Ariminum — ita Galliam 
appellabant — Sp. Lucretio, Sicilia L. Aemilio, Cn. Octauio 
Sardinia. . 

Senatus in Capitolio habitus. ibi referente P. Scipione 
senatus consultum factum est, ut, quos ludos inter seditionem 
militarem in Hispania uouissel, ex ea pecunia, quam ipse in 


14 


aerarium detulisset, faceret. tum .Saguntinorum legatos in 89 


senatum introduxit. ex eis maximus natu: “Etsi nihil ultra 
malorum est, patres conscripti, quam quod passi sumus, ut 
ad ultimum fidem uobis praestaremus, tamen ea uestra merita 
imperatorumque uestrorum erga nos fuerunt, ut nos cladium 
nostrarum non paeniteat. bellum propter nos suscepistis, su- 
sceptum quartum decimum annum tam pertinaciter geritis, ut 
saepe ad ultimum discrimen et ipsi ueneritis et populum Car- 
thaginiensem adduxeritis. cum in Italia tam atrox bellum et 
Hannibalem hostem haberetis, consulem cum exercitu in Hispa- 
niam uelut ad conligendas reliquias naufragii nostri misistis. 
P. et Cn. Cornelii, ex quo in prouinciam uenerunt, nullo tem- 
pore destiterunt, quae nobis secunda quaeque aduersa hostibus 
nostris essent, facere. iam omnium primum oppidum nobis 
restituerunt, per omnem Hispaniam ciuis nostros uenum datos 
dimissis qui conquirerent, ex seruitute in libertatem resti- 
tuerunt. cum iam prope esset, ut optabilem ex miserrima 
fortunam haberemus, P. et Cn. Cornelii imperatores uestri luc- 
tuosius nobis prope quam uobis perierunt. tum uero ad hoc 
retracti ex distantibus locis in sedem antiquam uidebamur, ut 

iterum periremus et alterum excidium patriae uideremus, nec 
ad perniciem nostram Carthaginiensi utique aut duce aut exer- 
citu opus esse; ab Turdulis nos, ueterrimis hostibus, qui prioris 
quoque excidii causa nobis fuerant, extingui posse: cum ex 
insperato repente misistis nobis hunc P. Scipionem, quem for- 
tunatissimi omnium Saguntinorum uidemur quia consulem de- 
claratum uidemus ac uidisse nos ciuibus nostris renuntiaturi 
sumus, spem opem salutem nostram. qui cum plurimas hostium 
uestrorum cepisset in Hispania urbes, ubique ex captorum 
numero excretos Saguntinos in patriam remisit; postremo Tur- 
detaniam adeo infestam nobis, ut illa gente incolumi stare 
Saguntum non posset, ita bello adflixit, ut non modo nobis, 
sed — absit uerbo inuidia — ne posteris quidem timenda 
nostris esset. deletam urbem! cernimus eorum, quorum in 
gratiam Saguntum deleuerat Hannibal; uectigal ex agro eorum 
capimus, quod nobis non fructu iucundius est quam ultione. 
ob haec, quibus maiora nec sperare nec optare ab dis im- 
mortalibus poteramus, gratias actum nos decem legatos Sagun- 
tinus senatus populusque ad uos misit, simul gratulatum, quod 
ita res per hos annos in Hispania atque Italia gessistis, uti 
Hispaniam non Hibero amne tenus, sed qua terrarum ultimus 
finis Oceanus, domitam armis habeatis, ltaliae, nisi quatenus 
uallum castrorum cingit, nihil reliqueritis Poeno. loui optimo 
maximo, praesidi Capitolinae arcis, non grates tantum ob haec 
agere jussi sumus, sed donum hoc etiam, si uos permitteretis, 
coronam auream in Capitolium uictoriae ergo ferre. id uti 
permittatis quaesumus, utique, si uobis ita uidetur, quae nobis 
imperatores uostri commoda tribuerunt, ea rata atque perpetua 
auctoritate uestra faciatis. senatus legatis Saguntinis respondit 
et dirutum et restitutum Saguntum fidei socialis utrimque ser- 
uatae documentum omnibus gentibus fore; suos imperatores 

recte et ordine et ex uoluntate senatus fecisse, quod Sagun- 
tum restituerint ciuisque Saguntinos seruitio exemerint; quae- 
que alia eis benigne fecerint, ea senatum ita uoluisse fieri; 
donum permittere ut in Capitolio ponerent. locus inde lautia- 
que legatis praeberi iussa, et muneris ergo in singulos dari 
ne minus dena milia aeris. legationes deinde ceterae in sena- 
tum introductae auditaeque. et petentibus Saguntinis, ut, qua- 
tenus tuto possent, [Italiam spectatum irent, duces dati litterae- 
que per oppida missae, ut Hispanos comiter acciperent. tum 
de re publica, de exercitibus scribendis, de prouinciis relatum. 

Cum Africam nouam prouinciam extra sortem P. Scipioni 40 


destinari homines fama ferrent, et ipse nulla iam modica gloria 


contentus non ad gerendum modo bellum sed ad finiendum : 


diceret se consulem declaratum esse, neque aliter id fieri posse, 
quam si ipse in Áfricam exercitum transportasset, et acturum 
se id per populum aperte ferret, si senatus aduersaretur; id 
consilium haudquaquam primoribus patrum cum placeret, ce- 


t$? 


teri per metum aut ambitionem mussarent, Q. Fabius Maximus - 


rogatus sententiam: 'Scio multis uestrum uideri, patres con- 
scripti, rem actam hodierno die agi, et frustra habiturum ora- 
tionem, qui tamquam de integra re de Africa prouincia sen- 
tentiam dixerit. ego autem primum illud ignoro, quem ad 
modum certa iam prouincia África consulis uiri fortis ac strenui 
sit, quam nec senatus censuit in hunc annum prouinciam esse 
mec populus iussit; deinde, si est, consulem peccare arbitror, 
qui de re transacta simulando se referre senatum ludibrio 
habet, non senatorem, qui, de quo consulitur, suo loco dicit 
sententiam. atque ego certum habeo dissentienti mihi ab ista 
festinatione in Africam traiciendi duarum rerum subeundam 
opinionem esse: unius, insitae ingenio meo cunctationis, quam 
metum pigritiamque homines adulescentes sane appellent, dum 
me non paeniteat adhuc aliorum speciosiora primo aspectu 
consilia semper uisa, mea usu meliora; alterius, obtrectationis 

atque inuidiae aduersus crescentem in dies gloriam fortissimi 
consulis. a qua suspicione si me neque uita acta et mores mei 
neque dictatura cum quinque consulatibus tantumque gloriae 
belli domique partae uindicat, ut propius fastidium eius sim 
quam desiderium, aetas saltem liberet. quae enim mihi aemu- 
latio cum eo esse potest, qui ne filio quidem meo aequalis 
sit? me dictatorem, cum uigerem adhuc uiribus et in cursu 
maximarum rerum essem, recusantem nemo aut in senatu aut 
aput populum audiuit, quo minus insectanti me magistro equi- 
tum, quod fando numquam ante auditum erat, imperium me- 
cum aequaretur: rebus quam uerbis adsequi malui, ut, qui 
aliorum iudicio mihi comparatus erat, sua mox confessione me 
sibi praeferret; nedum ego perfunctus honoribus certamina 
mihi atque aemulationes cum adulescente florentissimo pro- 
ponam; uidelicet ut mihi uiuendo iam, non solum rebus geren- 
dis fesso, si huic negata fuerit, Africa prouincia decernatur. 
cum ea gloria, quae parta est, uiuendum atque moriendum 
est. uincere ego prohibui Hannibalem, ut a uobis, quorum 


41 uigent nunc uires, etiam uinci posset. illud te mihi ignoscere, 

P. Corneli, aequum erit, si, cum in me ipso numquam pluris 
famam hominum quam rem publicam fecerim, ne tuam quidem 
gloriam bono publico praeponam; quamquam, si aut bellum 
nullum in Italia aut is hostis esset, ex quo uicto nihil gloriae 
quaereretur, qui te in Italia retineret, etsi id bono publico 
faceret, simul cum bello materiam gloriae tuae isse ereptum 
uideri posset. cum uero Hannibal hostis incolumi exercitu 
quartum decimum annum Italiam opsideat, paenitebit te, P. Cor- 
neli, gloriae tuae, si hostem eum, qui tot funerum, tot cla- 
dium nobis causa fuit, tu consul Italia expuleris et, sicut penes 
C. Lutatium prioris Punici perpetrati belli titulus fuit, ita penes 
te huius fuerit? nisi aut Hamilcar Hannibali dux est prae- 

ferundus aut illud bellum huic, aut uictoria illa maior clarior- 
que quam haec — modo contingat, ut te consule uincamus 
— futura est. ab Drepanis aut Eryce detraxisse Hamilcarem 
quam [talia expulisse Poenos atque Hannibalem malis? ne tu 
quidem, etsi magis partam quam speratam gloriam amplectaris, 
Hispania potius quam Italia bello liberata gloriatus fueris. non- 
dum is est Hannibal, quem non magis timuisse uideatur quam 
contempsisse, qui aliud bellum maluerit. quin igitur ad hoc 
accingeris nec per istos circumitus, ut, cum in Africam traie- 
ceris, secuturum te illuc Hannibalem speres potius quam recto 
hinc itinere, ubi Hannibal est, eo bellum intendas, egregiam 
istam palmam belli Punici patrati petis? hoc et natura prius 
est, tua cum defenderis, aliena ire oppugnatum; pax ante in 
Italia quam bellum in África sit, et nobis prius decedat timor, 
quam ultro aliis inferatur. si utrumque tuo ductu auspicioque 
fieri potest, Hannibale hic uicto illic Carthaginem expugna; si 
altera utra uictoria nouis consulibus relinquenda est, prior 
cum maior clariorque, tum causa eliam insequentis fuerit. 
nam nunc quidem, praeterquam quod et in Italia et in Africa 
duos diuersos exercitus alere aerarium non potest, praeter- 
quam quod, unde classes tueamur, unde commeatibus prae- 
bendis sufficiamus, nihil reliqui est, quid? periculi tandem 
quantum adeatur, quem fallit? P. Licinius in Italia, P. Scipio 
bellum in África geret: quid? si — quod omnes dei omen 
auertant et dicere etiam reformidat animus, sed, quae acci- 
derunt, accidere possunt — uictor Hannibal ire ad urbem per- 
get, tum demum te consulem ex Africa, sicut Q. Fuluium a 
Capua, arcessemus? quid? quod in Africa quoque Mars com- 
munis belli erit? domus tibi tua, pater patruusque intra tri- 
ginta dies cum exercitibus caesi documento sint, ubi per ali- 
quot annos maxumis rebus terra marique gerendis amplissi- 

mum nomen apud exteras gentes populi Romani uestraeque 


16 familiae fecerant. dies me deficiat, sì reges imperatoresque 


17 


temere in hostium terram transgressos cum maximis cladibus 
suis exercituumque suorum enumerare uelim. Athenienses, 


prudentissima ciuitas, bello domi relicto, auctore aeque inpigro 5 


ac nobili iuuene magna classe in Siciliam tramissa, una 
pugna nauali florentem rem publicam suam in perpetuum ad- 


42 flixerunt. externa et nimis antiqua repeto; África eadem ista 


2 


8 


et M. Atilius, insigne utriusque fortunae exemplum, nobis do- 
cumento sint. ne tibi, P. Corneli, cum ex alto Africam con- 
spexeris, ludus et iocus fuisse Hispaniae tuae uidebuntur! 
quid enim simile? pacato mari praeter oram l[taliae Galliae- 
que uectus Emporias in urbem sociorum classem adpulisti; 
expositos milites per tutissima omnia ad socios et amicos po- 
puli Romani Tarraconem duxisti; ab Tarracone deinde iter 
per praesidia Romana; circa Hiberum exercitus patris patrui- 
que tui post amissos imperatores ferociores calamitate ipsa 
facti, et dux tumultuarius quidem ille L. Marcius et militari 
suffragio ad tempus lectus, ceterum, si nobilitas ac iusti ho- 
nores adornarent, claris imperatoribus qualibet arte belli par; 
oppugnata per summum otium Carthago nullo trium Punicorum 
exercituum socios defendente; cetera — neque ea eleuo — 
nullo tamen modo Africo bello comparanda, ubi non portus 
ullus classi nostrae apertus, non ager pacatus, non ciuitas 
socia, non rex amicus, non consistendi usquam locus, non 
procedendi; quacumque circumspexeris, hostilia omnia atque 
infesta. an Syphaci Numidisque credis? satis sit semel cre- 
ditum: non semper temeritas est felix, et fraus fidem in par- 
uis sibi praestruit, ut, cum operae pretium sit, cum mercede 
magna fallat. non hostes patrem patruumque tuum armis 
prius quam Celtiberi socii fraude circumuenerunt; nec tibi 

ipsi a Magone et Hasdrubale, hostium ducibus, quantum ab 
Indibili et Mandonio, in fldem acceptis, periculi fuit. Numidis 
tu credere potes, defectionem militum tuorum expertus? et 
Syphax et Masinissa se quam Carthaginiensis malunt potentis 
in África esse, Carthaginiensis quam quemquam alium. nunc 
illos aemulatio inter sese et omnes causae certaminum acuunt, 
quia procul externus metus est; ostende Romana arma et exer- 
citum alienigenam, iam uelut ad commune restinguendum in- 
cendium concurrent. aliter eidem illi Carthaginienses Hispa- 
niam defenderunt, aliter moenia patriae, templa deum, aras 
et focos defendent, cum euntis in proelium pauida prosequetur 
coniunx et parui liberi occursabunt. quid porro, si satis 
confisi Carthaginienses consensu Africae, fide sociorum regum, 
moenibus suis, cum tuo exercitusque tui praesidio nudatam 
Italiam uiderint, ultro ipsi nouum exercitum in Italiam aut 
ex África miserint, aut Magonem, quem a Baliaribus classe 
transmissa iam praeter oram Ligurum Álpinorum uectari con- 
stat, Hannibali se coniungere iusserint? nempe in eodem ter- 
rore erimus, in quo nuper fuimus, cum Hasdrubal in Italiam 
transcendit, quem tu, qui non solum Carthaginem sed omnem 
Africam exercitu tuo es clausurus, e manibus tuis in ltaliam 
emisisti. uictum a te dices: eo quidem minus uellem, et id 
tua, non rei publicae solum causa, iter datum uicto in Italiam 
esse. patere nos omnia, quae prospera tibi ac populi Romani 
imperio euenere, tuo consilio adsignare, aduersa casibus in- 
certis belli et fortunae delegare: quo melior fortiorque es, eo 
magis talem praesidem sibi patria atque uniuersa Italia retinet. 
non potes ne ipse quidem dissimulare, ubi Hannibal sit, ibi 
caput atque arcem huius belli esse, quippe qui prae te feras 
eam tibi causam traiciendi in Africam esse, ut Hannibalem 

eo trahas: siue igitur hic siue illic, cum Hannibale est tibi 
futura res. utrum tandem ergo firmior eris in Africa solus, 
an hic tuo conlegaeque tui exercitu coniuncto? ne Claudius 
quidem et Liuius consules tam recenti exemplo, quantum id 
intersit, documento sunt? quid? Hannibalem utrum tandem 
extremus angulus agri Bruttii, frustra iam diu poscentem ab 
domo auxilia, an propinqua Carthago et tota socia Africa 
potentiorem armis uirisque faciet? quod istud consilium est, 
ibi malle decernere, ubi tuae dimidio minores copiae sint, ho- 
sum multo maiores, quam ubi duobus exercitibus aduersus 
unum tot proelis et tam diuturna et graui militia fessum 
pugnandum sit? quam compar consilium tuum parentis tui 
consilio sit, reputa. ille consul profectus in Hispaniam, ut 
Hannibali ab Alpibus descendenti occurreret, in Italiam ex 
prouincia rediit: tu, cum Hannibal in Italia sit, relinquere 
Italiam paras, non quia rei publicae id utile, sed quia tibi 
amplum et gloriosum censes esse, sicut cum prouincia et exer- 
citu relicto sine lege sine senatus consulto duabus nauibus 
populi Romani imperator fortunam publicam et maiestatem 
imperi, quae tum in tuo capite periclitabantur, commisisti. ego 
P. Cornelium rei publicae nobisque, non sibi ipsi priuatim 
creatum consulem existimo, exercitusque ad custodiam urbis 
atque ltaliae scriptos esse, non quos regio more per super- 
biam consules, quo terrarum uelint, traiciant.' 

Cum oratione ad tempus parata Fabius tum auctoritate et 
inueterata prudentiae fama magnam partem senatus et seniores 
maxime cum mouisset, pluresque consilium senis quam animum 
adulescentis ferocem laudarent, Scipio ita locutus fertur: “Et 
ipse Q. Fabius principio orationis, patres conscripti, comme- 
morauit in sententia sua posse obtrectationem suspectam esse; 


cuius ego rei non tam ipse ausim tantum uirum insimlulare, 

quam ea suspicio, uitio orationis an rei, haud sane purgata 
est. sic enim honores suos et famam rerum gestarum extulit 
uerbis ad extinguendum inuidiae crimen, tamquam mihi ab 
infimo quoque periculum sit, ne mecum aemuletur, et non ab 
eo, qui, quia super ceteros excellat, quo me quoque niti non 
dissimulo, me sibi aequari nolit. sic senem se perfunctumque 
et me infra aetatem fili etiam sui posuit, tamquam non longius, 
quam quantum uitae humanae spatium est, cupiditas gloriae 
extendatur maximaque pars eius in memoriam ac posteritatem 
promineat. maximo cuique id accidere animo certum habeo, 
ut se non cum praesentibus modo sed cum omnis aeui claris 
uiris comparent. equidem haud dissimulo me tuas, Q. Fabi, 
laudes non adsequi solum uelle, sed — bona uenia tua dixerim 
—, Si possim, etiam exuperare. illud nec tibi in me nec mihi 
in minoribus natu animi sit, ut nohmus quemquam nostri 
similem euadere ciuem; id enim non eorum modo, quibus 
inuiderimus, sed rei publicae et paene omnis generis humani 
detrimentum sit. commemorauit, quantum essem periculi ad- 
iturus, si in Áfricam traicerem, ut meam quoque, non solum 
rei publicae et exercitus uicem uideretur sollicitus. unde haec 
repente de me cura exorta? cum pater patruusque meus inter- 
fecti, cum duo exercitus eorum prope occidione occisi essent, 
cum amissae Hispaniae, cum quattuor exercitus Poenorum quat- 
tuorque duces omnia metu armisque tenerent, cum quaesitus 
ad id bellum imperator nemo se ostenderet praeter me, nemo 
profiteri nomen ausus esset, cum mihi quattuor et uiginti annos 
nato detulisset imperium populus Romanus, quid ita tum nemo 
aetatem meam, uim hostium, difficultatem belli, patris patrui- 
que recentem cladem commemorabat? utrum maior aliqua 
nunc in África calamitas accepta est, quam tunc in Hispania 
erat? an maiores nunc sunt exercitus in Africa et duces plures 
melioresque, quam tunc in Hispania fuerunt? an aetas mea 


1 ea P ei 2* | 3 tamitamquam P | 5 quo me 33, om. P | 6 per- 
fanctumque P perfonetum 2? | 10 certum habeo 2? certum habeo certü 
P| 12 comparet 2* et ex comparent P! | q. .Z* quintae, sed tae ín ras. 
litterarum qu, PAS uenia 3% om. P | 14 illud om. .2!| nec tibi in 
me nec .Z* nec tibi in me neu P, quod ez ne tibi in me neu potest 
ortum esse, neu tibi in me neu Ussing || 17 inuiderimus P inuidebimus 
Z' | generis P*2* geris P! | 18 sit P* st P! est 2! | periculum 2* || adi- 
turos P!, corr. P* | 20 sollicitus unde P unde sollicitus Z* | 21 de me 
cura .24 cura de me P | 24 ermislquae P | tenerent P924 tetenerent P! 
quaestus P | 26 nomen 23, om. 32 melioresquae P | quam P° 
qua P 


^3 


«© 


186 LIBER XXVIII, 43. 44 a. U. c. 549 


14 tunc maturior bello gerendo fuit, quam nunc est? an cum - 
Carthaginiensi hoste in Hispania quam in Africa bellum geri 
aptius est? facile est post fusos fugatosque quattuor erer- 
citus Punicos, post tot urbes ui captas aut metu subactas ‚in 
dicionem, post perdomita omnia usque ad Oceanum, tot regulos, 5 

15 tot saeuas gentis, post receptam totam Hispaniam ita, ut uesti- 

16 gium belli nullum reliquum sit, eleuare meas res gestas, tam 
hercule, quam, si uictor ex Africa redierim, ea ipsa eleuare, 
quae nunc retinendi mei causa, ut terribilia eadem uideantur, 

17 uerbis extolluntur. negat aditum esse in Africam, negat ullos 10 
patere portus; M. Atilium captum in Africa commemorat, tam- 
quam M. Atilius primo accessu ad Africam offenderit, neque 
recordatur illi ipsi tam infelici imperatori patuisse tamen portus 
Africae, et res egregie primo anno gessisse et, quantum ad 
Carthaginienses duces adtinet, inuictum ad ultimum perman- 15 

18 sisse. nihil igitur me isto exemplo terrueris. si hoc bello, 
non priore, si nuper et non annis ante quadraginta ista clades 
accepta foret, qui ego minus in Áfricam Regulo capto quam 

19 Scipionibus occisis in Hispaniam traicerem? nec felicius Xan- 
thippum Lacedaemonium Carthagini quam me patriae meae 20 
sinerem natum esse, cresceretque mihi ex eo ipso fiducia, quod 

20 posset in hominis unius uirtute tantum momenti esse. at 
etiam Athenienses audiendi sunt, temere in Siciliam omisso 

21 domi bello transgressi: cur ergo, quoniam Graecas fabulas enar- 
rare uacat, non Ágathoclem potius, Syracusanum regem, cum 25 
diu Sicilia Punico bello ureretur, transgressum in hanc eandem 

44 Africam auertisse eo bellum, unde uenerat, refers? sed quid, 

ultro metum inferre hosti et ab se remoto periculo alium in 

discrimen adducere quale sit, ueteribus externisque exemplis 

admonere opus est? maius praesentiusue ullum exemplum esse 90 

quam Hannibal potest? multum interest, alienos populere finis 

an tuos uri et excindi uideas; plus animi est inferenti peri- 

culum quam propulsanti; ad hoc maior ignotarum rerum est 
terror; bona malaque hostium ex propinquo ingressus finis 
aspicias. non sperauerat Hannibal fore ut tot in Italia populi 
ad se deficerent, quot defecerunt post Cannensem cladem; 
quanto minus quicquam in Africa Carthaginiensibus firmum aut 
stabile sit, infidis sociis, grauibus ac superbis dominis! ad hoc 
nos, etiam deserti ab sociis, uiribus nostris, milite Romano 
stetimus; Carthaginiensi nihil ciuilis roboris est, mercede pa- 
ratos milites habent, Afros Numidasque, leuissima fldei mu- 
tandae ingenia. hic modo nihil morae sit: una et traiecisse 
me audietis et ardere bello Africam et molientem hinc Hanni- 
balem et obsideri Carthaginem.  laetiores et frequentiores ex 
África expectate nuntios, quam ex Hispania accipiebatis. has 
mihi spes subicit fortuna populi Romani, di foederis ab hoste 
uiolati testes, Syphax et Masinissa reges, quorum ego fidei ita 
innitar, ut bene tutus a perfidia sim. multa, quae nunc ex 
interuallo non apparent, bellum aperiet; et id est uiri et ducis, 
non deesse fortunae praebenti se et oblata casu (flectere ad con- 
silium. habebo, Q. Fabi, parem, quem das, Hannibalem; sed 
illum ego potius traham, quam ille me retineat; in sua terra 
cogam pugnare eum, et Carthago potius praemium uictoriae 
erit quam semiruta Bruttiorum castella. ne quid interim, dum 
traicio, dum expono exercitum in África, dum castra ad Car- 
thaginem promoueo, res publica hic detrimenti capiat, quod 
tu, Q. Fabi, cum uictor tota uolitaret Italia Hannibal, potuisti 
praestare, hoc uide ne contumeliosum sit concusso iam et paene 
fracto Hannibale negare posse P. Licinium consulem, uirum 
fortissumum, praestare, qui, ne a sacris absit pontifex maximus, 
ideo in sortem tam longinquae prouinciae non uenit. si her- 

cules nihilo maturius hoc, quo ego censeo, modo perficeretur 
bellum, tamen ad dignitatem populi Romani famamque aput 
reges gentisque externas pertinebat, non ad defendendam modo 
Italiam sed ad inferenda etiam Africae arma uideri nobis ani- 
mum esse, nec hoc credi uulgarique, quod Hannibal ausus 
sit, neminem ducem Romanum audere, et priore Punico bello, 
tum, cum de Sicilia certaretur, totiens Africam ab nostris exer- 
citibusque et classibus oppugnatam, nunc, cum de Italia cer- 
tetur, Áfricam pacatam esse. requiescat aliquando uexata tam 
diu Italia, uratur euasteturque in uicem África; castra Romana 
potius Carthaginis portis immineant, quam nos iterum uallum 
hostium ex moenibus nostris uideamus; África sit reliqui belli 
sedes, illuc terror fugaque, populatio agrorum, defectio socio- 
rum, ceterae belli clades, quae in nos per quattuordecim annos 
ingruerunt, uertantur. quae ad rem publicam pertinent et 
bellum, quod instat, et prouincias, de quibus agitur, dixisse 
satis est; illa longa oratio nec ad uos pertinens sit, si, quem 
ad modum Q. Fabius meas res gestas in Hispania eleuauit, sic 
ego contra gloriam eius eludere et meam uerbis extollere uelim. 
neutrum faciam, patres conscripti, et, si nulla alia re, mo- 
destia certe et temperando linguae adulescens senem uicero. 
ita et uixi et gessi res, ut tacitus ea opinione, quam uestra 
sponte conceptam animis haberetis, facile contentus essem. 
Minus aequis animis auditus est Scipio, qui uulgatum erat, 
si aput senatum non optinuisset, ut prouincia Africa sibi de- 
cerneretur, ad populum extemplo laturum. itaque Q. Fuluius, 
qui consul quater et censor fuerat, postulauit a consule, ut 
palam in senatu diceret, permitteretne patribus, ut de prouin- 
ciis decernerent, staturusque eo esset, quod censuissent, an ad 
populum laturus. cum Scipio respondisset se quod e re publica 
esset facturum, tum Fuluius: “Non ego ignarus, quid respon- 
surus facturusue esses, quaesiui, quippe cum prae te feras 

temptare te magis quam consulere senatum et, ni prouinciam 
tibi, quam uolueris, extemplo decernamus, paratam rogationem 
habeas. itaque a uobis, tribuni plebis, postulo, inquit “ut 
sententiam mihi ideo non dicenti, quod, si in meam sententiam 
discedatur, non sit ratum habiturus consul, auxilio sitis inde 
altercatio orta, cum consul negaret aequum esse tribunos inter- 
cedere, quo minus suo quisque loco senator rogatus sententiam 
diceret. tribuni ita decreuerunt: 'Si consul senatui de pro- 
uinciis permittit, stari eo, quod senatus censuerit, placet, nec 
de ea re ferri ad populum patiemur; si non permittit, qui de 
ea re sententiam recusabit dicere, auxilio erimus. consul 
diem ad conloquendum cum conlega petiit. postero die per- 
missum senatui est prouinciae ita decretae: alteri consuli 
Sicilia et triginta rostratae naues, quas C. Seruilius superiore 
anno habuisset, permissumque, ut in Áfricam, si id e re publica 
esse censeret, traiceret; alteri Bruttii et bellum cum Hanni- 
bale cum eo exercitu, quem «+. .L. Veturius et Q. Caecilius 
sortirentur inter se compararentue, uter in Bruttiis duabus le- 
gionibus, quas consul reliquisset, rem gereret, imperiumque 
in annum prorogaretur, cui ea prouincia euenisset. et ceteris 
praeter consules praetoresque, qui exercitibus prouinciisque 
praefuturi erant, prorogata imperia.  Q. Caecilio sorti euenit, 
ut cum consule in Bruttiis aduersus Hannibalem bellum gereret. 

Ludi deinde Scipionis magna frequentia et fauore spec- 
tantium celebrati. legati Delphos ad donum ex praeda Has- 
drubalis portandum missi M. Pomponius Matho et Q. Catius. 
tulerunt coronam auream ducentum pondo et simulacra spo- 
liorum ex mille pondo argenti facta. 

Scipio cum, ut dilectum haberet, neque impetrasset neque 
magnopere tetendisset, ut uoluntarios ducere sibi milites liceret, 

tenuit, et, quia inpensae negauerat rei publicae futuram clas- 
sem, ut, quae ab sociis darentur ad nouas fabricandas naues, 
acciperet. Etruriae primum populi pro suis quisque faculta- 
tibus consulem adiuturos polliciti: Caerites frumentum sociis 
naualibus commeatumque omnis generis, Populonienses ferrum, 
Tarquinienses lintea in uela, Volaterrani interamenta nauium 
et frumentum, Árretini tria milia scutorum, galeas totidem, pila 
gaesa hastas longas, milium quinquaginta summam pari cuius- 
que generis numero expleturos, securis rutra falces alueolos 
molas, quantum in quadraginta longas naues opus esset, tritici 
centum et uiginti milia modium, et in uiaticum decurionibus 
remigibusque conlaturos;.Perusini Clusini Russellani abietem 
in fabricandas naues et frumenti magnum numerum.  abiete 
ex publicis siluis est usus. Vmbriae populi et praeter hos 
Nursini et Reatini et Amiternini Sabinusque omnis ager milites 
polliciti; Marsi Paeligni Marrucinique multi uoluntarii nomina 
in classem dederunt. Camertes, cum aequo foedere cum Ro- 
manis essent, cohortem armatam sescentorum hominum mise- 
runt. triginta nauium carinae, uiginti quinqueremes, decem 


quadriremes, cum essent positae, ipse ita institit operi, ut 4 


die quadragesimo quinto, quam ex siluis detracta materia erat, 


46 naues instructae armataeque in aquam deductae sint. profectus 

an 

in Siciliam est triginta nauibus longis uoluntariorum septem 
ferme milibus in naues impositis. et P. Licinius in Bruttios ad 
duos exercitus consulares uenit. ex iis eum sibi sumpsit, quem 
L. Veturius consul habuerat; Metello, ut, quibus praefuisset legio- 
nibus, iis praeesset, facilius cum adsuetis imperio rem gesturum 
ratus, permisit. et praetores diuersi in prouincias profecti. 
et quia pecunia ad bellum deerat, agri Campani regionem a 
fossa Graeca ad mare uersam uendere quaestores iussi, indicio 

quoque permisso, qui ager ciuis Campani fuisset, uti is pu- 
blicus populi Romani esset; indici praemium constitutum, quan- 
tae pecuniae ager indicatus esset, pars decuma. et Cn. Ser- 
uilio praetori urbano negotium datum, ut Campani ciues, ubi 
uique ex senatus consulto liceret habitare, ibi habitarent, ani- 
maduerteretque in eos, qui alibi habitarent. 

Eadem aestate Mago Hamilcaris filius ex minore Baliarium 
insula, ubi hibernarat, iuuentute lecta in classem imposita, in 
Italiam triginta ferme rostratis nauibus et multis onerariis duo- 
decim milia peditum, duo ferme equitum traiecit Genuamque 
nullis praesidiis maritumam oram tutantibus repentino aduentu 
cepit. inde ad oram Ligurum Álpinorum, si quos ibi motus 
facere posset, classem appulit. Ingauni — Ligurum ea gens 
est — bellum ea tempestate gerebant cum Epanteriis Montanis. 
igitur Poenus Sauone, oppido Alpino, praeda deposita et decem 
longis nauibus in statione ad praesidium relictis, ceteris Cartha- 
ginem missis ad tuendam maritumam oram, quia fama erat Sci- 
pionem traiecturum esse, ipse societate cum Ingaunis, quorum 
gratiam malebat, composita Montanos instituit oppugnare. et 
crescebat exercitus in dies, ad famam nominis eius Gallis undi- 
que confluentibus. ea res litteris cognita Sp. Lucreti, ne frustra 
Hasdrubale cum exercitu deleto biennio ante forent laetati, si 
par aliud inde bellum, duce tantum mutato, oreretur, curam 
ingentem accendit patribus. itaque et M. Liuium proconsulem 
ex Etruria uolonum exercitum admouere Ariminum iusserunt, 
et Cn. Seruilio praetori negotium datum, ut, si e re publica 
censeret esse, duas urbanas legiones, imperio cui uideretur 
dato, ex urbe duci iuberet. M. Valerius Laeuinus Arretium 
eas legiones duxit. 

Eisdem diebus naues onerariae Poenorum ad octoginta 
circa Sardiniam ab Cn. Octauio, qui prouinciae praeerat, captae. 
eas Coelius frumento misso ad Hannibalem commeatuque onu- 
stas, Valerius praedam Etruscam Ligurumque Montanorum cap- 

tiuos Carthaginem portantis captas tradit. in Bruttüs nihil … 
ferme anno eo memorabile gestum. pestilentia incesserat pari ' 
clade in Romanos Poenosque, nisi quod Punicum exercitum , 
super morbum etiam fames adfecit. propter Iunonis Lacinia: 
templum aestatem Hannibal egit, ibique aram «condidit dedica, 5 
uitque cum ingenti rerum ab se gestarum titulo, Punicis Grae- 


cisque litteris insculpto. 

Scipio postquam in Siciliam uenit, uoluntarios milites 1 


ordinauit centuriauitque. ex iis trecentos iuuenes, florentis 
aetate et uirium robore, inermis circa se habebat, ignorantis, 
quem ad usum neque centuriati neque armati seruarentur. 
tum ex totius Siciliae iuniorum numero principes genere et 
fortuna trecentos equites, qui secum in Africam traicerent, 
legit, diemque iis, qua equis armisque instructi atque ornati 
adessent, edixit. grauis ea militia procul domo terra marique 
multos labores magna pericula allatura uidebatur; neque ipsos 
modo sed parentis cognatosque eorum ea cura angebat. ubi 
dies, quae edicta erat, aduenit, arma equosque ostenderunt. 
tum Scipio renuntiari sibi dixit quosdam equites Siculorum 
tamquam grauem et duram horrere eam militiam; si qui ita 
animati essent, malle eos sibi iam tum fateri, quam postmodo 
querentis segnes atque inutiles milites rei publicae esse: ex- 
promerent, quid sentirent; cum bona uenia se auditurum. 
ubi ex iis unus ausus est dicere se prorsus, si sibi, utrum 
uellet, liberum esset, nolle militare, tum Scipio ei: "Quoniam 


igitur, adulescens, quid sentires, non dissimulasti, uicarium . 


tibi expediam, cui tu arma equumque et cetera instrumenta 
militiae tradas et tecum hinc extemplo domum ducas, exerceas, 
docendum cures equo armisque. laeto condicionem accipienti 
unum ex trecentis, quos inermis habebat, tradit. ubi hoc modo 

exauctoratum equitem cum gratia imperatoris ceteri uiderunt, 
se quisque excusare et uicarium accipere. ita trecentis Siculis 
Romani equites substituti sine publica inpensa. docendorum 
atque exercendorum curam Siculi habuerunt, quia edictum im- 


peratoris erat, ipsum militaturum, qui ita non fecisset. egre- 5 


giam hanc alam equitum euasisse ferunt multisque proeliis 
rem publicam adiuuisse. legiones inde cum inspiceret, pluri- 
morum stipendiorum ex iis milites delegit, maxime qui sub 
duce Marcello militauerant, quos cum optima disciplina insti- 
tutos credebat, tum etiam ab longa Syracusarum opsidione 
peritissimos esse urbium oppugnandarum: nihil enim paruum, 
sed Carthaginis iam excidia agitabat animo. inde exercitum 
per oppida dispertit; frumentum Siculorum ciuitatibus imperat, 
ex Italia aduecto parcit; ueteres naues reficit et cum iis C. 
Laelium in Áfricam praedatum mittit, nouas Panhormi subducit, 
quia ex uiridi materia raptim factae erant, ut in sicco hiber- 
narent. 

Praeparatis omnibus ad bellum, Syracusas nondum ex 
magnis belli motibus satis tranquillas uenit. Graeci res a qui- 
busdam Italici generis, eadem ui, qua per bellum ceperant, re- 
tinentibus, concessas sibi ab senatu repetebant. omnium pri- 
mum ratus tueri publicam fidem, partim edicto partim iudiciis 
eliam in pertinaces ad optinendam iniuriam redditis suas res 
Syracusanis restituit. non ipsis tantum ea res, sed omnibus 
Siciliae populis grata fuit, eoque enixius ad bellum adiuuerunt. 

Eadem aestate in Hispania coortum ingens bellum con- 
ciente llergete Indibili, nulla alia de causa quam per admira- 
tionem Scipionis contemptu imperatorum aliorum orto. eum 
superesse unum ducem Romanis ceteris ab Hannibale interfectis 
rebatur: eo nec in Hispaniam caesis Scipionibus alium quem 
mitterent habuisse, et postquam in Italia grauius bellum ur- 
gueret, aduersus Hannibalem eum arcessitum. praeterquam 
quod nomina tantum ducum in Hispania Romani haberent, 
exercitum quoque inde ueterem deductum; trepida omnia et 

inconditam turbam tironum esse. numquam talem occasionem 
liberandae Hispaniae fore. seruitum ad eam diem aut Cartha- 
giniensibus aut Romanis, nec in uicem his aut illis, sed inter- 
dum utrisque simul. pulsos ab Romanis Carthaginiensis; ab 
Hispanis, si consentirent, pelli Romanos posse, ut ab omni 
externo imperio soluta in perpetuum Hispania in patrios red- 
iret mores ritusque. haec taliaque dicendo non popularis 
modo, sed Ausetanos quoque, uicinam gentem, concitat et alios 
finitimos sibi atque illis populos. itaque intra paucos dies 


| 10 triginta milia peditum, quattuor ferme equitum in Sedetanum 


agrum, quo edictum erat, conuenerunt. 

Romani quoque imperatores L. Lentulus et L. Manlius 
Acidinus, ne glisceret prima neclegendo bellum, iunctis et 
ipsi exercitibus per agrum Áusetanum hostico tamquam pacato 
clementer ductis militibus ad sedem hostium peruenere et trium 
milium spatio procul a castris eorum posuerunt castra. primo 
per legatos nequiquam temptatum, ut discederetur ab armis; 
dein, cum in pabulatores Romanos impetus repente ab equi- 
tibus Hispanis factus esset, summisso ab statione Romana 
equitatu equestre proelium fuit haut sane memorando in partem 
ullam euentu. sole oriente postero die armati instructique 
omnes mille ferme passus procul a castris Romanis aciem 
ostendere. medii Ausetani erant; cornua dextrum llergetes, 
laeuum ignobiles tenebant Hispani populi; inter cornua et 
mediam aciem interualla patentia satis late fecerant, qua equi- 
tatum, ubi tempus esset, emitterent. et Romani more suo 
exercitum cum instruxissent, id modo hostium imitati sunt, ut 
inter legiones et ipsi patentis equiti relinquerent uias. ceterum 
Lentulus ei parti usum equitis fore ratus, quae prior in dehi- 
scentem interuallis hostium aciem equites emisisset, Ser. Cor- 

nelio tribuno militum imperat, equites per patentis in hostium 
acie uias permittere equos iubeat. ipse coepta parum prospere 
pedestri pugna tantum moratus, dum cedenti duodecimae le- 
gioni, quae in laeuo cornu aduersus llergetes locata erat, tertiam 
decumam legionem ex subsidiis in primam aciem firmamentum 
ducit, postquam aequata ibi pugna est, ad L. Manlium inter 
prima signa hortantem ac subsidia quibus res postulabat locis 
inducentem uenit; indicat tuta ab laeuo cornu esse; iam mis- 
sum ab se Ser. Cornelium procella equestri hostis circum- 
fusurum. uix haec dicta dederat, cum Romani equites in medios 
inuecti hostes simul pedestris acies turharunt, simul equitibus 
Hispanorum uiam immittendi equos clauserunt. itaque omissa 
pugna equestri ad pedes Hispani descenderunt. Romani im- 
peratores ut turbatos hostium ordines et trepidationem pauo- 
remque et fluctuantia uiderunt signa, hortantur, orant milites, 
ut perculsos inuadant neu restitui aciem patiantur. non susti- 
nuissent tam infestum impetum barbari, ni regulus ipse In- 
dibilis cum equitibus ad pedes degressis ante prima signa pe- 
ditum se obiecisset. | ibi aliquamdiu atrox pugna stetit; tandem, 
postquam ii, qui circa regem seminecem restantem, deinde 
pilo terrae adfixum pugnabant, obruti telis occubuerunt, tum 
fuga passim coepta. plures caesi, quia equos conscendendi 
equitibus spatium non fuerat, et quia perculsis acriter insti- 
terunt Romani; nec ante apscessum est, quam castris quoque 
exuerunt hostem. decem tria milia Hispanorum caesa eo die, 
mille octingenti ferme capti; Romanorum sociorumque paulo 
amplius ducenti, maxime in laeuo cornu, ceciderunt. pulsi 
castris Hispani aut qui ex proelio effugerant sparsi primo per 
agros, deinde in suas quisque ciuitates redierunt. 

Tum a Mandonio euocati in concilium conquestique ibi 
clades suas increpitis auctoribus belli legatos mittendos ad 
arma tradenda deditionemque faciendam censuere. quibus 

culpam in auctorem belli Indibilem ceterosque principes, quo- 
rum plerique in acie cecidissent, conferentibus tradentibusque 
arma et dedentibus sese responsum est in deditionem ita 
accipi eos, si Mandonium ceterosque belli concitores tradidissent 
uiuos; si minus, exercitum se in agrum llergetum Ausetano- 
rumque et deinceps aliorum populorum inducturos. haec dicta 
legatis renuntiataque in concilium. ibi Mandonius ceterique 
principes conprehensi et traditi ad supplicium. Hispaniae po- 
pulis reddita pax; stipendium eius anni duplex et frumen- 
tum sex mensum imperatum sagaque et togae exercitui; et 
obsides ab triginta ferme populis accepti. 

Ita Hispaniae rebellantis tumultu haud magno motu intra 
paucos dies concito et compresso in Africam omnis terror uer- 
sus. C. Laelius nocte ad Hipponem Regium cum accessisset, 
luce prima ad populandum agrum sub signis milites sociosque 
naualis duxit. omnibus pacis modo incuriose agentibus magna 
clades inlata; nuntiique trepidi Carthaginem terrore ingenti 
conpleuere, classem Romanam Scipionemque imperatorem — 
et fama fuerat iam in Siciliam transgressum — aduenisse. nec 
quot naues uidissent, nec quanta manus agros popularetur, 
saüs gnari omnia in maius metu augente accipiebant. itaque 
primo terror pauorque, dein maestitia animos incessit: tantum 
fortunam mutasse, ut, qui modo ipsi exercitum ante moenia 
Romana habuissent uictores stratisque tot hostium exercitibus 
omnis Italiae populos aut ui aut uoluntate in deditionem ac- 
cepissent, ii uerso Marte Africae populationes et opsidionem 
Carthaginis uisuri forent, nequaquam pari ad patienda ea ro- 
bore ac Romani fuissent. illis Romanam plebem, illis Latium 
iuuentutem praebuisse maiorem semper frequentioremque pro 
tot caesis exercitibus subolescentem; suam plebem inbellem 
in urbe, inbellem in agris esse; mercede parari auxilia ex 

Afris, gente ad omnem auram spei mobili atque infida. iam 
reges Syphacem post conloquium cum Scipione alienatum, 
Masinissam aperta defectione infestissimum hostem. nihil us- 
quam spei, nihil auxilii esse. nec Magonem ex Gallia mo- 
uere tumultus quicquam nec coniungere sese Hannibali, et 
Hannibalem ipsum iam et fama senescere et uiribus. in haec 
deflenda prolapsos ab recenti nuntio animos rursus terror 
instans reuocauit ad copsultandum, quonam modo obuiam 
praesentibus periculis iretur. dilectus raptim in urbe agris- 
que haberi placet, mittere ad conducenda Afrorum auxilia, mu- 
nire urbem, frumentum conuebere, tela, arma parare, in- 
struere naues ac mittere ad Hipponem aduersus Romanam 
classem. iam haec agentibus nuntius tandem uenit Laelium, 
non Scipionem, copiasque, quantae ad incursiones agrorum 
satis sint, transuectas; summae belli molem adhuc in Sicilia 
esse. ita respiratum, mitlique legationes ad Syphacem alios- 
que regulos firmandae societatis causa coeptae. ad Philippum 
quoque missi, qui ducenta argenti talenta pollicerentur, ut in 
Siciliam aut in Italiam traiceret. missi et ad suos imperatores 
in Italiam, ut omni terrore Scipionem retinerent; ad Magonem 
non legati modo, sed uiginti quinque longae naues, sex milia 
peditum, octingenti equites, septem elephanti, ad hoc magna 
pecunia ad conducenda auxilia, quibus fretus propius urbem 
Romanam exercitum admoueret coniungeretque se Hannibali. 
haec Carthagini parabant agitabantque. ad Laelium praedas 
ingentis ex agro inermi ac nudo praesidiis agentem Masinissa, 
fama Romanae classis excitus, cum equitibus paucis uenit. is 
segniter rem agi ab Scipione questus, quod non iam exerci- 
tum in Africam traiecisset, perculsis Carthaginiensibus, Syphace 

impedito finitumis bellis, quem certum habere, si spatium ad 
sua, ut uelit, componenda detur, nihil sincera fide cum Roma- 
nis acturum. hortaretur, stimularet Scipionem, ne cessaret; 
se, quamquam regno pulsus esset, cum haud contemnendis 


5 copiis adfuturum peditum equitumque. nec ipsi Laelio moran- 


dum in Africa esse; classem credere profectam a Carthagine, 
cum qua apsente Scipione non satis tutum esse contrahi cer- 
tamen. ab hoc sermone dimisso Masinissa Laelius postero die 
nauis praeda onustas ab Hippone soluit reuectusque in Siciliam 
mandata Masinissae Scipioni exposuit. 

Eisdem ferme diebus naues, quae ab Carthagine ad 
Magonem missae erant, inter Albingaunos Ligures Genuam- 
que accesserunt. in iis locis tum forte Mago tenebat clas- 
sem; qui, legatorum auditis uerbis iubentium exercitus quam 
maximos comparare, extemplo Gallorum et Ligurum — nam- 
que utriusque gentis ingens ibi multitudo erat — concilium 
habuit, et missum se ad eos uindicandos in libertatem ait, 
et, ut ipsi cernant, mitti sibi ab domo praesidia; sed quan- 
tis uiribus, quanto exercitu id bellum geratur in eorum 
potestate esse. duos exercitus Romanos, unum in Gallia, 
alterum in Etruria esse; satis scire Sp. Lucretium se cum 
M. Liuio iuncturum; multa milia armanda esse, ut duobus 
ducibus, duobus exercitibus Romanis resistatur. Galli sum- 
mam ad id suam uoluntatem esse dicere; sed cum una castra 
Romana intra finis, altera in flnitima terra Etruria prope in 
conspectu habeant, si palam fiat auxiliis adiutum ab se esee 
Poenum, extemplo infestos utrimque exercitus in agrum 
suum incursuros; ea ab Gallis desideraret, quibus occulte ad- 
juuari posset. Liguribus, quod procul agro urbibusque eorum 
castra Romana sint, libera consilia esse; illos armare iuuen- 
tutem et capessere pro parte bellum aequum esse. Ligures 
haud abnuere, tempus modo duorum mensum petere ad dilec- 

tus habendos. interim Mago milites Gallos dimissis clam per 
agros eorum mercede conducere; commeatus quoque omnis 
generis occulte ad eum a Gallicis populis mittebantur. M. Liuius 
exercitum uolonum ex Etruria in Galliam traducit iunctusque 
Lucretio, si se Mago ex Liguribus propius urbem moueat, ob- 
uiam ire parat, $i Poenus sub angulo Alpium quietus se con- 
tineat, et ipse in eadem regione circa Ariminum ltaliae prae- 
sidio futurus. 

Post reditum ex Africa C. Laeli et Scipione stimulato 
Masinissae adhortationibus et milibus, praedam ex hostium 
terra cernentibus tota classe efferri, accensis ad traiciendum 
quam primum, interuenit maiori minor cogitatio Locros urbem 
recipiendi, quae sub defectionem ltaliae desciuerat et ipsa ad 
Poenos. spes autem adfectandae eius rei ex minima re adfulsit. 
latrocinis magis quam iusto bello in Bruttiis gerebantur res, 
principio ab Numidis facto et Bruttiis non societate magis 
Punica quam suopte ingenio congruentibus in eum morem; 
postremo Romani quoque milites contagione quadam rapto gau- 
dentes, quantum per duces licebat, excursiones in hosüum 
agros facere. ab iis egressi quidam urbe Locrenses circum- 
uenti Regiumque abstracti fuerant. in eo captiuorum numero 
fabri quidam fuere, adsueti forte aput Poenos mercede opus 
in arce Locrorum facere. hi cogniti ab Locrensium principi- 
bus, qui pulsi ab aduersa factione, quae Hannibali Locros 
tradiderat, Regium se contulerant, cum cetera percunctantibus, 
ut mos est, qui diu apsunt, quae domi agerentur exposuissent, 
spem fecerunt, si redempti ac remissi forent, arcem se iis tra- 
dituros: ibi se habitare, fidemque sibi rerum omnium inter 
Carthaginienses esse. itaque, ut qui simul desiderio patriae 
angerentur, simul cupiditate inimicos ulciscendi arderent, red- 
emptis extemplo iis remissisque, cum ordinem agendae rei 
composuissent signaque, quae procul edita obseruarent, ipsi 
ad Scipionem Syracusas profecti, apud quem pars exulum erat, 

referentes ibi promissa captiuorum cum spem ab effectu haud 
abhorrentem consuli fecissent, tribuni militum cum iis M. Ser- 
gius et P. Matienus missi iussique ab Regio tria milia militum 
Locros ducere; et Q. Pleminio propraetori scriptum, ut rei 
agendae adesset. profecti ab Regio, scalas ad editam altitu- 
dinem arcis fabricatas portantes, media ferme nocte ex eo loco, 
unde conuenerat, signum dedere proditoribus arcis; qui parati 
intentique et ipsi scalas ad id ipsum factas cum demisissent plu- 
ribusque simul locis scandentis accepissent, priusquam clamor 
oreretur, in uigiles Poenorum, ut in nullo tali metu sopitos, 
impetus est factus. quorum gemitus primo morientium exau- 
ditus, dein subita consternatio ex somno et tumultus, cum 
causa igrioraretur, postremo certior res aliis excitantibus alios. 
iamque ad arma pro se quisque uocabat: hostis in arce esse 
et caedi uigiles; oppressique forent Romani nequaquam numero 
pares, ni clamor ab iis, qui extra arcem erant, sublatus in- 
certum, unde accidisset, omnia uana augente nocturno tumultu, 
fecisset. itaque uelut plena iam hostium arce territi Poeni 
omisso certamine in alteram arcem — duae sunt, haud multum 
inter se distantes — confugiunt. oppidani urbem habebant 
uictoribus praemium in medio positam; ex arcibus duabus 
proeliis cotidie leuibus certabatur. Q. Pleminius Romano, Ha- 
milcar Punico praesidio praeerat; arcessentes ex propinquis 
locis subsidia copias augebant. ipse postremo ueniebat Han- 
nibal; nec sustinuissent Romani, nisi Locrensium multitudo, 
exacerbata superbia atque auaritia Poenorum, ad Romanos in- 
clinasset. 

Scipioni ut nuntiatum est in maiore discrimine Locris 
rem uerti ipsumque Hannibalem aduentare, ne praesidio etiam 
periclitaretur, haud facili inde receptu, et ipse a Messana L. 
Scipione fratre in praesidio ibi relicto, cum primum aestu 
fretum inclinatum est, naues mari secundo misit. et Hannibal 

a Buloto amni — haud procul is ab urbe Locris abest — 
nuntio praemisso, ut sui luce prima summa ui proelium cum 
Romanis ac Locrensibus consererent, dum ipse auersis omni- 
bus in eum tumultum ab tergo urbem incautam adgrederetur, 
ubi luce coeptam inuenit pugnam, ipse nec in arcem se in- 
cludere, turba locum artum inpediturus, uoluit neque scalas, 
quibus scanderet muros, attulerat. sarcinis in aceruum con- 
iectis cum haud procul muris ad terrorem hostium aciem 
ostendisset, cum equitibus Numidis circumequitabat urbem, 
dum scalae quaeque alia ad oppugnandum opus erant paran- 
tur, ad uisendum, qua maxime parte adgrederetur. progressus 
ad murum, scorpione icto, qui proximus eum forte steterat, 
territus inde tam periculoso casu receptui canere cum" iussisset, 
castra procul ab ictu teli communit. classis Romana ab Mes- 
sana Locros aliquot horis die superante accessit; expositi om- 
nes e nauibus et ante occasum solis urbem ingressi sunt. 
postero die coepta ex arce a Poenis pugna, et Hannibal iam 
scalis aliisque omnibus ad oppugnationem paratis subibat mu- 
ros, cum repente in eum nihil minus quam tale quicquam 
timentem patefacta porta erumpunt Romani. ad ducentos in- 
prouidos cum inuasissent occidunt; ceteros Hannibal, ut con- 
sulem adesse sensit, in castra recipit, nuntioque misso ad eos, 
qui in arce erant, ut sibimet ipsi consulerent, nocte motis 
castris abiit. et qui in arce erant, igni iniecto tectis, quae 
tenebant, ut is tumultus hostem moraretur, agmen suorum 
fugae simili cursu ante noctem adsecuti sunt. 

Scipio ut et arcem relictam ab hostibus et uacua uidit 
castra, uocatos ad contionem Locrensis grauiter ob defectionem 
incusauit; de auctoribus supplicium sumpsit bonaque eorum 
alterius factionis principibus ob egregiam fidem aduersus Ro- 
manos concessit. publice nec dare nec eripere se quicquam 

Locrensibus dixit: Romam mitterent legatos; quam senatus 
aequum censuisset, eam fortunam habituros. illud satis scire, 
etsi male de populo Romano meriti essent, in meliore statu 
sub iratis Romanis futuros, quam sub amicis Carthaginien- 
sibus fuerint. ipse Pleminio legato praesidioque, quod arcem 
ceperat, ad tuendam urbem relicto, cum quibus uenerat copiis 
Messanam traiecit. 

Ita superbe et crudeliter habiti Locrenses ab Carthagi- 
niensibus post defectionem ab Romanis fuerant, ut modicas 
iniurias non aequo modo animo pati sed prope lubenti pos- 
sent; uerum enim uero tantum Pleminius Hamilcarem prae- 
sidii praefectum, tantum praesidiarii milites Romani Poenos 
scelere atque auaritia superauerunt, ut non armis sed uitiis 
uideretur certari. nihil omnium, quae inopi inuisas opes po- 
tentioris faciunt, praetermissum in oppidanos est ab duce aut 
a militibus; in corpora ipsorum, in liberos, in coniuges in- 
fandae contumeliae editae. iam auaritia ne sacrorum quidem 
spoliatione apstinuit, nec alia modo templa uiolata sed Proser- 
pinae etiam intacti omni aeuo thensauri, praeterquam quod a 
Pyrrho, qui cum magno piaculo sacrilegii sui manubias rettulit, 
spoliati dicebantur. ergo sicut ante regiae naues laceratae 
naufragis nihil in terram integri praeter sacram pecuniam 
deae, quam asportauerant, extulerunt, tum quoque alio genere 
cladis eadem illa pecunia omnibus contactis ea uiolatione tem- 
pli furorem obiecit atque inter se ducenr in ducem, militem 
in militem rabie hostili uertit. 

Summae rei Pleminius praeerat; militum pars sub eo, 
quam ipse ab Regio adduxerat, pars sub tribunis erat. rapto 
poculo argenteo ex oppidani domo Plemini miles fugiens se- 


$0 quentibus, quorum erat, obuius forte Sergio et Matieno tri- 


bunis militum fuit; cui cum iussu tribunorum ademptum po- 
culum esset, iurgium inde et clamor, pugna postremo orta 

inter Plemini milites tribunorumque, ut suis quisque oppor- 


4 tunus aduenerat, multitudine simul ac tumultu crescente. uict 


Plemini milites cum ad Pleminium, cruorem ac uulnera osten- 
tantes, non sine uociferatione atque indignatione concurrissent, 
probra in eum ipsum iactata in iurgiis referentes, accensus 
ira domo sese proripuit uocatosque tribunos nudari ac uirgas 
expediri iubet. dum spoliandis iis — repugnabant enim mili- 
tumque fidem implorabant — tempus teritur, repente milites 
feroces recenti uictoria ex omnibus locis, uelut aduersus hostis 
ad arma conclamatum esset, concurrerunt; et cum uiolata iam 
uirgis corpora tribunorum uidissent, tum uero in multo inpo- 
tentiorem subito rabiem accensi, sine respectu non maiestatis 
modo set etiam humanitatis, in legatum impetum lictoribus 

interceptum et seclusum hostiliter lacerant et prope exsanguem 
naso auribusque mutilatis relinquunt. his Messanam nuntiatis 
Scipio post paucos dies Locros hexeri aduectus cum causam 
Plemini et tribunorum audisset, Pleminio noxa liberato relic- 
toque in eiusdem loci praesidio, tribunis sontibus iudicatis et 
in uincla coniectis, ut Romam ad senatum mitterentur, Messa- 
nam atque inde Syracusas rediit. Pleminius impotens irae, 
neclectam ab Scipione et nimis leuiter latam suam iniuriam 
ratus, nec quemquam aestimare alium eam litem posse, nisi 
qui atrocitatem eius patiendo sensisset, tribunos adtrahi ad 
sese iussit laceratosque omnibus, quae pati corpus ullum po- 
test, suppliciis interfecit nec satiatus uiuorum poena insepultos 
proiecit. simili crudelitate et in Locrensium principes esi 
usus, quos ad conquerendas iniurias ad P. Scipionem profectos 
audiuit; et quae antea per lubidinem atque auaritiam foeda 
exempla in socios ediderat, tunc ab ira multiplicia edere, infa- 
miae atque inuidiae non sibi modo sed eliam imperatori esse. 

lam comitiorum adpetebat tempus, cum a P. Licinio con- 
sule litterae Romam allatae, se exercitumque suum graui morbo 
adflictari, nec sisti potuisse, ni eadem uis mali aut grauior 

eliam iu hostis ingruisset; itaque, quoniam ipse uenire ad 
comitia non posset, si ita patribus uideretur, se Q. Caeci- 
lium Metellum dictatorem comitiorum causa dicturum: exerci- 
tum Q. Caecili dimitti e re publica esse; nam neque usum 
eius ullum in praesentia esse, cum Hannibal iam in hiberna 
suos receperit, et tanta incesserit in ea castra uis morbi, ut, 
nisi mature dimittantur, nemo omnium superfuturus uideatur. 
ea consuli a patribus facienda, ut e re publica fideque sua 
duceret, permissa. 

Ciuitatem eo tempore repens religio inuaserat inuento 
carmine in libris Sibyllinis propter crebrius eo anno de caelo 
lapidatum inspectis, quandoque hostis alienigena terrae Italiae 
bellum intulisset, eum pelli Italia uincique posse, si Mater Idaea 
a Pessinunte Romam aduecta foret. id carmen ab decemuiris 
i&uentum eo magis patres mouit, quod et legati, qui donum 
Delpbos portauerant, referebant et sacrificantibus ipsis Pythio 
Apollini laeta exta fuisse et responsum oraculo editum, maiorem 
multo uictoriam, quam cuius ex spoliis dona portarent, adesse 
populo Romano. in eiusdem spei summam conferebant P. Sci- 
pionis uelut praesagientem animum de fine belli, quod depopo- 
scisset prouinciam Africam. itaque, quo maturius fatis, ominibus 
oraculisque portendentis sese uictoriae compotes fierent, id 
cogitare atque agitare, quae ratio transportandae Romam deae 
esset. nullasdum in Asia socias ciuitates habebat populus Ro- 
manus; tamen memores Aesculapium quoque ex Graecia quon- 
dam hauddum ullo foedere sociata ualetudinis populi causa 
arcessitum, tunc iam cum Attalo rege propter commune ad- 
uersus Philippum bellum coeptam amicitiam esse, facturum 

eum, quae posset, populi Romani causa, legatos ad eum decer- 
nunt, M. Valerium Laeuinum, qui bis consul fuerat ac res in 
Graecia gesserat, M. Caecilium Metellum praetorium, Ser. Sul- 
picium Galbam aedilicium, duos quaestorios, Cn. Tremellium 
Flaccum et M. Valerium Faltonem. iis quinque naues quin- 
queremes, ut ex dignitate populi Romani adirent eas terras, ad 
quas concilianda maiestas nomini Romano esset, decernunt. le- 
gati Asiam petentes protinus Delphos cum escendissent, ora- 
culum adierunt consulentes, ad quod negotium domo missi 
essent, perficiendi eius quam sibi spem populoque Romano 
portenderet. responsum esse ferunt per Attalum regem com- 
potes eius fore, quod peterent; cum Romam deam deuexissent, 
tum curarent, ut eam, qui uir optimus Romae esset, hospitio 
acciperet. Pergamum ad regem uenerunt. is legatos comiter 
acceptos Pessinuntem in Phrygiam deduxit sacrumque iis lapi- 
dem, quam matrem deum esse incolae dicebant, tradidit ac 
deportare Romam iussit. praemissus ab legatis M. Valerius 
Falto nuntiauit deam adportari; quaerendum uirum optimum 
in ciuitate esse, qui eam rite hospitio acciperet. 

Q. Caecilius Metellus dictator ab consule in Bruttiis comi- 
tiorum causa dictus, exercitusque eius dimissus, magister equi- 
tum L. Veturius Philo. comitia habita per dictatorem. consules 
facti M. Cornelius Cethegus, P. Sempronius Tuditanus apsens, 
cum prouinciam Graeciam baberet. praetores inde creati Ti. 
Claudius Nero, M. Marcius Ralla, L. Scribonius Libo, M. Pom- 
ponius Matho. comitiis perfectis dictator sese magistratu ab- 
dicauit. 

Ludi Romani ter, plebei septiens instaurati. curules erant 
aediles Cn. et L. Cornelii Lentuli; Lucius Hispaniam prouin- 
ciam habebat; apsens creatus apsens eum honorem gessit. Ti. 
Claudius Asellus et M. Iunius Pennus plebei aediles fuerunt. 
aedem Virtutis eo anno ad portam Capenam M. Marcellus de- 

dicauit septumo decumo anno, postquam a patre eius primo 
consulatu uota in Gallia ad Clastidium fuerat. et flamen Mar- 
tialis eo anno est mortuus M. Aemilius Regillus. 


Neclectae eo biennio res in Graecia erant. itaque Philippus 12 


Aetolos desertos ab Romano, cui uni fidebant, auxilio quibus 
uoluit condicionibus ad petendam et paciscendam subegit pacem. 
quod nisi omni ui perficere maturasset, bellantem eum cum 
Aetolis P. Sempronius proconsul, successor imperii missus Sul- 
picio cum decem milibus peditum et mille equitibus et triginta 
quinque rostratis nauibus, haud paruum momentum ad opem 
ferendam sociis, oppressisset. uixdum pace facta nuntius regi 
uenit Romanos Dyrrachium uenisse, Parthinosque et propin- 
quas gentis alias motas esse ad spem nouandi res, Dimallum- 
que oppugnari. eo se auerterant Romani ab Aetolorum, quo 
missi erant, auxilio, irati, quod sine auctoritate sua aduersus 
foedus cum rege pacem fecissent. ea cum audisset Philippus, 
ne qui motus maior in finitimis gentibus populisque oreretur, 
magnis itineribus Apolloniam contendit, quo Sempronius se 
receperat, misso Laetorio legato cum parte copiarum et quin- 
decim nauibus in Aetoliam ad uisendas res pacemque, si posset, 
turbandam. Philippus agros Apolloniatium uastauit et ad urbem 
admotis copiis potestatem pugnae Romano fecit; quem post- 
quam quietum muros tantummodo tueri uidit, nec satis fidens 
uiribus, ut urbem oppugnaret, et cum Romanis quoque, sicut 
cum Aetolis, cupiens pacem, si posset, si minus, indutias facere, 
nihil ultra inritatis nouo certamine odiis in regnum se recepit 
per idem tempus taedio diutini belli Epirotae temptata prius 
Romanorum uoluntate legatos de pace communi ad Philippum 
misere, satis confidere conuenturam eam adfirmantes, si ad 
conloquium cum P. Sempronio imperatore Romano uenisset. 
facile impetratum — neque enim ne ipsius quidem regis ab- 
horrebat animus —, ut in Epirum transiret. Phoenice urbs est 

Epiri; ibi prius conlocutus rex cum Aeropo et Derda et Phi- 
lippo Epirotarum praetoribus, postea cum P. Sempronio con- 
greditur. adfuit conloquio Amynander Athamanum rex et ma- 
gistratus alii Epirotarum et Acarnanum. primus Philippus 
praetor uerba fecit et petiit simul ab rege et ab imperatore Ro- 
mano, ut finem belli facerent darentque eam Epirotis ueniam. 
P. Sempronius condiciones pacis dixit, ut Parthini et Dimallum 
et Bargullum et Eugenium Romanorum essent, Átintania, si 
missis Romam legatis ab senatu impetrasset, ut Macedoniae 
accederet. in eas condiciones cum pax conueniret, ab rege 
foederi adscripti Prusia Bithyniae rex, Ácbaei, Boeoti, Thessali, 
Acarnanes, Epirotae, ab Romanis llienses, Attalus rex, Pleu- 
ratus, Nabis Lacedaemoniorum tyrannus, Elei, Messenii, Athe- 
nienses. haec conscripta consignataque sunt, et in duos menses 
indutiae factae, donec Romam mitterentur legati, ut populus in 


16 has condiciones pacem iuberet. iusseruntque omnes tribus, 


quia uerso in Africam bello omnibus aliis in praesentia leuari 
bellis uolebant. P. Sempronius pace facta ad consulatum 
Romam decessit. 

M. Cornelio P. Sempronio consulibus — quiatus decimus 
is annus belli Punici erat — prouinciae Cornelio Etruria cum 
uetere exercitu, Sempronio Bruttii, ut nouas scriberet legiones, 
2 decretae; praetoribus M. Marcio urbana, L. Scribonio Liboni 
peregrina et eidem Gallia, M. Pomponio Mathoni Sicilia, Ti. 
$ Claudio Neroni Sardinia euenit. P. Scipioni cum eo exercitu, 
cum ea classe, quam habebat, prorogatum in annum imperium 
%st; item P. Licinio, ut Bruttios duabus legionibus optineret, 
quoad eum in prouincia cum imperio morari consuli e re 
4 publica uisum esset; et M. Liuio et Sp. Lucretio cum binis 
legionibus, quibus aduersus Magonem Galliae praesidio fuissent, 

prorogatum imperium est, et Cn. Octauio, ut, cum Sardiniam 5 
legionemque Ti. Claudio tradidisset, ipse nauibus longis quadra- 
ginta maritimam oram, quibus finibus senatus censuisset, tuta- 
retur. M. Pomponio praetori in Sicilia Cannensis exercitus, 6 
duae legiones decretae; T. Quinctius Tarentum, C. Hostilius 
Tubulus Capuam pro praetoribus, sicut priore anno, cum uetere 
uterque praesidio optinerent. de Hispaniae imperio, quos in 7 
eam prouinciam duos pro consulibus mitti placeret, latum ad 
populum est. omnes tribus eosdem, L. Cornelium Lentulum 
et L. Manlium Acidinum, pro consulibus, sicut priore anno 
tenuissent, optinere eas prouincias iusserunt. consules dilectum 8 
habere instituerunt et ad nouas scribendas in Bruttios legiones 
et in ceterorum — ita enim iussi ab senatu erant — exerci- 
tuum supplementum. 

Quamquam nondum aperte África prouincia decreta erat, 14 
occultantibus id, credo, patribus, ne praesciscerent Carthagi- 
nienses, tamen in eam spem erecta ciuitas erat, in Africa eo 
anno bellatum iri finemque bello Punico adesse. impleuerat 2 
ea res superstitionum animos, pronique et ad nuntianda et ad 
credenda prodigia erant. eo plura uulgabantur: duos soles 8 
uisos, et nocte interluxisse, et facem Setiae ab ortu solis ad 
occidentem porgi uisam; Tarracinae portam, Ánagniae et por- 
tam et multis locis murum de caelo tactum; in aede Iunonis 
Sospitae Lanuui cum horrendo fragore strepitum editum. eorum 4 
procurandorum causa diem unum supplicatio fuit, et nouen- 
diale sacrum, quod de caelo lapidatum esset, factum. eo ac- 5 
cessit consultatio de matre ldaea accipienda, quam praeterquam 
quod M. Valerius, unus ex legatis, praegressus actutum in Italia 
fore nuntiauerat, recens nuntius aderat Tarracinae iam esse. 

haud paruae rei iudicium senatum tenebat, qui uir optimus 
in ciuitate esset; ueram certe uictoriam eius rei sibi quisque 
mallet quam ulla imperia honoresue suffragio seu patrum seu 
plebis delatos. | P. Scipionem Cn. f. eius, qui in Hispania ceci- 
derat, adulescentem nondum quaestorium, iudicauerunt in tota 


9 ciuitate uirum bonorum optimum esse. id quibus uirtutibus 


10 


11 


12 


18 


14 


15 


he 


inducti ita iudicarint, sicut traditum a proximis memoriae tem- 
porum illorum scriptoribus libens posteris traderem, ita meas 
opiniones coniectando rem uetustate obrutam non interponam. 
P. Cornelius cum omnibus matronis Ostiam obuiam ire deae 
iussus, isque eam de naue accipere et in terram elatam tradere 
ferendam matronis. postquam nauis ad ostium amnis Tiberini 
accessit, sicut erat iussus, in salum naue euectus ab sacer- 
dotibus deam accepit extulitque in terram. — matronae primores 
ciuitatis, inter quas unius Claudiae Quintae insigne est nomen, 
accepere; cui dubia, ut traditur, antea fama clariorem ad po- 
steros tam religioso ministerio pudicitiam fecit. eae per manus 
succedentes deinde aliae aliis, omni obuiam effusa ciuitate, 
turibulis ante ianuas positis, qua praeferebatur, atque accenso 
ture, precantes, ut uolens propitiaque urbem Romanam iniret, 
in aedem Victoriae, quae est in Palatio, pertulere deam pridie 
idus Aprilis, isque dies festus fuit. populus frequens dona 
deae in Palatium tulit, lectisterniumque et ludi fuere, Mega- 
lensia appellata. 

Cum de supplemento legionum, quae in prouinciis erant, 
ageretur, tempus esse a quibusdam senatoribus subiectum est, 
quae dubiis in rebus utcumque tolerata essent, ea dempto iam 
tandem deum benignitate metu non ultra pati. erectis expec- 
tatione patribus subiecerunt colonias Latinas duodecim, quae 
Q. Fabio et Q. Fuluio consulibus abnuissent milites dare, eas 

annum jam ferme sextum uacationem militiae quasi honoris 
et beneficii causa habere, cum interim boni oboedientesque 
socii pro fide atque obsequio in populum Romanum continuis 
omnium annorum dilectibus exhausti essent. sub hanc uocem 
non memoria magis patribus renouata rei prope iam oblitte- 
rátae, quam ira irritata est. itaque nihil prius referre consules 
passi decreuerunt, ut consules magistratus denosque principes 
Nepete Sutrio Ardea Calibus Alba Carseolis Sora Suessa Setia 
Cerceis Narnia Interamna — hae namque coloniae in ea causa 
erant — Romam excirent; iis imperarent, quantum quaeque 
earum coloniarum militum plurumum dedisset populo Romano, 
ex quo hostes in Italia essent, duplicatum eius summae nu- 
merum peditum daret et equites centenos uicenos; si qua eum 
numerum equitum explere non posset, pro equite uno tris 
pedites liceret dare; pedites equitesque quam locupletissimi 
legerentur mitterenturque, ubicumque extra ltaliam supple- 
mento opus esset; si qui ex iis recusarent, retineri eius colo- 
niae magistratus legatosque placere, neque, si postularent, sena- 
tum dari, priusquam imperata fecissent; stipendium praeterea 
iis coloniis in milia aeris asses singulos imperari exigique quot- 
annis, censumque in iis coloniis agi ex formula ab Romanis 
censoribus data — dari autem placere eandem quam populo 
Romano — deferrique Romam ab iuratis censoribus coloniarum, 
priusquam magistratu abirent. ex hoc senatus consulto ac- 
ciis Romam magistratibus primoribusque earum coloniarum 
consules cum milites stipendiumque imperassent, alii aliis magis 
recusare ac reclamare; negare tantum militum effici posse; uix, 
si simplum ex formula imperetur, enisuros; orare atque obse- 
crare, ut sibi senatum adire ac deprecari liceret. nihil se, 
quare perire merito deberent, admisisse; sed si pereundum 
etiam foret, neque suum delictum neque iram populi Romani, 

ut plus militum darent, quam haberent, posse efficere. con- 
sules opstinati legatos manere Romae iubent, magistratus ire 
domos ad dilectus habendos: nisi summa militum, quae impe- 
rata esset, Romam adducta, neminem iis senatum daturum. ita 
praecisa spe senatum adeundi deprecandique dilectus in iis duo- 
decim coloniis, per longam uacationem numero iuniorum aucto, 
haud difficulter est perfectus. 

Altera item res, prope aeque longo neclecta silentio, relata 
a M. Valerio Laeuino est, qui priuatis conlatas pecunias se ac 
M. Claudio consulibus reddi tandem aequum esse dixit; nec 
mirari quemquam debere in publica obligata fide suam prae- 
cipuam curam esse; nam praeterquam quod aliquid proprie 
ad consulem eius anni, quo conlatae pecuniae essent, perti- 
neret, etiam se auctorem ita conferendi fuisse inopi aerario 
nec plebe ad tributum sufficiente. grata ea patribus admonitio 
fuit, iussisque referre consulibus decreuerunt, ut tribus pen- 
sionibus ea pecunia solueretur; primam praesentem ii, qui tum 
essent, duas tertii et quinti consules numerarent. 

Omnis deinde alias curas una occupauit, postquam Lo- 
crensium clades, quae ignoratae ad eam diem fuerant, legato- 
rum aduentu uulgatae sunt. nec tam Plemini scelus quam 
Scipionis in eo aut ambitio aut neclegentia iras hominum in- 
ritauit. decem legati Locrensium, opsiti squalore et sordibus, 
in comitio sedentibus consulibus uelamenta supplicum, ramos 
oleae, ut Graecis mos est, porgentes, ante tribunal cum flebili 
uociferatione humi procubuerunt. quaerentibus consulibus Lo- 
crensis se dixerunt esse, ea passos a Q. Pleminio legato Ro- 
manisque militibus, quae pati ne Carthaginiensis quidem uelit 
populus Romanus; orare, uti sibi patres adeundi deplorandi- 
que aerumnas suas potestatem facerent. 

Senatu dato maximus natu ex iis: 'Scio, quanti aesti- 
mentur nostrae apud uos querellae, patres conscripti, pluri- 
mum in eo momenti esse, sì probe sciatis, et quo modo proditi 

Locri Hannibali sint et quo modo pulso Hannibalis praesidio 
restituti in dicionem uestram; quippe si et culpa defectionis 
procul a publico consilio apsit, et reditum in uestram dicionem 
appareat non uoluntate solum sed ope etiam ac uirtute nostra, 
magis indignemini bonis ac fidelibus sociis tam indignas iniu- 
rias ab legato uestro militibusque fieri. sed ego causam utrius- 
que defectionis nostrae in aliud tempus differendam arbitror 
esse duarum rerum gratia, unius, ut coram P. Scipione, qui 
Locros recepit et omnium nobis recte perperamque factorum 
est testis, agatur, alterius, quod, qualescumque sumus, tamen 
haec, quae passi sumus, pati non debuimus. non possumus 
dissimulare, patres conscripti, nos, cum praesidium Punicum 
in arce nostra haberemus, multa foeda et indigna et a prae- 
fecto praesidii Hamilcare et ab Numidis Afrisque passos esse; 
sed quid illa sunt conlata cum iis, quae hodie patimur! cum 
bona uenia, quaeso, audiatis, patres conscripti, id, quod inuitus 
dicam. in discrimine est nunc humanum omne genus, utrum 
uos an Carthaginienses principes orbis terrarum uideat. si 
ex iis, quae Locrenses aut ab illis passi sumus aut a uestro 
praesidio nunc cum maxime patimur, aestimandum Romanum 
ac Punicum imperium sit, nemo non illos sibi quam uos do- 
minos praeoptet. et tamen uidete, quemadmodum in uos Lo- 
crenses animati sint. cum a Carthaginiensibus iniurias tanto 
minores acciperemus, ad uestrum imperatorem confugimus; 
cum a uestro praesidio plus quam hostilia patiamur, nusquam 
alio quam ad uos querellas detulimus. aut uos respicietis 
perditas res nostras, patres conscripti, aut ne ab diis quidem 
immortalibus quod precemur, quicquam superest. Q. Pleminius 
legatus missus est cum praesidio ad recipiendos a Carthaginien- 
sibus Locros et cum eodem ibi relictus est praesidio. in hoc 
legato uestro — dant enim animum ad loquendum libere ulti- 

mae miseriae — nec hominis quicquam est, patres conscripti, 
praeter figuram et speciem neque Romani ciuis praeter habi- 
tum uestitumque et sonum Latinae linguae: pestis ac belua 
inmanis, qualis fretum quondam, quo ab Sicilia diuidimur, ad 
perniciem nauigantium circumsedisse fabulae ferunt. ac si 
scelus libidinemque et auaritiam solus ipse exercere in socios 
uestros satis haberet, unam profundam quidem uoraginem 
tamen patientia nostra expleremus; nunc omnis centuriones 
militesque uostros — adeo in promiscuo licentiam atque im- 
probitatem esse uoluit — Pleminios fecit; omnes rapiunt, spo- 
liant, uerberant, uolnerant, occidunt, constuprant matronas, 
uirgines, ingenuos raptos ex conplexu parentium; cotidie capitur 
urbs nostra, cotidie diripitur; dies noctesque omnia passim 
mulierum puerorumque, qui rapiuntur atque asportantur, plo- 
ratibus sonant. miretur, qui sciat, quo modo aut nos ad pa- 
tiendum sufficiamus, aut illos, qui faciunt, nondum tantarum 
iniuriarum satietas ceperit. neque ego exequi possum nec 
uobis operae est audire, singuli quae passi sumus; communiter 
omnia amplectar. nego domum ullam Locris, nego quemquam 
hominem expertem iniuriae esse, nego ullum genus sceleris, 
lubidinis, auaritiae superesse, quod in ullo, qui pati potuerit, 
praetermissum sit. uix ratio iniri potest, uter casus ciuitati sit 
detestabilior, cum hostes bello urbem cepere, an cum exitia- 
bilis tyrannus ui atque armis oppressit. omnia, quae captae 
urbes patiuntur, passi sumus et cum maxime patimur, patres 
conscripti; omnia, quae crudelissimi atque inportunissimi 
tyranni scelera in oppressos ciuis edunt, Pleminius in nos libe- 


18 rosque nostros et coniuges edidit. unum est, de quo nomi- 


natim et nos queri religio infixa animis cogat et uos audire et 
exsoluere rem publicam uestram religione, si ita uobis uide- 
bitur, uelimus, patres conscripti; uidimus enim, cum quanta 

caerimonia non uestros solum colatis deos, sed etiam externos 
accipiatis. fanum est apud nos Proserpinae, de cuius sancti- 
tate templi credo aliquam famam ad uos peruenisse Pyrrhi bello, 
qui, cum ex Sicilia rediens Locros classe praeterueheretur, 
inter alia foeda, quae propter fidem erga uos iu ciuitatem no- 
stram facinora edidit, thensauros quoque Proserpinae intactos 
ad eam diem spoliauit; atque ita, pecunia in naues imposita, 
ipse terra est profectus. quid ergo euenit, patres conscripti? 
classis postero die foedissima tempestate lacerata, omnesque 
naues, quae sacram pecuniam habuerunt, in litora nostra eiec- 
tae sunt. qua tanta clade edoctus tandem deos esse super- 
bissimus rex pecuniam omnem conquisitam in thesauros Pro- 
serpinae referri iussit, nec tamen illi umquam postea prosperi 
quicquam euenit, pulsusque Italia ignobili atque inhonesta morte 
temere nocte ingressus Árgos occubuit. haec cum audisset 
legatus uester tribunique militum et mille alia, quae non augen- 
dae religionis causa sed praesenti deae numine saepe conperta 
nobis maioribusque nostris referebantur, ausi sunt nihilo minus 
sacrilegas admouere manus intactis illis theusauris et nefanda 
praeda se ipsos ac domos contaminare suas et milites uestros. 
quibus, per uos fidem uestram, patres conscripti, priusquam 
eorum scelus expietis, neque in ltalia neque in Africa quic- 
quam rei gesseritis, ne, quod piaculi commiserunt, non suo 
solum sanguine sed etiam publica clade luant. quamquam ne 
nunc quidem, patres conscripti, aut in ducibus aut in mili- 
tibus uestris cessat ira deae: aliquotiens iam inter se signis 
conlatis concucurrerunt; dux alterius partis Pleminius, alterius 
duo tribuni militum erant. non acrius cum Carthaginiensibus 
quam inter se ipsi ferro dimicauerunt, praebuissentque occa- 
sionem furore suo Locros recipiendi Hannibali, nisi accitus ab 

nobis Scipio interuenisset. at hercule milites contactos sacri- 
legio furor agitat; in ducibus ipsis puniendis nullum deae numen 
apparuit. immo ibi praesens maxime fuit: uirgis caesi tribuni 
ab legato sunt; legatus deinde insidiis tribunorum interceptus, 
praeterquam quod toto corpore laceratus, naso quoque auribus- 
que decisis exsanguis est relictus; recreatus dein legatus ex 
uulneribus tribunos militum in uincla coniectos, dein uerbe- 
ratos seruilibusque omnibus suppliciis cruciatos occidit, mortuos 
deinde prohibuit sepeliri. has dea poenas a templi sui spolia- 
toribus habet, nec ante desinet omnibus eos agitare furiis, 
quam reposita sacra pecunia in thesauris fuerit. maiores quon- 
dam nostri graui Crotoniensium bello, quia extra urbem tem- 
plum est, transferre in urbem eam pecuniam uoluerunt. noctu 
audita ex delubro uox est, abstinerent manus: deam sua templa 
defensuram. quia mouendi inde thensauros religio incussa erat, 
muro circumdare templum uoluerunt. ad aliquantum iam alti- 
tudinis excitata erant moenia, cum subito conlapsa ruina sunt. 
sed et nunc et tunc et saepe alias dea suam sedem suumque 
templum aut tutata est aut a uiolatoribus grauia piacula exegit; 
nostras iniurias nec potest nec possit alius ulcisci quam uos, 
patres conscripti; ad uos uestramque fidem supplices con- 
fugimus. nihil nostra interest, utrum sub illo legato, sub illo 
praesidio Locros esse sinatis, an irato Hannibali et Poenis ad 
supplicium dedatis. non postulamus, ut extemplo nobis, ut de 
apsente, ut indicta causa credatis; ueniat, coram ipse audiat, 
ipse diluat. si quicquam sceleris, quod homo in homines edere 
potest, in nos praetermisit, non recusamus, quin et nos omnia 
eadem iterum, si pati possumus, patiamur, et ille omni diuino 
humanoque liberetur scelere. 

Haec cum ab legatis dicta essent, quaesissetque ab iis 19 


Q. Fabius, detulissentne eas querellas ad P. Scipionem, respon- 
derunt missos legatos esse, sed eum belli apparatu occupatum 
esse et in Africam aut iam traiecisse aut intra paucos dies 
traiecturum; et legati gratia quanta esset aput imperatorem 
expertos esse, cum inter eum et tribunos cognita causa tribunos 
in uincla coniecerit, legatum aeque sontem aut magis etiam in 
ea potestate reliquerit. iussis excedere e templo legatis, non 
Pleminius modo sed etiam Scipio principum orationibus lacerari. 
ante omnis Q. Fabius natum eum ad conrumpendam discipli- 
nam militarem arguere; sic et in Hispania plus prope per 
seditionem militum quam bello amissum; externo et regio more 
et indulgere licentiae militum et saeuire in eos. sententiam 
deinde aeque trucem orationi adiecit: Pleminium legatum uinc- 
tum Romam deportari placere et ex uinculis causam dicere ac, 
si uera forent, quae Locrenses quererentur, in carcere necari 
bonaque eius publicari; P. Scipionem, quod de prouincia deces- 
sisset iniussu senatus, reuocari, agique cum tribunis plebis, ut 
de imperio eius abrogando ferrent ad populum; Locrensibus 
coram senatum respondere, quas iniurias sibi factas quereren- 
tur, eas neque senatum neque populum Romanum factas uelle, 
uiros bonos sociosque ‘et amicos eos appellari, liberos, coniuges 
quaeque alia erepta essent restitui; pecuniam, quanta ex then- 
sauris Proserpinae sublata esset, conquiri, duplamque pecu- 
niam in thensauros reponi, et sacrum piaculare fleri, ita ut 
prius ad conlegium pontificum referretur, quod sacri thensauri 
moti uiolati essent, quae piacula quibus deis quibus hostiis fleri 
placeret; milites, qui Locris essent, omnis in Siciliam trans- 
portari; quattuor cohortes sociorum Latini nominis in praesi- 
dium Locros adduci. perrogari eo die sententiae accensis studiis 
pro Scipione et aduersus Scipionem non potuere. praeter Ple- 

mini facinus Locrensiumque cladem ipsius etiam imperatoris 
non Romanus modo sed ne militaris quidem cultus iactabatur: 
12 cum pallio crepidisque inambulare in gymnasio, libellis eum 
palaestraeque operam dare; aeque segniter molliterque cohor- 
18 tem totam Syracusarum amoenitate frui; Carthaginem atque 
Hannibalem excidisse de memoria; exercitum omnem licentia 
corruptum, qualis Sucrone in Hispania fuerit, qualis nunc 
Locris, sociis magis quam hosti metuendum. 
20 Haec quamquam partim uera partim mixta eoque similia 
ueris iactabantur, tamen uicit Q. Metelli sententia, qui de ceteris 10 
2 Maximo adsensus de Scipionis causa dissensit: qui enim con- 
uenire, quem modo ciuitas iuuenem admodum unum recupe- 
randae Hispaniae delegerit ducem, quem recepta ab hostibus 
Hispania ad imponendum Punico bello finem creauerit consu- 
lem, spe destinauerit Hannibalem ex Italia detracturum, Africam 
3 subacturum, eum repente, tamquam Q. Pleminium, indicta causa 
prope damnatum, ex prouincia reuocari, cum ea, quae in se 
nefarie facta Locrenses quererentur, ne praesente quidem Sci- 
pione facta dicerent, neque aliud quam patientia aut pudor, _ 
4 quod legato pepercisset, insimulari posset? sibi placere M. Pom- © 
ponium praetorem, cui Sicilia prouincia sorti euenisset, triduo 
proximo in prouinciam proficisci; consules decem legatos, quos 
iis uideretur, ex senatu legere, quos cum praetore mitterent, et 
duos tribunos plebei atque aedilem; cum eo consilio praetorem _ 
5 cognoscere; si ea, quae Locrenses facta quererentur, iussu aut 5 
uoluntate P. Scipionis facta essent, ut eum de prouincia decedere 
6 iuberent; si P. Scipio iam in Africam traiecisset, tribuni plebis 
atque aedilis cum duobus legatis, quos maxime idoneos praetor 
censuisset, in Africam proficiscerentur, tribuni atque aedilis, 
qui reducerent inde Scipionem, legati, qui exercitui praeessent, 9 
8 donec nouus imperator ad eum exercitum uenisset; si M. Pom- 

ponius et decem legati comperissent neque iussu neque uolun- 
tate P. Scipionis ea facta esse, ut ad exercitum Scipio maneret 
bellumque, ut proposuisset, gereret. hoc facto senatus consulto 
cum tribunis plebis actum est, aut conpararent inter se aut 
sorte legerent, qui duo cum praetore ac legatis irent; ad con- 
legium pontificum relatum est de expiandis, quae Locris in 
templo Proserpinae tacta ac uiolata elataque inde essent. tri- 
buni plebis cum praetore et decem legatis profecti M. Claudius 
Marcellus et M. Cincius Alimentus; aedilis plebis datus est, 
quem, si aut in Sicilia praetori dicto audiens non esset Scipio 
aut iam in Africam traiecisset, prendere tribuni iuberent, ac 
jure sacrosanctae potestatis reducerent. prius Locros ire quam 
Messanam consilium erat. 

Ceterum duplex fama est, quod ad Pleminium attinet. 21 


alii, auditis, quae Romae acta essent, in exilium Neapolim eun- 
tem forte in Q. Metellum, unum ex legatis, incidisse et ab eo 
Regium ui retractum tradunt; alii ab ipso Scipione legatum 
cum triginta nobilissimis equitum missum, qui Pleminium in 
catenas et cum eo seditionis principes conicerent. ii omnes, 
seu ante Scipionis seu tum praetoris iussu, traditi in custodiam 
Reginis sunt. praetor legatique Locros profecti primam, sicuti 
mandatum erat, religionis curam habuere: omnem enim sacram 
pecuniam, quaeque apud Pleminium quaeque apud milites erat, 
conquisitam cum ea, quam ipsi secum attulerant, in thensauris 
reposuerunt ac piaculare sacrum fecerunt. tum uocatos ad 
contionem milites praetor signa extra urbem efferre iubet castra- 
que in campo locat cum graui edicto, si quis miles aut in 
urbe restitisset aut secum extulisset, quod suum non esset; 
Locrensibus se permittere, ut, quod sui quisque cognosset, pren- 

6 deret, si quid non compareret, repeteret; ante omnia libera 
corpora placere sine mora Locrensibus restitui; non leui de- 

7 functurum poena, qui non restituisse. Locrensium deinde 
contionem habuit atque iis libertatem legesque suas popu- 
lum Romanum senatumque restituere dixit; si qui Pleminium 

8 aliumue quem accusare uellet, Regium se sequeretur; si de 
P. Scipione publice queri uellent ea, quae Locris nefarie in 
deos hominesque facta essent, iussu aut uoluntate P. Scipionis 
facta esse, legatos mitterent Messanam: ibi se cum consilio 

9 cogniturum.  Locrenses praetori legatisque et senatui ac po- 
pulo Romano gratias egerunt; se ad Pleminium accusandum 

10 ituros; Scipionem, quamquam parum iniuriis ciuitatis suae do- 
luerit, eum esse uirum, quem amicum sibi quam inimicum 
malint esse; pro certo se habere neque iussu neque uolun- 
tate P. Scipionis tot tam nefanda commissa; sed aut Pleminio 

i11 nimium sibi parum creditum, aut natura insitum quibusdam 
esse, ut magis peccari nolint, quam satis animi ad uindi- 
canda peccata habeant. et praetori et consilio haud mediocre 

12 onus demptum erat de Scipione cognoscendi; Pleminium et 
ad duo et triginta homines cum eo damnauerunt atque in ca- 

18 tenis Romam miserunt. ipsi ad Scipionem profecti sunt, ut ea 
quoque, quae uulgata sermonibus erant de cultu ac desidia 
imperatoris solutaque disciplina militiae, comperta oculis refer- 
rent Romam. 

22 Venientibus iis Syracusas Scipio res, non uerba ad pur- 
gandum sese parauit. exercitum omnem eo conuenire, classem 
expediri iussit, tamquam dimicandum eo die terra marique 

2 cum Carthaginiensibus esset. quo die uenerunt hospitio co- 

miter acceptis, postero die terrestrem naualemque exercitum, 

non instructos modo, sed hos decurrentis, classem in portu 
simulacrum et ipsam edentem naualis pugnae, ostendit; tum 

circa armamentaria et horrea bellique alium apparatum uisen- 
dum praetor legatique ducti; tantaque admiratio singularum 
uniuersarumque rerum incussa, ut satis crederent aut illo duce 
atque exercitu uinci Cartbaginiensem populum aut nullo alio 
posse, iuberentque, quod di bene uerterent, traicere et spei 
conceptae, quo die illum omnes centuriae priorem consulem 
dixissent, primo quoque tempore compotem populum Romanum 
facere; adeoque laetis inde animis profecti sunt, tamquam uic- 
toriam, non belli magnificum apparatum nuntiaturi Romam 
essent. 

Pleminius quique in eadem causa erant, postquam Romam 
est uentum, extemplo in carcerem conditi. ac primo producti 
ad populum ab tribunis apud praeoccupatos Locrensium clade 
animos nullum misericordiae locum habuerunt; postea cum 
saepius producerentur, iam senescente inuidia molliebantur 
irae, et ipsa deformitas Plemini memoriaque apsentis Scipionis 
fauorem ad uulgum conciliabat. mortuus tamen prius in uinclis 
est, quam iudicium de eo populi perficeretur. hunc Plemi- 
nium Clodius Licinus in libro tertio rerum Romanarum refert 
ludis uotiuis, quos Romae Africanus iterum consul faciebat, 
conatum per quosdam, quos pretio corruperat, aliquot locis 
urbem incendere, ut refringendi carceris fugiendique haberet 
occasionem; patefacto dein sceleré delegatum in Tullianum ex 
senatus consulto. de Scipione nusquam nisi in senatu actum, 
ubi omnes legatique et tribuni, classem, exercitum ducemque 
uerbis extollentes, effecerunt, ut senatus censeret primo quoque 
tempore in Africam traiciendum Scipionique permitteret, ut 
ex iis exercitibus, qui in Sicilia essent, ipse eligeret, quos in 
Africam secum traiceret, quos prouinciae relinqueret praesidio. 

Dum haec apud Romanos geruntur, Carthaginienses quo- 
que, cum speculis per omnia pronrunturia positis percunctantes 
pauentesque ad singulos nuntios sollicitam hiemem egissent, 
haud paruum et ipsi tuendae Áfricae momentum adiecerunt 
societatem Syphacis regis, cuius maxime fiducia traiecturum in 
Africam Romanum crediderant. erat Hasdrubali Gisgonis filio 
non hospitium modo cum rege, de quo ante dictum est, cum 
ex Hispania forte in idem tempus Scipio atque Hasdrubal con- 
uenerunt, sed mentio quoque incohata adfinitatis, ut rex du- 
ceret filiam Hasdrubalis. ad eam rem consummandam tempus- 
que nuptiis statuendum — iam enim et nubilis erat uirgo 
— profectus Hasdrubal ut accensum cupiditate — et sunt ante 
omnis barbaros Numidae effusi in Venerem — sensit, uirginem 
a Carthagine arcessit maturatque nuptias; et inter aliam gra- 
tulationem, ut publicum quoque foedus priuato adiceretur, 
societas inter populum Carthaginiensem regemque, data ultro 
citroque fide eosdem amicos inimicosque habituros, iure iurando 
adfirmatur. ceterum Hasdrubal, memor et cum Scipione initae 
regi societatis et quam uana et mutabilia barbarorum ingenia 
essent, ueritus, ne, si traiecisset in Africam Scipio, paruum 
uinculum eae nuptiae essent, dum accensum recenti amore 
Numidam habet, perpellit blanditiis quoque puellae adhibitis, 
ut legatos in Siciliam ad Scipionem mittat, per quos moneat 
eum, ne prioribus suis promissis fretus in Africam traiciat: 
se et nuptis ciuis Carthaginiensis, filiae Hasdrubalis, quem 
uiderit apud se in hospitio, et publico etiam foedere cum po- 
pulo Carthaginiensi iunctum optare primum, ut procul ab 
Africa, sicut adhuc fecerint, bellum Romani cum Carthaginien- 
sibus gerant, ne sibi interesse certaminibus eorum armaque 
aut haec aut illa, abnuentem alteram societatem, sequi necesse 
sit; si non apstineat Africa Scipio et Carthagini exercitum 
admoueat, sibi necessarium fore et pro terra Africa, in qua et 

ipse sit genitus, et pro patria coniugis suae proque parente 
ac penatibus dimicare. 

Cum iis mandatis ab rege legati ad Scipionem missi Syra- 
cusis eum conuenerunt. Scipio quamquam magno momento 
rerum in África gerendarum magnaque spe destitutus erat, 
legatis propere, priusquam res uulgaretur, remissis in Africam 
litteras dat ad regem, quibus etiam atque etiam monet eum, 
ne iura hospitii secum neu cum populo Romano initae socie- 
tatis neu fas, fidem, dexteras, deos testis atque arbitros eon- 
uentorum fallat. ceterum quando neque celari aduentus Numi- 
darum poterat — uagati enim in urbe obuersatique praetorio 
erant — et, si sileretur, quid petentes uenissent, periculum 
erat, ne uera eo ipso, quod celarentur, sua sponte magis 
emanarent, timorque in exercitum incideret, ne simul cum 
rege et Carthaginiensibus foret bellandum, auertit a uero falsis 
praeoccupando mentes hominum et uocatis ad contionem mili- 
tibus non ultra esse cunctandum ait: instare, ut in Africam 
quam primum traiciat, socios reges; Masinissam prius ipsum 
ad C. Laelium uenisse querentem, quod cunctando tempus 
tereretur; nunc Syphacem mittere legatos idem admirantem, 
quae tam diuturnae morae sit causa, postulantemque, ut aut 
traiciatur tandem in Africam exercitus aut, si mutata consilia 
sint, certior fiat, ut et ipse sibi ac regno suo possit consulere. 
itaque satis iam omnibus instructis paratisque et re iam non 


24 

ultra recipiente cunctationem in animo sibi esse, Lilybaeume 


classe traducta eodemque omnibus peditum equitumque copiis 
contractis, quae prima dies cursum nauibus daret, deis bene 
iuuantibus in Africam traicere. litteras ad M. Pomponium 
mittit, ut, si ei uideretur, Lilybaeum ueniret, ut communiter 

consulerent, quas potissimum legiones et quantum militum 
numerum in Africam traiceret. item circum oram omnem 
maritimam misit, ut naues onerariae comprensae Lilybaeum 
omnes contraherentur. quidquid militum nauiumque in Sicilia 
erat, cum Lilybaeum conuenisset, et nec urbs multitudinem 
hominum neque portus naues caperet, tantus omnibus ardor 
erat in Africam traiciendi, ut non ad bellum duci uiderentur, 
sed ad certa uictoriae praemia. praecipue qui superabant ex 
Carfmensi exercitu milites illo, non alio duce credebant nauata 
rei publicae opera flnire se militiam ignominiosam posse. et 
Scipio minime id genus militum aspernabatur, ut qui neque 
ad Cannas ignauia eorum cladem acceptam sciret neque ullos 
aeque ueteres milites in exercitu Romano esse, expertosque non 
uariis proeliis modo sed urbibus etiam oppugnandis. quinta 
et sexta Cannenses erant legiones; eas se traiecturum in Afri- 
cam cum dixisset, singulos milites inspexit, relictisque, quos 
non idoneos credebat, in locum eorum subiecit, quos secum 
ex [talia adduxerat, suppleuitque ita eas legiones, ut singulae 
sena milia et ducenos pedites, trecenos haberent equites. socio- 
rum item Latini nominis pedites equitesque de exercitu Can- 
nensi legit. 

Quantum militum in Áfricam transportatum sit, non paruo 
numero inler auctores discrepat. alibi decem milia peditum, 
duo milia et ducentos equites, alibi sedecim milia peditum, 


* mille et sescentos equites, alibi parte plus dimidia rem auctam, 

quinque et triginta milia peditum equitumque in naues imposita 
inuenio. quidam non adiecere numerum, inter quos me ipse 
in re dubia poni malim. Coelius ut abstinet numero, ita ad 
inmensum multitudinis speciem auget: uolucres ad terram de- 
lapsas clamore militum ait, tantamque multitudinem conscen- 
disse naues, ut nemo mortalium aut in Italia aut in Sicilia re- 
linqui uideretur. 

Milites ut naues ordine ac sine tumultu conscenderent, 
ipse eam sibi curam sumpsit; nauticos C. Laelius, qui classis 
praefectus erat, in nauibus, ante conscendere coactos, con- 
tinuit; commeatus imponendi M. Pomponio praetori cura data: 
quinque et quadraginta dierum cibaria, e quibus quindecim 
dierum cocta, imposita. ut omnes iam in nauibus erant, sca- 
phas circummisit, ut ex omnibus nauibus gubernatoresque et 
magistri nauium et bini milites in forum conuenirent ad im- 
peria accipienda. postquam conuenerunt, primum ab iis quae- 
siuit, si aquam hominibus iumentisque in totidem dies, quot 
frumentum, imposuissent. ubi responderunt aquam dierum 
quinque et quadraginta in nauibus esse, tum edixit militibus, 
ut silentium quieti nautis sine certamine ad ministeria exse- 
quenda bene oboedientes praestarent. cum uiginti rostratis 
se ac L. Scipionem ab dextro cornu, ab laeuo totidem rostra- 
tas et C. Laelium praefectum classis cum M. Porcio Catone 
— quaestor is tum erat — onerariis futurum praesidio. lu- 
mina in nauibus singula rostratae, bina onerariae haberent; 
in praetoria naue insigne nocturnum trium luminum fore. Em- 
poria ut peterent, gubernatoribus edixit. fertilissimus ager 
eoque abundans omnium copia rerum est regio, et inbelles, 
quod plerumque in uberi agro euenit, barbari sunt, priusque, 
quam ab Carthagine subueniretur, opprimi uidebantur posse. 
iis editis imperiis redire ad naues iussi et postero die deis bene 
iuuantibus signo dato soluere naues. 

Multae classes Romanae e Sicilia atque ipso illo portu pro- 26 


fectae erant; ceterum non eo bello solum — nec id mirum, 
praedatum enim tantummodo pleraeque classes ierant —, sed 
ne priore quidem ulla profectio tanti spectaculi fuit; quam- 
quam, si magnitudine classis aestimares, et bini consules cum 
binis exercitibus ante traiecerant et prope totidem rostratae in 

illis classibus fuerant, quot onerariis Scipio tum traiciebat; 

3 nam praeter quadraginta longas naues quadringentis ferme one- 

4 rariis exercitum trauexit. sed et bellum bello secundum priori 
ut atrocius Romanis uideretur, cum quod in Italia bellabatur, 
tum ingentes strages tot exercituum simul caesis ducibus effe- 5 

b cerant, et Scipio dux partim factis fortibus partim suapte for- 
tuna quadam ingenti ad incrementa gloriae celebratus con- 

6 uerterat animos, simul et mens ipsa traiciendi nulli ante eo 
bello duci temptata, quod ad Hannibalem detrahendum ex Italia 
wansferendumque et finiendum in Africa bellum se transire 10 

7 uulgauerat. concurrerat ad spectaculum in porium omnis turba 
non babitantium modo Lilybaei, sed legationum omnium ex 
Sicilia, quae et ad prosequendum Scipionem officii causa con- 
uenerant et praetorem prouinciae M. Pomponium secutae fue- 

8 rant; ad hoc legiones, quae in Sicilia relinquebantur, ad pro- 15 
sequendos commilitones processerant; nec classis modo pro- 
spectantibus e terra, sed terra etiam omnis circa referta turba 
spectaculo nauigantibus erat. 

27 Vbi illuxit, Scipio e praetoria naue silentio per praeconem 

2 facto "Diui diuaeque, inquit “qui maria terrasque colitis, uos 2 
precor quaesoque, uti, quae in meo imperio gesta suut geruntur 
postque gerentur, ea mihi, populo plebique Romanae, sociis 
nominique Latino, qui populi Romani quique meam sectam, 
imperium auspiciumque terra mari [amnibus]que secuntur, bene 

uerruncent, eaque uos omnia bene iuuetis, bonis auctibus auxi- 
tis; saluos incolumesque uictis perduellibus uictores, spoliis 
decoratos, praeda onustos triumpbantesque mecum domos re- 
duces sistatis; inimicorum hostiumque ulciscendorum copiam 
faxitis; quaeque populus Carthaginiensis in ciuitatem nostram 
facere molitus est, ea ut mihi populoque Romano in ciuitatem 
Carthaginiensium exempla edendi facultatem detis. secundum 
has preces cruda exta caesa uictima, uti mos est, in mare 
proiecit tubaque signum dedit proficiscendi. uento secundo 
uehementi satis profecti celeriter e conspectu terrae ablati sunt; 
et a meridie nebula excepit ita, uix ut concursus nauium inter 
se uitarent; lenior uentus in alto factus. noctem insequentem 
eadem caligo optinuit; sole orto est discussa, et addita uis uento. 
jam terram cernebant. haud ita multo post gubernator Sci- 
pioni ait non plus quinque milia passuum Africam abesse, Mer- 
curi promunturium se cernere; si iubeat eo dirigi, iam in portu 
fore omnem classem. Scipio, ut in conspectu terra fuit, pre- 
catus deos, uti bono rei publicae suoque Africam uideret, dare 
uela et alium infra nauibus accessum petere iubet. uento eodem 
ferebantur; ceterum nebula sub idem ferme tempus, quo pridie, 
exorta conspectum terrae ademit, et uentus premente nebula 
cecidit nox deinde incertiora omnia fecit. itaque ancoras, ne 
aut inter se concurrerent naues aut terrae inferrentur, iecere. 
ubi inluxit, uentus idem coortus nebula disiecta aperuit omnia 
Africae litora. Scipio, quod esset proximum promunturium, 
percunctatus cum Pulchri promunturium id uocari audisset, 
Placet omen,’ inquit “huc dirigite nauis. eo classis decurrit, 
copiaeque omnes in terram expositae sunt. 

Prosperam nauigationem sine terrore ac tumultu fuisse 
permultis Graecis Latinisque auctoribus credidi. Coelius unus, 
praeterquam quod non mersas fluctibus naues, ceteros omnis 
caelestis maritimosque terrores, postremo abreptam tempestate 
ab Africa classem ad insulam Aegimurum, inde aegre correctum 
cursum exponit, et prope obrutis nauibus iniussu imperatoris 
scaphis, haud secus quam naufragos, milites sine armis cum 
ingenti tumultu in terram euasisse. 

Expositis copiis Romani castra in proximis tumulis me- 
tantur. iam non in maritimos modo agros conspectu primum 
classis, dein tumultu egredientium in terram pauor terrorque 
peruenerat, sed in ipsas urbes. neque enim hominum modo 
turba, mulierum puerorumque agminibus immixta, omnis pas- 
sim compleuerat uias, sed pecora quoque prae se agrestes 
agebant, ut relinqui subito Áfricam diceres. urbibus uero ipsis 
maiorem, quam quem secum attulerant, terrorem inferebant; 
praecipue Carthagini prope ut captae tumultus fuit. nam post 
M. Atilium Regulum et L. Manlium consules, annis prope quin- 
quaginta, nullum Romanum exercitum uiderant praeter prae- 
datorias classes, quibus escensiones in agros maritimos .factae 
erant, raptisque, quae obuia fors fecerat, prius recursum semper 
ad naues, quam clamor agrestis conciret, fuerat; co maior tum 
fuga pauorque in urbe fuit. et hercule neque exercitus domi 
ualidus neque dux, quem opponerent, erat. Hasdrubal Gisgonis 
filius genere, fama, diuitiis, regia tum etiam adfinitate longe 
primus ciuitatis erat; sed eum ab ipso illo Scipione aliquot proe- 
liis fusum pulsumque in Hispania meminerant, nec magis ducem 
duci parem quam tumultuarium exercitum suum Romano exer- 
citui esse. itaque uelut si urbem extemplo adgressurus Scipio 
foret, ita conclamatum ad arma. est, portaeque raptim clausae 
et armati in muris uigiliaeque et stationes dispositae, ac nocte 

insequenti uigilatum est. postero die quingenti equites, spe- 
culatum ad mare turbandosque egredientis ex nauibus missi, 
in stationes Romanorum inciderunt. iam enim Scipio classe 
Vticam missa ipse haud ita multum progressus a mari tumulos 
proximos ceperat; equites et in stationibus locis idoneis po- 


pe 

suerat et per agros miserat praedatum. ii cum Carthaginiensi 29 


equitatu proelium cum commisissent, paucos in ipso certamine, 
plerosque fugientes persecuti, in quibus praefectum quoque 
Hannonem, nobilem iuuenem, occiderunt. Scipio non agros 
modo circa uastauit, sed urbem etiam proximam Afrorum satis 
opulentam cepit, ubi praeter cetera, quae extemplo in nauis 
onerarias imposita missaque in Siciliam erant, octo milia libe- 
rorum seruorumque capitum sunt capta. laetissimus tamen 
Romanis in principio rerum gerendarum aduentus fuit Masi- 
nissae; quem quidam cum ducentis haud amplius equitibus, 
plerique cum duum milium equitatu tradunt uenisse. ceterum 
cum longe maximus omnium aetatis suae regum hic fuerit plu- 
rimumque rem Romanam iuuerit, operae pretium uidetur ex- 
cedere paulum ad enarrandum, quam uaria fortuna usus sit in 
amittendo recuperandoque paterno regno. 

Militanti pro Carthaginiensibus in Hispania pater ei mori- 
tur: Galae nomen erat. regnum ad fratrem regis Oezalcen 
pergrandem natu — ita mos apud Numidas est — peruenit. 
haud multo post Oezalce quoque mortuo maior ex duobus filiis 
eius Capussa, puero admodum altero, paternum imperium ac- 
cepit. ceterum cum magis iure gentis quam auctoritate inter 
suos aut uiribus optineret regnum, extitit quidam Mazaetullus 
nomine, non alienus sanguine regibus, familiae semper ini- 
micae ac de imperio uaria fortuna cum iis, qui tum optinebant, 
certantis. is concitatis popularibus, apud quos inuidia regum 
magnae auctoritatis erat, castris palam positis descendere regem 


——ataÀ 

10 in aciem ac dimicare de regno coegit. in eo proelio Capussa 
cum multis principum cecidit; gens Maesuliorum omnis in dicio- 
11 nem imperiumque Mazaetulli concessit. regio tamen nomine 
apstinuit contentusque nomine modico tutoris puerum Lacu- 
12 mazen, qui stirpis regiae supererat, regem appellat. Cartha- 
giniensem nobilem feminam, sororis filiam Hannibalis, quae 
proxime Oezalci regi nupta fuerat, matrimonio sibi iungit spe 
13 Carthaginiensium societatis et cum Syphace hospitium uetustum 
legatis missis renouat, omnia ea auxilia praeparans aduersus 
Masinissam. 
80 Et Masinissa, audita morte patrui, dein nece fratris pa- 
truelis, ex Hispania in Mauretaniam — Baga ea tempestate rex 
2 Maurorum erat — traiecit. ab eo supplex infimis precibus auxi- 
lium itineri, quoniam bello non poterat, quattuor milia Mau- 
s rorum impetrauit. cum iis, praemisso nuntio ad paternos suos- 
que amicos, cum ad finis regni peruenisset, quingenti ferme 
4 Numidae ad eum conuenerunt, igitur Mauris inde, sicut con- 
uenerat, retro ad regem: remissis, quamquam aliquanto minor 
spe multitudo, nec cum qua tantam rem adgredi satis auderet, 
5 conuenerat, ratus agendo ac moliendo uires quoque ad agendum 
aliquid conlecturum, proficiscenti ad Syphacem Lacumazae re- 
6 gulo ad Thapsum occurrit. trepidum agmen cum in urbem 
refugisset, et urbem Masinissa primo impetu capit et ex regiis 
alios tradentis se recipit, alios uim parantis occidit; pars ma- 
xima cum ipso puero inter tumultum ad Syphacem, quo primum 
7 intenderant iter, peruenerunt. fáma huius modicae rei in prin- 
cipio rerum prospere actae conuertit ad Masinissam Numidas, 
adfluebantque undique ex agris uicisque ueteres milites Galae 
8 et incitabant iuuenem ad reciperandum paternum regnum. nu- 
mero militum aliquantum Mazaetullus superabat; nam et ipse 
eum exercitum, quo Capussam uicerat, et ex receptis post 

caedem regis aliquot habebat, et puer Lacumazes ab Syphace 
auxilia ingentia adduxerat. quindecim milia peditum Mazae- 
tullo, decem milia equitum erant, quibus cum Masinissa nequa- 
quam tantum peditum equitumue habente acie conflixit. uicit 
tamen et ueterum militum uirtus et prudentia inter Romana 
et Punica arma exercitati ducis; regulus cum tutore et exigua 
Masaesuliorum manu in Carthaginiensem agrum perfugit. ita 
recuperato regno paterno Masinissa, quia sibi aduersus Sypha- 
cem haud paulo maiorem restare dimicationem cernebat, opti- 
mum ratus cum fratre patrueli gratiam reconciliare, missis qui 
et puero spem facerent, si in fidem Masinissae sese permisis- 
set, futurum eum in eodem honore, quo apud Galam Oezalces 
quondam fuisset, et qui Mazaetullo praeter inpunitatem sua omnia 
cum fide restitui sponderent, ambo praeoptantis exilio modicam 
domi fortunam, omnia, ne id fieret, Carthaginiensibus de in- 
dustria agentibus, ad sese perduxit. 

Hasdrubal tum forte, cum haec gerebantur, apud Sypha- 81 


cem erat; qui Numidae, haud sane multum ad se pertinere 
credenti, utrum penes Lacumazen an Masinissam regnum Mae- 
suliorum esset, falli eum magnopere ait, si Masinissam eisdem 
contentum fore quibus patrem Galam aut patruum eius Oezalcen 
credat: multo maiorem indolem in eo animi ingeniique esse, 
quam in ullo gentis eius umquam fuisset; saepe eum in Hispa- 
nia rarae inter homines uirtutis specimen dedisse sociis pariter 
hostibusque. et Syphacem et Carthaginiensis, nisi orientem 
illum ignem oppressissent, ingenti mox incendio, cum iam nul- 

lam opem ferre possent, arsuros ; adhuc teneras et fragiles uires 4 


eius esse, uixdum coalescens fouentis regnum.  instando sti- 
mulandoque peruincit, ut exercitum ad finis Maesuliorum ad- 

5 moueat atque in agro, de quo saepe cum Gala non uerbis modo 
disceptatum sed etiam armis certatum fuerat, tamquam haud 
dubie iuris sui, castra locet: si quis arceat, quod maxime opas 
sit, acie dimicaturum ; sin per metum agro cedatur, in medium 
regnum eundum; aut sine certamine concessuros in dicionem 5 
7 eius Maesulios aut nequaquam pares futuros armis. his uocibus 
incitatus Syphax Masinissae bellum infert, et primo certamine 
Maesulios fundit fugatque. Masinissa cum paucis equitibus ex 
acie in montem — Bellum incolae uocant — perfugit. fami- 
liae aliquot cum mapalibus pecoribusque suis — ea pecunia 10 
illis est — persecuti sunt regem; cetera Maesuliorum multi- 
tudo in dicionem Syphacis concessit. quem ceperant exules 
montem herbidus aquosusque est; et quia pecori bonus alendo 
erat, hominum quoque carne ac lacte uescentium abunde suf- 
10 ficiebat alimentis. inde nocturnis primo ac furtiuis incursio- 15 
nibus, deinde aperto latrocinio infesta omnia circa esse; ma- 
xime uri Carthaginiensis ager, quia et plus praedae, quam inter 
Numidas, et latrocinium tutius erat. iamque adeo licenter elu- 
debant, ut ad mare deuectam praedam uenderent mercatoribus 
appellentibus naues ad id ipsum, pluresque quam iusto saepe in 29 
12 bello Carthaginienses caderent caperenturque. deplorabant ea 
aput Syphacem Carthaginienses infensumque et ipsum ad reli- 
quias belli persequendas instigabant. sed uix regium uidebatur 
82 latronem uagum in montibus consectari; Bucar ex praefectis 
regiis, uir acer et inpiger, ad id delectus. ei data quattuor 25 
milia peditum, duo equitum; praemiorumque ingentium spe 
oneratus, si caput Masinissae rettulisset aut uiuum — id uero 
2 inaestimabile gaudium fore — cepisset. palatos incurioseque 
agentis inprouiso adortus, pecorum hominumque ingenti mul- 
titudine a praesidio armatorum exclusa, Masinissam ipsum cum 30 

paucis in uerticem montis compellit. inde prope ut iam debel- 
lato, nec praeda modo pecorum hominumque captorum missa 
ad regem, sed copiis etiam, ut aliquanto maioribus quam pro 
reliquiis belli, remissis, cum quingentis haud amplius pediti- 
bus ducentisque equitibus degressum iugis Masinissam perse- 
cutus in ualle arta faucibus utrimque obsessis inclusit, ubi 
ingens caedes Maesuliorum facta. Masinissa cum quinquaginta 
haud amplius equitibus per anfractus montis ignotos sequen- 
tibus se eripuit; tenuit tamen uestigia Bucar adeptusque eum 
patentibus prope Clupeam urbem campis ita circumuenit, ut 
praeter quattuor equites omnes ad unum interfecerit. cum iis 
ipsum quoque Masinissam saucium prope e manibus inter tu- 
multum amisit. in conspectu erant fugientes; ala equitum 
dispersa lato campo, quibusdam, ut occurrerent, per obliqua 
tendentibus, quinque hostes sequebatur. amnis ingens fugientis 
accepit — neque enim cunctanter, ut quos maior metus urgeret, 
immiserant equos — raptiqüe gurgite in obliquum praelati. 
duobus in conspectu hostium in praerapidum gurgitem haustis 
ipse, perisse creditus, ac duo reliqui equites cum eo" inter 
uirgulta ulterioris ripae emerserunt. is finis Bucari sequendi 
fuit nec ingredi flumen auso nec habere credenti se iam, quem 
sequeretur. inde uanus auctor apsumpti Masinissae ad regem 
rediit, missique qui Carthaginem gaudium ingens nuntiarent; 
totaque Africa fama mortis Masinissae perlata uarie animos 
adfecit. 

Masinissa in spelunca occulta cum herbis curaret uulnus, 
duorum equitum latrocinio per dies aliquot uixit. ubi primum 
ducta cicatrix, patique posse uisus iactationem, audacia ingenti 
pergit ire ad regnum repetendum; atque in ipso itinere haud 

13 plus quadraginta equitibus conlectis cum in Maesulios palam 


14 


iam, quis esset, ferens uenisset, tantum motum cum fauore 
pristino tuin gaudio insperato, quod, quem perisse crediderant, 
incolumem cernebant, fecit, ut intra paucos dies sex milia pe- 
ditum armatorum, quattuor equitum ad eum conuenirent, iam- 
que non in possessione modo paterni regni esset, sed etiam 
socios Carthaginiensium populos Masaesuliorumque fines — id 
Syphacis regnum erat — uastaret. inde inritato ad bellum 
Syphace, inter Cirtam Hipponemque in iugis opportunorum ad 


83 omnia montium consedit. maiorem igitur iam rem Syphax 


es 


ratus, quam ut per praefectos ageret, cum filio iuuene — nomen 
Vermina erat — parte exercitus missa imperat, ut circumducto 
agmine in se intentum hostem ab tergo inuadat. nocte pro- 
fectus Vermina, qui ex occulto adgressurus erat; Syphax autem 
interdiu aperto itinere, ut qui signis conlatis acie dimicaturus 
esset, mouit castra. ubi tempus uisum est, quo peruenisse 
iam circummissi uideri poterant, et ipse leni cliuo ferente ad 
hostem, cum multitudine fretus tum praeparatis ab tergo in- 
sidiis, per aduersum montem erectam aciem ducit. Masinissa 
fiducia maxime loci, quo multo aequiore pugnaturus erat, et 
ipse derigit suos. atrox proelium et diu anceps fuit, loco et 
uirtute militum Masinissam, multitudine, quae nimio maior erat, 
Syphacem iuuante. ea multitudo diuisa, cum pars a fronte 
urgeret, pars ab tergo se circumfudisset, uictoriam baud du- 
biam Syphaci dedit, et ne effugium quidem patebat hinc a 
fronte hinc ab tergo inclusis. itaque ceteri pedites equitesque 
caesi aut capti; ducentos ferme equites Masinissa circa se con- 
globatos diuisosque turmatim in tris partis erumpere iubet, 
loco praedicto, in quem ex dissipata conuenirent fuga. ipse, 
qua intenderat, inter media tela hostium euasit; duae turmae 
haesere: altera metu dedita hosti, pertinacior in repugnando 

telis obruta et confixa est. , Verminam prope uestigiis instantem 8 


in alia atque alia flectendo itinera eludens, taedio et desperatione 
tandem fessum absistere sequendo coegit; ipse cum sexaginta 


equitibus ad minorem Syrtim peruenit. ibi cum conscientia 9 


egregia saepe repetiti regni paterni inter Punica Emporia gen- 
temque Garamantum omne tempus usque ad C. Laeli classisque 
Romanae aduentum in Africam consumpsit. haec animum in- 
clinant, ut cum modico potius quam cum magno praesidio 
equitum ad Scipionem quoque postea uenisse Masinissam cre- 
dam; quippe illa regnanti multitudo, haec paucitas exulis for- 
tunae conueniens est. 


10 


Carthaginienses ala equitum cum praefecto amissa, alio 84 


equitatu per nouum dilectum comparato, Hannonem Hamil- 
caris filium praeficiunt. Hasdrubalem subinde ac Syphacem 
per litteras nuntiosque, postremo etiam per legatos arcessunt; 
Hasdrubalem opem ferre prope circumsessae patriae iubent; Sy- 
phacem orant, ut Carthagini, ut uniuersae Africae subueniat. ad 
Vticam tum castra Scipio, mille ferme passus ab urbe, habe- 
bat, tralata a mari, ubi paucos dies statiua coniuncta classi 
fuerant. Hanno, nequaquam satis ualido non modo ad laces- 
sendum hostem sed ne ad tuendos quidem a populationibus 
agros equitatu accepto, id omnium primum egit, ut per conqui- 
sitionem numerum equitum augeret ; nec aliarum gentium asper- 
natus, maxime tamen Numidas — id longe primum equitum 
in Africa est genus — conducit. iam ad quattuor milia equitum 
habebat, cum Salaecam nomine urbem occupauit quindecim 
ferme milia ab Romanis castris. quod ubi Scipioni relatum est, 
*Aestiua sub tectis equitatus!’ inquit ‘sint uel plures, dum 
talem ducem habeant, eo minus sibi cessandum ratus, quo illi 
segnius rem agerent, Masinissam cum equitatu praemissum portis 
obequitare atque hostem ad pugnam elicere iubet; ubi omnis 

multitudo se effudisset grauiorque iam in certamine esset, quam 
ut facile sustineri posset, cederet paulatim; se in tempore 
pugnae obuenturum. tantum moratus, quantum satis temporis 
praegresso uisum ad eliciendos hostis, cum Romano equitatu 


secutus, tegentibus tumulis, qui peropportune circa uiae flexus 5 


oppositi erant, occultus processit. Masinissa ex composito nunc 
terrentis nunc timentis modo aut ipsis obequitabat portis aut 
cedendo, cum timoris simulatio audaciam hosti faceret, ad in- 
sequendum temere eliciebat. nondum omnes egressi erant, 
uarieque dux fatigabatur alios uino et somno grauis arma ca- 
pere et frenare equos cogendo, aliis, ne sparsi et inconditi 
sine ordine, sine signis omnibus portis excurrerent, opsistendo. 
primo incaute se inuehentis Masinissa excipiebat; mox plures 
simul conferti porta effusi aequauerant certamen; postremo, 
iam omnis equitatus proelio cum adesset, sustineri ultra ne- 
quiere, non tamen effusa fuga Masinissa, sed cedendo sensim 
impetus eorum excipiebat, donec ad tumulos tegentis Romanum 
equitatum pertraxit. inde exorti equites et ipsi integris uiribus 
et recentibus equis Hannoni Afrisque pugnando ac sequendo 
fessis se circumfudere; et Masinissa flexis subito equis jn pugnam 
rediit. mille ferme, qui primi agminis fuerant, quibus haud 
facilis receptus fuit, cum ipso duce Hannone interclusi atque 
interfecti sunt; ceteros, ducis praecipue territos caede, effuse 
fugientis per triginta milia passuum uictores secuti ad duo prae- 
terea milia equitum aut ceperunt aut occiderunt. inter eos 
satis constabat non minus ducentos Carthaginiensium equites 


85 fuisse, et diuitiis quosdam et genere inlustres. eodem forte, 


quo haec gesta sunt, die naues, quae praedam in Siciliam uexe- 
rant, cum commeatu rediere, uelut ominatae ad praedam alte- 
ram repetendam sese uenisse. duos eodem nomine Cartha- 

giniensium duces duobus equestribus proeliis interfectos non 
omnes auctores sunt, ueriti, credo, ne falleret bis relata eadem 
res; Coelius quidem et Valerius captum Hannonem tradunt. 
Scipio praefectos equitesque, prout cuiusque opera fuerat, 
ante omnis Masinissam, insignibus donis donat; et firmo prae- 
sidio Salaecae imposito ipse cum cetero exercitu profectus, 
non agris modo, quacumque incedebat, populatis, sed urbibus 
etiam quibusdam uicisque expugnatis, late fuso terrore belli, 
septimo die, quam profectus erat, magnam uim hominum et 
pecoris et -omnis generis praedae trahens in castra redit gra- 
uesque iterum hostilibus spoliis naues dimittit. inde omissis 
expeditionibus paruis populationibusque ad oppugnandam Vti- 
cam omnis belli uires conuertit, eam deinde, si cepisset, sedem 
ad cetera exequenda habiturus. simul et a classe nauales socii, 
qua ex parte urbs mari adluitur, [simul] et terrestris exercitus 
ab imminente prope ipsis moenibus tumulo est admotus. tor- 
menta machinasque et aduexerat secum et ex Sicilia missa cum 
commeatu erant et noua in armamentario, multis talium operum 
artificibus de industria inclusis, fiebant. Vticensibus tanta undi- 
que mole circumsessis in Carthaginiensi populo, Carthaginien- 
sibus in Hasdrubale ita, si is mouisset Syphacem, spes omnis 
erat; sed desiderio indigentium auxili tardius cuncta moue- 
bantur. Hasdrubal intentissima conquisitione cum ad triginta 
milia peditum, tria equitum confeeisset, non tamen ante ad- 
uentum Syphacis castra propius hostem mouere est ausus. 
Syphax cum quinquaginta milibus peditum, decem equitum 
aduenit, confestimque motis a Carthagine castris haud procul 
Vtica munitionibusque Romanis consedit. quorum aduentus 
hoc tamen momenti fecit, ut Scipio, cum quadraginta ferme 

dies nequiquam omnia experiens opsedisset Vticam, abscederet 
13 inde inrito incepto. et — iam enim hiems instabat — castra 
hiberna in promunturio, quod tenui iugo continenti adhaerens 
in aliquantum maris spatium extenditur, communit; uno uallo 
14 et naualia castra amplectitur. iugo medio legionum castris 
inpositis latus ad septentrionem uersum subductae naues naua- 
lesque socii tenebant, meridianam uallem ad alterum litus deue- 
15 xam equitatus. haec in Africa usque ad extremum autumni 
gesta. 
36 Praeter conuectum undique ex populatis circa agris fru- 
mentum commeatusque ex Sicilia atque Italia aduectos Cn. Oc- 
tauius propraetor ex Sardinia ab Ti. Claudio praetore, cuius 
ea prouincia erat, ingentem uim frumenti aduexit; horreaque 
non solum ea, quae iam facta erant, repleta, sed noua aedi- 
ficata. uestimenta exercitui deerant: id mandatum Octauio, ut 
cum praetore ageret, si quid ex ea prouincia comparari ac mitti 
posset. ea quoque haud segniter curata res: mille ducentae 
togae breui spatio et duodecim milia tunicarum missa. 
4 Aestate ea, qua haec in Africa gesta sunt, P. Sempronius 
consul, cui Bruttii prouincia erat, in agro Crotoniensi cum 
Hannibale in ipso itinere tumultuario proelio conflixit agmi- 
nibus magis quam acie pugnatum est. Romani pulsi, et tu- 
multu uerius quam pugna ad mille et ducenti de exercitu con- 
sulis interfecti; in castra «repide reditum, neque oppugnare 
tamen ea hostes ausi. ceterum silentio proximae noctis pro- 
fectus inde consul, praemisso nuntio ad P. Licinium procon- 
sulem, ut suas legiones admoueret, copias coniunxit. ita duo 
duces, duo exercitus ad Hannibalem redierunt; nec mora dimi- 
candi facta est, cum consuli duplicatae uires, Poeno recens 
8 uictoria animos faceret. in primam aciem suas legiones Sem- 
pronius induxit, in subsidiis locatae P. Licinii legiones. consul 
principio pugnae aedem Fortunae Primigeniae uouit, si eo die 
9 hostis fudisset; composque eius uoti fuit. fusi ac fugati Poeni, 
supra quattuor milia armatorum caesa, paulo minus trecenti 

uiui capti et equi quadraginta et undecim militaria signa. per- 
culsus aduerso proelio Hannibal Crotonem exercitum reduxit. 

Eodem tempore M. Cornelius consul in altera parte Italiae 
non tam armis quam iudiciorum terrore Etruriam continuit, 
totam ferme ad Magonem ac per eum ad spem nouandi res 
uersam. eas quaestiones ex senatus consulto minime ambitiose 
habuit; multique nobiles Etrusci, qui aut ipsi ierant ant misde 
rant ad Magonem de populorum suorum defectione, primo prae- 
sentes condemnati erant; postea conscientia sibimet ipsi exilium 
consciscentes, cum apsentes damnati essent, corporibus sub- 
tractis bona tantum, quae publicari poterant, pigneranda poemae 
praebebant. 

Dum haec consules diuersis regionibus agunt, censores 87 


interim Romae M. Liuius et C. Claudius senatum recitauerunt. 
princeps iterum lectus Q. Fabius Maximus; notati septem, nemo 
tamen, qui sella curuli sedisset. sarta tecta acriter et cum 
summa fide exegerunt; uiam e foro bouario [et] ad Veneris 
circa foros publicos et aedem Matris Magnae in Palatio facien- 
dam locauerunt. uectigal etiam nouum ex salaria annona statue- 
runt. sextante sal et Romae et per totam Italiam erat. Romae 
pretio eodem, pluris in foris et conciliabulis, et alio alibi pretio 
praebendum locauerunt. id uectigal commentum alterum ex 
censoribus satis credebant, populo iratum, quod iniquo iudicio 
quondam damnatus esset; et in pretio salis maxime oneratas 
tribus, quarum opera damnatus erat, credebant. inde Salina- 
tori Liuio inditum cognomen. lustrum conditum serius, quia 
per prouincias dimiserunt censores, ut ciuium Romanorum in 
exercitibus quantus ubique esset referretur numerus. censa 
cum iis ducenta decem quattuor milia hominum. condidit lu- 
strum C. Claudius Nero. duodecim deinde coloniarum, quod 
numquam antea factum erat, deferentibus ipsarum coloniarum 

censoribus, censum acceperunt, ut, quantum numero militum, 
quantum pecunia ualerent, in publicis tabulis monumenta ex- 


8 tarent. equitum deinde census agi coeptus est; et ambo forte 


censores equum publicum habebant. cum ad tribum Polliam 
uentum est, in qua M. Liui nomen erat, et praeco cunctaretur 


9*citare ipsum censorem, ‘Cita’ inquit Nero 'M. Liuium'; et siue 

*x residua uetere simultate siue intempestiua iactatione seueri- 
tatis inflatus M. Liuium, quia populi iudicio esset damnatus, 
equum uendere iussit. item M. Liuius, cum ad tribum Arnien- 
sem et nomen conlegae uentum est, uendere equum C. Clau- 
dium iussit duarum rerum causa, unius, quod falsum aduersus 
se testimonium dixisset, alterius, quod non sincera fide secum 
in gratiam redisset. aeque foedum certamen inquinandi famam 
alterius cum suae famae damno factum est exitu censurae. 
cum in léges iurasset C. Claudius et in aerarium escendisset, 
inter nomina eorum, quos aerarios relinquebat, dedit conlegae 
nomen. deinde M. Liuius in aerarium uenit et praeter Maeciam 
tribum, quae se neque condemnasset neque condemnatum aut 
consulem aut censorem fecisset, populum Romanum omnem, 
quattuor et triginta tribus, aerarios reliquit, quod et innocentem 
se condemnassent et condemnatum consulem et censorem fecis- 
sent, neque infitiari possent aut iudicio semel aut comitiis bis 
ab se peccatum esse: inter quattuor et triginta tribus et C. Clau- 
dium aerarium fore; quod si exemplum haberet bis eundem 
aerarium relinquendi, C. Claudium nominatim se inter aerarios 
fuisse relicturum. prauum certamen notarum inter censores; 
castigatio inconstantiae populi censoria et grauitate temporum 
ilorum digna. in inuidia censores cum essent, crescendi ex 
lis ratus esse occasionem Cn. Baebius tribunus plebis diem ad 
populum utrisque dixit. ea res consensu patrum discussa est, 
ne postea obnoxia populari aurae censura esset. 

Eadem aestate in Bruttiis Clampetia a consule ui capta, 

Consentia et Pandosia et ignobiles aliae ciuitates uoluntate in 
dicionem uenerunt. et cum comitiorum iam adpeteret tempus, 
Cornelium potius ex Etruria, ubi nihil belli erat, Romam acciri 
placuit. is consules Cn. Seruilium Caepionem et C. Seruilium 
Geminum creauit. inde praetoria comitia habita. creati P. Cor- 
nelius Lentulus, P. Quinctilius Varus, P. Aelius Paetus, P. Villius 
Tappulus: hi duo cum aediles plebis essent, praetores creati 
sunt. consul comitiis perfectis ad exercitum in Etruriam redit. 

Sacerdotes eo anno mortui atque in locum eorum suffecti: 
Ti. Veturius Philo flamen Martialis in locum M. Aemili Regilli, 
qui priore anno mortuus erat, creatus inauguratusque; in M. 
Pomponi Mathonis auguris et decemuiri locum creati decemuir 
M. Aurelius Cotta, augur Ti. Sempronius Gracchus admodum 
adulescens, quod tum perrarum in mandandis sacerdotiis erat. 
quadrigae aureae eo anno in Capitolio positae ab aedilibus cu- 
rulibus C. Liuio et M. Seruilio Gemino, et ludi Romani biduum 
instaurati, item per biduum plebei ab aedilibus P. Aelio, P. 
Villio; et Iouis epulum fuit ludorum causa. 

Cn. Seruilius et C. Seruilius consules — sextus decimus 
is annus belli Punici erat — cum de re publica belloque et 
prouinciis ad senatum rettulissent, censuerunt patres, ut con- 
sules inter se compararent sortirenturue, uter Bruttios aduersus 
Hannibalem, uter Etruriam ac Ligures prouinciam haberet; cui 
Bruttii euenissent, exercitum a P. Sempronio acciperet ; P. Sem- 
pronius — ei quoque enim pro consule imperium in annum 
prorogabatur — P. Licinio succederet; is Romam reuerteretur, 
bello quoque bonus habitus ad cetera, quibus nemo ea tem- 


e 


pestate instructior ciuis habebatur, congestis omnibus humanis 10 


ab natura fortunaque bonis. nobilis idem ac diues erat; forma 
uiribusque corporis excellebat; facundissimus habebatur seu 
causa oranda seu in senatu et apud populum suadendi ac dis- 
suadendi locus esset; iuris pontificii peritissimus; super baec 
bellicae quoque laudis consulatus compotem fecerat. quod in 
Bruttiis prouincia, idem in Etruria ac Liguribus decretum: M. 
Cornelius nouo consuli tradere exercitum iussus; ipse proro- 
gato imperio Galliam prouinciam optineret cum legionibus iis, 
quas L. Scribonius priore anno habuisset. sortiti deinde pro- 
uincias : Caepioni Bruttii, Seruilio Gemino Etruria euenit. tum 
praetorum prouinciae in sortem coniectae: iuris dictionem urba- 
nam Paetus Aelius, Sardiniam P. Lentulus, Siciliam P. Villius, 

Ariminum cum duabus legionibus — sub Sp. Lucretio eae fue- 
rant — Quinctilius Varus est sortitus. et Lucretio proroga- 
tum imperium, ut Genuam oppidum a Magone Poeno dirutum 
exaedificaret. P. Scipioni non temporis sed rei gerendae fine, 
donec debellatum in Africa foret, prorqgatum imperium est, 
decretumque, ut supplicatio fieret, quod is in Africam proum- 
ciam traiecisset, ut ea res salutaris populo Romano ipsique duci 
atque exercitui esset. 

In Siciliam tria milia militum sunt scripta, et quia, quod 
roboris ea prouincia habuerat, in Africam transuectum fuerat, 
et quia, ne qua classis ex Africa traiceret, quadraginta nauibus 
custodiri placuerat Siciliae maritumam oram. tredecim nouas 
naues Villius secum in Siciliam duxit; ceterae in Sicilia ueteres 
refectae. huic classi M. Pomponius, prioris anni praetor, pro- 
rogato imperio praepositus nouos milites ex Italia aduectos in 
naues imposuit. parem nauium numerum Cn. Octauio, praetori 
item prioris anni, cum pari iure imperi ad tuendam Sardiniae 
oram patres decreuerunt; Lentulus praetor duo milia militum 
dare in naues iussus. et Italiae ora, quia incertum erat, quo 
missuri classem Carthaginienses forent — uidebantur autem, 
quidquid nudatum praesidiis esset, petituri — M. Marcio, prae- 
tori prioris anni, cum totidem nauibus tuenda data est. tria 
milia militum in eam classem ex decreto patrum consules scri- 
pseruut et duas legiones urbanas ad incerta belli. Hispaniae 
cum exercitibus imperioque ueteribus imperatoribus, L. Lentulo 
et L. Manlio Acidino, decretae. uiginti omnino legionibus et 
centum sexaginta nauibus longis res Romana eo anno gesta. 

Praetores in prouincias ire iussi. consulibus imperatum, 
ut, priusquam ab urbe proficiscerentur, ludos magnos face- 
rent, quos T. Manlius Torquatus dictator in quintum annum 
uouisset, si eodem statu res publica staret. et nouas religiones 

excitabant in animis hominum prodigia ex pluribus locis nun- 
tiata. aurum in Capitolio corui non lacerasse tantum rostris 
crediti sed etiam edisse; mures Ántii coronam auream adrosere ; 
circa Capuam omnem agrum lucustarum uis ingens, ita ut, unde 
aduenissent, parum .constaret, compleuit; eculeus Reate cum 
quinque pedibus natus; Ánagniae sparsi primum ignes in caelo, 
dein fax ingens arsit; Frusinone arcus solem tenui linea am- 
plexus est, circulum deinde ipsum maior solis orbis extrin- 
secus inclusit; Árpini terra campestri agro in ingentem sinum 
consedit; consulum alteri primam hostiam immolanti caput ioci- 
neris defuit. ea prodigia maioribus hostiis procurata; editi a 
collegio pontificum dei, quibus sacrificaretur. ) 

His transactis consules praetoresque in prouincias profecti. 
omnibus tamen, uelut eam sortitis, Áfricae cura erat, seu quia 
ibi summam rerum bellique uerti cernebant seu ut Scipioni 
gratificarentur, in quem tum omnis uersa ciuitas erat. itaque 
non ex Sardinia tantum, sicut ante dictum est, sed ex Sicilia 
quoque et Hispania uestimenta frumentumque, et arma etiam 
ex Sicilia et omne genus commeatus eo portabantur. nec Scipio 
ullo tempore hiemis belli opera remiserat, quae multa simul 
undique eum circumstabant: Vticam opsidebat; castra in con- 
spectu Hasdrubalis erant; Carthaginienses deduxerant naues, 
classem paratam instructamque ad commeatus intercipiendos 
habebant. inter haec ne Syphacis quidem reconciliandi curam 
ex animo miserat, si forte iam satias amoris in uxore ex multa 
copia eum cepisset. ab Syphace magis pacis cum Carthaginien- 
sibus condiciones, ut Romani Africa, Poeni Italia excederent, 
quam, si bellaretur, spes ulla desciturum adferebatur. haec 
per nuntios acta magis equidem crediderim — et ita pars maior 
auctores sunt — quam ipsum Syphacem, ut Antias Valerius 
prodit, in castra Romana ad conloquium uenisse. primo eas 
condiciones imperator Romanus uix auribus admisit; postea, ut 
causa probabilis suis commeandi foret in castra hostium, mollius 

eadem illa abnuere ac spem facere saepius ultro citroque agi- 
tantibus rem conuenturam. 

Hibernacula Carthaginiensium, congesta temere ex agris 
materia exaedificata, lignea ferme tota erant. Numidae prae- 


5 cipue harundine textis storeaque pars maxima tectis passim 

nullo ordine, quidam, ut sine imperio occupatis locis, extra 
fossam etiam uallumque habitabant. haec relata Scipioni spem 
fecerant castra hostium per occasionem incendendi. 

Cum legatis, quos mitteret ad Syphacem, calonum loco 
primos ordines spectatae uirtutis atque prudentiae seruili habitu 
mittebat, qui, dum in conloquio legati essent, uagi per castra, 
alius alia aditus exitusque omnes, situm formamque et uni- 
uersorum castrorum et partium, qua Poeni, qua Numidae habe- 
rent, quantum interualli inter Hasdrubalis ac regia castra esset, 
specularentur moremque simul noscerent stationum uigiliarum- 
que, nocte an interdiu opportuniores insidiantibus essent; et 
inter crebra conloquia alii atque alii de industria, quo pluribus 
omnia nota essent, mittebantur. cum saepius agitata res cer- 
tiorem spem pacis in dies et Syphaci et Carthaginiensibus per 
eum faceret, legati Romani uetitos se reuerti ad imperatorem 
aiunt, nisi certum responsum detur: proinde, seu ipsi staret 
jam sententia, eam promeret, seu consulendus Hasdrubal et 
Carthaginienses essent, consuleret; tempus esse aut pacem 
componi aut bellum nauiter geri. dum consulitur Hasdrubal 
ab Syphace, ab Hasdrubale Carthaginienses, et speculatores 
omnia uisendi et Scipio ad conparanda ea, quae in rem erant, 
tempus habuit; et ex mentione ac spe pacis neclegentia, ut 

fit, apud Poenos Numidamque orta cauendi, ne quid hostile 

interim paterentur. tandem relatum responsum quibusdam, 

quia nimis cupere Romanus pacem uidebatur, iniquis per occa- 
sionem adiectis; quae peropportune cupienti tollere indutias 

Scipioni causam praebuere; ac nuntio regis, cum relaturum 

se ad consilium dixisset, postero die respondit se uno frustra 

tendente nulli alii pacem placuisse; renuntiaret igitur nullam 
aliam spem pacis quam relictis Carthaginiensibus Syphaci cum 

10 Romanis esse. ita tollit indutias, ut libera flde incepta exse- 

queretur; deductisque nauibus — et iam ueris principium erat 

— machinas tormentaque, uelut a mari adgressurus Vticam, 

imponit, et duo milia militum ad capiendum quem antea te- 

nuerat tumulum super Vticam mittit, simul ut ab eo, quod 
parabat, in alterius rei curam conuerteret hostium animos, 

12 simul ne qua, cum ipse ad Syphacem Hasdrubalemque profectus 
esset, eruptio ex urbe et impetus in castra sua relicta cum 
leui praesidio fieret. 

6 His praeparatis aduocatoque consilio et dicere explora- 
toribus iussis, quae conperta adferrent, Masinissaque, cui omnia 
hostium nota erant, postremo ipse, quid pararet in proximam 

2 noctem, proponit; tribunis edicit, ut, ubi praetorio dimisso 

3 signa concinuissent, extemplo educerent castris legiones. ita 
ut imperauerat signa sub occasum solis efferri sunt coepta. 
ad primam ferme uigiliam agmen explicauerunt; media nocte 
— septem enim milia itineris erant — modico gradu ad ca- 

4 stra hostium peruentum est. ibi Scipio partem copiarum Laelio 
Masinissamque ac Numidas adtribuit et castra Syphacis in- 

5 uadere ignesque conicere iubet. singulos deinde separatim 
Laelium ac Masinissam seductos optestatur, ut, quantum nox 
prouidentiae adimat, tantum diligentia expleant curaque; se 

6 Hasdrubalem Punicaque castra adgressurum; ceterum non ante 

7 coepturum, quam ignem in regiis castris conspexisset. neque 

ea res morata diu est: nam ut proximis casis iniectus ignis 
haesit, extemplo proxima quaeque et deinceps continua am- 
plexus totis se passim dissipauit castris. et trepidatio quidem, 
quantam necesse erat in nocturno effuso tam late incendio, 
orta est; ceterum fortuitum, non hostilem ac bellicum ignem 
rati esse, sine armis ad restinguendum incendium effusi in 
armatos incidere hostis, maxime Numidas ab Masinissa notitia 
regiorum castrorum ad exitus itinerum idoneis locis dispositos. 
multos in ipsis cubilibus semisomnos hausit flamma; multi in 
praecipiti fuga ruentes super alios alii in angustiis portarum 
optriti sunt. 

Relucentem flammam primo uigiles Carthaginiensium, de- 
inde excitati alii nocturno tumultu cum conspexissent, ab eodem 
errore credere et ipsi sua sponte incendium ortum, et clamor 
inter caedem et uulnera sublatus an ex trepidatione nocturna 
esset confusus sensum ueri adimebat. igitur pro se quisque 
inermes, ut quibus nihil hostile suspectum esset, omnibus portis, 
qua cuique proximum erat, ea modo, quae restinguendo igni 
forent, portantes, in agmen Romanum ruebant. quibus caesis 
omnibus, praeterquam hostili odio etiam ne quis nuntius re- 
fugeret, extemplo Scipio neclectas ut in tali tumultu portas 
inuadit; ignibusque in proxima tecta coniectis effusa flamma 
primo uelut sparsa pluribus locis reluxit, dein per continua 
serpens uno repente omnia incendio hausit. ambusti homines 
iumentaque foeda primum fuga, dein strage obstruebant iti- 
nera portarum; quos non oppresserat ignis, ferro absumpti; 
binaque castra clade una deleta. duces tamen ambo et ex 
tot milibus armatorum duo milia peditum et quingenti equites 
semermes, magna pars saucii adflatique incendio effugerunt. 
caesa aut hausta flammis ad quadraginta milia hominum sunt, 

capta supra quinque milia, multi Carthaginiensium nobiles, 
undecim senatores, signa militaria centum septuaginta quattuor, 
equi Numidici supra duo milia septingenti; elephanti sex capti, 
octo ferro flammaque absumpti. magna uis armorum capta; 
ea omnia imperator Volcano sacrata incendit. 

Hasdrubal ex fuga cum paucis Afrorum urbem proximam 
petierat, eoque omnes, qui supererant, uestigia ducis sequentes 
se contulerant; metu deinde, ne dederetur Scipioni, urbe exces- 
sit. mox eodem patentibus portis Romani accepti; nec quic- 
quam hostile, quia uoluntate concesserant in dicionem, factum. 
duae subinde urbes captae direptaeque: ea praeda et quae 
castris incensis ex igne rapta erat militi concessa est. Syphax 
octo milium ferme inde spatio loco munito consedit; Hasdru- 
bal Carthaginem contendit, ne quid per metum ex recenti clade 
mollius consuleretur. quo tantus primo terror est adlatus, 
ut omissa Vtica Carthaginem crederent extemplo Scipionem 
opsessurum. senatum itaque sufetes, quod uelut consulare 
imperium apud eos erat, uocauerunt. ibi tribus sententiis cer- 
tatum: una de pace legatos ad Scipionem decernebat, altera 
Hannibalem ad tuendam ab exitiabili bello patriam reuocabat, 
tertia Romanae in aduersis rebus constantiae erat: reparandum 
exercitum Syphacemque hortandum, ne bello absisteret, cen- 
sebat. haec sententia, quia Hasdrubal praesens Barcinaeque 
omnes factionis bellum malebant, uicit. inde dilectus in urbe 
agrisque haberi coeptus, et ad Syphacem legati missi, summa 
ope et ipsum reparantem bellum, cum uxor non iam ut ante 
blanditiis, satis potentibus ad animum amantis, sed precibus et 
misericordia ualuisset, plena lacrimarum optestans, ne patrem 

suum patriamque proderet isdemque flammis Carthaginem, qui- 
bus castra conflagrassent, absumi sineret. spem quoque oppor- 
tune oblatam adferebant legati: quattuor milia Celtiberorum 
circa urbem nomine Obbam, ab conquisitoribus suis conducta 
in Hispania, egregiae iuuentutis, sibi occurrisse, et Hasdruba- 
lem prope diem adfore cum manu haudquaquam contemnenda. 
igitur non benigne modo legatis respondit, sed ostendit etiam 
multitudinem agrestium Numidarum, quibus per eosdem dies 
arma equosque dedisset, et omnem iuuentutem adfirmat ex 
regno exciturum; scire incendio, non proelio cladem acceptam; 
eum bello inferiorem esse, qui armis uincatur. haec legatis 
responsa; et post dies paucos rursus Hasdrubal et Syphax 
copias iunxerunt. is omnis exercitus fuit triginta ferme milium 
armatorum. 

Scipionem uelut iam debellato, quod ad Syphacem Cartha- 
giniensesque attineret, Vticae oppugnandae intentum iamque 
machinas admouentem muris auertit fama redintegrati belli; 
modicisque praesidiis ad speciem modo opsidionis terra mari- 
que relictis ipse cum robore exercitus ire ad hostis pergit. 
primo in tumulo quattuor milia ferme distante ab castris regiis 
consedit; postero die cum equitatu in Magnos — ita uocant 
— Campos subiectos ei tumulo degressus succedendo ad sta- 
tiones hostium lacessendoque leuibus proeliis diem absumpsit. 
et per insequens biduum tumultuosis hinc atque illinc excur- 
sionibus in uicem nihil dictu satis dignum fecerunt; quarto 
die in aciem utrimque descensum est. Romanus principes 
post bastatorum prima signa, in subsidiis triarios constituit ; 
equitatum Italicum ab dextro cornu, ab laeuo Numidas Masi- 
nissamque opposuit. Syphax Hasdrubalque Numidis aduersus 
Italicum equitatum, Carthaginiensibus contra Masinissam locatis 
Celtiberos in mediam aciem aduersus signa legionum accepere. 

ita instructi concurrunt. primo impetu simul utraque cornua, et 
Numidae et Carthaginienses, pulsi; nam neque Numidae, ma- 
xima pars agrestes, Romanum equitatum neque Carthaginienses, 
et ipse nouus miles, Masinissam recenti super cetera uictoria ter- 
ribilem sustinuere. nudata utrimque cornibus Celtiberum acies 
stabat, quod nec in fuga salus ulla ostendebatur locis ignotis 
neque spes ueniae ab Scipione erat, quem bene meritum de 
se et gente sua mercennariis armis oppugnatum in Africam 
uenissent. igitur circumfusis undique hostibus alii super alios 
cadentes opstinate moriebantur; omnibusque in eos uersis ali- 
quantum ad fugam temporis Syphax et Hasdrubal praeceperunt. 
fatigatos caede diutius quam pugna uictores nox oppressit. 
Postero die Scipio Laelium Masinissamque cum omni Ro- 
mano et Numidico equitatu expeditisque militum ad persequen- 
dos Syphacem atque Hasdrubalem mittit; ipse cum robore ex- 
ercitus urbes circa, quae omnes Carthaginiensium dicionis erant, 
partim spe, partim metu, partim ui subigit. Carthagini erat 
quidem ingens terror, et circumferentem arma Scipionem omni- 
bus finitimis raptim perdomitis ipsam Carthaginem repente ad- 
gressurum credebant. itaque et muri reficiebantur propugna- 
culisque armabantur, et pro se quisque, quae diutinae opsidionis 
tolerandae sunt, ex agris conuehebat. rara mentio est pacis, 
frequentior legatorum ad Hannibalem arcessendum mittendo- 
rum; pars maxima classem, quae ad commeatus excipiendos 
parata erat, mittere iubent ad opprimendam stationem nauium 
ad Vticam incaute agentem: forsitan etiam naualia castra, relicta 
cum leui praesidio, oppressuros. in hoc consilium maxime in- 
clinant; legatos tamen ad Hannibalem mittendos censent: quippe 
classi ut felicissime gerantur res, parte aliqua leuari Vticae opsi- 
dionem; Carthaginem ipsam qui tueatur, neque imperatorem 
alium quam Hannibalem neque exercitum alium quam Hanni- 


1 utraque cornua 2! utraque cornu P! utroque cornu PS | 2 nam 

balis superesse. deductae ergo postero die naues, simul et 
legati in Italiam profecti; raptimque omnia stimulante fortuna 
agebantur; et in quo quisque cessasset, prodi ab se salutem 
omnium rebatur. 

Scipio grauem iam spoliis multarum urbium exercitum 
trahens, captiuis aliaque praeda in uetera castra ad Vticam missis, 
iam in Carthaginem intentus occupat relictum fuga custodum 
Tyneta. abest ab Carthagine quindecim milia ferme passuum 
locus cum operibus tum suapte natura tutus et qui et ab Cartha- 
gine conspici et praebere ipse prospectum cum ad urbem tum 
ad circumfusum mare urbi possit. inde, cum maxime uallum 
Romani iacerent, conspecta classis hostium est Vticam ab Car- 
thagine petens. igitur omisso opere pronuntiatum iter, signaque 
raptim ferri sunt coepta, ne naues in terram et opsidionem 
uersae ac minime nauali proelio aptae opprimerentur. qui enim 
restitissent agili et nautico instrumento aptae et armatae classi 
naues tormenta machinasque portantes et aut in onerariarum 
usum uersae aut ita adpulsae muris, ut pro aggere ac pontibus 
praebere ascensus possent? itaque Scipio, postquam eo uentum 
est, contra quam in nauali certamine solet, rostratis, quae 
praesidio aliis esse poterant, in postremam aciem receptis prope 
terram, onerariarum quadruplicem ordinem pro muro aduersus 
hostem opposuit, easque ipsas, ne in tumultu pugnae turbari 
ordines possent, malis antemnisque de naue in nauem traiectis 
ac ualidis funibus uelut uno inter se uinculo inligatis con- 
prendit tabulasque superinstrauit, ut peruium in totum nauium 
ordinem esset, et sub ipsis pontibus interualla fecit, qua pro- 
currere speculatoriae naues in hostem ac tuto recipi possent. 
his raptim pro tempore instructis mille ferme delecti propu- 
gnatores onerariis imponuntur, telorum maxime missilium, ut 

quamuis longo certamini sufficerent, uis ingens congeritur. ita 
parati atque intenti hostium aduentum opperiebantur. Cartha- 
ginienses, qui, si maturassent, omnia permixta turba trepi- 
dantium primo impetu oppressissent, perculsi terrestribus cla- 
dibus atque inde ne mari quidem, ubi ipsi plus poterant, satis 
fidentes, die segni nauigatione absumpto sub occasum solis in 
portum — Rusucmona Áfri uocant — classem adpulere; postero 
die sub ortum solis instruxere ab alto naues uelut ad iustum 
proelium nauale et tamquam exituris contra Romanis. cum 
diu stetissent, postquam nihil moueri ab hostibus uiderunt, 
tum demum onerarias adgrediuntur. erat res minime certamini 
nauali similis, proxime speciem muros oppugnantüum nauium. 
altitudine aliquantum onerariae superabant; ex rostratis Poeni 
vana pleraque, utpote supino iactu, tela in locum superiorem 
mittebant; grauior ac pondere ipso libratior superne ex one- 
rariis ictus erat. speculatoriae naues ac leuia alia nauigia, quae 
sub constratis pontium per interualla excurrebant, primo ipsae 
tantum impetu ac magnitudine rostratarum obruebantur; deinde 
[et] propugnatoribus quoque incommodae erant, quod permixtae 
cum hostium nauibus inhibere saepe tela cogebant metu, ne 
ambiguo ictu suis inciderent. postremo asseres ferreo unco 
praefixi — harpagones uocat miles — ex Punicis nauibus inici 
in Romanas coepti. quos cum neque ipsos neque catenas, 
quibus suspensi iniciebantur, incidere possent, ut quaeque retro 
inhibita rostrata onerariam haerentem unco traheret, scindi 
uideres uincula, quibus aliis innexa erat, seriem etiam simul 
plurium nauium trahi. hoc maxime modo lacerati quidem omnes 

pontes, et uix transiliendi in secundum ordinem nauium spatium 
propugnatoribus datum est. sexaginta ferme onerariae puppi- 
bus abstractae Carthaginem sunt: maior quam pro re laetitia, 
sed eo gratior, quod inter adsiduas clades ac lacrimas unum 
quantumcumque eX insperato gaudium adfulserat cum eo, ut 
appareret haud procul eritio fuisse Romanam classem, ni ces- 
satum a praefectis suarum nauium foret et Scipio in tempore 
gubuenisset. 

Per eosdem forte dies cum Laelius et Masinissa quinto de- 
cumo ferme die in Numidiam peruenissent, Maesulii, regnum 
paternum Masinissae, laeti ut ad regem diu desideratum con- 
cessere. Syphax pulsis inde praefectis praesidiisque suis uetere 
se continebat regno, neutiquam quieturus. stimulabat aegrum 
amore uxor socerque, et ita uiris equisque abundabat, ut sub- 
iectae oculis regni per multos florentis annos uires etiam minus 
barbaro atque inpotenti animo spiritus possent facere. igitur 
omnibus, qui bello apti erant, in unum coactis equos, arma, 
tela diuidit; equites in turmas, pedites in cohortis, sicut quon- 
dam ab Romanis centurionibus didicerat, distribuit. exercitu 
haud minore, quam quem prius habuerat, ceterum omni prope 
nouo atque incondito, ire ad hostis pergit. et castris in pro- 
pinquo positis primo pauci equites ex tuto speculantes ab statio- 
nibus progredi, dein iaculis summoti recurrere ad suos; inde 
excursiones in uicem fieri et, cum pulsos indignatio accenderet, 
plures subire, quod inritamentum certaminum equestrium est, 
cum aut uincentibus spes aut pulsis ira adgregat suos. ita tum 
a paucis proelio accenso omnem utrimque postremo equitatum 
certaminis studium effudit. ac dum sincerum equestre proelium 
erat, multitudo Masaesuliorum, ingentia agmina Syphace emit- 
tente, sustineri uix poterat; deinde, ut pedes Romanus repen- 

tino per turmas suas uiam dantis intercursu stabilem aciem 
fecit absterruitque effuse inuehentem sese hostem, primo barbari 
segnius permittere equos, dein stare ac torpere turbati nouo 
genere pugnae, postremo non pediti solum cedere, sed ne 
equitem quidem sustinere peditis praesidio audentem, iam signa 5 
quoque legionum adpropinquabant. tum uero Masaesulii non 
modo primum impetum sed ne conspectum quidem signorum 
atque armorum tulerunt: tantum seu memoria priorum cladium 


12 seu praesens terror ualuit. ibi Syphax, dum obequitat hostium 

turmis, si pudore, si periculo suo fugam sistere posset, equo 10 
grauiter icto effusus opprimitur capiturque et uiuus, laetum ante 
omnis Masinissae praebiturus spectaculum, ad Laelium per- 
trahitur. Cirta caput regni Syphacis erat, eoque se ingens uis 
hominum ex fuga contulerat. caedes in eo proelio minor quam 
uictoria fuit, quia equestri tantummodo proelio certatum fuerat. 15 
non plus quinque milia occisa, minus dimidium eius hominum 
captum est impetu in castra facto, quo perculsa rege amisso 
multitudo se contulerat. 

Masinissa sibi quidem dicere nihil esse in praesentia pul- 
chrius quam uictorem recuperatum tanto post interuallo patrium 4 
inuisere regnum; sed tam secundis quam aduersis rebus non 
dari spatium ad cessandum. si se Laelius cum equitatu uincto- 
que Syphace Cirtam praecedere sinat, trepida omnia metu se 
oppressurum; Laelium cum peditibus subsequi modicis itine- 
ribus posse. adsentiente Laelio praegressus Cirtam euocari ad 5 
conloquium principes Cirtensium iubet. sed apud ignaros regis 
casus nec, quae acta essent, promendo nec minis nec suadendo 

spectaculum tam foedum comploratio orta, et partim pauore 
moenia sunt deserta, partim repentino consensu gratiam apud 
uictorem quaerentium patefactae portae. et Masinissa praesidio 
circa portas opportunaque moenium dimisso, ne cui fugae pa- 
teret exitus, ad regiam occupandam citato uadit equo. 
Intranti uestibulum in ipso limine Sophoniba, uxor Sypba- 
cis, filia Hasdrubalis Poeni, occurrit; et cum in medio agmine 
armatorum Masinissam insignem cum armis tum cetero habitu 
conspexisset, regem esse, id quod erat, rata, genibus aduoluta 
eius ‘Omnia quidem ut posses inquit ‘in nobis, di dederunt 
uirtusque et felicitas tua; sed si captiuae apud dominum uitae 
necisque suae uocem supplicem mittere licet, si genua, si uic- 
tricem attingere dexteram, precor quaesoque per maiestatem 
regiam, in qua paulo ante nos quoque fuimus, per gentis Nu- 
midarum nomen, quod tibi cum Sypbace commune fuit, per 
huiusce regiae deos, qui te melioribus ominibus accipiant, quam 
Syphacem hinc miserunt, hanc ueniam supplici des, ut ipse, 
quodcumque fert animus, de captiua tua statuas neque me in 
cuiusquam Romani superbum et crudele arbitrium uenire sinas. 
si nihil aliud quam Syphacis uxor fuissem, tamen Numidae 
atque in eadem mecum África geniti quam alienigenae et ex- 
terni fidem experiri mallem; quid Carthaginiensi ab Romano, 
quid flliae Hasdrubalis timendum sit, uides. si nulla re alia 
potes, morte me ut uindices ab Romanorum arbitrio, oro op- 
testorque. forma erat insignis et florentissima aetas; itaque 
cum modo genua modo dextram amplectens in id, ne cui Ro- 
mano traderetur, fidem exposceret, propiusque blanditias iam 
oratio esset quam preces, non in misericordiam modo pro- 
lapsus est animus uictoris, sed, ut est genus Numidarum in 
Venerem praeceps, amore captiuae uictor captus. data dextra 
in id, quod petebatur, obligandae dei in regiam concedit. 

19 institit deinde reputare secum ipse, quem ad modum promissi 

fidem praestaret. quod cum expedire non posset, ab amore 
temerarium atque impudens mutuatur consilium: nuptias in 
eum ipsum diem parari repente iubet, ne quid relinqueret 
integri aut Laelio aut ipsi Scipioni consulendi uelut in capti- 
uam, quae Masinissae jam nupta foret. factis nuptiis super- 
uenit Laelius, et adeo non dissimulauit improbare se factum, 
ut primo etiam cum Syphace et ceteris captiuis detractam eam 
lecto geniali mittere ad Scipionem conatus sit; uictus deinde 
precibus Masinissae orantis, ut arbitrium, utrius regum duorum 
fortunae accessio Sophoniba esset, ad Scipionem reiceret, misso 
Syphace et captiuis ceteras urbes Numidiae, quae praesidiis regiis 
tenebantur, adiuuante Masinissa recipit. 

Syphacem in castra adduci cum esset nuntiatum, omnis 
uelut ad spectaculum triumphi multitudo effusa est. praece- 
debat ipse uinctus, sequebatur grex nobilium Numidarum. tum, 
quantum quisque plurimum poterat, magnitudini Syphacis fa- 
maeque gentis uictoriam suam augendo addebat: illum esse 
regem, cuius tantum maiestati duo potentissimi in terris tri- 
buerint populi, Romanus Carthaginiensisque, ut Scipio impe- 
rator suus ad amicitiam eius petendam, relicta prouincia Hispa- 
nia exercituque, duabus quinqueremibus in Africam nauigaueril, 
Hasdrubal Poenorum imperator non ipse modo ad eum in 
regnum uenerit, sed etiam filiam ei nuptum dederit. habuisse 


eum uno tempore in potestate duos imperatores, Poenum Ro- 5$ 


manumque. sicut ab dis immortalibus pars utraque hostiis 
mactandis pacem petisset, ita ab eo utrimque pariter amicitiam 
petitam. iam tantas habuisse opes, ut Masinissam regno pul- 
sum eo redegerit, ut uita eius fama mortis et latebris, ferarum 


modo in siluis rapto uiuentis, tegeretur. his sermonibus cir- 9) 


cumstantium celebratus rex in praetorium ad Scipionem est 
perductus. mouit et Scipionem cum fortuna pristina uiri prae- 
senli fortunae conlata tum recordatio hospitii dextraeque datae 
et foederis publice ac priuatim iuncti. eadem haec et Syphaci 

animum dederunt in adloquendo uictore. nam cum Scipio, 
quid sibi uoluisset, quaereret, qui non societatem solum ab- 
nuisset Romanam, sed ultro bellum intulisset, tum ille peccasse 
quidem sese atque insanisse fatebatur, sed non tum demum, 
cum arma aduersus populum Romanum cepisset; exitum sui 
furoris eum fuisse, non principium; tum se insanisse, tum 
hospitia priuata et publica foedera omnia ex animo eiecisse, 
cum Carthaginiensem matronam domum acceperit. illis nuptia- 
libus facibus regiam conflagrasse suam, illam furiam pestemque 
omnibus delenimentis animum suum auertisse atque alienasse 
nec conquiesse, donec ipsa manibus suis nefaria sibi arma 
aduersus hospitem atque amicum induerit. perdito tamen atque 
adflicto sibi hoc in miseriis solaci esse, quod in omnium homi- 
num inimicissimi sibi domum ac penates eandem pestem ac 
furiam transisse uideat. neque prudentiorem neque constan- 
tiorem Masinissam quam Syphacem esse, etiam iuuenta incau- 
tiorem; certe stultius illum atque intemperantius eam quam se 
duxisse. 

Haec non hostili modo odio sed amoris etiam stimulis 
amatam apud aemulum cernens cum dixisset, non mediocri 
cura Scipionis animum pepulit. et fidem criminibus raptae 
prope inter arma nuptiae neque consulto neque expectato Laelio 
faciebant tamque praeceps festinatio, ut, quo die captam hostem 
uidisset, eodem matrimonio iunctam acciperet et ad penates 
hostis sui nuptiale sacrum conficeret; et eo foediora haec uide- 
bantur Scipioni, quod ipsum in Hispania iuuenem nullius forma 
pepulerat captiuae. haec secum uolutanti Laelius ac Masi- 
nissa superuenerunt. quos cum pariter ambo et benigno uultu 

excepisset et egregiis laudibus frequenti praetorio celebrasset, 
abductum in secretum Masinissam sic adloquitur: "Aliqua te, 
Masinissa, existimo intuentem in me bona et principio in Hispa- 
nia ad iungendam mecum amicitiam uenisse et postea in África 
te ipsum spesque omnis tuas in fidem meam commisisse. atqui 
nulla earum uirtus est, propter quas tibi adpetendus uisus sim, 
qua ego aeque ac temperantia et continentia libidinum glo- 
riatus fuerim. hanc te quoque ad ceteras tuas eximias uirtutes, 
Masinissa, adiecisse uelim. non est — mihi crede — tantum 
ab hostibus armatis aetati nostrae periculi, quantum ab cir- 
cumfusis undique uoluptatibus. qui eas temperantia eua fre- 
nauit ac domuit, multo maius decus maioremque uictoriam 
sibi peperit, quam nos Syphace uicto habemus. quae me 
apsente strenue ac fortiter fecisti, libenter et commemoraui 
et memini; cetera te ipsum tecum reputare quam me dicente 
erubescere malo. Syphax populi Romani auspiciis uictus cap- 
tusque est. itaque ipse, coniunx, regnum, ager, oppida, ho- 
mines qui incolunt, quidquid denique Syphacis fuit praeda 
populi Romani est, et regem coniugemque eius, etiamsi non 
ciuis Carthaginiensis esset, etiamsi non patrem eius impera- 
torem hostium uideremus, Romam oporteret mitti, ac senatus 
populique Romani de ea iudicium atque arbitrium esse, quae 
regem socium nobis alienasse atque in arma egisse praeci- 
pitem dicatur. uince animum; caue deformes multa bona uno 
uitio et tot meritorum gratiam maiore culpa, quam causa culpae 
est, conrumpas.’ 

Masinissae haec audienti non rubor solum suffusus, sed 
lacrimae etiam obortae; et cum se quidem in potestate futu- 
rum imperatoris dixisset orassetque eum, ut, quantum res sine- 
ret, fidei suae temere obstrictae consuleret — promisisse enim 
sese in nullius potestatem eam traditurum —, ex praetorio 
in tabernaculum suum confusus concessit. ibi arbitris remotis 
cum crebro suspiritu et gemitu, quod facile ab circumstantibus 

tabernaculum exaudiri posset, aliquantum temporis consum- 
psisset, ingenti ad postremum edito gemitu fldum e seruis 
uocat, sub cuius custodia regio more ad incerta fortunae uene- 
num erat, et mixtum in poculo ferre ad Sophonibam iubet 
ac simul nuntiare Masinissam libenter primam ei fidem prae- 
staturum fuisse, quam uir uxori debuerit; quoniam eius arbi- 
trium, qui possint, adimant, secundam fidem praestare, ne uiua 
in potestatem Romanorum ueniat. memor patris imperatoris 
patriaeque et duorum regum, quibus nupta fuisset, sibi ipsa 
consuleret. hunc nuntium ac simul uenenum ferens minister 
cum ad Sophonibam uenisset, “Accipio’ inquit "nuptiale munus, 
nec ingratum, si nihil maius uir uxori praestare potuit. hoc 
tamen nuntia, melius me morituram fuisse, si non in funere 
meo nupsissem. non locuta est ferocius quam acceptum po- 
culum nullo trepidationis signo dato inpauide bausit. quod 
ubi nuntiatum est Scipioni, ne quid aeger animi ferox iuuenis 
grauius consuleret, accitum eum extemplo nunc solatur, nunc, 
quod temeritatem temeritate alia luerit tristioremque rem, quam 
necesse fuerit, fecerit, leniter castigat. postero die, ut a prae- 
senti motu auerteret animum eius, in tribunal escendit et con- 
tionem aduocari iussit. ibi Masinissam, primum regem appel- 
latum eximiisque ornatum laudibus, aurea corona, aurea patera, 
sella curuli et scipione eburneo, toga picta et palmata tunica 
donat. addit uerbis honorem: neque magnificentius quicquam 
triumpho apud Romanos neque triumphantibus ampliorem eo 
ornatum esse, quo unum omnium externorum dignum Masi- 
nissam populus Romanus ducat. Laelium deinde et ipsum con- 
laudatum aurea corona donat; et alii militares uiri, prout a 
quoque nauata opera erat, donati. his honoribus mollitus regis 
animus erectusque in spem propinquam sublato Syphace omnis 
Numidiae potiundae. 


ed 


Scipio C. Laelio cum Syphace aliisque captiuis Romam 16 


misso, cum quibus et Masinissae legati profecti sunt, ipse ad 

Tyneta rursus castra refert et quae munimenta incohauerat 
permunit. Cartbaginienses non breui solum sed prope uano 
gaudio ab satis prospera in praesens oppugnatione classis 
perfusi, post famam capti Syphacis, in quo plus prope quam 
in Hasdrubale atque exercitu suo spei reposuerant, perculsi, 
iam nullo auctore belli ultra audito oratores ad pacem peten- 
dam mittunt triginta seniorum principes; id erat sanctius apud 
illos consilium maximaque ad ipsum senatum regendum uis. 
qui ubi.in castra Romana et in praetorium peruenerunt, more 
adulantium — accepto, credo, ritu ex ea regione, ex qua 
oriundi erant — procubuerunt. conueniens oratio tam humili 
adulationi fuit, non culpam purgantium, sed transferentium 
initium culpae in Hannibalem potentiaeque eius fautores. ue- 
niam ciuitati petebant ciuium temeritate bis iam euersae, in- 
columi futurae iterum hostium beneficio; imperium ex uictis 
hostibus populum Romanum, non perniciem petere; paratis 
oboedienter seruire imperaret, quae uellet. Scipio et uenisse 
ea spe in Áfricam se ait et spem suam prospero belli euentu 
auctam, uictoriam se, non pacem domum reportaturum esse; 

abnuere, ut omnes gentes sciant populum Romanum et susci- 
pere iuste bella et finire, leges pacis se has dicere: captiuos 
et perfugas et fugitiuos restituant; exercitus ex Italia et Gallia 
deducant; Hispania apstineant; insulis omnibus, quae inter 
Italiam atque Africam sint, decedant; naues longas praeter 
uiginti omnis tradant, tritici quingenta, hordei trecenta milia 
modium. pecuniae summam quantam imperauerit, parum cou- 
uenit; alibi quinque milia talentum, alibi quinque milia pondo 
argenti, alibi dup ex stipendium militibus imperatum inuenio. 
"his condicionibus' inquit *placeatne pax, triduum ad consul- 
tandum dabitur. si placuerit, mecum indutias facite, Romam 
ad senatum mittite legatos. ita dimissi Carthaginienses nullas 

recusandas condiciones pacis cum censuissent, quippe qui moram 


temporis quaererent, dum Hannibal in Africam traiceret, legatos 15 


alios ad Scipionem, ut indutias facerent, alios Romam ad pacem 
petendam mittunt, ducentis paucos in speciem captiuos per- 
fugasque et fugitiuos, quo impetrabilior pax esset. 


Multis ante diebus Laelius cum Syphace primoribusque Nu- 17 
midarum captiuis Romam uenit quaeque in África gesta essent - 


omnia ordine exposuit patribus, ingenti hominum et in prae- 
sens laetitia et in futurum spe. consulti inde patres regem in 
custodiam Albam mittendum censuerunt, Laelium retinendum, 
donec legati Carthaginienses uenirent. supplicatio in quadriduum 
decreta est. P. Aelius praetor senatu misso et contione inde 
aduocata cum C. Laelio in rostra escendit. ibi uero audientes 
fusos Carthaginiensium exercitus, deuictum et captum ingentis 
nominis regem, Numidiam omnem egregia uictoria peragratam, 
tacitum continere gaudium non poterant, quin clamoribus qui- 
busque aliis multitudo solet laetitiam inmodicam significarent. 
itaque praetor extemplo edixit, uti aeditui aedes sacras omnes 
tota urbe aperirent, cireumeundi salutandique deos agendique 
grates per totum diem populo potestas fleret. postero die legatos 


Masinissae in senatum introduxit. gratulati primum senatui 


sunt, quod P. Scipio prospere res in África gessisset ; deinde 
gratias egerunt, quod Masinissam non appellasset modo regem 
sed fecisset restituendo in paternum regnum, in quo post Sy- 

phacem sublatum, si ita patribus uisum esset, sine metu et .. 


certamine esset regnaturus, dein conlaudatum pro contione am- 
plissimis decorasset donis, quibus ne indignus esset, et dedisse 
operam Masinissam et porro daturum esse. petere, ut regium 
nomen ceteraque Scipionis beneficia et munera senatus decreto 
confirmaret; et, nisi molestum esset, illud quoque petere Masi- 
nissam, ut Numidas captiuos, qui Romae in custodia essent, 
remitterent: id sibi amplum apud populares futurum esse. ad 
ea responsum legatis: rerum gestarum prospere in África com- 
munem sibi cum rege gratulationem esse; Scipionem recte atque 

ordine uideri fecisse, quod eum regem appellauerit, et quid- 
quid aliud fecerit, quod cordi foret Masinissae, ea patres com- 
probare ac laudare. munera, quae legati ferrent regi, decreue- 
runt sagula purpurea duo cum fibulis aureis singulis et lato 
‚clauo tunicis, equos duo phaleratos, bina equestria arma cum 
loricis, et tabernacula militaremque supellectilem, qualem prae- 
beri consuli mos esset. baec regi praetor mittere iussus. legatis 
in singulos dona ne minus quinum milium, comitibus eorum 
milium aeris, et uestimenta bina legatis, singula comitibus Nu- 


midisque, qui ex custodia emissi redderentur regi, ad hoc aedes 10 


liberae, loca, lautia legatis decreta. 

Eadem aestate, qua haec decreta Romae et in Africa gesta 
sunt, P. Quinctilius Varus praetor et M. Cornelius proconsul 
in agro Insubrum Gallorum cum Magone Poeno signis conlatis 


pugnarunt. praetoris legiones in prima acie fuerunt ; Cornelius t5 


suas in subsidiis tenuit, ipse ad prima signa equo aduectus; 
proque duobus cornibus praetor ac proconsul milites ad infe- 
renda in hostis signa summa ui hortabantur. postquam nihil 
commouebant, tum Quinctilius Cornelio: “Lentior, ut uides, fit 
pugna, et induratur praeter spem resistendo hostium timor ac 
ne uertat in audaciam periculum est. equestrem procellam ex- 
citemus oportet, si turbare ac statu mouere uolumus. itaque 
uel tu ad prima signa proelium sustine, ego inducam in pugnam 
equites; uel ego hic in prima aeie rem geram, tu quattuor 
legionum equites in hostem emitte, utram uellet praetor mu- 
neris partem proconsule accipiente, Quinctilius praetor cum 
filio, cui Marco praenomen erat, inpigro iuuene ad equites 
pergit iussosque escendere in equos repente in hostem emittit. 
tumultum equestrem auxit clamor ab legionibus additus. nec 
stetisset hostium acies, ni Mago ad primum equitum motum 

paratos elephantos extemplo in proelium induxisset. ad quorum 


stridorem odoremque et aspectum territi equi uanum equestre 
auxilium fecerunt. et ut permixtus, ubi cuspide uti et com- 
minus gladio posset, roboris maioris Romanus eques erat, ita 
in ablatum pauentibus procul equis melius ex interuallo Numi- 
dae iaculabantur. simul et peditum legio duodecima, magna 
ex parte caesa, pudore magis quam uiribus tenebat locum; nec 
diutius tenuisset, ni ex subsidiis tertia decuma legio in primam 
aciem inducta proelium dubium excepisset. Mago quoque ex 
subsidiis Gallos integrae legioni opposuit. quibus haud magno 
certamine fusis hastati legionis undecimae conglobant sese atque 
elephantos iam etiam peditum aciem turbantis inuadunt in 
quos cum pila confertos coniecissent, nullo ferme frustra emisso 
omnis retro in aciem suorum auerterunt; quattuor grauati 
uulneribus conruerunt. tum primum commota hostium acies, 
simul omnibus equitibus, ut auersos uidere elephantos, ad au- 
gendum pauorem ac tumultum effusis. sed donec stetit ante 
signa Mago, gradum sensim referentes ordines et tenorem 
pugnae seruabant; postquam femine transfixo cadentem auferri- 
que ex proelio prope exsanguem uidere, extemplo in fugam 
omnes uersi. ad quinque milia hostium eo die caesa et signa 
militaria duo et uiginti capta. nec Romanis incruenta uictoria fuit: 
duo milia et trecenti de exercitu praetoris, pars multo maxima 
ex legione duodecima, amissi; inde et tribuni militum duo, M. Co- 
sconius et M. Maeuius; tertiae decimae quoque legionis, quae po- 
stremo proelio adfuerat, C. Heluius tribunus militum in restituen- 
da pugna cecidit; et duo et uiginti ferme inlustres equites obtriti 
ab elephantis cum centurionibus aliquot perierunt. et longius 
certamen fuisset, ni uulnere ducis concessa uictoria esset. 

Mago proximae silentio noctis profectus, quantum pati 
uiae per uulnus poterat itineribus extentis, ad mare in Ligures 
Ingaunos peruenit ibi eum legati ab Carthagine paucis ante 
diebus in sinum Gallicum adpulsis nauibus adierunt iubentes 
primo quoque tempore in Africam traicere; id et fratrem eius 
Hannibalem — nam ad eum quoque isse legatos eadem iubentis 
— facturum; non in eo esse Carthaginiensium res, ut Galliam 
atque Italiam armis optineant. Mago non imperio modo senatus 
periculoque patriae motus, sed metuens etiam, ne uictor hostis 
moranti instaret, Liguresque ipsi, relinqui Italiam a Poenis 
cernentes, ad eos, quorum mox in potestate futuri essent, defi- 
cerent, simul sperans leniorem in nauigatione quam in uia 
jactationem uulneris fore et curationi omnia commodiora, im- 
positis copiis in naues profectus, uixdum superata Sardinia ex 
uulnere moritur. naues quoque aliquot Poenorum disiectae 
in alto ab classe Romana, quae circa Sardiniam erat, capiuntur. 
haec terra marique in parte Italiae, quae iacet ad Alpis, gesta. 

Consul C. Seruilius nulla memorabili re in prouincia Etru- 
ria Galliaque — nam eo quoque processerat — gesta, patre 
C. Seruilio et C. Lutatio ex seruitute post sextum decimum 
annum receptis, qui ad uicum Tannetum a Bois capti fuerant, 
hinc patre hinc Catulo lateri circumdatis priuato magis quam 
publico decore insignis Romam rediit. latum ad populum est, 
ne C. Seruilio fraudi esset, quod patre, qui sella curuli sedisset, 
uiuo, cum id ignoraret, tribunus plebis atque aedilis plebis 
fuisset, contra quam sanctum legibus erat. hac rogatione per- 
lata in prouinciam rediit. 

Ad Cn. Seruilium consulem, qui in Bruttiis erat, Consentia, 
Aufugum, Bergae, Besidiae, Ocriculum, Lymphaeum, Argen- 
tanum, Clampetia multique alii ignobiles populi, senescere 
Punicum bellum cernentes, defecere. idem consul cum Hanni- 
bale in agro Crotoniensi acie conflixit. obscura eius pugnae 
fama est. Valerius Antias quinque milia hostium caesa ait; quae 
tanta res est, ut aut impudenter ficta sit aut neglegenter praeter- 

missa. nihil certe ultra rei in Italia ab Hannibale gestum; nam 
ad eum quoque legati ab Carthagine reuocantes in Africam iis 
forte diebus, quibus ad Magonem, uenerunt. 

Frendens gemensque ac uix lacrimis temperans dicitur lega- 
torum uerba audisse. postquam edita sunt mandata, ‘lam non 
perplexe' inquit ‘sed palam reuocant, qui uetando supplemen- 
tum et pecuniam mitti iam pridem retrabebant. uicit ergo 
Hannibalem non populus Romanus, totiens caesus fugatusque, 
sed senatus Carthaginiensis obtrectatione atque inuidia. neque 
hac deformitate reditus mei tam P. Scipio exultabit atque efferet 
sese quam Hanno, qui domum nostram, quando alia re non 
potuit, ruina Carthaginis oppressit, iam hoc ipsum praesagiens 
animo praeparauerat ante naues, itaque inutili militum turba 
praesidii specie in oppida Bruttii agri, quae pauca metu magis 
quam fide continebantur, dimissa, quod roboris in exercitu erat 
in Africam transuexit, multis [talici generis, qui in Africam 
secuturos abnuentes concesserant in Iunonis Laciniae delubrum 
inuiolatum ad eam diem, in templo ipso foede interfectis. raro 
quemquam alium patriam exilii causa relinquentem tam maestum 
abisse ferunt quam Hannibalem hostium terra excedentem. re- 
gpexisse saepe Italiae litora et, deos hominesque accusantem, in se 
quoque ac suum ipsius caput execratum, quod non cruentum ab 
Cannensi uictoria militem Romam duxisset. Scipionem ire ad Car- 
thaginem ausum, qui consul hostem Poenum in Italia non uidisset ; 
se centum milibus armatorum ad Trasumennum ad Cannas caesis 
circa Casilinum Cumasque et Nolam consenuisse. haec accusans 
querensque ex diutina possessione Italiae est detractus. 

Romam per eosdem dies et Magonem et Hannibalem pro- 
fectos adlatum est. cuius duplicis gratulationis minuit laetitiam, 
et quod parum duces in retinendis iis, cum id mandatum ab 
senatu esset, aut animi aut uirium habuisse uidebantur, et quod 
solliciti erant, omni belli mole in unum exercitum ducemque 
inclinata quo euasura esset res. 

Per eosdem dies legati Saguntini uenerunt conprensos 
cum pecunia adducentes Carthaginiensis, qui ad conducenda 
auxilia in Hispaniam traiecissent. ducenta et quinquaginta auri, 
octingenta pondo argenti in uestibulo curiae posuerunt. homi- 
nibus acceptis et in carcerem conditis, auro argentoque reddito 
gratiae legatis actae atque insuper munera data ac naues, quibus 
in Hispaniam reuerterentur. 

Mentio deinde ab senioribus facta est segnius homines 
bona quam mala sentire: transitu in Italiam Hannibalis quan- 
tum terroris pauorisque esse meminisse! quas deinde clades, 
quos luctus incidisse! uisa castra hostium e muris urbis: 
quae uota singulorum uniuersorumque fuisse! quotiens in con- 
ciliis uoces manus ad caelum porgentium auditas, en umquam 
ille dies futurus esset, quo uacuam hostibus Italiam bona pace 
florentem uisuri essent! dedisse tandem id deos sexto decimo 
demum anno, nec esse, qui deis grates agendas censeat; adeo 
ne aduenientem quidem gratiam homines benigne accipere, 
nedum ut praeteritae satis memores sint. conclamatum deinde 
ex omni parte curiae est, uti referret P. Aelius praetor; decre- 
tumque, ut quinque dies circa omnia puluinaria supplicaretur, 
uictumaeque maiores immolarentur centum uiginti. 

lam dimisso Laelio legatisque Masinissae cum Carthaginien- 
sium legatos de pace ad senatum uenientis Puteolis uisos, inde 
terra uenturos allatum esset, reuocari C. Laelium placuit, ut 
coram eo de pace ageretur. Q. Fuluius Gillo, legatus Sci- 
pionis, Carthaginienses Romam adduxit. quibus uetitis ingredi 
urbem hospitium in uilla publica, senatus ad aedem Bellonae 
datus est. 

Orationem eandem ferme quam apud Scipionem habuerunt, 
culpam omnem belli a publico consilio in Hannibalem uerten- 
tes: eum iniussu senatus non Alpis modo sed Hiberum quo- 

que transgressum, nec Romanis solum sed ante etiam Saguntinis 
priuato consilio bellum intulisse; senatui ac populo Carthagi- 
niensi, si quis uere aestimet, foedus ad eam diem inuiolatum 
esse cum Romanis. itaque nihil aliud sibi mandatum esse uti 
peterent, quam ut in ea pace, quae postremo cum C. Lutatio 
facta esset, manere liceret. cum more tradito [a] patribus pote- 
statem interrogandi, si quis quid uellet, legatos praetor fecisset, 
senioresque, qui foederibus interfuerant, alii alia interrogarent, 
nec meminisse se per aetatem — etenim omnes ferme iuue- 
nes erant — dicerent legati, conclamatum ex omni parte curiae 
est Punica fraude electos, qui ueterem pacem repeterent, cuius 
ipsi non meminissent. 


Emotis deinde curia legatis sententiae interrogari coeptae. 28 


M. Liuius C. Seruilium consulem, qui propior esset, arcessen- 
dum, ut coram eo de pace ageretur, censebat: cum de re 
maiore, quam quanta ea esset, consultatio incidere non posset, 
non uideri sibi absente consulum altero ambobusue eam rem 
agi satis ex dignitate populi Romani esse; Q. Metellus, qui 
triennio ante consul dictatorque fuerat: cum P. Scipio cae- 
dendo exercitus, agros populando in eam necessitatem hostis 
compulisset, ut supplices pacem peterent, et nemo omnium 
uerius existumare posset, qua mente ea pax peteretur, quam 
qui ante portas Carthaginis bellum gereret, nullius alterius 
consilio quam Scipionis accipiendam abnuendamue pacem esse. 
M. Valerius Laeuinus, qui bis consul fuerat, speculatores, non 
legatos uenisse arguebat iubendosque Italia excedere, et custo- 
des cum iis usque ad naues mittendos Scipionique scribendum, 
ne bellum remitteret. Laelius Fuluiusque adiecerunt, et Sci- 
pionem in eo positam habuisse spem pacis, si Hannibal et 
Mago ex ltalia non reuocarentur; ceterum omnia simulatu- 
ros Carthaginienses duces eos exercitusque expectantis; deinde 
quamuis recentium foederum et deorum omnium oblitos bellum 
gesturos. eo magis in Laeuini sententiam discessum. legati 
pace infecta ac prope sine responso dimissi. 

Per eos dies Cu. Seruilius consul, haud dubius, quin 
pacatae Italiae penes se gloria esset, uelut pulsum ab se Hanni- 
balem persequens in Siciliam, inde in Africam transiturus, tra- 
iecit. quod ubi Romae uulgatum est, primo censuerant patres, 
ut praetor scriberet consuli senatum aequum censere in Italiam 
reuerti eum; dein cum praetor spreturum eum litteras suas 
diceret, dictator ad id ipsum creatus P. Sulpicius pro iure 
maioris imperi consulem in Italiam reuocauit. relicum anni 
cum M. Seruilio magistro equitum circumeundis Italiae urbibus, 
quae bello alienatae fuerant, noscendisque singularum causis 
consumpsit. 

Per indutiarum tempus [et] ex Sardinia a P. Lentulo prae- 
tore centum onerariae naues cum commeatu uiginti rostratarum 
praesidio et ab hoste et ab tempestatibus mari tuto in Africam 
transmiserunt. Cn. Octauio ducentis onerariis, triginta longis 
nauibus ex Sicilia traicienti non eadem fortuna fuit. in con- 
spectum ferme Áfricae prospero cursu euectum primo destituit 
uentus, dein uersus in Africum turbauit ac passim naues dis- 
iecit. ipse cum rostratis per aduersos fluctus ingenti remi- 
gum labore enisus Apollinis promunturium tenuit; onerariae 
pars maxima ad Áegimurum — insula ea sinum ab alto claudit, 
in quo sita Carthago est, triginta ferme milia ab urbe —, aliae 
aduersus urbem ipsam ad Calidas Aquas delatae sunt. omnia 
in conspectu Carthaginis erant. itaque ex tota urbe in forum 
concursum est; magistratus senatum uocare; populus in curiae 
uestibulo fremere, ne tanta ex oculis manibusque amitteretur 
praeda. cum quidam pacis petitae, alii indutiarum — necdum 
enim dies exierat — fidem opponerent, permixto paene senatus 
populique concilio consensum est, ut classem quinquaginta 
nauium Hasdrubal Aegimurum traiceret, inde per litora portus- 
que dispersas Romanas naues colligeret. desertae fuga nau- 
tarum primum ab Aegimuro, deinde ab Aquis onerariae Car- 
thaginem puppibus tractae sunt. 

Nondum ab Roma reuerterant legati, neque sciebatur, 25 
quae senatus Romani de bello aut pace sententia esset, necdum 
indutiarum dies exierat; eo indigniorem iniuriam ratus Scipio, 2 
ab iis, qui petissent pacem et indutias, et spem pacis et fidem 

5 indutiarum uiolatam esse, legatos Carthaginem L. Baebium, 
L. Sergium, L. Fabium extemplo misit. qui cum multitudinis 3 
concursu prope uiolati essent nec reditum tutiorem futurum 
cernerent, petierunt a magistratibus, quorum auxilio uis prohi- 
bita erat, ut naues mitterent, quae se prosequerentur. datae 4 

10 triremes duae cum ad Bagradam (lumen peruenissent, unde 
castra Romana conspiciebantur, Carthaginem rediere. classis 5 
Punica ad Vticam stationem habebat. ex ea tres quadriremes 
— seu clam misso a Carthagine nuntio, ut id fleret, seu Hasdru- 
bale, qui classi praeerat, sine publica fraude auso facinus — 

15 quinqueremem Romanam superantem promunturium ex alto 6 
repente adgressae sunt. sed neque rostro ferire celeritate 
subterlabentem poterant neque transilire armati ex humilioribus 
in altiorem nauem, et defendebatur egregie, quoad tela suppe- 7 
ditarunt. quis deficientibus iam nulla alia res eam quam pro- 

20 pinquitas terrae multitudoque a castris in litus effusa tueri 
potuit. concitatam enim remis quanto maximo impetu pote- 8 
rant in terram cum immisissent, nauis tantum iactura facta 
incolumes ipsi euaserunt. ita alio super aliud scelere cum 9 
haud dubie indutiae ruptae essent, Laelius Fuluiusque ab Roma 

25 cum legatis Carthaginiensibus superuenerunt. quibus Scipio, 
etsi non indutiarum modo fides ab Carthaginiensibus sed ius 
etiam gentium in legatis uiolatum esset, tamen se nihil nec 
institutis populi Romani nec suis moribus indignum in iis fac- 
turum esse cum dixisset, dimissis legatis bellum parabat. 

90 Hannibali iam terrae adpropinquanti iussus e nauticis 11 

unus escendere in malum, ut specularetur, quam tenerent 
regionem, cum dixisset sepulerum dirutum proram spectare, 
abominatus praeteruehi iusso gubernatore ad Leptim adpulit 
classem atque ibi copias exposuit. 

Haec eo anno in Africa gesta; insequentia excedunt in 
eum annum, quo M. Seruilius Geminus, qui tum magister 
equitum erat, et Ti. Claudius Nero consules facti sunt. ceterum 
exitu superioris anni cum legati sociarum urbium ex Graecia 
questi essent uastatos agros ab regiis praesidiis profectosque 
in Macedoniam legatos ad res repetendas non admissos ad Phi- 
lippum regem, simul nuntiassent quattuor milia militum cum 
Sopatro duce traiecta in Africam dici, ut essent Carthaginien- 
sibus praesidio, et pecuniae aliquantum una missum, legatos 
ad regem, qui haec aduersus foedus facta uideri patribus nun- 
tiarent, mittendos censuit senatus. missi C. Terentius Varro, 
C. Mamilius, M. Aurelius. iis tres quinqueremes datae. 

Aunus insignis incendio ingenti, quo cliuus Publicius ad 
solum exustus est, et aquarum magnitudine et annonae uili- 
tate fuit, praeterquam quod pace omnis Italia aperta erat, etiam 
quod magnam uim frumenti ex Hispania missam M. Valerius 
Falto et M. Fabius Buteo aediles curules quaternis aeris uicatim 
populo discripserunt. 

Eodem anno Q. Fabius Maximus moritur exactae aetatis, 
si quidem uerum est augurem duos et sexaginta annos fuisee, 
quod quidam auctores sunt. uir certe fuit dignus tanto co- 
gnomine, uel si nouum ab eo inciperet. superauit paternos 
honores, auitos aequauit. pluribus uictoriis et maioribus proe- 
liis auus insignis Rullus; sed omnia aequare unus hostis Han- 
nibal potest. cautior tamen quam promptior hic habitus; et 
sicut dubites, utrum ingenio cunctator fuerit an quia ita 
bello proprie, quod tum gerebatur, aptum erat, sic nibil cer- 
tius est quam unum hominem nobis cunctando rem restituisse, 
sicut Ennius ait. augur in locum eius inauguratus Q. Fabius 

Maximus filius; in eiusdem locum pontifex — nam duo sacer- 
dotia habuit — Ser. Sulpicius Galba. 

Ludi Romani diem unum, plebei ter toti instaurati ab 
aedilibus M. Sextio Sabino et Cn. Tremellio Flacco. ii ambo 
praetores facti et cum iis C. Liuius Salinator et C. Aurelius 
Cotta. comitia eius anni utrum C. Seruilius consul habuerit 
an, quia eum res in Etruria tenuerint quaestiones ex senatus 
consulto de coniurationibus principum habentem, dictator ab 
eo dictus P. Sulpicius, incertum ut sit diuersi auctores faciunt. 


tt 


Principio insequentis anni M. Seruilius et Ti. Claudius 27 


senatu in Capitolium uocato de prouinciis rettulerunt. Italiam 
atque Áfricam in sortem coici, Áfricam ambo cupientes, uole- 
bant. ceterum Q. Metello maxime adnitente neque negata 
neque data est Africa; consules iussi cum tribunis plebis agere, 
ut, 8) eis uideretur, populum rogarent, quem uellent in Africa 
bellum gerere. omnes tribus P. Scipionem iusserunt. nihilo 
minus consules prouinciam Africam — ita enim senatus de- 
creuerat — in sortem coniecerunt. Ti. Claudio Africa euenit, 
ut quinquaginta nauium classem, omnes quinqueremes, in Afri- 
cam traiceret parique imperio cum P. Scipione imperatore 
esset ; M. Seruilius Etruriam sortitus. in eadem prouincia et 
C. Seruilio prorogatum imperium, si consulem manere ad urbem 
senatu placuisset. praetores M. Sextius Galliam est sortitus, 
ut duas legiones prouinciamque traderet ei P. Quinctilius Varus; 
C. Liuius Bruttios cum duabus legionibus, quibus P. Sem- 
pronius proconsul priore auno praefuerat; Cn. Tremellius Sici- 
liam, ut a P. Villio Tappulo praetore prioris anni prouinciam 
et duas legiones acciperet; Villius pro praetore uiginti nauibus 
longis et militibus mille oram Siciliae tutaretur; M. Pomponius 
uiginti nauibus reliquis mille et quingentos milites Romam de- 
portaret; C. Aurelio Cottae urbana euenit. ceteris ita, uti 

quisque optinebant prouincias exercitusque, prorogata imperia. 
10 sedecim non amplius eo anno legionibus defensum imperium 
11 est. et ut placatis dis omnia inciperent agerentque, ludos, 
quos M. Claudio Marcello T. Quinctio consulibus T. Manlius 
dictator, quasque hostias maiores uouerat, si per quinquennium 
res publica eodem statu fuisset, ut eos ludos consules, prius- 
12 quam ad bellum proficiscerentur, facerent. ludi in circo per 
quadriduum facti, bostiaeque quibus uotae erant dis caesae. 
28 Inter haec simul spes simul cura in dies crescebat, n 
satis certum constare aput animos poterat, utrum gaudio dignius 
esset Hannibalem post sextum decimum annum ex Italia dece- 
dentem uacuam possessionem eius reliquisse populo Romano, 
an magis metuendum, quod incolumi exercitu in Africam trans- 
2 isset: locum nimirum, non periculum mutatum; cuius tantae 
dimicationis uatem, qui nuper decessisset, Q. Fabium haut 
frustra canere solitum grauiorem in sua terra futurum hostem 
8 Hannibalem, quam in aliena fuisset. nec Scipioni aut cum 
Syphace, inconditae barbariae rege, cui Statorius semilixa docere 
exercitus solitus sit, aut cum socero eius Hasdrubale, fugacis- 
simo duce, rem futuram aut tumultuariis exercitibus ex agre- 
stium semermi turba subito conlectis, sed cum Hannibale, prope 
nato in praetorio patris, fortissimi ducis, alito atque educato 
inter arma, puero quondam milite, uixdum iuuene imperatore, 
5 qui senex uincendo factus Hispanias, Gallias, Italiam ab Alpibus 
ad fretum monumentis ingentium rerum complesset, ducere 
exercitum aequalem stipendiis suis, duratum omnium rerum 
patientia, quas uix fides fiat homines passos, perfusum miliens 
cruore Romano, exuuias non militum tantum sed etiam impe- 
6 ratorum portantem. multos occursuros Scipioni in acie, qui 
praetores, qui imperatores, qui consules Romanos manu sua 
occidissent, muralibus uallaribusque insignes coronis, perua- 

gatos capta castra, captas urbes Romanas. non esse hodie tot 7 


fasces magistratibus populi Romani, quot captos ex caede im- 
peratorum prae se ferre posset Hannibal. has formidines agi- 
tando animis ipsi curas et metus augebant, etiam quod, cum 
adsuessent per aliquot annos bellum ante oculos aliis atque aliis 
in Italiae partibus lenta spe in nullum propinquum debellandi 
finem gerere, erexerant omnium animos Scipio et Hannibal 
uelut ad supremum certamen comparati duces. eis quoque, 
quibus erat ingens in Scipione fiducia et uictoriae spes, quo 
magis in propinquam eam imminebant animis, eo curae inten- 
tiores erant. haud dispar habitus animorum Carthaginiensibus 
erat, quos modo petisse pacem, intuentis Hannibalem ac rerum 
gestarum eius magnitudinem, paenitebat, modo, cum respicerent 
bis sese acie uictos, Syphacem captum, pulsos se Hispania, 
pulsos Italia, atque ea omnia unius uirtute et consilio Scipionis 
facta, uelut fatalem eum ducem in exitium suum natum hor- 
rebant. 

lam Hadrumetum peruenerat Hannibal, unde, ad reficien- 29 


dum ex iactatione maritima militem paucis diebus sumptis, ex- 
citus pauidis nuntiis omnia circa Carthaginem optineri armis 
adferentium, magnis itineribus Zamam contendit. Zama quinque 
dierum iter ab Carthagine abest. inde praemissi speculatores 
cum excepti ab custodibus Romanis deducti ad Scipionem essent, 
traditos eos tribuno militum iussosque omisso metu uisere omnia 
per castra, qua uellent, cireumduci iussit, percunctatusque, satin 
per commodum omnia explorassent, datis, qui prosequerentur, 
retro ad Hannibalem dimisit. Hannibal nihil quidem eorum, 
quae nuntiabantur — nam et Masinissam cum sex milibus pedi- 
tum, quattuor equitum uenisse eo ipso forte die adferebant — 
laeto animo audiuit, maxime hostis fiducia audaciaque, non de 

nihilo profecto concepta, perculsus est. itaque quamquam et 
ipse causa belli erat et aduentu suo turbauerat et pactas indutias 
et spem foederum, tamen, si integer quam si uictus peteret 
pacem, aequiora impetrari posse ratus, nuntium ad Scipionem 
misit, ut conloquendi secum potestatem faceret. id utrum sua 
sponte fecerit an publico consilio, neutrum cur adfirmem babeo. 
Valerius Antias primo proelio uictum eum ab Scipione, quo 
duodecim milia armatorum in acie sint caesa, mille et septin- 
genti capti, legatum cum aliis decem legatis tradit in castra 
ad Scipionem uenisse. ceterum Scipio cum conloquium haud 
abnuisset, ambo ex comaposito duces castra protulerunt, ut coire 
ex propinquo possent. Scipio haud procul Naraggara urbe, 
cum ad cetera loco opportuno tum quod aquatio intra teli con- 
iectum erat, consedit. Hannibal tumulum a quattuor milibus 
inde, tutum commodumque alioqui, nisi quod longinquae aqua- 
tionis erat, cepit. ibi in medio locus conspectus undique, ne 
quid insidiarum esset, delectus. 

Summotis pari spatio armatis cum singulis interpretibus 
congressi sunt, non suae modo aetatis maximi duces, sed omnis 
ante se memoriae, omnium gentium cuilibet regum imperato- 
rumue pares. paulisper alter alterius conspectu, admiratione 
mutua prope attoniti, conticuere. tum Hannibal prior: “Si hoc 
ita fato datum erat, ut, qui primus bellum intuli populo Romano 
quique toliens prope in manibus uictoriam babui, is ultro ad 
pacem petendam uenirem, laetor te mihi sorte potissimum 
datum, a quo peterem. tibi quoque inter multa egregia non 
in ultimis laudum hoc fuerit, Hannibalem, cui tot de Romanis 
ducibus uictoriam di dedissent, tibi cessisse, teque huic bello, 
uestris prius quam nostris cladibus insigni, finem imposuisse. 
hoc quoque ludibrium casus ediderit fortuna, ut, cum patre 
tuo consule ceperim arma, cum eodem primum Romano im- 

peratore signa contulerim, ad filium eius inermis ad pacem pe- 
tendam ueniam. optimum quidem fuerat eam patribus nostris 
mentem datam ab dis esse, ut et uos [Italiae et nos Africae 
imperio contenti essemus; neque enim ne uobis quidem Sicilia 
ac Sardinia satis digna pretia sunt pro tot classibus, tot exer- 
citibus, tot tam egregiis amissis ducibus. sed praeterita magis 
reprehendi possunt quam corrigi. ita aliena adpetiuimus, ut 
de nostris dimicaremus, nec in Italia solum nobis bellum, uobis 
in África esset, sed et uos in portis uestris prope ac moenibus 
signa armaque hostium uidistis et nos ab Carthagine fremitum 
castrorum Romanorum exaudimus. quod igitur nos maxime 
abominaremur, uos ante omnia optaretis, in meliore uestra for- 
tuna de pace agitur. agimus ei, quorum et maxime interest 
pacem esse, et qui quodcumque egerimus, ratum ciuitates nostrae 
habiturae sunt. animo tantum nobis opus est non abhorrente 
a quietis consiliis. quod ad me attinet, iam aetas senem in 
patriam reuertentem, unde puer profectus sum, iam secundae, 
iam aduersae res ita erudierunt, ut rationem sequi quam for- 
tunam malim; tuam et adulescentiam et perpetuam felicitatem, 
ferociora utraque quam quietis opus est consiliis, metuo. non 
temere incerta casuum reputat, quem fortuna numquam de- 
cepit. quod ego fui ad Trasumennum ad Cannas, id tu hodie 
es. uixdum militari aetate imperio accepto omnia audacissime 
incipientem numquam fefellit fortuna. patris et patrui perse- 
cutus mortem ex calamitate uestrae domus decus insigne uir- 
tutis pietatisque eximiae cepisti; amissas Hispanias reciperasti 
quattuor inde Punicis exercitibus pulsis; consul creatus, cum 

in Africam, duobus hic exercitibus caesis, binis eadem hora 

captis simul incensisque castris, Syphace potentissimo rege capto, 
tot urbibus regni eius, tot nostri imperii ereptis, me sextum 
decimum iam annum haerentem in possessione Italiae detra- 
xisti. potest uictoriam malle quam pacem animus. noui spiritus 
magnos magis quam utiles; et mihi talis aliquando fortuna ad- 
fulsit quodsi in secundis rebus bonam quoque mentem darent 
dei, non ea solum, quae euenissent, sed etiam ea, quae euenire 
possent, reputaremus. ut omnium obliuiscaris aliorum, satis 
ego documenti in omnis casus sum, quem, modo castris inter 
Anienem atque urbem uestram positis signa inferentem ac iam 
prope scandentem moenia Romana, hic cernas duobus fra- 
tribus, fortissimis uiris, clarissimis imperatoribus, orbatum ante 
moenia prope obsessae patriae, quibus terrui uestram urbem, 
ea pro mea deprecantem. maximae cuique fortunae minime 
credendum est. in bonis tuis rebus, nostris dubiis, tibi ampla 


v ac speciosa danti est pax, nobis petentibus magis necessaria 


quam honesta. melior tutiorque est certa pax quam sperata 
uictoria; haec in tua, illa in deorum manu est. ne tot anno- 
rum felicitatem in unius horae dederis discrimen; cum tuas 
uires tum uim fortunae Martemque belli communem propone 
animo. utrimque ferrum, utrimque corpora humana erunt; 
nusquam minus quam in bello euentus respondent. non tantum 
ad id, quod data pace iam habere potes, si proelio uincas, gloriae 
adieceris, quantum dempseris, si quid aduersi eueniat. simul 
parta ac sperata decora unius horae fortuna euertere potest. 
omnia in pace iungenda tuae potestatis sunt, P. Corneli; tunc 
ea habenda fortuna erit, quam di dederint.. inter pauca felici- 
tatis uirtutisque exempla M. Atilius quondam in hac eadem terra 

fuisset, si uictor pacem petentibus dedisset patribus nostris; 
sed non statuendo felicitati modum nec cohibendo efferentem 


se fortunam, quanto altius elatus erat, eo foedius conruit. est 24 


quidem eius, qui dat, non qui petit, condiciones dicere pacis; 
sed forsitan non indigni simus, qui nobismet ipsi multam in- 
rogemus. non recusamus, quin omnia, propter quae ad bellum 
itum est, uestra sint, Sicilia, Sardinia, Hispania, quidquid in- 
sularum toto inter Africam Italiamque continetur mari, Cartha- 
ginienses inclusi Africae litoribus uos, quando ita dis placuit, 


20 


externa etiam terra marique uideamus regentis imperio. haud 27 


negauerim propter non nimis sincere petitam aut expectatam 
nuper pacem suspectam esse uobis Punicam fldem. multum, 
per quos petita sit, ad fidem tuendae pacis pertinet, Scipio. 
uestri quoque, ut audio, patres non nihil etiam ob hoc, quia 
parum dignitatis in legatione erat, negauerunt pacem: Hannibal 
peto pacem, qui neque peterem, nisi utilem crederem, et 
propter eandem utilitatem tuebor eam, propter quam petii. et 
quem ad modum, quia a me bellum coeptum est, ne quem 
eius paeniteret, quoad ipsi inuidere dei, praestiti, ita adnitar, 
ne quem pacis per me partae paeniteat.' 


d 5 


Aduersus haec imperator Romanus in hanc fere senten- 81 


tiam respondit: ‘Non me fallebat, Hannibal, aduentus tui spe 
Carthaginienses et praesentem indutiarum fidem et spem pacis 
turbasse; neque tu id sane dissimulas, qui de condicionibus 
superioribus pacis omnia subtrahas praeter ea, quae iam pridem 
in nostra potestate sunt. ceterum ut tibi curae est sentire 
ciues tuos, quanto per te onere leuentur, sic mihi laborandum 
est, ne, [si] quae tunc pepigerunt, hodie subtracta ex condicio- 

4 nibus pacis praemia perfidiae habeant. indigni, quibus eadem 


40 


pateat condicio, etiam ut prosit uobis fraus petitis. neque patres 
nostri priores de Sicilia neque nos de Hispania fecimus bellum; 
et tunc Mamertinorum sociorum periculum et nunc Sagunti 
excidium nobis pia ac iusta induerunt arma: uos lacessisse et 
tu ipse fateris et dei testes sunt, qui et illius belli exitum 
secundum ius fasque dederunt et huius dant et dabunt. quod 
ad me attinet, et humanae infirmitatis memini et uim fortunae 
reputo et omnia, quaecumque agimus, subiecta esse mille casi- 
bus scio; ceterum, quem ad modum superbe et uiolenter me 
faterer facere, si, priusquam in Africam traiecissem, te tua 
uoluntate cedentem [talia et inposito in naues exercitu ipsum 
uenientem ad pacem petendam aspernarer, sic nunc, cum prope 
manu consertum restitantem ac tergiuersantem in Africam ad- 
traxerim, nulla sum tibi uerecundia obstrictus. proinde si quid 
ad ea, in quae tum pax conuentura uidebatur, quasi multa 
nauium cum commeatu per indutias expugnatarum legatorum- 
que uiolatorum adicitur, est quod referam ad consilium; sin 
illa quoque grauia uidentur, bellum parate, quoniam pacem 
pati non potuistis. 

Ita infecta pace ex conloquio ad suos cum se recepissent, 
frustra uerba iactata renuntiant: armis decernendum esse ha- 
bendamque eam fortunam, quam dei dedissent. 

In castra ut est uentum, pronuntiant ambo, arma expe- 
dirent milites animosque ad supremum certamen, non in unum 


2 diem sed in perpetuum, si felicitas adesset, uictores. Roma an 


Carthago iura gentibus daret, ante crastinam noctem scituros; 
neque enim Africam aut Italiam, sed orbem terrarum uictoriae 
praemium fore; par periculum praemio, quibus aduersa pu- 


2 petitis BC petistis 23] 3 fecimus .Z* facimus BC | 4 tanc .Z' tum 
BC | 5 lacessisse .2* lacessere BC | 6 dei B de in C dii Z* [| sunt 2? 
ut BC | 7 ius fasque C.Z* iustasque B | 8 infirmitates B | 9 quaecumque 
BC que 3* | 10 quem ammodum C | superue B | 11 faterer facere 2! 
fatere BC si priquam B sic prius quam € || te om. 2* | 12 italia 2* 
italiae BC | imposito C.Z* | 13 cum BF eum C | 14 consertum BCZ* 
conserta G Crévier | restitantum B | adtraxerim BC traduxerim 5! | 16 in 
Z^, om. BC | quasi 5 Gron. quaesi B que si C que suat 2! que .Z?? 
quae sit Alechefski | 17 cum commeatu C cummeatu B. commeatus * | 
expugnatarum J expugnarum € eppugnatarum .Z* | 19 nidentar .2? wi- 
derunt BC | parate BC preparete .2* | 21 ita ex ita in C! [ pace infecta 
C | 22 iactata Gron. praecata B precata C pacsta .Z* temptata wel per- 
acta S facta coni, Weissenborn | 25 animos quie BC | 26 imperpetnam 
C | 27 daret wel darent Z* darent BC | 29 fere B | par C.F* per B j ad- 
uersa 6 J. Perisonius sduersae BCS 


1$ 


a. Chr. 20 LIBER XXX, 32. 33 279 


guae fortuna fuiseet. nam neque Romanis effugium ullum 
patebat in aliena ignotaque terra et Carthagini supremo au- 
xilio effuso adesse uidebatur praesens excidium. 

Ad hoc discrimen procedunt postero die duorum opulen- 
tissimorum populorum duo longe clarissimi duces, duo fortis- 
simi exercitus, multa ante parta decora aut cumulaturi eo die 
aut euersuri. anceps igitur spes et metus miscebant animos; 
contemplantibusque modo suam modo hostium aciem, cum non 
oculis magis quam ratione pensarent uires, simul laeta simul 
tristia obuersabantur. quae ipsis sua sponte non succurrebant, 
ea duces admonendo atque hortando subiciebant. Poenus se- 
decim annorum in terra Italia res gestas, tot duces Romanos, 
tot exercitus occidione occisos et sua cuique decora, ubi ad 
insignem alicufus pugnae memoria militem uenerat, referebat; 
Scipio Hispanias et recentia in Africa proelia et confessionem 
hostium, quod neque non petere pacem propter metum neque 


T 


manere in ea prae insita animis perfidia potuissent. ad hoc 8 


conlequium Hannibalis, in secreto habitam ac liberum fingenti, 
qua uult, flectit; ominatur, quibus quondam auspiciis patres 
eorum ad Aegatis pugnauerint insulas, ea illis exeuntibus in 
aciem portendisse deos: adesse finem belli ac laboris; in mani- 
bus esse praedam Carthaginis, reditum domum in patriam ad 
parentes, liberos, coniuges penatesque deos. celsus haec cor- 
pore uultuque ita laeto, ut uicisse iam crederes, dicebat. instruit 
deinde primos hastatos, post eos principes, triariis postremam 


10 


11 


aciem clausit. non confertas autem cohortes ante sua quamque 88 


signa instruebat, sed manipulos aliquantum inter se distantis, 
ut esset spatium, qua elephanti hostium acti nibil ordines tur- 
barent. Laelium, cuius ante legati, eo anno quaestoris extra 
sortem ex senatus consulto opera utebatur, cum Italico equi- 
tatu ab sinistro cornu, Masinissam Numidasque ab dextro oppo- 


2 ignotaque terra et carthagini (uel carthaginis) supremo 2? ignota 
BC|9 ante BC antea Z* | cumulari BC [7 spes et .2* spes B, om. C | 
8 contemplantibus qu& € | acie € || cui B || non Weissenborn, om. BCH | 
19 trietitia B | obseruabantar B f ipsi C | 11 ammonendo C | atque hor- 
tando C.2* atq, horrendo ín marg. add. B! f enbiciebaat 4? subicient 
B subitiant C | 13 occisione € | sui € | 15 hispaniae sed recentia B 
17 pre insita 3% praesita B prescita C | 18 ac B.2* et C j| 19 qua 

uae BC | flectito minator B flectit minatur € | quandam 8 | 21 porten- 

isset eos B | finem 2? fidem BC (ac om. 2* | 23 parentes BC penates 
A? |coniuges penatesque deos BC coniuges penatesque deos adeo .2?? 
coniugesque adeo EY 24 laeto ita C | 25 post eos B.Z* postea C || post 
tremam C | 26 confortas B | quamque BC queque 3% | 28 ut 2?, om. bc| 
acti BC capti 2*] 31 numidaeque B 


980 LIBER XXX, 33 a. u. e, 562 


3 suit. uias patentis inter manipulos antesignanorum uelitibus 
— ea tunc leuis armatura erat — compleuit, dato praecepto, ut 
ad impetum elephantorum aut post directos refugerent ordines 
aut in dextram laeuamque discursu adplicantes se antesignanis 

4 uiam, qua inruerent in ancipitia tela, beluis darent. Hanni- 
bal ad terrorem primos elephantos — octoginta autem erant, 

5 quot nulla umquam in acie ante habuerat — instruxit, deinde 
auxilia Ligurum Gallorumque Baliaribus Maurisque admixtis; 
jn secunda acie Carthaginiensis Áfrosque et Macedonum legio- 

6 nem; modico deinde interuallo relicto subsidiariam aciem Ita- 
licorum militum — Bruttii plerique erant, ui ac necessitate 
plures quam sua uoluntate decedentem ex Italia secuti — in- 

7 struxit. equitatum et ipse circumdedit cornibus; dextrum Car- 

8 thaginienses, sinistrum Numidae tenuerunt. uaria adhortatio 
erat in exercitu inter tot homines, quibus non lingua, non 
mos, non lex, non arma, non uestitus habitusque, non causa 

9 militandi eadem esset. auxiliaribus et praesens et multiplicata 
ex praeda merces ostentatur; Galli proprio atque insito in Ro- 
manos odio accenduntur; Liguribus campi uberes Italiae deductis 

10 ex asperrumis montibus in spem uictoriae ostentantur; Mauros 
Numidasque Masinissae inpotenti futuro dominatu terret; aliis 

it aliae spes ac metus iactantur. Carthaginiensibus moenia patriae, 
di penates, sepulcra maiorum, liberi cum parentibus coniuges- 
que pauidae, aut excidium seruitiumque aut imperium orbis 
terrarum, nihil aut in metum aut in spem medium, ostentatur. 

12 Cum maxime haec imperator apud Carthaginienses, duces 
suarum gentium inter populares, pleraque per interpretes inter 

immixtos alienigenis agerent, tubae cornuaque ab Romanis 
cecinerunt, tantusque clamor ortus, ut elephanti in suos, sini- 
strum maxime cornu, uerterentur, Mauros ac Numidas. addidit 
facile Masinissa perculsis terrorem nudauitque ab ea parte aciem 
equestri auxilio. paucae tamen bestiarum intrepidae in hostem 
actae inter uelitum ordines cum multis suis uulneribus in- 
gentem stragem edebant. resilientes enim ad manipulos uelites 
cum uiam elephantis, ne obtererentur, fecissent, in ancipitis 
ad ictum utrimque coniciebant hastas, nec pila ab antesignanis 
cessabant, donec undique incidentibus telis exacti ex Romana 
acie hi quoque in suos dextrum cornu, ipsos Carthaginienses 
equites, in fugam uerterunt. Laelius ut turbatos uidit hostis, 
addidit perculsis terrorem. 

Vtrimque nudata equite erat Punica acies, cum pedes con- 
currit, nec spe nec uiribus iam par. ad hoc dictu parua, 
sed magna eadem in re gerenda momenta: congruens clamor 
ab Romanis eoque maior et terribilior, dissonae illis, ut gen- 
tum multarum discrepantibus linguis, uoces; pugna Romana 
stabilis et suo et armorum pondere incumbentium in hostem, 
concursatio et uelocitas illinc maior quam uis. igitur primo 
impetu extemplo mouere loco hostium aciem Romani. ala 
deinde et umbonibus pulsantes, in summotos gradu inlato, 
aliquantum spati uelut nullo resistente incessere, urgentibus et 


. nouissimis primos, ut semel motam aciem sensere, quod ipsum 
25 uim magnam ad pellendum hostem addebat. apud hostis auxi- 


liaris cedentis secunda acies, Afri et Carthaginienses, adeo non 
sustinebant, ut contra eliam, ne resistentis pertinaciter pri- 
mos caedendo ad se perueniret hostis, pedem referrent. igitur 
auxiliares terga dant repente, et in suos uersi partim refugere 


1 alienigenas Freinsheim | agerent 5 Freinsheim ageret BCS | 
tube ex turbse C' || cornua quae BC || 2 sinistrum scripsi sinistris BC si- 
nistro 24 | 3 uerterent 21? | 4 facili 2% || perculsos .* | terrore .Z* | nu- 
dauit (om. que) B | parter B || 6 actae] hac te 4 | 7 medebant B | resi- 
lentes B | maniplos C] 8 no obtererentur B ne opterentur C [| 9 hastas 
nec pila ab antesignanis 23 tesignanis B te sigaanis C|| 11 quoque om. 
€ | suos dextrum cornu .3* suo dextro (dextero B) cornu BC || cartha- 
ginienses C.Z*? carthaginiensium .2*? [| 12 in 2*, om. BC | hostes C | 
13 tertorem € | 14 concurrit B.Z* cucurrit € | 15 spem BC | 16 in re 
gerenda GS in rege reddam BC in regenda 2* | 17 ab -Z'! a BC | eaque 
BC | illis BC illius Z* | 20 et B-Z* ac C || 21 mouere om. € | 22 um- 
bonibus 2! umboni BC | inkkto} in loco C | 23 spatii 25° | uelud BC || 
25 ad pellendum * apellandum B appellandum C | apud BC et apud 
vel at spud 2* || hostes C.Z* | auxiliariis BC | 26 cedentes CZ* || acie 2* | 
27 resistentes C 2* | primo BC | 29 reuersi B | refogerunt Z* 


84 


-3 


oo 


10 


12 


18 


282 LIBER XXX, 34. 35 a. u. c. 562 


in secundam aciem, partim non recipientis caedere, ut et paulo 
ante non adiuti et tunc exclusi; et prope duo iam permixta 
proelia erant, cum Carthaginienses simul cum hostibus, simul 
cum suis cogerentur manus conserere. mon tamen ita per- 
culsos iratosque in aciem accepere, sed densatis ordinibus in 
corhua uacuumque circa campum extra proelium eiecere, ne 
pauido fuga et uulneribus milite sinceram et integram aciem 
miscerent. ceterum tanta strages hominum armorumque locum, 
in quo steterant paulo ante auxiliares, compleuerat, ut prope 
difficilior transitus esset, quam per confertos hostis fuerat. 
itaque, qui primi erant, hastati per cumulos corporum armo- 
rumque et tabem sanguinis, qua quisque poterat, sequentes 
hostem et signa et ordines confuderunt. principum quoque 
signa fluctuari coeperant uagam ante se cernendo aciem. quod 
Scipio ubi uidit, receptui propere canere hastatis iussit et sau- 
ciis in postremam aciem subductis principes triariosque in 
cornua inducit, quo tutior firmiorque media hastatorum acies 
esset. ita nouum de integro proelium ortum est; quippe ad 
ueros hostis peruentum erat, et armorum genere et usu militiae et 
fama rerum gestarum et magnitudine uel spei uel periculi pares. 
sed et numero superior Romanus erat et animo, quod iam equi- 
tes, iam elephantos fuderat, iam prima acie pulsa in secundam pu- 


85 gnabat. in tempore Laelius ac Masinissa, pulsos per aliquantum 


2 


8 


spatii seculi equites, reuertentes in auersam hostium aciem in- 
currere. is demum equitum impetus perculit hostem. multi cir- 
cumuenti in acie caesi; multi per patentem circa campum fuga 
sparsi tenente omnia equitatu passim interierunt. Carthaginien- 
sium sociorumque caesa eo die supra uiginti milia; par ferme 
numerus captus cum signis militarihus centum triginta duobus, 
elephantis undecim.  uictores ad mille et quingenti cecidere. 

Hannibal cum paucis equitibus inter tumultum elapsus 
Hadrumetum perfugit, omnia et ante aciem et in proelio, prius- 
quam excederet pugna, expertus et confessione etiam Scipionis 
omniumque peritorum militiae illam laudem adeptus, singulari 
arte aciem eo die instruxisse: elephantos in prima fronte, quo- 
rum fortuitus impetus atque intolerabilis uis signa sequi et 
seruare ordines, in quo plurimum spei ponerent, Romanos 
prohiberent; deinde auxiliares ante Carthaginiensium aciem, 
ne homines mixti ex conluuione omnium gentium, quos non 
fides teneret sed merces, liberum receptum fugae haberent, 
simul primum ardorem atque impetum hostium excipieates 
fatigarent ac, si nihil alid, uulneribus suis ferrum hostile 
hebetarent; tum, ubi omnis spes esset, milites Carthaginienses 
Afresque, ut, omnibus rebus aliis pares, eo, quod integri cum 
fessis ac sauciis pugnarent, superiores essent; [talicos inter- 
uallo quoque diremptos incertos; socii an hostes essent, in 
postremam aciem summotos. hoc edito uelut ultimo uirtutis 
opere Hannibal cum Hadrumetum refugisset accitusque inde 
Carthaginem sexto ac tricesimo post anno, quam puer inde 
profectus erat, redisset, fassus in curia est non proelio modo 
se sed bello uictum, nec spem salutis alibi quam in pace inpe- 
tranda esse. 

Scipio confestim a preelio expugnatis hostium castris direp- 86 


üsque cum ingenti praeda ad mare ac naues rediit nuntio 
allato P. Lentulum cum quinquaginta rostratis, centum one- 
rariis, cum omni genere commeatus ad Vticam accessisse. ad- 

mouendum igitur undique terrorem perculsae Carthagini ratus, 
misso Laelio Romam cum uictoriae nuntio, Cn. Octauium ter- 
restri itinere ducere legiones Carthaginem iubet; ipse ad suam 
ueterem noua Lentuli classe adiuncta profectus ab Vtica por- 
4 tum Carthaginis petit. haud procul aberat, cum uelata infulis 
ramisque oleae Carthaginiensium occurrit nauis. decem legati 
erant, principes ciuitatis, auctore Hannibale missi ad petendam 
5 pacem. qui cum ad puppim praetoriae nauis accessissent uela- 
menta supplicum porrigentes, orantes implorantesque fidem 
6 ac misericordiam Scipionis, nullum iis aliud responsum datum, 
quam ut Tynetem uenirent: eo se moturum castra. ipse ad 
contemplandum Carthaginis situm non tam noscendi in prae- 
sentia quam terrendi hostis causa prouectus Vticam, eodem 
7 et Octauio reuocato, rediit. inde procedentibus ad Tynetem 
nuntius allatus Verminam Syphacis filium cum equitibus plu- 
8 ribus quam peditibus uenire Carthaginiensibus auxilio. pars 
exercitus cum omni equitatu Saturnalibus primis agmen ad- 
gressa Numidarum leui certamine fudit. exitu quoque fugae 
intercluso ab omni parte circumdatis equitibus quindecim milia 
hominum caesa, mille et ducenti uiui capti, et equi Numidici 
mille et quingenti, signa militaria duo et septuaginta. regulus 
9 ipse inter tumultum cum paucis effugit. tum ad Tynetem 
eodem quo antea loco castra posita, legatique triginta ab Cartha- 
gine ad Scipionem uenerunt. et illi quidem multo misera- 
bilius quam antea, quo magis cogebat fortuna, egerunt; sed 
aliquanto minore cum misericordia ab recenti memoria per- 

delendam stimulabat Carthaginem, tamen cum et quanta res 
esset et quam longi temporis obsidio tam munitae et tam uali- 
dae urbis reputarent, et ipsum Scipionem expectatio successoris 11 
uenturi ad paratam alterius labore ac periculo finiti belli famam 
sollicitaret, ad pacem omnium animi uersi sunt. postero die 87 
reuocatis legatis et cum multa castigatione perfidiae monitis, 
ut tot cladibus edocti tandem deos et ius iurandum esse cre- 
derent, condiciones pacis dictae, ut liberi legibus suis uiuerent; 2 
quas urbis quosque agros quibusque finibus ante bellum tenuis- 
sent, tenerent, populandique finem eo die Romanus faceret ; 
perfugas fugitiuosque et captiuos omnis redderent Romanis et 5 
naues rostratas praeter decem triremes traderent elephantosque, 
quos haberent domitos, neque domarent alios; bellum neue 4 
in África neue extra Africam iniussu populi Romani gererent; 
Masinissae res redderent foedusque cum eo facerent; frumen- 5 
tum stipendiumque auxiliis, donec ab Roma legati redissent, 
praestarent; decem milia talentum argenti, discripta pensio- 
nibus aequis in annos quinquaginta, soluerent; obsides centum 6 
arbitratu Scipionis darent, ne minores quattuordecim annis 
neu triginta maiores. indutias ita se daturum, si per priores 
indutias naues onerariae captae, quaeque fuissent in nauibus, 
restituerentur; aliter nec indutias nec spem pacis ullam esse. 
Has condiciones legati cum domum referre iussi in con- 
tione ederent, et Gisgo ad dissuadendam pacem processisset 
audireturque a multitudine inquieta eadem et inbelli, indignatus 
Hannibal dici ea in tali tempore audirique, arreptum Gisgonem 
manu sua ex superiore loco detraxit. quae insueta liberae 
ciuitati species cum fremitum populi mouisset, perturbatus 
militaris uir urbana libertate 'Nouem' inquit 'annorum a uobis 9 

ag. de pace P. Scipionis potius arbitrium esse, quibus legi- 
, pâretur, quam consulis eensuerant. prodigia queque nun- 8 
. 3ub ipsam famam rebellionis terrorem adtulerant: Cumis 
… -êFbis minui uisus et pluit lapideo imbri, et in Veliterno 
.lerra ingentibus cauernis.consedit, arboresque in profun- 
Jaustae; Ariciae forum et circa taberpae, Frusinone murus 9 
. ^ X locis et porta de caelo tacta; et in Palatio lapidibus 
' . A prodigium more patrio nouemdiali sacro, cetera 
* s maioribus expiata. inter quae etiam aquarum insolita 10 
".. itudo in religionem uersa; nam ita abundauit Tiberis, 
— di Apollinares circo inundato extra portam Collinam ad 
n Erycinae Veneris parati sint. ceterum ludorum ipso 11 
ubita serenitate orta pompa duci coepta ad portam Col- 
3 reuocata deductaque in circum est, cum decessisse inde 
m nuntiatum esset; laetitiamque populo et ludis celebri- 12 
n addidit sedes sua sollemni spectaculo reddita. 
Claudium consulem, profectum tandem ab urbe, inter 89 
us Cosanum Loretanumque atrox uis tempestalis adorta in 
um ingentem adduxit. Populonium inde cum peruenisset 2 
'ssetque ibi, dum reliquum tempestatis exsaeuiret, Iluam 
dam et ab Ilua Corsicam, a Corsica in Sardiniam traiecit. 
superantem Insanos montis multo et saeuior et infestioribus 
S tempestas adorta disiecit classem. . multae quassatae arma- 3 
atisque spoliatae naues, quaedam fractae. ita uexata ac lace- 
t classis Caralis tenuit. ubi dum subductae reficiuntur naues, 
ms oppressit, circumactumque anni tempus, et nullo pro- 
rante imperium priuatus Ti. Claudius classem Romam reduxit. 
Seruilius, ne comitiorum causa ad urbem reuocaretur, dicta- 4 
€ dicto C. Seruilio Gemino in prouinciam est profectus. 
tator magistrum equitum P. Aelium Paetum dixit. saepe 5 

profectus post sextum et tricesimum annum redi. militaris 
aries, quas me a puero fortuna nuuc priuata nunc publica 
docuit, probe uideor scire; urbis ac fori iura, leges, mores 
uos me oportet doceatis. excusata inprudentia de pace multis 
uerbis disseruit, quam nec iniqua et necessaria esset. id omnium 
maxime difficile erat, quod ex nauibus per indutias captis nihil 
praeter ipsas comparebat naues; nec inquisitio erat facilis, ad- 

utique inquiri; cetera, quae abessent, aestimanda Scipioni per- 
mitti, atque ita pecunia luere Carthaginienses. sunt qui Hanni- 
balem ex acie ad mare peruenisse, inde praeparata naue ad 
regem Antiochum extemplo profectum tradant, postulantique 
ante omnia Scipioni, ut Hannibal sibi traderetur, responsum 
esse Hannibalem in Africa non esse. 

Postquam redierunt ad Scipionem legati, quae publica in 
nauibus fuerant, ex publicis descripta rationibus quaestores, 
quae priuata, profiteri domini iussi; pro ea summa pecuniae 
uiginti quinque milia pondo argenti praesentia exacta; indu- 
tiaeque Carthaginiensibus datae in tres menses. additum, ne 
per indutiarum tempus alio usquam quam Romam mitterent 
legatos, et quicumque legati Carthaginem uenissent, ne ante 
dimitterent eos, quam Romanum imperatorem, qui et quae pe- 
tentes uenissent, certiorem facerent. cum legatis Carthaginien- 
sibus Romam missi L. Veturius Philo et M. Marcius Ralla et 
L. Scipio imperatoris frater. per eos dies commeatus ex Sicilia 
Sardiniaque tantam uilitatem annonae effecerunt, ut pro uectura 
frumentum nautis mercator relinqueret. 

Romae ad nuntium primum rebellionis Carthaginiensium 
trepidatum fuerat, iussusque erat Ti. Claudius mature classem 
in Siciliam ducere atque inde in Africam traicere, et alter 
consul M. Seruilius ad urbem morari, donec, quo statu res 
in Africa essent, sciretur. segniter omnia in comparanda 
deducendaque classe ab Ti. Claudio consule facta erant, quod 

patres de pace P. Scipionis potius arbitrium esse, quibus legi- 
bus daretur, quam consulis censuerant. prodigia queque nun- 
tata sub ipsam famam rebellionis terrorem adtulerant: Cumis 
solis orbis minui uisus et pluit lapideo imbri, et in Veliterno 
agro terra ingentibus cauernis.consedit, arboresque in profun- 
dum haustae; Áriciae forum et circa tabernae, Frusinone murus 
aliquot locis et porta de caelo tacta; et in Palatio lapidibus 
pluit. id prodigium more patrio nouemdiali sacro, cetera 
hostiis maioribus expiata. inter quae etiam aquarum insolita 
magnitudo in religionem uersa; nam ita abundauit Tiberis, 
ut ludi Apollinares circo inundato extra portam Collinam ad 
aedem Erycinae Veneris parati sint. ceterum ludorum ipso 
die subita serenitate orta pompa duci coepta ad portam Col- 
linam reuocata deductaque im circum est, cum decessisse inde 
aquam nuntiatum esset; laetitiamque populo et ludis celebri- 
tatem addidit sedes sua sollemni spectaculo reddita. 

Claudium consulem, profectum tandem ab urbe, inter 89 


portus Cosanum Loretanumque atrox uis tempestatis adorta in 


metum ingentem adduxit. Populonium inde cum peruenisset 2 


stelissetque ibi, dum reliquum tempestatis exsaeuiret, lluam 
insulam et ab Ilua Corsicam, a Corsica in Sardiniam traiecit. 
ibi superantem Insanos montis multo et saeuior et infestioribus 


locis tempestas adorta disiecit classem. — multae quassatae arma- 8 


mentisque spoliatae naues, quaedam fractae. ita uexata ac lace- 
rata classis Caralis tenuit. ubi dum subductae reficiuntur naues, 
hiems oppressit, circumactumque anni tempus, et nullo pro- 
rogante imperium priuatus Ti. Claudius classem Romam reduxit. 


M. Seruilius, ne comitiorum causa ad urbem reuocaretur, dicta- 4 


tore dictio C. Seruilio Gemino in prouinciam est profectus. 


dictator magistrum equitum P. Aelium Paetum dixit. saepe 5 

comitia indicta perfici tempestates prohibuerunt; itaque cum 
pridie idus Martias ueteres magistratus abissent, noui suffecti 
non essent, res publica sine curulibus magistratibus erat. 

T. Manlius Torquatus pontifex eo anno mortuus; in locum 
eius suffectus C. Sulpicius Galba. ab L. Licinio Lucullo et Q. 
Fuluio aedilibus curulibus ludi Romani ter toti instaurati. pecu- 
niam ex aerario scribae uiatoresque aedilicii clam egessisse per 
indicem comperti damnati sunt, non sine infamia Luculli aedilis. 
P. Aelius Tubero et L. Laetorius aediles plebis uitio creati magi- 
stratu se abdicauerunt, cum ludos ludorumque causa epulum 
loui fecissent et signa tria ex multaticio argento facta in Capi- 
tolio posuissent. Cerialia ludos dictator et magister equitum 
ex senatus consulto fecerunt. 

Legati ex Africa Romani simul Carthaginiensesque cum 
uenissent Romam, senatus ad aedem Bellonae habitus est. ubi 
cum L. Veturius Philo pugnatum cum Hannibale esse suprema 
Carthaginiensibus pugna finemque tandem lugubri bello inpo- 
situm ingenti laetitia patrum exposuisset, adiecit Verminam etiam 
Syphacis filium, quae parua bene gestae rei accessio erat, deuic- 
tum. in contionem inde prodire iussus gaudiumque id populo 
inpertire. tum patefacta gratulationi omnia in urbe templa, 
supplicationesque in triduum decretae. legatis Carthaginien- 
sium et Philippi regis — nam ii quoque uenerant — peten- 
tibus, ut senatus sibi daretur, responsum iussu patrum ab dic- 
tatore est consules nouos eis senatum daturos esse. comitia 
inde habita. creati consules Cn. Cornelius Lentulus, P. Aelius 
Paetus; praetores M. lunius Pennus, cui sors urbana euenit, 
M. Valerius Falto Bruttios, M. Fabius Buteo Sardiniam, P. Aelius 
Tubero Siciliam est sortitus. de prouinciis consulum nihil ante 
placebat agi, quam legati Philippi regis et Carthaginiensium 

auditi essent; belli finem alterius, alterius principium prospi- 
ciebant animis. Cn. Lentulus consul cupiditate flagrabat pro- 
uinciae Africae, seu bellum foret, facilem uictoriam, seu iam 
finiretur, finiti tanti belli a se consule gloriam petens. negare 
itaque prius quicquam agi passurum, quam sibi prouincia África 
decreta esset, concedente conlega, moderato uiro et prudenti, 
qui gloriae eius certamen cum Scipione, praeterquam quod 
iniquum esset, etiam inpar futurum cernebat. Q. Minucius 
Thermus et M'. Acilius Glabrio tribuni plebis rem priore anno 
nequiquam temptatam ab Ti. Claudio consule Cn. Cornelium 
temptare aiebant; ex auctoritate patrum latum ad populum esse, 
cuius uellent imperium in Africa esse; omnes quinque et tri- 
ginta tribus P. Scipioni id imperium decresse. multis conten- 
tionibus et in senatu et ad populum acta res postremo eo de- 
ducta est, ut senatui permitterent. patres igitur iurati — ita 
enim conuenerat — censuerunt, uti consules prouincias inter 
se conpararent sortirenturue, uter Italiam, uter classem nauium 
quinquaginta haberet; cui classis obuenisset, in Siciliam naui- 
garet; si pax cum Carthaginiensibus componi nequisset, in Afri- 
cam traiceret; consul mari, Scipio eodem quo adhuc iure imperi 
terra rem gereret; si condiciones conuenirent pacis, tribuni 
plebis populum rogarent, utrum consulem an P. Scipionem 
iuberent pacem dare, et quem, si deportandus exercitus uictor 
ex África esset, deportare; si pacem per P. Scipionem dari 
atque ab eodem exercitum deportari iussissent, ne consul ex 
Sicilia in Africam traiceret. alter consul, cui Italia euenisset, 
duas legiones a M. Sextio praetore acciperet. P. Scipioni cum 
exercitibus, quos haberet, in prouincia África prorogatum im- 
perium. praetoribus M. Valerio Faltoni duae legiones in Bruttiis, 

2 quibus C. Liuius priore anno praefuerat, decretae; DP. Aelius 

praetor duas legiones in Sicilia ab Cn. Tremellio acciperet ; legio 
una M. Fabio in Sardiniam, quam P. Lentulus pro praetore 
habuisset, decernitur. M. Seruilio prioris anni consuli cum suis 
duabus item legionibus in Etruria prorogatum imperium est. 
quod ad Hispanias attineret, aliquot annos iam ibi L. Cornelium 
Lentulum et L. Manlium Acidinum esse; uti consules cum tri- 
bunis agerent, ut, si iis uideretur, plebem rogarent, cui iube- 
rent in Hispania imperium esse; is ex duobus exercitibus in 
unam legionem conscriberet Romanos milites et in quindecim 
cohortes socios Latini nominis, quibus prouinciam obtineret; 
ueteres milites L. Cornelius et L. Manlius in ltaliam depor- 
tarent. consuli quinquaginta nauium classis ex duabus classi- 
bus, Cn. Octaui, quae in Africa esset, et P". Villi, quae Siciliae 
oram tuebatur, decreta, ut quas uellet naues deligeret. P. Scipio 
quadraginta naues longas, quas habuisset, haberet; quibus si 
Cn. Octauium, sicut praefuisset, praeesse uellet, Octauio pro 
praetore in eum annum imperium esset; si Laelium praeficeret, 
Octauius Romam decederet reduceretque naues, quibus consuli 
usus non esset. et M. Fabio in Sardiniam decem longae naues 
decretae. et consules duas urbanas legiones scribere iussi, ut 
quattuordecim legionibus eo anno, centum nauibus longis res 
publica administraretur. 

Tum de legatis Philippi et Carthaginiensium actum. priores 


2 Macedonas introduci placuit; quorum uaria oratio fuit, partim 


8 


purgantium, quae questi erant missi ad regem ab Roma legati 
de populatione sociorum, partim ultro accusantium quidem et 
socios populi Romani, sed multo infestius M. Aurelium, quem 
ex tribus ad se missis legatis dilectu habito substitisse et se 
bello lacessisse contra foedus et saepe cum praefectis suis signis 

conlatis pugnasse, partim postulantium, ut Macedones duxque 
eorum Sopater, qui apud Hannibalem mercede militassent, tum 
capti in uinclis essent, sibi restituerentur. aduersus ea M. Fu- 
rius, missus ad id ipsum ab Aurelio ex Macedonia, disseruit 
Aurelium relictum, ne socii populi Romani fessi populationibus 
ui atque iniuria ad regem deficerent; (finibus sociorum non ex- 
cessisse ; dedisse operam, ne impune in agros eorum populatores 
transcenderent. Sopatrum ex purpuratis et propinquis regis 
esse; eum cum quattuor milibus Macedonum et pecunia missum 
nuper in Africam esse Hannibali et Carthaginiensibus auxilio. 
de his rebus interrogati Macedones cum perplexe responderent, 
nequaquam ipsi simile responsum tulerunt, bellum quaerere 
regem et, si pergat, prope diem inuenturum. dupliciter ab eo 
foedus uiolatum, et quod sociis populi Romani iniurias fecerit 
ac bello armisque lacessiuerit, et quod hostis auxiliis et pecunia 
iuuerit. et P. Scipionem recte atque ordine uideri fecisse et 
facere, quod eos, qui arma contra populum Romanum ferentes 
capti sint, hostium numero in uinclis habeat, et M. Aurelium e 
re publica facere, gratumque id senatui esse, quod socios po- 
puli Romani, quando iure foederis non possit, armis tueatur. 
Cum hoc tam tristi responso dimissis Macedonibus legati 
Carthaginienses uocati; quorum aetatibus dignitatibusque con- 
spectis — nam longe primi ciuitatis erant — tum pro se 
quisque dicere uere de pace agi. insignis tamen inter ceteros 
Hasdrubal erat — Haedum populares cognomine appellabant 
— pacis semper auctor aduersusque factioni Barcinae. eo tum 
plus illi auctoritatis fuit belli culpam in paucorum cupiditatem 
ab re publica transferenti. qui cum uaria oratione usus esset 
nunc purgando crimina nunc quaedam fatendo, ne impudenter 
certa negantibus difficilior uenia esset, nunc monendo etiam 

patres conscriptos, ut rebus secundis modeste ac moderate 
uterentur; si se atque Hannonem audissent Carthaginienses et 
tempore uti uoluissent, daturos fuisse pacis condiciones, quas 
tunc peterent. raro simul hominibus bonam fortunam bonam- 
que mentem dari; populum Romanum eo inuictum esse, quod 
in secundis rebus sapere et consulere meminerit. et hercule 
mirandum fuisse, si aliter faceret. ex insolentia, quibus noua 
bona fortuna sit, inpotentis laetitiae insanire; populo Romano 
usitata ac prope iam opsoleta ex uictoria gaudia esse, ac plus 
paene parcendo uictis quam uincendo imperium auxisse, — 
ceterorum miserabilior oratio fuit commemorantium, ex quantis 
opibus quo reccidissent Carthaginiensium res: nihil eis, qui 
modo orbem prope terrarum optinuerint armis, superesse praeter 
Carthaginis moenia; his inclusos non terra, non mari quicquam 
sui iuris cernere; urbem quoque ipsam ac penates ita habi- 
turos, si non in ea quoque, quo nihil ulterius sit, saeuire 
populus Romanus uelit. cum flecti misericordia patres appa- 
reret, senatorum unum infestum perfidiae Carthaginiensium 
succlamasse ferunt, per quos deos foedus icturi essent, cum 


‚eos, per quos ante ictum esset, fefellissent; ‘Per eosdem, in- 


quit Hasdrubal *quoniam tam infesti sunt foedera uiolantibus.' 

Inclinatis omnium ad pacem animis Cn. Lentulus consul, 
cui classis prouincia erat, senatus consulto intercessit. tum 
M'. Acilius et Q. Minucius tribuni plebis ad populum tulerunt, 
uellent iuberentne senatum decernere, ut cum Carthaginiensibus 
pax fieret; et quem eam pacem dare, quemque ex África exer- 
citum deportare iuberent. de pace 'uti rogas' omnes tribus 
iusserunt; pacem dare P. Scipionem, eundem exercitum depor- 
tare. ex hac rogatione senatus decreuit, ut P. Scipio ex 
decem legatorum sententia pacem cum populo Carthaginiensi, 

quibus legibus ei uideretur, faceret. gratias deinde patribus 
egere Carthaginienses et petierunt, ut sibi in urbem introire et 
colloqui cum ciuibus suis liceret, qui capti in publica custodia 
essent: esse in iis partim propinquos amicosque suos, nobiles 
homines, partim ad quos mandata a propinquis haberent. qui- 
bus conuentis cum rursus peterent, ut sibi quos uellent ex iis 
redimendi potestas fieret, iussi nomina edere; et cum ducentos 
ferme ederent, senatus consultum factum est, ut legati Romani 
ducentos ex captiuis, quos Cartbaginienses uellent, ad P. Cor- 
nelium in Africam deportarent nuntiarentque ei, ut, si pax 
conuenisset, sine pretio eos Carthaginiensibus redderet. fetiales 
cum in Africam ad foedus feriundum ire iuberentur, ipsis 
postulantibus senatus consultum in baec uerba factum est, ut 
priuos lapides silices priuasque uerbenas secum ferrent: ut, ubi 
praetor Romanus iis imperaret, ut foedus ferirent, illi prae- 
torem sagmina poscerent. herbae id genus ex arce sumptum 
dari fetialibus solet. 

Ita dimissi ab Roma Carthaginienses cum in Africam ue- 
nissent ad Scipionem, quibus ante dictum est legibus pacem 
fecerunt. naues longas, elephantos, perfugas, fugitiuos, capti- 
uorum quattuor milia tradiderunt, inter quos Q. Terentius Culleo 
senator fuit. naues prouectas in altum incendi iussit. quin- 
gentas fuisse omnis generis, quae remis agerentur, quidam 
tradunt; quarum conspectum repente incendium tam lugubre 
fuisse Poenis, quam si ipsa Carthago arderet. de perfugis 
grauius quam de fugitiuis consultum; nominis Latini qui erant, 
securi percussi, Romani in crucem sublati. 

Ánnis ante quadraginta pax cum Carthaginiensibus po- 
stremo facta erat Q. Lutatio A. Manlio consulibus. bellum 
initum annis post tribus et uiginti P. Cornelio Ti. Sempronio 

consulibus, finitum est septimo decimo anno Cn. Cornelio 
P. Aelio Paeto consulibus. saepe postea ferunt Scipionem 
dixisse Ti. Claudi primum cupiditatem, dein Cn. Corneli fuisse 
in mora, quo minus id bellum exitio Carthaginis finiret. 

Carthagini cum prima conlatio pecuniae diutino bello ex- 
haustis difficilis uideretur, maestitiaque et fletus in curia esset, 
ridentem Hannibalem ferunt conspectum. cuius cum Hasdrubal 
Haedus risum increparet in publico fletu, cum ipse lacrimarum 
causa esset, “Si quem ad modum oris habitus cernitur oculis, 
inquit “sic et animus intus cerni posset, facile uobis appareret 
non laeti, sed prope amentis malis cordis hunc, quem incre- 
patis, risum esse; qui tamen nequaquam adeo est intempestiuus, 
quam uestrae istae absurdae atque abhorrentes lacrimae sunt. 
tunc flesse decuit, cum adempta sunt nobis arma, incensae 
naues, interdictum externis bellis; illo enim uulnere concidimus. 
nec est cur uos otio uestro consultum ab Romanis credatis. 
nulla magna ciuitas diu quiescere potest; si foris hostem non 
habet, domi inuenit, ut praeualida corpora ab externis causis 
tuta uidentur, sed suis ipsa uiribus onerantur. tantum nimirum 
ex publicis malis sentimus, quantum ad priuatas res pertinet ; 
nec in iis quicquam acrius quam pecuniae damnum stimulat. 
itaque cum spolia uictae Carthagini detrahebantur, cum iner- 
mem iam ac nudam destitui inter tot armatas gentes Africae 
cerneretis, nemo ingemuit ; nunc, quia tributum ex priuato con- 
ferendum est, tamquam in publico funere comploratis. quam 
uereor, ne prope diem sentiatis leuissimo in malo uos hodie 
lacrimasse. haec apud Carthaginienses Hannibal. 

Scipio contione aduocata Masinissam ad regnum paternum 
Cirta oppido et ceteris urbibus agrisque, quae ex regno Syphacis 
in populi Romani potestatem uenissent, adiectis donauit. Cn. 
Octauium classem in Siciliam ductam Cn. Cornelio consuli tra- 

dere iussit, legatos Carthaginiensium Romam proficisci, ut, quae 
ab se ex decem legatorum sententia acta essent, ea patrum 


auctoritate populique iussu confirmarentur. pace terra marique 45 


parta, exercitu in naues inposito, in Siciliam Lilybaeum tra- 
iecit. inde magna parte militum nauibus missa ipse per laetam 
pace non minus quam uictoria Italiam, effusis non urbibus modo 
ad habendos honores, sed agrestium etiam turba obsidente uias, 
Romam peruenit triumphoque omnium clarissimo urbem est 
inuectus. argenti tulit in aerarium pondo centum triginta tria 
milia. militibus ex praeda quadringenos aeris diuisit. morte 
subtractus spectaculo magis hominum quam triumphantis glo- 
riae Syphax est, Tiburi haud ita multo ante mortuus, quo ab 
Alba traductus fuerat. conspecta tamen mors eius fuit, quia 
publico funere est elatus. hunc regem in triumpho ductum 
Polybius, haudquaquam spernendus auctor, tradit. secutus Sci- 
pionem triumphantem est pilleo capiti inposito Q. Terentius 
Culleo, omnique deinde uita, ut dignum erat, libertatis auctorem 
coluit. Africani cognomen militaris prius fauor an popularis 
aura celebrauerit an, sicuti Felicis Syllae Magnique Pompei pa- 
trum memoria, coeptum ab adsentatione familiari sit, parum 
compertum habeo. primus certe hic imperator nomine uictae 
ab se gentis est nobilitatus; exemplo deinde huius nequaquam 
uictoria pares insignis imaginum titulos claraque cognomina 
familiarum ceperunt. 

